
CUVÂNT ÎNAINTE 
Care Europă? 


Imperiul Roman a fost un imperiu mediteranean. Chiar dacă 
Europa a beneficiat cel mai mult de pe urma moștenirii lui, ni- 
mănui nu i-ar trece prin minte să-l limiteze la Europa şi să-l 
asimileze ei. Deşi Egiptul, provinciile Asia şi Africa, pentru a 
nu le aminti decât pe acestea, erau extraeuropene, ele repre- 
zentau regiuni dintre cele mai prospere și mai populate din im- 
periu. A fost nevoie de apariţia Islamului pe scena politică pentru 
ca proiectul nutrit de Iustinian (483-565) de a reconstitui impe- 
riul în jurul Mediteranei să fie abandonat. În ciuda episodului 
Cruciadelor, începând din acel moment, malurile de sud şi de 
nord ale acestei mări interioare aveau să aibă destine diferite. 


Europa se dovedeşte a fi deopotrivă rezultatul Creştinismu- 
lui, al marilor migrații, al amenințării Islamului și al Romei. Cu 
excepţia luptei purtate pe limesul oriental și pentru apărarea Lo- 
curilor Sfinte, această primă Europă, a Creştinătății, se concen- 
trează asupra ei înseşi. În Evul Mediu, vreme de șase sau şapte 
secole, Creştinătatea se organizează şi dă naştere mai degrabă 
unei civilizaţii decât unei puteri politice, mai degrabă unui nou 
model de relaţii umane decât unei expansiuni dincolo de gra- 
niţele sale. Şi, străbătând o istorie de multe ori dureroasă, Eu- 
ropa creştină, chiar divizată aşa cum a fost între catolicism și 
ortodoxie, a dat naștere unei cunoașteri, unei gândiri, unei cul- 
turi, care rămân, chiar și după cinci secole, adevărata temelie 
spirituală şi intelectuală pe care se reazemă edificiul european. 


Marea aventură europeană, cea care și-a pus pecetea pe în- 
treaga umanitate, cea care aspira să unifice lumea devenind pro- 
tagonista „civilizației“, a început la sfârșitul secolului al XV-lea. 

Iar în această întreprindere, Occidentul Europei avea să joace 
vreme de cinci secole rolul dominant, în așa măsură încât se 
poate spune că el scrie istoria universală, nelăsând celorlalte 
continente şi civilizaţii decât un rol secundar. 


Începutul expansiunii europene a fost rodul conjuncturii fa- 
vorabile reprezentate de întâlnirea dintre progresul tehnic, pre- 
siunea demografică, voinţa politică şi evenimente importante 
precum redescoperirea unei părți a moștenirii greco-romane sau 
naşterea statului modern, într-o vreme când creşterea puterii 
Imperiului Otoman făcea impracticabile drumurile tradiționa- 
le utilizate de europeni către India şi Extremul Orient. 

Aceste elemente diferite au dat o forță irezistibilă expansi- 
unii peste mări a Europei, permițându-i în același timp să ţină 
în frâu amenințarea otomană, mai cu seamă prin victoria de la 
Lepanto. 


De la 1492 până la 1900, în ciuda anumitor accidente, înain- 
tarea Europei a fost viguroasă şi presărată cu victorii. Ea s-a 
impus în cele două Americi, în subcontinentul indian, în Asia 
de sud-est, în Asia australă, în Africa, pe scurt în întreaga lume. 
Dacă lăsăm deoparte Statele Unite, în anul 1900, cele câteva 
țări extraeuropene care mai păstrau un simulacru de indepen- 
dență erau ca niște pinteni geologici singulari pe întinsul câm- 
piei de eroziune reprezentate de expansiunea europeană 
mondială. Lumea era unificată în chip fundamental sub domi- 
nația impusă de Occidentul Europei. 

Cu toate astea, extraordinara expansiune a europenilor oc- 
cidentali pe întreaga suprafaţă a globului n-a fost opera unui con- 
tinent unificat. Dimpotrivă, de la începutul secolului al XVI-lea 
până la Primul Război Mondial, Occidentul european a fost sfâ- 
şiat fără încetare de profunde conflicte. Între acestea, cele care 
au privit religia au zguduit mai multe popoare ale continentu- 
lui. Alte conflicte au fost rezultatul luptei pentru supremație în 
Europa. Încă de la mijlocul secolului al XVI-lea, aceste conflic- 
te au conferit trăsăturile caracteristice relaţiilor intraeuropene. 

Faptul că expansiunea Europei s-a făcut pe fondul unor con- 
flicte violente poate părea paradoxal. Numai în aparență însă, 
căci tensiunea provocată de conflictele în cauză a avut drept 
rezultat exacerbarea voinței, încurajarea inovației, sprijinirea 
expansiunii peste mări. Europa s-a impus lumii nu doar fiind- 
că era diversă, ci şi fiindcă era divizată. 

Această Europă, pe care o irezistibilă mişcare telurică o îm- 
pingea la expansiunea peste mări, dispunea de un formidabil 
avans tehnologic, mai cu seamă în raport cu popoarele care nu 
avuseseră nici un contact cu marile civilizații. Cucerirea Ame- 
ricii, controlul coastelor Africii s-au făcut fără mari dificultăți, 
aducând un formidabil aflux de bogăţie puterilor colonizatoa- 
re, şi deci Europei occidentale în ansamblu. Aurul, argintul, 
mirodeniile, noile produse i-au sporit semnificativ puterea, i-au 
întărit spiritul întreprinzător şi i-au procurat noi resurse, con- 
sumate în mare măsură în conflicte intraeuropene. 

Fiindcă lupta pentru supremație în Europa e inseparabilă de 
expansiunea peste mări. Ele reprezintă două laturi ale acele- 
iaşi istorii. Secolul al XVI-lea rămâne secolul preponderenței 
spaniole, rod al victoriei regilor catolici chiar pe pământul Spa- 
niei, care a dus la expulzarea arabilor instalați aici din seco- 
lul al VIII-lea, dar şi rod al stăpânirii pe care Spania o avea 
asupra mărilor, al cuceririi Americii centrale și andine, al con- 
trolului asupra Peninsulei Iberice şi a Sfântului Imperiu de că- 
tre aceeaşi familie domnitoare. 


Spaniei avea să-i urmeze Franţa, care s-a opus ambiţiei he- 
gemonice a Habsburgilor şi a contracarat-o. Succesele sale în 
această direcţie, progresele înregistrate pe mare şi peste mări, 
forța demografică, buna guvernare i-au permis Franței să se men- 
țină pe primul loc vreme de un secol și jumătate. 

O ambiţie similară, ce contesta preponderența Franței încă 
de la sfârşitul secolului al XVII-lea, a pus în mișcare Anglia, care 
a combătut Spania şi apoi Franţa, contribuind puternic la eşe- 
cul tentativelor lor de hegemonie. Marea Britanie a acordat însă 
prioritate stăpânirii asupra mărilor și expansiunii coloniale, în 

dauna poziţiei de lider pe continent, unde Anglia s-a limitat să 
vegheze ca nici o putere să nu-și instaleze hegemonia. Apo- 
geul său a coincis cu cel al Europei, în cursul celei de-a doua 
jumătăţi a secolului al XIX-lea care a consacrat dominația Eu- 
ropei occidentale asupra lumii. Astfel, Anglia nu ocupa primul 
loc doar în Europa, ci şi în lume. 

Pe continent, eșecul lui Napoleon a deschis calea unui sis- 
tem echilibrat, incluzând şi Rusia: Concertul european realizat 
la Congresul de la Vienå. Anglia, care nu împărtășea filozofia 
conservatoare a acestui sistem, veghea la menţinerea echilibru- 
lui întreținând rivalităţile dintre principalii protagonişti. Ea se 
vedea obligată să facă în aşa fel încât nici o ţară de pe conti- 
nent să nu domine asupra alteia şi, prin urmare, să n-o vădu- 
vească de rolul primordial în Europa şi în lume. 

Germaniei i-a revenit sarcina să pună sub semnul întrebă- 
rii preponderența Angliei. Şi a făcut-o afirmându-se ca primă 
putere pe continent. Evoluţia Germaniei a reprezentat la înce- 
put o preocupare pentru Anglia fără s-o alarmeze. Situaţia s-a 
schimbat însă când Germania şi-a afirmat voința de putere și 
şi-a lărgit orizontul aspirațiilor către lumea întreagă. Discursu- 
rile amiralului Alfred von Tirpitz au smuls Anglia din torpoare. 
Deşi progresele interne o conduceau evident către supremație 
în Europa, Germania n-a ajuns totuşi la plenitudinea puterii sale 
decât în momentul când Europa în ansamblul său intra în de- 
clin, în timp ce state extraeuropene, în special Statele Unite, 
dar şi Rusia şi Japonia, începeau un urcuș în forță. 

Faza germană a luptei pentru supremație în Europa repre- 
zintă istoria acestei noi conjuncturi. Germania ar fi putut foar- 
te bine să iasă învingătoare, dacă rivalitatea sa nu s-ar fi întins 
dincolo de granițele Europei şi dacă Concertul european nu s-ar 
fi extins la întreaga lume. 

Războiul de treizeci de ani, conflictele din timpul Revolu- 
tiei şi al Imperiului fuseseră exclusiv probleme europene. În 
secolul XX însă, situaţia este cu totul alta. Germania are de în- 
fruntat acum provocări mondiale cărora nu va reuşi să le facă 

față. Ba dimpotrivă, în căderea ei Germania va antrena întrea- 
ga Europă accelerându-i declinul. 


Acest declin este ilustrat de joncţiunea simbolică a arma- 
telor americane şi rusești pe Elba şi de capitularea Japoniei 
semnată în absența europenilor. Continentul este în ruine, ca- 
pacitatea sa industrială şi militară se află la cel mai scăzut ni- 
vel. Europa a încetat să domine lumea. Sceptrul puterii a trecut 
în alte mâini. Problema supremaţiei unui stat european asupra 
celorlalte state din Europa nu se mai pune şi nici nu se mai poa- 
te pune. Vreme de aproape patruzeci de ani, singura rivalita- 
te care va conta este cea dintre America şi Rusia. Europei îi 
rămân doar iluziile, repede spulberate de încheierea domina- 
tiei coloniale engleze, franceze şi olandeze în Asia şi Indone- 
zia, de pierderea Suezului, de marele val al decolonizării care 
a cuprins Africa şi Caraibele. Sfârşitul imperiilor coloniale a 
fost la fel de rapid ca apariţia lor, ba poate chiar mai rapid. Re- 
tragerea din colonii s-a încheiat în cincisprezece ani*, iar Eu- 
ropa a devenit conştientă că nu mai este centrul lumii, ba chiar 
că nu mai are resurse să-şi păstreze nici măcar independenţa. 
Nou instalatele acorduri internaționale nu-i lasă decât un rol 
minor — acela de miză mai curând decât acela de actor. 


În fața acestei noi con juncturi, încă de la sfârşitul celui de-al 
Doilea Război Mondial statele Europei occidentale au adop- 
tat atitudini diferite, potrivit cu experienţa trecutului şi cu is- 
toria pe care o avea fiecare. Aceste atitudini n-au prezentat 
întotdeauna trăsături clare. Ele sunt învăluite în ambiguitate, 
mai ales atunci când sacrificarea prestigiului și a ambițiilor se 
prezintă ca o necesitate. Iluziile nu dispar însă nici măcar după 
violenta infirmare a lor de către fapte. Declinul nu e oare prea 
rapid pentru ca mentalitățile să se poată adapta? Istoria recen- 
tă n-a reuşit să pună în umbră glorioasa perioadă a apogeului, 


*Din 1947 — independenţa Indiei, până în 1962 — independenţa Al- 
geriei. 

care mai trezeşte încă amintiri şi nostalgii. Nu şi-a redobândit 
oare Occidentul european prosperitatea materială? Cum să nu 
se simtă reconfortat de această evoluţie, chiar dacă sintagma 
prin care această evoluţie a fost caracterizată, „cei treizeci de 
ani glorioşi“, este exagerată? 

De aceea, conştientizarea declinului Europei a fost cu de- 
osebire acută și constructivă la popoarele care au suferit cel 
mai mult de pe urma marii catastrofe a celui de-al Doilea Război 
Mondial, la popoarele care au cunoscut un an „zero“, cărora 
le-a fost ameninţată însăşi existenţa, însăşi dăinuirea realităţii 
lor statale şi naționale, la popoarele a căror înfrângere a repre- 
zentat cel mai mare dezastru din întreaga lor istorie: Franța, 
zdrobită în mai-iunie 1940 mai radical decât la începutul se- 
colului al XV-lea; Germania, năucită în mai 1945 de înfrân- 
gerea sa excesivă şi de oroarea crimelor naziste; Italia, brusc 
trezită din visele sale de odinioară; Belgia şi Olanda, conștien- 
te că au fost târâte fără drept de apel în marele uragan în care 
riscau să-şi piardă identitatea; Spania, refăcându-se cu greu în 
urma unui război civil sângeros şi părând să întoarcă spatele 
istoriei. Singură Marea Britanie — care grație poziţiei sale geo- 
grafice şi formidabilei voințe a poporului său a câştigat răz- 
boiul alături de marile puteri extraeuropene — n-a cunoscut acest 
traumatism. 

Acestea sunt motivele adevărate şi profunde a ceea ce a fost 
numit „construcţia europeană“. Faptul că ideea de „Europa“ 
exista încă dinainte de jumătatea secolului XX nu anulează ca- 
racterul de noutate al iniţiativei şi nici caracterul ei diferit atât 
față de Concertul european cât şi față de utopiile și proiecte- 
le dinaintea celui de-al Doilea Război Mondial, care răspun- 
deau altor preocupări. 

Pentru ţările care avuseseră ambiția să domine Occidentul 
şi întreaga Europă, care avuseseră voinţa, iluzorie poate, de a 
imprima un nou curs istoriei europene, problema era să-şi reia 
destinul în propriile mâini. Nu este exagerată afirmaţia că la ori- 
ginea construcției europene a stat dorința de independenţă a 

popoarelor francez şi german, atât pentru ele însele cât şi pentru 
întregul continent, într-o lume marcată de puterea apăsătoare 
a statelor extraeuropene victorioase. Recucerirea independen- 
tei nu însemna însă intrarea în conflict cu marile puteri ale mo- 
mentului. Şi nici încercarea de a profita de dificultățile unui 
vecin european în vederea sporirii propriei puteri. Construc- 
ţia europeană ce urma să înceapă implica o repliere a europe- 
nilor asupra Europei, o repliere impusă de decolonizare şi de 
slăbiciunea politico-militară a vechilor pretendenți la suprema- 
ţie pe continent. 

Atât pentru Franţa cât şi pentru Germania, dorinţa de a-şi 
lua din nou în mâini propriul destin trebuia să treacă prin re- 
concilierea lor. Dar aceasta din urmă nu avea şanse să dureze 
şi să dea roade decât dacă urmărea împărtășirea unei mari am- 
biții şi a unei mari speranțe. 


Istoria atitudinii adoptate de Franţa, Germania sau Anglia 
față de declinul Europei este istoria „construcţiei europene“. 
Rolul de motor al acestei construcții a fost asigurat de la bun 
început de cei doi parteneri care încercaseră să obțină, dincolo 
de preponderența în Europa, o adevărată hegemonie: Franța şi 
Germania. Spania, care cunoscuse şi ea această tentaţie în tre- 
cut, era prea izolată în 1950 ca să poată juca un rol major în pro- 
iectul european. Italia, în schimb, i s-a alăturat spontan. 

Anglia nu era hotărâtă să facă acest pas. Ea nu dorise nici- 
odată să-și impună hegemonia în fața Europei continentale, ci 
doar să se asigure că nici o altă putere n-avea să şi-o impună 
pe a sa. În plus, ea nu trecuse prin chinurile înfrângerii, ca Fran- 
ţa şi Germania. Singură mai întâi, apoi cu sprijinul marilor ali- 
ați extraeuropeni, Anglia i se opusese lui Hitler şi nu înclinase 
steagul. Își ținuse soarta în propriile mâini și înțelegea să con- 
tinue pe aceeași cale. Nu deţinea ea oare, graţie legăturii cu 
Statele Unite, un atu decisiv şi ambivalent: europeană pentru 
Statele Unite şi anglo-saxonă pentru europenii de pe Continent? 

Pentru Franţa, pentru Germania, proiectul de unificare eu- 
ropeană deschidea calea unei mari speranţe. Pentru Anglia însă, 
el însemna o renunțare. Ambiţie în cazul Franței şi Germaniei, 
resemnare în cazul Angliei, ba chiar neliniște față de progre- 
sele celor dintâi. Entuziasm în cazul primelor, indecizie în ca- 
zul celeilalte. 

Procesul va dura cincizeci de ani. Aşteptările sunt departe 
de a fi fost împlinite în totalitate. Evoluţia a fost mai lentă de- 
cât se spera. Marea Britanie socoteşte însă că ritmul a fost mai 
rapid decât se temea ea însăşi că va fi. Marile opțiuni nu s-au 
desprins cu claritatea așteptată. 

Într-adevăr, dacă declinul Europei îndeamnă la construirea 
unui pol de putere franco-german, el are în același timp drept 
consecinţă crearea Alianţei Nord-atlantice, a coaliției dintre Sta- 
tele Unite şi cei treisprezece parteneri ai lor din Europa. Acest 
declin al Europei se înscrie într-un ciclu istoric de lungă du- 
rată; războiul rece este un fenomen pe termen scurt legat de 
expansionismul sovietic, în orice caz străin de mișcările am- 
ple ale istoriei europene. Cu toate astea, construcția europea- 
nă nu poate fi izolată de rivalitatea Est-Vest. Influenţa Statelor 
Unite e prea mare pentru a se putea face abstracţie de ea. De 
altfel, America e prezentă în Europa. Îi asigură apărarea. Îi in- 
fluențează opțiunile. Anumiți parteneri europeni sunt mai sen- 
sibili decât alţii la admonestările venite de peste ocean, dar toți 
țin seama de ele. Cu alte cuvinte, atitudinea față de Statele Uni- 
te este o problemă esenţială a construcţiei europene. 

Marea Britanie, Italia, Olanda, Belgia, Luxemburgul au con- 
tribuit toate la lansarea Construcției europene. Dar rivalitatea fran- 
co-germană a fost prea radicală şi a dus la o ruptură prea adâncă 
pentru ca reconcilierea să nu modifice întregul ansamblu. 


Franţa şi Germania s-au angajat, așadar, pe calea reconci- 
lierii şi mai cu seamă pe calea unei strânse cooperări în vede- 
rea construirii unei Uniuni Europene care să le permită să-şi 
redobândească independența. Nadirul declinului european a fost 
atins și depăşit. O nouă fază s-a deschis de curând în istoria 

Europei. Ea nu va mai fi nici istoria conchistadorilor, nici is- 
toria triumfătoare a Expoziţiei din 1900. Se va înscrie în isto- 
ria unei lumi globale, în care Europa îşi va avea locul propriu 
alături de ceilalți mari parteneri care sunt America, Rusia sau 
China. Va depinde de popoarele care au ales această cale ca Eu- 
ropa să regăsească un rang demn de trecutul ei şi conform cu 
voinţa sa de independenţă. 


Trebuie totuși să amintim că Europa reprezintă o realitate 
care refuză să se lase prinsă într-o definiţie foarte precisă. Nici 
geografia, nici istoria, nici etnografia, nici cultura, nici religia 
nu ne îngăduie să dăm un răspuns simplu și clar la întrebarea: 
„Ce este Europa?“ 

Limitele geografice ar trebui să fie determinante, dar nu sunt. 
„Micul promontoriu occidental al Eurasiei“ despre care vorbea 
Valery este scăldat la vest de Oceanul Atlantic. Islanda face par- 
te din Europa, ca şi ansamblul insulelor britanice. Groenlanda 
însă este sau nu parte a Europei? Ca şi în-cazul Azorelor, răs- 
punsul la această întrebare nu e decis de geografie. El nu poa- 
te fi dat decât de istorie. 

La sud, Europa e mărginită de Marea Mediterană. Se ridică 
problema insulelor aflate aproape de Africa sau de Asia (Malta, 
Cipru, insulele ioniene): aparţin ele sau nu de continentul eu- 
ropean? 

În est, problema e şi mai complexă: Uralii, s-a spus ade- 
sea, nu reprezintă o frontieră. Marea câmpie se prelungește din 
Europa către Asia. Ideea că Europa se oprește la Urali e aşa- 
dar o convenţie. 

Singurul lucru pe care geografia ni-l poate spune despre no- 
țiunea de Europa este că geografia trebuie corectată de alți pa- 
rametri. Istoria poate oare completa geografia? Insula Madera 
Şi arhipelagul Azorelor erau nelocuite şi au fost populate de por- 
tughezi, ceea ce le-a transformat în pământuri europene. Isto- 
ria corectează deci geografia: Ciprul, Rhodos, alte insule 
ioniene, deși aflate aproape de coastele Asiei, sunt evident eu- 
ropene prin istoria şi prin populaţia lor. 

Aceste precizări nu pot ascunde faptul că noţiunea istori- 
că de Europa este şi mai nesigură decât noțiunea geografică. 
Aşa se face că încă din secolul al XIV-lea Imperiul Otoman a 
devenit, prin cuceririle sale, un stat european care a participat 
la jocul complex al relaţiilor dintre statele europene între se- 
colele al XV-lea şi al XX-lea, când Turcia a devenit un stat-na- 
țiune. Şi nu trebuie uitat că Turcia modernă a rămas un stat 
european, deși partea ei „europeană“ este geografic foarte mică 
în raport cu partea asiatică. 

Istoria recunoaşte că Rusia este o ţară europeană. Ca şi Tur- 
cia, Rusia se află din punct de vedere geografic deopotrivă în 
Asia şi în Europa. Istoria Rusiei în Europa se întinde din se- 
colul al XV-lea până în secolul al XX-lea, când Rusia devine 
URSS, fără nici o referire geografică, întinzându-se de la Ma- 
rea Baltică şi Marea Neagră până la Oceanul Pacific. Prin voin- 
ţa istorică a conducătorilor săi, URSS reprezintă un stat care 
nu e nici european, nici asiatic. 

Se poate oare defini Europa prin cultura sau prin religia sa? 
Se poate spune că cultura europeană e foarte strâns legată de 
religia creştină — sub forma confesiunilor catolică, protestan- 
tă sau ortodoxă. Dar Europa e departe de a fi singurul conti- 
nent marcat de creştinism. Cele două Americi sunt în egală 
măsură, fără a mai vorbi de anumite regiuni ale Asiei şi Asiei 
australe. Apoi, în Europa s-au instalat şi alte religii, în particu- 
lar religia islamică. 

Europa nu se caracterizează prin limbi comune. În cadrul 
limbilor originare — latine, germanice, slave —, diversitatea este 
regula, fără a mai vorbi de numeroasele limbi care nu aparțin 
acestor trei categorii. Nici o unitate lingvistică, așadar, com- 
parabilă cu cea a Chinei, de exemplu. 

E adevărat că Europa a cunoscut perioade de afirmare a uni- 
tăţii sale culturale. Un asemenea moment a fost, în secolul al 
XIII-lea, crearea marilor universități, succesul arhitecturii ro- 
manice, apoi a celei gotice. Unitatea Europei a fost regăsită în 
perioada Barocului și în secolul Luminilor. Prin urmare, aspi- 
rațiile către unitate s-au făcut simțite în acest domeniu. Dar nici 


CUVÂNT ÎNAINTE 15 


unul din aceste momente n-a cuprins întreaga Europă. Unita- 
tea culturală nu poate deci pretinde să slujească drept defini- 
ție a Europei, şi mai puţin încă să-i traseze granițele. 

Să fie oare motivul această diversitate? S-au făcut numeroa- 
se tentative de a răspunde aspiraţiei milenare către o Europă 
unită, către „paradisul pierdut“ pe care l-ar fi reprezentat Im- 
periul Roman. În orice caz, pentru Occidentul european acesta 
a fost obiectivul Carolingienilor. Sfântul Imperiu a reprezen- 
tat prelungirea lui firească. Eşecul acestuia a lăsat locul unor 
state care au încercat să domine Europa: spaniolii, francezii, 
germanii au încercat să reconstituie unitatea Europei potrivit 
condiţiilor impuse de ei. Nici unul dintre aceşti parteneri n-a 
reuşit să-și impună însă legea în întreaga Europă. Pentru de- 
finirea Europei, politica nu reprezintă deci un îndreptar mai 
bun decât cultura. 


La cele de mai sus s-ar putea adăuga două consideraţii. Euro- 
pa nu este o naţiune simplă. A existat în istorie o Europă spanio- 
lă, o Europă franceză, o Europă germană, fără ca vreuna să fi dus 
la unificarea continentului. În toate cazurile a fost vorba doar 
de o influență dominantă care a cedat ulterior locul alteia. 

Tot aşa, geografia face deosebirea între o Europă danubia- 
nă, o Europă balcanică, o Europă mediteraneană, o Europă scan- 
dinavă. 

Pe de altă parte, Europa geografică e diferită de cea istori- 
că. Un grup de ţări reprezintă Europa în plan politic şi cultu- 
ral, fără a coagula întreaga Europă geografică. Așa cum în 
vorbirea obişnuită nu se face deosebirea între America și Sta- 
tele Unite, chiar dacă America e mult mai întinsă şi diversă 
decât republica nord-americană, la fel cuvântul „Europa“ poa- 
te însemna un grup limitat de state (alcătuind Concertul Eu- 
ropean sau Comunitatea Europeană) care dă întregului continent 
deopotrivă un impuls politic şi o realitate geografică. 

Ar fi deci preferabil să vorbim de „Europe“, dând astfel sea- 
mă de diversitatea continentului şi a istoriei sale. 


PARTEA ÎNTÂI 
DRUMUL SPRE APOGEU 


I 
Preponderența spaniolă 
(1492-1660) 


Cauzele expansiunii spaniole. — Europa, stăpână pe căile 
ce duc spre India și China. — Cucerirea Americii. — Naşterea 
statului modern în Franța, în Spania, în Anglia și în Olanda. 
— Noua configuraţie a raporturilor între statele Europei occi- 
dentale sub influența Reformei şi a Contrareformei. — Încer- 
carea de hegemonie a lui Carol Quintul. — Voința Spaniei de 
a-și impune preponderența. — „Invincibila Armada“. — Spania 
și Imperiul Habsburgic ţinute în şah de Franța. 


Dacă ar fi s-o examinăm prin „prilele de lectură“ de astăzi, 
lumea din 1492 ne-ar apărea dominată de-mari poluri de civi- 
lizaţie având o importanţă și un nivel al ştiinţei eomparabile. 

Unul dintre aceste poluri se află în Europa occidentală. El 
este alcătuit dintr-un grup de state legate de o civilizație co- 
mună avându-și originea în creștinism. Europenii au relații des- 
tul de strânse între ei. Fiecare stat veghează cu străşșnicie la 
păstrarea propriei autonomii. De mai mulți ani, Europa occi- 
dentală este scena unor transformări profunde ce afectează in- 
stituţiile politice. Puterea regală se instalează aici în forță, iar 
statele iau naștere pe baza ei. Sistemul feudal nu poate lupta 
împotriva acestei noi forme de organizare politică, instaurată 
în principal în Franţa, Anglia şi Spania. 

Fără legătură cu acest fenomen, în secolul al XV-lea se în- 
registrează progrese ştiinţifice considerabile. Cele din dome- 
niul astronomiei, geografiei sau navigaţiei sunt de o utilitate 
evidentă, în special pentru popoarele maritime. Totodată, Eu- 
ropa occidentală suferă influența fecundă a reîntâlnirii cu Anti- 
chitatea greacă şi romană, a cărei prezență rămăsese în fapt 
foarte activă, dar al cărei loc în ansamblul literaturii şi al artelor 

devine cu atât mai important cu cât europenii se pregătesc să 
se ia la întrecere cu ea. 

În fine, Europa, care a trăit într-un fel de asceză în perioa- 
da medievală, resimte acum tensiunea spirituală provocată de 
această asceză şi de căutarea liberului arbitru. Rezultă de aici 
un viguros climat de căutări, de libertate a spiritului aflat în 
comuniune sau în opoziţie cu credința creștină, fie ea catoli- 
că sau reformată. A luat naştere — sau e pe cale să se nască-— un 
om nou, un om care tinde să se autodepăşească și care se află 
pe o poziţie favorabilă în perspectiva vastei aventuri în care se 
angajează Europa la sfârşitul secolului al XV-lea şi începutul 
celui de-al XVI-lea. 

Un al doilea mare pol îl reprezintă fără îndoială China di- 
nastiei Ming. În 1492, dinastia Ming se află la jumătatea dura- 
tei sale de existență și strălucirea civilizaţiei pe care o reprezintă 
începe să pălească. Totuşi, Imperiul Chinez nu se află în urma 
Europei în domeniul populaţiei, al bogăției şi al tehnicii. Ra- 
rele descrieri ale călătorilor europeni care l-au vizitat nu pot 
face decât să pună în umbră Europa occidentală. Originalita- 
tea Imperiului Chinez e foarte puternică. Unitatea sa e asigu- 
rată de limba scrisă, aceeași pentru toate populaţiile care-l 
compun şi care-i influenţează pe vecinii Chinei: coreeni, ana- 
miţi, japonezi. 

Imperiul dinastiei Ming nu pare să manifeste însă nici o ne- 
voie de a stabili vreun contact strâns cu exteriorul. În ciuda 
importanței și a forței sale, lumea Chinei nu încearcă să-şi spo- 
rească dimensiunile. La mijlocul secolului al XV-lea, suvera- 
nii chinezi trimit numeroase flote în Oceanul Indian, care ajung 
până pe coastele Africii, Indiei, Indochinei şi ale insulelor afla- 
te în sud-estul Asiei. Dar aceste importante expediții se măr- 
ginesc să procure obiecte de lux pentru împărat, neîncercând 
să impună dominaţia imperiului. 

În sfârşit, India reprezintă, alături de Europa și de China, 
cea de-a treia civilizație care domină lumea. La drept vorbind, 
perioada sa de glorie va fi aceea a Marilor Moguli, la mijlo- 
cul secolului al XVI-lea. Călătorii întorși de acolo descriu ora- 

şe intens populate şi foarte bogate. Ei sunt izbiți de marele nu- 
măr de ateliere și de manufacturi, în special textile. La momen- 
tul cu care începe analiza noastră, India e dominată de trei secole 
de către invadatorii musulmani. Ea a rămas totuși în mare mă- 
sură hinduistă. E divizată în şapte state (cinci musulmane şi 
două hinduse), pacifiste şi destul de prospere. Va trebui aştep- 
tat însă anul 1526 pentru ca desemnarea lui Bâbur ca Mare Mo- 
gul să confere puterii centrale adevărata sa dimensiune. 

Mai există un centru de putere în lumea aceasta de la fine- 
le secolului al XV-lea: Imperiul Otoman. El este prezent în Eu- 
ropa, iar prezenţa lui face să planeze o amenințare formidabilă. 
Dar este deja integrat în sistemul european. Desigur, căderea 
Constantinopolelui a reprezentat unul din marile evenimente 
ale istoriei universale. Balcanii au căzut sub dominaţia otoma- 
nă, care va dura secole de aici înainte. Marea Neagră a devenit 
un lac turcesc. Prezenţa navală turcească în Mediterana este 
extrem de puternică. Stăvilirea ei a început abia după bătălia 
de la Lepanto. Pe de altă parte, intervenind în Siria şi în Egipt, 
turcii pun stăpânire pe izvoarele comerțului fructuos de pe urma 
căruia s-a îmbogăţit Veneţia și a pornit avântul oraşelor din su- 
dul Germaniei. 

Cu toate acestea, Imperiul Otoman nu exercită asupra Eu- 
ropei occidentale fascinația pe care o exercită India sau Chi- 
na cu bogăţiile lor reale sau presupuse. Imperiul Otoman este 
un corp străin în Europa creștină. El se prezintă ca o revenire 
în forță a Islamului în urma Cruciadelor, dar nu împiedică avân- 
tul Europei de Apus. Dimpotrivă, punând stăpânire pe vechi- 
le drumuri care străbăteau lumea arabă ducând până în India, 
el stimulează orientarea maritimă a Europei. 

Ceea ce e demn de remarcat în lumea anului 1492 este fap- 
tul că nici China, care avea totuşi mijloacele umane şi tehni- 
ce, nici India, care se afla deja în contact cu Europa, n-au venit 
în Europa. Dimpotrivă, Europa a fost aceea care s-a îndreptat 
spre ele. 

De-a lungul secolului al XV-lea s-au făcut progrese în arta 
navigaţiei şi în cunoaşterea geografiei. Portughezii s-au instalat 

în insula Madera în arhipelagul Azorelor, în Insulele Capului 
Verde. Şi-au deschis centre de comerț pe coasta africană. Hen- 
rique Navigatorul a utilizat bogăţiile acumulate de ordinele ca- 
valereşti pentru a finanța o politică faţă de care regii Portugaliei 
au rămas mereu fideli. În 1479, Tratatul de la Alcacovas sem- 
nat cu Castilia lasă Insulele Canare Spaniei în schimbul Gui- 
neei şi a „tot ce se află mai la sud“. Joâo al II-lea al Portugaliei 
își fixează drept obiectiv Ecuatorul. În 1482, Diego Câo ajun- 
ge la Benguela. În 1487, Bartolomeu Diaz trece de Capul Bu- 
nei Speranţe — drumul către India e deschis. În acelaşi timp, 
o expediţie terestră, condusă de Pedro Corvilhâo, ajunge în In- 
dia, la Calcutta, prin Suez şi Aden, explorând strâmtoarea Or- 
muz şi coastele Kenyei. Pe baza acestor informații şi a celor 
furnizate de Bartolomeu Diaz, în 1497 Vasco da Gama ajun- 
ge la Calcutta pe mare. El înţelege însă că reuşita expediției 
sale trebuie desăvârșită prin ruinarea comerțului desfășurat de 
arabi. În vreme ce Cabral pune stăpânire, în 1500, pe pămân- 
turile care vor alcătui Brazilia, portughezii pregătesc cu grijă 
o expediţie în Oceanul Indian. În 1503, Albuquerque ridică o 
fortăreață la Cochin, pe coasta occidentală a Indiei şi blochea- 
ză accesul în Oceanul Indian prin strâmtoarea Ormuz, la Aden. 
El ocupă de asemenea insula Socotra, construiește forturi pe coas- 
ta orientală a Africii, împrăștie flota egipteană, deschide agen- 
ţii comerciale la Malacca. Pe scurt, face din Oceanul Indian o 
mare portugheză. În 1577, portughezii se instalează la Macao. 

Expansiunea portugheză a fost rapidă şi a schimbat fața lu- 
mii, dar ea a fost pregătită de decenii întregi de experienţe in- 
fructuoase şi de conflicte cu triburile de pe coasta africană. Ea 
este mai ales rezultatul politicii perseverente duse de un stat cu 
o regalitate puternică. 

În Spania, contextul politic este oarecum diferit. 1492 este 
ultimul an de existență a unui principat musulman în peninsulă. 
„Reconquista“ s-a încheiat. Energiile Spaniei sunt descătuşa- 
te. Țara juca deja un rol important în Mediterana occidentală. 
Aragonul era prezent la Neapole și în Sardinia. Politica spa- 
niolă avea deja o dimensiune europeană. Surpriza vine din par- 

tea lui Cristofor Columb care, refuzat de regele Portugaliei, pri- 
mește din partea regilor catolici mijloacele financiare de a cău- 
ta drumul către India pe la vest. 

Din acel moment începe o extraordinară aventură, mai pu- 
țin universală decât cea a portughezilor, dar care va schimba 
radical istoria reorientându-i cursul. În 1492, Columb pune stă- 
pânire, în numele regelui Spaniei, pe insula care se va numi 
mai târziu Haiti şi ajunge în Cuba. În ciuda decepției provo- 
cate de faptul că n-a ajuns în India, descoperirea Americii este 
imediat percepută drept un eveniment major. Numărul călăto- 
riilor creşte. Spaniolii se instalează pe noul continent. În 1513, 
Balboa ajunge în Pacific şi demonstrează că America nu e Asia. 
În 1514 Cuba e cucerită. În 1518 e întemeiată Cartagena. Spa- 
niolii explorează apoi peninsula Yucatan. În 1519, Hernan Cor- 
tes părăseşte Cuba şi se îndreaptă spre Yucatan unde întemeiază 
Vera Cruz. Se aliază cu tlaxcaltecii. În anul următor e silit să 
se retragă, însă numai pentru a relua ofensiva, care de data asta 
e decisivă. Cortes asediază Mexicul care eapitulează în august 
1521. Între 1528 şi 1536, autoritatea Spaniei se întinde asu- 
pra imperiului aztec, precum şi asupra teritoriilor aflate între 
Honduras şi California de azi. 

Spaniolii n-au întârziat să poarte acțiuni militare directe şi 
împotriva dinastiilor andine. Francisco Pizarro face în 1526 o 
călătorie de recunoaştere pe coasta peruviană. În 1528, Carol 
Quintul îi încredinţează lui Pizarro guvernarea Perului ce urma 
să fie cucerit. Începe în acel moment extraordinara epopee a 
lui Pizarro care în 1532, cu 106 infanteriști şi 62 de oșteni că- 
lare, traversează Munţii Anzi, îl învinge şi îl ucide pe regele 
incas, ajunge la Cuzco și îl ocupă. Urmează un lung război ci- 
vil între Pizarro şi Diego de Almagro, principalul său locote- 
nent. Amândoi mor în 1541. În ciuda disputei lor, stăpânirea 
Spaniei se întinde rapid până în Chile și Argentina orientală. 
Peru este supus unei colonizări intense. În vreme ce Cortes și 
Pizarro distrug cele mai importante imperii din regiune, Colum- 
bia este ocupată în 1524. În 1532, Cartagena şi Bogota sunt deja 
oraşe prospere. Mendoza întemeiază Buenos Aires. Plecând din 

Peru, începe explorarea Amazonului. În 1550 se stabileşte o 
legătură între Peru şi Asunci6n, în Paraguay. America spaniolă 
a luat naştere. 


Aceste repere dau o idee despre rapiditatea cu care Euro- 
pa și-a instaurat dominaţia în lume. Cât privește Portugalia, ceea 
ce reţine atenţia în cazul ei este stăpânirea asupra mărilor ce-i 
revine din împărțirea lumii realizată prin Tratatul de la Torde- 
sillas (7 iunie 1494). Potrivit tratatului, Portugalia stăpâneşte 
tot ce se află la est de meridianul situat la 370 de leghe de in- 
sulele Capului Verde; Spania, tot ce se află la vest, adică în- 
treaga Americă, mai puţin Brazilia. Portughezii obțin facilități 
portuare în Japonia, centrul de comerţ Macao din China, Ma- 
lacca, Ceylonul, instalarea pe coasta occidentală a Indiei, la 
Calcutta şi Goa. Tot ei controlează accesul în Oceanul Indian 
prin Ormuz, Bab el Mandeb şi Aden și edifică o salbă de for- 
turi şi baze pe coastele Africii. 

Cât despre Spania, ea îşi adjudecă America, din California 
şi Florida până în Ţara de Foc, şi pune stăpânire pe arhipela- 
gul Filipinelor. 

Această prodigioasă expansiune europeană s-a realizat în 
mai puţin de cincizeci de ani. Fa oferă Europei un atu prim- 
ordial, pe care-l va păstra practic până la conflictul mondial din 
1939-1945. Acest atu este reprezentat în parte de stăpânirea 
asupra mărilor şi în parte de europenizarea unor vaste regiuni 
— în special Americile, dar și Australia, Noua Zeelandă şi Afri- 
ca de Sud. Europa își începe marșul spre apogeu, adică mar- 
şul către dominația mondială care va fi desăvârşită patru secole 
mai târziu. 

Expansiunea Europei prin intermediul cuceririlor și explo- 
rărilor realizate de portughezi şi de spanioli deschide o nouă 
epocă în istoria universală. Câmpul de acțiune al Europei se 
extinde la întreaga planetă. Alţi europeni — francezi, englezi, 
olandezi, adică acei europeni înzestrați cu o putere semnifica- 
tivă — urmează exemplul celor două popoare din peninsula ibe- 


PREPONDERENȚA SPANIOLĂ 25 


rică. Pentru moment însă, Spania este principalul beneficiar al 
noului raport de forțe. 

Putere atlantică, Spania este şi putere mediteraneană. Schim- 
burile între spanioli şi italieni, mai cu seamă genovezi, sunt 
numeroase. De la Genova sosesc cartografi, marinari, naviga- 
tori, negustori. Odată cu înaintarea otomană, Genova şi-a pier- 
dut implantările din Marea Neagră şi de la Dunărea de Jos. 
Mulţi specialişti genovezi se pun în serviciul regilor catolici, 
ceea ce are drept rezultat întărirea poziției Spaniei ca putere 
maritimă. 

Pe de altă parte, Aragonul a rămas implicat în treburile pen- 
insulei italiene. Neapole, Sicilia, Genova se află în raporturi 
strânse, uneori de subordonare, cu Spania. Regii catolici Isa- 
bela şi Ferdinand reușesc să încheie „reconquista“. Granada 
capitulează. Exact în același moment, Spania își începe ma- 
rea aventură, care e totodată marea aventură a Europei. Dar 
acesta nu e totuşi decât un aspect al ambițiilor sale. Căci are 
loc, într-adevăr, acum un eveniment plin de consecinţe pentru 
istoria Europei: extincția familiei regilor catolici, și înlocuirea 
ei cu un principe din familia de Habsburg. Întâmplarea face 
ca acest principe, care posedă coroana Sfântului Imperiu și po- 
sesiunile ereditare ale familiei, să fie unul dintre cele mai mari 
personaje ale Istoriei universale: Carol Quintul. 

Dintr-odată se produce o extraordinară conjuncţie a puteri- 
lor între o Spanie eliberată de musulmani, devenită (alături de 
Portugalia) stăpână a mărilor, înzestrată cu un imens imperiu 
în America şi, pe de altă parte, imperiul care-şi avea centrul 
de putere în Austria, Boemia şi Ungaria, dar şi în Ţările de Jos 
şi Italia. Această alcătuire, ce pare cam eteroclită, avea totuşi 
logica ei, anume aceea de dominație a creștinătății şi de pri- 
mă tentativă de a impune supremația asupra întregii părți oc- 
cidentale a Continentului. 


Expansiunea Europei are loc în momentul în care, în par- 
tea ei occidentală, apare un stat modern, „statul regal“, ce re- 
prezintă o depășire a structurilor moştenite de la Evul Mediu 

bazate pe edificiul creştin şi pe relaţia de suzeranitate între prin- 
cipe sau senior şi oamenii guvernaţi de el. Forma cea mai ela- 
borată a acestor structuri a fost reprezentată de orașele italiene 
Şi germane, închegate în jurul unei pieţe economice și condu- 
se de un guvern nobiliar şi adesea oligarhic. În secolul al 
XV-lea, statul regal își asumă principalele responsabilități ale 
suveranității: apărarea, politica externă, finanțele, dreptul de 
a bate monedă. Marele progres se leagă de permanenţa aces- 
tor responsabilități, ceea ce înseamnă o administraţie legată de 
coroană, un sistem de impozite care garantează resurse stabi- 
le, o armată permanentă. Toate acestea există deja în regatul 
lui Ludovic al XI-lea şi sunt instaurate şi în Spania sub dubla 
constrângere a „reconquistei“ şi a imperiului colonial. 

„Statul regal“ apare în Franţa, în Spania, dar și în Anglia. 
Italia şi Germania, în schimb, se sustrag acestei evoluţii: Ita- 
lia tocmai datorită succesului structurilor sale urbane și toto- 
dată, poate, rolului secular de prim-plan jucat de papalitate; 
Germania datorită faptului că împăratul n-a reușit să se impu- 
nă în fața principilor şi a cetăților practic independente. 


Soarta Europei e pecetluită de apariția unor monarhii pu- 
ternice în Franța, Spania şi Anglia, care prefigurează Concer- 
tul european în forma aceasta care va dăinui cel puţin patru 
secole. Gradul de dezvoltare e similar în cele trei mari ţări ale 
Europei occidentale. Franţa e cea mai populată, potenţial mai 
puternică decât celelalte două: 17 milioane de locuitori, față de 
6-7 în Spania şi Anglia. Dar Franţa a trecut prin Războiul de 
100 de Ani şi trebuie să-și refacă forțele. Nu are graniţe pre- 
cise. Şi mai cu seamă îi lipseşte o vocaţie: deşi are o impresio- 
nantă ieşire la Oceanul Atlantic, ea întârzie să intre în competiție 
cu Spania şi cu Portugalia pentru stăpânirea mărilor. Pare mai 
degrabă fascinată de Italia, care prin strălucirea culturii sale, 
prin înaltul nivel de civilizație, prin organizarea socială, prin 
bogăţia ei, își eclipsează vecinii. Regii Franței, Carol al VIII-lea, 
Francisc I, îşi propun drept ţel să capete preponderență în Ita- 
lia. Aici se izbesc însă de numeroase obstacole din partea Sfân- 

tului Scaun, a Veneţiei, dar şi a Neapolelui sau a Milanului. 
Mai trebuie să facă față, în peninsulă, și opoziției manifestate 
de Spania și de Imperiu, care nu vor să cedeze Franței prepon- 
derenţa la care par să le dea dreptul bogăţia şi populaţia de care 
dispun. Cu toate acestea, regii Franţei se vor ocupa de duca- 
tul Milanului mai mult decât de Artois sau de Flandra, a că- 
ror posesie ar fi mai profitabilă regatului pentru a-i asigura o 
supremație durabilă. Atenţia Franţei se îndreaptă deci spre Ita- 
lia, neglijând aventura pe mări. 

Celelalte două state care realizează saltul spre modernita- 
te sunt incontestabil Anglia şi Spania. 

După o lungă perioadă de manifestare a unor ambiţii con- 
tinentale, Anglia dinastiei Tudorilor se reorientează spre vo- 
caţia sa britanică şi maritimă. Ea abandonează himera franceză 
pentru a se întări în raport cu Scoţia și Irlanda, angajându-se 
într-o politică ce va duce, la începutul secolului al XVIII-lea, 
la unificarea arhipelagului sub dominaţia engleză. Transforma- 
rea societăţii e întărită de Reformă şi de crearea unei Biserici 
de stat autonome independente de Roma. 

În același timp în care în jurul Tudorilor se edifică un stat 
modern, Anglia se angajează hotărât pe calea consolidării pu- 
terii sale maritime şi a expansiunii peste mări. Această orien- 
tare, absolut fundamentală, s-a menţinut în cursul următoarelor 
patru secole şi a devenit una dintre prioritățile politicii engle- 
ze, cealaltă fiind aceea de a împiedica țările de pe Continent 
să-şi impună supremația în Europa. Anglia n-a ajuns la aceas- 
tă poziție decât în mod progresiv, fapt ce explică imprevizibi- 
litatea alianțelor sale în secolul al XVII-lea. 

Cel de-al treilea partener e Spania, care s-a înzestrat cu struc- 
turi moderne în urma „reconquistei“ şi a cucerii Noii Lumi. 
În secolul al XVI-lea, ea devine un stat modern cu structuri 
de comandă eficace, cu o administrație competentă, cu drumuri, 
flotă şi o armată permanentă. Administrarea teritoriilor de peste 
mări îşi are sediul la Sevilla şi este mărturia perfectă a pro- 
gresului înregistrat de Spania. Rolul său în creşterea puterii eu- 
ropene va fi — şi va rămâne — dominant. Chiar şi astăzi este 

un fapt mai presus de orice îndoială că Spania a lăsat asupra 
europenizării lumii o pecete comparabilă doar cu aceea lăsa- 
tă de Marea Britanie. 

Dar Spania secolului al XVI-lea înseamnă şi Carol Quin- 
tul şi, prin urmare, asocierea dintre puterea împăratului şi cea 
a monarhiei spaniole. Aceasta din urmă se prezenta deja drept 
o monarhie „națională“, cu atât mai mult cu cât musulmanii 
fuseseră alungaţi de pe teritoriul ei. Cea dintâi se întindea însă 
asupra unui ansamblu disparat de teritorii — Austria, Boemia, 
Ungaria, Italia, Flandra, Franche-Comté, Ţările de Jos, țări pe 
care nu le lega nici un „patriotism“. Cu excepţia coroanei, am 
căuta în zadar ceva care să fi putut realiza apropierea între aces- 
te popoare, puternic zguduite de Reformă, și conducătorii lor. 

În ciuda eterogenităţii celor două mari componente ale im- 
periului lui Carol Quintul, există totuşi o voinţă care le uneş- 
te. Împăratul, inovator în domeniu, caută să obțină atât unitatea 
creştinătăţii cât şi supremaţia în Europa occidentală. Ambiţia 
sa pare una politică, dar e în același timp una spirituală. Ca- 
rol Quintul este un suveran modern prin anumite laturi ale per- 
sonalității sale, rămânând totuși un om al secolului al XV-lea. 
Lupta sa în cadrul imperiului o prefigurează pe aceea dusă de 
succesorul său în timpul războiului de Treizeci de Ani: lupta 
dusă în numele Spaniei şi pentru Spania, pe mări ca şi în Ame- 
rica, pregătește ambiția lui Filip al II-lea. 

În vreme ce apar trăsăturile fundamentale ale celor trei mari 
tări din Europa occidentală (cărora trebuie imediat să le adău- 
găm Provinciile Unite din partea septentrională a Ţărilor de 
Jos) devenite state moderne, are loc o adevărată revoluţie, nu 
atât a ştiinţei cât a învățământului. Ea este în mare măsură ro- 
dul Reformei, care introduce conceptul de cercetare liberă în- 
tr-o lume dominată de scolastică. Universitățile și-au păstrat 
calitatea şi adesea şi influența. Dar numărul de studenți pe care 
îi educă nu mai corespunde nevoilor statului modern pe cale 
de a se naşte. În tulburările provocate de Reformă, Universi- 
tățile sunt adesea teatrul unor puternice conflicte. Anunţată încă 
din timpul Renașterii de revenirea în prim-plan a autorilor pro- 

fani ai Antichității eliminaţi din învăţământ, controversa care 
pune în pericol unitatea intelectuală a creştinătăţii face rava- 
gii. Universalitatea limbii latine este aprig contestată. „Inter- 
naționala Universităţilor““ din cadrul creştinătăţii occidentale 
se destramă sub impactul Reformei, dar şi al politicii duse de 
diferiți principi. Căci una dintre consecinţele apariţiei statului 
modern este că acesta nu mai poate rămâne indiferent față de 
ceea ce se petrece în Universităţi. Erasmus, născut la Rotter- 
dam, se simte la el acasă atât la Paris cât şi la Padova. El apar- 
ţine unei generaţii ce va fi înlocuită de o alta, mai „naţională“. 
Francisc I va alege el însuşi conferenţiarii ce vor alcătui Col- 
lège de France din rândul italienilor sau germanilor. Dar orien- 
tarea către o Europă intelectuală mai diversificată este deja 
prezentă, iar regii nu sunt indiferenți la această evoluţie. Un om 
ca Hennc al VIII-lea al Angliei reprezintă un simbol în acest sens. 

Din cauza nevoii de persoane calificate aflate în serviciul 
statului modern, ca şi a faptului că formarea intelectuală este 
unul din principalii vectori de putere, lezuiţii, al căror ordin a 
fost creat tocmai pentru a combate răspândirea Reformei, în- 
temeiază Colegiile. Acestea vor avea un enorm succes și vor primi 
în sânul lor mulți tineri, a căror formare intelectuală este im- 
pecabilă. Punând în joc imitaţia şi concurenţa, Colegiile răs- 
pund nevoii de cadre a statului modern. Timp de mai multe 
secole, ele îşi vor pune pecetea asupra literaturii şi artelor în 
Europa occidentală; pe scurt, vor avea o influență fundamenta- 
lă asupra civilizației şi, indirect, asupra politicii europene. Sis- 
temul de învățământ european a atins un grad de excelenţă care 
n-a rămas fără urmări asupra progresului înregistrat de țările 
din vestul Europei în domeniul politic și ştiinţific. Apariţia sta- 
tului modern şi începutul expansiunii europene au precedat cu 
câţiva ani Reforma. Aceasta din urmă n-a devenit un eveni- 
ment politic decât la câţiva ani după ce Luther şi-a afişat cele 
95 de teze (1517). Iar lucrurile s-au petrecut aşa fiindcă naţio- 
nalismul şi voinţa principilor s-au alăturat unei mișcări reli- 
gioase. În sens invers, trezeşte uimire faptul că expansiunea 
europeană n-a fost împiedicată sau chiar oprită de-a dreptul din 

cauza conflictelor religioase, care au îmbrăcat, vreme de mai bine 
de un secol, un caracter acut. 

Reforma a reuşit ori de câte ori a fost susținută de un prin- 
cipe: așa s-au petrecut lucrurile în Germania, în Scandinavia, 
la Geneva, în Anglia, în timp ce acolo unde puterea i s-a opus 
cu vigoare (Franţa, Spania, Italia, statele ereditare ale Habsbur- 
gilor), ea a eşuat. 

Carol Quintul, căruia i-a revenit sarcina să poarte lupta pe 
mai multe fronturi, apare ca un om al Evului Mediu menit să 
conducă Europa pe calea unui nou destin. El se afirmă ca îm- 
părat în înțelesul deplin al cuvântului, păstrând amintirea vre- 
mii în care creștinătatea se sprijinea pe Papalitate şi pe Imperiu. 
Va lupta încercând să salveze unitatea Occidentului creştin, dar 
nu va ajunge decât la un compromis: Pacea de la Augsburg. 
Va încerca să ducă mai departe moștenirea lui Carol Temera- 
rul, dar se va izbi de Franța pe care nu va reuși s-o îngenun- 
cheze. Va avea însă mai mult succes cu Spania și Italia. Va 
netezi calea contraofensivei catolice inaugurate la Conciliul de 
la Trento. Personaj excepțional, el este unul dintre cei care au 
contribuit decisiv la nașterea Europei moderne, chiar dacă n-a 
dorit-o. În timpul domniei sale, sediul puterii se schimbă. El 
nu se mai află în ducatul Milanului, la Genova sau la Veneţia, 
în ciuda faptului că aceste locuri rămân locuri cu un înalt nivel 
de prosperitate. Se află în Germania, în Spania, în Portugalia, 
în Franța şi în Anglia. Dar, ca urmare a politicii Habsburgilor, 
Imperiul va continua să joace un rol. 

Anumite trăsături ale istoriei Europei pot fi puse în eviden- 
tă încă din secolul al XVI-lea. Astfel, Franța nu se angajează 
decât relativ târziu şi cu rezerve în aventura maritimă. A doua 
trăsătură, mult mai caracteristică, ţine de faptul că Europa şi-a 
risipit resursele în lupte interne, în timp ce expansiunea sa peste 
mări a reprezentat un splendid succes pentru care n-a cheltuit 
în cele din urmă decât o mică parte din mijloacele de care dis- 
punea. Este de asemenea demn de semnalat că aceste începu- 
turi ale expansiunii europene au avut loc în momentul în care 

Europa era sfâșiată de conflicte religioase, de războaie violen- 
te cum sunt cele care au însângerat Franța, Imperiul Habsbur- 
gic, Anglia, Ţările de Jos. Mai mult: în momentul când îşi 
începe expansiunea, Europa este încă un continent amenințat 
de puteri exterioare cum sunt Imperiul Otoman şi Rusia. Unul 
dintre gesturile cu cele mai mari consecinţe din această perioa- 
dă va fi crearea unui zid de apărare în jurul Austriei pentru a-i 
ține la respect pe turci; conducerea sa va fi încredințată de Ca- 
rol Quintul fratelui său Ferdinand. Acest centru de putere va duce 
la crearea Imperiului Austriac şi a Dublei Monarhii. Mai la nord, 
Reforma înlesneşte pătrunderea Markgrafului de Brandenburg 
în zona situată între Lübeck şi Riga ca urmare a declinului Li- 
gii Hanseatice. 


Începutul luptei pentru supremație în Europa este concomi- 
tent cu prima fază a expansiunii europene peste mări, respectiv 
cu primii ani ai secolului al XVI-lea. El se leagă în principal 
de apariţia statelor moderne în vestul continentului, dar și de 
consecințele crizelor provocate de Reformă și de progresele 
remarcabile în răspândirea gândirii, în rândul cărora un rol de 
prim rang îl joacă apariţia tiparului. 

Ludovic al XI-lea apare drept primul rege modern prin aceea 
că înzestrează Franța cu rudimentele unor structuri ce îi con- 
feră o poziţie favorabilă în raport cu vecinii. El este mai cu sea- 
mă un lichidator al trecutului. Războaiele pe care le-a purtat 
împotriva lui Carol Temerarul pun capăt unui contencios ale 
cărui rădăcini coboară până în Evul Mediu. 

Succesorii lui, Carol al VIII-lea şi Ludovic al XII-lea, au 
angajat Franţa într-o luptă pentru dobândirea supremaţiei în Ita- 
lia, în special pentru controlul asupra Milanului. La începutul 
domniei sale, Francisc I a urmat aceeași cale. Dar evenimen- 
tul major l-a reprezentat alegerea, la 28 iunie 1519, a regelui 
Spaniei, Carol Quintul, în fruntea Imperiului. Sfidarea adusă 
atunci Europei s-a tradus printr-un lung conflict, care n-a luat 
sfârşit decât odată cu Tratatele din Westfalia. 

Prima fază a conflictelor iscate de tentativa Habsburgilor 
de a-și impune supremaţia în Europa s-a derulat în prima ju- 
mătate a secolului al XVI-lea. În cadrul ei s-au înfruntat Casa 
de Habsburg și Casa de Valois, mai precis Carol Quintul şi Fran- 
cisc L Prin multe din aspectele ei, această luptă aduce aminte 
de Evul Mediu. Mare parte dintre disputele care au alimentat-o 
au avut un caracter succesoral, marital sau privitor la alte aran- 
jamente de familie, extrem de importante în istoria medieva- 
lă. Armatele care se înfruntă sunt alcătuite cu prilejul unui 
război. Şi, îndeosebi, această perioadă este într-adevăr una de 
tranziție: ea anunţă apariţia unei 'noi Europe, Europa statelor 
care aşteaptă să devină Europa statelor-naţiuni. 

Când Carol Quintul devine împărat, regatul Franţei, care 
beneficiază de prestigiul victoriei de la Marignan, de reputația 
regelui său, de numeroasa sa populaţie, este încercuit de po- 
sesiunile noului împărat. Carol Quintul se află pe graniţa Pi- 
rineilor; este suzeran al Milanului; deţine Franche-Comté și 
Ţările de Jos. Totodată, stăpânește Neapole, Sicilia şi Sardi- 
nia. Ales în dauna lui Francisc I, care a încercat și el să ajungă 
în fruntea Imperiului, Carol Quintul beneficiază de resursele im- 
periului spaniol din America. În ciuda acestor atuuri și în ciu- 
da victoriilor militare, el n-a reușit să îngenuncheze Franţa. 

În tabăra de la Drap d'Or (7 iunie 1520), Francisc 1 şi Hen- 
ric al VIII-lea au convenit să se opună atotputerniciei împăra- 
tului. De fapt, încă de pe acum, Anglia alege politica ce-i va 
reuși atât de bine în viitor, anume aceea de a se opune orică- 
rei tentative de dominare pe Continent. În vederea acestui scop, 
ea nu va ezita să sprijine când o tabără, când alta. Astfel, încă 
din 1521 Henic al VIII-lea se apropie de Carol Quintul. Ex- 
pediţiile militare ale imperialilor au început în primăvara anu- 
lui 1521 în Burgundia. După campania militară nefericită a lui 
Francisc I în Navarra, Franţa își concentrează atenția asupra 
Milanului, a cărui dominare este obținută de alianţa dintre papă 
şi împărat. O armată franceză care trebuia să reocupe capita- 
la lombardă e înfrântă la La Bicoque, ceea ce atrage şi căde- 
rea Genovei. Astfel, Imperiul, ce cuprinde acum şi Spania care 

controla sudul Italiei, dobândeşte şi controlul asupra nordului 
peninsulei. 

Francisc I trece el însuși Alpii în fruntea armatelor și, sus- 
ţinut de Veneţia, de papă şi de Florenţa, îngrijorate de puterea 
crescândă a lui Carol Quintul, recucerește Milanul. Imprudent, 
hotărăște însă să dea bătălia cu armatele imperiale la Pavia unde 
suferă o înfrângere usturătoare, căzând în mâinile împăratu- 
lui. Acesta pare să fi câştigat războiul. Obține de la prizonie- 
rul său semnarea Tratatului de la Madrid (14 ianuarie 1526), 
care anulează opera lui Ludovic al XI-lea: Francisc I trebuie 
să renunţe nu numai la pretenţiile asupra Italiei, fie acestea în- 
dreptate către Milan, Neapole, Genova sau Asti, ci e silit să 
cedeze totodată Burgundia, Flandra, Artois şi Tournai. Acest 
succes total a îngrijorat atât Anglia cât şi Papalitatea şi Vene- 
ţia, care au sprijinit crearea Ligii de la Cognac împotriva îm- 
păratului. În același timp, otomanii, pe care Francisc I nu ezitase 
să-i atragă în jocul său, înregistrează o victorie asupra Ungariei 
la Mohacs (august 1526). Presiunea în răsărit asupra lui Ca- 
rol Quintul și a fratelui său Ferdinand e mare. Sorţii de izbân- 
dă trec acum de partea lui Francisc I care primeşte sprijinul 
lui Henric al VIII-lea (Tratatul de la Westminster). În același 
timp, trădarea Genovei, care se alătură imperialilor, împiedică 
Franța să-şi ia revanșa asupra lui Carol Quintul. 

O reglementare interimară a conflictului intervine odată cu 
„Pacea Doamnelor“* care reechilibrează situaţia: Carol Quin- 
tul renunță la Burgundia, în vreme ce Francisc I nu se opune 
revenirii familiei Sforza în fruntea Milanului. Se deschide acum 
o perioadă de dialog politic între Casele de Habsburg şi Va- 
lois. Împăratul trebuie să facă față progreselor Lutheranismu- 
lui şi îşi vede autoritatea contestată de principii protestanți din 
Germania. Pe de altă parte, otomanii menţin presiunea asupra 
Ungariei şi amenință Viena. Mediterana orientală a intrat în mare 


*Tratat de pace încheiat la Cambrai în 1529, între Louise de Savoie, 
în numele fiului ei Francisc I, şi Margareta de Austria, în numele nepo- 
tului ei Carol Quintul. (N.t.) 

măsură sub dominaţia lor (asediul insulei Rhodos, 1522). Ve- 
neţia trebuie să accepte o pace de compromis, în timp ce Bel- 
gradul cade în mâinile turcilor. 


Amenințarea Vienei de către turci va cântări greu în isto- 
ria Europei. Habsburgii își confirmă rolul de apărători ai Oc- 
cidentului, dobândind coroana Ungariei. Aceasta, alături de cea 
a Boemiei şi de cea a statelor succesoare, îi angajează pe Habs- 
burgii de la Viena pe drumul menirii lor în Europa danubiană. 
Eşecul lui Soliman în faţa Vienei în 1529 dovedeşte că arma- 
ta turcă nu este invincibilă și inaugurează o perioadă de echi- 
libru care va dura un secol. 

În Germania, conflictele care-şi au originea în reforma lu- 
therană slăbesc în chip evident autoritatea lui Carol Quintul. 
Înaintarea protestantismului e însoțită însă de reacţia catolică. 
Între liga de la Schmalkalde (1530-1531), care îi regrupează pe 
principii protestanți din Nord, şi liga catolică de la Niimberg pră- 
pastia nu e atât de mare cum s-a spus: ea nu împiedică contac- 
tele între protestanți şi catolici, fără a mai vorbi de schimbările 
de religie şi de tabere ale multor protagonişti. Lucrurile se îndreap- 
tă către o reglementare ce va fi reluată în Pacea de la Augsburg, 
respectiv către acceptarea protestantismului în măsura în care 
conducătorii şi popoarele împărtăşesc aceeaşi credință. 

Tentativa lui Carol Quintul de a-şi impune legea în Euro- 
pa a fost subminată de ameninţarea otomană la graniţa de est 
şi de Reformă în inima Imperiului. Nu trebuie uitat însă că aces- 
ta din urmă era de multă vreme adânc divizat. 

Războiul reîncepe în 1536. Francisc I înregistrează victo- 
rii în Savoia, în timp ce Carol Quintul suferă o înfrângere la 
Marsilia. La cererea papei se semnează un armistițiu. Apoi con- 
flictul reizbucneşte; înregistrându-se de o parte și de alta suc- 
cese nedecisive. În cele din urmă, izolat, Francisc I e silit să 
ceară o pace care confirmă clauzele Tratatului Doamnelor. Pa- 
cea de la Crespy îi lasă mână liberă lui Carol Quintul. Luther, 
Henric al VIII-lea şi Francisc I mor între 1546 şi 1547, ani în 
care Carol Quintul se bucură de o autoritate şi de o statură cres- 

cânde. Hotărât să oprească înaintarea protestantismului în Ger- 
mania, împăratul reușește să readucă în orbita catolicismului 
câteva cetăţi care trecuseră la Reformă. Pentru a da o ultimă 
lovitură protestanților, el înfruntă liga de la Schmalkalde în bă- 
tălia de la Miihlberg (aprilie 1547) pe care o câştigă fără pro- 
bleme. Filip de Hessa, care fusese sufletul ligii, capitulează. 

În ciuda acestei victorii care părea să pecetluiască trium- 
ful Habsburgilor, în anii următori Carol Quintul va pierde po- 
zițiile una câte una. Împăratul a ieșit ruinat din lupta dusă 
împotria ligii protestante germane. Papa Paul al III-lea, anga- 
jat în tratativele purtate în cadrul Conciliului de la Trento, nu 
vrea să se asocieze politicii împăratului şi mai puţin să-i pună 
la picioare conciliul. Francezii şi protestanții din Germania re- 
înnoadă alianțele. În martie 1552, armata franceză pătrunde în 
Lorena în timp ce Mauriciu de Saxa și protestanții germani îl 
silesc pe Carol Quintul să se retragă. Împăratul abdică la scurt 
timp: coroana imperială îi revine fratelui său Ferdinand, în timp 
ce fiul său Filip primește Spania și imperiul său de peste mări, 
împreună cu Neapolele, Milanul, Franche-Comté și Țările de 
Jos. Pacea va fi semnată abia la Cateau-Cambresis (1-3 apri- 
lie 1559). Franţa renunţă la Savoia, la Piemont și la revendi- 
cările sale în Italia. Ea obține însă cele trei episcopate de la 
Metz, Toul şi Verdun. Tratatul a stabilit marile direcţii ale ra- 
portului de forțe din Europa până la începutul războiului de 
Treizeci de Ani (1618). 

Plină de răsturnări, complicată prin schimbările de orien- 
tare ale protagoniştilor, rivalitatea dintre Carol Quintul, Fran- 
cisc I, Henric al VIII-lea şi Filip de Hessa îşi capătă întreaga 
semnificație în perspectiva luptei duse de Habsburgi pentru ob- 
ținerea preponderenţei în Europa. Faţă de proiectul lui Carol 
Quintul, coerent şi clar, atitudinea suveranilor Franței şi An- 
gliei este marcată de interese de circumstanță. Lucru adevărat 
mai cu seamă pentru Franța, preocupată să învingă în Milan 
şi a cărei politică împotriva Imperiului e dominată de contingen- 
te. În ciuda unei anumite confuzii a proiectelor sale, Francisc I 

reuşeşte să se opună ambițiilor lui Carol Quintul. Acesta din 
urmă nu poate să pună capăt schismei protestante şi nici să-și 
impună hegemonia în Europa. El îi lasă fiului său atuuri redu- 
tabile. Statul regal triumfă în lupta cu Imperiul. Ciclul istoric 
început cu statul regal se va continua cu statul-națiune la sfâr- 
şitul secolului al XVIII-lea. După pacea de la Cateau-Cambre- 
sis, o nouă Europă, Europa statelor, îi succedă celei medievale. 


Cei patruzeci de ani care rămân până la sfârşitul secolului 
sunt anii preponderenţei spaniole. Madridul este acum deplin 
stăpân asupra mărilor, cu atât mai mult cu cât Portugalia a tre- 
cut sub autoritatea sa. Argintul incas și bogăţiile Americii sunt 
descărcate la Sevilla. Regatul e bine administrat şi n-a intrat 
încă în lunga sa perioadă de decadență. 

Naționalismul devine un sentiment curent. Aşa cum, spre 
deosebire de perioada precedentă, schimburile economice în- 
cep să fie supuse taxelor vamale pentru a proteja producția lo- 
cală, tot aşa se acordă acum prioritate solidarității ce se stabileşte 
în interiorul fiecăruia dintre state. 

Conflictele religioase care fuseseră aplanate prin pacea de 
la Augsburg cunosc o recrudescență odată cu apariția protes- 
tanţilor Zwingli şi Calvin, pe de o parte, şi cu coagularea ca- 
tolicismului în jurul Conciliului de la Trento, pe de alta. Franţa, 
Ţările de Jos, Scoţia, principatele renane cad pradă unor răz- 
boaie religioase de mare cruzime. 

În sfârşit, inflația sărăceşte o parte a populaţiei care se răs- 
coală (războiul țărănesc din Germania). Aceste mişcări socia- 
le se conjugă cu ambiția, lipsită de scrupule uneori, a nobililor 
de a se pune în fruntea protestatarilor ca să se afirme în faţa 
puterii regale care câştigă tot mai mult teren. Acești nobili și 
aceşti protestatari se bazează pe angajamentul religios şi nu ezi- 
tă să ceară sprijinul forțelor străine. Tendinţa aceasta, prezen- 
tă încă în cursul primei jumătăți a secolului, îşi capătă adevărata 
dimensiune în cea de-a doua jumătate. 

Filip al II-lea dispune de atuuri importante care ar trebui 
să-i permită să consolideze preponderența spaniolă: o infan- 
terie redutabilă, mari resurse financiare, adversari ruinați sau 
slăbiți. El domină Italia, unde reprezentanţii săi controlează 
foarte bine situația, atât în Sicilia cât şi la Neapole sau în Lom- 
bardia. Reușește să stăvilească expansiunea turcească în Me- 
diterana, şi dacă Ciprul cade în mâna turcilor, Filip al II-lea 
salvează, cu ajutorul papei şi al Veneţiei, Malta ameninţată şi, 
mai ales, distruge la Lepanto (1571) flota otomană, repurtând 
o victorie prost fructificată, dar o victorie decisivă totuşi. Me- 
diterana occidentală continuă să fie teatrul incursiunilor făcute 
de arabii din nordul Africii, supuși periodic expedițiilor puni- 
tive europene. 


În timpul domniei Mariei Tudor, ea însăşi pe jumătate spa- 
niolă, Anglia, epuizată de eforturile lui Henric al VIII-lea şi 
ale lui Somerset de a supune Scoţia, oscilează între Franţa şi 
Spania. Franţa traversează o perioadă tulbure: regența lui Fran- 
cisc al II-lea şi a lui Carol al IX-lea. 

Pentru Filip al II-lea, pericolul vine dinspre sporirea forței 
şi violenţei calvinismului care se instalează temeinic în Țări- 
le de Jos, în Palatinatul renan, în Franţa și în Scoţia. Înainta- 
rea sa în Olanda și Zeelanda provoacă o intervenţie spaniolă 
viguroasă, dar insuficientă pentru zdrobirea voinței olandezi- 
lor. În acest moment Maria Tudor moare, lăsând tronul regi- 
nei Elisabeta. Anglia şi Olanda încep să conteste supremaţia 
pe mare a Spaniei, mai întâi sub forma raidurilor piratereşti 
împotriva convoaielor ce vin din America. Cu toate astea, re- 
gina Angliei nu s-a hotărât încă dacă să încheie alianță cu Fran- 
ţa sau cu Spania. Perioada următoare este relevantă pentru 
această incertitudine, de parcă pentru Anglia ar fi la fel de im- 
portant să împiedice deopotrivă controlul Spaniei şi al Fran- 
tei asupra Ţărilor de Jos. Or, Franţa ezită dacă să treacă de partea 
insurgenților sau a Spaniei. 

Marea problemă a lui Filip al II-lea este aceea de a pune ca- 
păt revoltei Provinciilor Unite, ceea ce va duce la radicalizarea 

conflictului cu Anglia, unde Filip îi susține pe catolici şi pe ir- 
landezi, şi la o participare tot mai directă la luptele din Fran- 
ta dintre catolici şi hughenoți. Aceste acțiuni sunt un eşec pentru 
regele Spaniei, silit să accepte sciziunea Ţărilor de Jos între 
Provinciile Unite şi Ţările de Jos spaniole. Trebuie amintită 
aici marea importanţă a acestei regiuni care a devansat Mila- 
nul şi bogatele orașe ale Italiei. Anvers rămâne în mâinile Spa- 
niei, dar ponderea bogăției şi a spiritului de iniţiativă înclină 
balanţa în favoarea insurgenților. 

Încercările de a îngenunchea Anglia suferă un eşec ustură- 
tor. Armada, flota spaniolă menită să invadeze insulele brita- 
nice, e zdrobită de flota engleză (august 1588). E prima mare 
victorie navală a Angliei, și ea încununează isprăvile pe mare 
ale unor marinari precum Drake şi ale acelor „merchants ad- 
venturers“ care vor ilustra epopeea engleză. 

În ciuda condiţiilor mai favorabile, Filip al II-lea nu reușeş- 
te să determine succesul partidei catolice din Franţa care nu ezi- 
tă să-i ceară sprijinul. În războiul civil izbucnit în urma asasinării 
lui Henric al III-lea, Filip sprijină Liga şi familia de Guise. Dar 
se izbeşte de patriotismul francezilor şi de inteligenţa lui Hen- 
ric al IV-lea. Războiul dintre acesta şi Spania (ianuarie 1595) 
se încheie prin pacea de la Vervins (mai 1598) care reia preve- 
derile importante ale Tratatului de la Cateau-Cambrâsis. 

Moartea lui Filip al II-lea, profunda lui dezamăgire de a nu 
fi putut să lichideze protestantismul din Franța, din Ţările de 
Jos şi din Anglia (în 1594, Edictul de la Nantes dă o largă li- 
bertate de mișcare protestanților din Franţa) nu trebuie totuşi 
să umbrească faptul că Spania joacă încă un rol dominant în 
vestul Europei. Eşecul cel mai usturător este cel suferit în Ţă- 
rile de Jos. Totuşi, Spania rămâne solid implantată în Italia; 
Anglia e încă prea slabă ca să reprezinte o ameninţare; iar Fran- 
ţa, odată cu domnia lui Henric al IV-lea, revine, după o eclip- 
să de aproape douăzeci de ani, în prim-planul politicii europene. 

În schimb, ca o consecință a Tratatului de la Cateau-Cambre- 
sis, ea este în continuare încercuită de posesiunile spaniole. Nu 
reprezintă deci o surpriză dorinţa lui Henric al IV-lea de a rupe 

încercuirea prin dobândirea orașului Saluzzo care îi redeschi- 
de calea spre Italia. ÎI abandonează însă curând (Tratatul de la 
Lyon din 1601) în schimbul posesiunilor Ducatului de Savoia 
aflate dincolo de Ron (Bugey, Bresse şi ţinutul Gex). Relații- 
le sale cu Anglia lui Iacob I sunt evident mai liniștite (Tratatul 
din 1606). 

În Ţările de Jos, unde spaniolii speră încă să-i domolească 
pe insurgenți, instalarea unui arhiduce consolidează prezența 
spaniolă, dar nu ştirbeşte hotărârea Provinciilor Unite care ata- 
că neîncetat convoaiele maritime ale Spaniei, în special cele 
care fac legătura dintre America şi Sevilla. 

Asasinarea lui Henric al IV-lea survine în momentul în care 
acesta se pregăteşte să intervină în treburile Imperiului în nu- 
mele principiilor Păcii de la Augsburg. Moartea regelui Fran- 
tei, hotărât să-l susțină pe candidatul reformaţilor la succesiunea 
Ducelui de Cleves, pune punct acestei afaceri. 

În timp ce Spania se încăpăţânează să continue conflictul 
dificil cu Țările de Jos, împăratul, conducătorul ramurii de la 
Viena a Casei de Habsburg, profitând de acalmia de la frontie- 
rele orientale, unde otomanii sunt mai puţin activi, se străduieş- 
te să recâştige poziţiile pierdute de catolici după pacea de la 
Augsburg. Intenţia Habsburgilor este de a determina restitui- 
rea către principii catolici din Germania a posesiunilor pierdu- 
te prin respectiva pace de principii protestanți, care au beneficiat 
de dinamismul religiei reformate şi de amenințarea turcilor la 
granițele orientale. Miza înfruntării dintre Habsburgii de la Vie- 
na şi de la Madrid, pe de o parte, şi Burboni pe de altă parte 
o reprezintă supremaţia în Europa. Acest făpt nu va apărea în- 
totdeauna cu claritate în mijlocul intrigilor ce afectează Savoia, 
Mantova, trecătoarea din ţinutul Valtellina din Alpi, Lorena unde 
francezii, imperialii şi spaniolii par să obțină pe rând victorii. 

La acest început de secol al XVII-lea, împărații Austriei Ma- 
tei al II-lea şi Ferdinand al II-lea au înţeles că beneficiază de 
un context favorabil şi că disputa religioasă e un mijloc exce- 
lent de a-și spori autoritatea. Lovitura din Boemia din 1620 a 
reprezentat un succes care a făcut o mare impresie şi a repus 

familia de Habsburg într-o poziție dominantă în Europa cen- 
trală. După bătălia de la Muntele Alb, în care nobilimea cehă 
a fost decimată, principatele protestante din Germania se pu- 
teau aștepta la tot ce e mai rău. Intenţia lui Ferdinand de a-şi în- 
tinde stăpânirea şi asupra ținuturilor baltice i-a îngrijorat pe 
danezi și pe suedezi. După faza daneză a confruntării, din care 
poziția împăratului a ieşit întărită, faza suedeză a avut o cu to- 
tul altă importanță. Regele Gustav Adolf dobândeşte victorie 
după victorie şi domină Germania de Nord şi de Vest, fără să 
amenințe totuşi cu adevărat nici Viena, nici München. Moar- 
tea lui Gustav Adolf modifică iarăşi echilibrul de forțe. Impe- 
rialii reiau ofensiva, în timp ce Spania continuă cu încăpățânare 
lupta cu Provinciile Unite. Faza franceză a războiului marchea- 
ză sfârșitul preponderenţei spaniole în Europa. Armata spanio- 
lă suferă o gravă înfrângere la Rocroi (1643). Împăratul se 
izbeşte de o coaliţie între principii germani şi Franța. El tre- 
buie să se resemneze cu pacea negociată la Miinster şi la Os- 
nabriick. Tratatele încheiate în Westfalia, care privesc mai 
degrabă Germania decât echilibrul european, limitează puteri- 
le împăratului și dau în schimb Franţei posibilitatea de a in- 
terveni în treburile Germaniei, şi astfel posibilitatea de a ocupa 
primul loc în Europa. Franţa e guvernată în acel moment de un 
om excepțional: Cardinalul Richelieu, înzestrat de o gândire 
politică profundă dublată de un caracter și de o autoritate ex- 
cepționale. Richelieu a fost fără îndoială omul de stat francez 
care a lăsat în urma sa opera politică cea mai durabilă. Henry 
Kissinger îl socotea inventatorul „rațiunii de stat“. 

Lupta împotriva Spaniei mai continuă timp de circa zece 
ani. În acest conflict, Franţa nu poate conta nici pe Anglia, nici 
pe Provinciile Unite, ambele opunându-se unei Frane prea pu- 
ternice și aflate prea aproape. Vocaţia Angliei, vizibilă deja în 
secolul precedent şi afirmată clar de Elisabeta, este confirma- 
tă de Cromwell, care preferă Franţei Spania, aflată deja în de- 
clin. În rest, un rege Stuart îi încurajează pe hughenoți împotriva 
lui Ludovic al XIII-lea şi a lui Richelieu. A doua prioritate a 

Angliei este să-şi consolideze dominația asupra întregului ar- 
hipelag britanic. 

Din partea Provinciilor Unite, care trec printr-o perioadă în 
care relațiile cu Anglia sunt adesea conflictuale, atitudinea față 
de Franța rămâne una de neîncredere. În timpul războiului de 
Treizeci de Ani, ca şi pe vremea domniei lui Henric al IV-lea, 
episoadele de alianţă cu cele de răceală alternează. Abandona- 
rea Franţei şi pacea încheiată separat cu Spania de către Provin- 
ciile Unite sunt relevante pentru această neîncredere reciprocă. 


Franţa anilor 1650 este măcinată de conflictele interne ale 
Frondei, paralele cu o conştientizare a înzestrărilor sale, a bo- 
găției şi puterii sale. „Generația de la 1660“ este generaţia tâ- 
nărului rege. Cu ea începe o lungă perioadă în cursul căreia 
Franţa va fi în prim-planul Europei. 

Din secolul preponderenţei spaniole se pot reţine două orien- 
tări ale politicii franceze care vor influenţa decisiv următorii 
o sută cincizeci de ani. A 

Mai întâi, Franţa nu se angajează decât pe jumătate în aven- 
tura maritimă şi colonială, într-o manieră deloc comparabilă 
cu ambiția și realizările Spaniei. Sigur, istoria scrisă de Fran- 
ţa peste mări e glorioasă. Dar, în ciuda interesului pe care i-l 
arată regele şi câţiva dintre miniştrii săi, societatea franceză 
nu e deloc pregătită să urmeze calea Spaniei de la începutul 
secolului al XVI-lea. Ea nu adoptă nici măcar calea Angliei 
de la începutul secolului al XVI-lea. Deși are o populație mai 
numeroasă decât Spania şi Anglia luate la un loc, Franţa nu e 
capabilă să populeze coloniile pe care le-a întemeiat. Aceasta 
va fi cea mai mare slăbiciune a Franţei de peste mări. 

Cealaltă trăsătură caracteristică a politicii franceze este in- 
stabilitatea, ea însăși legată de disensiunile care tulbură ţară. 
Perioadele de regență sunt perioade de slăbiciune, așa cum o 
arată anii în care Ludovic al XIII-lea și Ludovic al XIV-lea au 
fost minori. Alternativa este: reacţie față de o putere autorita- 
ră sau, dimpotrivă, autoritarism pentru combaterea tendințe- 
lor către anarhie sau facționalism. Câteva dintre cele mai mari 

personalități ale Franţei din secolul al XVII-lea au fost cu in- 
termitenţe opozanți ai puterii legale. 


A doua jumătate a secolului al XVII-lea corespunde cu în- 
ceputul lungii decăderi a Spaniei. Contemporanii însă n-au fost 
nici pe departe conștienți de acest lucru. Cu atât mai mult cu 
cât puterea îngemănată a celor două ramuri ale Casei de Habs- 
burg rămânea impresionantă. Dar preponderența spaniolă, care 
părea să deschidă calea unei dominaţii necontestate este urma- 
tă de preponderența franceză care suscită prea multe opoziții 
ca să aibă şanse să se impună întregii Europe occidentale. 


II 
Franţa în prim-plan 
(1660-1783) 


Tratatele din Westfalia. — Primatul Franţei sub Ludovic al 
XIV-lea. — Succesele care au condus la Aix la Chapelle şi 
Nimegue. — Consolidarea de la Ryswick. — Europa se coalizea- 
ză împotriva Franţei. — Pacea de la Utrecht. — Bilanţul domniei 
lui Ludovic al XIV-lea. — Apariţia unei noi Europe, cea a An- 
gliei, Prusiei şi Rusiei. — Războiul pentru succesiunea Austriei. 
— Răsturnarea alianțelor pe Continent. — Superioritatea engle- 
ză în colonii. — Independenţa americană și revanșa Franței. 


A doua jumătate a secolului al XVI-lea şi prima jumătate 
a celui de-al XVII-lea rămân marcate de.preponderenţa spa- 
niolă. În această perioadă, Franţa luptă pentru a rupe încercui- 
rea în care o prind cele două ramuri ale familiei de Habsburg. 
Ea se află în fruntea celor care se opun împăratului şi vărului 
său, regele Spaniei. 

Europa de după Tratatele din Westfalia este o Europă a sta- 
telor care se desprind lent de Europa medievală, caracteriza- 
tă prin dubla putere a Papalității şi a Imperiului, prin relațiile 
dinastice, prin fluiditatea poziţiilor politice. Tratatele din West- 
falia şi Tratatul Pirineilor schiţează o nouă configuraţie ce răs- 
punde în mare măsură viziunii pătrunzătoare a Cardinalului 
Richelieu care, întorcând spatele preocupărilor dinastice şi im- 
perativelor religioase, a conceput o nouă organizare a Europei 
bazată pe raporturile de forță, urmare a rolului sporit al statelor. 

În plan concret, tratatele au transformat Sfântul Imperiu. Au- 
toritatea împăratului a fost drastic limitată; principatele ger- 
mane şi-au câștigat o cvasiindependenţă; două state din afara 
Imperiului, Franţa și Suedia, au sarcina de a garanta noua or- 
dine. 

După 1660, graţie victoriilor sale împotriva împăratului şi 
a Spaniei, Franţa se instalează într-o poziţie predominantă în 
Europa. Ludovic al XIV-lea se grăbeşte să-şi impună voința, 
cu riscul de a provoca reacţii ostile din partea vecinilor. Te- 
merii de a asista la refacerea Imperiului lui Carol Quintul îi 
urmează temerea că Europa va fi dominată de Franța. 

Spre deosebire de Cardinalul Richelieu, care avea în min- 
te un program complet ce asocia autoritatea statului cu expan- 
siunea sa dincolo de graniţe, acțiunea lui Ludovic al XIV-lea 
pare să se articuleze în cadrul unei politici pragmatice. Aceas- 
ta din urmă se înscrie în contextul unei Europe în care rolul 
esenţial este jucat de state. Avem aici doar începutul unei evo- 
luţii caracteristice secolelor al XVII-lea și al XVIII-lea, dinain- 
tea apariţiei, în urma Revoluţiei franceze, a statului-naţiune. 

Această „realpolitik“ nu s-a impus încă tuturor statelor. Mul- 
te dintre ele optează încă pentru o linie politică sau alta în func- 
ție de comandamente istorice și religioase mai degrabă decât 
în funcţie de interesele directe ale statului. Acest fapt conferă 
perioadei o impresie de fluiditate manifestată în răsturnări de alian- 
te, dispute de succesiune și ambiţii personale ale principilor. 


Ambiţia pe care Ludovic al XIV-lea o nutrește pentru Fran- 
ţa se leagă de locul regatului în Europa, care trebuie să fie unul 
de prim-plan. În urmărirea acestui obiectiv, el ştie că nu se poa- 
te aştepta ca locul să-i fie oferit: acesta trebuie ocupat cu forța. 
Înainte de Ludovic al XIV-lea, mulțumită atuurilor pe care le 
reprezintă populația sa numeroasă şi bogăţiile sale naturale, 
Franţa face parte, aidoma Spaniei sau Imperiului, dintre ma- 
rile state europene. Odată cu suirea lui pe tron, ea ocupă locul 
întâi. 

Calea aleasă de Ludovic al XIV-lea este dictată de împre- 
jurări. Primul război, Războiul de Succesiune (1667-1668), ara- 
tă cu destulă claritate că ambiția Franţei trezeşte o ostilitate 
aproape generală, în ciuda precauţiilor luate pentru dezamor- 
sarea opoziţiei engleze şi olandeze. Războiul se desfăşoară în 
principal la granița de nord a regatului, localizare deloc întâm- 

plătoare: Franţa are tot interesul să-și întărească poziţiile în 
această regiune de unde au venit cele mai mari pericole. Pro- 
vinciile Unite interpretează acest fapt drept o ameninţare la adre- 
sa independenţei lor. Aceeași reacție o are şi Anglia. Războiul 
se sfârşeşte la Aix-la-Chapelle. Ludovic al XIV-lea cedează 
Franche-Comté, ocupat în iarna precedentă, dar obține orașul 
Lille şi o serie de fortărețe în Flandra menite să apere regatul. 

Războiul din Olanda (1670-1678) e grăitor pentru atitudi- 
nea Europei faţă de Ludovic al XIV-lea. Înaintea conflictului, 
acesta obținuse o alianță cu Anglia și negociase izolarea Olan- 
dei. Motivele conflictului au fost economice şi vizau impune- 
rea drepturilor vamale ale Franţei, socotite prohibitive de Anglia 
şi Olanda. Pe un plan mai adânc, Franţa se izbeşte în drumul său 
de Olanda, care nu vrea să fie un instrument în mâna puterni- 
cului ei vecin. 

În operaţiunile terestre, armata franceză domină forţele Pro- 
vinciilor Unite. Pe mare, flotele franceză şi engleză întâlnesc 
adversari pe măsură. Odată cu trecerea timpului, războiul se 
transformă într-o coaliție împotriva Franţei. Din clipa în care 
vrea să impună cu brutalitate recunoașterea locului său în Eu- 
ropa, Franţa declanşează o reacție de ostilitate. 


Pacea de la Nimègue (1678) confirmă superioritatea Fran- 
tei, care îşi întăreşte poziția în Artois, în Cambrésis, în Haina- 
ut şi în Flandra. Frontiera de nord este acum înzestrată cu o 
rețea de fortărețe şi oraşe fortificate care pun teritoriul națio- 
nal la adăpost de incursiunile duşmane. În est, Franța obține 
Franche-Comté şi îşi întăreşte controlul în Alsacia. Împăratul, 
care are mari dificultăți în Ungaria, cedează pe toată linia. 

Această politică anexionistă se continuă pe timp de pace 
cu „reuniuni“ ținute în numele unor principii juridice contes- 
tabile. Ele îi asigură Franţei Strasbourg, orașe din Alsacia şi 
din Sarre, precum și o consolidare a poziţiilor în Lorena care-i 
lasă puţine posesiuni ducelui de Lorena. Atitudinea lui Ludo- 
vic al XIV-lea îi determină pe adversarii săi să se grupeze în 
Liga de la Augsburg. 

E momentul în care împotriva Franţei se organizează o opo- 
ziție metodică, puternic întărită prin „Glorioasa Revoluţie“ ce 
pune capăt domniei lui Iacob al II-lea Stuart la Londra în fa- 
voarea nepotului său Wilhelm de Orania (1688). Fără să fie 
actorul principal, Anglia este cu adevărat sufletul coaliţiei care 
se opune Franţei. Împreună cu Olanda, ea alcătuieşte grupul pu- 
terilor maritime îngrijorate de creşterea flotei, a industriei și a 
exporturilor franceze. 

Conflictul pe mare rămâne nedecis, chiar dacă flota fran- 
ceză suferă grele înfrângeri (bătălia de la Haga). Francezii 
eşuează şi în încercările de a-l reinstala pe Iacob al II-lea pe 
tronul Angliei. Situaţia în teritoriile de peste mări este de ase- 
meni dificilă, dar teritoriul naţional este păstrat intact. Împă- 
ratul Austriei renunţă la rivalitatea cu regele Franţei din cauza 
unui nou asediu al turcilor asupra Vienei (1683). Între timp, 
el reia iniţiativa şi îi respinge pe otomani, care părăsesc Un- 
paria şi pierd Belgradul. 

Pacea de la Ryswick (1697) stăvilește expansiunea france- 
ză. Cu toate acestea, Franţa își păstrează cuceririle principale: 
granița de nord, mai ales în Flandra, Alsacia şi Strasbourg, Fran- 
che-Comte. Ea renunţă la posesiunile de dincolo de Rin şi-i 
retrocedează ducelui de Lorena ducatul în graniţele stabilite 
de Pacea Pirineilor. Păstrează de asemenea Sarrelouis şi Longwy. 
Dincolo de mări, recuperează teritoriile pierdute (în special în 
Acadia*). Confruntată cu o coaliţie, desigur eteroclită dar pu- 
ternică, Franţa își confirmă locul de prim rang între puterile 
europene. 


Războiul de Succesiune din Spania (1701-1714) marchea- 
ză o nouă etapă în istoria Europei statelor. După Ryswick, Fran- 
ţa este prima putere din Europa şi nu are nevoie să impună 
recunoaşterea acestui fapt. Împrejurările vor scoate în prim-plan 
un nou concept care se va impune în întreaga Europă: echilibrul. 


*Numele unei foste regiuni din Canada de azi, colonizată de Fran- 
ţa şi cedată Angliei în 1713. (N.t.) 

Prin echilibru înțelegem aici nu păstrarea unui raport de forțe 
cu care statele s-au obișnuit şi la care s-au adaptat, ci o rela- 
ție de o asemenea natură încât, confruntate cu un stat suscep- 
tibil de a dobândi o poziție dominantă, unul sau mai multe state 
să fie în măsură să-i limiteze puterea. 

Un concurs de împrejurări va produce o criză ce-şi are ori- 
ginea tocmai în căutarea acestui echilibru. Noţiunea de echi- 
libru este propusă, cu scop defensiv, de către cei care se tem 
de hegemonia unui stat. E de notat de asemenea că echilibrul 
căutat priveşte treburile continentale, şi nu pe cele maritime. 

La acest sfârşit de secol al XVII-lea, deşi Spania a intrat 
într-un proces de decadență, posesiunile de peste mări ale Habs- 
burgilor de la Viena şi Madrid rămân impresionante (în vre- 
me ce posesiunile portugheze din Africa de Sud, din Oceanul 
Indian sau din Indonezia au fost parţial cucerite de anglo-o- 
landezi). Suntem în plină epocă de glorie a argintului prove- 
nit de la Potosi. Spania e prezentă la Neapole, în Sicilia, în 
Ţările de Jos. Desigur, posesiunile ei (mai. cu seamă în Ţările 
de Jos) au mai pierdut din importanță, deoarece o parte a lor a 
fost dobândită de Franţa, iar ponderea economică a regiunii 
s-a deplasat către Provinciile Unite. Spania rămâne totuşi unul 
din principalii parteneri ai societății europene. 

Cealaltă ramură a Habsburgilor şi-a consolidat pozițiile, mai 
ales în est. După victoria lui Jan Sobieski (1683), care înde- 
părtează definitiv amenințarea otomană ce plana asupra Vie- 
nei, împăratul redobândeşte Ungaria şi înaintează până în 
Oltenia. Obține moștenirea coroanei maghiare pentru familia 
de Habsburg. Ținut în frâu de Tratatele din Westfalia, el nu-și 
sporește autoritatea asupra principatelor germane. Puterea sa 
rămâne totuși foarte importantă. Extincţia așteptată a ramurii 
spaniole schimbă însă total regulile jocului: dacă la moartea 
regelui Spaniei posesiunile sale ar reveni ramurii austriece a 
Habsburgilor, Imperiul lui Carol Quintul s-ar reface, cu corola- 
rul unei considerabile sporiri a puterii. Pentru a atenua acest 
dezechilibru, Ludovic al XIV-lea ia în considerare o limitare a 
efectelor sale şi obţine ca, în cazul fuziunii celor două coroane, 

o parte a moştenirii lui Carol al II-lea să nu revină Habsbur- 
gilor. În acest demers, primeşte sprijinul puterilor maritime în- 
erijorate de perspectiva amintită. 

Cele două modalități luate în calcul în preluarea succesiu- 
nii regelui Spaniei de către Franţa și puterile maritime se in- 
spiră din noțiunea de echilibru european. Ele prevăd ca Spania 
împreună cu posesiunile sale din America şi cu Ţările de Jos 
să revihă unui nepot al împăratului Leopold, iar Regatul ce- 
lor Două Sicilii şi Toscana să revină unui nepot al lui Ludo- 
vic al XIV-lea. Cealaltă ipoteză — anume ca Spania să revină 
unui fiu al lui Leopold — avea drept rezultat retrocedarea Lo- 
renei către Franța, ducelui deposedat atribuindu-i-se Milanul. 

Cu toate acestea, regele Spaniei, Carol al II-lea, ia o altă 
hotărâre. Ca să salveze unitatea moştenirii spaniole, el numeș- 
te drept moştenitor al tuturor posesiunilor Coroanei pe un ne- 
pot al lui Ludovic al XIV-lea. 

Regele Franţei acceptă moștenirea spaniolă după o lungă 
chibzuinţă. Împăratul refuza compromisul preconizat cu pu- 
terile maritime. Or, dacă se punea problema războiului, nu era 
mai bine ca el să fie dus având de partea sa resursele Spaniei? 

În această afacere dinastică — atât de partea Habsburgilor, 
cât şi de partea Burbonilor — rațiunea de stat are câștig de ca- 
uză. Protagoniștii raționează pe baza noțiunii de echilibru eu- 
ropean. După pacea de la Ryswick, Ludovic al XIV-lea se ferea 
să dezechilibreze Europa; o face însă alegând această soluţie 
pe care o socotea un rău mai mic. 

Puterile maritime, Anglia şi Olanda, refuză să recunoască 
întronarea unui Burbon la Madrid, alăturându-se opoziţiei Im- 
periului față de Regele Soare. Războiul este dificil, cele două 
tabere având forțe comparabile. Pe uscat, Franța suferă înfrân- 
geri severe, mai ales la Hochstadt şi Malplaquet; la fel pe mare 
şi în colonii. În ciuda faptului că e slăbită, Franţa obține două 
victorii — la Villaviciosa în Spania și la Denain în Franța — care 
îi determină pe adversarii săi să se aşeze la masa tratativelor, 
Marea Britanie fiind prima care părăseşte coaliția. 

Pacea de la Utrecht stipulează pentru Franţa condiţii des- 
tul de echilibrate. Ea trabuie să cedeze un număr de poziţii for- 
tificate în Flandra (Toumai, Charleroi), dar păstrează Dunkerque, 
Lille, Valenciennes, Cambrai, Givet, Longwy. Strasbourg şi Al- 
sacia rămân alipite regatului, ca şi Franche-Comté şi Roussillon. 

Tratatul de la Utrecht e mai puţin favorabil Spaniei, care pier- 
de Ţările de Jos, atribuite Vienei drept compensație pentru pier- 
derea coroanei spaniole. Conform unui acord între englezi şi 
olandezi, aceștia din urmă ocupă șapte orașe întărite în Ţările 
de Jos, menite să le protejeze de o posibilă incursiune franceză. 

Posesiunile spaniole din Italia trec în mâna împăratului, cu 
excepția Siciliei. Francezii şi austriecii cad de acord ca Fran- 
ţa să nu atace posesiunile Vienei din Italia. 

În teritoriile de peste mări, englezii înregistrează progrese 
notabile: Franţa pierde Acadia, Terra Nova, golful Hudson 
şi Saint-Christophe în Antile. Britanicii obțin privilegiul de 
„asiento“, adică dreptul de a face comerţ cu sclavi în imperiul 
spaniol din America. 

Tratatul de la Utrecht organizează o Europă a statelor în care 
niciunul nu are posibilitatea să le domine pe celelalte. După 
supremaţia franceză se stabileşte un echilibru ce nu poate fi 
modificat decât de coaliții. Acestea vor reprezenta trăsătura do- 
minantă a secolului al XVIII-lea. Ansamblul tratatului pune în 
cumpănă puterea Franţei şi a Austriei. Aceasta din urmă, pre- 
zentă în Țările de Jos, are încă acces la o cale de invadare a 
Franței. 

Tratatul dă satisfacție Angliei, dar e departe de a face din 
ea arbitrul Europei. Nici în teritoriile de peste mări situația Fran- 
tei nu e compromisă, ea mai păstrează şanse de revenire. An- 
glia rămâne în planul doi. În schimb, în ciuda prosperității unui 
oraş precum Amsterdam, măreția olandeză ia sfârşit. 

Pe continent se desprind două puteri: Franţa şi Austria. Spa- 
nia rămâne un partener important. Anglia îşi începe ascensiu- 
nea. Pentru Provinciile Unite începe declinul. 

Echilibrul care se instaurează în vestul continentului se bi- 
zuie pe raportul de forțe dintre Franţa şi Austria. Ludovic al 
XIV-lea şi consilierii săi pricep că vremea înfruntării între Pa- 
ris şi Viena a trecut şi că trebuie luată în calcul o apropiere în- 
tre cele două principale puteri occidentale, poate şi pentru a 
stăvili Anglia și Prusia ale căror ambiţii sunt manifeste. 

În 1715, după moartea regelui, Franța este încă în prim-pla- 
nul Europei şi va mai rămâne încă vreme de un secol. Austria 
păstrează o forță impresionantă, întărindu-se la est, pe Dună- 
re. În Germania, ea continuă să aibă mâinile legate, fapt ce va 
fi în folosul Prusiei ale cărei progrese sunt rapide. Anglia a pro- 
presat mult, dar nu are încă deplină stăpânire asupra mărilor. 
O va dobândi abia peste un secol. 


În perioada următoare se concretizează o apropiere fran- 
co-engleză. Anglia şi Franța făcuseră câteva compromisuri încă 
din 1710, moderarea reciprocă a poziţiilor lor făcând posibi- 
lă pacea de la Utrecht. De data aceasta, politica franceză — mai 
ales sub Cardinalul Fleury — este conservatoare şi pacifistă. Se 
simte nevoia reechilibrării finanțelor regatului, afectat de răz- 
boaiele Regelui Soare, mai ales Războiul de Succesiune din 
Spania, ca şi de consecinţele crizei climatice. 

Schimbările aduse de pacea de la Utrecht nu trebuie să con- 
ducă la ignorarea schimbărilor petrecute aiurea. Una dintre cele 
mai importante este Unirea Scoției (1707), care confirmă po- 
ziția dominantă a Angliei în arhipelagul britanic, conferindu-i 
un plus de putere. 


În Europa orientală, rezultatele războiului ruso-suedez 
schimbă complet regulile jocului. Statele dominante în seco- 
lul al XVI-lea — Suedia, Imperiul Otoman, Polonia — îşi încep 
declinul, lăsând locul Austriei, Rusiei şi Prusiei. Suedia con- 
trolează Baltica. Mult timp ea a fost legată de Franţa, a parti- 
cipat împreună cu Polonia la „bariera din est“ susținută de 
Franța. Poziţia sa e ameninţată de Danemarca şi de Prusia care 
încearcă să preia controlul asupra coastelor Balticii. Încă din 

ultimii ani ai secolului al XVII-lea, principalul ei rival este Ru- 
sia, care duce o politică hotărâtă de asigurare a ieșirii la mare. 
În clipa înfruntării, geniul militar al lui Carol al XII-lea nu e 
suficient pentru a opri înaintarea Rusiei. 

Polonia, de partea sa, oscilează între o ambiţie nemăsura- 
tă şi realitățile politice. Sistemul electiv, corectat de naționa- 
lismul arzător al poporului polonez, nu e favorabil unei politici 
pe termen lung. După domnia lui Jan Sobieski, Polonia îi re- 
vine regelui de Saxa, apoi lui Stanislas Leszczynski. Amenin- 
tarea care va pune capăt independenţei sale se conturează deja 
sub forma creşterii puterii celor trei vecini ai ei: Prusia, Aus- 
tria şi Rusia. 

După eşecul suferit la Viena, retragerea în fața generalilor 
imperiali şi pierderea Belgradului, Imperiul Otoman rămâne to- 
tuşi un element important al politicii europene. Viena e obliga- 
tă să țină seama de o reluare a ofensivei turcilor, oricând posibilă. 

Anii ce urmează morţii lui Ludovic al XIV-lea reprezintă 
prilejul unei redesenări a peisajului internațional. Franța și An- 
glia pun capăt în mod provizoriu antagonismului. lor maritim 
Şi colonial. Regentul adoptă o linie hotărât pro-engleză şi în 
definitiv ostilă lui Filip al V-lea al Spaniei, deşi acesta era ne- 
potul lui Ludovic al XIV-lea. Linia politică a Regentului se aba- 
te de la recomandările lăsate cu limbă de moarte de Regele 
Soare. Vor apărea acum dificultăți legate de problema italiană, 
așa cum fusese aceasta reglementată prin pacea de la Utrecht. 

Într-adevăr, între 1715 şi 1756, politica externă franceză con- 
tinuă să fie caracterizată prin ostilitatea față de Austria. Desi- 
gur, această politică e justificată de ambițiile împăratului Carol 
al VI-lea, care a reuşit să amelioreze în interesul său clauzele 
tratatului de la Utrecht şi să devină astfel stăpân asupra Sici- 
liei. El nu se interesează doar de valea Dunării şi de respinge- 
rea otomanilor în Balcani; intenționează să ducă şi o politică 
mediteraneană în stil mare, bizuindu-se pe posesiunile sale ita- 
liene şi dezvoltând Triest şi Fiume. 

În decursul anilor, preocuparea sa de căpetenie va deveni 
aceea de a-i lăsa Mariei-Tereza Imperiul şi posesiunile sale. 

Este obiectivul actului numit al „pragmaticei sancțiuni“, la care 
împăratul se străduieşte să-i facă să adere pe partenerii săi eu- 
ropeni. În ciuda faptului că eforturile sale păruseră încununa- 
te de succes, imediat după moartea lui se formează o coaliție 
cu scopul de a interveni în succesiunea Austriei. 

La originea conflictului (1741-1748) se află regele Prusiei, 
Frederic al II-lea. Acesta poate să acționeze, şi e hotărât s-o 
facă, deoarece baza echilibrului statelor germane n-o mai re- 
prezintă Tratatele din Westfalia, concepute pentru a limita pu- 
terea împăratului şi a-i interzice să instituie, printr-o politică 
de centralizare, un ansamblu statal dominant prin mărime asu- 
pra întregii Europe continentale. Principii aveau deci liberta- 
tea de a participa la coaliții ostile una alteia. În principiu, nu 
trebuiau să se îndrepte nici împotriva împăratului, nici împo- 
triva Dietei. Dar de fapt, în cazul celor mai importanţi, auto- 
nomia însemna independenţă. Trei dintre ei se aflau în fruntea 
unor posesiuni importante: principele elector al Bavariei, cel 
al Saxei și cel al Brandenburgului. 

În 1740, urcarea pe tron a lui Frederic al II-lea la Berlin con- 
firmă intuiţia pe care Ludovic al XIV-lea a avut-o la sfârşitul 
vieţii. Pacea Europei nu e compromisă de împăratul Austriei, 
în ciuda succeselor repurtate de acesta asupra otomanilor și a 
puterii sporite pe care o dobândeşte în regiunile dunărene; ci 
de ambiția unui principe prusac de a lua conducerea statelor 
germane, de a contesta autoritatea împăratului, pe scurt de a 
începe să organizeze Germania în jurul Prusiei. 

Programul nu e conceput încă sub această formă, dar Prusia 
e ferm hotărâtă să se afirme în Germania fără să țină seama de 
împărat şi de Casa de Austria. Ea n-a aşteptat anul 1740 ca să 
joace un rol în Europa, dar începând cu acest an urmăreşte nu 
doar o sporire a teritoriului, ci pune sub semnul întrebării însuși 
rolul împăratului în Germania şi, prin aceasta, îşi croieşte loc 
în rândul principalilor protagoniști ai Concertului european. 

De partea sa, Franța comite o eroare de apreciere insistând 
să considere Austria şi Casa de Habsburg drept principali ad- 
versari. Eroare de apreciere cu atât mai gravă cu cât acum are 

loc o modificare a datelor generale ale situației din Europa, pro- 
vocată de slăbirea Suediei în favoarea Rusiei, de dificultățile 
Poloniei, amenințată şi ea de înaintarea Rusiei, şi în sfârşit de 
retragerea Imperiului Otoman în faţa Austriei şi Rusiei. În tim- 
pul Războiului de Succesiune a Austriei, Franța se află de par- 
tea regelui Prusiei, ca urmare a puternicelor presiuni exercitate 
asupra lui Ludovic al XV-lea de coteria de la curte. Ceea ce 
nu face decât să scoată în evidenţă latura conservatoare a po- 
liticii franceze care nu se adaptează la modificările majore ce 
se produc în Germania şi în centrul Europei şi nici la schim- 
barea pe cale să modifice complet regulile în estul Europei. 

Războiul efectiv aduce în scenă cinci protagoniști impor- 
tanți: Franţa, Prusia şi Spania — care-l susțin pe principele elec- 
tor al Bavariei, încoronat rege al Boemiei, apoi împărat prin 
efectul victoriilor franceze şi prusace —, împotriva Austriei şi 
Angliei. Principele elector al Bavariei pierde repede coroana 
imperială în urma unui curs defavorabil al războiului. Frede- 
ric al II-lea nu are intenţia să „acţioneze pentru regele Fran- 
tei“. Frecventele sale schimbări de alianță stau mărturie pentru 
puţina considerație pe care o are pentru propriile angajamen- 
te internaționale. Învinge Austria în Silezia. Nu ezită să-şi aban- 
doneze aliatul francez, întorcându-se apoi iarăşi împotriva 
Austriei atunci când aceasta redevine amenințătoare. Profită 
de absenţa Rusiei unde țarina Elisabeta îşi consolidează puterea. 
Se apropie iarăși de Franţa atunci când alianţa dintre Anglia 
şi Hanovra devine primejdioasă. 

Strălucitele victorii îi sporesc prestigiul lui Frederic al II-lea. 
Cele ale Franţei, în special cea de la Fontenoy împotriva ar- 
matei engleze, compensează eșecuri înregistrate de cealaltă par- 
te a Rinului. Pe mare şi în colonii, Anglia ameninţă pozițiile 
franceze. 

Pacea de la Aix-la-Chapelle (1748) confirmă cucerirea Si- 
leziei de către Frederic al II-lea în dauna Austriei. 

În rest, tratatul din 1748 este o întoarcere la statu quo. An- 
glia restituie poziţiile coloniale pe care le-a ocupat, în parti- 
cular fortăreaţa Louisbourg în insula Cap Breton. Dar Ludovic 

al XV-lea nu obține prea mari avantaje de pe urma victoriilor 
înregistrate de armatele sale în Flandra şi Olanda. Anglia, după 
momentele grele prin care a trecut cu ocazia invaziei iacobi- 
tilor conduși de Charles-Eduard Stuart în 1745, reuşeşte să pună 
capăt acestei aventuri insuficient susținute de Franța (înfrân- 
gerea lui Charles-Eduard la Culloden, în 1746). 


Războiul de Succesiune al Austriei ar fi putut reprezenta 
pentru Franța prilejul de a-și restabili preponderența în Euro- 
pa. Legătura cu Spania a fost menţinută; Austria a ieșit slăbi- 
tă din conflict; Anglia n-a făcut o figură prea bună pe continent; 
Rusia n-a participat la lupte. Marina franceză a rămas puter- 
nică. Regatul se află în plin avânt. Cultura franceză e la zenit. 
Politica însă nu ţine pasul cu ea. Frederic al II-lea continuă să-i 
seducă pe francezi, în timp ce Maria-Tereza continuă să le dis- 
placă. Franţa e angajată într-o luptă crâncenă împotriva An- 
gliei pe mare şi în colonii; dar această luptă nu reprezintă cea 
dintâi preocupare a conducătorilor şi a opiniei publice. 


O lungă și complexă pregătire diplomatică precedă Războiul 
de Șapte Ani. Ea este marcată de avansurile făcute de Austria 
Franţei pentru ca aceasta să-și schimbe alianțele. Într-adevăr, 
Austria vrea să-şi ia revanşa asupra Prusiei şi are prin urma- 
re nevoie să rupă alianța Franţei cu Frederic al II-lea. În con- 
textul european al secolului al XVII-lea şi al X VIII-lea, aceste 
treceri dintr-o tabără într-alta au fost frecvente. Importanța 
schimbării de alianță care se pregătește între ministrul Choi- 
seul şi Cancelarul Austriei, Kaunitz, este dată de faptul că ea 
pune capăt unei politici de secole a regilor Franței. În plus, ea 
este în contradicţie cu gândirea dominantă şi „progresistă“ a 
clasei intelectuale franceze care priveşte cu severitate acordul 
cu o ţară, Austria, catalogată drept retrogradă, reacționară și 
papistă, îndreptat împotriva alteia, Prusia, înzestrată cu toate 
calitățile atribuite regelui său, Frederic al II-lea, cultivat, pro- 
tector al filozofilor şi deschis la ideile timpului său. 

Cu toate acestea, regele Prusiei va fi cel care va accelera 
schimbarea alianțelor. După respingerea propunerii de alian- 
tă din partea Angliei, în vreme ce e pe cale să negocieze o strân- 
gere a legăturilor cu Franța, el se arată neliniștit de perspectiva 
unui acord ruso-englez. Din acest moment, Frederic al II-lea 
privilegiază legăturile cu Anglia, cu care semnează Tratatul de 
la Westminster (11 ianuarie 1756). 

Adevărată „răstumare a alianțelor“, tratatul de la Westmin- 
ster îl grăbeşte pe cel semnat între Versailles și Viena. Într-o 
primă fază, nu se pune decât problema neutralității Austriei în 
ipoteza unui război franco-englez. Al doilea tratat, semnat la 
Viena la 1 mai 1756, prevede o alianță militară, ceea ce înseam- 
nă că Franţa va lupta împotriva lui Frederic al II-lea pe uscat, 
în vreme ce Austria, lipsită de marină, nu va putea face mare 
lucru împotriva Angliei în teritoriile de peste mări. Rusia va 
adera şi ea în curând la acest tratat. Coaliția împotriva Prusiei 
e redutabilă. Ea se întărește prin participarea Suediei. 

Marea slăbiciune a acestei „răsturnări.a alianțelor“, opor- 
tună şi prea mult amânată, ține de orientarea sa.aproape ex- 
clusiv antiprusacă şi de dezinteresul său față de Anglia. Or, aşa 
cum Frederic al II-lea a fost singurul beneficiar al războiului 
de Succesiune al Austriei, tot aşa Austria este singura care are 
un interes pe termen scurt în războiul ce stă să izbucnească. E 
adevărat că Prusia se află în plin avânt, Franța având deci da- 
toria să stăvilească, cu ajutorul Austriei, această înaintare. Dar 
beneficiul acestei acțiuni, imediat pentru Viena, nu poate pro- 
duce efecte decât pe termen lung pentru Franţa. Iar pentru asta 
trebuie câştigat războiul. Or, geniul militar şi politic al lui Fre- 
deric al II-lea va aduce o dezminţire usturătoare previziunilor 
optimiste. 

Încă de la începutul conflictului, când fără să aștepte de- 
claraţia de război Anglia atacă flota şi coloniile franceze, Fre- 
deric al II-lea surprinde Saxa pe care o scoate din luptă. El are 
totuşi de înfruntat patru amenințări redutabile: o armată fran- 
co-austriacă ce a obținut capitularea forțelor Angliei și Hano- 
vrei, o armată austriacă ce a reluat iniţiativa în Boemia; o armată 

rusă care a devastat Prusia orientală, o armată suedeză care ope- 
rează în Pomerania. În faţa acestor amenințări, Frederic al II-lea 
ia inițiativa și înfrânge fără drept de apel armata franco-impe- 
rială la Rossbach (5 noiembrie 1757). Această înfrângere îi de- 
termină pe francezi să se abţină de a trece din nou Elba şi a 
se limita să-i combată pe englezi în Westfalia şi Saxa. 

Pentru Frederic al II-lea situaţia este mai gravă în Saxa şi 
în Silezia, unde armata austriacă este din nou prezentă, şi în 
Brandenburg, unde armata rusă ameninţă Berlinul. În ciuda suc- 
ceselor sale militare, Frederic al II-lea pare condamnat atunci 
când, la moartea împărătesei Rusiei, succesorul ei, țarul Petru 
al III-lea, îşi retrage trupele ajunse la periferia Berlinului (ia- 
nuarie 1762). Odată cu aceasta, speranţa trece brusc în tabăra 
cealaltă. Anglia, care a repurtat asupra francezilor un succes 
complet în Canada, în Antile şi în India, doreşte acum să pună 
capăt conflictului. Prusia vrea să continue războiul, şi numai 
spectrul unei noi răstumări a alianțelor Rusiei, sub influența 
împărătesei Ecaterina a II-a, o face să cedeze. 

Pacea negociată între Austria și Prusia la Herbertsburg con- 
firmă anexarea Sileziei de către Prusia. Tratatul de la Paris din 
1763 între Franţa și Anglia marchează sfârşitul ambițiilor co- 
loniale ale Franței sub Vechiul Regim. Ea pierde Canada şi nu 
păstrează în America de Nord decât regiunea situată la vest de 
Mississippi (Louisiana). În India nu mai păstrează decât cinci 
agenţii comerciale. Își menţine poziţiile în Antilele Mari (Santo 
Domingo, Guadelupa, Martinica, Santa Lucia), dar e nevoită să 
abandoneze Marie-Galante, La Désirade şi Saint-Martin. Tra- 
tatul de la Paris consfințește succesul Angliei care se impune 
ca putere maritimă în Europa. 

Victoriile Prusiei și Angliei deschid o nouă fază în istoria 
luptei pentru supremație în Europa. Apropierea franco-austria- 
că nu durează, căci Polonia va fi miza unei reconcilieri aus- 
triaco-prusace menite să obțină din partea Rusiei o împărțire 
a regatului Varșoviei. Pentru Berlin, ca şi pentru Viena, trece- 
rea Poloniei exclusiv sub stăpânirea Rusiei ar fi un grav fac- 
tor de dezechilibru. Frederic al II-lea are înțelepciunea să facă 

părtaşă Austria la acest joc al său, ceea ce îi permite să con- 
tracareze planurile Rusiei şi să obțină, pe seama împărțirii Po- 
loniei, un plus de putere pecetluind o apropiere care, la rândul 
ei, reduce importanţa relativă a Franţei. 

Aceasta din urmă înţelege, deşi cam târziu, că adevăratul 
ei adversar e Anglia. Este momentul în care Choiseul dă prio- 
ritate întăririi „Pactului de familie“ cu Spania şi, pe plan mi- 
litar, refacerii unei marine puternice demne de Franţa. Unul 
din efectele imediate ale Tratatului de la Paris este acela de a 
lăsa Anglia fără aliați pe Continent ca urmare a trădării, într-un 
fel, a lui Frederic al II-lea prin negocierile angajate cu Franţa îna- 
inte ca regele Prusiei să fi putut face același lucru cu Austria. 

Între 1763 şi 1789, Europa se redesenează în jurul revenirii 
Franţei între puterile maritime şi în teritoriile de peste mări şi 
în jurul împărțirii Poloniei. 


Se poate spune că, după Tratatul de la Paris, evenimentul 
cel mai important petrecut în Vestul Europei a fost redobândi- 
rea de către Franţa a puterii şi încrederii în sine. În preajma 
anului 1770, ea reapare în forță pe scena internațională. Pen- 
tru Choiseul şi pentru succesorul său, Vergennes, această re- 
vanșă asupra Angliei trebuie să fie maritimă şi colonială. Franța 
nu trebuie să se lase antrenată într-un nou conflict european. 
Planul lui Choiseul este de a putea să acţioneze în coloniile 
engleze şi, la momentul oportun, să-i ajute pe colonii ameri- 
cani să se răzvrătească împotriva patriei mame“. Şi exact asta 
se va și întâmpla. 


În timp ce Anglia încearcă să obțină, fără succes, o alianță 
cu Rusia, ponderea ei în Europa scade, pe măsură ce a Fran- 
tei creşte. Pregătirilor flotei franceze, avântului industriei şi co- 
merţului său, li se adaugă în 1766 dobândirea întregului ducat 
de Lorena, prevăzută încă din 1738 dar realizată abia după moar- 
tea lui Stanislas Leszczynski, şi, în 1768, dobândirea Corsicii 


*Colonii americani năzuiesc la independenţă încă din 1750. 

în ciuda protestelor Angliei sub pretextul că puterea navală a 
Franţei s-ar întări în Mediterana occidentală. 

Prin Tratatul de la Paris, Anglia a obținut un teritoriu (Ca- 
nada, Florida şi regiunile situate la vest de Mississippi) cel pu- 
țin dublu față de cele 13 colonii ale sale. Mai presus de toate 
însă, vocaţia acestui imperiu încetează să fie în principal co- 
mercială și mercantilă, pentru a deveni una politică, de „im- 
periu teritorial“. În aceste condiţii, guvernul de la Londra îşi 
propune să-i supună la impozite pe coloni, inclusiv pe mili- 
tari, cu atât mai mult cu cât nivelul de trai este aici la fel de 
ridicat sau chiar mai ridicat decât în metropolă (cheltuielile trec 
de la 70 000 de livre în 1748 la 350 000 de livre în 1763). În 
anii ce vor urma, ostilitatea colonilor față de impozitele şi taxe- 
le impuse de guvernul de la Londra va crește. 


Istoria înteţirii conflictului dintre Anglia şi coloniile sale din 
America de Nord (exceptând Canada) este punctată de Decla- 
rația de Independenţă (1775), de multiplicarea incidentelor în- 
tre forţele regale şi insurgenți, de instaurarea unui comandament 
unic al forţelor americane. Fără a se angaja nemijlocit în con- 
flict, Franța permite societății civile să manifeste un sprijin en- 
tuziast „insurgenților“ pe care Franklin îi reprezintă la Paris. 
Victoria repurtată de aceștia la Saratoga (17 octombrie 1777) 
determină guvernul francez să intervină militar: un tratat de alian- 
tă este semnat în februarie 1778. 

Intervenţia franceză lărgeşte cadrul războiului care se ex- 
tinde pe mare: flota franceză intervine cu succes în Caraibe și 
în Oceanul Indian. În schimb, pe teritoriul american, conflictul 
este dificil, iar Anglia repurtează importante victorii. Hotărâ- 
rea ei se manifestă în măsurile privitoare la comerțul maritim: 
ceea ce-i determină pe europenii de pe Continent să se orga- 
nizeze în Liga Neutrilor, spre marea supărare a englezilor. 

În 1781, generalul francez Rochambeau, care comandă co- 
rul expediționar, îl blochează, împreună cu George Washing- 
ton, pe generalul englez Cornwallis la Yorktown, forțându-l să 
capituleze. Pe mare, înfrângerea amiralului de Grasse în An- 

tile dovedeşte că Franţa n-a redobândit încă superioritatea na- 
vală. Insurgenţii se desolidarizează de franco-spanioli îndată 
ce Londra le acordă independența. Tratatul de la Versailles care 
pune capăt războiului reprezintă totuși o revanșă a Franţei asu- 
pra Angliei (3 septembrie 1783). La drept vorbind, Franţa ob- 
ţine doar puţine avantaje teritoriale: retrocedarea Louisianei, dar 
nici un avantaj în Canada; agenţiile comerciale din Senegal; 
ridicarea interdicțiilor privind militarizarea Dunkerque-ului. 
Spania recuperează Minorca şi Florida. Desigur, efortul mili- 
tar, la care a consimţit, grevează finanțele Franţei, astfel că s-a 
putut spune că Războiul de Independenţă american a grăbit iz- 
bucnirea Revoluţiei franceze. Franţa a regăsit, în Europa şi în 
lume, o poziție de frunte. 

Celălalt mare eveniment al perioadei este împărțirea Polo- 
niei. Încă de la sfârșitul secolului al XVII-lea, Polonia este prin- 
să între aspiraţiile când opuse, când complice ale ruşilor şi 
austriecilor, cărora li se opune naționalismul polonez sprijinit 
de Franţa. Regele ales de polonezi, Stanislas Leszczynski, be- 
neficiază la începutul secolului al XVIII-lea de sprijinul ne- 
aşteptat al lui Carol al XII-lea al Suediei, care se opune cu 
înverșunare pretendentului saxon August al II-lea. Înfrânge- 
rea Suediei de către Rusia atrage după sine înfrângerea rege- 
lui polonez şi revenirea pe tronul Poloniei a principelui elector 
de Saxa. La moartea sa, dieta poloneză îl alege pe Stanislas 
Leszczynski susținut de Franța. Rusia se opune şi, în acord cu 
Austria, îl aşază pe tronul Poloniei pe fiul principelui elector 
de Saxa, August al III-lea. Criza rezultată de aici se încheie cu 
atribuirea ducatului de Lorena lui Stanislas Leszczynski, du- 
catul urmând să revină Franţei la moartea fostului rege al Po- 
loniei. Statul polonez e zguduit de convulsiile Războiului de 
Succesiune a Austriei şi de Războiul de Șapte Ani, mai ales 
că regatul de Saxa este teatrul înfruntărilor între austrieci şi 
prusaci. În această perioadă, ambasadorul Rusiei la Varşovia 
se poartă ca un proconsul. 

La moartea lui August al III-lea, fiul său i-ar putea urma la 
tron, dar Rusia îi opune alt candidat, Stanislas Poniatowski, 

care va fi şi ales. Tutela exercitată de ruşi determină proteste 
în Polonia. Sankt-Petersburgul comite erori ce vor fi specula- 
te de Prusia și Austria pentru a pune sub semnul întrebării pro- 
tectoratul rusesc. Dificultăţile întâmpinate de ruşi în lupta 
împotriva turcilor îi oferă lui Frederic al II-lea posibilitatea de 
a preconiza împărțirea Poloniei. Aceasta devine fapt împlinit 
în 1772. Este primul act de împărţire a ţării, care se continuă 
cu două noi etape în 1793 şi 1795. Pentru Franţa, evenimentul 
reprezintă o pierdere majoră de influenţă în regiune. Rusia își 
sporeşte teritoriul şi înaintează către vest. Austria se angajea- 
ză într-o politică ce o va îndepărta de Germania. Prusia e câş- 
tigătoare, dar va avea de înfruntat de acum înainte Rusia la 
granița orientală. 

Noua ordine instaurată la sfârșitul secolului în Europa orien- 
tală înseamnă o slăbire a Franţei. Aliaţii ei tradiționali din Eu- 
ropa de Nord și de Est sunt marginalizaţi: este cazul Suediei, 
al Poloniei, precum şi al Imperiului Otoman. Acesta din urmă 
reuşeşte să folosească rivalitățile între Rusia şi Austria ca să 
se menţină, dar pare intrat, pe deplin şi într-un mod ireversi- 
bil, într-o fază de declin. 


În vest, Războiul de Independenţă american i-a permis Fran- 
tei să stăvilească progresele Angliei în domeniile conexe ale 
comerțului, marinei şi coloniilor. Ea nu e însă destul de puter- 
nică pentru a-și lua revanșa colonială și a contesta suprema- 
ţia maritimă a englezilor. Totuşi, n-a pierdut încă primul loc 
în Europa. Următorii treizeci de ani vor reprezenta pentru ea 
o nouă tentativă de a-şi impune supremaţia și chiar hegemo- 
nia asupra Europei, tentativă ce se va solda cu un eşec. 


În cursul perioadei dintre 1660 şi 1782, Franţa, putere de 
prim rang în Europa continentală, a fost ispitită să joace un rol 
principal şi pe mare, şi în teritoriile de peste mări. 

Mai populată decât vecinii ei, la fel de bine dotată cu por- 
turi ca şi rivalele sale Spania, Portugalia, Olanda și Anglia, dis- 
punând de un mare număr de marinari, stăpânind tehnicile de 

construcție navală şi de navigație, plină de navigatori capabili, 
Franţa n-a reuşit să dobândească un imperiu colonial care să-i 
permită să țină piept Angliei şi să-i asigure superioritatea pe 
mare şi supremaţia mondială. 

Sosită relativ târziu în politica de expansiune maritimă şi 
colonială, ea a reușit totuşi să se instaleze în zone strategice. 
Prima dintre acestea este evident Canada şi Acadia, întregite 
de valea fluviului Mississippi şi de Louisiana. A doua este zona 
Caraibelor cu Santo Domingo. A treia este India, în perioada, 
destul de scurtă, e drept, a lui Dupleix. În fine, ultima se situea- 
ză în Africa de Vest, în jurul Senegalului. 

Este dincolo de orice îndoială că monarhia n-a ignorat per- 
spectivele pe care i le deschidea politica colonială. Dovadă: chel- 
tuielile pentru apărarea Canadei. Eșecul Franţei în Canada și 
în India a cântărit greu în destinul țării. Explicaţia lui se află 
în chiar trăsăturile caracteristice ale ţării. 

Deşi are deschidere la mai multe mări, Franţa nu este nici 
total mediteraneană, nici total atlantică. Cale de trecere, ea ţine 
prea mult de Continent ca să se dezintereseze de.el. Destinul 
său nu poate fi decât continental. Politica sa maritimă e con- 
cepută doar ca un adjuvant al politicii sale europene. 

Cu aceste rezerve, este limpede că mai mulți miniștri ai lui 
Ludovic al XIII-lea, Ludovic al XIV-lea, Ludovic al XV-lea 
şi Ludovic al XVI-lea au dorit pentru Franţa un imperiu. În An- 
tile, preocupările mercantile au fost dominante, ceea ce expli- 
că prioritatea ce va fi acordată acestor insule cu ocazia tratatelor, 
în special a celui din 1763. Canada, în schimb, a răspuns unui 
proiect politic, acela de a crea o „Nouă Franţă“. 

Eşecul politicii coloniale a Franţei trebuie căutat în direc- 
ţia incapacității sale de a popula coloniile, în ciuda faptului că 
Franţa era în acea vreme o ţară relativ foarte populată. Cărui 
fapt i se datorează lipsa de atracție a pământurilor virgine pen- 
tru populaţia rurală? În Franţa n-a existat, ca în Anglia, o emi- 
graţie doritoare de libertate religioasă sau, ca în Irlanda, una 
constrânsă de foamete. În timp ce populaţia coloniilor engle- 
ze din America de Nord depăşea cu mult un milion de coloni 

către 1750, Canada franceză nu număra decât circa 60 000 de 
locuitori. În asemenea condiţii, pe termen mai lung sau mai scurt, 
soarta stabilirii politice a Franţei în America era pecetluită. 

În plus, în momentul când se reglementează destinul colo- 
nial al Vechiului Regim, opinia intelectualilor francezi este 
aproape unanim ostilă colonizării, în special colonizării prin 
populare. Voltaire scrie că „Franța poate fi fericită fără Qué- 
bec“. Iar în altă parte: „Ţările rele nu sunt mai puţin prinse în 
războaie aproape continue, fie cu băștinașii, fie cu englezii... 
Cheltuielile prilejuite de războiul pentru păstrarea acestor țări 
sunt mai mari decât vor merita acestea vreodată... Poate că în- 
tr-o zi, dacă în Franţa vor fi milioane de locuitori în plus, va 
fi avantajos să populăm Louisiana, dar e mai plauzibil că va tre- 
bui s-o părăsim.“ Analiza aceasta nu-i este proprie lui Voltaire. 
Bernardin de St Pierre scrie şi el: „Aş socoti că am făcut un 
serviciu patriei mele dacă aş împiedica un singur om de onoa- 
re să plece.“ Montesquieu spune şi el același lucru: „Efectul 
obișnuit al coloniilor este de a slăbi țările din care oamenii plea- 
că fără a popula ţările în care sunt trimişi.“ „Chiar dacă aces- 
te colonii ar reuși, în loc să sporească puterea, n-ar face decât 
s-o împartă.“ 

În ceea ce-i priveşte, Diderot şi Rousseau condamnă colo- 
nizarea în numele respectării popoarelor indigene. În lucrarea 
sa „Supliment la călătoria lui Bougainville“, Diderot pune un 
şef tahitian să rostească o diatribă împotriva viciilor și ambi- 
țiilor europenilor și îi invită pe „aceşti oameni ambiţioși și răi“ 
s-o şteargă cât mai repede. 

E greu de sus că pierderea primului imperiu colonial fran- 
cez s-a petrecut în indiferența generală. Ea a fost aprobată de 
numeroși filozofi şi deplânsă de conducătorii marinei. 


În tot cursul domniei lui Ludovic al XIV-lea, s-au format 
coaliții împotriva Franţei pentru a o împiedica să-și instaureze 
supremaţia în Europa. Aceste coaliții au avut drept scop să re- 
stabilească un echilibru, real sau presupus, amenințat de Fran- 
ta. Perceptibilă încă din timpul Războiului de Succesiune, această 

tendință s-a confirmat cu ocazia războiului împotriva Ligii de 
la Augsburg. În timpul domniei lui Ludovic al XV-lea, Fran- 
ţa a participat la mai multe coaliții. Principiul motor al aces- 
tora pe Continent a fost cel al echilibrului, având în vedere că 
pe mare condiţiile erau diferite. 


III 
Europa naţiunilor 
(1783-1830) 


Revoluţia franceză. — Aspectele ei novatoare. — Părăsirea no- 
țiunii de echilibru european. — Franţa revoluționară în război. 
— O nouă concepție asupra raporturilor internaţionale. — Na- 
poleon Bonaparte. — Coaliţiile anti-franceze. — Eșecul Franţei. 
— Concertul european. — Sfânta Alianță. — Europa Congresului 
de la Viena ruinată de explozia naţionalismelor. 


Șocul provocat de Revoluţia franceză și de cei douăzeci şi 
trei de ani de război care i-au urmat este fără precedent în isto- 
rie. O Europă — cea a Vechiului Regim, cea a echilibrelor diplo- 
matice fragile şi a expansiunii coloniale continue — lasă locul 
unei Europe moderne — cea a revoluţiei industriale, a ideologi- 
ilor, dar şi a unificării lumii. 

Pentru a da o idee despre anvergura acestei schimbări radi- 
cale, se cuvine amintit că Franţa, teatru al revoluţiei şi motor 
al acestei transformări a Europei, este în 1789, prin bogăţia, 
prin populaţia şi prin gândirea ei, prima țară de pe Continent. 
Mai trebuie ţinut seama însă și de faptul că, departe de a se în- 
chide în sine, ea a dorit să transforme Europa. Înfrângerea mi- 
litară finală nu s-a finalizat cu un eșec ideologic, dimpotrivă: 
în 1815 Franţa nu mai deţine primul loc în Europa, dar ideile 
sale vor domina întreg secolul al XIX-lea. 


Ceea ce frapează în Europa anilor anteriori lui 1789 este echi- 
librul. Vergennes, ministrul francez de Externe (până în 1787), 
este reprezentativ pentru atitudinea moderată a puterilor eu- 
ropene. Desigur, cinismul şi brutalitatea n-au dispărut, aşa cum 
o demonstrează împărțirea Poloniei (1772). Prin sprijinul acor- 
dat Războiului de Independență american, Franța reocupă un 

loc pe care-l pierduse cu ocazia Tratatului de la Paris din 1763. 
Ea îşi reclădeșşte flota care devine egala flotei Angliei. Aceas- 
ta din urmă, aflată, e drept, în rapidă expansiune, nu domină 
totuşi Europa, aşa cum n-o domină nici Franța, Austria, Pru- 
sia sau Rusia. Configuraţia generală a Europei n-are nimic de-a 
face cu cea din timpul lui Carol Quintul, Filip al II-lea sau Lu- 
dovic al XIV-lea. Cu ocazia Războiului de Succesiune a Aus- 
triei sau al celui de Şapte Ani, s-au înfruntat coaliții de putere 
egală, precum cele alcătuite împotriva Franţei în timpul Re- 
gelui Soare. În vestul Continentului, războaiele lui Ludovic al 
XV-lea n-au afectat decât soarta Sileziei (Şi într-o mai mică mă- 
sură pe cea a Lorenei)*. Echilibrul a fost modificat, dar nu în 
chip brutal. Începând de acum, Rusia şi Prusia devin puteri de 
prim rang. Dar nici Franța, Austria sau Anglia nu sunt trecute 
în rândul puterilor de rangul doi. 


Victoriile strălucite ale lui Frederic al II-lea nu trebuie să 
estompeze progresele Franţei pe planul materialului militar 
(artileria lui Gribeauval) și pe cel al gândirii militare („Eseul 
general asupra tacticii“ al lui Jacques de Guibert). Războiul 
însuși se va schimba ca urmare a influenţei acestor factori, dar 
mai cu seamă ca urmare a creșterii masive a numărului de sol- 
dați mobilizați şi a înlocuirii armatelor profesioniste alcătuite 
din mercenari cu armate naţionale. 

Situaţia de echilibru și atitudinea moderată ce prevalează 
pe continent vor suferi o schimbare radicală sub influența Re- 
voluţiei franceze. În prima ei fază, Europa se aşteaptă la elimi- 
narea obstacolelor care împiedicau reformele în Franţa. La început, 
instabilitatea și dificultățile interne ale țării nu provoacă nici o 
îngrijorare, sau cel mult o provoacă câtorva observatori de mare 
luciditate, precum Burke. Pentru majoritatea europenilor care 
se ocupă de politică, rezultatul cel mai important al revoluției 
este diminuarea puterii Franţei. Chiar într-o conjunctură atât de 
echilibrată precum cea din anul 1789, desfăşurarea revoluţiei 
nu poate fi decât liniştitoare pentru statele vecine. 


*Dimpotrivă, Europa orientală suferă schimbări radicale, cf. cap. II. 

Cu toate acestea, evenimentele petrecute în Franţa au fost 
prea importante pentru ca Europa să le trateze cu indiferență. 
Mulţi emigranți francezi au sensibilizat clasele conducătoare 
din străinătate față de evenimentele revoluţiei. Acestea au în- 
ceput să se teamă de efectele de contagiune pentru țările lor 
şi pentru ele însele. Invers, în Franţa, unii revoluționari au în- 
teles avantajul ce putea fi dobândit de pe urma unei ameninţări 
exterioare capabile să coaguleze țara. Austriecii şi prusacii nu 
numai că le permit emigranților să se organizeze ca forțe con- 
tra-revoluţionare, ci îi avertizează prin declaraţia de la Pillnitz 
pe conducătorii francezi să nu atenteze la viața lui Ludovic al 
XVI-lea şi a Mariei-Antoaneta. Din acel moment, tensiunea 
dintre Franţa revoluţionară și principalele state ale Europei n-a 
încetat să crească. 

În aprilie 1792, Adunarea legislativă franceză votează aproa- 
pe în unanimitate declarația de război adresată Austriei, pe care 
Prusia nu va întârzia s-o sprijine. Trupele austro-prusace inva- 
dează Franța în timpul verii, aşteptându-se, potrivit informa- 
țiilor picurate insistent de emigranți, să fie primite ca trupe 
eliberatoare. Or, nici vorbă de așa ceva. Ţăranii francezi își ma- 
nifestă ostilitatea față de invadatori. Tunurile de la Valmy stă- 
vilesc înaintarea trupelor străine şi determină chiar retragerea 
lor. Franța revoluţionară a învins cele două mari puteri ale con- 
tinentului. 

Intervine o pauză în cursul căreia Ludovic al XVI-lea este 
ghilotinat, iar Polonia este victima unei a doua împărțiri (ianua- 
rie 1793), de data aceasta între Rusia și Prusia, fără participa- 
rea Austriei. Franța devine republică. Convenţia, care conduce 
din septembrie 1792 până în octombrie 1795, înregistrează o 
serie de victorii. În câteva luni, armatele franceze create prin 
mobilizare în masă invadează Germania și Italia, ocupă Maien- 
ta, Spira, Bruxelles, Savoia şi Nisa. Încrezându-se cu asupra 
de măsură în propriile forțe, Convenţia declară război Angliei 
şi Ţărilor de Jos (februarie 1793). Anglia preia conducerea unei 
vaste coaliții, prima coaliție reunind aproape toate statele euro- 
pene: Austria, Prusia, Baden, Wiirtemberg, Bavaria, Spania, 

Portugalia, Piemont-Sardinia, Statul papal, Neapole. Fără a in- 
tra în conflict, Rusia promite că se va situa de partea Angliei. 
În faţa acestei vaste coaliții, armatele franceze se retrag în in- 
teriorul frontierelor, apoi înfrâng armatele aliate. În acest timp 
revoluţia face prăpăd în Franţa şi dă naştere Terorii până la că- 
derea şi moartea lui Robespierre (iulie 1794). Succesele ar- 
matelor franceze îi conving pe aliați că războiul va fi mai dificil 
decât prevăzuseră. Primii care ies din coaliție sunt prusacii, 
dornici să-şi cruţe armata pentru eventualitatea că Ecaterina 
a II-a ar dori să pună mâna pe restul Poloniei: ei acceptă insta- 
larea Franţei pe malul stâng al Rinului (martie 1795). Spania 
urmează exemplul Prusiei și lasă Santo Domingo în mâinile 
francezilor. 

Împărțind Polonia între ele, Austria, Prusia şi Rusia înche- 
ie un tratat secret care stipulează că dacă Austria va pierde Ţă- 
rile de Jos spaniole, va obţine compensații fie în Bavaria, fie 
în Veneto; Rusia și Austria se înțeleg între ele să împartă res- 
turile Imperiului Otoman. Toate aceste evoluţii stau mărturie 
pentru atmosfera de pesimism care domneşte în epocă. 

Dacă aceste compensaţii reuşesc să satisfacă puterile con- 
tinentale, nu același lucru se poate spune și despre Anglia care 
se arată foarte frustrată. După victoria asupra Provinciilor Uni- 
te, Convenţia creează o republică batavă, strâns legată de Fran- 
ţa, ceea ce întărește poziția acesteia din urmă în Ţările de Jos. 
Totodată, Anglia ocupă coloniile olandeze Ceylon şi Colonia 
Capului. 

La sfârşitul anului 1795, numai Anglia şi Austria au mai 
rămas în război. Cum flota franceză nu e destul de puternică pen- 
tru a putea lua în calcul o debarcare în Anglia, eforturile Re- 
publicii se concentrează asupra Austriei care va fi atacată de 
două armate, una invadând ţara pe la nord de Alpi, cealaltă prin 
Italia. Campania din Italia dusă în 1796 de Bonaparte numă- 
ră o serie de victorii strălucite. La Campo-Formio, Austria ac- 
ceptă pacea propusă. Abandonează Ţările de Jos şi malul stâng 
al Rinului. Recunoaște republicile cisalpină şi ligurică, ambele 


68 DRUMUL SPRE APOGEU 


satelite ale Franţei. Acceptă ca regatul Piemont-Sardinia să ce- 
deze Franţei Savoia şi Nisa. 

Astfel, prima coaliție este complet destrămată. În război nu 
mai rămâne decât Anglia. Conştient de invulnerabilitatea aces- 
teia atât timp cât flota franceză nu va avea posibilitatea să trea- 
că peste Marea Mânecii o armată importantă, Directoratul se 
hotărăște să lovească Anglia ocupând Egiptul. În ciuda succe- 
sului pe uscat, expediţia din Egipt este un eşec, căci flota fran- 
ceză pierde controlul Mediteranei, iar corpul expediționar 
francez rămâne blocat în Egipt. Este momentul în care Franța 
domină continentul. Ea nu dispusese niciodată de atâtea atu- 
uri: ocuparea malului stâng al Rinului şi prelungirea influen- 
tei sale prin republica batavă; mână liberă în Italia; ocuparea, 
în 1798, a Romei, Piemontului, Elveţiei, Toscanei, Neapole- 
lui, Maltei, insulelor Ioniene; amenințarea Siriei din Egipt. 

Atari sporiri de teritoriu, care fac din Franța prima putere 
a continentului, au avut darul de a neliniști singura putere care 
n-a participat la coaliție, respectiv Rusia. Aşa se face că ea pri- 
meşte cu interes propunerile făcute în numele Angliei de Wil- 
liam Pitt (noiembrie 1798). 

Merită să ne oprim asupra acestor propuneri. În faţa atâtor 
anexiuni şi răsturnări provocate de Directorat pe harta Europei 
(multe dintre ele nerealiste), ideile lui Pitt frapează prin echi- 
librul lor. El îi propune ţarului ca Franţa să fie redusă la fron- 
tierele din 1789; ca Olanda şi Belgia să fuzioneze ca să poată 
ține piept unei eventuale agresiuni franceze; ca Austria să pri- 
mească teritorii italiene drept compensație pentru pierderea Ţă- 
rilor de Jos; ca Prusia să se mărească devenind Germania; ca 
Piemontul să recupereze Savoia. 

Rușii şi austriecii acceptă aceste propuneri şi se formează 
o a doua coaliție împotriva Franţei. Armata franceză e nevoită 
să-şi abandoneze pozițiile din Germania, Italia şi Olanda. Ea 
suferă înfrângeri severe în Elveţia şi Italia, mai ales din partea 
Rusiei (vara 1799). Apoi francezii îşi revin, iar țarul Pavel al 
III-lea hotărăşte să se retragă din coaliție. Evenimentul major 
al perioadei este lovitura de stat din 18 brumar (9 noiembrie 

1799) prin care Napoleon Bonaparte ia puterea şi devine Prim 
Consul. 


Războiul hotărât de Convenţie a provocat primele două coa- 
liții. Până în momentul preluării puterii de către Napoleon, răz- 
boiul dus de Franţa e marcat de caracterul său ideologic: crearea 
de „republici surori“, lupta împotriva monarhiilor conserva- 
toare şi autoritare în numele Drepturilor Omului. Prioritatea 
revine deci acestor cuceriri ale Revoluţiei (ca şi opoziţiei acer- 
be în interior față de revenirea Burbonilor). În ce priveşte har- 
ta Europei, e limpede că sporirea teritoriului Republicii face 
iarăşi ca Franța să fie prima putere pe continent şi, în aceste 
condiţii, este de așteptat un acord al principalelor țări europe- 
ne menit să contracareze acest fapt. Aşa cum puterea prea mare 
a Franței lui Ludovic al XIV-lea s-a izbit de coaliția mai tutu- 
ror țărilor europene, Franța revoluționară provoacă realcătuirea 
unei coaliții cvasigenerale menite să se opună noii ordini pe 
care ea însăşi încearcă s-o instaureze. 

Odată cu venirea lui Bonaparte la putere, elementul ideo- 
logic îşi pierde din importanță. Dar Primul Consul, ca și îm- 
păratul mai târziu, nu se poate menţine la putere decât dacă 
rămâne fidel celor două mari cuceriri ale Revoluţiei: malul stâng 
al Rinului şi abolirea monarhiei. Bonaparte ştie însă foarte bine 
că nu poate obține recunoașterea acestor cuceriri decât în mă- 
sura în care şi alți parteneri europeni vor fi beneficiat de pe 
urma lor. Cum interesele în cauză sunt divergente, ba chiar con- 
tradictorii, el va fi nevoit să organizeze un sistem european, 
iar acesta nu poate fi alcătuit decât în jurul ambițiilor france- 
ze şi în funcţie de ele. În diferite momente, Napoleon va re- 
uşi să includă în „sistemul“ său unul sau altul dintre statele 
europene, care cedează fie din resemnare, fie din interes. 

Forța propunerii lui Pitt, reluată ca bază a organizării Eu- 
ropei la Congresul de la Viena, ţine de faptul că respectă într-o 
largă măsură echilibrul puterilor aşa cum se stabilise acesta în 
a doua jumătate a secolului al XVIII-lea. William Pitt şi Anglia 
au combătut cu toată energia instaurarea unui sistem european 

având Franţa drept arbitru, de-a lungul întregii perioade nu- 
mai Anglia refuzând să accepte în Europa o organizare care 
ar fi marginalizat-o. 


Instalat la putere la 18 brumar, Bonaparte se dedică deo- 
potrivă consolidării puterii sale în interior şi luptei împotriva 
inamicului extern. 

În această a doua direcţie, el are de înfruntat acum numai 
doi adversari principali, deoarece Pavel al III-lea a părăsit coa- 
liția şi s-a apropiat în chip evident de Franţa. Pe uscat, Aus- 
tria duce greul conflictului. Învinsă în Italia, la Marengo, ea 
suferă o înfrângere şi la Hohenlinden (3 decembrie 1800) şi 
semnează pacea de la Lunéville (9 februarie 1801) care con- 
firmă în linii mari dispoziţiile de la Campo-Formio. La aceas- 
ta se adaugă aderarea sa la o reorganizare a „corpului germanic“ 
prin reducerea numărului de state ce alcătuiesc Sfântul Impe- 
riu şi printr-o întărire a statelor germane celor mai importante. 
În mintea lui Napoleon, această formulă trebuie să conducă la 
o opoziţie din ce în ce mai „structurată“ între Austria și Pru- 
sia în luarea hotărârilor privitoare la Germania. Perspectivă lu- 
cidă, dar care se va dovedi catastrofală pentru Franţa și pentru 
Europa atunci când Austria nu va mai fi în stare să țină în frâu 
Prusia. 

Pacea de la Lunéville marchează sfârșitul celei de-a doua 
coaliții. Anglia se hotărăşte să înceapă tratative. Bonaparte ac- 
ceptă să negocieze în problemele ce privesc Anglia. În schimb, 
refuză să-i dea cuvântul în chestiunile continentale. El rezer- 
vă Franţei dreptul de a exprima o poziţie în toate problemele 
europene, limitându-și strict partenerii la problemele care-i pri- 
vesc direct. Pacea este semnată la Amiens la 27 martie 1802. 


Precară şi de scurtă durată, pacea de la Amiens a scos totuși 
în evidenţă câteva dintre trăsăturile ce guvernează raporturile 
dintre Franţa şi Anglia la acest început de secol XIX. Anglia nu 
poate accepta reorganizarea Europei exclusiv în jurul Franţei. 
Pacea nu-i aduce avantaje comerciale. În plus, Londra e îngri- 

jorată de voința lui Bonaparte de a reconstrui flota cu spriji- 
nul spaniolilor, olandezilor şi italienilor. În sfârşit, revenirea 
Franței în Louisiana, în India şi în Antile constituie evident o 
amenințare la adresa intereselor britanice. 

În ceea ce-l privește, Napoleon Bonaparte, aflat la apogeul 
puterii sale, cedează ispitei autoritariste: „acceptă“ preşedin- 
ţia republicii instituite în Italia, care îi este „propusă“, anexează 
Piemontul, ocupă Elveţia; intervine în treburile Germaniei pe 
baza acordului secret cu ţarul; cere ca Anglia să redea Malta 
cavalerilor şi evacuează Alexandria. 

La 18 mai 1803, Anglia hotărăşte să declare război Fran- 
tei. Londra se va fi gândit poate că reluarea conflictului va be- 
neficia de condiţii mai dificile peste un an. În orice caz, e legitim 
să presupunem că Pacea de la Amiens n-a fost decât un răgaz 
pentru Anglia, ferm hotărâtă să reia războiul şi să-l continue 
până la înfrângerea definitivă a Franţei. Se poate fără îndoia- 
lă face aceeaşi remarcă şi cu privire la celelalte mari puteri eu- 
ropene care n-au acceptat niciodată preponderența franceză. 
Alături de subsidiile enorme pe care Anglia n-a ezitat să le ofe- 
re oricărui stat european dispus să reia lupta împotriva lui Bo- 
naparte, trebuie ținut seama şi de rezistența principilor, şi tot 
mai mult şi a popoarelor, față de acceptarea noii ordini europe- 
ne și față de brutalitatea și autoritarismul cu care această or- 
dine era impusă. 

La început, conflictul este reluat doar de Anglia. Faptul nu 
e însă lipsit de importanţă, căci el înseamnă sfârșitul speran- 
telor Franţei legate de supremaţia pe mare şi de teritoriile de 
peste mări. Astfel, Franța vinde Louisiana Statelor Unite şi re- 
nunță să smulgă Angliei India. 

Revenirea lui William Pitt în fruntea guvernului (mai 1804) 
marchează începutul unor noi manevre britanice în vederea or- 
pganizării unei coaliții. Ţarului Alexandru I, îngrijorat de inten- 
tiile Franţei în Imperiul Otoman și în Levant, îi sunt oferite 
importante subsidii: alianța anglo-rusă este semnată în aprilie 
1805. Austria aderă şi ea şi primeşte un consistent sprijin fi- 
nanciar din partea Londrei. 

În vara anului 1805, Napoleon (încoronat împărat în decem- 
brie 1804) e ocupat cu organizarea unei debarcări în Anglia: 
înființează o tabără la Boulogne în care se pregăteşte metodic tre- 
cerea unei armate peste Canalul Mânecii. La începutul lui au- 
gust descinde în tabără. Dar coaliția îl constrânge să se îndrepte 
spre Germania. La 20 octombrie, înfrânge o armată austriacă 
la Ulm. Intră în Viena la 13 noiembrie. Prusia hotărăște să se ală- 
ture coaliției, dar nu participă la bătălia de la Austerlitz (2 de- 
cembrie 1805) unde Napoleon zdrobește armatele ruse şi 
austriece. Austria e silită să accepte Pacea de la Pressburg care 
o îndepărtează de Italia și Germania. Împăratul Francisc al II-lea 
lasă coroana imperială germană pentru cea nou creată de îm- 
părat al Austriei. Napoleon organizează o confederație a Ri- 
nului în jurul Bavariei, Wiirtemberg-ului, Baden-ului, aliați ai 
Franţei. La Trafalgar însă, Nelson distruge flotele franceză şi 
spaniolă. Londra stăpâneşte mările mai autoritar ca niciodată. 

Pe continent, Napoleon domină fără rivali. De aceea pro- 
clamă că doreşte doar pacea şi o propune englezilor şi ruşilor 
— care refuză. Ţarul și-a retras armata în Polonia. În ciuda si- 
tuaţiei foarte favorabile pentru Napoleon, guvernul prusac se 
hotărăşte să se alăture coaliției anglo-ruse şi, fără a mai aștep- 
ta sprijinul ruşilor, armata prusacă intră în război. Este zdro- 
bită la Jena-Auerstadt (14 octombrie 1806). Napoleon intră în 
Berlin şi îşi continuă ofensiva în Prusia orientală (Eylau), în- 
cercând să desprindă fie Austria, fie Prusia din coaliție. În cele 
din urmă, reuşeşte să încheie o înțelegere cu ţarul la Tilsit după 
victoria de la Friedland. 

Împreună cu Rusia, Napoleon încearcă o formulă de duo- 
pol. Îl tratează pe ţar ca pe un partener și un aliat, încercând 
să-l atragă într-o alianță împotriva Angliei drept răsplată pen- 
tru că îi dă mână liberă în Turcia până la Constantinopol. Ţa- 
rul se alătură ideii de Blocadă continentală. Ca reacţie, flota 
engleză bombardează Copenhaga şi distruge flota daneză. Ru- 
sia declară război Angliei (noiembrie 1807). Ca să se asigure 
de eficacitatea Blocadei asupra Spaniei, Napoleon e silit să-l 
alunge pe rege şi să-l înlocuiască cu fratele său Joseph. Cât 

despre austro-prusaci, aceştia se hotărăsc din nou să acţione- 
ze, fără a reuși să repurteze succese militare. După bătălia de 
la Wagram, Austria semnează Pacea de la Schönbrunn prin care 
pierde noi teritorii. Ba chiar încearcă să câştige prietenia îm- 
păratului (căsătoria cu Maria-Luiza de Austria). 

Făcându-şi din Austria principalul aliat, Napoleon riscă să-l 
indispună pe ţar, deja foarte suspicios. Duopolul se va destră- 
ma în curând, fără să fi adus vreun beneficiu notabil nici unu- 
ia dintre parteneri. De fapt, duopolul nu era o soluţie cu adevărat 
echilibrată şi nu ţinea seama de opoziția pe care o manifesta 
Anglia. Sistemul european al lui Napoleon Bonaparte era afec- 
tat de o slăbiciune fundamentală: incapacitatea Franței de a con- 
strânge Anglia să adere la el, sau măcar să-l accepte. 

Cealaltă slăbiciune consta în caracterul prea exclusiv mi- 
litar al superiorității Franţei. 


În lipsa unui duopol din care Rusia să aibă un câștig real, 
era inevitabil ca cei doi parteneri — Franţa. şi Rusia — să ajun- 
gă din nou față în față pe câmpul de luptă. 

În ciuda geniului său militar, Napoleon are de făcut faţă în 
anul 1812 câtorva noi provocări. E nevoit astfel să constate că 
nici o victorie nu e cu adevărat decisivă. Cealaltă provocare ține 
de faptul că războiul purtat de Franţa până atunci fusese răz- 
boiul unei națiuni împotriva unor principi sau guverne. De acum 
înainte însă, mai ales în Germania și în Italia, ea se va izbi de 
popoare cărora înfrângerea, umilirile şi tratamentul aplicat de 
învingător le stimulează naționalismul. 

Napoleon sileşte Prusia şi Austria să participe de partea sa 
la războiul împotriva Rusiei. Într-o oarecare măsură, el trans- 
formă Marea Armată în simbolul unei coaliţii. Dar armata fran- 
ceză nu mai e însufleţită de spiritul de eliberare pe care reuşise 
să-l exploateze atât de bine în Italia în 1799, şi încă mai pu- 
ţin sunt însuflețite de el contingentele prusace, saxone sau con- 
federate. Numai polonezii, care se bat pentru eliberarea patriei 
lor, sunt entuziaşti. În raportul de forţe, totul se sprijină pe ume- 
rii lui Napoleon și pe geniul său militar. Luptând de partea lui, 

austriecii, prusacii şi saxonii pe care i-a înrolat nu au decât un 
gând: să-l trădeze. 

Confruntat cu tactica rusească a retragerii strategice, Napo- 
leon, maestru al războiului fulger, e descumpănit. Succesele, bă- 
tălia Moscovei sau ocuparea ei, nu-i îngăduie să pună punct 
războiului. Speranţa trece în tabăra adversă. Retragerea din Ru- 
sia e un dezastru. Prusia se alătură țarului (Tratatul de la Kabisch, 
februarie 1813). Napoleon nu poate împiedica formarea unei mari 
coaliții: Anglia, Rusia, Prusia, Spania, Portugalia, Suedia. Aus- 
tria rămâne aliata Franţei, dar acţionează doar ca mediator. 

Anglia îşi determină aliaţii să adere la propunerile adresa- 
te de William Pitt ţarului în 1798 şi reiterate de acelaşi Pitt în 
memorandumul adresat lui A.R. Voronţov în ianuarie 1805. To- 
tul se petrece ca şi cum în rândurile coaliției doar Anglia ar 
avea o idee clară despre echilibrul ce trebuie instaurat în Eu- 
ropa şi despre raportul de forțe ce se cuvine restabilit. În di- 
ferite momente, toți aliaţii ei au contat pe Napoleon pentru a 
obține avantaje care să răspundă propriilor ambiţii. Pe de altă 
parte, Marea Britanie nu are nevoie să i se recunoască supre- 
maţia pe mare fiindcă nu i-o contestă nimeni. Ea veghează ca 
nici un stat să nu obțină o poziție dominantă pe continent. E 
o politică ce nu datează din timpul războaielor purtate în tim- 
pul Revoluţiei și al imperiului şi nici nu va înceta odată cu ele. 
Ea este rodul unei mature chibzuinţe și al unui consens al na- 
țiunii, o constantă a gândirii politice engleze care nu acceptă 
nici un compromis. În baza ei, Anglia cere retragerea Franţei 
în interiorul granițelor prerevoluţionare şi crearea unui regat 
al Olandei și Ţărilor de Jos pentru a stăvili o eventuală relua- 
re a expansiunii franceze spre nord. Asta nu înseamnă însă că 
Anglia vrea să dezmembreze Franţa, care are de jucat un rol în 
proiectul său privind echilibrul european. Anglia a luptat împo- 
triva Franței, dar e gata să combată orice încercare de hege- 
monie pe continent, indiferent care ar fi statul care ar vrea s-o 
dobândească. 

Printre ţările continentului, Franța revoluţionară şi apoi im- 
perială s-a pus de-a curmezișul planurilor lor, şi acesta e moti- 

vul pentru care au combătut-o britanicii. Nici o pace şi nici un 
aranjament teritorial n-au fost socotite definitive atâta timp cât 
Franţa a fost în război, adică atâta timp cât Anglia i-a opus re- 
zistență. Conflictul franco-britanic reprezintă cheia întregii pe- 
rioade, și el este irezolvabil: conducătorii Franţei nu puteau 
renunța la „frontierele naturale“ fără să-şi piardă legitimitatea; 
Anglia nu putea accepta decât întoarcerea la frontierele din 1789. 

Aceasta este dilema căreia Napoleon a trebuit să-i facă față 
la începutul anului 1813 când se juca însuşi destinul său. În 
lipsa unei legitimități conferite de apartenenţa sa la o dinastie, 
împăratul e condamnat s-o caute în realizarea unui vis colectiv 
la care nu poate renunța. El ştie că dacă acceptă un compromis, 
va ajunge obligatoriu, din concesie în concesie, la frontierele 
dinainte de Revoluţie. 

Refuzul lui Napoleon de a accepta propunerile austriece de 
compromis are drept efect intrarea în război a Austriei de par- 
tea țarului. Astfel, se realizează pentru prima oară coaliția celor 
patru mari puteri care se angajează să nu încheie pace separa- 
tă. Bătălia de la Leipzig (16-18 octombrie 1813), „bătălia na- 
țiunilor““, reprezintă o înfrângere pentru Franţa. O lună mai 
târziu, armatele coalizate se află pe Rin şi se apropie de Pirinei. 
În ciuda campaniei militare a Franţei, admirabilă din punct de 
vedere strategic şi aducând încă o dovadă a geniului lui Na- 
poleon, Franţa se află prinsă în menghină. 


A fost nevoie de întreaga energie a ministrului englez de 
Externe, Lord Castlereagh, pentru a respinge o propunere pri- 
vind o pace de compromis care ar fi lăsat Franţei malul stâng 
la Rinului. Acum apare și exigența de a nu lăsa Franţei contro- 
lul asupra gurilor fluviilor Rin şi Escaut. La Châtillon-sur-Seine, 
aliaţii îi comunică condiţiile lui Caulaincourt (februarie 1814). 
La refuzul acestuia din urmă, şi pentru a întări coeziunea alia- 
ţilor cam descumpăniţi de succesele militare ale lui Napole- 
on, Castlereagh reuşeşte să-i determine să semneze Tratatul de 
la Chaumont care prevede mijloacele militare pentru duce- 
rea războiului, organizează un front de rezistență în cazul că 

Franța ar relua ulterior conflictul şi în sfârşit precizează regu- 
lile, până atunci nescrise, ale echilibrului de forțe în Europa. 
La 30 martie 1814, Parisul este cucerit. Începând din acest mo- 
ment se pune întrebarea cine îi va urma lui Napoleon. În timp 
ce se tes intrigile, inclusiv proiectul de a încredința regența Ma- 
riei-Luiza până la majoratul fiului lui Napoleon, englezii sus- 
ţin ferm revenirea Burbonilor pe tronul Franţei, cea mai sigură 
cale, potrivit lor, de a reface echilibrul european; rușii în schimb 
manevrează pentru a obține pentru Napoleon titlul de împărat 
şi posesia insulei Elba. La 6 aprilie 1814, Senatul francez, bine 
îndoctrinat de Talleyrand, îl invită să revină în Franţa pe Lu- 
dovic al XVIII-lea. 


Abdicarea lui Napoleon şi întoarcerea lui Ludovic al XVIII-lea 
închid o lungă paranteză (25 de ani) în cursul căreia Franţa a 
transformat Europa. Într-o primă fază, idealul revoluţionar a 
întreţinut şi justificat (parțial) expansiunea militară şi politică 
franceză în Europa. Mai târziu, această expansiune a fost pri- 
vită drept ceea ce era, respectiv instaurarea unei hegemonii fran- 
ceze pe continent. O hegemonie fragilă din cauza incapacității 
Franței de a o extinde printr-o stăpânire asupra mărilor pe care 
Anglia n-a făcut decât s-o consolideze în cursul aceleiași pe- 
rioade. 

Hegemonia Franţei napoleoniene nu are decât puţine lucruri 
în comun cu perioada prerevoluţionară în cursul căreia exista 
un sistem de echilibru. Supremaţia Spaniei şi Franţei în seco- 
lele al XVI-lea, al XVII-lea și al XVIII-lea nu e comparabilă 
cu hegemonia, care se sprijină în cele din urmă pe forța arme- 
lor. Neputând să reconstituie un sistem al echilibrului european 
precum cel ce prevalase în secolul al XVIII-lea, puterile vic- 
torioase s-au angajat pe calea realizării unei Concertări europe- 
ne capabile să refacă echilibrul atunci când acesta e amenințat. 
Propunând această organizare a Europei, cele patru mari pu- 
teri victorioase au acționat dintr-o anume nostalgie față de un 
sistem plin totuşi de imperfecţiuni, dar ridicat pe culmi în per- 
spectiva rătăcirilor perioadei ce-a urmat. Europa Congresului 

de la Viena n-a fost atât de liniştită pe cât o arată amintirea 
ce-am păstrat despre ea. Ea a avut meritul de a acorda un loc 
important proaspătului înfrânt, reinserându-l în concertul na- 
țiunilor. Asta nu înseamnă că Franţa n-a privit Congresul ca 
fiind îndreptat împotriva ei şi că n-a luptat pentru a-i modifi- 
ca dispoziţiile fundamentale. 

Încă din luna mai 1814, imediat după deportarea lui Napo- 
leon pe insula Elba, încep negocierile pentru un tratat de pace, 
semnat la 30 mai la Paris. Pentru Franţa, condiţiile sunt aceleași 
cu cele prevăzute la Chaumont, cu câteva ajustări în favoarea 
sa totuși. Malta rămâne în posesia Marii Britanii. Regatul Olan- 
dei este sporit prin încorporarea Belgiei, pentru pierderea căreia 
Austria primește în compensație Veneto. Elveţia își redobân- 
dește independența. Confederaţia germană regrupează statele 
germane. Prusia îşi întăreşte poziția pe Rin. Sunt confirmate 
totodată câteva modificări rezultate în urma războiului: Sfân- 
tul Imperiu dispare, Anglia își sporeşte domeniul de peste mări. 
Franţa e sub ocupaţie şi trebuie să hrănească 750 000 de oa- 
meni care se dedau jafului și prădăciunilor. i 

Un congres e convocat la Viena pentru luna septembrie. La 
invitația împăratului, Austriei, Francisc I, el îi reuneşte pe ţar, 
pe regele Prusiei, pe regele Danemarcei precum şi numeroși 
principi germani. Anglia este reprezentată de şeful diploma- 
tiei, Castlereagh, Franţa de Talleyrand. La început, cele patru 
mari state europene (Austria, Prusia, Rusia şi Anglia), coali- 
zate împotriva Franţei, au vrut să formeze un soi de directo- 
rat. În paralel, cum Tratatul de la Paris fusese semnat de opt 
state — Suedia, Portugalia, Spania şi Franţa, alături de cei patru 
mari —, s-a convenit ca acest grup să constituie o comisie însăr- 
cinată cu rapoartele şi acreditările la Congres. Au fost institui- 
te de asemenea comisii însărcinate cu problemele elveţiene, 
italiene, cu problemele comerțului cu sclavi, cu statisticile, cu 
râurile şi cu problemele de protocol. O comisie însărcinată cu 
problemele germane va funcţiona fără să facă parte din struc- 
turile congresului. 

Principala problemă la care a avut de răspuns Congresul a 
fost cea legată de soarta Marelui Ducat al Varşoviei creat de Na- 
poleon pe seama posesiunilor poloneze ale Prusiei și Austriei. 
Țarul cere ca Marele ducat să fie atribuit Rusiei. Pentru a com- 
pensa pierderile suferite în zona poloneză, Prusiei i se oferă Saxa, 
iar Austriei teritorii în Italia de Nord şi în Dalmația. În plus, ta- 
rul îşi manifestă ostilitatea față de unificarea Germaniei. 

O dezbatere foarte vie se încinge la Viena între Rusia, Aus- 
tria şi Prusia. 

Conflictul armat ce se prefigurează între cele patru mari pu- 
teri şi disputa violentă dintre Prusia şi Austria în chestiunea 
Saxei explică în parte succesul lui Talleyrand. Acesta sublinia- 
ză principiul legitimităţii şi în același timp se străduieşte să li- 
miteze ambițiile prusace. Declarându-se susținător al statelor 
mici şi mijlocii, principala sa ambiţie este de a forța reveni- 
rea Franţei la masa celor patru mari puteri. Acceptat, oarecum 
din greşeală, în consiliile interne ale Congresului, Talleyrand 
a făcut totul pentru a fi admis la Consiliul Celor Patru. Aus- 
tria şi Anglia îl propun la sfârşitul lui decembrie. În timp ce 
în privinţa Saxei impasul nu este rezolvat, Talleyrand reuşeşte 
să reintroducă Franţa în grupul conducător: coaliția anti-fran- 
ceză şi-a trăit traiul. În paralel, se prefigurează un compromis 
în privinţa Saxei, iar Rusia urmează să primească cea mai mare 
parte a Marelui Ducat al Varșoviei. 

Congresul reglementează o serie de probleme aflate în con- 
tencios, în special din Germania. Confederaţia germană e orga- 
nizată sub egida Austriei. Ea reuneşte 34 de participanți şi patru 
oraşe libere. 

De asemenea, Congresul reglementează şi chestiunile italia- 
nă, elveţiană, precum şi diferite dosare, printre care cel al pro- 
tocolului diplomatic. 

Revenirea lui Napoleon de pe insula Elba duce la reface- 
rea coaliției împotriva sa. După Waterloo, la Paris este nego- 
ciat un nou tratat, mai puţin favorabil Franței decât primul 
(20 noiembrie 1815). Atitudinea relativ moderată a aliaţilor i 
se datorează lui Castlereagh și Wellington, cărora li se asocia- 

ză Metternich care socoteşte că Franţa ar putea deveni astfel 
un stat aşezat şi conservator. Obiecţiile prusace sunt respinse, 
cu atât mai mult cu cât țarul Alexandru I acceptă punctul de 
vedere anglo-austriac. În acelaşi timp cu tratatul de pace sem- 
nat cu Franţa, se semnează un tratat de alianță între cele pa- 
tru puteri, îndreptat evident împotriva Franţei, dar conceput în 
orice caz pentru a menţine sistemul rezultat din Congres. 

În liniile sale principale, Concertul european rezultat din 
lucrările Congresului se bazează pe două principii: primul se 
referă la Franţa ale cărei tendinţe belicoase trebuiesc stăvili- 
te. În acest scop este organizat un fel de „cordon sanitar“: la 
nord, noul regat al Olandei care include Belgia şi care trebuie 
să interzică Franţei orice extindere şi orice încercare de a că- 
păta controlul asupra orașului Anvers sau asupra estuarului flu- 
viului Escaut; la est, Rinul şi malul stâng a cărui apărare e 
încredinţată Prusiei; mai la sud, Elveţia. Austria are sarcina să 
asigure paza înspre Piemont. Se speră astfel că Franţa va fi li- 
niştită, cu atât mai mult cu cât Tratatul de. la Paris o restituie 
în graniţele din 1789. 

Al doilea principiu este cel al compensațiilor reciproce. Fie- 
care dintre cei patru mari coalizaţi obține, în esență, mai multă 
putere în urma Congresului: Rusia a obținut cea mai mare par- 
te a Marelui Ducat al Varșoviei, frontierele ei n-au avansat nici- 
odată atât de departe către vest. A dobândit de asemenea 
(înaintea Congresului, care confirmă însă câștigurile) Finlanda 
şi Basarabia. Prusia şi-a sporit teritoriul pe seama Saxei, dar şi 
în Westfalia. Anglia şi-a întărit poziţiile în Hanovra şi a dobân- 
dit teritorii peste mări (Malta, Colonia Capului). Austria prezi- 
dează Confederaţia germană și a primit o importantă compensație: 
Lombardia- Veneto. 

Acestor două principii, care au o realitate teritorială şi poli- 
tică evidentă, trebuie să li se adauge principiul „legitimităţii“ 
propus de Talleyrand, principiu conservator care-şi pune pecetea 
asupra actului final. Se cuvine amintit că, în termenii Articolu- 
lui VI al tratatului de alianţă a celor patru mari puteri, sunt pre- 
văzute conferinţe ale Celor Patru pentru aplicarea dispozițiilor 

tratatului, consultări asupra chestiunilor de interes comun, mă- 
suri convenabile „pentru liniştea şi prosperitatea Naţiunilor“, 
precum şi menţinerii păcii în Europa. 

Din ansamblul textelor adoptate la Viena reies două idei: 
ideea de Europa şi cea de echilibru european. Cei Patru au fost 
la un pas de a se angaja într-un război reciproc. În cele din urmă 
s-a putut negocia totuşi un compromis. Păstrării acestui echi- 
libru Congresul îi conferă deci cea mai mare importanță. Ceea 
ce explică tonul conservator al ansamblului operei realizate de 
el. Congresul s-a străduit să restabilească un echilibru socotit 
a fi existat înainte de Revoluţie. Acest echilibru, de altminteri 
instabil, nu lua în calcul aspiraţiile naţionale cărora ideile re- 
voluţionare le aduceau un însemnat spor de putere. 

Dincolo de ideea de echilibru, Congresul introduce ideea de 
„Concert european“, bazat pe convergenţa de vederi a mari- 
lor puteri, cărora li se va adăuga Franţa. Concertul european 
nu se limitează la menţinerea echilibrului și la restabilirea sa: 
el înseamnă totodată că, în anumite împrejurări ce vor fi apre- 
ciate de marile puteri, o modificare a echilibrului poate fi ac- 
ceptată, ba chiar de dorit. Concertul european se leagă astfel de 
recunoașterea rolului extrem de important al marilor puteri eu- 
ropene. Aşa cum s-a arătat adesea, sistemul Congresului de la 
Viena nu ţinea seama de aspiraţiile naţionale, iar acesta era punc- 
tul său slab (cf. Anexa I). 

În paralel cu Concertul european stabilit de Congres, se in- 
stituie la cererea ţarului o „Sfântă Alianţă“ ale cărei obiective 
şi metode trebuiau să se sprijine pe principiile fundamentale 
ale credinţei creştine (26 septembrie 1815). Între cele două no- 
ţiuni a fost întreţinută, voluntar sau nu, o anumită confuzie. 
Deşi semnat de trei mari puteri europene (Rusia, Austria, Pru- 
sia), textul a fost caracterizat de Castlereagh drept „monument 
de misticism sublim şi de nonsens“. 

Cum a funcționat Concertul european stabilit la Viena? Nu 
se poate tăgădui că, potrivit aprecierii participanţilor, reuniu- 
nile periodice ale conducătorilor, în conformitate cu regulile 

dreptului internațional, ofereau cele mai bune condiții pentru 
a evita recurgerea la război. Şi totuşi, nu s-a prevăzut nici o 
periodicitate a acestor întâlniri. S-a hotărât doar o reuniune în 
toamna lui 1818. Până atunci, ambasadorii puterilor coaliției 
urmau să se întâlnească la Paris. În acest sens, se poate spune 
că Congresul de la Viena a structurat Europa în jurul celor opt 
state semnatare ale Tratatului de la Paris, dar în special al ce- 
lor patru mari care au format coaliția şi a căror alianță l-a în- 
frânt pe Napoleon. 

Printre problemele pe care Concertul european le avea de 
rezolvat figurează abolirea comerțului cu negri, revenirea Fran- 
tei în teritoriile coloniale pe care le pierduse şi pe care le-a re- 
cuperat, începutul emancipării coloniilor spaniole din America 
şi sfârşitul ocupării unei părți a teritoriului francez de către tru- 
pele aliate. Asupra tuturor acestor probleme se apleacă Con- 
gresul de la Aix-la-Chapelle (septembrie 1818). Acesta hotărăşte 
retragerea trupelor de ocupație, meritul pentru această decizie 
revenindu-i ducelui de Richelieu care avea relații bune cu ta- 
rul. Acelaşi Richelieu care, refuzând să se lege mai strâns de 
Rusia sau de orice alt stat, insistă, pe urmele lui Talleyrand, 
asupra caracterului caduc al alianței în patru. El nu concepe 
sistemul pus în aplicare decât dacă Franța devine membru cu 
aceleaşi drepturi ca şi foştii ei adversari. 

Congresul de la Aix-la-Chapelle n-a abordat problema co- 
loniilor spaniole în ședință plenară. Deşi semnatar al Tratatu- 
lui de la Paris şi prin urmare membru al grupului de Opt, regele 
Spaniei nu e ascultat atunci când cere sprijinul Europei în com- 
baterea revoltei din coloniile americane. Revolta e privită cu 
ochi buni atât de Anglia cât şi de Statele Unite. Datoria de a 
lupta împotriva revoluţiei şi dreptul de ingerință, recunoscute 
de Congres marilor puteri, nu au valoare decât în funcţie de 
interesele acestora. Anglia nu vrea să audă de intervenţie: deci 
ea nu va avea loc. 

Aliaţii i-au lăsat mână liberă lui Metternich pentru a înăspri 
regulile de funcționare ale Confederaţiei germane, în sensul 
unui conservatorism sporit şi al refuzului unei evoluţii către o 

constituţie liberală. O conferință a membrilor Confederaţiei ger- 
mane ţinută la Viena (mai 1820) modifică Actul federal în acest 
sens. 

Congresul de la Troppau (octombrie-decembrie 1820) se 
apleacă asupra tulburărilor de care sunt cuprinse Spania, Por- 
tugalia şi Regatul Neapolelui. Cele trei state continentale care 
au semnat Sfânta Alianţă îşi reînnoiesc acordul privind legiti- 
mitatea principiului de intervenţie — „fie diplomatică, fie mi- 
litară“. Anglia nu vrea să audă de nici o acţiune în sprijinul regelui 
Spaniei pentru a-l ajuta să facă față trupelor sale răzvrătite. Lon- 
dra nu are desigur nici un interes ca Madridul să poată evita, 
într-un fel sau altul, independenţa coloniilor sale din Ameri- 
ca. În schimb, cu mai multă uşurinţă se încheie un acord pen- 
tru restabilirea absolutismului în Regatul Celor Două Sicilii. 
Angliei nu-i pasă, iar Metternich se teme că ţinuturile austrie- 
ce din Italia de Nord ar putea fi contaminate de ideile libera- 
le. O acţiune este întreprinsă împotriva Piemontului care a 
adoptat o constituţie liberală. 

Al treilea Congres s-a reunit la Verona în octombrie 1822. 
Cu acest prilej s-a luat hotărârea intervenției în Spania. Difi- 
cultatea cea mai mare ţinea de faptul că Anglia lega această 
intervenţie de recunoașterea oficială a emancipării coloniilor 
spaniole, în timp ce semnatarii Tratatului Sfintei Alianțe nu pu- 
teau recunoaşte, potrivit regulilor adoptate de ei, independen- 
ţa coloniilor atâta vreme cât suveranul lor legitim n-ar fi 
acceptat-o. Grija intervenţiei pentru eliberarea regelui Spaniei 
ţinut prizonier de Parlament a fost lăsată în seama Franţei. Ex- 
pediţia a fost o simplă promenadă militară (bătălia de la Tro- 
cadero, august 1823). 

Franţa își relua deci locul cu depline drepturi în Concertul eu- 
ropean. Ea părea că a renunțat la ambițiile revoluţionare şi că 
împărtăşeşte conservatorismul marilor puteri. Dar era acest con- 
servatorism justificat atunci când era vorba de Imperiul Otoman 
şi când popoarele creştine aflate sub stăpânirea acestuia încer- 
cau să se elibereze, când sârbii, grecii sau moldo-valahii se re- 
voltau? Nu asta era însă şi părerea ţarului, dornic să-şi sporească 

influenţa în regiune, ba poate chiar să ajungă la Constantino- 
pol. Cât despre Metternich, el nu dorea dezmembrarea Impe- 
riului Otoman care constituia o stavilă în calea rușilor. 

Insurecția grecească a lui Ipsilanti n-a fost susținută nici 
de ţar și nici de vreo altă mare putere. Eșecul ei, represiunea 
care a urmat, proclamarea independenţei Greciei au provocat 
în Europa o reacție populară destul de vie. Anglia a reacțio- 
nat fără întârziere şi între Sankt-Petersburg și Londra s-a năs- 
cut o competiţie care, în cele din urmă, a servit interesele 
rebeliunii greceşti. Desigur, Rusia a redus la maximum liber- 
tatea de acţiune a grecilor, dar fără să respingă în acelaşi timp 
acțiunea engleză. Cu o prezență sporadică în Mediterana îna- 
intea războaielor cu armatele revoluționare şi imperiale, An- 
glia este începând de acum înainte o prezenţă foarte constantă 
în această regiune. 

Fără a intra în detaliile acestei crize, se cuvine subliniat că 
ea se prezintă ca o falie profundă în interiorul grupului mari- 
lor puteri. Austria este ostilă revoltei grecești şi așteaptă cu ne- 
răbdare ca turcii să-i pună capăt reprimând-o. Rusia nu se 
gândeşte decât cum să-şi sporească influenţa în Principatele 
Moldovei și Valahiei. Franţa se mulțumește cu un rol elibera- 
tor. Anglia îşi precizează politica în estul Mediteranei, în spe- 
cial pentru a limita ambițiile Rusiei. 

Conceptul de Concert european își schimbă sensul după 
1828. Iniţial el reprezentase un directorat al marilor puteri an- 
gajate să impună Franţei hotărârile Conferinţei de la Chaumont. 
În ciuda unor progrese, reintegrarea Franţei în cadrul grupu- 
lui a cunoscut sincope, în funcţie de problemele tratate. Con- 
certul european a fost mai presus de toate un instrument de luptă 
împotriva revoluţiei, adică un mijloc de a impune vederile sta- 
telor conservatoare. Anglia a jucat de una singură ori de câte 
ori i-a convenit, chestiunea coloniilor spaniole fiind simpto- 
matică în această privinţă: Regatul Unit, care luptase împotri- 
va „Insurgenților“ din cele 13 colonii, priveşte cu încântare cum 
se dezmembrează imperiul colonial spaniol. Influenţa sa se in- 
stalează aici în locul dominaţiei spaniole de vreme ce Anglia 

stăpâneşte mările şi este cea dintâi putere comercială a lumii. 
„Mondializarea“ Americii spaniole o avantajează. 

După 1828, Concertul european are drept obiectiv mai mult 
încercarea de a reconcilia punctele de vedere divergente ale ma- 
rilor puteri decât de a impune o linie politică, aceasta fiind con- 
testată pe motive legate de buna „administrare“ şi de ambițiile 
de putere. 


În ciuda conservatorismului său, în ciuda talentului şi pruden- 
tei conducătorilor marilor ţări europene, Europa Congresului 
de la Viena este mult diferită de cea anterioară anului 1789. Aceas- 
ta din urmă și-a pierdut nervul. A luat naştere o nouă Europă. 

Revoluţia franceză a moşit naşterea acestei noi lumi. Răz- 
boaiele au devenit naţionale și mult mai crude. Revoluţia indus- 
trială a contribuit la perfecționarea armelor. Creșterea bogăției 
generale a încurajat revendicările sociale. Cu excepţia regiu- 
nilor din centrul Africii, lumea este cunoscută și exploatată 
aproape în întregime. Europa şi-a pus pecetea mai tare decât 
înainte asupra Indiei şi Asiei de Sud-Est. 

. Congresul de la Viena apare drept o încercare de a opri o 
evoluţie provocată de Revoluţia franceză şi de imperiu care spe- 
riase clasele conducătoare. Dorinţa de putere a prevalat însă 
asupra acestei voințe de moderație. Europa revoluției industria- 
le şi a conștiinței împăcate cu sine n-a ajuns încă să-şi impună 
legea întregii lumi. Ea își va relua în curând expansiunea. Con- 
strucţiile politice cele mai chibzuite vor fi rapid puse sub sem- 
nul întrebării de dezvoltarea sentimentului național. Progresele 
democraţiei vor merge mână în mână cu naționalismul care, 
din aproape în aproape, se va întinde la toate țările Europei în 
aşteptarea momentului în care extinderea sa la teritoriile de peste 
mări se va întoarce împotriva celor care au stat la originea aces- 
tei mișcări. 

Naționalismul francez este în mod special ţinut sub obser- 
vaţie de învingătorii din 1815. Criza belgiană din 1830, ca şi 
Revoluţia din Iulie sunt o dovadă în acest sens. Dispoziţiile 
Tratatului de la Paris — adesea vexatorii pentru orgoliul naţio- 

nal — constituie regula de conduită a foştilor participanţi la coa- 
liţie. Naţionalismele se dezvoltă însă pretutindeni în Europa, 
în Italia, în Germania, în general în ţările frustrate. Emigraţia, 
mai ales cea către Statele Unite, va constitui o supapă pentru 
energiile eliberate de maşinism și de creșterea naturală a popu- 
laţiei. Dar această supapă nu va fi de ajuns. Apar deja mișcări 
sociale care, alături de naţionalisme, își vor pune pecetea pe is- 
toria Europei. Pentru moment, Europa Congresului de la Viena 
trăiește încă cu iluzia că poate opri o evoluţie care se vede cu 
ochiul liber şi care nelinişteşte. 


IV 
Anglia se îndreaptă spre dominația 
mondială 
(1830-1871) 


Concertul european. — Revoluţia industrială. — Criza belgia- 
nă. — Declinul Turciei şi consecințele sale. — Revoluţiile din 
1848. — Primăvara popoarelor. — Războiul din Crimeea şi Con- 
gresul de la Paris. — Anglia se izolează. — Sfârşitul echilibrului 
intergerman. — Declinul Austriei. — Războiul dintre Austria şi 
Italia. — Criza ducatelor daneze. — Înfrângerea Franţei la Sedan. 


În urma șocului războaielor cu armatele Revoluţiei şi impe- 
riului, conducătorii marilor țări europene au încercat, fiecare în 
modalități proprii, să restabilească sistemul de relații interna- 
tionale întemeiat pe echilibrul de forțe așa cum se statornicise 
acesta în Europa de la sfârşitul secolului al XV-lea sub dubla 
constrângere a suveranităţii statale şi a expansiunii în teritori- 
ile de peste mări. Concertul european a restaurat acest echilibru 
şi a învestit cele cinci mari puteri să vegheze la menţinerea ei. 

Ca o urmare a perioadei revoluţionare, acest sistem con- 
servator este ruinat nu de voința unui stat de a-şi impune su- 
premaţia înaintea altora, ca în timpul lui Filip al II-lea, Ludovic 
al XIV-lea sau Napoleon, ci de ambițiile naționale. Popoare- 
le vor ca națiunea lor să capete forma unui stat suveran şi așteap- 
tă de la conducătorii lor să lupte pentru a li se recunoaște 
ocuparea, între celelalte națiuni, a unui loc corespunzător am- 
biţiilor pe care le nutresc, uneori primul loc. 

Această profundă schimbare, consecinţă a bătăliei de la 
Valmy și a războaielor ce au urmat până în 1815, are loc într-o 
Europă aflată în plină revoluţie industrială. Apariţia maşini- 
lor, utilizarea energiei fosile, creşterea bogăției ce rezultă de 
aici se traduc printr-o rapidă urbanizare, în vreme ce în paralel 

natalitatea creşte rapid până într-acolo încât ajunge să-i îngri- 
joreze pe cei ce reflectează la viitorul omenirii. 

Aceste invenţii, progresul tehnic în general dau naștere unei 
mari speranţe, cu atât mai plăcută popoarelor cu cât ea trece 
prin recunoașterea rolului naţiunilor. Conservatorismul guver- 
nanților este zguduit de un puternic curent de optimism. În ciu- 
da costului social foarte ridicat al industrializării, efectele sale 
au o mare putere de seducţie, şi între statele Europei se declan- 
şează o competiţie la care participă mase mari de oameni care 
speră într-un viitor mai bun. Iar dacă acesta întârzie în țările 
lor, progresul transporturilor favorizează emigrarea. 

Între 1815 şi 1848, în Europa, multe state şi popoare ade- 
ră la liberalism, rod al evoluţiei ideilor şi al puternicei zguduiri 
pe care a reprezentat-o Revoluţia franceză. În ciuda revenirii 
pe tron a Burbonilor, și mai cu seamă în timpul Monarhiei din 
Iulie, Franţa este suspectată de celelalte mari puteri că nutrește 
tendinţe revoluționare. Când revoluţia din iulie 1830 pune ca- 
păt Restauraţiei, partenerii Franţei reconstituie din reflex vechea 
lor alianță. Ori de câte ori partida „schimbării“ învinge în Fran- 
ţa partida „rezistenței“, îngrijorarea creşte în Europa. Căci cele 
trei monarhii din Europa de Nord, Austria, Prusia şi Rusia, sunt 
fundamental conservatoare în plan politic şi social. În plus, ele 
doresc să menţină statu quo-ul teritorial în Europa. În aceas- 
tă privință pot conta pe sprijinul Angliei, pe cât de opusă in- 
gerinței în treburile interne ale altui stat, pe atât de ostilă oricărei 
modificări a statutului teritorial definit de Tratatul de la Paris 
şi de Congresul de la Viena. 

Prin urmare, în această perioadă coexistă trei atitudini. Cele 
trei monarhii ale continentului european semnatare ale trata- 
tului Sfintei Alianțe sunt conservatoare în interiorul granițe- 
lor proprii şi luptă împotriva liberalismului politic la care aderă 
o parte a intelectualilor şi studenţilor. Ele luptă de asemenea 
şi împotriva naţionalismelor popoarelor aflate sub stăpânirea 
lor şi care vor să se elibereze. La celălalt capăt al spectrului, 
Franţa este suspectă fiindcă vecinii săi se tem în cazul ei de o 
renaștere a spiritului revoluționar. Ea mai este suspectată şi de 

a fi „revizionistă“, adică de a vrea să modifice harta Europei în 
folosul său. Între aceste două extreme, Marea Britanie, a că- 
rei ostilitate față de Franța revoluționară şi imperială n-a slă- 
bit câtuşi de puţin, refuză să joace rolul de jandarm al Europei 
pentru a menţine la putere regimuri politice pe care nu le agre- 
ează. În schimb, ţine morţiş la principiul de echilibru al for- 
telor şi este gata să-și joace rolul în Concertul european, dar nu 
Şi în Sfânta Alianţă. 

După căderea lui Carol al X-lea, care se refugiază la Curtea 
imperială a Austriei, şi înlocuirea sa cu Ludovic-Filip, cea mai 
puternică zguduire care afectează echilibrul european este cri- 
za belgiană. Regatul Olandei a fost conceput de englezi ca un 
mijloc de a ţine Franţa în frâu, interzicându-i orice perspecti- 
vă de extindere teritorială către nord. Revolta belgiană intro- 
duce o ameninţare pentru statu quo-ul european. Opoziția 
belgienilor față de regatul Olandei este atât de mare încât ex- 
clude orice revenire la situaţia anterioară. În plus, cele patru 
mari puteri ale coaliției nu vor să provoace Franţa. Reglemen- 
tarea acestei probleme a fost rezultatul atitudinii moderate adop- 
tate atât de Franţa cât şi de Anglia. Prima n-a încercat să profite 
de ocazie pentru a-şi modifica frontierele şi n-a insistat ca su- 
veranul noului stat să fie unul dintre fiii lui Ludovic-Filip, aşa 
cum doreau belgienii. Pe de altă parte, Anglia a obţinut ca in- 
tervenţia armată pentru restabilirea unui statu quo ante să nu 
aibă loc, iar Belgiei să-i fie recunoscută independenţa de că- 
tre toate puterile (regele Olandei nu va accepta acest fapt îm- 
plinit decât în 1839). Astfel, între Franţa lui Ludovic-Filip şi 
Anglia lui Palmerston se stabileşte un soi de antantă cordială 
întemeiată pe liberalismul intern şi pe non-ingerinţă. Cele trei 
state alcătuitoare ale Sfintei Alianțe au fost ostile dezmembră- 
rii Regatului Olandei, dar nu s-au putut opune formulei an- 
glo-franceze. 

După Belgia, criza din Orientul Mijlociu a fost a doua mare 
ameninţare la adresa echilibrului instaurat de Congresul de la 
Viena. Originea ei se află în progresul înregistrat de Egipt şi în 
ambiția lui Mehmet Ali, paşă al Egiptului, care s-a răzvrătit 

împotriva suzeranului său. După zdrobirea armatelor sultanu- 
lui de către armata lui Mehmet Ali, au apărut temeri că aces- 
ta din urmă îl va alunga pe sultan din capitala lui. În cele din 
urmă, sultanul cere ajutorul Rusiei care, prin tratatul de la Un- 
kiar-Skelessi, promite Turciei sprijin în schimbul închiderii 
strâmtorilor pentru forțele navale neaparținând Rusiei. Acest 
tratat, care echivala cu un soi de protectorat rusesc asupra Tur- 
ciei, a îngrijorat profund marile puteri europene, în special Aus- 
tria, care se teme de o expansiune rusească în Balcani, şi poate 
şi mai mult Anglia, conştientă de consecințele unei crize asu- 
pra căilor de acces spre India. Căci în această perioadă Anglia 
începe să obțină profituri mari din India şi în general din Ocea- 
nul Indian, adevărat lac britanic. 

Cu ocazia reuniunii de la Miinchengraetz (1833), ruşii ac- 
ceptă să asocieze Austria la „garanţiile“ acordate Turciei. Cei doi 
parteneri cad la învoială pentru a-i ţine în frâu pe polonezi şi pe 
liberalii germani şi pentru a-și acorda sprijin reciproc în cazul 
unui pericol revoluţionar. Vechea coaliție de la Chaumont este 
iarăşi împărțită: de o parte puterile conservatoare —'"Rusia, Aus- 
tria, Prusia —, de cealaltă puterile liberale — Anglia şi Franța. 

Încercarea sultanului Mahmud de a-l lichida pe Mehmet Ali 
în aprilie 1838 se soldează cu un mare eşec şi lasă Imperiul Oto- 
man la mâna pașei din Egipt. Acesta își datorează succesele 
propriului talent, dar şi consilierilor francezi care au acceptat 
să lucreze pentru el şi care deţin principalele pârghii de coman- 
dă atât în armată cât şi în administraţie și în economie. De aici 
marea popularitate a lui Mehmet Ali în Franţa. 

Palmerston inițiază atunci o campanie menită să salveze ce 
se mai putea salva din Imperiul Otoman, să lichideze urmări- 
le tratatului de la Unkiar-Skelessi şi să restabilească echilibrul 
de forțe prin intermediul acţiunii principalelor puteri europe- 
ne. Şi reuşeşte, căci ţarul a înțeles ce povară înseamnă asis- 
tența acordată Turciei şi ce pericol reprezintă ea. Ministrul 
britanic semnează un acord cu puterile conservatoare (iulie 1840), 
silindu-l pe Mehmet Ali să restituie aproape toate cuceririle şi 

definind statutul strâmtorilor, care devine de acum înainte o 
problemă internaţională. 

Pentru Franţa, care-l susține pe Mehmet Ali, este un mare 
afront. Încă o dată Concertul european funcționează pentru a 
tine Franța departe de marile decizii care rămân responsabilita- 
tea celor patru mari membri ai coaliției. Franța este invitată să 
se alăture unei politici care se stabileşte fără concursul ei. Tre- 
buie aşteptat anul 1856 şi Congresul de la Paris pentru ca sis- 
temul rezultat în urma Congresului de la Viena să fie înlocuit 
cu un altul. 

Printre motivele care au influențat negativ intervenția Fran- 
tei în criza din Orientul Apropiat se numără şi prezența ei în 
Algeria. Anglia nu priveşte cu ochi buni posibilitatea ca ma- 
lul sudic al Mediteranei să se afle exclusiv sub control fran- 
cez, ceea ce s-ar întâmpla dacă Mehmet Ali ar încheia o alianță 
cu Franţa. Antanta cordială n-a murit totuşi odată cu criza din 
vara anului 1840, ea va fi reluată atunci când Peel şi Aberdeen 
vor veni la putere (1841-1846), deși motivele de dezacord în- 
tre cele două țări rămân numeroase. Ceea ce se pregăteşte însă 
este o mărturie a schimbărilor ce afectează Concertul european. 
Imediat după acordul cvadripartit asupra crizei din Orientul 
Apropiat, Rusia propune o alianță Marii Britanii, respinsă de 
Palmerston. Pe de altă parte, Metternich, care a făcut tot ce i-a 
stat în putință pentru ca înțelegerea cvadripartită să nu afecte- 
ze prea tare susceptibilitatea franceză, pare deschis către o apro- 
piere de Franţa (1847). Aceasta din urmă se prezintă de acum 
înainte ca un stat conservator. Dar apropierea nu va avea viitor. 


Revoluțţiile din 1848 au, în perspectiva acestui eseu, o du- 
blă importanță. În primul rând, ele afectează simultan un mare 
număr de țări: Franţa, Italia, Germania, Austria, Ungaria, Bo- 
emia. Sunt provocate de revendicări de natură politică: ideile 
liberale joacă un mare rol și aproape pretutindeni apare cerin- 
ta ca puterea să răspundă în faţa unei Adunări alese. În Fran- 
ţa se instituie sufragiul universal pentru bărbați. Dar liberalismul 
nu reprezintă unicul ferment al revoluției. Trebuie ţinut seama 

şi de aspiraţiile sociale. Revoluţiile din 1848 sunt în mare mă- 
sură rodul industrializării și urbanizării. În timp ce în nume- 
roase regiuni din Europa condiţiile de trai ale ţărănimii rămân 
la fel de precare, ba chiar se agravează, afluxul migrator că- 
tre orașe provoacă şomaj şi mizerie. Muncitorii care au de lu- 
cru sunt exploataţi. Costurile revoluţiei industriale sunt foarte 
ridicate. Componenta socială cea mai clară a revoluţiei din 1848 
se înregistrează în Franţa: aici guvernul provizoriu are în al- 
cătuirea sa un muncitor şi se înființează atelierele naţionale. 
În iunie, se organizează represiunea, care e cu atât mai sălbati- 
că cu cât burghezia se teme mai tare. 

Celălalt factor al mişcării revoluţionare îl constituie națio- 
nalismul, ceea ce a dus la caracterizarea anului 1848 drept „pri- 
măvară a popoarelor“. Consecinţă a războaielor din timpul 
Revoluţiei şi al imperiului, naționalismul s-a dezvoltat rapid 
în Germania: ca reacţie împotriva Franţei, a victoriilor şi ane- 
xiunilor sale — prin urmare, naționalism pe fondul ambițiilor 
de putere; în Italia, victimă a dominaţiei străine şi a divizării 
în mici state; în Ungaria, Boemia, Croaţia, Irlanda, din dorin- 
ţa de independenţă şi refuzul stăpânirii străine. 

În schimb, nici Anglia, nici Rusia nu sunt atinse de valul 
revoluționar. În Marea Britanie liberalismul politic este deja 
instaurat: revendicările sociale se fac auzite, dar îmbracă for- 
ma reformismului (mișcarea Chartistă). Succesul Angliei se pre- 
zintă ca un demers progresiv, posibil graţie supleţei sistemului 
său politic. Anul 1848 nu provoacă în Anglia răbufniri com- 
parabile cu cele de la Paris, Milano, Viena sau Berlin. 


Revoluţiile din 1848 reprezintă cea mai gravă atingere adu- 
să sistemului european instituit în 1815. În câteva săptămâni, 
doi din cei cinci parteneri sunt paralizaţi: Viena, pe care Met- 
ternich a fost nevoit s-o părăsească în grabă, oferă spectaco- 
lul unei adevărate revoluţii care se extinde la teritoriile posedate 
de Austria în Italia, în Confederaţia germană, în Ungaria și în 
Boemia; Berlinul, unde regele Friedrich-Wilhelm e silit să ac- 
cepte concesii care-i ştirbesc tot mai mult autoritatea. Un al 

treilea stat, Franța, traversează o perioadă de mare incertitudi- 
ne, exceptând declararea cvasiunanimă a nulității dispozițiilor 
Congresului de la Viena privitoare la ea. Prin „Manifestul adre- 
sat Puterilor“, Lamartine anunță că tratatele din 1815 nu mai 
au „existență legală“ pentru Republica franceză, adăugând că 
Franţa nu are nici o intenţie de a modifica statu quo-ul teritorial. 

Pentru cele două ţări neafectate de revoluţie — Marea Bri- 
tanie şi Rusia — lecţia ce se desprinde de aici este să nu acţio- 
neze împreună pentru păstrarea echilibrului de forțe. Nici una 
dintre ele nu vrea să interfereze cu acțiunile celeilalte. Anglia 
nu se opune intervenției rusești în Ungaria, care va reda Impe- 
riului Austriac încrederea în sine şi autoritatea internațională. 
Fără a avea prea multă consideraţie pentru politica austriacă 
în Italia, Palmerston e totuşi mulțumit de victoria armatelor aus- 
triece și de restabilirea autorităţii Vienei în Lombardia și Ve- 
neto. El este la fel de ostil unui plan al prusacilor liberali care 
vor să reconstruiască Polonia în dauna Rusiei și să alcătuias- 
că astfel unitatea Germaniei în jurul Prusiei. Prudenţa ţarului 
şi-mai ales o viguroasă intervenţie engleză pe lângă Fiedrich-Wil- 
helm fac să eșueze acest plan anunţat de Bismarck. În conse- 
cință, unitatea germană nu se va mai face împotriva Rusiei, ci 
a Franţei. 

În timp ce forțele conservatoare îşi revin de bine de rău în 
Franța, în Italia şi în Austria, problema germană începe să do- 
mine scena europeană, şi o va domina vreme de un secol. Re- 
voluţia din 1848 a arătat că Austria nu se poate impune ca lider 
al lumii germane. Formula din 1815, care prevedea că asupra 
Confederaţiei germane se va exercita o suveranitate aus- 
tro-prusacă, n-a funcționat. 

În 1848, tulburările de la Berlin corespund unei puternice 
conșştientizări a naţionalismului care a fost trezit în chip bru- 
tal de Napoleon și n-a încetat să crească de atunci. Speranța 
revoluţionarilor germani de a se folosi de idealul de eliberare 
al popoarelor (în speţă al polonezilor) pentru a unifica forţele 
națiunii germane este dezamăgită. Potrivit judecății pe care eve- 
nimentele ulterioare ne-o îngăduie astăzi, această perspectivă 

era mai amenințătoare pentru Europa stabilită prin Congresul 
de la Viena decât spiritul revanşard al Franţei. 

Echilibrul intergerman organizat de Congresul de la Viena 
a fost rupt de evenimentele din 1848. Parlamentul de la Frank- 
furt, dominat de liberalii hotărâți să unifice Germania, a pro- 
pus coroana imperială lui Friedrich-Wilhelm, regele Prusiei 
(28 martie 1849). Acesta a refuzat însă, preferând tradiția prusacă 
liberalismului german. Friedrich-Wilhelm şi ministrul său Ra- 
dowitz încearcă să organizeze, sub conducerea Prusiei, o Ligă 
a Principilor germani din care Austria să nu facă parte. Dar Aus- 
tria, care a beneficiat de ajutorul rusesc împotriva revoluţiei 
ungare şi care a recâștigat terenul pierdut în Italia, obligă Pru- 
sia să renunţe la planul său (retragerea de la Olmutz, noiem- 
brie 1850). Prusia capitulează și Karl Philipp Schwarzenberg 
restabilește pentru un timp echilibrul intergerman aşa cum fu- 
sese el statornicit prin Congresul de la Viena. În această îm- 
prejurare, Austria poate conta pe sprijinul ţarului Nicolae I. Și 
tot la statu quo se revine și în cazul revoltei ducatelor Schles- 
wig-Holstein împotriva regelui Danemarcei. În timp ce Pru- 
sia e favorabilă insurgenților, ţarul și Palmerston impun o 
revenire la clauzele din 1815. Reglementarea acestei dispute, 
ultimă tresărire a spiritului ce a animat Congresul de la Viena, 
este rezultatul unei conferinţe internaţionale ţinute la Londra 
(1851-1852). 

Aceste succese în restabilirea echilibrului de forţe nu pot 
ascunde transformările ce au loc în Europa. Fundamentele şi prin- 
cipiile Congresului de la Viena au adus celor cinci mari state 
europene o perioadă de pace. Fiecare a acceptat să respecte tra- 
tatele existente și să nu profite de dificultățile unui partener 
pentru a obține avantaje unilaterale. Dimpotrivă, semnatarele 
Sfintei Alianțe n-au reușit să stăvilească forţele schimbării şi 
evoluţiile sociale. 

În 1852, unitatea „celor trei Curți din Nord“ — Rusia, Aus- 
tria şi Prusia — a încetat. Rusia i-a făcut un mare serviciu Aus- 
triei. Prusia însă a fost umilită de Austria şi are o relaţie delicată 
cu Rusia. Franţa e condusă de Ludovic-Napoelon Bonaparte 

care, la fel ca republicanii din februarie 1848, nu acceptă ordi- 
nea impusă de Congresul de la Viena și e hotărât s-o lichide- 
ze. Angliei îi vine din ce în ce mai greu să se recunoască într-o 
Europă care se întoarce la conservatorism, în ciuda faptului că 
lordul John Russel reafirmă în Camera Comunelor că ţara sa 
nu poate privi cu indiferență o modificare a echilibrului euro- 
pean care reprezintă prin sine însăși un risc de război. 


Războiul Crimeei (martie 1854-aprilie 1856) şi Congresul de 
la Paris care-l încheie marchează sfârşitul epocii Congresului 
de la Viena. Franţa lui Napoleon al III-lea joacă un rol de 
prim-plan în acest proces, şi împotriva Rusiei se formează o 
triplă alianță. De acum înainte, alianţa împotriva Franței nu mai 
e de ajuns pentru a cimenta echilibrul european. Franța, An- 
glia şi Austria intervin pentru a împiedica Rusia să obțină o 
poziţie dominantă în Balcani în dauna Imperiului Otoman. Fran- 
ţa şi Anglia desfăşoară operațiuni militare de partea Turciei, o 
premieră în istorie, pentru a face față ambițiilor Rusiei. 

Deşi nu sprijină o înaintare a Rusiei care să nu fie compen- 
sată de o înaintare comparabilă a ei înseşi, Austria nu participă 
la lupte. Prusia ezită să se angajeze împotriva Rusiei. Condu- 
cătoarea alianței împotriva Rusiei este evident Anglia. Ea se 
teme de o sporire teritorială a acesteia care ar modifica echi- 
librul european şi ar amenința drumul către India. În ce pri- 
veşte Franța, războiul îi permite să iasă din izolare și mai ales 
să pună sub semnul întrebării ordinea stabilită de Congresul 
de la Viena. Ea se bate pentru principiul naționalităților. 

Ca să facă presiuni asupra Turciei, Rusia ocupă Principa- 
tele române, dar se opreşte la Dunăre. Franţa şi Marea Brita- 
nie intervin cu flotele lor care se instalează în Dardanele şi 
Bosfor. Armata rusă se retrage din principate care sunt ocupa- 
te de armatele austriece. Anglia şi Franța, ale căror trupe se 
află pe picior de război în Bulgaria, hotărăsc să atace baza na- 
vală de la Sevastopol. Bătălia pentru controlul Mării Negre e 
dusă de o parte și de alta fără strălucire. Erorile aliaților nu au 
consecinţe prea grave fiindcă ruşii nu ştiu să profite de ele. În 

cele din urmă, eforturile de mediere dau totuşi roade și ruşii 
trebuie să accepte cele patru puncte în jurul cărora s-a alcătuit 
coaliția. Moartea ţarului Nicolae I a facilitat mult negocierile. 

Congresul de la Paris care pune capăt războiului întârzie pră- 
buşirea Imperiului Otoman şi confirmă interesul Angliei pen- 
tru Mediterana și căile de acces către India trecând prin Imperiul 
Otoman. Congresul dă un impuls revendicărilor naționale ale 
popoarelor creştine din Balcani: Principatele române, Bulga- 
ria, Serbia care încearcă să scuture jugul turcesc. Cu acest pri- 
lej, grație sprijinului lui Napoleon al III-lea, Principatele române 
fac un pas important către unitatea şi independenţa lor. 

Pe plan internaţional, Austria, care datorează Rusiei faptul 
că n-a dispărut cu ocazia revoluțiilor din 1848, nu ezită să spri- 
jine coaliția franco-engleză şi se aliniază evident de partea Fran- 
tei. Prusia păstrează o neutralitate prudentă care-i atrage din 
partea Sankt-Petersburgului o simpatie ce-i va fi extrem de uti- 
lă în următorii zece ani. 

Franţa se instalează în fruntea mișcărilor naţionale. Fiind- 
că a avut inteligenţa să participe la războiul Crimeei, Piemon- 
tul este prezent la congres. Principatele române sunt încurajate 
să se unească şi să-și revendice independența. 


Deși a reușit să stăvilească expansiunea rusească în Balcani, 
Anglia nu e foarte mulțumită de rezultatele războiului. În cele 
din urmă — și aceasta va fi consecința cea mai importantă a răz- 
boiului — începând de acum și până la sfârşitul secolului, An- 
glia încetează să se implice în echilibrul european. Ea a jucat 
un rol major în conflict, dar nu vrea să fie antrenată în dispute 
asupra unor probleme care n-o ating direct. 

După 1856, pentru Marea Britanie se deschide o extraor- 
dinară perioadă de prosperitate şi de putere. Fără îndoială că 
ea nu se dezinteresează de ceea ce se petrece pe continent, dar 
nici nu se instalează în fruntea treburilor europene. Deşi este 
principala putere europeană, Anglia nu încearcă să-şi impună 
supremaţia. Puterea ei navală neegalată îi este suficientă. Ea 
este, la mijlocul secolului, singurul stat care posedă o industrie 

puternică, mult mai importantă decât cea a Franţei care, la rân- 
dul ei, e singura de pe Continent ce dispune de o industrie dem- 
nă de acest nume. 


După războiul Crimeei, problema germană trece pe primul 
plan. Deşi nu aceasta era rațiunea lui de a fi, Congresul de la 
Viena stabilise o nouă ordine germană după convulsiile gene- 
rate de politica lui Napoleon I. În esență, ansamblul lumii ger- 
mane era împărțit în două, Austria având primul loc, dar Prusia 
având mai multe perspective. E adevărat că Rusia, ca şi Aus- 
tria, nu dorea o unificare a Germaniei în folosul Prusiei. Retra- 
gerea impusă armatei prusace la Olmutz a fost ultima victorie 
a Vienei în disputa purtată în jurul problemei germane. 

Participarea Asutriei la conflictul din Crimeea a slăbit po- 
ziția sa în raport cu Prusia care rămăsese neutră. Rusia împie- 
dicase prăbuşirea Imperiului Austriac sub loviturile insurgenților 
maghiari. Dar n-a obţinut nici o recunoştinţă de pe urma aces- 
tui fapt. Prusia, în schimb, s-a comportat bine față de ţar. În 
consecință, în competiţia care opune Viena şi Berlinul în pro- 
blema germană, Berlinul are un evident avantaj. 

O lovitură mai gravă îi este dată Austriei de Franţa în nume- 
le principiului naționalităților al cărui protagonist vrea să fie 
împăratul Napoleon al III-lea. Prin aceasta el vrea să aboleas- 
că total sistemul european instituit prin Congresul de la Viena. 


Soarta Italiei, aşa cum fusese ea stabilită la Viena după spe- 
ranţele născute din politica lui Napoleon I, reprezintă o mare 
decepție: dominație străină pe de o parte, absolutism reacționar 
pe de alta, refuz de a ţine seama de dorințele populaţiei, slăbi- 
ciune a conducătorilor. În 1848-1849, ordinea a fost restabilită. 
Veneţia, Napoli şi Roma au parte de revoluţii avortate şi re- 
devin teritorii ocupate. Regele Piemontului, care intenționea- 
ză să unifice Italia, e forțat să intervină împotriva Austriei cu 
prilejul revoltei de la Milano. Armatele sale sunt zdrobite la Cus- 
toza în 1848 și la Novara. Politica lui Carlo-Alberto al Piemon- 
tului, potrivit căreia Italia „fara da se“, s-a dovedit un grav eşec. 

Cavour şi Victor-Emanuel hotărăsc să intervină în Crimeea de 
partea aliaților, şi în consecință de partea Austriei, dar şi a Fran- 
tei. Aceasta din urmă are drept obiectiv să lichideze întreg ca- 
pitolul din tratatele de la Viena referitor la Italia şi, în același 
timp, să redobândească Nisa şi Savoia pe care Tratatul de la 
Paris din 1815 le luase Franţei. Napoleon al III-lea şi Cavour 
se întâlnesc la Plombieres (iulie 1858), convenind că o insu- 
recție la Massa și Carrara va fi prilejul de a provoca Austria 
și de a o incita să ia inițiativa conflictului. 

Urmarea logică a acestei intrigi este războiul, un război la 
care Franţa ia parte. Armata austriacă e înfrântă la Solferino şi 
Magenta, dar Napoleon al III-lea acceptă armistițiul propus de 
Austria care păstrează Veneto și chiar patrulaterul Lombardiei 
(iulie 1859). 

Înfrângerea suferită din partea Italiei izola Austria şi redu- 
cea perspectiva oricărei acțiuni comune a Parisului şi Vienei. 
Din punctul de vedre al problemei germane, alianţa dintre Pie- 
mont și Franţa şi lupta împotriva poziţiilor Austriei în Italia 
au avut drept rezultat slăbirea influenţei exercitate.de Viena în 
Germania. Într-adevăr, nici Conf ederația germană, nici Prusia 
nu i-au acordat Austriei ajutor în timpul conflictului; cel mult, 
Prusia şi-a mobilizat trupele în ideea de a propune să medie- 
ze conflictul, ceea ce nu va face de fapt. 

Pentru Prusia anii 1858-1862 sunt ani de criză. Frie- 
drich-Wilhelm al IV-lea fiind bolnav, e desemnat un regent, 
care va deveni Wilhelm I. Guvernului ultraconservator al lui 
Manteuffel îi urmează guvernul liberal moderat al lui Auers- 
wald. În ciuda succesului liberal în alegeri, Wilhelm I îl nu- 
mește prim-ministru pe Otto von Bismarck, care va păstra puterea 
până în 1890. Bismarck are 47 de ani. Va guverna fără cel mai 
mic scrupul moral, ba chiar cu un dispreţ suveran față de ori- 
ce sentiment „umanitar“ sau liberal. El se menţine la putere 
fără majoritate parlamentară, cu sprijinul regelui. 

Cu ocazia prezentării programului său politic în fața Comi- 
siei de finanţe, la 29 septembrie 1862, el declară cu cinism: „Ger- 
mania nu așteaptă de la Prusia să fie liberală, ci puternică... 

Marile hotărâri ale timpului pe care-l trăim nu vor fi luate cu 
discursuri sau voturi majoritare — asta a fost eroarea anilor 
1848-1849 —, ci cu sânge şi arme.“ 

Bismarck ia puterea în momentul în care problema germa- 
nă devine cea mai acută în Europa. Pentru realizarea unității 
germane sunt posibile trei căi: calea Prusiei, legată de criza con- 
stituțională prusacă; calea statelor mijlocii, Saxa, Bavaria, Wiir- 
temberg, a unei a treia Germanii separate şi de Prusia, şi de 
Austria; în sfârşit, calea Austriei. Aceasta, după înfrângerea din 
Italia, încearcă să-și întărească influența în Germania. Împă- 
ratul Franz-Josef propune o reuniune a principilor germani în- 
tr-un congres la Frankfurt în vederea revizuirii Confederaţiei 
germane. Liberalii din Germania de Sud așteaptă mult de la aceas- 
tă întâlnire, regele Prusiei în schimb nici nu vrea să participe, 
fapt deosebit de semnificativ. Bismarck, dimpotrivă, încura- 
jează Austria să-şi mute centrul de greutate către Ungaria. 

Conştient că apariția unor conflicte între statele germane 
ar da posibilitatea Franţei să intervină şi să contracareze poli- 
tica Prusiei, pentru a neutraliza Franța, Bismarck caută să ob- 
ţină sprijinul Rusiei. Pe care-l şi obţine, cu atât mai mult cu 
cât Berlinul a rămas neutru în timpul războiului Crimeei, iar 
ca ambasador la Sankt-Petersburg Bismarck a căpătat faima 
unui interlocutor de încredere. Criza poloneză din ianuarie 1863 
favorizează această înțelegere mutuală între Prusia și Rusia. 


În schimb, Bismarck se opune inflexibil participării Pru- 
siei la Congresul de la Frankfurt. Criza ducatelor daneze (toam- 
na anului 1863) survine la timp pentru ca el să poată lua 
inițiativa: regatul Danemarcei vrea să anexeze unul din cele 
două ducate, Schleswig-ul (aflat deja sub administraţie dane- 
ză). Dieta federală de la Frankfurt se opune. Negocierile ini- 
țiate între Dieta de la Frankfurt, Prusia, Austria și Danemarca 
sunt întrerupte la începutul lui 1864. Trupe prusace şi austrie- 
ce pătrund în Schleswig şi conflictul cu Danemarca începe. 
Franţa, Rusia şi Anglia ar fi putut interveni, dar nici una din- 
tre ele n-o face. Franța se mulţumeşte cu aluziile lui Bismarck 

la „compensații“ neprecizate pe care le-ar putea primi. Rusia 
e ocupată cu o revoltă poloneză. După războiul Crimeei, An- 
glia e hotărâtă să se țină departe de problemele Continentului, 
chiar dacă nu ezită să critice, aşa cum o face cu acest prilej, 
intervenţia militară austro-prusacă. Afacerea ducatelor dane- 
ze reprezintă deci un succes pentru Bismarck, căci Prusia joa- 
că acum rolul principal. Ducatele rămân sub ocupaţia Austriei 
şi Prusiei până ce Dieta se va pronunţa asupra soartei lor. Dar 
intenţiile lui Bismarck nu lasă loc nici unei îndoieli: Prusia vrea 
să anexeze ducatele. Acordul de la Gadstein cu Austria preve- 
de împărțirea administrării lor între Prusia și Austria. În februa- 
rie 1866, un consiliu al coroanei de la Berlin hotărăște să se 
recurgă chiar şi la război dacă e necesar, pentru a anexa duca- 
tele. El propune o alianţă Italiei, care acceptă imediat (8 apri- 
lie). Napoleon al III-lea, care a încercat în toamna anului 1865 
să obțină o compensație pentru abținerea de a interveni, se li- 
mitează să ofere Austriei neutralitatea sa, în schimbul regiu- 
nii Veneto care ar reveni Italiei. Bismarck se străduieşte, cu 
succes, să mobilizeze de partea Prusiei sentimentul național 
german, inclusiv în rândul liberalilor, fluturându-le perspecti- 
va unei unificări încununate printr-o constituție. 

În ciuda eforturilor de conciliere ale împăratului Franz-Jo- 
sef, războiul, dorit de Bismarck, izbucnește în iunie. Deşi Eu- 
ropa se aştepta la o victorie a Austriei, lucrurile se petrec pe 
dos. Armata austriacă și trupele aliaţilor săi din Confederație 
sunt zdrobite la Sadowa, în Boemia. Ca să evite o intervenţie 
militară franceză, Bismarck acceptă medierea Franţei şi sem- 
nează rapid „preliminarii“ de pace (26 iulie). Tratatul de pace 
este semnat la Praga, la 23 august. 

Bismarck îi impune adversarului condiţii relativ favorabi- 
le. Austria pierde regiunea Veneto, aşa cum cerea Franţa, în 
beneficiul Italiei a cărei armată a fost de altfel înfrântă de aus- 
trieci. Germanii de Sud sunt supuşi doar la plata unei despă- 
gubiri de război. Hanovra şi Hesse-Cassel, ai căror conducători 
au fost alungaţi de armata prusacă, sunt anexate de Prusia, ca 
şi cele două ducate daneze şi oraşul Frankfurt. Consecința cea 

mai gravă este însă excluderea Austriei de la rezolvarea pro- 
blemei germane. Prusia a luat conducerea şi a obținut limita- 
rea Confederaţiei la Germania de Nord. Influenţa ei este de aci 
înainte covârșitoare. 

Victoria de la Sadowa îi permite totodată lui Bismarck să 
lichideze opoziţia Dietei de la Berlin care refuzase să voteze 
bugetul propus de el, în special cheltuielile militare. Noi ale- 
geri îi asigură o majoritate zdrobitoare, iar sufragiul universal 
este introdus în Prusia. În fine, el impune un parlament Con- 
federaţiei germane, redusă acum la Nordul Germaniei. 

În iulie 1866, Prusia e pe cale să reorganizeze în avantajul 
său ansamblul statelor germane, care nu va mai semăna nici 
cu Sfântul Imperiu de după Tratatele din Westfalia, nici cu Con- 
federaţia Rinului a lui Napoleon, nici cu Confederaţia germa- 
nă a Congresului de la Viena. Cât priveşte Austria, aceasta vede 
cum i se schimbă soarta şi cum coboară în rang pe scena Euro- 
pei. Desigur ea rămâne unul dintre cele cinci state care au do- 
minat secolul al XIX-lea începând cu Congresul de la Viena; 
desigur puterea ei industrială, populaţia ei rămân comparabi- 
le cu cele ale partenerilor săi; desigur a dat, prin Karl Philipp 
Schwarzenberg, prin Alexander Bach, prin Friedrich Ferdinand 
von Beust, oameni de stat capabili să ţină piept celor din sta- 
tele vecine; dar nu e mai puțin adevărat că, închizându-i-se ori- 
zontul în direcţia statelor germane, Austria se vede nevoită să 
renunţe la vocaţia ei primordială şi să se mulțumească cu una 
secundară, pentru care însă nu e cu adevărat pregătită. 

Austria secolului al XIX-lea, aşa pestriță cum e, are drept 
coloană vertebrală o administraţie de bună calitate. Cu mem- 
bri recrutaţi în general printre germanofonii din imperiu, ea este 
totuşi echitabilă. Stăpânirea ei e fermă, dar în cele din urmă 
dreaptă. Nu păcătuiește prin liberalism, dar nici prin arbitrar 
sau naționalism. Reprezintă adevărata forță a unui imperiu cu 
o populaţie amestecată, tulburată fireşte de pulsiuni naționa- 
liste centrifuge. 

Înfrângerea suferită la Sadowa lichidează ambiția Austriei 
de a conduce Germania şi o determină să se limiteze la propria 

organizare. Preocuparea nu e nouă: ea domină politica inter- 
nă a monarhiei habsburgice din 1848. Pe fondul conservato- 
rismului şi al opoziţiei față de un adevărat sistem parlamentar, 
Viena oscilează între federalism şi dualism. Prin urmare, dua- 
lismul, respectiv coresponsabilitatea germanilor și maghiarilor 
în funcţionarea imperiului, prezintă în ochii familiei imperia- 
le şi ai înaltei administrații avantajul de a nu impune o reformă 
constituțională democratică. Totuşi, dezbaterea între susținăto- 
rii celor două formule nu este mai puţin acerbă: ea duce la con- 
cesii smulse coroanei şi administraţiei imperiale. 

În 1860, împăratul acordase popoarelor sale „diploma din 
octombrie“ cu caracter federal, încredinţând marile probleme 
(armată, afaceri externe, buget federal) Reichrat-ului și treburile 
locale Landtag-ului. Ungaria își regăsea prin acest act sta- 
tutul dinainte de 1848, precum şi organismele sale de „autogu- 
vernare“. „Diploma“ a fost rău primită de aproape toată lumea, 
inclusiv de germanii care se socoteau tratați mai prost decât 
maghiarii. Înfrângerea de la Sadowa precipită evenimentele: 
imperiul se reorganizează în jurul celor doi poli care sunt po- 
poarele austro-german pe de o parte, şi maghiar pe de altă par- 
te. Exclus de la conducerea treburilor germane prin pacea de la 
Praga şi prin voinţa lui Bismarck, Imperiul Habsburgic se întoar- 
ce către valea Dunării ca spre singura ambiţie ce i-a mai rămas. 


Anexând principatele Germaniei de Nord care luptaseră de 
partea Austriei, ca şi cele două ducate daneze, Bismarck era con- 
ştient ca va fi nevoit să acorde o „compensație“ Franţei a că- 
rei neintervențţie în conflict îi îngăduise să-i învingă pe austrieci. 
Cât despre Napoleon al III-lea, acesta credea că, odată cu sfâr- 
şitul Confederaţiei germane — creaţie a Congresului de la Vie- 
na — şi cu crearea unei „a treia“ Germanii — cea a statelor aflate 
la sud de Main —, a dobândit o protecţie pe frontiera de pe Rin. 
Pentru el, progresele Prusiei reprezentau mai mult avantaje de- 
cât inconveniente. 

Afacerea compensaţiei din partea Prusiei pentru neutrali- 
tatea franceză din timpul războiului austro-prusac s-a tradus 

în cele din urmă prin ceea ce s-a numit „bacşișurile““, adică ce- 
darea către Franţa a Marelui Ducat al Luxemburgului. După 
cum i-a spus cu cinism Bismarck ambasadorului Franţei, era 
rândul Franţei să acționeze, lăsând să se înțeleagă că nu se va 
opune anexării Marelui Ducat, dar nici nu-și va asuma respon- 
sabilitatea de a ceda Luxemburgul, asupra căruia nu are de alt- 
minteri nici un drept. Afacerea Luxemburgului s-a încheiat rău. 
Între 1867 şi 1870, Franţa se dovedește incapabilă să rupă izo- 
larea în care se afla și să pună pe picioare o coaliție în măsu- 
ră să ţină în şah regatul Prusiei. 

Exista de fapt o posibilitate aici, anume să se accepte o pu- 
nere sub semnul întrebării a Congresului de la Paris și a ex- 
pansiunii ruseşti în Orientul Apropiat în detrimentul Imperiului 
Otoman. Criza din Creta putea reprezenta ocazia pentru aceas- 
tă evoluţie. Franța nu putea însă accepta aşa ceva de teamă că 
şi-ar fi îndepărtat Austro-Ungaria. Ea intră în contact cu aceas- 
ta din urmă și merge până la a plănui o triplă alianță franco-aus- 
tro-italiană. Dar nici acest proiect nu se finalizează. Ceea ce 
e izbitor în păienjenișul acestor relaţii și încercări este inca- 
pacitatea de a defini cu claritate obiectivul urmărit, de a rezis- 
ta aspirațiilor opiniei publice, evident ignorante în privința 
realităților politice şi militare. Napoleon al III-lea — o dove- 
deşte cu prisosință — nu are o politică față de Prusia. El face 
parte dintre cei care cred că e de dorit ca aceasta să-și poată 
satisface ambițiile. 

Invers, mai mulți miniştri ai săi îl îndeamnă să reducă influ- 
enţa Prusiei, fie obţinând compensaţii teritoriale, fie negoci- 
ind alianţe cu acele puteri care, ca şi Franţa, se tem de progresele 
prea mari înregistrate de Bismarck. Urmează, de-a lungul celor 
trei ani care despart înfrângerea Austriei la Sadowa de declara- 
ţia de război făcută Prusiei de Franţa, o lungă serie de tenta- 
tive eşuate menite să reechilibreze Europa în raport cu înaintarea 
statului prusac. Dar nici Austria, nici Rusia nu sunt interesa- 
te de o alianţă cu Franţa pentru a contracara influența Prusiei în 
Germania. Căci şi una, şi cealaltă își orientează ambițiile către 
sud-estul Europei. Rusia vrea să anuleze efectele Congresului 

de la Paris şi ale războiului Crimeei. Pentru Austria, o sporire 
teritorială a Rusiei pe seama Imperiului Otoman nu e accepta- 
bilă decât dacă obţine ea însăşi din acest proces o compensa- 
ţie în Bosnia-Herţegovina sau în Dalmația. 

Puterile aflate departe de Franţa şi Prusia nu vor să ia parte 
la duelul dintre ele, a cărui pregătire se ghiceşte acum. Ele mi- 
zează pe o victorie a Franţei şi nu ţin deloc să dea acestei vic- 
torii un statut mai ridicat decât au ele nevoie pentru păstrarea 
propriului lor rang în Europa. Într-un cuvânt, ele nu ţin să 
ușureze sarcina Franței. 

În fața lui Bismarck, hotărât să reclădească Germania po- 
trivit vederilor sale, adică în jurul statului prusac, cele patru 
mari puteri care împreună cu Prusia au alcătuit Concertul eu- 
ropean au poziţii diferite. Cea dintâi, Marea Britanie, îşi con- 
tinuă politica izolaționistă pe care a ales-o imediat după războiul 
Crimeei. Ea observă evoluţiile din Europa, dar nu intenționea- 
ză să se alinieze de nici o parte. Este singura care deţine o po- 
ziţie mondială, iar această supremație este.necontestată. Între 
cele patru mari puteri de pe Continent s-a stabilit un anumit 
echilibru ce n-a părut a fi tulburat de războiul austro-prusac. 
Franța apare în continuare drept statul european cel mai în mă- 
sură să conteste primatul Angliei deoarece duce şi ea o poli- 
tică activă în teritoriile de peste mări. Nu trebuie aşadar contat 
pe Anglia pentru a ţine în frâu politica lui Bismarck. 

Rusia este şi ea indiferentă față de disputa franco-prusacă. 
Fireşte că nici Rusia nu e favorabilă apariţiei unei puteri ger- 
mane care ar putea, într-o bună zi, să domine centrul Europei. 
Dar Prusia s-a abținut să intre în coaliția formată împotriva Ru- 
siei în timpul războiului Crimeei, iar Rusia nici nu vrea să uşu- 
reze sarcina Austro-Ungariei, rivala sa în Balcani. 

Austro-Ungaria este exclusă din Germania. Opoziția ei față 
de Prusia a eșuat. Franţa nu i-a sărit în ajutor când acest lucru 
mai era încă posibil. Oricum, Austro-Ungaria adoptă în proble- 
ma germană o atitudine pur conservatoare. Ea își canalizează 
energiile spre valea Dunării. Politica sa e mai degrabă ungu- 
rească decât austriacă. 

În sfârşit, Franţa nu mai ştie ce vrea. A vrut să distrugă or- 
dinea europeană instituită de Congresul de la Viena şi s-a slu- 
jit de mişcările naționale în acest scop. Dar n-a aderat niciodată 
în totalitate la conceptul unei Europe a naţiunilor, pentru sim- 
plul motiv că ea ar fi fost prima victimă. Europa naționalităților 
înseamnă o Europă dominată de națiunea germană. Acest fapt 
explică amânările permanente, ezitările lui Napoleon al III-lea, 
mereu sfâşiat între prioritățile politicii interne şi cele ale po- 
liticii internaţionale, doritor să obțină succese în plan dinas- 
tic, religios sau militar, frământat de grija de a lăsa Franţa mai 
mare decât a găsit-o. În sfârșit, generalii armatei franceze erau 
extrem de influenţi şi extrem de optimişti cu privire la capaci- 
tățile lor și la forța armatelor lor. 

Criza se altoieşte pe problema succesiunii spaniole. Spre 
deosebire de Bismarck, Napoleon al III-lea trebuie să înregis- 
treze succese în politica externă pentru a se menţine la putere. 
Bismarck, graţie unui amestec de concesii democratice (sufra- 
giu universal în alegerile pentru Reichstag) şi de fermitate (ţi- 
nerea la respect a minorităţii liberale în parlament), are mâinile 
libere. 

Plecarea la război se efectuează într-o atmosferă de incon- 
ştiență de neînțeles din partea francezilor. Desfăşurarea conflic- 
tului confirmă superficialitatea responsabililor, atât a celor civili 
cât şi a celor militari. Înfrângerea Franţei surprinde Europa prin 
amploarea sa. Franța a încetat să mai fie prima ţară de pe con- 
tinent. În jurul puterii victorioase ia naștere o nouă Europă. 

Aşa cum înfrângerea Austriei la Sadowa a fost decisivă în 
sensul că Austriei i s-a luat definitiv dreptul la cuvânt în pro- 
blemele germane, înfrângerea de la Sedan este una decisivă pen- 
tru Franța: ea a încetat să mai fie partenerul major al Europei. 
Locul ei pe continent a fost luat de Prusia. Și va veni o zi când 
ambiția noii Germanii va depăşi limitele Europei. 

Când Bismarck a devenit șeful guvernului prusac, în 1862, 
nimeni nu se putea gândi că avea să unifice Germania. Când a 
reuşit să convingă Austria să lupte de partea Prusiei în aface- 
rea ducatelor daneze, nimeni nu se putea gândi că nu e vorba 

decât de o etapă în încercarea puterilor care se pregătea între 
cele două state. Napoleon al III-lea nu s-a arătat îngrijorat când 
a început criza dintre Viena și Berlin. Desigur, a luat în calcul 
avantajul pe care l-ar fi putut avea Franţa din menţinerea unui 
anumit echilibru între Prusia şi Austria. El nu credea într-o vic- 
torie rapidă. Socotea că această rivalitate e favorabilă interese- 
lor franceze şi credea că timpul lucra pentru el. S-a lăsat păcălit 
de Bismarck la Biarritz. Contactele sale cu Austria i-au per- 
mis să-şi realizeze planul de a determina redobândirea regiu- 
nii Veneto de către Italia, pe care însă o priva de posibilitatea 
de a-şi desăvârși unitatea refuzându-i anexarea Romei papa- 
le, din motive ţinând de politica internă franceză. 

Sadowa a reprezentat o mare dezamăgire pentru Napoleon 
al III-lea, căci nu putea crede că Bismarck se va limita la atât. 
Tentativele sale de a obține o compensație au fost dezastruoa- 
se: din pricina lor şi-a pierdut întreg creditul, atât pe plan in- 
ternațional cât şi pe plan intern, în aşa măsură încât, la criza 
din iulie 1870, nu şi-a putut permite să dea înapoi. Eforturile 
sale de a întări armata au fost împiedicate de un parlament os- 
til. La capătul drumului aştepta înfrângerea. 


V 
Apogeul 
(1871-1900) 


Sadowa și Sedan. — ,„ Reculegerea “ Franței. — Alerta din 1875. 
— Sistemul bismarckian și preponderența germană. — Criza din 
Balcani. — Preponderenţa Angliei în lume. — San Stefano și Con- 
gresul de la Berlin. — Deriva Austro-Ungariei. — Imperiul brita- 
nic. — Cultura europeană. 


Înfrângerea Austriei la Sadowa şi cea a Franţei la Sedan au 
reprezentat etapele majore ale marșului Prusiei către prepon- 
derență în cadrul Concertului european. Începând cu această 
dată, Austria este exclusă de la rezolvarea problemei germane 
şi îşi pierde capacitatea de a se opune unei luări în stăpânire, 
mai mult sau mai puţin rapide, a ansamblului Germaniei de că- 
tre Prusia. Nemaifiind susținute de Viena, statele catolice din 
sud vor deveni state clientelare ale Berlinului, înainte de a de- 
veni sateliți ai lui. Independenţa lor se reduce progresiv, până 
la a deveni pur formală. Prusia se instalează în Europa într-o 
poziție centrală, pe care o va păstra până în 1945. Austria e ne- 
voită acum să-și descopere o altă menire, sau mai degrabă pon- 
derea problemelor danubiene o va covârşi pe cea a aspirațiilor 
germane şi europene. Criza iscată de înfrângerea de la Sadowa 
reduce influența Vienei, dar descătușează în schimb energiile 
maghiare. Compromisul din 1867, consecință directă a înfrân- 
gerii de la Sadowa, dă naştere monarhiei bicefale, cu un cap 
la Viena și unul la Budapesta. Și, în cadrul acestui cuplu, al 
doilea are mai multă iniţiativă, e mai dinamic, are mai multă 
ambiţie. Dubla Monarhie se îndreaptă spre un nou făgaş. Ea 
încetează să mai fie activă în Germania. Acţiunea ei este deter- 
minată de soarta populațiilor slave din Sud, de participarea la 
împărțirea Imperiului Otoman, de echilibrul ce trebuie stabilit 

şi reconstruit în sud-estul Europei, mai precis în Balcani. În 
această regiune însă, Dubla Monarhie întâlneşte Rusia care de- 
vine astfel un adversar eventual, în orice caz un rival. În schimb, 
ea este exclusă de la marile treburi ale Europei, adică de la pro- 
blema germană, de la rivalitatea franco-germană şi de la cea care 
se prefigurează între Anglia şi Prusia. 


Înfrângerea suferită de Franţa la Sedan e mult mai drama- 
tică. Franţa, al cărei progres economic, populație şi pondere 
politică sunt impresionante în 1870 şi nu au pe scena interna- 
țională alt rival decât Anglia, suferă o usturătoare înfrângere 
într-o confruntare cu un stat ce nu făcea parte, cu douăzeci de 
ani înainte, dintre cei mari. 

Pentru prima oară de la începutul secolului al XVII-lea, 
Franţa a fost învinsă nu de o largă coaliţie, aşa cum se consti- 
tuiseră împotriva lui Ludovic al XIV-lea, Ludovic al XV-lea 
sau Napoleon, ci de către un singur stat european. În cursul 
acestor două secole şi jumătate, Franţa a fost cel mai puternic 
stat din Europa şi ea n-a putut fi stăvilită sau înfrântă decât de 
coaliții impozante. Înfrângerea de la Sedan pune capăt acestei 
situaţii. După Sedan, Franţa nu numai că nu-şi mai poate asu- 
ma riscul de a permite crearea unor grupări de state ostile ei, 
dar nu mai poate avea mâinile libere decât în cadrul unei coa- 
liţii. Ea este traumatizată de înfrângerea suferită în 1870-1871, 
căci pentru prima oară în istoria modernă a fost înfrântă în- 
tr-un conflict „singular“. 

Franţa se află în anul 1871 într-un proces de „reculegere“* 
sau de izolare. Și vreme de douăzeci de ani, întreaga politică a 
lui Bismarck va consta în a menţine Franţa izolată, în a o îm- 
piedica să aibă, dacă nu prieteni, măcar aliaţi cu care să împăr- 
tășească dorinţa de revanșă. 

Perioada dintre 1871 şi 1893, adică de până la alianța fran- 
co-rusă, e dominată pe continent de Germania lui Bismarck, iar 


*Expresia datează din acea perioadă; ea însemna că Franţa, rănită, 
trebuia să-şi oblojească rănile. 

în lume de Anglia lui Disraeli şi Gladstone. Este epoca de apo- 
geu a Europei. Apogeu îndelung pregătit de-a lungul mai mul- 
tor secole prin intervenţii în afara Europei, apogeu care s-a 
accelerat odată cu succesul revoluţiei industriale şi cu deschi- 
derea tuturor pieţelor față de industria europeană. 

În acest context, e remarcabil faptul că intrarea într-un con 
de umbră a Franţei n-a fost rezultatul unei scăderi dramatice 
a puterii sale industriale. Cifrele din deceniile al optulea şi al 
nouălea ale secolului al XIX-lea vorbesc despre progresele sale 
în acest domeniu, în vreme ce populaţia sa rămâne întru totul 
comparabilă cu a principalilor săi rivali, Anglia, Germania, Aus- 
tro-Ungaria. În ciuda înfrângerii de la Sedan, Franța rămâne 
deci, prin capacitatea sa economică, prin expansiunea peste mări 
(Tunisia, Congo, Indochina), unul dintre statele importante ale 
Europei aflate la apogeu, dar e timidă și se teme de Germania. 

Ea nu-şi va recâștiga încrederea în sine decât atunci când 
va ieşi din izolare graţie alianței franco-ruse şi a Antantei cor- 
diale. Ba chiar împinge lucrurile mai departe, fără a ţine seama 
că nu mai e un partener major al competiţiei industriale şi fi- 
nanciare: deja în 1890, dar mai cu seamă în 1900, apoi în 1910, 
ea nu e doar depăşită de Germania, ci literalmente „lăsată de 
căruță“. Va urma o lungă perioadă în timpul căreia Franța în- 
cetează să mai fie, în termeni reali, o putere de prim-plan, iar 
dacă numeroşi europeni şi mult prea numeroși francezi o mai 
socotesc astfel, aceasta se datorează doar unei iluzii. 

Astfel, învinsă la Sedan dar încă puternică, Franța trăieşte 
cu teama unei agresiuni și se refugiază într-o izolare timidă. 
Graţie alianţei cu Rusia ea va redeveni sigură de ea însăşi, an- 
trenând o parte a Europei în iluzia că ar putea ține piept Ger- 
maniei în ciuda faptului că şi-a pierdut mijloacele de a o face. 

Dar aceasta e deja a doua perioadă, cea în care începe decli- 
nul Europei. Prima este cea a apogeului despre care trebuie spus 
că a fost favorizat de politica de moderație dusă de Bismarck. 

Apogeu al Europei şi al Angliei în lume, preponderență a 
Germaniei pe Continent, reculegere a Franţei — sunt cele trei 
laturi ale uneia şi aceleiaşi istorii. 

Pentru Franţa, războiul din 1870-1871 s-a soldat cu înfrân- 
gerea ei şi cu sfârșitul iluziilor privind locul pe care-l ocupă 
în Europa. Uşurătatea cu care ministrul de Externe Antoine de 
Grammont a lăsat Franţa să intre în acest război pare retrospec- 
tiv de neînțeles, aşa cum de neînțeles e şi politica „bacşişuri- 
lor“ cerute Prusiei ca preț pentru nonintervențţia în conflictul 
austro-prusac. 

Până la această dată, Franţa a trăit cu iluzia puterii sale. După 
Sedan, Metz şi Paris ea suferă o umilință pe care nici un eve- 
niment fericit nu vine s-o aline. De fapt un eveniment are loc, 
dar el nu permite răsturnarea situației. Umilirii suferite prin pa- 
cea de la Frankfurt, care stabileşte pierderea a două provincii 
şi plata unor enorme despăgubiri de război, i se adaugă dis- 
cordia, revolta și represiunea. Comuna din Paris este de fapt 
urmarea dezastrului. Zdrobirea ei de către Thiers şi versaillezi, 
masacrele şi deportările care au urmat agravează prăpastia din- 
tre clasele sociale din Franţa şi fac ca ţara să piardă şi mai mult 
din puterea sa. Începând din acest moment, conducătorii fran- 
cezi țin seama, fiecare în felul său, de slăbirea ţării mascată încă 
de prosperitatea economică și de progresele industrializării din 
ultimii patruzeci de ani. Uşurinţa relativă cu care sunt plătite 
despăgubirile nu trebuie să inducă în eroare: Franţa începe să 
piardă din avansul ei economic și financiar. Ea se dotează cu 
instituţii liberale care reduc puterea executivului şi prin urma- 
re limitează exercitarea puterii sale. Într-o Europă în care ma- 
joritatea regimurilor erau încă monarhice, regimul republican 
francez are tente revoluționare care înspăimântă în exterior, când 
nu trezesc de-a dreptul antipatii feroce. Carlyle evocă în 1871 
„nobila, răbdătoarea, adânc pioasa şi solida Germanie“ care ia 
în Europa locul Franţei, „naţiune isterică, însetată de glorie 
vană, agitată, certăreață şi hipersensibilă“. În orice caz, noul 
regim nu reuşeşte să trezească simpatia principalilor săi parte- 
neri din Europa. În rest, baletul incertitudinilor privind orienta- 
rea politică a ţănii, ezitarea între monarhie și republică, între puterea 
executivului şi parlamentarism integral este privită din afară 
fără complezență. Instabilitatea, cel puţin aparentă, ce rezultă 


110 DRUMUL SPRE APOGEU 


din schimbările din fruntea guvernului nu e de natură să dea 
o impresie de forță și vigoare în exterior. 

Pe plan internaţional, reculegerea e evidentă. Franţa, care 
şi-a asumat răspunderea de a declanșa conflictul, a suscitat o 
oarecare simpatie în Anglia. Fireşte, victoria Prusiei a trezit ime- 
diat neliniști. Numai că Franţa, care n-a ştiut să organizeze o 
campanie diplomatică înaintea conflictului, se găsește după în- 
frângere mai izolată ca oricând. Reacţia Rusiei şi Angliei cu 
prilejul „alertei“ din 1875 nu trebuie să înșele: este o atenţio- 
nare adresată lui Bismarck, nu atât din interes pentru Franţa, cât 
de teama de a vedea că Imperiul German abuzează de puterea 
sa și caută să dobândească hegemonia în Europa. Folosită cu 
abilitate de Franța, alerta a fost în chip esenţial un avertisment 
dat lui Bismarck din partea a două mari puteri europene. Şi, 
privind retrospectiv lucrurile, nu e lipsit de importanţă că aver- 
tismentul a fost dat de acele state care, patruzeci de ani mai 
târziu, au format împreună cu Franţa Tripla Antantă. 

Lecţia din 1875 a fost bine înţeleasă de Bismarck care de 
aci înainte va face dovadă de mai multă moderație în raport 
cu Franţa şi îi va da satisfacţie în sectoare marginale ale vieţii 
internaționale, ca s-o poată exclude mai temeinic de la trebu- 
rile importante, cele care afectează marile state participante la 
Concertul european. 


Semn al prudenţei pe care i-o inspirau înfrângerea şi izola- 
rea consecutivă acesteia, Franţa nu joacă un rol semnificativ 
cu ocazia crizelor balcanice care se întind între anii 1875 şi 
1878. Insurecţiile din Bulgaria şi Bosnia împotriva stăpânirii 
turcești şi mai ales represiunile ce le urmează nu-i lasă pe eu- 
ropeni indiferenți. Trei mari puteri urmăresc cu atenţie situa- 
ţia: Rusia, care se socotește învestită cu o responsabilitate 
morală față de popoarele slave şi creştine din Balcani şi care 
încearcă să-și consolideze stăpânirea în regiune; Austro-Un- 
garia, care stăpâneşte deja asupra multora dintre slavii de sud 
tulburați de represiunea turcească și care şi-ar dori o sporire a 
posesiunilor în Europa de sud-est; în sfârşit, Marea Britanie, 

preocupată de căile sale de comunicație cu India, care doreș- 
te menţinerea unui statu quo, deci menţinerea poziţiilor Impe- 
riului Otoman. Anglia nu este în nici un caz favorabilă unei 
expansiuni a Rusiei în direcția Strâmtorilor şi a Mediteranei orien- 
tale. De altminteri, tocmai pentru a se opune acestei evoluţii in- 
tervenise în Crimeea împreună cu Franţa (1854-1856). Aceasta 
din urmă ar fi trebuit, prin urmare, să acționeze în același fel. 

Rolul major în această criză e jucat de Rusia. Ea se asigu- 
ră de neutralitatea Austro-Ungariei, căreia îi făgăduieşte să nu 
intervină în vestul Balcanilor şi să nu se opună ocupării pro- 
vinciei Bosnia-Herţegovina, atunci când va fi cazul. După un 
lung asediu în fața Plevnei, armata rusă zdrobeşte rezistența 
turcilor. Confruntaţi cu reacţia engleză, care ia forma unei de- 
monstraţii navale în fața Constantinopolelui, rușii îşi opresc 
înaintarea, dar obțin din partea sultanului semnarea Tratatului 
de la San Stefano care le satisface ambițiile. Pe lângă câşti- 
guri teritoriale în Asia (Kars, Baiazid şi Batumi) şi în Europa 
(Dobrogea), ruşii obțin crearea unei Bulgarii mari, de la Du- 
năre la Marea Egee, un statut autonom pentru Bosnia-Herţe- 
govina, independenţa pentru România, deja autonomă la acea 
dată, mărirea Serbiei şi acces la mare pentru Muntenegru. 

Ostilitatea față de acest tratat vine din partea Angliei şi Aus- 
tro-Ungariei care reuşesc să-şi impună revizuirile. Bulgaria este 
limitată la teritoriile situate la nord de munţii Balcani; în sud, 
Rumelia şi Tracia rămân sub stăpânirea turcilor. Austria obți- 
ne administrarea provizorie a Bosniei-Heţegovina. România 
primeşte Dobrogea cedând în schimb Rusiei sudul Basarabiei. 

Această stăvilire a ambițiilor ruseşti dezvăluie cu candoare 
poziţiile în regiune ale fiecăreia dintre puteri şi prefigurează 
crizele ce vor urma. Franţa e absentă din rândul acestor puteri: 
ea a jucat un rol numai în problema independenței României. 
Congresul de la Berlin care statorniceşte acest compromis (iu- 
lie 1878) are o altă consecinţă: cu ocazia acestei reuniuni, Bis- 
marck încurajează Franța să acţioneze în Tunisia, acţiune la 
care Anglia dă asigurări că nu se va opune. 

Intervenţia din Tunisia — trecută sub protectorat francez după 
o scurtă campanie în aprilie-mai 1881 — scoate Franţa din recu- 
legerea pe care şi-o impusese. Operația nu e totuși doar colo- 
nială, periferică: gestul Franţei e prost primit de Italia care avea 
propriile intenţii în zonă, ceea ce o va face să se orienteze că- 
tre Austro-Ungaria şi Germania. Dar afacerea tunisiană nu afec- 
tează cu adevărat echilibrul de forțe pe continentul european. 

Lucru adevărat şi pentru Conferinţa de la Berlin din 1884. 
Convocată la inițiativa lui Bismarck, ea e menită să definească 
principiile expansiunii europene în Africa şi să stabilească li- 
mitele acesteia. Conferința a fost pregătită de contacte bilate- 
rale — mai ales între Franţa și Germania — ca şi de o formidabilă 
„cursă contra cronometru“ în cursul căreia statele europene şi-au 
înmulțit misiunile de explorare şi cucerire şi au reușit să pla- 
seze cvasitotalitatea continentului african sub controlul lor în 
folosul comerțului și al investiţiilor. Principala realizare a Con- 
ferinţei a fost aceea că a definit regulile privind ocuparea te- 
ritoriilor şi notificarea anexiunilor. Participanţii au recunoscut 
statul independent al Congo-ului cucerit de regele belgian şi au 
reclamat libertatea de a face comerţ în bazinul convenţional 
al fluviului Congo. 

Mai gravă este situaţia din Balcani, mai precis din Bulgaria. 
Prinţul Battenberg care conduce ţara se loveşte de sârbi şi vrea 
să demonstreze că bulgarii pot să joace un rol în regiune. Ne- 
mulțumit de veleităţile de independenţă ale tânărului princi- 
pe, ţarul nu ezită să-l demită şi să impună o linie politică departe 
de a fi pe placul austro-ungarilor. Rolul şi influența panslaviş- 
tilor la Sankt-Petersburg sunt în creştere. Ca să evite opoziția 
Vienei, susținută de Berlin, cabinetul Rusiei nu se poate orienta 
decât spre Franţa. Între 1885 şi 1890, la Paris ca şi la Sankt-Pe- 
tersburg, se face simțită ideea că cele două țări au nevoie una 
de cealaltă. Sunt primii paşi, încă foarte timizi, către alianța 
franco-rusă. Geneza ei e bine cunoscută. Adevăratul ei act fon- 
dator este refuzul lui Wilhelm I, după plecarea lui Bismarck 
de la putere în 1890, de a reînnoi tratatul de reasigurare care, în 
spatele Austriei, prevedea ca Rusia să rămână neutră în cazul 

unei agresiuni franceze. De fapt, tratatul de reasigurare trezea 
îndoiala rușilor că nemții ar fi rămas fideli angajamentelor lua- 
te față de Austria. Abandonarea tratatului clarifică lucrurile: 
chiar Germania se află în spatele Austriei. 

Aşadar, calea de a ieși din izolare este deschisă Franţei de 
către o inițiativă germană. Ceea ce nu înseamnă că negocie- 
rea unei alianțe va fi ușoară, şi cu atât mai puţin convenţia mi- 
litară. Faptele au însă ultimul cuvânt. Franţa nu are încotro să 
se îndrepte, iar apropierea de Rusia prezintă numai avantaje. 
Aceasta din urmă nu are alți parteneri pe care să-i atragă în 
joc: Germania a ales; Anglia se opune în mai multe puncte ne- 
vralgice ambițiilor ruseşti, Austro-Ungaria îi este rivală în 
sud-estul Europei; Italia nu contează, sau nu încă. Nu rămâne 
deci decât Franţa. 

În tot timpul acestei perioade dintre 1871 şi 1893, recule- 
gerea n-a însemnat uitare. Poporului i se aminteşte constant că 
Alsacia şi Lorena au fost brutal smulse din trupul națiunii. „Să 
ne gândim la ele mereu; dar să nu vorbim niciodată.“ E drept 
că populaţia celor două regiuni anexate protestează mereu şi 
refuză formulele, adesea stângace, propuse de Berlin pentru a 
opri agitația şi a face posibilă asimilarea. Ghimpe în inima fran- 
cezilor, Alsacia şi Lorena sunt un ghimpe şi în corpul germa- 
nic. E limpede că fără revenirea celor două provincii la Franța 
nu va exista nici o reconciliere între francezi şi germani şi nici 
o posibilitate de a stabili noi relaţii. De altminteri, asta a şi vrut 
Bismarck şi de aceea întreaga lui politică a constat în împie- 
dicarea Franţei de a-şi face prieteni şi aliați. 

Sistemul bismarckian s-a sprijinit de fapt pe două idei con- 
tradictorii care urmăreau totuși acelaşi scop. Pe de o parte, Fran- 
ţa, împotriva căreia se construise Imperiul German, al Doilea 
Reich, trebuia să rămână adversarul. Ea era exclusă din grupul 
conducător al națiunilor europene și trebuia să nu mai fie o ame- 
nințare pentru construcţia politică a Reich-ului pe care Bismarck 
o socotea fragilă. 

A doua latură a politicii lui Bismarck era „moderaţia“. Me- 
toda politicii duse de el putea fi, desigur, brutală şi se putea 

bizui pe „intrigi şi ameninţări“. Fondul ei însă a rămas, de-a 
lungul întregii perioade, moderat. Totul s-a petrecut ca și cum 
Bismarck, vrând să protejeze Reich-ul și excluzând Franţa din 
ecuaţie, nu credea că mai e posibil vreun conflict cu o singu- 
ră ţară mare a Europei, care în acest caz ar avea tentaţia să ca- 
ute prietenia Franței. În plus, Franţa fiind exclusă, printre statele 
mari Germania mai avea trei parteneri: Austro-Ungaria şi Ru- 
sia la răsărit, și Marea Britanie la apus. Aceasta din urmă nu 
avea evident interesul să vadă Franţa zdrobită şi scoasă defi- 
nitiv din rolul ei de element de echilibru în Europa, fiind to- 
tuşi în competiţie cu ea în colonii. Anglia nu avea deci nevoie 
de concursul Franţei, iar în această perioadă în care e prima 
putere mondială, e limpede că nu avea să încerce să organize- 
ze un sistem de alianţe, nu mai mult cu Germania decât cu Fran- 
ţa de altfel. 

Rămân alți doi parteneri pe care Bismarck nu vrea să-i în- 
drepte spre o alianță sau o coaliție cu Franţa: Austro-Ungaria 
şi Rusia. Cea dintâi a fost nevoită să-și schimbe menirea şi să 
se mărginească la zona danubiană în care Franța nu-i este de 
mare ajutor. În această zonă, Franța rămâne o putere a statu 
quo-ului. Totuşi, dacă într-o bună zi Austria s-ar hotărî să re- 
înnoade legăturile cu Franța, ar putea rezulta de aici o ame- 
nințare pentru Germania nevoită să lupte pe două fronturi. 
Acelaşi raționament se aplică şi în cazul Rusiei, ba poate chiar 
mai mult în cazul ei, date fiind perspectivele sale de creştere 
militară, politică şi economică. De aceea, actul fondator al sis- 
temului bismarckian este antanta celor trei împărați care se spri- 
jină pe două texte: o convenţie între Germania și Rusia, alianță 
defensivă în care nu se specifică agresorul, şi o convenţie în- 
tre Austria şi Rusia de „consultare în caz de război“. Cu ade- 
rarea Germaniei la aceasta din urmă, sistemul e complet, şi e 
limpede (de vreme ce Rusia şi Austria şi-au manifestat voin- 
ţa de a-şi reglementa pașnic problemele) că vizată aici este Fran- 
ţa. Sau, mai degrabă, sistemul celor trei împărați a fost conceput 
pentru a evita ca în urma unui eveniment oarecare Franța să 
poată ieși din izolare. În această privință, criza balcanică din 

1876-1878 demonstrează soliditatea operei lui Bismarck. Aces- 
ta ţine atât de mult la opera sa încât antanta va fi menţinută 
până la plecarea lui de la putere, pe care a şi provocat-o. Căci 
după 1878 antanta nu mai poate fi menţinută ca atare, mai ales 
între Rusia şi Austria. 

Bismarck dă prioritate legăturilor cu Austria semnând cu 
ea un tratat de alianţă în toată regula. Acesta nu e îndreptat îm- 
potriva Franţei, ci în mod expres împotriva Rusiei. După un 
flirt cu Anglia menit să îngrijoreze Rusia, Bismarck reuşeşte 
să reînnoade relațiile cu Sankt-Petersburg și să restabilească 
antanta celor trei împărați pentru trei ani. Dar textul se limitea- 
ză să prevadă neutralitatea participanţilor în caz de conflict cu 
o a patra putere şi să definească conduita Rusiei şi respectiv 
a Austriei în Balcani. 

Intenţia rămâne așadar aceeaşi: de a evita ca Franţa să-și 
poată găsi aliați. Dar acest nou acord între cei trei împărați are 
avantajul de a da de înţeles Vienei că tratatul de alianță din oc- 
tombrie 1879 nu o autorizează să ducă o politică nechibzuită 
în Balcani. 

Ultimul element al sistemului bismarckian privește Medi- 
terana. Italia nu se numără printre marile puteri. Austro-Unga- 
ria nu i-a iertat participarea la războiul austro-prusac şi pierderea 
regiunii Veneto. Dar Italia este şi ea nemulțumită de protectora- 
tul francez instituit asupra Tunisiei. Este deci gata să răspundă 
solicitărilor germane. În 1882 se naşte Tripla alianță (Tripli- 
ce) care uneşte Germania, Austro-Ungaria şi Italia. Avantajul 
acesteia pentru Germania este evident: în caz de conflict, ar- 
mata franceză va fi nevoită să apere frontiera de pe Alpi. Tra- 
tat încheiat pe cinci ani, cu posibilitatea de a fi reînnoit, Tripla 
alianță va dura până în 1915, dată la care Italia va intra în răz- 
boi de partea Franţei. 

Acordului mediteranean, care oferă Italiei perspectiva de 
a nu fi singură împotriva Franței în cazul unei acţiuni în Libia, 
i se va adăuga un acord anglo-italian care introduce Anglia în 
constelația pe care Bismarck se străduiește s-o creeze în jurul 
Germaniei. Neputând să menţină antanta celor trei împărați, 

el reuşeşte să semneze cu Rusia un tratat de „reasigurare“ în- 
dreptat împotriva unei apropieri franco-ruse pe care evenimen- 
tele o fac pe zi ce trece tot mai probabilă. 

În ciuda succesului său, păienjenişul de acorduri, tratate și 
schimburi de scrisori care formează sistemul lui Bismarck ră- 
mâne fragil. Şi lucrurile stau aşa în primul rând fiindcă e com- 
plicat şi se sprijină pe contradicții pe care Bismarck le-a văzut, 
dar asupra cărora a socotit că e mai bine să închidă ochii. 

În primul rând, sistemul bismarckian nu ţinea seama în su- 
ficientă măsură de realitățile economice şi militare care evo- 
luau totuși rapid într-un sens favorabil Germaniei. 

Prin moderaţia pe care a impus-o politicii Germaniei, prin 
grija cu care a împiedicat naşterea unei coaliţii împotriva ei, 
Bismarck a favorizat dezvoltarea economică și militară a ță- 
rii sale. În 1870 Germania era net în urma Regatului Unit. În 
1890 îl ajunsese din urmă, ba chiar îl întrecuse, în numeroa- 
se sectoare de vârf. În particular, armata germană era prima în 
lume. Or, tratatele de reasigurare, acordurile mediteraneene nu 
puteau dăinui în contextul modificărilor de echilibru militar, 
legate în parte de schimbările economice. Germania devenise 
cea dintâi putere industrială a Europei. Ea propunea Angliei 
un soi de împărţire a lumii, fără să-i treacă prin minte că urma 
să-şi depăşească în curând partenerul. Cum să faci să coexis- 
te un sistem de moderație și reţinere când ai devenit cea din- 
tâi putere din Europa și întrevezi posibilitatea să devii şi cea 
dintâi putere maritimă? 

Bismarck a dat Germaniei unitate și putere. A ales pentru 
ea o politică moderată menită să ducă la acceptarea primatu- 
lui ei fără îngrijorare din partea celorlalți. Îngrijorarea însă era 
inevitabilă şi fiecare țară din Europa se putea teme că va fi pusă 
să joace un rol şi să execute o partitură ce nu vor ține seama 
de aspiraţiile sale naţionale. 

La fel cum Cardinalul Richelieu şi Mazarin creaseră când- 
va, prin organizarea Europei, destinul Franţei, Bismarck dădu- 
se prea multă putere Germaniei ca să nu stârnească împotriva 
lui exact coaliția de care se temea mai tare. 

Ultima slăbiciune a sistemului bismarckian a fost alegerea 
Austro-Ungariei drept prim partener al Germaniei. Raţiunile 
acestei alegeri sunt lesne de înţeles: Imperiul Habsburgic era, 
cel puţin aparent, un imperiu al „germanilor“ din Austria, din 
Boemia sau din Banat. El reprezenta în esenţă o foarte bună 
administraţie în care „germanii“ jucau rolul principal, dar nu 
singurul. A devenit un imperiu a cărui vocaţie danubiană era 
opera ungurilor. Din acel moment Germania avea mâinile le- 
gate şi devenea într-un fel prizoniera politicii maghiare în Bal- 
cani. Germania era o supraputere, dar nu avea de fapt un proiect. 
Proiectul de a urma Austro-Ungaria în goana sa disperată îna- 
inte în Balcani era periculos, căci el însemna întâlnirea cu Ru- 
sia şi opoziţia față de o coaliție cu atât mai numeroasă cu cât 
propria ei putere stârnea mai multă îngrijorare. 

Reculegerea Franţei şi caracterul moderat al politicii Ger- 
maniei în timpul lui Bismarck au fost concomitente cu apoge- 
ul Europei. Dar imaginea care redă cel mai bine această ultimă 
fază a ascensiunii Europei este cea a Marii Britanii, stăpână 
asupra mărilor şi totodată simbol al reuşitei revoluţiei indus- 
triale şi al expansiunii omului alb. 

Anglia lui Gladstone, Disraeli şi Salisbury este într-adevăr 
prima putere europeană şi mondială. Spre deosebire de perioa- 
da precedentă, ea nu mai are nevoie să organizeze coaliții pen- 
tru a restabili echilibrul pe Continent și a împiedica o putere 
europeană să se impună şi să amenințe cu instituirea unei su- 
premaţii. Ca atare, nici nu resimte nevoia de a avea o mare ar- 
mată. 

Tot ce alcătuieşte forţa ei alcătuieşte şi forța Europei: pu- 
terea industrială, flota de război, ca şi cea comercială; capa- 
citatea financiară și de investiţii, bazele și agenţiile comerciale 
răspândite pe toate continentele; imperiul colonial numărând 
33 de milioane de km? şi 450 de milioane de oameni (cu titlu 
comparativ, URSS avea 22 de milioane de km?). 

E adevărat că Europa n-a aşteptat a doua jumătate a seco- 
lului al XIX-lea pentru a-şi începe expansiunea: aceasta înce- 
puse încă din secolul al XVI-lea în cele două Americi, din 

secolul al XVIII-lea în India şi insulele Asiei de Sud-Est, de 
la începutul secolului al XIX-lea în Australia, Noua Zeelandă 
și numeroase insule din Oceanul Pacific şi Oceanul Indian. 
Acum se țese însă în întreaga lume o formidabilă rețea de baze, 
agenţii comerciale şi puncte de sprijin pe care Anglia, mai ales 
în urma războaielor cu Franța revoluţionară şi imperială, le con- 
trolează în mare măsură. America spaniolă şi America portu- 
gheză s-au emancipat de metropolă, la fel ca şi Statele Unite. 
Dar au rămas totuși, dincolo de independenţa formală, foarte le- 
gate de Europa, de industriile ei, de capitalurile şi imigranții ei. 

În tot timpul acestei perioade relativ scurte, lumea este do- 
minată de fenomenul colonizării triumfătoare, lipsită de com- 
plexe. Această colonizare afectează în special Africa, cam 
neglijată în secolele precedente. Pe baza unor așezări mai vechi 
pe continentul negru — Algeria, Senegal şi insulele Reunion și 
Mauriciu din Oceanul Indian —, Franţa ia în stăpânire o mare 
parte din Africa occidentală și din Africa ecuatorială, întinzân- 
du-și apoi influența asupra Tunisiei, Indochinei, apoi a Maro- 
cului şi a Madagascarului. Anglia pune stăpânire pe Africa de 
Sud şi teritoriile învecinate, fiind prezentă în Egipt şi Sudan, 
ca şi la gurile Nigerului. Belgia ocupă, prin intermediul mo- 
narhului său, Congo-ul. Chiar și Portugalia își „descoperă“ ve- 
chile posesiuni neglijate Angola şi Mozambic. 

China este un alt obiect al dorinței de expansiune. Europa 
îi cere Chinei concesiuni la Shanghai, Hong Kong, Kiao Ciu, 
Tien Sin şi Port Arthur și o sileşte să-și deschidă piaţa pentru 
comerțul european. 

Începe valorificarea pe scară largă a bogățiilor din țările su- 
puse Europei. În genere, industria europeană se aprovizionea- 
ză din colonii cu materii prime pe-care le prelucrează acasă și 
le exportă apoi. Industria engleză este de departe cea mai dez- 
voltată. Ea este „pompa aspiratoare-respingătoare“ pe care o 
evocă cu entuziasm geograful Andre Siegfried. E totodată ro- 
dul marilor progrese tehnice, al mașşinismului industrial, al or- 
ganizării muncii. La baza ei stau marile industrii ale cărbunelui 
şi oțelului, iar Anglia este bine înzestrată la acest capitol. Dar 

nici industria textilă nu e mai puţin prosperă, ea va ruina pro- 
ducţia artizanală a Indiei, de pildă. Model britanic este sursă 
de inspiraţie pentru Franța şi Germania. Prima a progresat mult, 
dar are puţin cărbune, or acesta e motorul revoluţiei industria- 
le. Germania a intrat târziu în competiţie, dar înregistrează pro- 
grese rapide în special în sectoarele legate de chimie. Statele 
Unite au ales şi ele calea industrializării, devenind deja, prin 
resursele enorme de care dispun, un concurent posibil al An- 
gliei. Aceasta se află însă pe creasta valului irezistibil care se 
abate peste întreaga lume. În 1880, potenţialul industrial al Re- 
gatului Unit este o dată şi jumătate mai mare decât cel al Sta- 
telor Unite, de două ori şi jumătate mai mare decât al Germaniei, 
de aproape trei ori mai mare decât al Franţei sau al Rusiei. În 
procente, în acelaşi an Angliei îi revin 22,9% din producția in- 
dustrială mondială, Statelor Unite 14,7%, Germaniei 8,5%, 
Franţei 7,8% şi Rusiei 7,6%. 

Deşi este abia a şaptea între țările industrializate după nu- 
mărul total al populaţiei, Marea Britanie este de departe cea 
mai urbanizată. Diverse semne arată însă că nu va mai păstra 
multă vreme această poziție dominantă: Statele Unite o depă- 
şesc încă din 1890 la consumul de energie, de fier și de oțel, 
ca şi din punctul de vedere al potenţialului industrial. Germa- 
nia are un ritm de dezvoltare mai rapid decât al ei. Dar Anglia 
nu pare amenințată. 

Expansiunea Europei este şi o expansiune financiară. Inves- 
tițiile în afara Europei sunt enorme: în Statele Unite, în Cana- 
da, în America de Sud, în Australia, în Africa de Sud. Reţeaua 
de căi ferate face progrese rapide în afara Europei, în Africa, 
în India, în America de Nord şi de Sud. Capitalurile investite 
aduc beneficii enorme, în mare măsură reinvestite. Europa po- 
sedă 60% din rezerva de aur mondială. Aurul este moneda cu- 
rentă şi cu el se poate plăti oriunde în lume. Tranzacţiile se fac 
însă în genere în lire sterline. City-ul din Londra este princi- 
pala piaţă financiară a lumii, urmat la mare distanță de Paris. 
Urmează imediat pieţele de materii prime al căror curs este sta- 
bilit tot la Londra. Termenii schimbului îi favorizează pe cei 

care dețin tehnica şi posedă industriile, căci prețul materiilor pri- 
me tinde să scadă, iar cel al bunurilor manufacturate să crească. 

Sărăcia este desigur mare în ţările colonizate unde se ex- 
ploatează resursele naturale, agricole sau miniere. Ea este mare 
şi în Europa industrială, dar aici progresele sunt notabile. Miş- 
cările muncitoreşti se organizează şi relațiile dintre patroni şi 
salariați încep să fie reglementate prin legislații care-i prote- 
jează pe muncitori. Un conservator reacționar ca Bismarck nu 
ezită să remedieze nedreptăţile flagrante ale legii cererii şi ofer- 
tei. În alte părți prevalează însă demagogia și lozincile. În spe- 
ranța unui viitor mai bun, o parte importantă a populațiilor 
agricole, lipsite de orice șansă de progres în urma raționaliză- 
rii culturilor şi a creşterii productivității, nu ezită să emigreze 
către Statele Unite, dar şi către ţările „noi“: Australia, Cana- 
da, America de Sud, Africa de Sud. Milioane de bărbaţi şi fe- 
mei traversează oceanele. Mișcarea va dura până în 1930. Între 
1870 şi 1890 ea îi afectează mai cu seamă pe englezi, irlan- 
dezi şi germani. Această investiție umană va întări enorm po- 
ziția Europei în lume. 

Anglia se află deci la apogeu în această perioadă. De la 
curmarea revoltei soldaţilor indieni înrolați în armata britanică, 
stăpânirea ei asupra Indiei este necontestată. India este în mod 
natural giuvaerul imperiul colonial britanic. „Aripile“ ei sunt 
apărate de Belucistan şi Afganistan la vest, şi de Birmania la 
est. Oceanul Indian este un soi de lac britanic: englezii sunt pre- 
zenți la Diego Garcia, în insulele Maldive, în insulele Seychel- 
les, în insulele Mauriciu, în Malacca şi la Singapore, pe 
continentul african în Natal și Mombassa, în Arabia la Aden şi 
în Sultanatul Oman. 

Anglia îşi întăreşte prezenţa și în Orientul Mijlociu. Absen- 
tă de la iniţierea lucrărilor la Canalul Suez, a cărui importan- 
tă n-a priceput-o în 1869, Anglia își repară greșeala cumpărând 
în 1875 acţiunile viceregelui Egiptului şi dobândind astfel o 
treime din voturile din Consiliul de Administraţie, după ce, în 
prealabil, prevenise Franța că o cumpărare a acestor acțiuni ar 
fi interpretată ca un act neprietenesc. Ea profită de Congresul 

de la Berlin care pune capăt crizei balcanice ca să obțină Ci- 
prul din partea sultanului Turciei, ca o răsplată pentru bunele 
ei oficii. Se interesează din ce în ce mai mult de Egipt, pe ca- 
re-l ocupă în 1882. Abia în 1887 un acord anglo-turc legiti- 
mează această stare de fapt, ce va dura până în 1952. În 1888 
negociază statutul internaţional al Canalului Suez, ce garanta 
libera navigaţie pe canal, inclusiv în perioadele de conflict. 

Anglia se instalează şi în Africa. Pornind de la vechi agen- 
ţii comerciale, ea înființează importante colonii în Gold Coast 
şi Nigeria, pe coasta occidentală a Africii. În numele vicere- 
gelui Egiptului, intervine în Sudan. Dar influenţa ei asupra con- 
tinentului negru va fi totală abia la sfârşitul secolului. E de 
asemenea prezentă în Mombassa și Kenya. 

Politica cea mai activă e dusă de Anglia în Africa de Sud. 
Aici ea posedă deja provinciile Cap şi Natal, întemeiate în se- 
colul al XVII-lea de olandezi şi de hughenoţii francezi. Vrea 
să pună mâna pe Transvaal şi Orange, noile state ale „burilor“. 
Conflictul va avea loc abia între 1899 şi 1902, dar opțiunea po- 
litică e anterioară. Cecil Rhodes, care a provocat canflictul, se 
instalează în regiunea imediat limitrofă, la nord, care devine 
Rhodesia (actualul Zimbabwe), şi de partea cealaltă a fluviu- 
lui Zambezi în Rhodesia de Nord (actuala Zambie). Astfel se 
profilează în Africa un lanţ de colonii sau cvasiprotectorate care 
se întinde de la nord la sud, de la Cairo la Capetown: Egiptul, 
Sudanul, Kenya, Uganda, Rhodesia de Nord, Rhodesia şi Afri- 
ca de Sud. Pentru ca lanţul să fie complet lipseşte numai Tan- 
ganyika aflată în mâinile Germaniei. 

Ceea ce s-a numit The British Empire este o realizare de-a 
dreptul impresionantă. Englezii născuți înaintea celui de-al Doi- 
lea Război Mondial își amintesc de mărimea zonelor colora- 
te în roz pe mapamondurile sau în atlasele lor. Unii dintre ei, 
Winston Churchill de pildă, au păstrat nostalgia după acea pe- 
rioadă. Oricum, în 1890 Anglia este o putere fără rivali. E ade- 
vărat că Rusia irită Anglia cu încercările ei de a ajunge la 
Constantinopol şi Strâmtori, de a se apropia de Pamir și de gra- 
niţa nod-estică a Imperiului Indian, de a-şi impune prezența 

la graniţele Chinei, de a se deschide larg către Pacific cu Pro- 
vincia Maritimă. Este de fapt începutul conflictului între „urs 
şi balenă“, dar cea de-a doua — Anglia — nu se teme cu adevă- 
rat de cel dintâi — Rusia. Aceasta nu are o industrie solidă: mij- 
loacele ei sunt limitate, comerțul slab dezvoltat. Numai armata 
creează o oarecare iluzie de putere. Rusia nu este deci un ad- 
versar periculos pentru Anglia. 

Marea Britanie ar putea totuși manifesta invidie şi neliniş- 
te față de creşterea Germaniei, ba chiar şi față de simplul fapt 
că şi-a dobândit unitatea. Dar nu e cazul încă. În această pe- 
rioadă, Anglia reușește să-şi facă auzit glasul fără a participa 
la conflicte, fără a avea trupe pe continent, fără a adera la vreo 
coaliție. Când criza balcanică din 1876 va intra într-o fază geo- 
politică acută, adică atunci când armata rusă se va apropia de 
Constantinopol, flota engleză se va posta în largul Insulei Prin- 
cipilor din Marea Marmara. Mesajul este imediat priceput la 
Sankt-Petersburg. Dar asta nu e suficient. Anglia este de par- 
tea celor care vor să amendeze tratatul de la San Stefano, așa 
că Rusia va fi nevoită să-şi reducă mult ambițiile. 

Tot Anglia este cea care autorizează protectoratul francez 
în Tunisia. E adevărat că Bismarck îndemnase Parisul să ac- 
ţioneze, dar intențiile sale nu erau curate. Dacă planul îi reu- 
şea, acțiunea Franţei ar fi devenit un măr al discordiei între 
Franţa şi Italia. Îndată ce Italia a intrat în Triplice, Bismarck 
a socotit că nu e inutil să asocieze Londra la acordurile medi- 
teraneene. Italia obține un acord asupra menţinerii statu quo-u- 
lui drept răsplată pentru susținerea acordată politicii duse de 
Anglia în Egipt. Ea mai obţine și o declaraţie de susținere în 
Cirenaica-Tripolitania. Austro-Ungaria şi Spania aderă la acest 
acord care este în principal un acord de menţinere a statu quo-u- 
lui. Se poate socoti că Anglia obține cel mai mare profit de pe 
urma lui, căci, în fond, el este menit să limiteze ambițiile Rusiei. 


Combinaţiile diplomatice, progresele industrializării, expan- 
siunea colonială și politică în lume, emigrarea masivă având drept 
rezultat luarea în stăpânire a unor pământuri socotite virgine 

sunt însoțite de un puternic curent cultural de adâncime. Ro- 
mancierii, poeţii, eseiştii, filozofii Europei domină lumea, aşa 
cum o domină în domeniul lor cercetătorii şi savanții. Mai târ- 
ziu, în această adevărată revoluţie culturală va fi detectată mul- 
tă ipocrizie, iar caracterul ei conformist va fi condamnat. Jubileele 
reginei Victoria din 1887 şi 1897 sunt astăzi dovezi în acest sens. 
Marea perioadă clasică a literaturii engleze (1870-1890) se în- 
cheie. Dickens a murit în 1870. Mai rămân însă mulți scriitori 
importanți, precum George Meredith sau R.L. Stevenson. Are 
deci cine să preia ștafeta, și ne gândim aici mai ales la Rudyard 
Kipling al cărui succes domină în această perioadă. 

Dacă pentru literatura engleză secolul al XIX-lea este se- 
colul de aur, literaturile franceză, germană sau rusă nu sunt cu 
nimic mai prejos. Spiritul european, cu capacitatea sa de a se 
cerceta critic, nu are rival în lume. Apogeul este deci atins din 
plin, atât în literatură cât și în arte şi ştiinţe. 


PARTEA A DOUA 
DECLINUL 


VI 
Noile condiţii ale vieții internaționale 
(1898-1914) 


Apariţia Japoniei. — Crizele din Extremul Orient. — Înfrân- 
gerea Rusiei. — Războiul hispano-american. — Sfârșitul rivali- 
tății coloniale anglo-franceze. — Antanta cordială. — Crizele 
marocane. — Tripla Antantă. — Războaiele balcanice. — Redistri- 
buirea cărților puterii. 


Perioada dintre 1898 şi 1914 a reprezentat pentru continen- 
tul european un început al declinului, dar puţini dintre oamenii 
care au trăit în acea epocă au fost conștienți de acest fapt. În- 
tr-adevăr, Europa continua să fie centrul vieţii internaţionale, 
motorul economiei mondiale și focarul culturii universale. Ea 
nu păruse niciodată mai bogată şi mai puternică. Puţine din- 
tre țările lumii nu-i erau subordonate şi puţine dintre statele 
neeuropene rămăseseră cu adevărat independente. 

Expoziţia din 1900 a fost, în anumite privinţe, simbolul aces- 
tui succes. Era epoca în care monedele de aur europene aveau 
curs pretutindeni în lume; în care flota engleză domina mările 
şi asigura paza navigației; în care expediții militare europene 
restabileau drepturile europenilor, cu forța dacă se dovedea ne- 
cesar, aşa cum s-a întâmplat în China în 1900 cu prilejul răs- 
coalei Boxerilor. 

Și totuşi, acest triumf al Europei, care de altfel nu părea prea 
afectat de rivalitatea reciprocă a marilor puteri, ascundea pri- 
mele semne ale unui declin. 

Într-adevăr, noi entități politice, altele decât cele europene, 
îşi manifestă rapid puterea în această perioadă. Lucru adevărat 
mai întâi cu privire la Statele Unite ale Americii, a căror pros- 
peritate îi seduce pe dezmoşteniţii societăţilor europene, dre- 
nând oameni și capitaluri care vor face din republica americană 

unul dintre cei mai mari producători ai lumii. Lucru adevărat 
apoi şi cu privire la Japonia, ale cărei bogății erau mult mai mici, 
dar care căuta cu hotărâre mijloacele de a-și dobândi indepen- 
denţa şi puterea. 

Istoria acestor ani pune în lumină trei trăsături caracteris- 
tice. 

Mai întâi, apariţia unor forțe extraeuropene — Statele Unite 
şi Japonia — pune capăt dominaţiei exclusive a Europei, şi aces- 
ta reprezintă începutul declinului. 

În același timp, departe de a se atenua, rivalităţile dintre sta- 
tele europene se vor exacerba și vor provoca crize din ce în ce 
mai grave. 

În fine, acest fapt nu pare să dăuneze continuării expansiu- 
nii hegemonice a Europei în detrimentul țărilor extraeuropene 
ncaflate încă sub dominaţia ei. 

Evenimentele acestor cincisprezece ani trebuie apreciate în 
funcţie de această triplă evoluţie. 


Intervenţia Japoniei în afacerile internaţionale în 1894 apa- 
re ca un prim semn al unei brutale contestări a hegemoniei 
exercitate de Europa asupra lumii. China, devenită în cursul 
secolului al XIX-lea „bolnavul“ Extremului Orient, trăieşte ul- 
timele stadii ale unei decupări geopolitice realizate în folosul 
marilor puteri europene. În ultimul deceniu al secolului al 
XIX-lea, în virtutea faptului că e stăpâna mărilor, Marea Bri- 
tanie exercită asupra Chinei o dominație deopotrivă diploma- 
tică şi comercială. Ca şi Statele Unite, ea doreşte o continuare 
a politicii „porţilor deschise“, care este în avantajul industriei 
sale şi-i permite să pună mâna pe două treimi din comerțul ex- 
terior al Chinei. În 1885 ea ocupă Birmania Superioară, ceea 
ce îi oferă o bună poziţie pentru a pătrunde în China meridio- 
nală, unde e deja prezentă la Shanghai şi în marile porturi chi- 
nezeşti. 

Pe de altă parte, Franţa, instalată la Tonkin, e interesată de 
piaţa chineză, în special în Kwang Tung. Germania doreşte şi 

ea să fie activă în zonă. În fine, Rusia îşi urmărește propriile 
scopuri în regiunile Coreei şi Manciuriei. 

De aceea, decizia Japoniei de a interveni în treburile Chi- 
nei, domeniu exclusiv al Europei până atunci, provoacă reac- 
ţii diferite. Motivată de disputele privitoare la soarta insulelor 
Ryu Kyu şi a Coreei, intervenţia militară japoneză se încheie, 
spre surpriza generală, cu înfrângerea totală a armatei chine- 
ze. Prin tratatul de la Shimonoseki, din 17 aprilie 1895, Japo- 
nia sileşte China să-i cedeze insula Formosa și peninsula 
Liao-Tung cu Port Arthur. Pe de altă parte, ea impune Chinei 
recunoaşterea independenței Coreei și obține din partea ei acor- 
darea clauzei naţiunii celei mai favorizate. Aceste evoluţii au 
provocat un şoc în cancelariile occidentale, căci victoria Ja- 
poniei afectează îndeosebi ambițiile Rusiei şi, într-o mai mică 
măsură, pe cele ale Germaniei. Pentru prima oară după mai mul- 
te secole, scopurile urmărite de o putere europeană nu sunt con- 
tracarate de un partener european, ci de o putere extraeuropeană. 

Reacţia Rusiei și a Germaniei, cea dintâi sprijinită de Fran- 
ta, constrâng Japonia să-şi mai reducă pretenţiile. Ea păstrea- 
ză Formosa, dar trebuie să retrocedeze peninsula Liao-Tung 
în schimbul unor reparaţii de război. După acest eveniment au 
urmat foarte rapid noi înaintări ale europenilor în Extremul 
Orient. Rusia obţine concesiunea căilor ferate din estul Chi- 
nei, care îi asigură controlul Manciuriei, în timp ce Franţei i 
se acordă dreptul de a construi calea ferată din Yunan. Înain- 
tarea continuă în 1897 cu ocuparea golfului Kiao-chu de că- 
tre Germania care instalează aici o bază navală; Marea Britanie 
face același lucru la Wei-hai-wei, iar Franţa la Kwang Chu Wan. 
În sfârșit şi mai presus de toate, în martie 1898, Rusia hotă- 
răşte să ocupe peninsula Liao-Tung şi îşi creează o bază na- 
vală la Port Arthur. 

Această decupare a Chinei de către statele europene nu con- 
venea Marii Britanii, susținătoare ferventă a unei politici a 
„porţilor deschise“, legată de menţinerea integrităţii, cel pu- 
ţin nominale, a Chinei. Decuparea nu convenea nici Statelor 

Unite, care nu erau însă capabile să-şi impună punctul de ve- 
dere. Fireşte, opoziţia cea mai fermă venea din partea Japoniei, 
a cărei intervenţie armată avusese drept obiectiv evident con- 
tracararea pătrunderii Rusiei în Manciuria, în Coreea și în estul 
Chinei. 

În această dispută, poziţia Marii Britanii a fost mai degra- 
bă aceea a puterii mondiale unice reprezentate de Anglia la acest 
sfârşit de secol, decât aceea a unei puteri europene precum Fran- 
ţa, Germania sau chiar Rusia. Evaluând noul raport de forțe 
pe cale de a se instala în Extremul Orient în conformitate cu 
interesele sale, ea stabilește fără îndoială că principala ame- 
nințare îi vine din partea Rusiei. Ceea ce explică atitudinea en- 
gleză care foloseşte Japonia, incluzând-o în jocul său și oferindu-i 
mijloacele de a constitui, într-un timp dat, o barieră solidă pen- 
tru a contracara scopurile urmărite de ruși. Alianța se pecetluieș- 
te printr-un tratat pe cinci ani, încheiat la 30 ianuarie 1902, prin 
care cei doi parteneri îşi recunosc reciproc interesele în Chi- 
na. Londra adaugă la aceasta menţiunea intereselor Japoniei 
în Coreea, fără a obține însă garanţia niponă pentru interese- 
le sale din Asia de Sud-Est. Tratatul prevedea că, în caz de 
conflict, Anglia avea să rămână neutră, urmând să intervină 
numai dacă Franţa intra în război de partea Rusiei — perspec- 
tivă extrem de improbabilă, spre deosebire de perspectiva con- 
flictului ruso-japonez însuşi, ce părea încă de pe acum foarte 
probabilă în virtutea resentimentului pe care Japonia îl păstra 
pentru pasul înapoi la care fusese silită de Rusia după războiul 
sino- japonez. 

Cât despre Rusia, ea dezvoltă la acest început de secol o po- 
litică despre care, privind retrospectiv, se poate spune că îi an- 
ticipa vocaţia mondială. Desigur, Rusia rămânea foarte adânc 
implicată în problema Balcanilor și în politica europeană. Dar 
o parte importantă a acțiunilor sale era îndreptată acum către 
Asia Centrală şi Extremul Orient, unde avea să se ciocnească 
de poziţiile britanice. La începutul secolului, Londra se întoar- 
ce către Sankt-Petersburg pentru a găsi o cale de compromis. 
Nereuşita în această direcţie deschide calea unui acord cu Ja- 

ponia. Aceasta, la rândul ei, se orientase mai întâi spre Rusia, 
propunându-i să-i dea mână liberă în Manciuria în schimbul 
unei concesii similare pentru Japonia în Coreea. Ezitările şi re- 
ticențele Rusiei au condus la acordul anglo-japonez. 


Noua conjunctură diplomatică din Extremul Orient n-a de- 
terminat Imperiul Rus să renunțe la politica activă de pătrun- 
dere în Manciuria şi Coreea, sub conducerea amiralului E.I. 
Alekseev și a lui V.M. Bezobrazov, un aventurier fără scrupu- 
le. Ruşii, care își luaseră angajamentul să se retragă din Man- 
ciuria în aprilie 1902, nu se clintiseră, ba chiar, neluând în seamă 
hotărârea şi forța armatei japoneze, îşi continuau pătrunderea 
în ciuda avertismentelor Japoniei. 

În plus, Rusia, a cărei forță părea mult superioară celei a 
Japoniei, considera că avantajul ei strategic nu putea decât să 
sporească în urma ameliorării infrastructurii: terminarea Trans- 
siberianului şi întărirea capacității navale. Părea aşadar că are 
tot interesul să înainteze, nedând atenţie protestelor Japoniei. 

Aceasta din urmă, spre deosebire de Rusia care trăia cu ilu- 
zia superiorității sale, se pregătise în vederea unui conflict în 
care era sigură că va înfrunta numai Rusia, având și latitudi- 
nea de a stabili momentul intervenţiei. Acesta a fost fixat la 
8 februarie 1904 şi a debutat printr-un atac, fără declaraţie de 
război, asupra flotei ruse în rada de la Port Arthur, potrivit unui 
procedeu ce avea să fie repetat în viitor (vezi atacul flotei ame- 
ricane de la Pearl Harbor). Cu flota rusă din Extremul Orient 
scoasă din luptă, operaţiunile terestre s-au desfășurat cu repe- 
ziciune. Port Arthur a căzut după şapte luni, la 2 ianuarie 1905, 
iar armata din Manciuria a fost zdrobită în martie la Cien Ian. 
Rușii subestimaseră armata japoneză, ca şi inconvenientul dis- 
tanțelor ce făceau să întârzie întăririle pentru partea rusă: după 
un lung şi dificil periplu, flota rusă din Baltica a ajuns în Ma- 
rea Chinei doar pentru a fi distrusă de flota japoneză la Tsu- 
shima. Acceptând medierea Statelor Unite, prin Tratatul de la 
Portsmouth (5 septembrie 1905), rușii părăsesc Port Arthur și 
peninsula Liao-Tung, sudul marii insule Sahalin, abandonează 

controlul asupra ramurii sudice a căilor ferate din Estul Chinei 
şi acceptă să recunoască interesele Japoniei în Coreea. Cu o 
lună înaintea semnării Tratatului de la Portsmouth, Japonia re- 
negociază prelungirea cu cinci ani a alianței sale cu Anglia. 
Astfel, o putere asiatică învingea pentru prima oară unul din 
principalele state europene. Şi tot datorită unei puteri extra- 
europene — Statele Unite —, Rusia a obţinut condiţii accepta- 
bile în urma războiului. Evenimentul acesta și semnificația sa 
n-au trecut neobservate: aşa cum scria Paul Cambon, amba- 
sador al Franţei la Londra, era vorba de „evenimente care pot 
schimba cursul Istoriei și care vor influenţa întregul secol“. 


Rolul jucat de Statele Unite în acest conflict nu poate fi sub- 
estimat, cu atât mai mult cu cât America devenise de câţiva ani 
un partener foarte important în relațiile internaționale. 

Desigur, Războiul de Independenţă, conflictul din 1812 dez- 
văluiseră deja forța relativă a fostelor colonii engleze din Ame- 
rica de Nord. De asemenea, doctrina Monroe reprezentase o 
sfidare clară a Europei. A trebuit să vină totuși sfârşitul seco- 
lului al XIX-lea pentru ca Statele Unite să joace un rol în 
politica mondială și să înfrângă tabuul nescris al politicii in- 
ternaţionale potrivit căruia nici un stat european nu trebuie să 
cedeze în faţa unui stat extraeuropean. 

Creşterea puterii Statelor Unite este probabil cel mai im- 
portant factor intervenit în echilibrul internațional la sfârșitul 
secolului al XIX-lea. El poate fi rezumat de o cifră: producția 
industrială a Statelor Unite atinge în 1900 o treime din produc- 
ţia mondială, aproape tot atât cât producţiile realizate de Rega- 
tul Unit, Germania și Franţa la un'loc. Această putere industrială 
e completată de o creștere demografică rapidă și de o partici- 
pare tot mai masivă la piața de capital — o evoluţie ce nu trece 
neobservată printre contemporani, în special în Marea Brita- 
nie, care înțelege că noua putere trebuie tratată cu prudență. 

Războiul hispano-american e semnificativ pentru noua sta- 
re de lucruri. Debutând cu un cinism desăvârşit, conflictul se 
soldează cu succesul total al americanilor în faţa spaniolilor 

(1898). Aceștia din urmă se văd nevoiţi să cedeze Washing- 
tonului insula Puerto Rico, arhipelagul Hawaii şi arhipelagul 
Filipinelor. În plus, Madridul recunoaște independenţa Cubei, 
unde Statele Unite obţin baza de la Guantanamo, pe care o po- 
sedă şi astăzi. Acestei manifestări a imperialismului american 
i se adaugă o politică activă în zona Caraibelor. După nego- 
cierea unui nou acord cu britanicii (Tratatul Hay-Pauncefote), 
americanii pun rapid pe tapet proiectul unui canal între cele 
două oceane. Columbia, care se opune, este victima unei rebe- 
liuni oportune în provincia Panama, a cărei secesiune permi- 
te acordarea unei concesiuni Statelor Unite. Concesiunea, 
înzestrată cu privilegii de extrateritorialitate, transformă zona 
Canalului într-un domeniu deschis oricărui proiect şi supus con- 
trolului armatei americane. Preşedinţii William McKinley şi 
Theodore Roosevelt instalează din plin America în rolul de mare 
putere. Acţiunea în favoarea păcii între ruşi şi japonezi se con- 
tinuă prin participarea la conferinţa de la Algesiras privind soar- 
ta Marocului. Evident, Statele Unite devin în viaţa internațională 
un partener de care trebuie ţinut seama. Europa nu mai are mo- 
nopolul afacerilor internaționale. Ea trebuie să-l împartă cu Ja- 
ponia şi cu Statele Unite. Fără a avea un impact direct asupra 
desfășurării marilor probleme internaționale, apariția marilor 
țări din America Latină — Brazilia, Argentina, Mexicul — re- 
prezintă un pas către constituirea unei societăți a naţiunilor ce 
nu va mai fi limitată doar la statele europene. 


În chestiunile esenţiale, viaţa internațională continuă totuşi 
să fie dominată de principalele puteri europene, Regatul Unit 
ocupând centrul acestei constelații. La sfârşitul secolului, ve- 
chea rivalitate colonială dintre Anglia şi Franţa se redeșteap- 
tă. Urmărind să contracareze protectoratul impus Egiptului de 
către Londra, precum şi proiectul axei teritoriale „de la Cape- 
town la Cairo“ — pus la cale de Cecil Rhodes aflat în sudul Afri- 
cii şi înfăptuit în Sudan, în numele viceregelui Egiptului, de către 
Charles Gordon și Lord Herbert Kitchener —, expediţia lui J.-B. 
Marchand pleacă din bazinul fluviului Congo, ajunge în Bar 

el Ghazal şi încearcă să stabilească o legătură cu Djibouti 
şi Marea Roșie. Anglia, socotind că expediția amenință con- 
trolul exercitat de ea asupra văii Nilului, îl trimite pe Lordul 
Kitchener să-i taie calea căpitanului Marchand la Fachoda. In- 
cidentul provoacă vii reacţii în Franţa, dar ministrul francez 
de Externe, Théophile Delcassc, refuză să se lase antrenat în- 
tr-un conflict (1898), arătând, dimpotrivă, că viitorul expan- 
siunii franceze în Africa depinde de cooperarea activă cu Marea 
Britanie. Astfel, la 21 martie 1899 se semnează o convenţie 
care delimitează sferele de interese ale celor două țări la ba- 
zinele fluviilor Nil şi Congo. 

După o primă perioadă în care opinia publică franceză este 
ostilă deopotrivă Angliei şi Germaniei, începe o perioadă de 
preparative diplomatice menite să instituie autoritatea france- 
ză asupra Marocului. Astfel, rivalitatea franco-germană în ches- 
tiunea Marocului — care va fi una din principalele probleme 
ale vieţii diplomatice în Europa occidentală — reprezintă de fapt 
unul din ultimele momente ale creșterii influenţei europene în 
lume. Semnele de început ale declinului european coexistă cu 
ultimele progrese ale colonizării europene a lumii. 

Rivalitatea dintre Marea Britanie şi Germania îmbracă un 
caracter mai tradițional. În ambele ţări există câte un grup de 
presiune favorabil unei înțelegeri reciproce. Pentru Anglia însă, 
adevăratul pericol, adevărata ameninţare la adresa imperiului 
său nu este nici Franţa — incidentul de la Fachoda a arătat cu 
prisosință limitele de acțiune ale Franţei —, nici Germania, ci 
Rusia. Ambiţiile acesteia în Balcani, în Strâmtori, în Persia, 
în Asia Centrală și în Extremul Orient periclitează interesele 
Marii Britanii. Bismarck a încercat în zadar să convingă An- 
glia să intre în sistemul de alianţe creat de el: Londra a refu- 
zat, preferând să rămână singură, în „superba sa izolare“, trăită 
nu ca în Franța, în chip de pedeapsă, de marginalizare, ci dim- 
potrivă, ca un semn de putere şi independenţă. În 1890 se în- 
cheie un acord între Anglia și Germania privind retrocedarea 
Heligolandului. 

Alianţa franco-rusă transformă însă tot mai mult izolarea 
voluntară a Angliei într-o izolare impusă. Dar poate Marea Bri- 
tanie să rămână fără aliaţi pe Continent? Motivat de grija pen- 
tru imperiul colonial şi pentru politica colonială, de care 
răspunde direct, Joseph Chamberlain s-a străduit să găsească 
un teren de înțelegere cu Germania, potrivit căreia englezilor 
le-ar reveni supremaţia pe mare, iar germanilor, cea terestră. 
În 1898 diplomaţia germană acceptă o discuţie asupra unui 
acord de alianță defensivă privitor la China. Proiectul eşuea- 
ză, în parte din pricina opoziţiei opiniei publice engleze, foar- 
te rezervată față de Germania în urma poziției controversate 
adoptate de aceasta în favoarea burilor. Vizita lui Wilhelm al 
II-lea la Londra reprezintă ocazia de a redeschide dosarul, dar 
şi de această dată propunerile germane sunt prost primite, cu 
atât mai mult cu cât, după numai câteva săptămâni, Reichstag- 
ului i-a fost prezentat spre aprobare proiectul de finanţare a unei 
puternice flote militare. 

Prin această acţiune, Wilhelm al II-lea, cancelarul Bernhard 
von Biilow şi amiralul Alfred von Tirpitz sfidează deschis sin- 
gura putere mondială veritabilă, Anglia. Punerea sub semnul 
întrebării a supremaţiei sale navale va avea drept efect constrân- 
gerea Londrei de a încheia un acord cu o putere continentală 
capabilă să contracareze puterea militară germană. Premisele 
acordului Antantei cordiale se explică prin atitudinea germa- 
nilor care-şi arată mușchii în fața englezilor. Într-adevăr, ei sunt 
încredințaţi că sporirea puterii Reich-ului va obliga într-o bună 
zi Anglia să solicite încheierea unui acord — un soi de împărți- 
re mondială a sferelor de influență —, dar în termenii propuși de 
Berlin de data asta. 

Prin alianţa cu Rusia, Franţa a ieșit din izolarea în care voia 
s-o închidă Bismarck. Convenţia militară franco-rusă reprezin- 
tă o contrapondere la ameninţarea germană. Franța nu vrea să-i 
conteste Angliei supremaţia pe mare. Politica sa africană e cen- 
trată acum asupra Marocului, şi ea doreşte să-i îndepărteze pe 
cei interesaţi să se opună acestei politici. În raport cu Marea 

Britanie, Franţa ia în calcul renunțarea la poziţiile sale în Egipt 
în schimbul unei susțineri britanice în Maroc. 

Marocul reprezintă una dintre ultimele țări care au scăpat 
de tutela europeană. Moartea în 1894 a energicului său sultan, 
Moulay Hassan, precum şi tulburările interne de care avea par- 
te au făcut din ea o pradă posibilă pentru imperialismul occi- 
dental. Franţa se temea ca Marocul să nu cadă în mâinile unei 
puteri ostile, afectând astfel stabilitatea Algeriei. În plus, de 
peste jumătate de secol, problema delimitării granițelor alge- 
ro-marocane făcuse obiectul unor negocieri şi acorduri. Pen- 
tru o parte a opiniei publice franceze, cucerirea Marocului era 
menită să completeze dominaţia franceză asupra Africii de Nord 
şi a Africii de Vest. 

După eşecul expediției în direcţia Nilului, Marocul apare 
drept singurul sector în care se mai pot exprima ambițiile fran- 
ceze în Africa. Théophile Delcasse, ministru de Externe înce- 
pând din 1898, este încredințat de posibilitatea de a institui un 
protectorat francez asupra acestei ţări. În acest scop, el pune 
la punct o suită de preparative diplomatice menite să dea mână 
liberă Franţei. Pentru asta însă trebuie contracarat interesul ță- 
rilor vecine care şi-ar putea urmări propriile scopuri în Maroc. 
Cu Italia, membră a Triplicei, negocierile sunt relativ simple, 
și în 1902 se încheie un acord de susținere a Franţei de către 
Italia în Maroc şi de susţinere a Italiei de către Franţa în Libia-Ci- 
renaica. Acest acord, pe care cancelarul von Bilow îl califică 
drept un „vals“, nu afectează angajamentul italian în sistemul 
de alianţe moştenit de la Bismarck. 

Cu Spania, negocierile sunt mai dificile şi sfârşesc în im- 
pas în 1902. Spania, care-şi urmăreşte propriile scopuri în Ma- 
roc, insistă să afle de ce fel de condiţii va beneficia Anglia. 
De aceea, în august 1902, Franţa a trebuit să angajeze negocieri 
cu guvernul de la Londra. 

Această negociere era cu atât mai oportună cu cât Anglia 
era aliată cu Japonia, iar Franţa, aliata Rusiei, avea tot intere- 
sul ca relaţiile proaste dintre Rusia și Japonia să nu deteriore- 
ze şi relațiile Rusiei și Angliei cu Franța. 

Ne aflăm deci într-o conjunctură în care sistemul european 
funcţionează în vederea desăvârșirii, continuării şi consolidă- 
rii preponderenţei Europei în lume. Marocul este o nouă eta- 
pă a expansiunii Europei. Negocierile purtate în jurul său sunt 
dificile, dar ele ajung la 8 aprilie 1904 la acordurile care au con- 
stituit baza a ceea ce s-a numit „Antanta cordială“. Nucleul acor- 
dului este alcătuit dintr-o renunțare reciprocă şi dintr-un sprijin 
diplomatic corespondent: al Franţei față de Anglia în Egipt și 
al Angliei față de Franţa în Maroc. Totodată sunt reglementa- 
te alte trei dosare dificile: dosarul drepturilor franceze de pes- 
cuit în apele din largul insulei Terra Nova, obținute în schimbul 
insulelor africane din largul orașului Conakry, dosarul condo- 
miniului asupra Noilor Hebride şi, în fine, dosarul zonelor de 
influenţă din Siam. 

De acum înainte, calea pentru negocieri cu Spania este des- 
chisă şi acestea se concretizează în octombrie 1904 printr-o îm- 
părțire a Marocului în zone de influență, Franţa primind partea 
leului. 


Crizele marocane care au perturbat relaţiile europene sunt 
ocazionate de intervenţia Germaniei, neglijată în preparative- 
le diplomatice ale lui Th. Delcassé, sub pretext că Germania 
nu e o putere interesată de soarta Marocului. Intervenţia bru- 
tală a lui Wilhelm al II-lea cu ocazia discursului de la Tanger 
(1905) a provocat o criză gravă, atrăgând dezavuarea minis- 
trului de către preşedintele Consiliului, Maurice Rouvier („umi- 
lirea fără precedent“, cum o numeşte Andre Tardieu). Germania 
solicită convocarea unei conferințe internaționale pentru a de- 
termina soarta Marocului și a contracara preparativele diploma- 
tice ale lui Delcasse. Franţa refuză convocarea unei asemenea 
conferinţe din motive exact contrarii. În cele din urmă, ea tre- 
buie s-o accepte însă și conferinţa se ţine la Algesiras (ianua- 
rie-aprilie 1906). La ea participă majoritatea statelor importante 
din Europa, inclusiv Rusia, slăbită de înfrângerea suferită în 
fața Japoniei și de grave tulburări interne. În ciuda unei ofen- 
sive diplomatice germane extrem de viguroase, susținută de 

Austro-Ungaria, dispozitivul proiectat de Franţa s-a dovedit vi- 
abil, Germania nereuşind în cele din urmă să împiedice ca 
reorganizarea poliției marocane — prim pas către instituirea pro- 
tectoratului — să fie acordată Franţei şi în subsidiar Spaniei. 

Conferinţa a prefigurat liniile de clivaj care s-au confirmat 
în cursul următorilor zece ani și care au fost şi liniile după care 
s-au alcătuit taberele din Primul Război Mondial. Germania 
spera să rupă acordul franco-britanic şi să readucă Italia în Tri- 
plice. Rezultatul a fost însă contrar aşteptărilor sale: acordul 
franco-britanic a rezistat şi exact în această perioadă au înce- 
put, modest ce-i drept, contactele între Statele-Majore ale celor 
două țări. Germania n-a reuşit mai mult nici în privința Ru- 
siei. Un acord semnat la Björkö între kaiser și ţar, vizând o alian- 
tă continentală împotriva Angliei din care ar fi urmat să facă 
parte şi Franţa, a rămas fără urmări și a fost discret abando- 
nat de diplomaţia rusă. 

Demiterea lui Delcasse şi criza care a precedat conferința 
au scos în evidenţă că acordul franco-britanic nu este o alian- 
tă, şi cu atât mai puţin o alianță militară. Delcasse era hotărât 
să lase încordarea să crească, încredinţat că Anglia va susține 
Franţa în înfruntarea cu Germania. Dar de la Londra nu s-a dat 
nici un semnal care să confirme acest sentiment. Invers, Ber- 
linul n-a reușit să profite de dificultățile Rusiei şi nici să rupă 
înţelegerea pe cale de a lua naștere între Londra şi Paris. 

O altă consecinţă a Conferinţei de la Algesiras a fost aceea 
de a deschide calea unei ameliorări a raporturilor anglo-ruse. 
Atitudinea Rusiei față de Franţa — şi de Anglia — a fost una de 
perfectă loialitate. Înnoirea alianței anglo-japoneze punea Lon- 
dra la adăpost de o reluare a ofensivei Sankt-Petersburgului 
în Extremul Orient. Rămâneau de lichidat punctele de fricțiu- 
ne între cele două ţări, așa cum se făcuse în 1904 între Fran- 
ţa şi Regatul Unit. Într-adevăr, Rusia, învinsă, nu mai 
reprezenta o amenințare pentru Londra, în schimb întărirea flo- 
tei germane era urmărită cu îngrijorare. Noul ministru de Ex- 
terne rus, A.P. Izvolski, a deschis încă din iunie 1906 negocieri 
care s-au soldat, în august 1907, cu o convenţie ce reglemen- 

ta, spre satisfacția celor două părți dar mai ales a Londrei, cele 
trei probleme rămase în contencios. Cele două părți recunoş- 
teau integritatea şi independenţa Persiei, delimitându-şi totuşi 
aici zone de influență. Rusia recunoștea importanța Afganis- 
tanului pentru Anglia. În sfârșit, ea accepta ca Tibetul să fie 
un teritoriu-tampon între China și India. lată deci cum se pro- 
fila Tripla Antantă, chiar dacă, pentru moment, atât Londra cât 
şi Sankt-Petersburgul nu excludeau un aranjament cu Berlinul. 

Aşa cum grăitor arată Conferința de la Algesiras, funcționa- 
rea Concertării europene a intrat într-o perioadă de gravă criză, 
care a condus la război şi a confirmat începutul declinului Eu- 
ropei. Sistemul lui Bismarck, bazat pe marginalizarea Franţei 
şi pe reglementarea conflictelor posibile dintre Rusia sau Ita- 
lia pe de o parte şi Austro-Ungaria pe de alta, a fost urmat de 
apariţia a două grupări politico-militare antagoniste. În aceste 
condiţii, situaţia din Balcani a redevenit o ameninţare la adre- 
sa păcii. 


Politica de intensă maghiarizare dusă de Budapesta în întrea- 
ga Transleithanie se lovește de opoziția tot mai putemică a croa- 
ţilor şi sârbilor. Asasinarea, la Belgrad, a membrilor familiei 
Obrenovici şi înlocuirea lor cu familia Karagheorghevici (1903) 
au drept consecință reorientarea Serbiei în direcţia Parisului 
şi a Sankt-Petersburgului. Noua dinastie se angajează pe ca- 
lea unei politici de susţinere a slavilor de sud aflați sub domi- 
naţia austro-ungară. Invers, la Viena, înlocuirea ministrului de 
Externe Agenor von Goluchowski, de origine poloneză, cu Aloys 
Lexa von Aehrenthal imprimă o atitudine mai activă, mai in- 
cisivă politicii austro-ungare în Balcani. Aehrenthal vrea să în- 
cheie un acord cu Rusia, dar în acelaşi timp vrea să readucă 
Serbia la sentimente mai bune față de imperiu. La începutul 
anului 1908, el anunţă intenţia de a construi o cale ferată până 
la Mitrovica, prin Sandjak şi Novi-Bazar, urmărind să taie ac- 
cesul Serbiei la Marea Adriatică și s-o despartă de Muntene- 
gru. La aceasta, ruşii vin cu contrapropunerea de a construi o 

cale ferată între Dunăre şi Albania, urmărind un scop diame- 
tral opus: cel de a oferi Serbiei acces la mare. 

Pentru a dezamorsa disputa, cei doi miniştri, Izvolski şi 
Aehrenthal, hotărăsc să se întâlnească la Buchlau la 16 sep- 
tembrie 1908. Manevra lui Aehrenthal vizează obţinerea acor- 
dului Rusiei pentru anexarea Bosniei-Herţegovina administrată 
din 1878 de către monarhia bicefală. Austro-ungarii se tem de 
consecinţele revoluţiei Junilor Turci asupra naţionalismului sla- 
vilor de sud: într-adevăr, dacă în Imperiul Otoman au loc ale- 
geri, cum ar putea fi evitată creşterea pretențiilor naţionaliste 
şi revendicarea provinciilor aflate doar „sub administrare aus- 
triacă“, în special de către aleşii celor două provincii? În schimb, 
Aehrenthal acceptă o modificare a statutului Strâmtorilor Bos- 
for şi Dardanele, pentru a acorda flotei ruse din Marea Nea- 
eră liber acces în Mediterana. 

Acest acord nu este însă acceptat la Londra, unde se ma- 
nifestă o opoziție deschisă faţă de schimbarea statutului Strâm- 
torilor. Fără a accepta o soluționare a diferendului, la 6 octombrie 
1908 Austro-Ungaria trece pur şi simplu la anexarea Bos- 
niei-Herţegovina. În plus, Aehrenthal face un gest de bunăvoin- 
tă față de turci, retrăgând garnizoana austriacă din Sandjak. 

În interludiul de la Buchlau, Izvolski are senzaţia că a fost 
trădat şi tras pe sfoară de Aehrenthal, cu atât mai mult cu cât, 
în acelaşi timp, principele domnitor al Bulgariei, Ferdinand de 
Saxa-Coburg, apropiat de Austria, îşi proclamă unilateral in- 
dependenţa și-și ia titlul de rege. Luând iniţiativa în Balcani, 
monarhia bicefală se opune în chip radical Rusiei şi proteja- 
tei sale, Serbia. Existenţa în Europa a două tabere aflate în dis- 
pută asupra unui mare număr de subiecte, și în special în privința 
concepției despre reorganizarea echilibrului european, face să 
planeze un pericol permanent asupra păcii pe continent. 

Austro-Ungaria, susținută de Germania, pare la început să 
iasă învingătoare. Într-adevăr, Turcia n-a putut decât să pro- 
testeze împotriva acestei anexări a unor teritorii pe care le so- 
cotea ale sale. Serbia a reacționat violent, declarându-şi opoziţia 
față de lovitura de forță austro-ungară. Rusia s-a văzut însă si- 

lită, în urma demersurilor Germaniei, să accepte nota austria- 
că ce modifica clauzele din Tratatul de la Berlin privitoare la 
Bosnia-Herţegovina (1909). Prin urmare, Serbia s-a văzut ne- 
voită să recunoască şi ea faptul împlinit, păstrând însă un puter- 
nic resentiment. Ea devine din acest moment un focar al opoziţiei 
față de monarhia bicefală. 

Criza Bosniei din 1908 se prezintă într-o oarecare măsură 
ca un preludiu al crizei din iulie 1914. Doar slăbiciunea Rusiei 
şi puternicele reticenţe ale Angliei și Franţei au evitat izbuc- 
nirea războiului acum. 


Angrenajul care trebuia să ducă la izbucnirea conflictului a 
fost prefigurat, dacă se poate spune aşa, de a doua criză maro- 
cană. Căci o nouă înfruntare între Franţa și Germania amenință ia- 
răşi pacea în Europa occidentală. 

Conform actului final de la Algesiras, Marocul urma să aibă 
o poliţie antrenată de instructori francezi. Rămâneau însă fo- 
care de neliniște: astfel, o coloană a armatei franceze s-a văzut 
nevoită să pătrundă în Fez pentru a restabili ordinea. Decizia 
făcea parte din prima fază a instituirii dominaţiei franceze asu- 
pra Marocului. Ea a provocat o vie reacţie la Berlin, care a tri- 
mis la Agadir canoniera „Panther“ (1911), sub pretextul de a 
asigura protecţia intereselor comerciale ale Germaniei, de fapt 
nule în această parte a ţării. Pentru germani, prezența armatei 
franceze la Fez făcea caduc actul de la Algesiras: trimiterea 
canonierei „Panther“ semnala necesitatea unei renegocieri a 
acordurilor. 

Germania provoacă o creștere a încordării refuzând nego- 
cierea internaţională propusă de Franța. Cabinetul de la Lon- 
dra face cunoscut Berlinului că actul de la Algesiras nu poate 
fi modificat fără acordul Angliei. 

Wachter von Kiderlen, ministrul german de Externe, cere 
drept compensație aproape întreg teritoriul Congo-ului francez, 
cerere socotită exagerată la Paris şi Londra, care şi comunică 
acest fapt Berlinului. Atitudinea fermă a Angliei silește Ger- 
mania să dea înapoi și să semneze la 4 noiembrie 1911 un acord 

care dă mână liberă Franţei în Maroc, în schimbul unei părți doar 
din teritoriul Congo-ului. 

Acordul nu mulţumeşte însă pe nimeni. În Germania, par- 
tidul colonial duce o campanie puternică împotriva lui Kider- 
len. În Franţa, preşedintele Consiliului, Joseph Caillaux, care 
sperase că un acod cu Germania ar fi putut duce la un soi de 
înţelegere generală, e nevoit să demisioneze în ianuarie 1912. 

În schimb, a doua criză marocană face, ca şi cea dintâi, do- 
vada solidităţii Antantei Cordiale. Au loc discuţii militare se- 
rioase, iar Cabinetul de la Londra ia în considerare trimiterea 
unui corp expediționar în Franţa în eventualitatea unui conflict 
provocat de Germania. Tripla Antantă este şi ea consolidată, iar 
relaţiile anglo-germane înregistrează cel mai scăzut nivel. Ger- 
mania eșuează total în încercarea de a rupe legăturile franco-bri- 
tanice, nereuşind decât să precipite coaliția anglo-franco-rusă, 
coşmarul lui Bismarck. 

Crizele marocane, ca şi cele din Balcani, aduc faţă în față 
state europene. Cele dintâi pot fi interpretate ca o tendință de 
lărgire a zonelor controlate de Europa; în această privință, ele 
prelungesc avântul european început de ţările occidentale la sfâr- 
şitul secolului al XV-lea. Cele din urmă sunt consecinţa slăbirii 
Imperiului Otoman începute la sfârşitul secolului al XVII-lea, 
slăbire ce-ar fi fost mult mai rapidă dacă rivalitățile europene 
n-ar fi avut drept efect încurajarea forțelor favorabile unui sta- 
tu quo în regiune. 


În cei doi ani şi jumătate care despart acordul franco-ger- 
man din 4 noiembrie 1911 privind Marocul şi războiul din 1914, 
europenii dau dovadă de o miopie penibilă. Marocul a fost deja 
miza unui serios conflict. Războiul purtat de Italia ca să-şi im- 
pună autoritatea asupra Libiei destabilizează şi mai mult Im- 
periul Otoman, provocând o nouă mare criză în Balcani. 

Italia acceptase propunerea de sprijin diplomatic reciproc 
şi de dezinteres reciproc privind Marocul şi respectiv Libia, 
formulată de Franţa; ea obținuse din partea Rusiei recunoaș- 
terea, printr-un tratat secret (4 octombrie 1909), a intereselor 

sale la Tripoli, în schimbul sprijinului pentru menţinerea sta- 
tu quo-ului în Balcani şi frânarea ambițiilor austro-ungare; în 
sfârşit, Marea Britanie acceptase principiul acţiunii italiene în 
Libia. 

În aceste condiții, Roma crede că poate acţiona: războiul 
cu Turcia, început în septembrie 1911, cuprinde întreaga Me- 
diterană orientală. Arhipelagul Dodecanez cade în mâinile flo- 
tei italiene care înaintează până spre Dardanele. În cele din 
urmă, la 15 octombrie 1912 se semnează un tratat de pace prin 
care Turcia cedează Tripolitania şi Cirenaica Italiei, care se an- 
gajează să evacueze insulele cucerite în Marea Egee. 

Războiul a şubrezit Turcia, deja cuprinsă de convulsiile re- 
voluţiei „Junilor turci“ ce puseseră capăt regimului hamidian 
(al Sultanului roșu). Acest fapt explică răzvrătirile și protes- 
tele care cuprind Balcanii, în special Macedonia, susținute de 
micile state creştine Serbia, Grecia şi Bulgaria. În ciuda riva- 
lităţilor ce le despart, toate trei se unesc împotriva Imperiului 
Otoman al cărui , jug apăsător“ l-au îndurat atâta timp. Toate 
trei socotesc că a venit momentul să grăbească prăbuşirea pu- 
terii turceşti, susținute în această direcție de Rusia, care n-a ui- 
tat umilirea suferită din partea Austro-Ungariei în 1908 şi care 
speră să-și redobândească prestigiul în regiune profitând de con- 
flictul care-i opune pe greci, sârbi şi bulgari turcilor. 

Sub egida Rusiei, în martie şi mai 1912, se semnează trata- 
te de alianţă între Serbia, Grecia și Bulgaria şi se pun bazele unei 
coaliții între cele trei ţări, ceea ce duce la izbucnirea războiu- 
lui în octombrie 1912. Armata bulgară zdrobește armata tur- 
că şi ajunge la porțile Constantinopolelui, ocupând totodată rapid 
Macedonia. La 3 decembrie, turcii cer încheierea unui armis- 
tițiu. În primăvară, luptele reizbucnesc. Adrianopolul este cu- 
cerit de bulgari. Pacea se semnează la Londra la 30 mai 1913 
printr-un tratat care-i elimină aproape complet pe turci din Eu- 
ropa. 

Dar învingătorii nu reușesc să se înțeleagă cu privire la Ma- 
cedonia, pe care o râvnesc toţi trei. Socotindu-se lezată, Bul- 
garia, care dusese greul conflictului împotriva Turciei, recurge 

din nou la arme, de data aceasta împotriva aliaţilor de ieri. Ea 
este ținută în șah de Serbia şi Grecia. România intră şi ea în 
război împotriva Bulgariei, urmată de Turcia. Învinsă, Bulga- 
ria se vede nevoită să ceară pacea, semnată la 10 august 1913. 
Macedonia este împărțită între Serbia şi Grecia; Turcia recâş- 
tigă Adrianopolul, iar România sudul Dobrogei. 

Cele două războaie balcanice au pus în pericol echilibrul 
fragil dintre influența rusească și cea austro-ungară în Balcani. 
Serbia, principalul punct de sprijin al politicii ruseşti în regiune, 
a ieşit în avantaj din acest joc. Ea s-a întărit din punct de ve- 
dere teritorial, mai cu seamă în Macedonia, oferind un exemplu 
slavilor de sud, croaţi şi sloveni, aflați sub dominaţia austro-un- 
gară; în plus, ea devine, mai mult decât înainte, un obstacol 
în calea Austro-Ungariei. Aceasta din urmă se mărginește să-i 
blocheze accesul la Marea Adriatică, favorizând, cu sprijinul 
Italiei şi Germaniei, crearea unui stat albanez ostil Serbiei. 

Serbia iese deci victorioasă din aceste contestaţii. Sigură de 
sprijinul Rusiei, ea este un spin în coasta Austro-Ungariei care, 
la rândul ei, nu aşteaptă decât o ocazie pentru a o zdrobi. 


În acest moment, când premisele conflictului mondial sunt 
întrunite şi când înlănțuirea iniţiativelor e pe cale să precipi- 
te catastrofa, trebuie să ne întoarcem la politica germană, nu fiind- 
că ar fi singura răspunzătoare pentru tragedia ce avea să urmeze, 
ci pentru că se află în centrul întregii conjuncturi care a dus 
la ea. 

La începutul secolului XX, Germania este fără îndoială pu- 
terea europeană care înregistrează cel mai evident progres, în- 
cepând cu creșterea demografică. După o lungă perioadă în care 
a fost inferioară sau egală cu cea a Franţei, populaţia ei devi- 
ne acum net superioară: cu 60 de milioane față de 40 de mi- 
lioane, Germania depăşeşte acum toate celelalte popoare 
europene cu excepţia poporului rus. Producţia sa industrială e 
în plin avânt: o depăşeşte pe cea a Angliei, cândva prima țară 
producătoare din lume. Universitățile sale sunt remarcabile: nici 
arheologia, nici geografia, nici fizica nu pot fi studiate fără cu- 

noaşterea limbii germane. Coeziunea socială a Germaniei e 
foarte mare și n-a cunoscut sfâșierile politico-sociale care au 
tulburat Franţa. În zorii secolului XX, Germania se află în si- 
tuaţia de a ocupa primul loc în Europa. În Franţa ca şi în Anglia, 
mulți se tem de acest lucru și nu văd cum ar putea împiedica 
dobândirea acestei supremaţii, tot aşa cum odinioară alte sta- 
te asistau, aproape neputincioase, la creşterea puterii Franţei 
sau, mai târziu, a Marii Britanii. 

Spre deosebire de Franţa sau Anglia, Germania n-a dobân- 
dit forță decât atunci când viaţa internaţională a încetat să mai 
fie limitată doar la continentul european. Japonia și Statele Uni- 
te sunt deja actori importanți într-o lume mai vastă decât cea 
a Congresului de la Viena. Pentru a se impune, Germania tre- 
buie să-şi lărgească viziunea către un orizont căruia nimeni nu 
i-a măsurat încă amplitudinea. În 1900, Anglia este prima pu- 
tere mondială, dar nu doreşte şi nici nu e capabilă să-și asu- 
me supremaţia în Europa: e mulțumită dacă nici o altă putere 
europeană n-o face. 

Între 1900 și 1910, Germania e foarte diferită de Reich-ul 
lui Bismarck. Gândirea acestuia din urmă era marcată de Con- 
certul european şi de tendința spre moderație. Reţinerea Ger- 
maniei bismarckiene era necesară pentru ca celelalte state 
europene să-i accepte supremaţia. Or, Germania wilhelmiană 
constată că supremaţia sa în Europa depinde de capacitatea de 
a contesta supremația Angliei. Ea se angajează într-o politică 
nu de înfruntare directă, ci de negocieri, pentru a sili Anglia să 
împartă rolul mondial pe care-l deţine. În fond, acesta e ade- 
văratul motiv al politicii navale a Germaniei, care introduce 
însă în politica sa o dimensiune ce-i va înspăimânta nu doar pe 
partenerii, pe clienţii şi pe rivalii săi din Europa, ci şi pe cei 
din afara Europei. 

Prima latură a politicii germane de câştigare a supremației 
în Europa este deci cea a expansiunii marinei sale. A doua la- 
tură este cea a sistemului de alianţe inspirat de teama genera- 
tă de hegemonia sa. 

Sistemul bismarckian se conducea după principiul instală- 
rii Germaniei în poziția de arbitru între marile puteri. Franța 
era exclusă deliberat din acest sistem pentru a i se interzice să 
conteste cu armele, într-o bună zi, înfăptuirile lui Bismarck. 
Anglia era absentă din sistem pentru că nu voia să fie constrân- 
să să intervină pe Continent pentru a restabili echilibrul. Refu- 
zând să aleagă între Rusia şi Austro-Ungaria, Germania exercita 
o influență moderatoare asupra celor doi parteneri, cărora nu 
motivele de a se opune influenţei sale crescânde le lipseau. 

Germania lui Wilhelm al II-lea nu mai are voința de mode- 
raţie pe care o avea în timpul lui Bismarck. Dimpotrivă, în anii 
1905-1912, cancelarul von Biilow îndreaptă cu precădere Ger- 
mania spre o legătură cu Austro-Ungaria. Acţionând astfel, Ger- 
mania întoarce spatele politicii prudente, trecând, în problemele 
ce preocupă guvernul de la Viena, la remorca aliatului și clien- 
tului său. Sau, mai degrabă, politica germană integrează Aus- 
tro-Ungaria în viziunea sa privind viitorul, sprijinind cele mai 
discutabile tendințe ale monarhiei bicefale. Fără să-şi fi propus 
acest lucru, Germania se obișnuiește tot mai mult cu ideea de 
a lupta nu pentru interesele sale directe, ci pentru a evita o gra- 
vă slăbire a Vienei. 

În momentul diversificării Concertului european și al dez- 
agregării sistemului bismarckian, Germania a reacţionat prost. 
Iar prea marea ei putere nu era deloc în avantajul său. Bine- 
înțeles, von Biilow nu s-a arătat afectat de apropierea franco- 
-italiană din 1902. Nu este oare firesc, spunea el, ca, rămânând 
fidelă Triplicei, Italia să-şi amelioreze relaţiile cu vecina ei, 
Franţa? Cu toate că von Bülow declara că Antanta Cordială nu 
schimba nimic în politica Angliei, Germania a contestat vio- 
lent acordul, fără a reuşi să afecteze solidaritatea franco-bri- 
tanică. Şi, deși metoda intimidării a rămas fără efect, ea a fost 
reluată în momentul crizei marocane. 

Berlinul pare să fi nesocotit dimensiunea geostrategică a pro- 
blemei. Deşi puterea şi ambițiile sale navale nu puteau decât 
să trezească temerile Cabinetului de la Londra, Germania se 
încăpăţânează să urmărească ruperea solidarităţii franco-bri- 

tanice, benefică atât pentru Franţa cât şi pentru Anglia. Ea ar 
fi fost mai inspirată dacă ar fi încercat să opună Franța Angliei 
în cazul crizei Balcanilor, context în care ambițiile Rusiei şi 
obiecțiile Angliei ar fi pus Franţa în situaţia neplăcută de a se 
vedea silită să opteze între cei doi aliați ai săi. 

Angajamentul german de partea Austro-Ungariei a făcut ca 
tentativa de a provoca trădarea Rusiei şi îndepărtarea ei de 
Franța să rămână iluzorie. Apelurile lui Wilhelm al II-lea, ca- 
re-l invita pe ţar să domine împreună Europa, erau contraca- 
rate de inițiativele austro-ungare care vizau reducerea influenței 
Rusiei în Balcani. Mai mult cu iritare decât cu metodă, Ger- 
mania se străduia, alternând şiretenia cu intimidarea, să dis- 
trugă sau să golească de conţinut acordurile anglo-franceze şi 
anglo-ruse, ba chiar și alianța franco-rusă. 

De fapt, Germania nu avea în fruntea sa guvernul cerut de 
puterea la care ajunsese. „Cine comandă la Berlin?“ a întrebat 
într-o bună zi şeful Statului-Major austriac Conrad von Hetzen- 
dorf. Într-adevăr, nimeni nu ştie. Germania este o autocraţie 
temperată de rivalități interne. Fațada este monolitică, dar fon- 
dul este haotic. Superputernică, Germania nu ştie încotro se în- 
dreaptă şi nici ce vrea. 

Ea se teme de „încercuirea“ la care e supusă de Tripla An- 
tantă, dar nu are ce propune în schimb pentru a spori încrede- 
rea partenerilor săi. Dimpotrivă. Dezvoltarea accelerată a flotei 
sale şi discursurile neliniştitoare ale lui Wilhelm al II-lea şi von 
Tirpitz alarmează Anglia. Franța urmăreşte cu teamă progre- 
sele unei armate ce face obiectul celei mai atente griji din par- 
tea împăratului însuși şi care scapă de orice control democratic. 
Germania nelinişteşte. Puterea pe care o deţine nu este un sfet- 
nic bun. Ea nu ţine seama, aşa cum ar trebui, de faptul că lu- 
mea e pe cale să se schimbe: şi-ar fi putut pesemne impune 
supremaţia în Europa; nu va putea însă în nici un caz să şi-o 
impună asupra întregii lumi. 

Cât despre Anglia, ea se va strădui să contracareze ambi- 
tiile germane. În 1900 ea reprezintă prima putere a lumii. Nu 
prin forța armatelor sale, care nu se pot compara cu cele ale 

Germaniei, Franţei sau Rusiei. Ci prin flota sa care stăpâneş- 
te mările, prin imperiul său colonial, prin puterea industriei sale 
manufacturiere, prin pieţele sale financiare, prin pieţele de ma- 
terii prime şi, în sfârșit, prin bogăţia sa națională. 

Anglia este bine guvernată, nu atât de oameni excepționali, 
cum a avut în secolul al XIX-lea, cât de politicieni cu o for- 
maţie solidă, supuşi controlului unui parlament activ, dispu- 
nând de o administraţie de foarte bună calitate. 

Fără îndoială, Anglia nu e conştientă încă de faptul că lumea 
s-a schimbat. Pentru ea, Japonia nu reprezintă decât un instru- 
ment al propriei politici. Nu ignoră dezvoltarea Americii, dar o 
priveşte cam de sus. Atenţia ei se îndreaptă însă către progre- 
sele Germaniei, care ridică probleme. Berlinul nu caută o în- 
fruntare directă, dar devine un partener ce trebuie supravegheat. 
Într-o faimoasă notă adresată Cabinetului, sir Eyre Crowe, sub- 
secretar de stat permanent la Foreign Office, recomandă să se 
acorde prioritate acestei probleme. Nici Franța, nici Rusia nu 
amenință supremaţia engleză. Germania, în schimb, e pe cale 
s-o facă. 

Franţa este în continuare socotită, mai cu seamă la Londra, 
drept imprevizibilă. Începând din 1815, n-a mai fost în stare 
să se impună pe primul loc, iar după 1870 cu atât mai puţin. 
Ea trăiește din reputaţia — pe care i-au creat-o Revoluţia, Im- 
periul, anul 1848 — de a fi capabilă de acţiuni neaşteptate. De- 
căderea ei demografică și conservatorismul social îi reduc mult 
mijloacele de acţiune. 

Umilită de tratatul de la Frankfurt, Franţa ar vrea să-și ia 
„revanşa“. Ea nu poate accepta ca definitivă anexarea Alsaciei 
şi a unei părți a Lorenei. Se supune unui efort imens dedicat 
armatei pentru a menține paritatea militară cu Germania — pa- 
ritate absolut formală de altminteri. Și-a extins influența inter- 
națională prin politica colonială pe care a dus-o. A ieșit din 
izolare şi nu acceptă să fie din nou condamnată la marginali- 
zare. 

Trebuie oare mers mai departe? Trebuie oare acceptată teza 
încercuirii, teza celor care cred că, în faţa unei Germanii prea 

puternice şi imprevizibile, conducătorii francezi şi ruşi au încer- 
cat să provoace înfruntarea? S-ar părea că nu. Așa cum Germa- 
nia a devenit de-a lungul anilor prizoniera alianței sale cu Viena, 
Franţa a fost şi ea prizoniera alianței sale cu Rusia. Aceasta n-ar 
fi avut un caracter abuziv dacă Germania n-ar fi beneficiat de 
o prea mare putere ca să poată fi integrată în Concertul euro- 
pean. 

Țesătura complexă a relaţiilor diplomatice dintre țările eu- 
ropene constituie o frescă pe care contemporanii au avut-o în 
faţa ochilor. Nu e vorba doar de o figură de stil: este realita- 
tea unei lumi care va influenţa judecăţile şi hotărârile condu- 
cătorilor, va polariza sentimentele populare şi în cele din urmă 
va provoca războiul. lată câte, și cât de importante, resorturi 
trebuie să demontăm pentru a înţelege evoluţia situaţiei. 

În vreme ce jocul diplomatic se desfăşura între aceiaşi par- 
teneri (Germania, Anglia, Franța, Austro-Ungaria, Italia, Ru- 
sia, Imperiul Otoman), Statele Unite ale Americii deveniseră 
prima putere economică şi industrială a lumii. Această evolu- 
ţie a fost extrem de rapidă: convenind să socotim potenţialul 
industrial al Regatului Unit în 1900 ca având valoarea de 100, 
Statele Unite erau în 1880 la 46,9% în timp de Anglia era la 
73,3%. În 1900 Statele Unite depăşiseră net (127 față de 100) 
Anglia, rămasă totuşi prima între statele europene. În 1913, Sta- 
tele Unite atingeau 298% faţă de 127% Marea Britanie, mai 
mult decât dublul. La aceeași dată, Germania depăşea Anglia 
(137 față de 127). 

Avântul Statelor Unite (potrivit altor indicatori precum creş- 
terea demografică sau consumul de energie) era deci un fapt 
care n-a scăpat contemporanilor, dar care n-a intrat în analiza 
lor geopolitică drept un fenomen care-i privea direct. La urma 
urmei, nu preziseseră mai mulți analişti, Tocqueville mai ales, 
că secolul XX va fi dominat de Statele Unite şi de Rusia? 

Oricât de fulgerătoare, progresele Japoniei au fost mai pu- 
țin impresionante. În această perioadă, Japonia dobândeşte în 
plan demografic, industrial, militar şi naval o pondere compa- 
rabilă cu cea a unui stat european mediu ca Franța. Avantajul 

geografic nu era nici el neglijabil: Japonia era singura ţară în Ex- 
tremul Orient care dispunea de forțe atât de concentrate, la mare 
distanță de centrele de putere ale celorlalți parteneri mondiali. 

Dacă declinul Europei în faţa Statelor Unite și Japoniei nu 
apărea cu claritate în ochii contemporanilor, progresul Germa- 
niei, în schimb, nu putea decât să neliniştească. Dacă reluăm 
etalonul anterior, în 1880 potenţialul Germaniei era de 27,4% 
faţă de 73,3% în Marea Britanie, 25,1% în Franţa şi 24,5% în 
Rusia. Germania lui Bismarck se afla deci mult în urma Angliei 
şi se situa la un nivel comparabil cu cel al Franţei şi al Rusiei. 
Decolarea se produce în 1900: cu 71,2% Germania se află tot 
în urma Angliei (100), dar a depășit net Rusia (47,5%) şi mai 
ales Franța (36,8%). Desprinderea Germaniei se produce în- 
tre 1900 şi 1913, cu un indice care creşte la 137,7%, depăşin- 
du-l pe cel al Regatului Unit (127,2%) şi lăsând mult în urmă 
Franța (57,3%) şi chiar Rusia în ciuda rezultatelor remarcabi- 
le ale acesteia din urmă (76,6%). 

Progresele Germaniei sunt confirmate şi de indicatorii de- 
mografici, indicatorii de producţie şi de consum de energie. 
Celălalt parametru de mare importanță pentru Germania este 
cel al puterii militare. Desigur, numărul de oameni înrolați ră- 
mâne, proporțional, aproximativ constant în Germania, Fran- 
ţa şi Rusia, dar armata germană profită din plin de creșterea 
populaţiei şi de dezvoltarea industrială. Numărul de rezerviști 
germani e mult mai mare decât cel francez; numărul de sub- 
ofițeri e net superior; artileria, armamentul depășesc cu mult 
înzestrarea armatei franceze. Da, armata germană a devenit pri- 
ma armată din lume. Nou este însă faptul că marina germană 
este, prin tonaj și numărul de nave, a doua în lume. Desigur, ea 
se află mult în urma celei a Marii Britanii, dar e deja privită 
de Anglia ca o ameninţare la rolul ei de stăpână a mărilor. 

Ultimii treizeci de ani ai sfârșitului de secol al XIX-lea n-au 
fost doar anii sistemului bismarckian, ai gloriei și eșecului său. 
Au fost şi anii jubileului Reginei Victoria, anii lui Gladstone 
şi Disraeli, ai puterii netulburate a Marii Britanii, ai necontes- 
tatei sale supremaţii navale. Chiar dacă Războiul burilor a re- 


NOILE CONDIȚII ALE VIEȚII INTERNAȚIONALE 151 


prezentat un moment iritant pentru ea, Marea Britanie rămâ- 
ne totuşi prima putere mondială. 

Următorii cincisprezece ani au fost mult mai puţin senini. 
Ca urmare a sfidării germane, Anglia a trebuit să se apropie 
de statele continentale. Dincolo de Balcani, dincolo de soarta 
Imperiului Austro-Ungar, dincolo de revanşa Franţei asupra 
Germaniei, în cauză se află chiar destinul Regatului Unit, şi 
Germania este cea care-l pune sub semnul întrebării. Nimeni 
nu-şi închipuia în acea vreme că declinul britanic nu va fi spre 
folosul Germaniei, ci al Statelor Unite. 


VII 
Primul Război Mondial 
și ordinea de la Versailles 
(1914-1919) 


Trăsăturile caracteristice ale Primului Război Mondial. — 
Cele două principale teatre de operaţii. — Războiul de poziții în 
Vest. — Războiul în mișcare în Est. — Ralierile la cele două ta- 
bere. — Prăbuşirea frontului de est. — Conflictele din Vest. — 
Temeiurile de reglementare a păcii. — F'rustrările Franței. — Slă- 
biciunile ordinii de la Versailles. — Nesocotirea noilor realități 
mondiale. 


Perioada dinaintea „Marelui Război“ stă mărturie pentru ne- 
putinţa europenilor de a institui o nouă ordine care să moște- 
nească Concertul european şi sistemul lui Bismarck. Odată cu 
abandonarea acestuia din urmă, se schițează o rețea bipolară 
de alianţe antagoniste care au tendinţa de a deveni tot mai dure. 
Alianţa franco-rusă a permis contracararea şi echilibrarea pu- 
terii crescânde a Germaniei. Pentru Franța, ea a servit şi ca un 
paliativ al celor mai redutabile efecte ale supremaţiei pe care 
Germania era pe cale s-o dobândească în Europa. Pe de altă par- 
te, alianţa dintre Germania şi Austro-Ungaria a menţinut mo- 
narhia bicefală, măcinată de forțe centrifuge și amenințată de 
ambițiile Rusiei. 

După 1907, raporturile dintre Tripla Antantă anglo-fran- 
co-rusă și acordul Triplice, germano-austro-italian, devin tot mai 
mult raporturi între două blocuri ostile, ceea ce sporeşte dificul- 
tatea ajustărilor ce trebuiesc permanent operate pentru menține- 
rea unui echilibru de forțe. Rapida creștere a puterii Germaniei 
face ca pericolul ce planează asupra Europei să fie din ce în ce 
mai apăsător. Totodată, slăbiciunile Austro-Ungariei sunt mas- 
cate de Berlin. 

Pe de altă parte, atât francezii cât și rușii pândesc momen- 
tul în care o greşeală din partea Germaniei le-ar permite să sară 
la beregata Reich-ului ca să-i slăbească poziţia în Europa. Exis- 
tă un soi de fatalitate care mână marile puteri europene spre 
conflict. Dacă responsabilităţile directe şi imediate pentru de- 
clanşarea conflictului apasă neîndoielnic pe umerii Germaniei, 
Tripla Antantă are și ea partea ei de vină, mai ales Franţa și 
Rusia. Germania socoteşte că nu poate lăsa ca Austro-Ungaria 
să fie umilită de sârbi, riscând în plus o prăbuşire a imperiului 
sub dubla presiune a minorităţilor slave şi a sfidării lui de că- 
tre Rusia în Balcani. La Berlin, momentul părea propice scoa- 
terii Franţei din luptă în vederea înfruntării previzibile cu Marea 
Britanie. 

Franţa, în schimb, ştie din proprie experiență că raportul 
de forțe în domeniul demografic, industrial şi militar se dete- 
riorează în ceea ce o privește. Ea nu poate abandona Rusia în 
rivalitatea ei cu Austro-Ungaria. Reculul Sankt-Petersburgului 
s-ar concretiza într-un nou dezechilibru în defavoarea Franţei. 

Această înlănțuire logică a premiselor este accelgrată de evo- 
luţia crizei ce a provocat conflictul, evoluţie pentru care Austro- 
Ungaria şi Germania au fost, prin brutalitatea comportamen- 
tului lor, direct răspunzătoare. 


Pentru contemporanii săi, războiul din 1914-1918 a fost 
„Marele Război“. Într-adevăr, amploarea mijloacelor puse în 
joc de beligeranți, numărul imens al pierderilor de vieţi ome- 
neşti şi durata ostilităților depășesc tot ce se cunoscuse până 
atunci. 

Dacă e adevărat că războiul nu s-a limitat la Europa — au 
avut loc lupte în Extremul Orient, în Asia Mică, în Africa —, 
teatrul principal de operaţiuni a fost totuși Europa. Se poate 
spune că Primul Război Mondial a fost într-adevăr ultimul mare 
război european, cel din 1939-1945 fiind un autentic război 
„mondial“. 

Războiul s-a dus pe două fronturi principale: frontul fran- 
cez la Vest şi frontul rusesc la Est. În Vest, inițiativa a aparținut 

Germaniei care, în două ocazii, și-a ratat de puţin obiectivul. 
În august 1914, ea a impus un război în mişcare printr-un atac 
brutal prin Belgia, cu scopul de a scoate rapid Franţa din lup- 
tă. Această mare ofensivă a primelor zile s-a soldat cu un eşec 
pentru Germania şi cu o victorie pentru Franţa, care i-a per- 
mis să recupereze o parte din teritoriul invadat. Acestei faze 
i-a urmat o nouă formă de luptă, războiul de tranșee, în cursul 
căruia încercările de a străpunge frontul s-au soldat cu dezas- 
tre de o parte şi de alta. Dacă ofensiva germană a fost oprită 
la Verdun, victoria revenind Franţei, ofensiva franceză de la 
Nivelle a eşuat în departamentul Somme fără a putea afecta 
apărarea germană. 

A doua mare tentativă germană, din iunie 1918, a repurtat 
un succes iniţial care a determinat Statul-Major german să crea- 
dă că poate relua războiul în mișcare, speranță ce s-a dovedit 
şi ea iluzorie. După această dată, inițiativa revine iarăşi Fran- 
tei şi aliaţilor ei occidentali şi conduce la înfrângerea armatei 
germane. 

Războiul din Est a fost marcat de ofensiva rusească în Pru- 
sia orientală care s-a soldat cu înfrângerea de la Tannenberg. 
El a avut marele merit de a bloca o parte a armatei germane 
şi de a o împiedica să obțină o victorie decisivă în Vest încă 
de la începutul conflictului. Aici, războiul a rămas un război 
în mișcare cu succese de-o parte şi de alta: ale germanilor în 
Polonia şi Lituania, ale ruşilor în Galiţia. El s-a încheiat la în- 
ceputul anului 1917 cu o înfrângere în toată regula a armatei 
ruse, care a împins imperiul țarist la revoluţie, la distrugerea 
potenţialului militar, ocuparea unei părți importante a terito- 
riului său şi, în cele din urmă, la un tratat de pace echivalent 
cu o capitulare. 


În Vest, Franţa este incontestabil partea determinantă în con- 
flict. Războiul se poartă pe teritoriul ei. Ea mobilizează cel mai 
mare număr de soldaţi în încercarea de a contrabalansa arma- 
ta germană; în principal, greul bătăliilor cade pe umerii recru- 
ților francezi. Tot ei intervin acolo unde prezenţa lor e necesară: 

în Dardanele, în Serbia-Macedonia, pe frontul italian pentru a 
restabili o situație compromisă. Franţa pierde în război un mi- 
lion şi jumătate de oameni, mult mai mulți decât Anglia, Ita- 
lia sau Statele Unite. Atinsă deja de scăderea demografică, 
Franţa suferă o grea pierdere care va atârna greu asupra poli- 
ticii sale în perioada interbelică. 

Războiul din Vest a fost totuşi un război de coaliție. Fran- 
ţa avea sprijin din partea Angliei, cândva prima putere mon- 
dială, cu o industrie și o piaţă financiară puternic dezvoltate. 
Unii istorici au conchis de aici că Germania nu putea da o lo- 
vitură decisivă Franţei. Deşi e greu de dovedit contrariul, eve- 
nimentele din mai-iunie 1940 arată că planul Schlieffen, după 
care a fost condus atacul german din 1914, ar fi putut să scoa- 
tă Franţa din luptă încă de la începutul războiului. Este evident 
că în 1914 armata franceză a beneficiat de un ajutor conside- 
rabil din partea ofensivei ruse din Prusia orientală, care a silit 
Germania să retragă două corpuri de armată de pe frontul oc- 
cidental. În schimb, contribuţia engleză la această bătălie a fost 
neglijabilă. Coaliția a salvat deci Franța, care a făcut totuşi gro- 
sul efortului. 

Tot Franţa, în ciuda ocupării unor importante regiuni indus- 
triale de către Germania încă de la începutul războiului, își asi- 
gură în mare parte propriile nevoi de armament, ba chiar şi 
pe ale altor membri ai coaliției. Nimeni n-a prevăzut că dura- 
ta conflictului şi consumul de muniţie vor fi atât de mari. Franța 
a produs armele, tunurile, muniţia, avioanele şi întreg mate- 
rialul necesar războiului de tranșee, cu preţul unui efort uriaş. 

Mobilizarea bărbaţilor în stare să poarte arme, în detrimen- 
tul agriculturii şi al industriei, a fost atât de mare încât în iar- 
na 1916-1917 Franţa era pe marginea prăpastiei. A fost nevoie 
de întreaga energie a marilor conducători ai țării pentru a se evi- 
ta colapsul. În momentul când armata rusă s-a prăbuşit iar ar- 
mata engleză rămânea o verigă slabă a frontului occidental, cu 
o contribuţie limitată față de efortul francez, Antanta se afla la 
doi paşi de înfrângere. 

Când îşi dau seama că războiul va dura şi că a devenit prac- 
tic imposibil să se obţină victoria printr-un atac frontal, occi- 
dentalii hotărăsc că instituie blocada. Participarea Angliei la 
conflict le asigură supremaţia pe mare, supremație pe care Ger- 
mania n-a fost niciodată în stare s-o conteste. Totuşi, în ciuda 
unui succes real în planul fluxului de mărfuri, blocada n-a avut 
efectul scontat, căci Germania reuşeşte să astupe deficitele de 
aprovizionare printr-o mai bună utilizare a resurselor şi prin 
jefuirea ţărilor ocupate. 

Încă din 1915, Germania reuşeşte să întoarcă arma bloca- 
dei împotriva occidentalilor, recurgând la războiul submarin 
care are un succes uimitor, reprezentând totodată una din ca- 
uzele înfrângerii sale finale. Într-adevăr, e neîndoielnic că Sta- 
tele Unite au fost în mare măsură împinse să intre în război 
împotriva Germaniei ca urmare a războiului submarin şi a con- 
secințelor sale asupra economiei americane. Se cuvin amintite 
în acest sens uriaşele comenzi franceze şi engleze către indus- 
tria americană rămase la cheu din lipsa vapoarelor de trans- 
port. În februarie-martie 1917, Marea Britanie pare amenințată 
cu sufocarea din cauza războiului submarin. 

A doua tentativă a beligeranţilor de a relua iniţiativa a con- 
stat în iniţiativa de a îndemna alte state să intre în conflict. Ger- 
mania și Austro-Ungaria reuşesc să atragă Bulgaria şi Turcia 
de partea lor. Participarea Bulgariei a facilitat acțiunea împo- 
triva Serbiei şi a României. Închizând Strâmtorile, Turcia a slă- 
bit puternic legătura între Rusia şi aliaţii ei din Vest. 

Occidentalii obţin și ei alăturarea unor importante forțe la 
tabăra lor: Italia (1915) şi România (1916). Aceasta din urmă, 
după câteva succese iniţiale este rapid scoasă din luptă de ar- 
mata germană. Cât despre Italia, ea reprezintă mai degrabă o 
povară decât un atu. Mai mulţi istorici s-au întrebat care a fost 
profitul acestor intervenţii. Asemenea socoteli sunt totuşi de 
privit cu rezervă: intrarea în război a două țări ar fi avut con- 
secinţe grave, atât pe frontul occidental cât şi pe cel oriental, 
dacă se făcea de partea Germaniei. 

Fireşte, marele succes al diplomaţiei occidentale a fost ace- 
la de a determina Statele Unite să iasă din neutralitate şi să in- 
tre în coaliție. Mobilurile propriu-zis americane au atârnat greu 
în această decizie: teama de dominaţia germană asupra conti- 
nentului european și ostilitatea față de războiul submarin. Dar 
rezultatul este şi meritul unei diplomaţii occidentale extrem de 
active. 

Nu-i mai puțin adevărat că vederile Statelor Unite — putere 
extraeuropeană — sunt evident diferite de cele ale beligeranți- 
lor europeni, cu atât mai mult cu cât ţara are o poziţie din care 
îşi poate impune mai ușor punctele de vedere decât ţări care, 
precum Franţa, au suportat greul conflictului epuizându-şi re- 
sursele şi energiile. 

Într-o primă fază, pentru a întări legăturile din alianță (mai 
ales cu Rusia), ca şi pentru a atrage noi state să intre în răz- 
boi de partea sa, coaliția occidentală nu s-a zgârcit cu promi- 
siunile, tipice de altfel pentru diplomaţia europeană tradițională. 
Statele Unite nu se simțeau însă legate de aceste promisiuni și 
n-au manifestat niciodată altceva decât un profund dispreț pen- 
tru angajamentele luate față de Rusia, a cărei politică autocra- 
tică o privea cu oroare. 

Rusia a obținut, într-adevăr, ca puterile occidentale să ac- 
cepte, încă de la începutul conflictului, obiectivele sale de răz- 
boi. În caz de victorie, ea urma să obţină o întărire considerabilă 
a puterii sale în Balcani, asupra Constantinopolului şi asupra 
Strâmtorilor. Revendicări ce ar fi pus cu siguranță Marea Bri- 
tanie, care subscrisese la ele, într-o situaţie jenantă în momen- 
tul reglementărilor de pace. Prăbuşirea imperiului țarist în 
februarie 1917 a anulat în chip oportun aceste promisiuni. 

Cât priveşte Japonia, ea a fructificat imediat, în dauna Ger- 
maniei, avantajele pe care dorea să le obțină. Nici în acest caz 
Statele Unite n-au fost mulțumite de întărirea poziţiilor aces- 
tei ţări în Pacific şi în China. Totuşi, Japonia a atins, fără spri- 
jin exterior, obiectivul pe care şi l-a propus. 

Unul din principalele rezultate ale războiului a fost acela că 
a dat unor puteri extraeuropene — Japonia şi mai ales Statele 

Unite — dreptul de a se pronunţa și de a interveni în proble- 
mele europene. Concursul dat de Japonia în Extremul Orient 
a fost departe de a fi neglijabil. Cel al Statelor Unite pe fron- 
tul occidental a fost decisiv. Mai mult încă, exporturile ame- 
ricane în Europa pe timpul războiului, fie că a fost vorba de 
material militar, de produse industriale sau de produse agri- 
cole, au făcut din Statele Unite arsenalul democraţiilor. 


De partea imperiilor centrale, atelajul germano-austro-un- 
gar a fost dezechilibrat fără încetare. Monarhia bicefală, pentru 
salvarea căreia a fost declarat războiul, a renunţat la autono- 
mia sa de acţiune. Germania s-a trezit în fruntea unei coaliții. 
Ponderea ei, locul ocupat, rolul ei erau mult mai mari decât 
cele ale partenerilor săi, lucru nu lipsit de consecințe: astfel, 
ea a putut să ducă războiul aşa cum a dorit, fapt pe care Fran- 
ţa nu l-a obținut decât târziu şi numai în plan strict militar. 

Alt avantaj, tactic de data aceasta: Germania beneficiază 
de liniile interioare, cu atât mai mult cu cât drumurile şi căi- 
le sale ferate sunt moderne; ea poate astfel să transporte rapid 
unitățile de la un front la altul. 

În sfârșit, Germania s-a pregătit mai bine de război decât 
occidentalii. Marele său Stat-Major nu are echivalent nici în 
Franța, nici în Rusia, nici în Marea Britanie. Materialele sale mi- 
litare sunt adesea mai performante, concepute pentru războiul 
ce avea să fie dus. Pe scurt, Germania are avantajul inițiativei. 

Toate acestea explică succesele ei iniţiale pe frontul occi- 
dental, pentru depășirea cărora francezilor și aliaților le vor tre- 
bui patru ani. Explică totodată superioritatea constantă a armatei 
germane asupra armatei ruse, care a repurtat totuşi mari vic- 
torii, însă asupra Austro-Ungariei: va fi nevoie de intervenția 
armatei germane pentru a opri înaintarea generalului Brusilov 
şi pentru a scoate din luptă armata română. 

Deși resursele Germaniei, în oameni şi putere industrială, 
n-au încetat să se reducă în raport cu o coaliție considerabil în- 
tărită de participarea americană la război, în martie 1918, Lu- 
dendorff a reuşit să aşeze în ordine de bătaie pe frontul de vest 

192 de divizii, respectiv cu 30 mai multe decât francezii și bri- 
tanicii la un loc, mulțumită, fireşte, transferului a numeroase 
trupe afectate anterior frontului rusesc. Statul-Major german a 
scontat că va realiza o rupere a frontului francez, așa cum fu- 
sese cea încercată în august: 1914. După ce s-a reuşit separa- 
rea corpului expediționar englez de grosul forțelor franceze, 
străpungerea frontului a eşuat în cele din urmă. Maşina de răz- 
boi germană a dat primele semne de slăbiciune în momentul 
în care comandamentul a fost unificat sub comanda mareșa- 
lului Foch care a lovit armata germană fără a-i lăsa timpul să 
se redreseze. 

Încă de la sfârşitul lunii septembrie 1918, Ludendorff îi cere 
guvernului german să solicite un armistițiu deoarece se teme 
de prăbuşirea armatei şi a statului, şi în cele din urmă de ca- 
pitulare. Cartierul general, care practic conduce Germania, se 
teme de o situaţie revoluţionară. Cum luna octombrie trece fără 
ca frontul să se prăbușească, Ludendorff speră să ajungă în iar- 
nă, ceea ce ar însemna o pauză în derularea luptelor. Situaţia se 
agravează însă din nou. Statul-Major îi impune atunci lui Wil- 
helm al II-lea să capituleze. Structurile germane se dezagregă 
şi comandantul suprem al armatei se vede nevoit să ceară armis- 
tițiul. Prăbușirea este totală: deopotrivă a puterii de stat și a ar- 
matei. Cum însă aceasta din urmă nu se destramă, ea va putea 
pretinde în viitor că n-a fost învinsă pe câmpul de luptă de că- 
tre aliați, ci că a primit „o lovitură de pumnal în spate“ din par- 
tea autorităţilor civile. Mitul acesta, care va rezista multă vreme 
şi-şi va avea importanţa lui, arată cu prisosință că, în ciuda în- 
frângerii umilitoare, Germania din 1918 e departe de a fi con- 
ştientă de declinul său istoric. Va fi nevoie de un alt război şi 
de o înfrângere şi mai usturătoare pentru ca această realitate să 
fie integrată în conștiința sa politică. 

Războiul are drept consecință imediată gravă pentru Euro- 
pa sărăcirea. Pe lângă pierderile în vieţi omenești, enorme şi 
ireparabile, există altele legate direct de conflict. Franţa a pier- 
dut 40% din potenţialul său industrial concentrat în regiunile 
ocupate, unde pământurile arabile nu mai pot fi cultivate din 

cauza bombardamentelor şi a schijelor. Resursele financiare 
și balanţa comercială sunt grav afectate. Pieţele externe sunt 
abandonate în beneficiul producţiei de armament. Importuri- 
le de materii prime şi de alimente trebuiesc plătite, iar pentru 
aceasta trebuiesc lichidate creanţele asupra țărilor neutre. Aceas- 
tă punctie puternică sărăcește țările bătrânului continent. În ace- 
laşi timp, țările extraeuropene îşi dezvoltă rapid producţia: în 
America de Sud (Argentina, Brazilia) şi în Australia produc- 
ţia de cereale şi de carne, în Japonia cea de produse manufac- 
turate, în Statele Unite mai ales, unde producţia de oţel s-a 
dublat, iar tonajul flotei comerciale s-a cvadruplat. America- 
nii dispun la sfârșitul războiului de jumătate din rezervele de 
aur mondiale. Ei au creditat statele beligerante cu 10 miliarde 
de dolari. 

Astfel, Europa încetează să mai fie primul centru al pros- 
perității mondiale. Slăbită, ruinată, ea constată că pierde pre- 
ponderenţa economică în beneficiul Statelor Unite. 

Condiţiile armistițiului din 11 noiembrie 1918 sunt impuse 
Germaniei şi aliaţilor Franţei de către mareșalul Foch, coman- 
dant suprem al forțelor aliate. Ele sunt severe, deși Foch n-a 
cerut ca armatele aliate să meargă până la Berlin: ocuparea în- 
tregului mal stâng al Rinului cu trei capete de pod, lichidarea 
armatei germane, predarea artileriei grele îl privează pe adver- 
sar de mijloacele de a relua lupta. 

Exigenţele Franţei privitoare la armistițiu li se par prea dure 
marilor ei parteneri (Marea Britanie, Statele Unite), dar până 
la urmă sunt acceptate. Cu totul alta este reacţia lor când se 
pune problema stabilirii condiţiilor de pace. Statele Unite şi-au 
definit poziţia încă de la 8 ianuarie 1918, adică înainte de par- 
ticiparea lor efectivă la luptele de pe frontul francez, sub for- 
ma celor „paisprezece puncte“ ale preşedintelui Woodrow 
Wilson, document care amestecă „principii generale“ și dis- 
poziţii particulare. Anumite principii sunt întoarse împotriva 
aliaților: condamnarea diplomaţiei secrete şi, prin urmare, a pro- 
misiunilor făcute beligeranţilor în domeniul rectificării frontie- 
relor etc.; crearea unei „Ligi a Naţiunilor“ ale cărei principii 

sunt diametral opuse celor ale vechii Concertării europene, so- 
cotite falimentare. Alte principii, precum dreptul popoarelor 
de a dispune de soarta lor, reducerea înarmării, pot fi folosite 
de ţările învinse pentru a salva ce se mai putea salva — ceea 
ce Germania nu va ezita să facă. 

Prima constatare ce se impune în analiza negocierilor pri- 
vind reglementările de pace este că ruşii sunt absenţi. Aceas- 
ta înseamnă că pacea propusă nu va ţine seama de unul dintre 
cele două mari teatre de operaţiuni ale războiului. Învingând 
Rusia, Germania şi-a impus condiţiile prin Tratatul de la 
Brest-Litovsk (3 martie 1918). Înfrângerea Germaniei de către 
aliații occidentali ar fi trebuit să determine caducitatea dispo- 
ziţiilor de la Brest-Litovsk. Este exact ceea ce s-a petrecut la 
Versailles, dar rușii vor fi totuşi excluși de la negocieri. Re- 
zultă de aici că întreaga construcţie a păcii de la Versailles în 
privinţa Europei de Est poartă, încă din start, pecetea lipsei de 
credibilitate, căci unul dintre principalii actori ai vieţii inter- 
naţionale este absent — nu întâmplător, ci fiindcă aşa au hotă- 
rât occidentalii: Rusia aflată sub conducerea savietelor este 
exclusă de la reglementările de pace, fapt ce va atârna greu în 
viața Europei interbelice. 

În ceea ce priveşte negocierile de pace, poziţiile aliaţilor sunt 
foarte diferite. Franța, care a dus cu succes cea mai mare parte 
a poverii războiului, are o singură preocupare: ca Germania 
să nu mai fie în stare să provoace răul pe care l-a produs. Ne- 
încrederea fiind absolut normală, francezii vor să priveze Ger- 
mania de mijloacele de a domina Europa. Aceasta înseamnă 
măsuri pe plan militar; dar pentru ca garanția să fie sigură, pen- 
tru ca amenințarea să dispară şi până şi violările, oricând po- 
sibile, ale clauzelor Tratatului să nu mai poată reprezenta vreun 
pericol, multă lume în Franţa nu vede decât o singură cale: dis- 
trugerea operei lui Bismarck şi sfârșitul unității germane. 

Îşi fac loc aici două ipoteze: înființarea unui stat renan, loca- 
lizat în principal pe malul stâng al Rinului, care ar pune Franța 
la adăpost de o invazie bruscă. De fapt, o mişcare particula- 
ristă renană chiar există, iar Franţa va încerca să se sprijine pe 

ea. Această manevră, cam artificială, nu va avea sorți de iz- 
bândă. Cealaltă abordare, revenirea la Germania principilor 
electori, nu va avea mai mult succes. Chiar şi în Franţa ea e 
departe de a fi susținută unanim. Se subliniază sentimentul na- 
tional german întărit de război şi de camaraderia militară, ab- 
sența structurilor pe care această abordare s-ar putea sprijini. 
Celor care visează să se reîntoarcă la Europa Tratatelor din 
Westfalia le răspund modernii care sunt încredințaţi că unitatea 
Germaniei nu mai poate fi desfăcută. Statele Unite nu împărtă- 
şesc de altfel temerile Franţei victorioase față de o Germanie 
ameninţată de revoluţie şi haos. Ele sunt ataşate de drepturile 
naționalităților, iar preşedintele Wilson e convins că Liga Na- 
țiunilor va şti să reglementeze diferendele. 

Adevărul adevărat este că victoria asupra Germaniei n-a 
avut aceleași efecte asupra diverșilor protagoniști. Pentru An- 
glia beneficiile păcii au fost imediate: Germania nu-i mai pune, 
probleme în privința supremaţiei navale; ea n-ar mai putea ame- 
nința Belgia fără să provoace renașterea unei coaliții ostile; in- 
dustria germană a suferit pagube, concurenţa ei fiind mai puţin 
amenințătoare pentru industria engleză. Pentru Italia, prăbu- 
şirea Imperiului Austro-Ungar înseamnă întărirea poziţiilor sale 
în Alto Adige şi Tsieste, dar mai cu seamă eliminarea unui ve- 
cin primejdios. În fine, Statele Unite şi-au atins obiectivele, 
punând capăt militarismului german și regimului autoritar al 
imperiului. Situaţia e cu atât mai favorabilă pentru Anglia şi 
Statele Unite cu cât regimul autoritar țarist a fost măturat de 
revoluţie, iar Rusia încetează să mai reprezinte pentru mulți 
ani o amenințare pentru interesele lor în Marea Neagră, în Asia 
Centrală, în China, în sectoarele unde americanii şi englezii 
nu doresc o prezență rusească. Prăbuşirea Imperiului Rus nu 
mulțumește însă Franţa şi intenţiile ei în Europa, căci dispare 
mijlocul de a contrabalansa la est o eventuală recrudescență a 
militarismului german. 

În optica Statelor Unite, Germania nu mai reprezintă o ame- 
nințare, iar neîncrederea şi ostilitatea Franţei par de neînțeles, 
cu atât mai mult cu cât Liga Naţiunilor urmează să interzică 

orice agresiune. Invers, America nu ţine să dea Franţei un loc 
predominant în Europa. Ea împărtășește reticențele Angliei în 
această privință. La toate acestea se adaugă dorința de a re- 
deschide piața germană față de comerțul internațional, adică 
practic față de industria americană. Mult prea slăbită, Germa- 
nia ar putea fi o sursă de instabilitate în inima Europei. Asu- 
pra acestui punct, poziţiile franceze sunt diametral opuse celor 
americane — ca şi, de altminteri, celor engleze. Franța doreş- 
te o slăbire a Germaniei şi se bucură de acest lucru, fie că aceas- 
tă slăbire este o consecinţă a politicii sale sau a circumstanțelor 
interne. Cu totul alta este atitudinea anglo-americanilor care 
doresc o întoarcere rapidă a Germaniei în comunitatea inter- 
națională şi participarea sa la prosperitatea generală. Franța 
abordează problema germană din perspectiva politică, ce i se 
pare determinantă, anglo-americanii pun accentul pe aspectul 
economic. Divergenţa se explică destul de uşor: între 1871 şi 1914, 
Franţa a trăit cu teama de politica hegemonică a Germaniei; 
Marea Britanie s-a temut în special de puterea Germaniei și 
de concurența economică din partea ei. 

Or, remarcă anglo-americanii, dacă Germania trebuie să plă- 
tească daune pentru distrugerile de război pe care le-a pricinuit, 
cum se va putea achita de ele dacă nu i se lasă mijloacele de a 
se reface? Francezii, în schimb, tocmai de refacerea Germaniei 
se tem: despăgubirile apar ca un mijloc suplimentar de a ţine 
Germania în frâu. 


Sfârşitul războiului şi negocierile de pace survin într-un cli- 
mat de criză economică ce întunecă perspectivele victoriei pen- 
tru unii şi agravează înfrângerea pentru ceilalți. Economia 
europeană a suferit mult şi este incapabilă să răspundă dorin- 
tei de bunăstare a unor populaţii îndelung frustrate în timpul 
războiului. Ţărilor Europei le lipsesc mijloacele de a recurge 
la importuri masive. Criza socială este acută: salariile din indus- 
trie n-au ţinut pasul cu creşterea prețurilor la bunurile de con- 
sum. De aici iau naştere în Europa mișcări de revendicare socială, 
chiar dacă ele sunt mai puţin radicale decât cele din Rusia. 

Bolșevismul se prezintă ca o mare speranță. În Germania, în 
Ungaria, apar mişcări care se inspiră din acesta, trezind cla- 
selor avute temerea că evoluţia lor le va ameninţa interesele. 
Tulburările din Germania îi neliniştesc pe anglo-americani. 

Războiul a contribuit în mare măsură la întărirea sentimen- 
telor naţionaliste în Europa. Mai întâi, fireşte, între beligeranți, 
dar și la popoare care fuseseră înainte supuse imperiilor şi care, 
în momentul dobândirii independenţei sau al recunoașterii lor 
internaționale, vor să obțină cea mai bună situaţie cu putință. 
Ele dau acum frâu liber ambițiilor lor, frânate multă vreme de 
vechiul statut. Toate acestea nu facilitează redesenarea hărții 
Europei. 

În acelaşi timp, naționalismul se dezvoltă, de data aceasta 
chiar în detrimentul Europei, şi în țările aflate sub dominaţia 
ei. Tulburări sau revendicări în forță se petrec în India, în Egipt, 
în Africa de Nord, în Tripolitania italiană, în Marocul spaniol, 
în Indochina franceză. Aceste revendicări se pot sprijini acum 
pe cele paisprezece puncte ale preşedintelui Wilson. Desigur, 
ansamblul sistemului colonial nu e încă în primejdie, dar for- 
tele care pun sub semnul întrebării dominaţia Europei sunt deja 
active. Dominația se extinde totuşi, în special în Africa şi în 
Orientul Mijlociu, prin intermediul „mandatelor“ încredința- 
te de Liga Naţiunilor unor puteri coloniale — formulă în care 
se poate vedea originea principiului responsabilității interna- 
tionale față de popoarele incapabile încă de autoguvernare. Pe 
de o parte, această ameninţare vine dinspre Statele Unite şi din- 
spre principiile pe care ele se străduiesc să le promoveze; pe 
de alta, din partea condamnării radicale a colonizării venite din- 
spre bolșevism. Ea va constitui în curând tema Congresului de 
la Baku unde sunt invitaţi să participe reprezentanți ai popoa- 
relor colonizate care primesc îndemnul de a lupta împotriva 
colonialismului şi a slăbi astfel imperialismul european. 

Noua hartă a Europei şi a lumii reflectă diferitele date de 
bază. La vest, Germania retrocedează Franţei Alsacia şi nordul 
Lorenei anexate în 1871. Franța obţine cărbunele din regiunea 
Sarre cu titlul de despăgubire de război, ca și administrarea 

acestei regiuni până la organizarea unui plebiscit, programat 
să aibă loc în 1935, care urma să hotărască soarta regiunii. Can- 
toanele Eupen și Malmédy sunt cedate Belgiei. Malul stâng al 
Rinului este demilitarizat. Armata germană e redusă la un efec- 
tiv de 100 000 de oameni și i se interzice să aibă în dotare ar- 
tilerie grea, blindate și nave de război de mare tonaj. Marele 
Cartier general al armatei germane este dizolvat (cel puţin pe 
hârtie). 

În est, Germania abandonează teritorii, mai cu seamă în be- 
neficiul Poloniei care primeşte o parte a Sileziei şi Coridorul 
Dantzig ce desparte Germania de Prusia Orientală. Reconsti- 
tuită astfel, Polonia redobândeşte teritoriile pierdute în bene- 
ficiul Prusiei și al Austriei: Poznania, Galiţia. În schimb, granița 
sa orientală nu e fixată: regiunile în care polonezii sunt net ma- 
joritari aparțin Poloniei, care se sprijină însă pe date istorice 
pentru a revendica o parte a Bielorusiei. 

Problema granițelor Poloniei este una dintre cele mai difi- 
cile probleme care se pun în cursul anilor 1919-1921. În ves- 
tul Poloniei, afacerea Coridorului generează neliniști. E firesc 
ca Polonia să vrea o ieşire la mare, dar nu la fel de firesc este 
să desprinzi din Germania regiuni în care populaţia poloneză 
e minoritară şi să tai o țară în două. Un mare număr de obser- 
vatori au apreciat imediat că formula nu va avea viață lungă. 
Problema ridicată de Silezia Superioară este la fel de comple- 
xă. O parte din regiune a fost luată Germaniei şi dată Poloniei. 
E vorba de regiuni industriale cu mine de cărbuni care ar tre- 
bui să-i asigure Poloniei un important potenţial industrial. Ger- 
manii se pot însă prevala de dreptul popoarelor, căci în Silezia 
Superioară trăieşte o numeroasă populație germană. Silezia de- 
vine prin urmare teatrul unor lupte sângeroase între milițiile 
germane şi armata poloneză, şi va fi nevoie de trimiterea unor 
contingente din Occident pentru ca un referendum (destul de 
suspect de altfel) să poată tranșa conflictul pe baza unui com- 
promis. 

La graniţele estice ale Poloniei situaţia este şi mai rea. Ex- 
perții occidentali au trasat o linie (linia Curzon) care delimitează 

zonele cu populaţie poloneză, Polonia afirmându-şi și ea drep- 
turile istorice asupra zonelor Lvov, Grodno, Vilna. După ce a 
ameninţat însăşi existenţa Poloniei, conflictul cu Rusia bolșe- 
vică se încheie (Pacea de la Riga din 1921) cu o victorie po- 
loneză. O pare a Bielorusiei este anexată de Varşovia. Astfel, 
importante minorități (germană, bielorusă, ucraineană) sunt în- 
globate în statul polonez, reducându-i coeziunea naţională. 

Cazul Cehoslovaciei e mai ușor de rezolvat, întrucât grani- 
ta de vest nu reprezintă o problemă (e vorba de frontieră Austro- 
Ungariei). La est, Cehoslovacia obține Rutenia în dauna Ucrai- 
nei. În schimb, noul stat suferă, mai mult decât Polonia, de lip- 
sa coeziunii naţionale. În Cehia, aflată cândva sub administrare 
austriacă, trăieşte o numeroasă minoritate germană (3 milioa- 
ne, față de 6 milioane de cehi). Aceasta a cerut la început alipi- 
rea la Austria, revendicare respinsă cu forța armelor. Cehii se 
dovedesc inflexibili în problema graniţelor istorice ale Boe- 
miei și Moraviei, iar minoritatea germană e silită să rămână 
în cadrul Cehoslovaciei. Noul stat mai are şi alte puncte sla- 
be: născut din unirea a două țări — Cehia şi Slovacia — vorbind 
aceeaşi limbă, el regrupează populaţii foarte îndepărtate una 
de alta prin istorie şi tradiţii. În plus, adăposteşte minorități 
(700 000 de maghiari şi polonezii din Teschen) a căror exis- 
tență îi complică relațiile cu Budapesta şi Varşovia. Prin ur- 
mare, Cehoslovacia dominată de cehi rămâne o ţară fragilă, dar 
destul de bine înzestrată în plan economic și industrial (capa- 
citatea industrială a Cehiei o depăşeşte pe cea a Italiei). 

Austria ridică o altă problemă: cea a eventualei sale absorb- 
ţii de către Germania. Într-adevăr, dispariția Imperiului Aus- 
tro-Ungar lasă ţinuturile germane aflate sub stăpânirea Dublei 
Monarhii într-o situaţie ambiguă. Capitala imperiului, Viena, 
era supradimensionată pentru o mică republică de 8 milioane 
de locuitori. Ispita de a realiza Anschluss-ul, adică unirea Ger- 
maniei şi Austriei, este deci foarte puternică, iar unirea ar face 
ca Germania să iasă din înfrângerea suferită mai puternică de- 
cât oricând. Iniţiativa este oprită imediat, Aliaţii avertizând Ger- 
mania că se i vor opune cu tărie. 

Pentru Ungaria, condiţiile impuse de Aliați sunt deosebit 
de grele. Nu numai că pierde Slovacia, Transilvania, Banatul 
şi Croaţia (adică două treimi din teritoriul său), dar peste o trei- 
me din populația maghiară trece sub stăpânire străină. Ulti- 
matumul Aliaților, care a impus armatei ungare să părăsească 
Slovacia, provoacă o gravă criză politică şi venirea la putere a 
unui conducător de extrema stângă, Bela Kun, care încearcă să 
instaureze o republică sovietică în Ungaria. După 133 de zile, 
puterea se prăbuşeşte ca urmare a intervenției militare româ- 
ne care instaurează un regim de dreapta condus de Amiralul 
Horthy. Frustrată şi nefericită, Ungaria va cere mereu o revi- 
zuire a Tratatului de la Trianon. 

Dimpotrivă, România este marea beneficiară a acordurilor 
de pace. Aşa cum i s-a promis când a intrat în război de partea 
Antantei, ea obţine de la Ungaria Transilvania şi o parte a Ba- 
natului, unde populația majoritară e formată din români. În ace- 
laşi timp însă, primește pe teritoriul ei o puternică minoritate 
maghiară (1,7 milioane). Obține din partea Consiliului suprem 
ratificarea anexării Basarabiei pe care o proclamase unilateral 
şi o realizase profitând de tulburările din Imperiul Rus și de in- 
staurarea puterii sovietice. În fine, recuperează sudul Dobrogei 
de la Bulgaria. Astfel, România își dublează suprafața şi de- 
vine una din marile țări ale Europei orientale. 

Serbia, care fusese la originea crizei ce a dus la război, re- 
grupează acum în jurul ei slavii de sud și alcătuieşte Regatul 
Sârbilor, Slovenilor şi Croaților, cu un suveran sârb, Petru I 
Karagheorghevici. Noul stat, susținut de Franţa, este încă de 
la început un spin în coasta Italiei, întrucât reprezintă un obsta- 
col în calea ambițiilor italiene în Marea Adriatică, fie că e vor- 
ba de Fiume sau de coasta dalmată. 

Ultim stat al „barierei de Est“, Bulgaria a luptat de partea 
Germaniei. În timpul războiului a ocupat Macedonia și Tracia 
orientală. În momentul Tratatului de la Neuilly a fost nevoită 
s-o restituie pe cea dintâi Regatului Sârbilor, Slovenilor şi Croa- 
ţilor, şi pe cea de-a doua Greciei, pierzând astfel ieșirea la Ma- 
rea Egee. În fine, a trebuit să cedeze României Cadrilaterul. 

Regele Ferdinand este silit să abdice în favoarea fiului său, în 
timp ce la putere se instalează o coaliţie de stânga condusă de 
liderul agrarian Stamboliski. Victimă a înfrângerii Germaniei, 
Bulgaria se află, ca şi Ungaria, în grupul statelor revizioniste 
care așteaptă o modificare a tratatelor de pace în beneficiul lor. 

Această redesenare a hărții europene — petrecută mai ales 
în centrul şi în răsăritul continentului — s-a făcut pe baza prin- 
cipiului dreptului popoarelor la autodeterminare. Principiu ge- 
neros, dar greu de aplicat. În practică, aproape toate popoarele 
din regiune aveau probleme cu minoritățile naţionale, proble- 
me exacerbate de faptul că frontierele statelor erau socotite a 
răspunde acum principiului naționalităților. Portiţe de ieşire fu- 
seseră de fapt prevăzute: revizuirea tratatelor sub controlul Li- 
gii Naţiunilor. Dar procedura era foarte complicată. 

Cealaltă mare cauză a vulnerabilităţii noii configurații a Eu- 
ropei îşi are originea în slăbiciunea statelor succesoare. Aces- 
tora le lipsea nu numai coeziunea națională, ci şi puterea dată 
de o populaţie numeroasă și o economie puternică. Nici unul 
din aceste state nu poate pretinde să „facă față“ Germaniei sau 
Rusiei sovietice. Şi în acest caz, Liga Naţiunilor trebuia să re- 
prezinte cel mai bun protector. Dar Carta organizaţiei a fost 
concepută sub imperiul temerilor. Nu le rămâne acestor țări de- 
cât să se sprijine una pe alta și mai ales să obțină garanţia unei 
mari puteri europene, care nu putea fi decât Franţa. Cu alte cu- 
vinte, statele succesoare — Polonia, Cehoslovacia, Iugoslavia, 
România — sunt în mod esenţial favorabile statu quo-ului, ai- 
doma Franţei. Respectarea clauzelor tratatelor de pace se spri- 
jină desigur pe Liga Naţiunilor, dar în practică sprijinul este 
asigurat de armata franceză. Or, sistemul de la Versailles este 
amenințat de statele care speră într-o revizuire a frontierelor: 
Germania, Ungaria, Bulgaria, dar şi de Italia, frustrată în am- 
biţiile sale adriatice, și în sfârşit de Rusia sovietică, ostilă noii 
stări de lucruri din Ţările Baltice, din Polonia, din Rutenia ce- 
hoslovacă, din Bucovina şi Basarabia alipite României. Euro- 
pa Centrală şi de Est trebuie să stăvilească deopotrivă puterea 

germană şi influenţa bolşevică (fapt ce a primit pe față nume- 
le de „cordon sanitar“). 

Marea Britanie nu are intenţia să se alăture eforturilor de 
a asigura reușita acestui plan. Pentru ea, prioritatea o reprezintă 
redemararea economiei europene prin repornirea maşinii de pro- 
ductie germane. În această privință, cartea lui Keynes, care con- 
damna Tratatul de la Versailles în numele întoarcerii necesare 
la prosperitate, găsește un ecou considerabil. Accentul e pus pe 
relansarea economică. 

În ochii englezilor, aceasta e singura cale pentru plata des- 
păgubirilor de război şi, mai mult încă, pentru reaşezarea eco- 
nomiei europene pe baze sănătoase. Pentru Londra, Franţa a 
obținut tot ce a dorit: a recuperat Alsacia și Lorena, are cea mai 
puternică armată din lume. Nu mai are de ce să se teamă pen- 
tru securitatea ei. Dimpotrivă, puterea ei riscă să trezească te- 
meri. Anglia nu face nimic pentru a o întări, ba chiar va face 
totul pentru a o slăbi. 

Statele Unite, al căror rol în elaborarea tratatelor de pace 
— şi mai ales în restructurarea comunității internaționale prin 
crearea Ligii Naţiunilor — a fost determinant, nu-și respectă an- 
gajamentele asumate. Profitând de o schimbare de majoritate 
în Congres, ele refuză să ratifice Tratatul de la Versailles şi Pac- 
tul Ligii Naţiunilor, optând pentru izolaționism. Consecința aces- 
tui fapt va fi că atât Franţa cât şi Marea Britanie și Germania 
vor trăi cu iluzia că lumea de după 1918, lumea Ligii Națiuni- 
lor, nu este decât un avatar al Concertării europene. 

În sfârşit, Rusia pare amenințătoare. Aliaţii — Marea Brita- 
nie şi Franţa în principal — au intervenit, fără un proiect bine 
definit, în Ţările Baltice, în Caucaz, dar şi la Arhanghelsk şi 
în Urali pentru a-i sprijini pe contrarevoluţionari. Aceste inter- 
vențţii, insuficient de viguroase ca să reușească, sunt însă su- 
ficiente pentru a ipoteca pe termen lung relațiile Occidentului 
cu Rusia sovietică. Nici Londra, nici Parisul n-au înţeles că re- 
voluţia bolşevică a schimbat natura noului stat. Răspunzând 
principiilor sale ideologice, dar şi realităților geostrategice, 
acesta încetează să mai fie un stat european așa cum fusese în 

ultimii două sute de ani, devenind — prin mesianismul său, prin 
imensul său teritoriu şi prin ponderea sa demografică — o pu- 
tere mondială. 


Astfel, războiul n-a fost numai o încercare cumplită care a 
sărăcit Europa, distrugându-i energiile umane, industriale, co- 
merciale, financiare, o slăbire a puterii sale politice în fața ma- 
rilor ţări extraeuropene, o pierdere de prestigiu şi autoritate în 
fața popoarelor extraeuropene pe care le stăpânea, ci şi o în- 
cercare în urma căreia Europa n-a mai reușit să regăsească o 
nouă ordine stabilă. 

Înapoia ansamblului de dispoziţii ale tratatelor şi ale „pac- 
tului“ ce stătea la baza Ligii Naţiunilor, se descoperă mai mult 
idei contradictorii decât vederi coerente. Europa a încetat să mai 
fie sigură pe ea însăși, așa cum era în secolul precedent, când 
totul părea să-i reuşească. Paradoxal, războaiele dintre ţările 
Europei contribuiau pe atunci la propriul ei avânt. În 1919-1921, 
Europa este pradă unei reacții conservatoare: a Franței, con- 
ştientă că nu va mai putea face efortul pe care acceptase să-l 
facă între 1914 şi 1918 şi agățându-se de ideea de a opri în loc 
istoria; a Marii Britanii, doritoare să-și redobândească ponde- 
rea dinainte de război; a Europei Centrale şi de Est, a cărei soar- 
tă depindea de un echilibru foarte fragil şi de garanţii externe. 
Numai Germania se afla într-o situație dinamică: ea nu putea 
dori altceva decât o revizuire a tratatelor. Obiectiv pe care se 
va şi strădui să-l atingă. Şi aceasta fiindcă, spre deosebire de 
alte puteri europene importante intrate împreună cu Europa în- 
tr-o fază de declin, această ţară e încă într-o fază de creștere. 
Germania se zbate să scuture lanţurile impuse de sistemul de 
la Versailles, ca să redobândească primul loc în Europa. Ea nu 
e conştientă încă de faptul că Europa nu mai e scena pe care 
se joacă puterea şi hegemonia şi că, dacă vrea să aibă iar pri- 
mul loc, trebuie să se plaseze într-o perspectivă mondială. 

La începutul Primului Război Mondial, Europa trăiește încă 
cu un picior în secolul al XIX-lea. Criza ce va izbucni între 
începutul lui iunie şi sfârşitul lui august se joacă între cei şase 

mari parteneri din Tripla Antantă şi Tripla Alianţă. Derularea 
ei ascultă de normele diplomaţiei europene tradiționale: pe de 
o parte, pretextele sunt socotite justificări plauzibile pentru pro- 
ferarea de ameninţări, care, la rândul lor, duc la decizii militare 
legate de constrângeri tehnice (date de mobilizare, transportul 
trupelor etc.). 

Mai mult chiar, preparativele diplomatice dinaintea conflic- 
tului arată că, în 1914, ne aflăm încă într-un sistem european 
caracterizat printr-o diplomaţie secretă, prin promisiuni privi- 
toare la câştiguri teritoriale care nu ţin seama de dorințele po- 
poarelor. Pentru a-i motiva pe aliații ruşi, francezii şi britanicii 
acordă Moscovei controlul Constantinopolelui şi al Strâmtorilor, 
faţă de care sunt totuşi ostili în sinea lor. Tot așa, occidentalii 
nu sunt zgârciți cu promisiunile pentru a atrage Italia de par- 
tea lor şi pentru a determina România să intre în război, ca să nu 
mai punem la socoteală promisiunile fără succes făcute alia- 
ţilor Germaniei, care de altfel n-a rămas nici ea datoare în aceas- 
tă privinţă. 

Faţă de toate acestea însă, ce se constată la sfârşitul războiu- 
lui? Statele Unite nu vor să accepte aranjamentele prevăzute 
de aliaţii lor. Ele intenționează să impună respectarea reguli- 
lor de drept internaţional ce fuseseră definite, dar rămâneau 
doar un deziderat pios. Cele paisprezece puncte ale preşedin- 
telui Wilson sunt lipsite de coerenţă: astfel, Franţei i se recu- 
noaşte dreptul absolut de a redobândi Alsacia și jumătate din 
Lorena răpite prin Tratatul de la Frankfurt, numai că spiritul 
ce se degajă din cele paisprezece puncte este cu totul altul: de 
acum înainte condiţiile de pace trebuie să fie „juste“, adică con- 
forme cu dreptul popoarelor la autodeterminare. Formulă sedu- 
cătoare, moralmente inatacabilă, dar care nu-i prea impresionează 
pe conducătorii europeni, mai cinici sau mai experimentați. For- 
mulă avansată de americani tocmai pentru a sublinia că rede- 
senarea hărții Europei nu mai cade în sarcina cancelariilor. Toate 
acestea fac ca reglementarea politică a conflictului din 1914- 
1918 să nu mulțumească în cele din urmă pe nimeni: nici pe 
europenii occidentali, în special pe francezi care constată cu 

amărăciune că Reich-ul german rămâne cel mai puternic stat 
din Europa; nici pe adversarii lor care au sperat o pace mai pu- 
ţin severă în numele principiilor cuprinse în cele paisprezece 
puncte; nici popoarelor socotite a fi beneficiat de pe urma aces- 
tor reglementări. 


VIII 
Timpul iluziilor 
(1919-1939) 


Absența Rusiei sovietice şi a Statelor Unite din Liga Naţiu- 
nilor. — Mica Antantă. — Locarno. — Despăgubirile de război. 
— Criza din 1929. — Hitler la putere. — Liga Naţiunilor: părăsi- 
rea ei de către Germania. — Intrarea URSS. — Dezarmarea. — 
Acordul naval. — Tentativa lui Barthou. — Ocuparea zonei de- 
militarizate. — Frontul de la Stresa. — Războiul din Spania și 
„incidentul “ din China. — Anschluss-ul. — Criza cehoslovacă. 
— München. — Criza poloneză. 


Ordinea de la Versailles, instaurată nu fără dificultăţi în 1919, 
se baza pe trei principii: principiul naționalităților, în numele 
căruia mai multe state din Europa Centrală și de. Est fuseseră 
reînființate, sporite sau dimpotrivă reduse ca dimensiuni, cel al 
dreptului, care trebuia transpus în fapt de Liga Naţiunilor; în 
fine, cel al limitării înarmărilor, care pornea de la ideea, împăr- 
tăşită de toată lumea, că războiul fusese încurajat de acumula- 
rea forțelor armate într-una sau alta dintre alianțe. 

În mintea autorilor tratatului, sursele de conflict trebuiau 
să dispară odată ce popoarele dobândiseră dreptul de a „dispu- 
ne de ele însele“, dreptul la autodeterminare. Dacă în ciuda do- 
bândirii acestui drept rămâneau probleme nerezolvate, pacea 
trebuia menţinută de Consiliul Ligii Naţiunilor, fie prin opo- 
ziţia sa la revendicările inacceptabile, fie dimpotrivă, prin sus- 
ţinerea reajustărilor acceptabile. Ponderea Ligii Naţiunilor urma 
să fie cu atât mai mare cu cât dezarmarea lăsase la îndemâna 
statelor mai puţine mijloace de a recurge la acţiuni violente. 

Coerent în principiile sale, sistemul de la Versailles suferea 
însă de slăbiciuni fundamentale. Prima ţinea fără îndoială de ca- 
racterul său inovator: nu exista, într-adevăr, nici un precedent 

pentru o ordine internațională întemeiată pe principii de drept 
şi nu, ca până atunci, pe raportul de forţe. 

A doua — remarcată de mai mulți observatori chiar la sem- 
narea tratatelor — decurgea din menţinerea unităţii şi puterii 
Germaniei, oricât de frustrată putea fi ea altminteri din cauza sa- 
crificiilor teritoriale pe care fusese silită să le accepte. Germania 
era prea puternică pentru o Europă ce încetase să mai stăpâ- 
nească lumea. 

Căci a treia slăbiciune a Tratatului de la Versailles ţinea de 
faptul că marile puteri extraeuropene, a căror intervenţie fu- 
sese decisivă în timpul războiului, se ţineau sau erau ținute de- 
parte de noua ordine europeană. Statele Unite, devenite din 1900 
prima putere economică a lumii, refuzau să ratifice Tratatul de 
la Versailles și Pactul Ligii Naţiunilor, manifestându-şi astfel 
voinţa de a nu fi antrenate în conflictele intraeuropene. Cât pri- 
vește Rusia sovietică, ea încetase să mai fie un partener al alia- 
ţilor. De altfel, nu va întârzia să-şi reconsidere viitorul ca o putere 
mondială între Europa şi Asia. Pentru moment însă, europenii 
occidentali sunt aceia care, temându-se de discursul său ideolo- 
gic, se străduiesc s-o excludă din comunitatea țărilor europene. 

În aceste condiţii, europenii au trăit într-o iluzie. Desigur, ei 
au înţeles că situația de după război era alta, dar li se părea că 
Europa se baza, ca şi înainte, pe capacitatea celor patru state 
— Franţa, Marea Britanie, Germania, Italia — de a conduce lu- 
mea. Li se părea că balanţa între pace şi război se mai află în 
mâinile lor, la fel ca înainte de 1914. Nu-şi dădeau seama că 
Europa încetase să mai stăpânească lumea. Japonia, Rusia și 
mai ales Statele Unite limitau preponderența europeană, iar acest 
fapt nu era conştientizat de contemporani. Sau mai degrabă, 
dacă a fost conştientizat, asta nu i-a împiedicat să acționeze ca 
şi cum lumea din 1919-1920 ar fi fost aceeaşi cu cea din 1914. 

Mai mult decât „lipsa de unitate“ a învingătorilor — de aş- 
teptat în bună măsură, dată fiind încleştarea la care participa- 
seră —, slăbiciunea care a marcat cele două decenii dintre 1920 
şi 1940 a fost determinată de miopia statelor victorioase. 

Rusia a fost „scoasă din circuit“ de victoria armatelor ger- 
mane şi de revoluţie. Fenomenul a fost clar analizat, cu atât 
mai mult cu cât noii conducători n-au ezitat să-şi explice pozi- 
ţia şi strategia. Odată cu revoluţia din octombrie, Rusia întoarce 
spatele ordinii europene, făcând din distrugerea acesteia obiec- 
tivul său declarat. Pentru Lenin şi tovarășii săi nu încăpea nici o 
îndoială că revoluţia n-avea să se oprească aici. Veriga urmă- 
toare era, în ochii lor, Germania. Şi trebuie recunoscut că ipo- 
teza bolşevizării Germaniei era plauzibilă. Vreme de luni întregi 
Germania a fost zguduită de teribile convulsii, sechele ale în- 
frângerii sale şi ale tratatului de pace care i-a fost impus. Tot ce 
s-a petrecut la Berlin și Miinchen lăsa să se întrevadă că re- 
voluţia ar putea triumfa în Germania. 

În acelaşi timp, Aliaţii vin în ajutorul contrarevoluţiei chiar 
în Rusia. Și o fac în suficientă măsură ca să trezească duşmă- 
nia bolșevicilor, nu însă şi ca să pună capăt puterii lor. Un lucru 
e sigur: noii conducători ai Rusiei vor păstra o neîncredere per- 
petuă în occidentali, refuzând orice înțelegere, pe de o parte 
fiindcă nu vor să renunţe la mesianismul lor marxist, pe de alta 
fiindcă nici occidentalii nu vor altceva. 

Excluderea Rusiei făcea ca sistemul de la Versailles să fie 
slab în partea sa referitoare la Europa de Est. Noile țări, sau cele 
reedificate pe ruinele Austro-Ungariei și ale imperiilor ce îm- 
părțiseră cu ea dominaţia asupra regiunii, se găseau față în față 
cu o Germanie care rămăsese unită şi potențial puternică. 

Defecţiunea Statelor Unite a reprezentat o lovitură la fel de 
dură pentru noua ordine ce se cuvenea instituită. Într-adevăr, 
sistemul de la Versailles se baza în largă măsură pe principii- 
le susținute de SUA în război. Refuzând să ratifice tratatul, Se- 
natul american a creat, poate involuntar, o situaţie neconformă 
cu realităţile lumii. Europenii erau lăsaţi de izbelişte, pradă ilu- 
ziei că „înţelegerea“ lor, sub noua formă a Ligii Naţiunilor, pu- 
tea funcţiona. 

Şefii de stat europeni vor nutri vreme de cincisprezece ani 
iluzia că se pot lipsi de prezența Rusiei şi Statelor Unite, că 
Europa va putea continua să domine lumea și să reglementeze 

ansamblul problemelor vieţii internaţionale prin deciziile lua- 
te de principalele state europene, în ciuda rivalităţilor dintre ele. 

Or, între cele patru mari state rămase în Europa, unul, Ger- 
mania, nu putea avea față de sistemul de la Versailles decât 
ostilitate şi animozitate, de vreme ce dispoziţiile acestui sistem 
au fost adoptate tocmai pentru a-i limita libertatea de acţiune 
şi ambițiile. La granițele răsăritene ale Germaniei, câteva noi 
state — Polonia, Cehoslovacia — păreau de pe acum incapabi- 
le să facă față puterii sale şi să se opună revendicărilor sale. 

Deși victorioasă, Italia era frustrată în ambițiile sale adria- 
tice şi danubiene. Pentru a-și atinge scopurile ea nu ezită să se 
sprijine pe două state, Ungaria şi Bulgaria, care se consideră 
nedreptățite de clauzele tratatului şi sunt declarat „revizioniste“. 

Marea Britanie nu privea cu ochi buni primatul militar şi 
politic de care Franţa se putea prevala în Europa. În ce o pri- 
veşte, ea acordă prioritate creşterii economice şi reconstruc- 
tiei, prioritate ce nu trebuie să se izbească de prejudecăţi legate 
de Germania. 

La Londra, Franţa era socotită încă într-o oarecare măsu- 
ră napoleoniană. Prin urmare, guvernul englez nu voia cu nici 
un preț să aibă mâinile legate şi să susțină o politică franceză 
care i se părea periculoasă, îndeosebi în Europa de Est. Anglia 
nu aprobă aşadar acele clauze ale Tratatului de la Versailles 
care par să instituie o „Europă franceză“. Diferendele privi- 
toare la despăgubirile de război au arătat limitele solidarității 
celor doi mari aliați din Europa occidentală. 

În aceste condiţii, Franţa concepe o politică menită să-i dea 
posibilitatea să aplice clauzele Tratatului de la Versailles. În 
ce priveşte clauzele teritoriale, semnând tratate sau alianțe cu 
țările Europei răsăritene care îi sunt îndatorate în cel mai înalt 
grad: în 1920 cu Polonia, între 1921 şi 1924 cu Cehoslovacia, 
România și Iugoslavia. Adevărata garantare a frontierelor aces- 
tor ţări este asigurată de armata franceză a cărei supremație nu 
e pusă la îndoială în această perioadă. În ce priveşte clauzele 
economice şi financiare, ca şi cele legate de despăgubirile de 
război, Germania se lasă greu. Ea încearcă să convingă că nu-şi 

poate plăti despăgubirile dacă nu i se lasă timp să-şi reclădeas- 
că economia. Aceste tergiversări, posibile doar datorită „înțe- 
legerii“ manifestate de Anglia, provoacă reacția promptă a Franței 
care, de acord cu Belgia, hotărăște să forțeze Germania să-și 
plătească datoriile ocupând regiunea Ruhr. Operaţiunea pro- 
voacă o opoziţie hotărâtă în Germania, dar şi în Anglia. Totuși, 
Poincaré nu se lasă impresionat şi pornește să zdrobească re- 
zistența pasivă din Ruhr, şi reuşeşte, nu pentru mult timp însă. 
Chiar şi în Franța opoziţia față de ocuparea regiunii Ruhr a fost 
extrem de puternică. Astfel, Cabinetul Poincare pierde alegeri- 
le în 1924, cedând locul unui cartel al stângii. În Marea Britanie, 
Andrew Bonar Law, care i-a urmat la putere lui Lloyd George, 
se retrage în favoarea lui Stanley Baldwin. În Germania, mo- 
neda se prăbuşeșşte. Ţara trece printr-o criză acută care lasă urme 
adânci în viața națiunii. Streseman preconizează atunci o nor- 
malizare a relaţiilor cu Franţa. 

Condiţiile sunt acum coapte pentru a deschide calea „Pac- 
tului Renan“ cunoscut sub numele de Acordurile de la Locarno 
din 1925 — etapă importantă în istoria perioadei interbelice. Tra- 
tatele de la Versailles prevăzuseră o garanţie acordată de an- 
glo-americani Franţei, pentru a o pune la adăpost de o posibilă 
reapariție a amenințării germane. Neratificarea tratatului de că- 
tre americani pune capăt acestei garanţii. Franţa solicită atunci 
o alianță cu Marea Britanie și cere să fie prevăzute mecanis- 
me automate de sprijin. Dar Londra nu vrea să-și dea acordul 
pentru o politică franceză pe care o socoteşte aventuroasă, cel 
puţin în estul Europei. Cabinetul britanic doreşte să păstreze echi- 
librul între Franţa şi Germania, cele două mari state ale Con- 
tinentului. 

Această mutație a fost realizată de Acordurile de la Locamo. 
Germania înceta să mai fie inamicul. Ea recunoștea — de data 
aceasta din proprie voință și nu fiindcă îi fusese impus prin- 
tr-un diktat — frontierele occidentale cu Franţa şi Belgia şi se 
angaja să le respecte. Dacă Germania nu-și respecta cuvântul, 
Anglia şi Italia, garante ale acordului, urmau să intervină, inclu- 
siv în plan militar, ca să restabilească echilibrul pierdut. Marea 

noutate a acordului era însă aceea că, invers, dacă Franţa nu 
respecta aceste frontiere, Germania putea conta pe concursul 
Angliei şi Italiei. Aceasta însemna că Germania urma să fie la 
adăpost de operaţiuni precum cea a lui Poincaré în regiunea 
Ruhr, sau de o intervenţie militară a Franţei venind, în caz de ne- 
voie, în ajutorul Poloniei. Între Franța şi Germania se stabilea 
astfel un paralelism, cel puţin unul de perspectivă: se ieșea din 
logica ce împărțise până atunci ţările în învingătoare și învinse. 
O altă caracteristică importantă a acordurilor de la Locamo 
este aria sa geografică de aplicare. Anglia și Italia nu se anga- 
jau decât în privinţa frontierelor occidentale ale Germaniei, dar 
refuzau să-şi ia angajamente în favoarea sistemului de alian- 
te şi de garanții organizat de Franţa în estul Germaniei. Tot ce 
obținea Parisul era o proclamaţie solemnă şi publică a legătu- 
rilor sale cu Polonia şi cu țările Micii Antante, precum şi drep- 
tul său de a interveni în favoarea lor, dar fără sprijinul celor două 
state „garante“. Prin urmare, garanţii pentru Franţa în vest din 
partea Angliei şi Italiei, garanţii pentru Polonia şi Mica An- 
tantă doar din partea Franţei. Dacă luăm în considerare faptul 
că pentru Franţa cea mai bună cale de a-și ajuta aliații din Est 
era intervenţia la granița de vest a Germaniei, suntem siliți să 
constatăm că, semnând acordurile de la Locarno, Franţa se lip- 
sea practic de mijloacele de a-și duce politica la îndeplinire. 
Tratatul de la Locarno apare şi ca o mărturie a neînţelege- 
rii schimbărilor intervenite în urma și din cauza războiului. Cele 
patru mari puteri europene îşi organizau relaţiile fără a ţine sea- 
ma de ponderea ţărilor extraeuropene. Absența Statelor Unite 
de la Locamo reducea semnificativ garanţiile pe care putea con- 
ta Franţa în privinţa frontierei sale cu Germania. Cât despre Eu- 
ropa de Est, cum se putea concepe o evoluţie pe termen lung 
în această parte a Europei fără a ţine seama de Rusia sovietică? 
Acordurile de la Locarno, salutate drept un mare pas către 
echilibrul european, n-au reprezentat decât o iluzie — una în 
plus. Şi aceasta mai ales la capitolul relațiilor franco-germane. 
Chiar în timpul semnării lor, având în vedere că frontiera era 
de acum înainte garantată, Straseman cere evacuarea antici- 

pată a malului stâng al Rinului. El va reveni asupra acestei ce- 
reri atunci când Germania va fi admisă în Liga Naţiunilor 
(1926), şi va sfârşi prin a obţine retragerea în schimbul reluă- 
rii plăţilor de despăgubiri de război. 

De-a lungul perioadei interbelice, problema despăgubirilor 
a complicat mereu relaţiile internaţionale. Se hotărâse ca suma 
pe care Germania unma să fie silită s-o plătească în chip de des- 
păgubiri de război să fie calculată în funcţie de distrugerile pe 
care conflictul — de care era socotită răspunzătoare — le prici- 
nuise beligeranţilor victorioși. La drept vorbind, nu se vorbea 
despre despăgubiri, ci despre reparaţii. Principiul odată stabi- 
lit prin tratat, el trebuia şi aplicat. Estimările erau fanteziste, 
mergând de la 1 000 de miliarde de dolari capital la 25 de mi- 
liarde de dolari. După ce susținuseră cel mai puternic „plata“ 
acestor despăgubiri, Anglia și Statele Unite au înțeles rapid că 
prăbuşirea economiei germane ar costa mai mult decât ar aduce 
sumele vărsate de Germania cu titlul de reparații. Germania 
trebuia însă să plătească reparaţii. Aliaţii trebuiau să rambur- 
seze împrumuturile făcute în Statele Unite, acestea refuzând 
categoric să accepte condiționarea rambursării de plata repa- 
raţiilor de către Germania. 

Deşi America nu ratificase Tratatul de la Versailles, ea n-a 
încetat niciodată să fie prezentă în păienjenișul reparațiilor de 
război, deoarece aici erau interesele ei în joc. Planurile având 
ca obiectiv principal reducerea și apoi stingerea datoriei vor avea 
toate nume americane. Cel dintâi, Planul Dawes, intervine după 
prăbuşirea mărcii în urma ocupării regiunii Ruhr de către ar- 
mata franceză. Valoarea sumelor anuale ce urmau a fi plătite este 
substanţial redusă, fără ca numărul ratelor să fie stabilit. Al doi- 
lea plan, Planul Young din 1930, prevedea, în plină criză eco- 
nomică mondială, un vărsământ ce urma să lichideze rambursarea 
împrumuturilor datorate americanilor. Din acest plan nu va ră- 
mâne decât Banca de Reglementări Internaţionale de la Basel 
care va organiza o concertare regulată a conducătorilor băn- 
cilor naționale, căci preşedintele american Herbert Hoover a 
fost silit în 1931 de criza economică să decreteze un moratoriu 

general asupra plăţilor interguvernamentale legate de repara- 
tiile şi datoriile de război. 

Această situaţie confuză, relativizată totuşi de prosperita- 
tea de la mijlocul anilor "20 şi de criza economică mondială din 
1929, arată cu prisosință în ce măsură a încetat Europa să mai 
hotărască pentru întreaga lume în această perioadă. Deşi teo- 
retic absente din acordurile internaționale, Statele Unite joa- 
că totuși un rol din ce în ce mai important. 

Pentru Rusia sovietică, Acordul de la Locarno nu putea să 
nu reprezinte un factor de neliniște. Totul se petrece ca şi cum 
europenii ar fi vrut să-şi reglementeze relaţiile în Occident ca 
să poată ţine Rusia departe de rezolvarea problemelor euro- 
pene. Ca să iasă din această izolare, Moscova n-a ezitat să se 
orienteze spre Germania. Încă în aprilie 1922, la Rapallo, un 
acord sovieto-german prevedea dezvoltarea unei importante co- 
operări economice care se deschidea şi către aspecte propriu-zis 
militare. Această politică se derula în paralel cu politica ce con- 
dusese la Acordul de la Locarno. Pentru a linişti temerile ruşi- 
lor, guvernul german semna la 24 aprilie 1926 un tratat cu Rusia 
sovietică prin care se angaja să rămână neutru în cazul când 
un terț ar fi comis o agresiune împotriva Moscovei și să nu in- 
tre într-o coaliție împotriva acesteia din urmă. Intrarea Germa- 
niei în Consiliul Ligii Naţiunilor în septembrie 1926 i-a permis 
să împingă mai departe sprijinul acordat Uniunii Sovietice. De- 
sigur, Germania n-avea să se eschiveze de la angajamentele ei 
față de organizație dacă aceasta ar fi hotărât să voteze sanc- 
țiuni împotriva URSS, dar nu ezita să declare că se va opune 
prin veto în caz că decizia i se va părea nejustificată. O aseme- 
nea abordare făcea şi mai fragil sistemul Europei răsăritene prin- 
se între două mari puteri, ambele revizioniste, care nu aveau 
încă mijloace să-şi pună politica în aplicare, dar care-și per- 
cepeau deja interesele comune. 

Introducând Uniunea Sovietică în Concertul european, Ger- 
mania fragiliza şi mai mult echilibrul instituit la Locarno. Acest 
lucru ar fi trebuit să-i facă pe europeni conștienți de faptul că 
lumea încetase să mai asculte de directivele lor. Numai că nu 

asta e lecţia pe care au desprins-o ei de aici: apelul la URSS, 
recursul la intervenția sa nu reprezentau nici pentru Germania, 
nici pentru occidentali decât un atu pe care-l poți juca şi apoi 
arunca după ce te-ai folosit de el. 

După doi ani de prosperitate, sfârşitul deceniului aduce cu 
sine criza economică mondială. Pornită din Statele Unite după 
crahul bursier din 24 octombrie 1929, criza atinge în scurt timp 
Europa. Guvernele se dovedesc incapabile s-o stăvilească. Şo- 
majul capătă proporții de masă, averile se năruiesc, sărăcia atin- 
ge un mare număr de oameni, mai ales pe cei mai puţin calificați. 
În America, în Marea Britanie, în Germania, țări puternic in- 
dustrializate, crahul bursier și marasmul care-i urmează sunt 
trăite ca o catastrofă. Pentru Statele Unite şi pentru Marea Bri- 
tanie, evenimentul e mai grav decât războiul însuşi. În Ger- 
mania, conducătorii Republicii de la Weimar pierd şi puținul 
credit de care se mai bucurau în ochii populaţiei. Revizioniștii, 
naționaliștii, toţi cei care asociau lupta împotriva Tratatului de 
la Versailles cu o condamnare radicală a democraţiei au fost as- 
cultaţi încă de la sfârşitul războiului, reuşind să se organizeze 
în fața unei puteri adesea slabe şi uneori complice. Criza eco- 
nomică le furnizează noi argumente. Şi totuşi nu ea a dus la 
nașterea nazismului, apărut încă din 1922-1923. Nemulțumirea 
provocată de criză trezeşte însă reacții extremiste care favori- 
zează atât nazismul cât şi comunismul. 

Nimic nu ilustrează mai bine iluziile europene decât extinde- 
rea crizei la întreaga lume. Criza s-a declanșat în Statele Unite. 
De mai mulţi ani, economia se mondializează. Avântul econo- 
mic american datează din 1890. De data aceasta Europa nu poa- 
te opri contaminarea. Și, la drept vorbind, nimeni nu poate. Cei 
ce reacționează adoptând măsuri protecționiste nu fac decât să 
amâne scadenţa şi să sporească dificultăţile de a ieşi din criză. 
Alții — şi acesta va fi cazul Germaniei — optează pentru acce- 
lerarea periculoasă a creșterii economice, reînarmare, socialism 
de stat. URSS scapă de criză fiindcă are un comerţ exterior re- 
dus, fiindcă trăieşte în autarhie, iar economia sa e în întregi- 
me socializată. Tot atâtea argumente scoase în relief de mulți 

economişti seduși de marxism-leninism. Cazul Franţei meri- 
tă o atenţie specială: mai puţin industrializată, cu o economie 
încă în mare măsură agrară, înzestrată cu o monedă puternică, 
Franţa este la început mai puţin atinsă. Ea nu ezită să opteze 
pentru deflaţie, cu rezultatul că economia franceză redemarea- 
ză mai greu în urma crizei. 

Iluzia în care trăiesc europenii la sfârşitul deceniului al trei- 
lea şi începutul celui de-al patrulea este de a crede în pereni- 
tatea ordinii internaționale concepute şi instituite la Versailles. 
Liga Naţiunilor s-a întărit oare prin intrarea Germaniei? Mulţi 
aşa au crezut. Fiecare dintre cei doi parteneri își urmărea însă 
propriile obiective. Germania voia să aibă mâinile libere şi să mo- 
difice în folosul său echilibrul de forțe în Europa de Est. Franța 
era preocupată în continuare de propria ei securitate. În fața 
dezechilibrului real care prevala în Europa, ea căuta să obțină 
garanţia Regatului Unit, în vreme ce acesta din urmă nu ve- 
dea altă speranță în afara unei politici de domolire a tendințe- 
lor Germaniei de a revizui ordinea instituită la Versailles. 

Pe fondul crizei instituţiilor, şi în special a parlamentaris- 
mului, care nu reuşesc să asigure stabilitatea statelor, pe fon- 
dul crizei economice şi a gravelor dificultăți sociale, Europa e 
împinsă către regimuri autoritare. Însuși conceptul de demo- 
craţie, ce părea să fi triumfat pentru totdeauna în 1918, este 
pus sub semnul întrebării aproape pretutindeni. Așa se întâm- 
plă în Italia unde, din 1922, s-a instalat un guvern fascist, dar 
şi în Portugalia, în Spania sau în Polonia. Situaţia cea mai ne- 
liniștitoare este însă cea a Germaniei, unde nazismul îşi înfige 
rădăcinile în frustrarea născută din înfrângerea militară din 
1918, potenţată de slăbiciunea partidelor de centru şi de ame- 
nințarea extremei stângi. Descompunerea regimului de la Wei- 
mar se desfăşoară de parcă toți politicienii ce-ar fi putut opri 
ascensiunea lui Hitler ar fi fost atinși de abulic: de la Brüning 
la von Papen, de la von Papen la Kurt von Schleicher; noi in- 
trigi ale lui von Papen fac inevitabilă venirea legală a lui Hitler 
în fruntea Cancelariei. Începând din acest moment (30 ianua- 
rie 1933), autoritatea conducătorului nazist se manifestă cu vio- 

lență. Supunerea partidelor, interzicerea partidului comunist, 
închiderea oponenților în lagăre de concentrare, primele per- 
secuțţii antisemite nu par să fi deschis ochii democrațţilor euro- 
peni, nici în Franţa, nici în Marea Britanie. 

Hitler nu ezită totuşi să ia două măsuri importante în plan 
internațional. În octombrie 1933 se hotărăște să părăsească Liga 
Naţiunilor. Aceasta din urmă, fără Germania, se întăreşte cu pre- 
zența Uniunii Sovietice, dar își arată slăbiciunea nereușind 
să oprească ocuparea provinciei chineze Manchukuo de către 
Japonia. Din acest an, 1933, poate fi datat începutul eșecului 
iremediabil al Ligii Naţiunilor. Şi nici acum Liga Naţiunilor, la 
data respectivă fundamental europeană, nu e capabilă să-şi re- 
cunoască neputința. Condamnările rostite nu au drept rezultat, 
în cel mai bun caz, decât părăsirea Ligii Naţiunilor de către 
Japonia, cu câteva luni înainte ca Germania să facă acelaşi gest. 

Cu o săptămână mai devreme (la 14 octombrie 1933), Ger- 
mania părăseşte Conferinţa pentru dezarmare. De mai bine de 
zece ani, aceasta a dezbătut îndelung, prea îndelung, şi a de- 
finit într-o „comisie pregătitoare“ structurile inteleetuale ale dez- 
anmării, definindu-i vocabularul, principiile, modalităţile, printre 
care cele de control. Dar chiar noțiunea de dezarmare — precum 
şi cea a efectului său presupus: sfârşitul războaielor — prezen- 
ta ieri, aşa cum prezintă și azi, multe obscurități şi ambigui- 
tăți. Accentul pus pe dezarmare consta în preocuparea pentru 
efecte, nu pentru cauze. Or, dezarmarea, chiar controlată, nu 
poate rezista în faţa unei crize grave. Oricum ar fi, procesul de 
dezarmare generală a fost inițiat de Conferinţa de la Washing- 
ton care a urmat imediat după semnarea Tratatului de Pace în- 
tre Statele Unite şi Germania*. Această conferinţă lansată în 
entuziasmul general avea drept principal scop să dezarmeze 
Franţa, singura dintre marile națiuni care nu-și redusese masiv efec- 
tivele, aşa cum o făcuseră celelalte state. În realitate, englezii și 
americanii socoteau că puterea militară a Franței este exagerată 


*Întrucât Tratatul de la Versailles n-a fost ratificat de Congresul ame- 
rican, s-a negociat un tratat de pace bilateral între Berlin și Washington. 

și doreau un echilibru între Franţa şi Germania. Franţa însă, 
conştientă de dezechilibrul demografic şi industrial în favoa- 
rea Germaniei, nu voia să abandoneze cartea militară, singura 
în măsură, potrivit ei, să restabilească echilibrul şi să menţi- 
nă clauzele politice şi geografice ale Tratatului de la Versailles. 
În timpul celor zece ani cât a funcţionat Conferința asupra dez- 
armării, s-a irosit multă elocință, s-a cheltuit multă ipocrizie 
şi au fost dezamăgite multe entuziasme. 


Singurul succes adevărat al Conferinţei asupra dezarmării 
a fost acordul naval, născut dintr-o complicitate între britanici 
şi americani, pe care diplomaţia franceză n-a crezut-o cu pu- 
tință. Rezultatul a fost de altfel obținut în detrimentul Franţei, 
care a trebuit să-şi limiteze tonajul flotei. Marea Britanie şi Sta- 
tele Unite au convenit asupra parităţii flotelor lor respective: 
525 000 de tone pentru navele de luptă. Japonia a fost destul 
de bine tratată și s-a instalat pe locul trei cu 315 000 de tone. 
Franța este coborâtă la nivelul Italiei (175 000 de tone). Acest 
acord, bine primit la Londra şi la Washington, dar resimţit la 
Paris ca o umilire, prefigurează acordul ce va fi semnat în 1935 
între Londra şi Berlin. 

În fapt, conştient sau nu, complici sau victime, apostolii dez- 
armării nu au decât un singur scop: să determine acceptarea 
de către Germania a clauzelor din tratat care îi limitează capa- 
citatea militară. Iar calea aleasă a fost aceea de a lichida dis- 
criminarea de care era afectat acest stat, punând celelalte state 
pe picior de egalitate cu el. Nu e oare egalitatea în drepturi con- 
formă cu echitatea, cu logica şi cu însăși natura echilibrului, 
fără de care nu există pace durabilă? Egalitatea în drepturi tre- 
buia să înceapă deci cu reducerea forțelor armate franceze. 

Chiar dacă mulți francezi, mai mult sau mai puţin idealiști 
şi mai mult sau mai puţin orbi, au acționat în favoarea dezar- 
mării, în spiritul său proiectul era totuşi american şi britanic. Cu 
garanţiile unei Ligi a Naţiunilor însărcinate să enunţe dreptul şi 
să-l aplice, fie şi prin „sancțiuni“. Părăsirea de către Germania 
a Conferinţei asupra dezarmării a avut drept urmare logică re- 

tragerea ei din Liga Naţiunilor şi reluarea în chip unilateral a 
înarmărilor (de altfel niciodată abandonate, ci constant urmă- 
rite clandestin). 


Imediat după semnarea Tratatului de la Versailles și după con- 
finmarea remanierilor teritoriale în Europa Centrală și de Est, 
s-a organizat — nu spontan, căci diplomaţia franceză a fost ac- 
tivă în perioada respectivă, dar într-un mod aproape natural — un 
soi de nouă „ordine“ bazată pe conceptul dreptului popoarelor 
la autodeterminare. Anumite state, mulțumite de pacea de la 
Versailles, doreau consolidarea ei. Altele, penalizate fiindcă ur- 
maseră „Imperiile centrale“, cereau revizuirea ei. Vreme de 
cincisprezece ani sistemul a dăinuit. Anul 1933 marchează în- 
ceputul prăbușirii sale. 

Fragilitatea sistemului ţinea de divergenţele mai mult sau 
mai puţin profunde ce existau între ţările favorabile statu quo-u- 
lui. Pentru Polonia, ameninţarea la graniţa de vest venea evi- 
dent din partea Germaniei. Dar ea se temea în egală măsură de 
Uniunea Sovietică la est. Drept contrapondere la Germania, 
Polonia avea nevoie de o Franță puternică. Contraponderea la 
un URSS puternic n-ar putea fi însă Germania? Mai ales în con- 
dițiile în care opoziţia între nazism și comunism apărea drept 
ireductibilă? 

Legată de Franţa, care i-a susținut lupta în Silezia şi pe care 
a aprobat-o la rândul ei atunci când a ocupat regiunea Ruhr (1923), 
Polonia este prima ţară pe care Hitler o „corupe“ atrăgând-o 
de partea sa. Contrar declaraţiilor sale din Mein Kampf şi con- 
trar atmosferei tensionate dintre cele două țări ca urmare a pro- 
blemelor legate de Coridor şi de statutul Dantzig-ului, cancelarul 
celui de-al Treilea Reich oferă Poloniei o negociere care se sol- 
dează, în ianuarie 1934, cu o declaraţie de nerecurgere la for- 
tă pentru o perioadă de zece ani. Acest document reduce în mod 
semnificativ importanţa tratatului franco-polonez din 1924, pie- 
să esenţială a sistemului european organizat de Franţa. 

Ambiguităţile și slăbiciunile „Micii Antante“ nu sunt nici ele 
mai mici. Pactul semnat de Cehoslovacia, România şi Iugoslavia 

— legate fiecare prin câte un tratat şi cu Franţa — se bazează pe 
respectarea statu quo-ului şi în particular pe ostilitatea față de 
orice încercare de revenire a Habsburgilor la Budapesta. Mica 
Antantă este deci mai ales antimaghiară. În ce o priveşte, Un- 
garia se socoteşte nedreptățită. Ea a fost silită să cedeze Cehos- 
lovaciei Slovacia; Iugoslaviei, Croaţia şi o parte a Banatului; 
României, Transilvania şi cealaltă parte a Banatului. Praga, cu 
cele trei milioane de germani din Sudeți, se teme de o recru- 
descență a germanismului. În schimb, relaţia cu URSS e po- 
zitivă. Nu acelaşi lucru se poate spune și despre Bucureşti, aflat 
în relații delicate cu Moscova care revendică Basarabia alipi- 
tă României în 1918, în plină revoluţie, după un secol de ocu- 
paţie rusească. 

Pentru Iugoslavia, Italia reprezintă o ameninţare. Ea a obți- 
nut Triest la Versailles şi a ocupat apoi Fiume, iar acum re- 
vendică şi coasta dalmată, favorizând şi sprijinind dorința de 
autonomie a croaților împotriva sârbilor din Iugoslavia. Italia 
consideră crearea Iugoslaviei drept o piedică în calea politicii 
sale în Balcani, iar Belgradul vede în Italia un adversar mai apro- 
piat şi mai periculos decât Germania. 

În sfârşit, între Polonia şi Cehoslovacia problema ducatu- 
lui Teschen rămâne un obstacol în calea alianţei lor, ambele 
revendicând partea ce le fusese refuzată la arbitraj. 

Aceste divergențe explică slăbiciunile sistemului francez în 
Europa Centrală şi de Est. Ele n-au avut consecinţe atâta timp 
cât armata franceză a părut suficient de puternică pentru a men- 
ţine statu quo-ul în Europa. Dar acestea nu vor întârzia să apa- 
ră îndată ce Germania lui Hitler, aflată în plină reînarmare, va 
ştirbi prin atitudinile sale temerare prestigiul Franței. 

Politica franceză față de Europa Centrală și de Est rămâne 
în mare măsură fixată pe dispoziţiile Tratatului de la Versailles. 
Cele patru țări care-i datorează Franţei crearea sau sporirea te- 
ritoriului lor n-au constituit un ansamblu coerent decât în chip 
episodic. Fiecare are propriile probleme cu minoritățile, ceea 
ce face ca structura lor internă să fie fragilă. Ambiţia lor na- 
țională este afectată de acest fapt. Polonia, care a anexat mari 

porțiuni din teritoriul bielorus şi lituanian, se străduieşte să-şi 
consolideze aici puterea, iar diplomaţia sa trebuie să țină sea- 
ma de asta. La vest, Coridorul şi Silezia ridică probleme aproa- 
pe de nerezolvat. 

Faţă de Polonia, atitudinea Cehoslovaciei are avantajul ra- 
ţionalității. Deoarece venirea lui Hitler la putere reprezintă o 
amenințare pentru Praga, e necesar ca ea să strângă legăturile 
cu URSS. Această politică se va solda în mai 1935 cu semna- 
rea unui tratat de asistență mutuală. Numai că, din păcate, pen- 
tru aplicarea lui trebuie îndeplinite două condiţii. Una e parte 
a tratatului: Rusia sovietică nu va mişca un deget dacă Fran- 
ţa nu-şi respectă angajamentele şi nu intervine pe frontul de 
vest. Cealaltă condiţie este geografică: cele două ţări neavând 
frontieră comună, Armata Roşie trebuie să treacă pe teritoriul 
Poloniei sau pe cel al României ca să vină în ajutorul Cehos- 
lovaciei. Dar nici una dintre aceste țări nu acceptă trecerea Ar- 
matei Roşii pe teritoriul său. Prin urmare, în conflictul ei cu 
Germania, nici Cehoslovacia nu se poate bizui decât pe Franţa. 

Nici România, nici Iugoslavia nu au frontieră comună cu 
Germania, care nu are nici o revendicare expresă privitoare la 
teritoriile lor. În momentul venirii lui Hitler la putere, Iugoslavia 
trece printr-o perioadă dificilă marcată de opoziţia croaților față 
de reformele regelui Alexandru I care încearcă să dea țării o struc- 
tură unitară. Opoziția hotărâtă a croaților, sprijiniți de Italia, cùl- 
minează cu asasinarea regelui în timpul unei vizite în Franța, 
în octombrie 1934. 

În fine, în România, unde regele Carol, întors din exil, în- 
cearcă să-și sporească puterea jucând abil pe opoziţia dintre 
partidele tradiționale, în ciuda unei perioade de prosperitate eco- 
nomică, ia naștere o mişcare de extremă dreapta. Nici România, 
nici Iugoslavia nu i se puteau aşadar opune lui Hitler. 

Parisul face două tentative pentru a da sistemului francez 
de alianţe de sprijin consistență şi vigoare. Pentru a aprecia me- 
ritele şi limitele acestor tentative, se cuvin amintite evenimen- 
tele ce au influențat echilibrul european în cursul primelor luni 
de la venirea la putere a lui Hitler în Germania. În iunie 1933, 


188 DECLINUL 


Mussolini propusese şi negociase cu Londra, Parisul şi Berlinul 
un proiect de tratat, numit „Pactul cvadripartit“, care instituia 
un directorat european însărcinat cu examinarea, înaintea Con- 
siliului Ligii Naţiunilor, a „tuturor propunerilor privind inte- 
gritatea teritorială şi independenţa statelor“ ca şi cu „revizuirea 
tratatelor inaplicabile“. Această iniţiativă italiană n-a avut sorți 
de izbândă din cauza retragerii Germaniei din Liga Națiuni- 
lor la 21 octombrie 1933. Faptul însă că Franța — deşi reticen- 
tă față de inițiativa italiană — s-a pretat la această discuţie a fost 
resimţit ca un abandon în Polonia şi în țările Micii Antante. 

Celălalt eveniment privea Austria, a cărei situație a deve- 
nit precară prin venirea la putere a lui Hitler. Cancelarul aus- 
triac Engelbert Dolfuss se opune planurilor naziștilor austrieci 
care militează deschis pentru Anschluss în disprețul dispoziți- 
ilor Tratatului de la Versailles. Asasinarea lui Dolfuss generea- 
ză temeri privind o intervenție germană. Prin decizia sa energică 
de a masa mai multe divizii la trecătoarea Brenner din Alpi, 
Mussolini îl face pe Hitler să dea înapoi. Din acel moment, gu- 
vernul francez, dornic să ţină Germania în frâu, încearcă să atra- 
gă Italia în jocul său politic. Parisul vede cu satisfacție că Roma 
se opune obiectivelor urmărite de Berlin în Austria, şi acest lu- 
cru îi convine cu atât mai mult cu cât ţările Micii Antante nu 
vor să miște un deget în sprijinul independenţei Austriei. În aces- 
te condiţii, Franţa refuză să acorde garanţii guvernului de la 
Viena. 

Pe aceste baze complexe, adesea contradictorii, guvernul 
francez va încerca să instituie o politică susceptibilă să con- 
tracareze ameninţarea lui Hitler aşa cum era aceasta enunțată 
în Mein Kampf. Este o politică exclusiv franceză, căci Anglia 
nu i se asociază, ba nici n-o priveşte cu ochi buni. Reînarma- 
rea Germaniei nu este privită la fel la Londra și la Paris. 

În cursul unei călătorii în Europa de Est, ministrul francez 
de Externe Louis Barthou este întâmpinat pretutindeni cu mare 
căldură, dar rezultatele concrete ale acestor vizite sunt medio- 
cre. El nu reuşeşte să sporească unitatea partenerilor din Est 
ai Franţei. Cehoslovacia nu are nici o simpatie pentru Austria 

lui Dolfuss şi a lui Schuschnigg; Iugoslavia nu are nici ea sim- 
patie pentru Austria, dar are şi mai puţină pentru Italia. Do- 
rința lui Barthou de a atrage URSS în jocul său politic e rău 
privită în Polonia şi în România. Moartea lui Barthou şi veni- 
rea lui Pierre Laval în fruntea guvernului întăreşte dubiile alia- 
ților răsăriteni ai Franţei față de Italia şi mai cu seamă față de 
URSS. Tratatul franco-sovietic este o declaraţie de intenţii im- 
portantă, dar căreia îi lipsesc mijloacele, respectiv o convenţie 
militară. În rest, Polonia şi România îşi confirmă oficial refu- 
zul de a permite Armatei Roşii să treacă pe teritoriul lor. În 
aceste condiţii, Germania nu are decât a se bucura de incapa- 
citatea Franţei de a conferi soliditatea necesară alianței sale de 
sprijin cu cele patru ţări ale Europei de Est. 

Iniţiativa politică a Franţei se soldează deci cu un eşec. Și 
aceasta în primul rând fiindcă Franța nu e dispusă la efortul ne- 
cesar pentru a menţine în funcțiune ansamblul pe care l-a creat. 
Pentru a reuși, ar fi trebuit să-și întărească și să-şi modernize- 
ze armata şi mai ales să dorească intens succesul politicii sale. 
Or, ea nu e convinsă de întemeierea demersului său şi nici nu 
e sigură că dorește să-l vadă reuşind. Temerea sa cea mai mare 
se leagă de un conflict ca acela din 1914-1918, conflict ale că- 
rui consecințe continuă să le plătească. În plus, îi lipseşte şi 
liderul care să-i arate calea de urmat. Eșecul definitiv survine 
atunci când Germania, printr-un bluf riscant, trece la reocupa- 
rea zonei demilitarizate de pe malul stâng al Rinului. După câ- 
teva bombăneli, Franţa se hotărăşte să sesizeze Liga Naţiunilor 
— adică să nu facă nimic. Data de 7 martie 1936 marchează sfâr- 
şitul veleităților franceze de a menţine edificiul creat prin Tra- 
tatul de la Versailles. După această dată, și până la dezastrul 
din 1940, Franţa nu mai are o politică independentă. Cu toate 
acestea, documentele germane sunt categorice: dacă Franţa ar 
fi reacționat militar cu această ocazie, armata germană ar fi tre- 
buit să se retragă, iar Hitler ar fi fost desigur răsturnat de la 
putere. Conducătorilor militari şi civili ai Franței le-a lipsit voin- 
ţa de a acţiona. 


190 DECLINUL 


Fără a încerca să scuzăm această sincopă iremediabilă, tre- 
buie notat că Anglia s-a arătat reticentă față de intervenţie. În 
loc să pecetluiască alianţa celor două mari democrații occiden- 
tale, victoria din 1918 a scos la lumină, dimpotrivă, divergen- 
tele lor. Anglia își confirmă superioritatea pe mare, semnând 
cu Germania, în iunie 1935, un acord care, în schimbul accep- 
tării unei reînarmări a marinei germane contrare Tratatului de 
la Versailles, limitează tonajul flotei germane la 35% din cel 
al flotei britanice. Anglia mai are încă încredere în angajamen- 
tele germane. Va trebui să vină primăvara anului 1939 pentru 
ca ochii conducătorilor englezi să se deschidă în sfârșit. 

Dat fiind dezechilibrul relaţiei sale cu Germania, Franţa se 
vede nevoită să consolideze ordinea de la Versailles pe care 
Anglia o socotește injustă, instabilă şi imperfectă. Londra a ac- 
ceptat la Locarno să acorde garanții Franţei în cazul când fron- 
tiera ei cu Germania ar fi violată, dar Berlinul a denunţat Acordul 
de la Locarno sub pretext că Franța a semnat cu URSS un tra- 
tat care contrazice spiritul celui dintâi. Anglia nu vede nici un 
motiv să intervină, de vreme ce securitatea Franţei nu este ame- 
nințată direct. 

Marea Britanie a subscris, e drept, în aprilie 1935, împreu- 
nă cu Italia şi Franța, la ceea ce s-a numit „Frontul de la Stresa“, 
alianță de circumstanţă subminată de contradicții. Pentru Italia, 
e un prilej de a capitaliza recunoştinţa pe care Franţa şi Anglia 
i-o datorează pentru faptul de a fi împiedicat Anschluss-ul în 
iulie 1934, la moartea cancelarului Dolfuss. Cele două demo- 
craţii occidentale vor să se slujească de Mussolini pentru a-i bara 
lui Hitler calea către Dunăre. Mussolini speră însă ca, în schim- 
bul bunei sale purtări în Europa, să aibă mâinile libere pentru 
a acţiona în Etiopia şi, pe un plan mai general, în Mediterana. 
Neînţelegere gravă, căci Londra e mai preocupată de Etiopia, 
de Marea Roşie și de Mediterana decât de soarta Austriei. Re- 
zultă de aici că Frontul de la Stresa va fi un front al iluziilor 
pierdute. Mussolini se va vedea silit să acţioneze în Etiopia îm- 
potriva voinței Angliei și a celei mai mari părți a membrilor 
Ligii Naţiunilor care urmează exemplul ei. Franța nu va mai 

putea conta pe Italia în politica sa de „containment“ a Germa- 
niei. Mica Antantă va fi slăbită de schimbarea radicală de po- 
ziţie a Italiei. 

Iluzia italiană va dăinui însă mult timp. Până la ofensiva ger- 
mană din 10 mai 1940 se vor găsi oameni în conducerea Fran- 
tei — şi chiar a Angliei — care vor crede în posibilitatea de a juca 
această carte italiană pentru a-l ţine în frâu pe Hitler, sau în ori- 
ce caz pentru a împiedica Italia să se alieze cu Germania. Mus- 
solini n-a acceptat ca marile puteri coloniale care erau Marea 
Britanie și Franţa să-i refuze lui tot ceea ce ele făcuseră dintot- 
deauna în propriul lor beneficiu. Dincolo de eşecul care a con- 
firmat falimentul organizației internaționale, afacerea sancţiunilor 
Ligii Naţiunilor împotriva Italiei a reprezentat un monument 
de ipocrizie din partea democraţiilor occidentale. Mai rapidă 
decât se prevăzuse, victoria Italiei a afectat principiile, dar mai 
ales complicatul echilibru european. 

Ultimul atu al politicii franceze în Europa îl reprezintă Uni- 
unea Sovietică. Aceasta nu avea desigur nici un profit de pe urma 
menţinerii clauzelor teritoriale ale Tratatului de la Versailles, 
redactate adesea pur şi simplu din ostilitate față de ea. Sem- 
nând un tratat cu Franța, URSS vrea să-și ia măsuri de preve- 
dere împotriva unei politici agresive a Germaniei. Ambele țări 
au tot interesul să nu lase Germania să iasă din rând. Atitudi- 
nea lor e însă divergentă cu privire la Europa răsăriteană. Spre 
deosebire de Franța, URSS doreşte modificări de frontiere și 
o nouă orientare politică a statelor din zonă. 

În lipsa unei voințe ferme, lipsită de sprijinul britanic, dez- 
amăgită de evoluţia Italiei, bănuitoare față de proiectele pe ter- 
men lung ale URSS, Franţa a fost incapabilă de tresărirea care, 
singură, ar fi putut opri înaintarea lui Hitler. Începând din luna 
martie 1936 şi până la înfrângerea sa, guvernul francez se li- 
mitează să urmeze calea Marii Britanii. 


Sub influenţa istoriografiei marxiste, s-a insistat mult asu- 
pra terenului favorabil pe care criza economică din 1929 — cu 
consecințele sale: şomajul, punerea sub semnul întrebării a 

liberalismului, dificultăţile financiare şi restricţiile în schim- 
burile internaționale — l-a oferit nazismului. Ideile, pasiunile sus- 
citate de Hitler n-ar fi avut, potrivit acestor autori, nici o şansă 
de a fi urmate dacă n-ar fi existat criza. Teza nu ţine seama de 
faptul că Hitler şi-a clădit acțiunea pe respingerea Tratatului 
de la Versailles, argument mai mult decât suficient pentru a-i 
conferi credibilitate în ochii germanilor. De altminteri, prime- 
le lui succese electorale au precedat criza. 

Între 7 martie 1936 și 3 septembrie 1939, Hitler acumulea- 
ză o serie de succese care trezesc în poporul german o exal- 
tare fanatică și un optimism orb foarte greu de dislocat. Poporul 
german ajunge să creadă că Hitler e un conducător genial care 
nu se poate înşela. Şi totuşi, în această perioadă Hitler comi- 
te cea mai gravă eroare: aceea de a crede că lumea se limitează 
la Europa. 

Anii 1936-1937 reprezintă o pauză în conflictul subiacent 
dintre Germania şi democraţiile occidentale. În plan interna- 
tional, perioada e marcată de două crize majore: războiul din 
Spania şi „incidentul“ din China, adică ocuparea unei mari părți 
a acestei țări de către armatele japoneze. 

Războiul civil spaniol are cauze interne, dar degenerează 
curând într-o confruntare internaţională. Cele două tabere, cea 
a insurgenților generalului Franco şi cea a guvernului republi- 
can legal, fac apel la ajutorul țărilor europene cu ideologii apro- 
piate. Războiul civil le permite italienilor şi germanilor să-și 
testeze materialul și tacticile militare. Fasciştii şi antifasciştii 
îşi dezvoltă limbajul propagandistic. 

În China, agresiunea japoneză confirmă neputința Ligii Na- 
țiunilor, care își pierde greutatea în treburile internaţionale. Ea 
pune în pericol interesele engleze şi americane în regiune şi 
prefigurează conflictul ce va izbucni în 1941. Conflictul este 
extraeuropean, dar importanţa lui nu mai poate fi subestima- 
tă, ca în 1898. E o nouă demonstraţie a faptului că Europa nu 
mai este centrul lumii. De altminteri, America este cea mai sen- 
sibilă la evoluţia acestui război. 

În acest timp, Hitler, care a repus pe picioare puternica in- 
dustrie germană, își consolidează puterea, înregimentează în- 
treg poporul german în organizații de masă, se reînarmează cât 
poate de repede. Trece la activul său succese importante în lup- 
ta împotriva şomajului. Are loc o revenire la prosperitate, cel 
puţin a clasei mijlocii. În paralel, duce o politică abilă faţă de 
țările Europei răsăritene: cumpără de aici produse alimentare 
şi materii prime, pe care le plătește cu tehnică germană. For- 
tele pieţei vor lucra deci pentru el în România, în Bulgaria, în 
Ungaria, în Iugoslavia. Neliniștiţi de slăbiciunea Franţei în cri- 
za din 7 martie 1936, aliaţii ei încearcă să evite orice confrunta- 
re cu Germania. Acum își fac aici apariţia şi se dezvoltă partide 
care preconizează un regim autoritar mai mult sau mai puţin 
copiat după exemplele german și italian. La București, ca şi 
la Sofia, regimul se îndreaptă spre o dictatură regală. 

Atmosfera de entuziasm care prevalează în Germania, ca 
şi conştientizarea forței Reich-ului, provoacă o contaminare a 
germanilor din diaspora, în Austria, în Cehoslovacia, în Polo- 
nia. Frustrările reale sau presupuse ale acestor minorităţi con- 
stituie un teren favorabil răspândirii ideilor naţional-socialiste 
şi organizării de partide naziste. Hitler se va folosi de ele pen- 
tru a-şi duce la bun sfârșit acţiunea de distrugere a Tratatului de 
la Versailles. El va putea conta şi pe concursul statelor revi- 
zioniste, Bulgaria şi Ungaria. 

Anul 1938 şi primele opt luni ale anului 1939 sunt marca- 
te de succese ale lui Hitler care confirmă succesele înregistra- 
te în anii 1933-1936 ce-i permiseseră să elibereze Germania 
de lanţurile în care o ţinea Tratatul de la Versailles. Libertate de 
acțiune pe care Hitler o foloseşte ca să întărească cel de-al Trei- 
lea Reich, incluzând în el două grupuri importante ale „națiu- 
nii germane“: germanii din Austria şi germanii din Sudeți. 

Prima tentativă de Anschluss cu forța, începută cu asasina- 
rea cancelarului Dolfuss, eşuase ca urmare a ripostei italiene 
şi înlocuirii prompte a cancelarului prin Kurt von Schuschnigg. 
A doua, din februarie-martie 1938, s-a sprijinit pe partidul 
nazist local al cărui şef a devenit, la instigarea Germaniei, 

ministru de Interne, ceea ce a făcut ca presiunea pentru alipi- 
rea Austriei la Germania să devină insuportabilă. 

Primul-ministru englez încearcă în februarie să obțină spri- 
jinul Italiei pentru a tempera ambițiile germane şi poate pen- 
tru a salva Austria. Dar Roma nu vrea să miște un deget până 
nu obține asigurările Angliei privind Etiopia și Mediterana 
orientală, iar Londra nu e dispusă să acorde aceste concesii de- 
cât dacă Italia încetează să-i mai acorde ajutor lui Franco în 
Spania. Pentru Regatul Unit, criza austriacă are drept rezultat 
demisia lui Anthony Eden (20 februarie 1938) şi înlocuirea lui 
cu lordul Halifax care declară că guvernul Majestății sale „n-a 
dat nici o garanţie“ Austriei. Imediat după lovitura de forță a 
lui Hitler, Anglia se întoarce spre Italia ca să ştie ce intențio- 
nează aceasta să facă. Răspunsul fiind că Roma nu va face ni- 
mic, Cabinetul englez, dezamăgit, nu poate decât să-i confirme 
lui Schuschnigg că aşteaptă evoluţia evenimentelor. 

Reacţia franceză e şi mai palidă. E adevărat că guvernul fran- 
cez e demisionar din 8 martie. Cu toate acestea, se ia în calcul 
o intervenţie militară, dar ea este condiționată de atitudinea pe 
care o va lua Marea Britanie. 

Confruntat cu indiferența generală, şi mai ales cea a Marii 
Britanii şi a Statelor Unite, ca să menţină independenţa ţării 
sale, Schuschnigg încearcă să facă apel la popor, convocân- 
du-l la un referendum. Sub ameninţarea brutală a unui ultima- 
tum german, cancelarul austriac e silit să demisioneze. Armata 
germană ocupă ţara la 12 martie și Hitler intră triumfător în 
Viena. 

Această nouă violare a Tratatului de la Versailles nu pro- 
voacă reacția așteptată. În ianuarie, Roosevelt propusese con- 
vocarea unei largi conferințe internaţionale ce-ar fi avut drept 
scop să analizeze toate crizele internaționale. Demersul său era 
provocat de:evenimentele din China şi, într-o oarecare măsu- 
ră, de cele din Spania. Propunerea, făcută fără prea mare tra- 
gere de inimă din partea americană, nu trezeşte un prea viu 
interes în Marea Britanie. Chamberlain crede că e preferabil să 
negocieze direct cu dictatorii. În ianuarie, îl trimite pe lordul 

Halifax la Berlin, unde acesta acceptă în fața lui Hitler că pro- 
blema minorităților se poate reglementa conform cerinţelor ger- 
mane, dacă nu există „violenţe grave“. Să fi fost oare propunerea 
lui Roosevelt un prilej pierdut de a bara calea nazismului? Pre- 
şedintele Statelor Unite nu pare să fi vrut să împingă lucruri- 
le dincolo de o încurajare adresată politicii britanice. 

Criza provocată de Anschluss a fost în primul rând o înfrân- 
gere a Franţei. Ea se opusese uniunii vamale austro-germane, 
ea înscrisese în Tratatul de la Versailles o clauză interzicând 
unirea celor două ţări. Întărirea puterii germane reprezenta evi- 
dent un eșec pentru Franţa care-şi vedea poziţiile diplomatice 
năruite. Ca să nu rămână izolată, ea era condamnată să se ali- 
nieze la Marea Britanie. Aceasta, mai doritoare de „appease- 
ment“ decât de fermitate, îi lăsa inițiativa lui Hitler. 

Cehoslovacia a apărut imediat drept următoarea victimă a 
expansiunii germane. Prinsă în cleşte după anexarea Austriei, 
ea deținea o poziţie slabă dată fiind minoritatea sa germană de 
trei milioane de locuitori, din ce în ce mai înregimentaţi în na- 
țional-socialism sub conducerea lui Konrad Heinlein. 

Criza cehoslovacă se desfășoară în trei faze, fiecare dintre 
ele exprimând incapacitatea democraţiilor occidentale, deoa- 
rece, deşi e legată de Moscova printr-un tratat de asistență mu- 
tuală, intervenţia URSS e condiţionată de angajamentele luate 
de Franţa faţă de Praga. 

Într-o primă fază, guvernul lui Léon Blum și-a reînnoit, 
imediat după Anschluss, la 14 martie 1938, promisiunea de a 
sprijini Cehoslovacia în cazul unei agresiuni germane. Dar, con- 
sultându-i pe responsabilii săi militari la 15 martie, guvernul 
francez își dă seama că practic nu poate face nimic de unul sin- 
gur. După ce și-a consultat şi partenerii din Europa răsăritea- 
nă, el constată că Cehoslovacia nu poate primi sprijinul Armatei 
Roşii fiindcă Polonia şi România nu acceptă în nici un caz tre- 
cerea trupelor rusești pe teritoriul lor. În aceste condiții, nedo- 
rind să acţioneze singur, guvernul francez se adresează Marii 
Britanii. Dar aceasta, reamintind că nu e legată de nici un acord 
cu Cehoslovacia, socotește că nu-i momentul potrivit de a lansa 

un avertisment Germaniei (23 martie 1938). Agitaţia provoca- 
tă de partidul nazist în regiunile germane ale Boemiei se sol- 
dează cu o cerere de autodeterminare căreia guvernul de la Praga 
îi opune un refuz categoric. Guvernul britanic, care are inten- 
ţia de a găsi o formulă de compromis, consideră atitudinea ne- 
inspirată. În ceea ce-l privește, guvernul francez, condus acum 
de Edouard Daladier, e convins că solidaritatea franco-brita- 
nică trebuie menținută și că, prin urmare, guvernul cehoslo- 
vac trebuie să accepte să facă concesii. Un demers comun franco- 
britanic îndeamnă guvernul lui Edvard Beneš de la Praga să 
fie conciliant. 

Speranţa a revenit pentru câteva zile în mai, când zvonuri 
false au dat de înţeles că urmează o agresiune armată germa- 
nă. De fapt, ameninţarea nu avea nici o bază, dar presa a con- 
chis că Germania fusese silită să dea înapoi în faţa mobilizării 
cehilor și a fermităţii occidentalilor. Or, nici vorbă de așa ceva: 
dimpotrivă, la 22 mai guvernul britanic anunţă Cabinetul fran- 
cez că nu va interveni şi că se aşteaptă să fie consultat înain- 
tea „oricărei acțiuni care ar putea face ca situaţia să devină mai 
critică sau care ar avea drept rezultat expunerea Franţei la o 
agresiune germană“. 

Începând cu această dată — care marchează și debutul celei 
de-a doua faze a crizei —, Londra este cea care preia conduce- 
rea treburilor. Guvernul francez încetează să mai aibă o pozi- 
ţie autonomă şi nu se mai preocupă decât de găsirea căilor de 
a se eschiva de la obligaţiile asumate față de Praga fără să-și 
piardă întreg creditul. Guvernul englez doreşte ca Franţa să in- 
formeze Cehoslovacia că nu va interveni direct pentru a apă- 
ra integritatea frontierelor cehoslovace. Reprezentantul francez 
la Praga face cunoscut că circumstanţele nu mai sunt aceleaşi 
ca în momentul în care Parisul acordase garanții Cehoslovaciei. 

Germania vede foarte bine foloasele pe care le poate trage 
din noua situaţie: Anglia va propune înființarea unei comisii 
internaționale de anchetă însărcinată cu reglementarea proble- 
mei Sudeţilor. În fața opoziţiei hotărâte a guvernului de la Pra- 
ga, Londra ia în calcul un „mediator“ neangajat. Dar pentru a 

forța guvernul cehoslovac să accepte, trebuie ca Parisul să-l 
prevină pe președintele Beneš că nu va primi din partea Fran- 
tei nici un ajutor dacă refuză această formulă. Misiunea, în- 
credințată lordului Runciman, intervine în contextul în care 
germanii din Sudeți formulează noi cerinţe, neezitând să re- 
clame pur și simplu alipirea lor la Reich. Începută la 3 august, 
misiunea Runciman se încheie printr-un eşec la 7 septembrie. 

Cea de-a treia fază a crizei este germană. La 12 septembrie, 
Hitler rosteşte un discurs de o rară violenţă, la care Beneš răs- 
punde cu decretarea stării de asediu. În acest moment premie- 
rul britanic Chamberlain se hotărăşte să meargă să se întâlnească 
cu Hitler pentru a încerca să evite războiul. La 15 septembrie, 
la Berchtesgaden, Chamberlain acceptă „principiul“ alipirii re- 
giunii Sudetenland la Germania. La 18 septembrie, francezii 
şi britanicii cad de acord. Parisul informează Praga că „asis- 
tența“ pe care Franţa ar putea-o acorda Cehoslovaciei n-ar avea 
eficacitate decât dacă ar fi completată de solidaritatea engle- 
ză. Această nouă presiune nu-l face să cedeze pe preşedinte- 
le Beneš. Criza reizbucneşte: Chamberlain se întâlnește din 
nou cu Hitler la Bad Godesberg, dar cancelarul supralicitea- 
ză. În cele din urmă, la propunerea lui Mussolini, la München 
se reunește o conferință în patru — Franța, Anglia, Italia, Ger- 
mania —, fără Cehoslovacia. Occidentalii cedează pe toată li- 
nia: ei nu obţin decât o amânare de zece zile pentru ocuparea 
teritoriilor acceptate a fi alipite de către Germania. Doar Fran- 
ţa și Anglia garantează noile frontiere. Germania şi Italia vor 
să aştepte reglementarea frontierei cehoslovace cu Polonia şi 
Ungaria. 

Amenințarea conflictului îl determinase pe preşedintele 
Roosevelt să-i adreseze un mesaj lui Hitler la 28 septembrie 
1938. S-a fluturat rapid perspectiva unei conferinţe internațio- 
nale ce-ar fi permis participarea URSS la negocieri. Conferința 
în patru a exclus, in extremis, Uniunea Sovietică de la o regle- 
mentare importantă pentru ea. De fapt, acordul de la Miinchen 
reia ideea pactului în patru propus de Mussolini în 1933. Aceas- 
tă conferinţă între europeni exclude atât URSS cât şi Statele 

Unite. Dincolo de destrămarea programatică a Cehoslovaciei, 
acordul de la Miinchen este simbolul iluziei europenilor că 
pot continua să conducă lumea. Singurul mijloc de a-l opri pe 
Hitler să dezmembreze Cehoslovacia ar fi fost o lărgire a dez- 
baterii astfel încât aceasta să cuprindă America și Rusia. Li- 
mitarea la cele patru mari state europene a însemnat acceptarea 
dinainte a supremaţiei germane. 

Sistemul francez de alianţe de sprijin a încetat să mai fie 
luat în serios după München. România şi Iugoslavia, care au 
făcut presiuni asupra Ungariei ca s-o împiedice să se alăture 
Germaniei împotriva Pragăi, sunt silite să constate că acțiunea 
lor n-a avut efect. Polonia se alătură prădătorilor Cehoslovaciei 
cu o miopie de neînchipuit. Regimurile autoritare se întăresc mai 
pretutindeni în Europa şi se distanțează de Paris şi de Londra. 

În urma acordurilor de la Miinchen, Polonia a dobândit par- 
tea cehoslovacă a ducatului Teschen, iar Ungaria a obţinut la 
primul „arbitraj“ de la Viena, sub oblăduirea lui Ribbentrop și 
Ciano, sudul Slovaciei unde trăiește majoritatea minorității ma- 
ghiare. De altminteri, Slovacia încearcă să se desprindă de 
Cehia. Autonomiștii slovaci obțin totala egalitate în cadrul 
Cehoslovaciei, un guvern pur slovac fiindu-i încredințat Mon- 
seniorului Jozef Tiso. Acesta este destituit de Praga, ceea ce pro- 
voacă reacția lui Hitler care ocupă Praga şi acordă independență 
Slovaciei (13 martie 1939). În acelaşi timp, ungurii ocupă Ru- 
tenia și obțin graniță comună cu Polonia. 


Încă de la acordurile semnate la Miinchen, Hitler a cerut 
reglementarea generală a litigiilor germano-poloneze, adică „re- 
stituirea“ Dantzig-ului şi înființarea unui coridor în coridor. În 
plus, Polonia este invitată să adere la Pactul anti-komintern. 
Totuşi, aceste cereri sunt făcute în climatul cordial dintre cele 
două țări ca urmare a reglementării afacerii Teschen în bene- 
ficiul Poloniei. Cu toate acestea, polonezii rămân fermi pe po- 
ziţii, fapt confirmat de vizita Colonelului Jozef Beck la Berlin 
(5-6 ianuarie 1939) şi de cea a lui Ribbentrop la Varșovia la 
sfârşitul aceluiaşi an. 

Colonelul Beck e încredinţat că Germania are nevoie de Po- 
lonia pentru a contracara Rusia și că, prin urmare, se poate ară- 
ta ferm în privința revendicărilor germane. El nutrește ideea 
că ar putea rămâne neutru în cazul izbucnirii unui conflict în- 
tre Germania și Occident, refuzând totodată ideea unui acord 
în patru — Polonia, Franța, Marea Britanie şi URSS —, căci nu 
vrea să readucă URSS în jocul european. Ca să menţină pre- 
siunea, Hitler ocupă la 23 martie orașul Memel, aflat în Litua- 
nia, la granița cu Prusia orientală, unde trăiește o minoritate 
germană. 

Ne aflăm în martie, în momentul în care resturile statului 
cehoslovac sunt dezmembrate și anexate de Hitler. Marea Bri- 
tanie, ai cărei lideri au înțeles şi cântărit în sfârşit metoda lui 
Hitler, se hotărăşte să acorde unilateral garanţii Poloniei, în spe- 
ranța că acest gest va fi de-ajuns pentru a determina Germa- 
nia să se gândească de două ori înainte de a întreprinde ceva. 
Dar hotărârea survine după ce Varșovia a fost deja somată să 
acorde concesiile cerute de Germania. La 26 martie, Ribben- 
trop îl informează pe ambasadorul Poloniei că propunerile ță- 
rii sale sunt absolut insuficiente. Încredinţat că Jozef Beck se 
arată inflexibil doar fiindcă se simte susținut de Marea Brita- 
nie și Franţa, Hitler fixează data de 1 septembrie 1939 ca dată 
la care armata sa va distruge Polonia. 

Lichidarea Cehoslovaciei de către Hitler, în disprețul anga- 
jamentelor de la Miinchen, a avut un efect devastator asupra 
opiniei publice engleze şi, într-o mai mică măsură, asupra gu- 
vernului de la Londra. Până atunci adepţi ai unei atitudini mo- 
ralizatoare în problemele internaționale, britanicii avuseseră 
îndoieli, ba chiar mai mult decât îndoieli, cu privire la Trata- 
tul de la Versailles, socotit nedrept şi în orice caz inaplicabil. 
J.M. Keynes avusese o mare influență asupra opiniei publice. 
La urma urmei, de ce să le fie refuzată autodeterminarea doar 
germanilor? De ce să nu le fie recunoscute drepturi egale cu 
ale celorlalte popoare, chiar dacă asta ar fi însemnat creşterea 
puterii lor? Germania își are şi ea locul între celelalte națiuni. 
Punct de vedere împărtăşit nu doar de așa-numiții „appeasers“ 

din partidul conservator, ci şi de majoritatea laburiştilor. Toa- 
te astea explică de ce Anschluss-ul și afacerea Sudeţilor n-au 
provocat la Londra o reacție mai puternică, căci, în definitiv, 
un mare număr de britanici socoteau că acţiunile lui Hitler nu 
erau lipsite de argumente. Pe un plan mai prozaic, Chamber- 
lain şi Cabinetul britanic ştiau că în momentul acordurilor de 
la Miinchen Regatul Unit nu era pregătit să se angajeze în răz- 
boi. Decizia de reînarmare, luată în 1936, abia începea să dea 
roade. De pildă, în ce priveşte aviația de vânătoare, care avea 
să joace un rol decisiv în 1940, cifrele sunt grăitoare: 9 escadri- 
le de avioane de vânătoare moderne în 1938, 26 în septembrie 
1939 şi 47 în iunie 1940. Acoperirea radar era abia la început 
în 1938. Ea se va extinde la întregul litoral răsăritean al Angliei 
în 1939. 

Trecerea dezinvoltă a lui Hitler, în martie 1939, peste toate 
acordurile a provocat o vie emoție în Marea Britanie şi a dus 
la conştientizarea nu numai a pericolului reprezentat de nazism, 
ci şi a caracterului criminal al regimului așa cum era acesta 
pus în evidenţă de tratamentul aplicat evreilor. 

Începând cu această dată, Regatul Unit trece la acţiune. El 
încearcă să bareze calea expansiunii hitleriste. Câteva zile după 
ultimatumul adresat de Ribbentrop Poloniei (26 martie 1939), 
Anglia îi promite acesteia din urmă tot concursul. La 13 apri- 
lie, cele două democraţii occidentale acordă garanţii Greciei 
și României. La 12 mai, Londra semnează un tratat de asis- 
tență mutuală cu Turcia. Sunt oferite garanţii Belgiei, Olandei, 
Elveţiei. În ce o priveşte, Belgia este mai degrabă iritată decât 
mulțumită de această inițiativă. 

Revirimentul Marii Britanii, urmată cu mai puţină vigoa- 
re dar cu fidelitate de Franţa, are mai degrabă efect prin latura 
declarativă decât prin realism politic. Garanţiile acordate, une- 
ori fără să fi fost cerute, se bazează doar pe declaraţii: cum pu- 
tea fi ajutată, de pildă, România? 

Exista însă un mijloc de a conferi forță acestei construcții: 
asociind la ea și URSS. Dar Uniunea Sovietică n-are o bună re- 
putaţie. În Marea Britanie, cei care pun în față criteriile mo- 

rale nu văd de ce ar prefera nazismului comunismul. Cu toa- 
te acestea, unul nu reprezintă o amenințare imediată, aşa cum 
demonstrează zilnic celălalt că este. Cei care judecă în termeni 
de realpolitik subliniază că, după epurările din 1937, Armata 
Roşie nu mai are probabil nici o valoare militară serioasă. Cu 
tot soiul de reticenţe şi fără prea multă convingere, Foreign Of- 
fice transmite Moscovei, Parisului și Varșoviei o propunere de 
acord asupra măsurilor ce-ar trebui luate în fața amenințării in- 
dependenţei unui stat european. Evident, problema este să se 
creeze un bloc care să împiedice o agresiune previzibilă împo- 
triva Poloniei. Franţa, care a încercat în 1935 să atragă Rusia 
în acordul european pentru a contracara puterea crescândă a 
Germaniei şi care a comunicat cu Rusia în momentul crizei ce- 
hoslovace, se arată favorabilă proiectului. Uniunea Sovietică, 
invitată de Cabinetul britanic să se alăture Franţei şi Regatului 
Unit pentru a „garanta“ Polonia, are o reacţie pozitivă. În schimb, 
guvernul polonez nu vrea să audă de o posibilă intervenţie a 
Armatei Roșii pe teritoriul său pentru a înfrunta Wehrmacht-ul, 
considerând că aceasta ar însemna o nouă împărţire a ţării. 

În ciuda acestei opoziții, ideea de a atrage URSS în joc nu 
e abandonată nici la Paris, nici la Londra. Cele două capitale 
propun o alianță Moscovei. În proiectul francez, asistența ar fi 
benefică tuturor celor trei state, atât Uniunii Sovietice cât şi 
celor două democraţii. Londra se raliază acestei formule, dar 
Moscova cere ca garanţia să fie extinsă la Țările Baltice și Fin- 
landa, care nu doresc acest lucru de teamă să nu irite Germania 
și să fie antrenate în conflict. Proiectul tratatului de alianţă se 
soldează deci cu un eşec. 

Negocierile vor fi totuşi reluate la sfârşitul lui mai. Molo- 
tov îşi confirmă acordul pentru reluarea discuţiilor, în timp ce 
britanicii acceptă să extindă garanţiile la Polonia, România, 
Ţările Baltice şi Finlanda (29 iunie 1939). Se hotărăște atunci 
negocierea unei convenții militare. Experții militari francezi şi 
englezi se urnesc greu: convorbirile încep abia în 11 august. 
De la început, rușii cer dreptul de a trece prin Polonia, drept pe 
care colonelul Beck îl-refuză cu încăpățânare. Sovieticii decid 


202 DECLINUL 


atunci suspendarea negocierilor (21 august). Ei reiau negocie- 
rile, dar cu germanii de această dată. 

Tratatul germano-sovietic din 23 august răstoarnă întregul 
context. Hitler se putea teme de un front franco-anglo-sovie- 
tic. Cacealmaua lui pune în dificultate țările occidentale care nu 
mai au cum să ajute Polonia, devenită dintr-o dată victimă si- 
gură a politicii germane. Tratatul îi dă mână liberă lui Hitler să 
„reglementeze“ soarta Poloniei. Cancelarul e încredințat de po- 
sibilitatea ca occidentalii să mai capituleze o dată. Oricum, nu 
ezită să-şi asume acest risc. 

În vreme ce Roosevelt nu reuşeşte să obțină ca Senatul ame- 
rican să modifice legile privitoare la neutralitate care i-ar favo- 
riza pe occidentali, în vreme ce America refuză să se mobilizeze 
împotriva nazismului, bătrâna Europă — cea care dominase lu- 
mea, cea care crease Concertul european — e pe moarte. Ger- 
mania a dezlănțuit forțe ce vor da naștere unei lumi noi, o lume 
în care Europa va avea mari dificultăți să-şi găsească un loc. 


IX 
Sfârşitul bătrânei Europe 
(1939-1945) 


Victoriile germane din Polonia, Norvegia, Danemarca și 
Franța. — Bătălia Angliei. — Intervenţia germană în Balcani. 
— Afrika Korps. — Invadarea URSS. — Înfrângerea de la Mosco- 
va. — Pearl Harbour. — America intră în război. — Bătălia Atlan- 
ticului. — Stalingrad. — Războiul Pacificului. — Căderea Italiei. 
— Debarcarea. — Conferinţele aliate. — Problema Poloniei. — Ma- 
rea alianță şi victoria. 


Din aproape în aproape, războiul care începe la 1 septembrie 
1939 cu invadarea Poloniei va cuprinde întreaga lume. Osti- 
lităţile se vor extinde la toate continentele, cu excepția Ame- 
ricii. Emisfera occidentală, cum spun ămericanii, a fost singura 
ocolită de război. Vor avea loc lupte dincolo de Cercul Polar, 
în Pacific, în Asia orientală, în Japonia, în subcontinentul in- 
dian, în Indochina, în Indonezia, în Filipine, în Orientul Apro- 
piat, în URSS, în Africa Neagră, în Africa de Nord. Dar Europa 
va fi, o dată mai mult, principalul teatru de operaţiuni, cu tot 
ce înseamnă aceasta în materie de distrugeri și pierderi de vieți 
omeneşti. 

Dincolo de responsabilităţi, care de altminteri nu compor- 
tă multe discuţii, faptul major care se impune observaţiei este 
excesul de putere al Germaniei în raport cu partenerii ei eu- 
ropeni. Încă de la începutul secolului, și mai ales în anii care 
precedă primul conflict mondial, Germania se desprinde de ve- 
cinii săi. Marele Război şi criza frânează temporar această spo- 
rire a puterii. Ea reîncepe cu și mai multă vigoare odată cu 
instaurarea nazismului. Puterea Germaniei poate fi măsurată 
prin dificultatea cu care imensa coaliţie — coaliție mondială de 
fapt — i-a venit de hac lui Hitler. Prea puternică pentru Europa, 

Germania nu e destul de puternică ca să facă față marilor par- 
teneri extraeuropeni — Statele Unite şi Rusia sovietică. Ea a 
ajuns la plenitudinea forțelor sale exact atunci când Europa în- 
ceta să domine lumea. 

Într-o primă fază, războiul a adus o confirmare a prepon- 
derenței germane pregătite de „succesele“ diplomatice ale lui 
Hitler dintre 1935 şi 1939. 

Campania din Polonia a provocat totuşi o mare surpriză. 
Desigur, exceptându-i pe conducătorii polonezi, înfrângerea 
Poloniei era previzibilă. Ceea ce a frapat însă a fost rapidita- 
tea, eficacitatea intervenţiei germane. Wehrmacht-ul lansează 
împotriva armatei poloneze 60 de divizii, din care 10 de blin- 
date și 1 600 de avioane. În trei zile „coridorul“ este ocupat. În 
opt zile cea mai mare parte a armatei poloneze este încercui- 
tă. După altă săptămână, germanii ajung la Lvov şi Brest-Li- 
tovsk. La 27 septembrie, la patru săptămâni de la începutul 
ofensivei, Varşovia capitulează. Armata Roşie a intervenit în- 
cepând cu 17 septembrie, dar la acea dată victoria germană era 
deja fapt împlinit. 

Acest succes a fost obținut împotriva unui adversar cura- 
jos, dar a cărui armată n-a fost modernizată. El a fost rodul unei 
con jugări constante a blindatelor şi aviaţiei. Cartierul General 
german a impus un ritm extrem de rapid operaţiunilor. Pentru 
Wehrmacht şi pentru principalii ei conducători, războiul din 
Polonia a confirmat cele mai optimiste previziuni. Pentru Sta- 
tul-Major francez, care scontase că războiul va dura până în 
primăvara anului 1940, succesul reprezintă o dezminţire care 
nu va deschide însă ochii principalilor responsabili. 

Dar pentru Statul-Major german, victoria nu e oare prilejul 
de a încerca o reinstaurare a păcii? Generalii cei mai lucizi se 
tem de angrenajul războiului şi prevăd dificultăți. Dar te poţi opri 
oare atunci când politica pe care o duci este câștigătoare? Aceas- 
tă ultimă tentativă serioasă a germanilor de a scăpa de Hitler 
eşucază ca toate celelalte. 

Armata franceză rămâne cu arma la picior, mestecându-şi 
neputința. Propaganda germană încearcă, în chip abil, să seme- 

ne discordia între francezi şi englezi, cu atât mai mult cu cât 
aceştia din urmă sunt prezenţi în număr mic pe front. Solida- 
ritatea celor două armate e pusă la grea încercare. Moralul ar- 
matei franceze şi al poporului francez este scăzut. Amintirea 
Marelui Război e aproape, iar sacrificiile pe care le-a impus 
el sunt prezente în toate mințile. 

Oricine îşi poate da seama că aceste sacrificii s-au soldat 
doar cu un nou conflict la mai puţin de o generaţie distanță. 
Confruntarea sperie. Francezilor le place să creadă că Germa- 
nia se va prăbuşi din interior sub efectul blocadei. Statul-Ma- 
jor francez se dovedeşte incapabil să tragă învățăminte din 
înfrângerea Poloniei. El se agaţă de baliverne precum distru- 
gerea câmpurilor petrolifere de la Baku. Cealaltă manevră, în- 
dreptată tot către îngenuncherea Germaniei fără luptă, este de 
„a bloca drumul fierului“ suedez de care industria germană de- 
pinde în foarte mare măsură. Pretextul ar putea fi, potrivit fran- 
cezilor, ajutorarea Finlandei agresată de URSS. Britanicii propun 
un alt plan cu același obiectiv: debarcarea la Narvik, pe unde 
trece minereul de fier suedez, în toiul iernii. Semnarea, la 13 mar- 
tie 1940, a unui tratat de pace între URSS şi Finlanda îi deter- 
mină pe occidentali să pună la punct operațiunea Narvik. 

În paralel, şi fără să cunoască planul anglo-francez, Ger- 
mania optează pentru ocuparea Danemarcei şi Norvegiei. Ope- 
raţiunea condusă cu o temeritate extraordinară, se dovedește a 
fi un mare succes. Într-o singură zi, 9 aprilie 1940, Danemarca 
e ocupată şi principalele porturi norvegiene trec sub control 
german. La Narvik, germanii întâlnesc o forță navală britani- 
că impunătoare; englezii încearcă să-i alunge pe germani din 
Norvegia centrală, dar nu reuşesc. În cele din urmă, lupta se con- 
centrează în jurul portului Narvik, unde superioritatea navală 
engleză şi calitatea corpului expediționar anglo-francez vor în- 
frânge rezistența înverşunată a germanilor, siliți să se replie- 
ze la granița suedeză. Dar bătălia Franţei, începută la 10 mai, 
obligă forțele aliate să părăsească Narvik între 4 și 8 iunie. 

Dacă, dată fiind amploarea bătăliei de pe frontul francez, 
sfârşitul acestui episod trece neobservat, se poate spune că 

operațiunea amfibie germană din 9 iunie a fostun succes. Ple- 
carea corpului expediționar anglo-francez de la Narvik lasă flo- 
tei germane şi submarinelor sale o ieșire la Atlantic și la Oceanul 
Îngheţat așa cum acestea n-au avut niciodată în trecut, oferind 
Britanie: Trondjheim se află la 50 de mile nautice de Scapa Flow. 

Noua campanie a stimulat spiritul întreprinzător al germa- 
nilor și a făcut să scadă şi mai mult moralul armatei franceze. 
Armata germană intră în acțiune pe frontul francez, dar şi în 
Belgia şi în Olanda la 10 mai. Pentru un profan, planul de atac 
pare o reeditare a planului Schlieffen utilizat în 1914. În reali- 
tate, planul actual este foarte diferit, şi aceasta din câteva mo- 
tive. Împotriva opiniei unei părți a Statului-Major, Hitler şi 
Manstein sunt încredinţaţi că vor ajunge extrem de rapid (pa- 
tru-cinci zile, față de opt în 1914) la râul Meuse care va fi tra- 
versat fără dificultăți. Apoi coloanele de blindate germane se 
vor îndrepta rapid spre mare, despărțind grosul trupelor fran- 
ceze de corpul expediționar englez, de armata belgiană și de 
câteva corpuri ale armatei franceze. Manevra reușește din plin, 
ba chiar mai bine decât fusese prevăzut. Trecerea peste Meuse, 
razia temerară către Boulogne, Arras şi Lille reuşesc în egală 
măsură: la 20 mai, germanii ajung la mare şi la Somme unde 
au deja capete de pod. Încă din 16 mai, generalul Gamelin recu- 
noaşte înfrângerea Frantei. În ciuda câtorva succese defensive, 
armata franceză şi corpul expediționar britanic sunt literalmen- 
te zdrobite. Înfrângerea este totală şi ea e agravată de exodul 
sutelor de mii de refugiaţi. Campania din Franţa reprezintă un 
dezastru militar la fel de grav ca înfrângerea Prusiei de către 
Napoleon la Jena, ba poate chiar mai grav. 

În Germania însă, succesul va provoca iluzii. Victoria asu- 
pra Franței sporește temeritatea conducătorilor germani. Mul- 
tă vreme socotită o putere militară de prim-plan, adesea prima 
din Europa, Franţa învinsă provoacă Germaniei o încredere în 
sine abuzivă. Spre deosebire de generalul de Gaulle, care pri- 
veşte dincolo de graniţele Europei şi prevede un conflict mon- 
dial ce va atrage forţe din afara bătrânului continent capabile să 


SFÂRȘITUL BĂTRÂNEI EUROPE 207 


înfrângă cel de-al Treilea Reich, Statul-Major german şi Hitler 
nu văd care ar putea fi adversarul pe care să nu-l poată învin- 
ge. Aceasta va fi iluzia nebunească a Germaniei. 

În acest moment al istoriei, Hitler pare să fi nutrit speranța 
că se poate opri aici. Împotriva părerii conducătorilor săi mi- 
litari, el impune Franţei condiţii de armistițiu relativ blânde. 
Încearcă să stabilească contacte cu Marea Britanie şi pare gata 
să găsească formule de compromis. Poate că ia deja în calcul 
o ofensivă către est, ceea ce l-ar putea determina să caute pa- 
cea la vest. Oricum ar sta lucrurile, Marea Britanie răspunde 
negativ. 

Din luna martie a anului 1939, englezilor li s-au deschis 
ochii, iar de la înfrângerea Franţei sunt ferm hotărâți: luptă şi 
au un lider care-i va conduce în această luptă. Ei şi-au dat sea- 
ma brusc că acest om întruchipează calităţile ce-au făcut când- 
va măreţia țării lor. Iar el nu va avea alt țel decât victoria, pentru 
care e gata să accepte orice sacrificii. Gloria Angliei nu e nici- 
odată mai mare decât în momentele acestea în care e singură 
împotriva unui adversar mai puternic decât ea. Unitatea și hotă- 
rârea ei se manifestă în clipa în care Franţa trebuie să depună 
armele. Churchill va fi omul care va încarna voința sa de lup- 
tă, iar actul care va simboliza cel mai clar această voinţă va fi 
agresiunea, sângeroasă şi de nejustificat, împotriva flotei fran- 
ceze de la Mers el Kebir; act salutat cu entuziasm de Camera 
Comunelor drept cea dintâi victorie a Angliei — dar o victorie 
împotriva aliatului, nesocotind onoarea militară, o victorie re- 
purtată împotriva unor vapoare dezarmate, ai căror comandanți 
juraseră să nu se predea inamicului german, așa cum se va de- 
monstra în noiembrie 1942. 

Singurătatea Marii Britanii în lupta contra dictatorului ger- 
man care domina deja Europa nu poate fi contestată. Dar Anglia 
poate conta pe două realități cu o pondere mult mai mare decât 
cele de care se putea agăța Franța. 

Prima este, firește, „British Commonwealth and Empire“, 
dominioanele cu o capacitate militară redusă, dar care ar pu- 
tea — și vor putea — să acorde Angliei un ajutor important, fără 

a mai pune la socoteală popoarele, teritoriile, bazele imperiu- 
lui. Marea Britanie se luptă singură împotriva unei puteri care 
domină Europa, dar ea însăși e o putere mondială, nu doar un 
stat european. Cât priveşte Franța, „imperiul francez“ — rămas 
intact după înfrângere şi, prin urmare, menit să devină o carte 
importantă în desfăşurarea ulterioară a evenimentelor — n-a atins 
masa critică capabilă să facă din metropolă o putere mondială. 

A doua realitate a lumii de atunci, susceptibilă să sprijine 
Anglia în lupta sa, este America. În acest sens, înfrângerea Fran- 
tei schimbă datele în optica Washingtonului. Înainte de 10 mai, 
se putea închipui că va fi un conflict lung ce va lăsa america- 
nilor posibilitatea să opteze, în special în privinţa datei şi a mo- 
dalităţii de intervenţie. După 24 iunie însă nu mai e cazul să 
aştepte, iar America nu întârzie să opteze. Mare parte din aceas- 
tă hotărâre i se datorează lui Churchill, care la doar câteva zile 
de la ocuparea postului de prim-ministru a stabilit o relație per- 
sonală cu Roosevelt şi i-a cerut să-i acorde credite în ziua când 
devizele Angliei se vor fi terminat. Încă din septembrie 1940, 
Statele Unite acceptă să schimbe 50 de distrugătoare contra unor 
baze în insula Terra Nova şi în Antile. Ideea de „contract pe bază 
de împrumut“ — adică livrarea pe credit a furniturilor cumpă- 
rate din Statele Unite — e lansată de Roosevelt în decembrie (adi- 
că după alegerile prezidenţiale) şi devine lege în martie 1941. 

Prin urmare, singurătatea Marii Britanii — reală cât priveş- 
te luptele — e totuși relativă câtă vreme Anglia ştie că este spri- 
jinită de Statele Unite, care acceptă răscumpărarea comenzilor 
franceze de către britanici. Toate aceste ordine au dus la porni- 
rea mașinii de război americane care va funcţiona din ce în ce 
mai puternic în anii ce vor urma. 

Pentru moment, pericolul imediat pentru Anglia îl reprezin- 
tă proiectele lui Hitler. Acesta, surprins pare-se de rapiditatea 
succesului din Franţa, nu dăduse instrucţiuni Statului-Major să 
pregătească operațiunea „Leul de mare“, adică invadarea in- 
sulelor britanice. Şansa Angliei este aceea de a fi o insulă, chiar 
dacă una aflată aproape de Continent. Ca şi în cazul lui Na- 
poleon cu 135 de ani în urmă, pentru invadator e important să 


SFÂRȘITUL BĂTRÂNEI EUROPE 209 


dispună de supremaţia navală într-un sector determinat, fie şi 
pentru o durată limitată. Condiţie greu de îndeplinit având în 
vedere că Marea Britanie era în 1940, aşa cum era și în 1805, 
stăpână asupra mărilor. În ciuda succesului final al germani- 
lor, operaţiunile din Norvegia au arătat că supremaţia aeriană 
nu e totul. Și chiar supremaţia aeriană ar fi trebui să fie totală. 
Aşadar, Luftwaffe trebuie să obțină în prealabil, într-o lună, 
supremaţia aeriană. Abia când aceasta va fi obținută se va pu- 
tea încerca realizarea operațiunii amfibie. În această privinţă, 
germanii păcătuiesc prin aroganță. Experienţa din războiul îm- 
potriva Franţei nu e suficientă ca să le asigure succesul. De fapt, 
aviația britanică dispune de o flotilă modernă de avioane de 
vânătoare care beneficiază de un sistem de radare dezvoltat. 
Bătălia Angliei se dă în văzduh. Ea începe la 13 august şi 
se încheie la 17 septembrie. Germanii, care au inițiativa, îşi mo- 
difică de două ori tactica până la bombardarea masivă a Lon- 
drei, dar eşuează în fața rezistenței engleze. Este primul eșec 
major al Germaniei de la începutul conflictului şi el are drept 
rezultat abandonarea operaţiunii „Leul de mare“ în care Hitler 
n-a crezut niciodată şi care, în plus, nici n-a făcut obiectul unui 
acord între Marele Stat-Major şi marina germană. 
Eşecul german în bătălia aeriană nu înseamnă că Luftwafe 
e scoasă din luptă: ea va fi adesea angajată pe diverse fron- 
turi. Dar și-a pierdut „aura“ de invincibilitate şi teroare pe care 
şi-o făurise în timpul campaniei din Franța. Pe măsura trecerii 
timpului, capacitățile engleze şi americane le vor depăși pe cele 
germane, în ciuda unui remarcabil efort tehnic al nemților care 
va culmina cu inventarea avionului cu reacție ce-ar fi surclasat 
aparatele aliate dacă ar fi fost gata de a fi folosit mai devreme. 
Cealaltă lecţie este că Germania nu e în măsură să dobân- 
dească supremaţia pe mare. Marile unităţi navale germane nu 
pot naviga fără riscuri în larg. În toamna și iarna anului 1941, 
flota germană vânează vapoarele comerciale. În ciuda unui suc- 
ces iniţial (scufundarea navei „Hood“), nava „Bismarck“, care 
a reuşit să pătrundă în Atlantic, este scufundată de paza de coas- 
tă britanică. De acum înainte, în afara câtorva raiduri, se revine 

la situaţia din primăvara anului 1941, la războiul submarin; dar, 
la început cel puţin, flota germană de submarine este limitată. 

Paradoxul acestui conflict ţine de faptul că germanii trebuie 
să păstreze inițiativa. De aceea, silit la o relativă inactivitate 
în războiul cu Marea Britanie, Hitler semnează la 7 septem- 
brie 1940 Pactul Tripartit cu Italia şi Japonia. Solidaritatea cu 
Japonia are drept scop să ţină în șah Statele Unite. Îndemnând 
Japonia să acţioneze în Asia de Sud-Est, el scontează pe o de- 
plasare a flotei engleze în această regiune, ceea ce i-ar da mână 
liberă în Europa. De asemenea, încearcă să-l atragă pe genera- 
lul Franco într-o acțiune împotriva Gibraltarului, dar fără succes. 

În realitate, inițiativa italiană împotriva Greciei (28 octom- 
brie 1940) este cea care schimbă datele în Europa de Sud-Est. 
Eșecul Italiei provoacă o acțiune engleză. Trupe britanice sunt 
trimise în Creta şi în Peloponez. Tot acum au loc şi înfrânge- 
rile Italiei în Libia. Hitler e silit să intervină pentru a-și salva 
aliatul: în februarie 1941, Afrika Korps răstoarnă situația şi ame- 
nință Egiptul. Rommel preconizează o acţiune în direcția Ni- 
lului şi a Canalului Suez, dar propunerile sale nu găsesc ecou. 
Prioritatea revine acum ofensivei împotriva Rusiei. În Balcani, 
operațiunea Marița, menită să aducă Grecia sub control, devi- 
ne o operațiune mai importantă datorită revirimentului Iugo- 
slaviei care este scoasă din luptă în 12 zile (18 aprilie 1941). 
Simultan se produce şi prăbuşirea Greciei (20 aprilie). Corpul 
expediționar britanic reușește totuşi să scape. În mai, în cursul 
unei campanii în care armata germană își confirmă forţa, tru- 
pele germane aeropurtate pun stăpânire pe insula Creta ocu- 
pată încă de britanici. 

Succesele din Balcani demonstrează că Marea Britanie nu 
are mijloacele de a pune în pericol Wehrmacht-ul pe continen- 
tul european. Dar mai demonstrează și faptul că Hitler nu vrea 
să acorde prioritate teatrului de operaţii mediteranean, în parte 
fiindcă Mussolini vrea el să conducă aici operaţiile, în parte 
fiindcă o atare strategie ar face necesar acordul Franţei ce nu 
poate fi obținut decât sacrificând ambițiile italienilor, în par- 

te fiindcă Hitler e încredinţat că va obține mai mult și mai ușor 
orientându-se spre Rusia sovietică. 

Paralelismul cu epopeea napoleoniană este izbitor. Ca și Na- 
poleon, Hitler va căuta în Răsărit cheia conflictului din Apus. 
Ca şi el, acţionează după ce va fi tentat să încheie o înțelege- 
re cu Rusia. Şi tot ca el, îşi va măcina forţele în stepa ruseas- 
că, ceea ce-l va duce la pieire. Ca şi el, iarăşi, se străduieşte să 
dea o lovitură Marii Britanii mergând să lupte împotriva Mos- 
covei şi Leningradului. Numai că, prin acest conflict a cărui 
inițiativă îi aparţine lui Hitler și statului nazist, Germania iese 
din cadrul european și intră în cadrul mondial. Hitler vrea să 
scoată URSS din luptă pentru ca Japonia să poată lovi mai pu- 
ternic în zona Pacificului. El încearcă deci să construiască o 
strategie mondială, cam sumară e drept, neînțelegând că sta- 
tele extraeuropene, Uniunea Sovietică şi Statele Unite, sunt po- 
tențial mult mai puternice decât poate fi şi deveni Germania. 

Caracteristic pentru climatul de iluzii care domnește în Sta- 
tul-Major şi în cercul apropiaților lui Hitler (cu excepţia lui Gö- 
ring care se teme de războiul pe două fronturi), armata germană 
care trebuie să învingă în estul Europei nu e mai numeroasă 
Şi nici mai puternică decât cea care a câştigat bătălia Franţei. 
Numeroase forțe sunt blocate în Norvegia, în Franţa, în Bal- 
cani, în Mediterana. Armata Roşie este subestimată, urmare a 
slabei sale performanţe în luptele împotriva Finlandei din anii 
1939-1940. Se consideră că epurările din 1937 i-au dezorga- 
nizat înaltul comandament. Statul-Major german e încredin- 
tat că-i ajung trei sau patru luni pentru a scoate URSS din luptă. 

Bătălia de la graniţe confirmă acest lucru. În cincispreze- 
ce zile armata sovietică e bătută crunt. Ea pierde numeroși sol- 
dați căzuţi prizonieri în bătălii de încercuire spectaculoase. 
Wermacht şi Luftwaffe domină situaţia. 

Dificultățile încep însă chiar din luna iulie. Din cauza dis- 
trugerilor masive operate de Armata Roşie în momentul eva- 
cuării, apar probleme de transport mai mari decât cele prevăzute 
de Statul-Major. În ciuda pierderilor imense, armata sovietică 
îşi revine şi se opune înaintării blindatelor germane. Au loc 

contraatacuri. E limpede că numărul diviziilor de blindate ru- 
seşti a fost subestimat, ca să nu mai vorbim de calitatea lor. 
În fine, moralul ruşilor (şi aceasta reprezintă o altă surpriză) 
e puternic. Războiul e înţeles ca un mare „război patriotic“. 
Soldaţii ruși se luptă cu înverşunare. Germanii sunt siliți să re- 
cunoască faptul că Armata Roșie dispune de un capital uman, 
moral şi logistic mult mai important decât prevăzuseră. 
Mersul războiului și derularea luptelor depăşeşte tema stu- 
diului de față. E drept că, ordonând să se acorde prioritate cam- 
paniei din Ucraina, Hitler permite armatei de blindate a lui 
Guderian să obţină o victorie fantastică. Campania împotriva 
Moscovei se izbeşte mai întâi de elemente ce ţin de climă şi 
logistică: din cauza ploilor, drumurile devin impracticabile;, mai 
târziu, un val de frig se abate asupra armatei germane. Rămas 
la Kremlin, Stalin îi însuflețeşte pe soldați, în timp ce Jukov 
trece la contraofensivă şi dă peste cap armata germană. Împo- 
triva părerii exprimate de Cartierul General german, Hitler re- 
fuză să replieze armata, cu prețul unor suferințe îngrozitoare. 
Înfrângerea de la Moscova, explicată şi scuzată nu prin ezi- 
tările şi schimbările bruște ale strategiei germane, ci prin ri- 
gorile climei şi ale condiţiilor geografice, nu s-a încheiat totuși 
cu un dezastru. Armata germană se agaţă de fiecare palmă de 
pământ. Hitler a avut dreptate: nu trebuia sunată retragerea. 
Această „victorie“ defensivă permite Wehrmacht-ului să-şi re- 
facă capacitățile pe frontul rusesc. În Mediterana Orientală și 
în Libia, situaţia este destul de favorabilă Germaniei. Sfârşitul 
iernii şi începutul primăverii sunt dominate de foarte importan- 
te ştiri diplomatice și de ştiri venite din afara spaţiului european. 
Invadarea Rusiei a fost salutată în Anglia drept începutul 
răsturnării situaţiei. În ciuda anticomunismului său visceral, 
Churchill şi-a proclamat imediat solidaritatea totală cu URSS 
Şi, împreună cu Statele Unite, s-a străduit să-i acorde sprijin 
material şi militar. În acelaşi timp, el încearcă să-l împingă pe 
Roosevelt pe calea intervenției, politică pe care preşedintele ame- 
rican o urmează cu pași mici (includerea Islandei şi apoi a in- 
sulelor Azore în zona de securitate americană. măsuri de 

mobilizare, înarmarea navelor comerciale). La 11 august 1941, 
când bătălia Rusiei era în toi, Churchill şi Roosevelt semnea- 
ză Carta Atlanticului, angajament al celor doi bărbaţi de stat 
contra „tiraniei naziste“ şi pentru solidaritatea celor două ţări, 
unite prin limbă, prin originea comună, prin respectul purtat 
regulilor de drept şi democraţiei. Declaraţie de principii, Car- 
ta Atlanticului simbolizează preluarea rolului Imperiului bri- 
tanic de către Statele Unite, oricare ar fi fost în decursul timpului 
divergenţele de analiză şi de atitudini. Solidaritatea fundamen- 
tală decisă în mijlocul Atlanticului nu va fi niciodată pusă sub 
semnul întrebării, şi partea esenţială a moștenirii britanice va 
trece pe parcursul anilor de la Londra la Washington. Pe termen 
scurt, Carta Atlanticului a avut şi meritul de a reaminti ame- 
ricanilor prioritatea teatrului de operaţii european în momen- 
tul când politica japoneză reținea mai degrabă atenția Americii. 

În fapt, după un duel diplomatic care nu lăsa nici o îndoia- 
lă cu privire la opoziţia ireductibilă dintre Japonia şi Statele 
Unite, situația mondială e bulversată la 7 decembrie de atacul 
prin surprindere al aviaţiei japoneze asupra flotei americane 
de la Pearl Harbor*. Încredinţat de intenţiile lui Roosevelt de 
a se angaja într-un război total împotriva Germaniei și consta- 
tând că americanii acționau deja ca nişte aliați ai Marii Brita- 
nii, Hitler declară război Statelor Unite la 11 decembrie, sub 
pretextul Pactului Tripartit care-l leagă de Japonia. Deşi Japo- 
nia nu intră în război împotriva URSS, conflictul devine cu ade- 
vărat mondial. În această privință, sfârșitul anului 1941 şi 
începutul anului 1942 corespund unei noi etape: etapa prăbu- 
şirii vechii Europe. Hitler a fostprincipalul artizan al acesteia prin 
ambițiile sale nemăsurate pentru poporul german. El a grăbit 


* A.J.P. Taylor scria: „Pearl Harbor a reprezentat cel mai mare ser- 
viciu adus cauzei britanice. Îndoielile preşedintelui Roosevelt și ale po- 
porului american au fost spulberate: cu sau fără voia lor, erau în război. 
Războiul privat dintre Marea Britanie și Germania se încheiase. Înce- 
pea un veritabil război mondial, iar rezultatul său era evident. În această 
privinţă, Churchill a făcut singurul comentariu potrivit: «La urma ur- 
mei, așa am câştigat.» 

un proces care începuse deja de la începutul secolului, dar pe care 
conflictul, devenit mondial, îl va accelera în chip extraordinar. 


Anul 1942 se caracterizează printr-o serie de victorii stră- 
lucite ale germanilor şi japonezilor, „victorii pierdute“ cum le 
va numi von Manstein, pentru că n-au fost decisive. Aceste vic- 
torii amintesc de victoriile lui Napoleon, condamnat și el să 
câştige tot mai multe bătălii fiindcă nu putea câștiga o victo- 
rie decisivă. Sfârşitul anului 1942 marchează bascularea situa- 
tiei pe Volga, în Egipt, în Africa de Nord, în Marea de Corali. 
E surprinzător că a fost nevoie de atâtea luni de eforturi sus- 
ţinute pentru a veni de hac celor două mașini de război, germa- 
nă şi japoneză. E adevărat că, venită din partea popoarelor ce 
criticaseră atât de sever Tratatul de la Versailles, catalogat de 
ele drept „pace cartagineză“, adică pace prea dură şi impusă, 
exigența „capitulării fără condiţii“ n-a fost poate mijlocul cel 
mai bun de a grăbi acest deznodământ. 

Anul 1942 înseamnă în primul rând bătălia Atlanticului. 
Germania n-a așteptat această dată pentru a ataca legăturile ma- 
ritime care condiționează efortul de război al Angliei şi chiar 
viața arhipelagului britanic. În 1942, Kriegsmarine întreprinde 
o ofensivă, bazată în principal pe submarine. Rezultatele sunt 
spectaculoase: numai în 1942 sunt scufundate nave comercia- 
le însumând șase milioane de tone. Apărarea anglo-americană 
se întăreşte și convoaiele sunt mai bine protejate. De partea ger- 
mană, amiralul Dieter von Roeder pune la punct tehnica de atac 
submarin în „haită“, în care submarinele se năpustesc ca lupii 
asupra obiectivelor lor. Câteva lungi convoaie cu destinația Mur- 
mansk, încărcate cu material pentru Armata Roșie, pierd o trei- 
me şi uneori mai mult de jumătate din numărul navelor. 

Afrika Korps a lui Rommel are în Libia victorii cu atât mai 
strălucite cu cât sunt obținute împotriva unei armate britanice 
mai numeroase. În ciuda caracterului lor aventuros, succesul 
de la Tobruk, invadarea Egiptului au un impact considerabil asu- 
pra opiniei publice. Reluând războiul în mișcare, Rommel re- 

uşește să creeze un mit ce va avea o deosebită însemnătate în 
menţinerea moralului trupelor. 

Dar în 1942 atenţia este reținută de frontul rusesc. Statul-Ma- 
jor german alocă 179 de divizii din care 30 provin din țările eu- 
ropene satelite: Italia, România, Ungaria, Slovacia. Planul de 
acțiune prevede obținerea victoriei în Ucraina şi în sudul Ru- 
siei, menținând pozițiile de la Leningrad — aflat tot sub asediu 
— şi Moscova. Calitatea blindatelor germane a crescut, dar a 
crescut și aceea a blindatelor Armatei Roşii. Aceasta din urmă 
îşi începe ofensiva în mai. Manevra eșuează şi marea ofensi- 
vă de vară a Wehrmacht-ului se desfășoară spre Stalingrad, Ros- 
tov pe Don şi Caucaz. Dar victoriile fulgerătoare de la Sevastopol 
pe Volga şi mai departe chiar până în Caucaz nu sunt victorii 
decisive. Armata Roşie nu e zdrobită. Ea se repliază și conti- 
nuă să lupte. Dimpotrivă, armata germană se află într-o pozi- 
ție aventuroasă şi nu şi-a atins obiectivul major: petrolul din 
Caucaz. Toamna şi iarna vor fi dezastruoase, cu înfrângerea 
de la Stalingrad și părăsirea Caucazului, care de această dată 
afectează puternic moralul combatanţilor germani. Acelaşi lu- 
cru se întâmplă şi în Libia unde Rommel, confruntat acum cu 
un inamic hotărât să nu cedeze, nu poate relua ofensiva. 

În sfârşit, urmare a intrării în război a Americii, o armada 
aliată debarcă în Africa de Nord franceză la 8 noiembrie 1942, 
modificând radical contextul strategic din Mediterana orien- 
tală. Germanii încep să vorbească despre „fortăreața Europa“, 
ceea ce arată în suficientă măsură cine e asediat şi cine atacă. 
Asediatul nu va da dovadă de mai multă moderație sau mai mul- 
tă înțelepciune decât avea pe când era asediator. Hitler şi aco- 
liții săi n-au înțeles că lumea se transformase și că singurul mod 
de a asigura preponderența germană în Europa ar fi fost mo- 
deraţia, după exemplul lui Bismarck. Or, dimpotrivă, Hitler a 
vrut să domine Europa şi chiar întreaga lume. 

De acum înainte însă realităţile se impun: Germania nu poa- 
te învinge coaliția dintre Marea Britanie, Statele Unite şi URSS. 
Înfrângerea de la Stalingrad a pus capăt speranţei de a distru- 
ge Rusia sovietică. Germanii nu mai pot spera decât într-o pace 

de compromis. Statele Unite, al căror teritoriu și a căror popu- 
laţie nu pot fi amenințate de Germania și de Japonia, se află 
într-o poziție extrem de puternică. 

În acest an 1942, Japonia a obținut rezultate surprinzătoa- 
re. A reuşit să ia prin surprindere bazele americane Guam și 
Wake. Instalaţi în Indochina franceză, japonezii ocupă Hong 
Kong. Singapore și Malaezia cad la 1 februarie, apoi vine rân- 
dul Birmaniei. Filipinele sunt controlate de armata japoneză care 
se instalează şi în Indonezia. Flota engleză suferă pierderi gre- 
le, în timp ce Australia este amenințată de japonezi. Totuşi, bă- 
tăliile din Marea de Corali, de la Midway şi Guadalcanal reușesc 
să oprească expansiunea japoneză. 

Să nu trecem cu vederea impactul acestor victorii, în special 
asupra asiaticilor. Japonezii nu sunt neapărat primiţi ca elibe- 
ratori, dar în orice caz occidentalii nu mai trezesc teama reve- 
rențioasă pe care o inspirau. Acest lucru se va vedea mai limpede 
pe viitor. Înfrângerile suferite de francezi, de olandezi, de en- 
glezi sunt tot atâtea semne de slăbiciune ale unei Europe care 
nu va mai putea să-și redobândească prestigiul politic. În rest, 
oprirea expansiunii japoneze este mai cu seamă opera ameri- 
canilor, și colateral a australienilor şi neozeelandezilor. Cele 
două mari dominioane din Pacific conștientizează faptul că se- 
curitatea lor depinde de Statele Unite. Pe măsură ce legăturile 
lor cu Marea Britanie slăbesc, dominioanele se apropie din ce 
în ce mai mult de Statele Unite care preiau într-un fel ștafeta de 
la metropolă. 

Iarna 1942-1943 este pe drept cuvânt socotită punctul de 
cotitură al războiului mondial. Victoriile de la Stalingrad şi El 
Alamein, debarcarea în Africa de Nord, oprirea înaintării ja- 
poneze la Guadalcanal au fost simbolurile acestei răsturnări de 
situație. Se cuvine poate să reamintim că la 15 noiembrie 1942 
în toată Anglia au bătut clopotele. Așa cum scrie A.J.P. Taylor, 
„ele băteau pentru El Alamein, nu pentru debarcarea america- 
nă în Africa de Nord. Ele celebrau victoria; dar celebrau tot- 
odată şi independenţa strategică a Marii Britanii“. 

Începând din 1943, războiul devine o condamnare anunțată 
a Germaniei. La Conferinţa de la Casablanca din ianuarie, 
Roosevelt şi Churchill își anunţă hotărârea de a impune Ger- 
maniei o capitulare fără condiţii — o exigenţă ce nu va ușura de- 
loc sarcina celor care în interior i se opun Fiihrer-ului şi care 
va avea probabil drept consecință întârzierea încheierii con- 
flictului. Un lucru e sigur: Germania va ieşi din război extrem 
de slăbită. Şi acelaşi lucru se va întâmpla cu toate țările din 
Europa continentală care au suportat presiunea germană. La fel 
se va întâmpla şi cu Marea Britanie care reprezintă evident ,„ju- 
nior partner“ în coaliția antihitleristă. 

La începutul anului 1943, Hitler speră să ajungă la o pace 
de compromis cu URSS în cazul că reușește să reia inițiativa 
pe frontul rusesc. Are nevoie de această pace fiindcă trebuie să 
poată rezista în Tunisia pentru a proteja Italia. În sfârşit, pre- 
gătirile anglo-americane sunt întârziate de războiul submarin 
din Atlantic. Anul 1943 va fi anul eşecului acestor trei tentative. 

Înfrânt în sudul Tunisiei de forțele anglo-americane, Rom- 
mel e silit să se refugieze în regiunea Bizerta şi la Tunis. Dar 
nu poate rezista nici aici. În cele din urmă, corpul expediţio- 
nar germano-italian e silit să capituleze la 13 mai. Flancul su- 
dic al imperiul hitlerist este ameninţat, cu atât mai mult cu cât 
Malta a rezistat tuturor atacurilor în anii precedenţi. 

În ciuda unor remarcabile succese ale marinei germane în 
primele luni, bătălia Atlanticului, adică de fapt războiul sub- 
marin, duce la o apărare tot mai eficace a aliaţilor. În fața nu- 
mărului mare de submarine pierdute, comandamentul german 
pune capăt ofensivei în Atlanticul de vest şi central. 

Pe frontul de est, germanii, care şi-au refăcut parțial forțe- 
le, lansează o ofensivă menită să încercuiască „ieşindul de la 
Kursk“. Dar, în ciuda eforturilor lor, ei nu reuşesc să spargă 
frontul rusesc. Această bătălie, calificată drept una dintre „cele 
mai măreţe bătălii din toate timpurile“, reprezintă un mare suc- 
ces defensiv pentru ruşi. Hitler dă ordinul de oprire a ofensi- 
vei la 17 iulie. E adevărat că tot acum anglo-americanii debarcă 
în Sicilia și amenință Italia. Armata Roşie, care dispune de 

impresionante rezerve de oameni, artilerie și blindate, reia ofen- 
siva. Retragerea germană este relativ ordonată: Ucraina trebuie 
evacuată, asediul Leningradului este ridicat, Smolenskul recu- 
cerit. Anul se încheie cu un răsunător eşec pentru Wehrmacht, 
silită să renunţe la inițiativă și să bată în retragere, în ciuda stră- 
lucitelor contraofensive. Chiar dacă a suportat șocul, armata ger- 
mană se află într-o poziție mult mai slabă decât după iarna 1942. 

Odată cu debarcarea în Sicilia, se afirmă superioritatea ae- 
riană a aliaţilor. Forța Americii atârnă din ce în ce mai greu asu- 
pra războiului. Atacând Italia, aliații şi-au ales foarte bine ţinta. 
Mussolini este răsturnat şi înlocuit ce generalul Badoglio, ceea 
ce atrage după sine evacuarea Siciliei. E de notat aici extraor- 
dinara reacţie germană și violenta reprimare de către Wehmacht 
la aflarea ştirii că Italia a ieşit din război şi a încheiat pace se- 
parată. 

Luptele continuă: Italia este teatrul unui război lung şi di- 
ficil, armata germană reuşind, grație reliefului accidentat, să 
întârzie înaintarea aliaților. Până în iunie 1944 principalul front 
este tot cel al Armatei Roșii, care are de acum înainte iniţiativa 
şi o va păstra. În iarna 1943-1944, forțele sovietice îşi reiau 
înaintarea, apropiindu-se de granițele Germaniei şi ale sateli- 
ților ei. Sub efectul formidabilelor lovituri ale Armatei Roşii, 
Wehrmacht-ul nu are altă soluţie decât retragerea. Ţările sa- 
telite nu se gândesc decât cum să iasă din război în cele mai bune 
condiţii cu putinţă. Lui Hitler, care mai speră încă să poată îm- 
piedica o debarcare a aliaților în Franţa, pe care o socoteşte 
drept cea mai serioasă ameninţare pentru tabăra sa, îi rămâne 
posibilitatea de a crea noi arme capabile să răstoarne situaţia. 

Debarcarea din 6 iunie 1944 spulberă însă şi această spe- 
ranță. În ciuda dificultăților sale, operațiunea este un imens suc- 
ces. În câteva săptămâni armata germană e silită să se retragă. 
Armatele aliate realizează o înaintare rapidă, ajungând la gra- 
nițele Germaniei. Armata Roşie se află la Varşovia. După opri- 
rea înaintării sale în Insulele Solomon, Japonia însăşi e supusă 
contraofensivei americane. Şi pe acest teatru de operaţii, alia- 
ţii au luat iniţiativa şi n-o vor mai lăsa. 

Prinsă în cleşte între frontul de vest, unde superioritatea ae- 
riană dar și terestră a anglo-americanilor e covârșitoare, şi fron- 
tul de est, unde Wehrmacht-ul luptă în continuare să întârzie 
deznodământul, dar se află pretutindeni în retragere, Germa- 
nia e zdrobită și silită să capituleze la 8 mai 1945. 


Această trecere în revistă a principalelor campanii ale ce- 
lui de-al Doilea Război Mondial a avut drept scop să sublinie- 
ze lipsa de măsură şi insuficiența mijloacelor unei țări europene 
— Germania — care a crezut că-și poate impune dominaţia asu- 
pra Europei. Trebuia amintit ce formidabilă ameninţare a însem- 
nat această întreprindere pentru continentul european; trebuia 
amintit faptul că această sfidare n-a putut fi contracarată de- 
cât prin coalizarea a două din principalele puteri mondiale 
(URSS şi Statele Unite), care s-au alăturat Imperiului britanic 
în lupta sa; că, graţie imperiului său, Marea Britanie era nu doar 
o putere europeană, ci o putere mondială, aşa cum fusese, sin- 
gură pe atunci, în a doua jumătate a secolului al XIX-lea. 

Istoria conflictului trebuie completată însă cu.istoria diplo- 
maţiei internaționale din cursul acestei perioade, istorie carac- 
terizată prin luptă, prin înfrângerea Germaniei, dar și printr-o 
slăbire majoră a ţărilor continentului european, inclusiv a Ma- 
rii Britanii, în ciuda faptului că repurtase o victorie de necon- 
testat după ce jucase, de una singură, un rol decisiv în lupta 
împotriva lui Hitler. 


În momentul prăbuşirii Franţei, continentul european e do- 
minat de Germania. Cu cei 80 de milioane de locuitori ai săi, 
aceasta cuprinde în interiorul granițelor cvasitotalitatea germa- 
nilor din Europa, ba chiar şi câteva minorități. Italia e legată 
de Berlin prin „Pactul de oțel“. Franco a beneficiat de ajutorul 
germano-italian şi e greu de spus cât de departe va fi dispus 
să meargă cu ingratitudinea. Polonia a dispărut. Ungaria a be- 
neficiat din plin de noua ordine. România a fost silită să ce- 
deze Ungariei o parte a Transilvaniei şi a pierdut Basarabia în 
beneficiul URSS. Înfrângerea Iugoslaviei şi Greciei în aprilie 

1941 s-a soldat cu crearea unei Croaţii Mari, clientă a Germa- 
niei şi Italiei. Bulgaria a obținut Macedonia şi accesul la Ma- 
rea Egee. Slovenia este parțial integrată în Reich. Slovacia este 
un satelit al Germaniei. 

În ce privește Marea Britanie, lucrurile sunt clare. Churchill 
a promis să restabilească în vechile granițe nu numai Franţa, 
Belgia şi Olanda, ci şi statele care au fost victime ale nazismu- 
lui: Polonia, Cehoslovacia, Iugoslavia, Norvegia, Danemarca 
și Grecia. 

Imediat după invadarea Uniunii Sovietice de către Hitler, 
Churchill proclamă solidaritatea totală şi fără rezerve a țării sale 
cu URSS, punând punct astfel, în favoarea Moscovei, lungii 
dezbateri, ce data de la începutul secolului, privitoare la nece- 
sitatea ca Londra să opteze între Germania şi Rusia. Decizia 
a fost deci un pas imens în favoarea URSS. Devenea evident 
că dacă această țară avea să supraviețuiască agresiunii germa- 
ne, ea va deveni o putere mondială cu concursul Marii Britanii 
şi al Statelor Unite. 

În august 1941, Churchill se întâlnește cu Roosevelt în in- 
sula Terra Nova, în dorinţa de a-l antrena pe preşedintele ame- 
rican în propriul său mod de a privi problemele lumii. Dar nu 
obține decât sfatul de a se retrage din Orientul Apropiat. Carta 
Atlanticului, semnată cu acest prilej, este doar un simbol, dar 
un simbol puternic, un simbol al solidarității celor două mari 
democrații şi al reafirmării valorilor în care cred. 

Intrarea în război a Statelor Unite duce la formarea unei coa- 
liţii în care doar trei țări au un cuvânt de spus. Nici Franţa li- 
beră, nici guvernul polonez în exil nu participă la conducerea 
războiului şi nici la pregătirea noii ordini. Între cei trei parte- 
neri există o încredere limitată. Stalin informează la 16 decem- 
brie 1941 că la sfârşitul războiului va cere revenirea Basarabiei 
și Ţărilor Baltice în componenţa URSS. Totodată, el exclude re- 
venirea Poloniei la frontierele din 1939, propunând linia Curzon 
drept graniță între această țară şi URSS, ceea ce corespunde 
în mare liniei după care a fost împărțită Polonia între germani 
şi sovietici în 1939. 

Pe plan militar, Stalin cere deschiderea unui al doilea front. 
Fără a-şi face iluzii privind capacitatea anglo-americanilor de 
a debarca în Europa, el vrea mai cu seamă să fixeze o obliga- 
ție. Tot ce poate face Occidentul este să-i furnizeze Rusiei ar- 
mament şi material militar. La începutul anului 1942, experţii 
englezi şi americani sunt categorici: în ciuda deplasării de uni- 
tăți germane staționate în Belgia și Franţa, debarcarea este prac- 
tic imposibilă. În aceste condiţii, neîncrederea e mai mult decât 
firească, atât de partea anglo-americanilor cât și de partea so- 
vieticilor: în Occident, tratatul germano-sovietic din 23 august 1939 
n-a fost uitat, iar Moscova e încredințată că americanii și en- 
glezii nu sunt deloc nemulțumiți să vadă că Rusia sovietică îşi 
macină forțele în lupta împotriva nazismului. 

Stalin cere un nou efort din partea occidentalilor. Fiecare 
se teme că celălalt va semna o pace de compromis cu naziștii. 
Invitat la Casablanca în ianuarie 1943, Stalin refuză să se ducă. 
Pentru a-i calma temerile, Roosevelt și Churchill cer Germa- 
niei o capitulare fără condiţii, dar nu pot furniza încă nici o 
dată pentru deschiderea unui al doilea front. 

Succesele militare din 1943, care lasă să se întrevadă ca- 
pitularea Italiei, îi determină pe englezi şi pe americani să pre- 
gătească o întâlnire cu sovieticii în vederea definirii ţelurilor 
războiului. Problema poloneză rămâne în centrul preocupări- 
lor. Dacă englezii sunt destul e favorabili fixării graniței răsă- 
ritene a Poloniei pe linia Curzon, guvernul polonez nu vrea să 
audă de aşa ceva, nici măcar cu prețul unei compensaţii în vest 
pe seama Germaniei. 

La Teheran (28-29 noiembrie 1943), unde Stalin vine să-i 
întâlnească pe Roosevelt şi pe Churchill, se ajunge la un acord 
privitor la „al doilea front“. Se convine ca marea debarcare în 
Franţa să aibă loc în mai 1944. În plus, Stalin obţine ca pro- 
iectul debarcării trupelor anglo-americane în Balcani să fie 
abandonat. 

Privitor la statutul postbelic al Europei, occidentalii nu re- 
acţionează la intenţiile sovietice de a ocupa Ţările Baltice. Pen- 
tru Polonia, cei trei şefi de stat cad de acord asupra principiului 

unei translaţii spre vest, cu linia Curzon ca graniță răsăritea- 
nă, Varşovia urmând să fie despăgubită cu teritorii din Prusia 
orientală, din Pomerania și din Silezia. 

Divergenţele între sovietici şi occidentali sunt așadar evi- 
dente și vor fi mai evidente la Conferinţa de la Yalta (februarie 
1945). La această dată, harta războiului este în favoarea URSS 
care a ajuns la granița germană din 1939. Printr-o mișcare de 
învăluire, ea a eliberat România şi Bulgaria, antrenând pleca- 
rea soldaţilor germani din Grecia. Budapesta este asediată şi 
în întreaga Ungarie se duc lupte crâncene. 

Cu câteva luni înainte de Yalta, Churchill și Stalin deschid 
subiectul privitor la soarta Balcanilor. Potrivit politicii sale tra- 
diționale, Marea Britanie dorește limitarea influenței rusești în 
Balcani, şi mai precis asupra Strâmtorilor şi Mării Egee. Drept 
preț pentru o influență preponderentă în Grecia, Churchill îi lasă 
mână liberă lui Stalin în România și în Bulgaria, ba chiar și în 
Iugoslavia. E adevărat că, încă înainte de Conferinţa de la Te- 
heran, pretextând că Tito opunea nemților o rezistență mai efi- 
cace decât Draza Mihailovici, prea legat de sârbi şi prea doritor 
să menţină pe tron dinastia Karagheorghevici, englezii au op- 
tat să-l sprijine pe Tito. Aşa că Churchill impune debarcarea lui 
Mihailovici, al cărui succesor în fruntea cetnicilor e nevoit să 
încheie un acord cu Tito. 

În miezul relaţiei dintre Moscova și anglo-americani stă însă 
soarta Poloniei. La această dată, polonezii sunt cu atât mai ne- 
încrezători față de URSS cu cât descoperirea gropii comune 
de la Katyn (conţinând resturile a mii de ofițeri polonezi sumar 
executaţi de sovietici în aprilie 1943) pare să confirme că so- 
vieticii sunt răspunzători de masacre, în ciuda tăgăduielilor aces- 
tora. Stalin se agaţă de acest pretext pentru a rupe relaţiile cu 
guvernul polonez în exil, a cărui opoziţie față de orice modi- 
ficare a frontierelor e la fel de radicală, ceea ce îi irită şi aga- 
sează pe britanici şi pe americani. Imediat ce Armata Roşie trece 
Bugul (iulie 1944) şi intră în Polonia, Stalin creează la Lublin 
un „Comitet polonez de eliberare națională“, alcătuit din co- 
muniști polonezi și tovarăşi de drum ai acestora, căruia îi în- 

credinţează administrarea teritoriilor eliberate. Această mane- 
vră vizează evident reducerea autorității guvernului din exil. 
Se înţelege, prin urmare, de ce respectivul guvern dă ordin ar- 
matei sale din interior să se răzvrătească (1 august). Vreme de 
două luni, polonezii ţin piept Wehrmacht-ului sub privirea im- 
pasibilă a Armatei Roșii, aflată pe malul celălalt al Vistulei. 
Zdrobirea armatei lui Bor Komorowski face ca polonezii de 
la Londra să piardă unul din principalele lor atuuri. 

De acum înainte, partida se joacă cu doi jucători: pe de o 
parte, guvernul în exil ale cărui trupe se luptă pe frontul occi- 
dental, dar a căror intransigență este excesivă în opinia Lon- 
drei și a Washingtonului, şi pe de alta, Comitetul de la Lublin, 
instalat în teritoriul polonez eliberat şi puternic susținut de ruși. 

Aşa cum sublinia Jean Laloy, Conferinţa de la Yalta n-a ur- 
mărit „împărțirea lumii“, ci soarta Poloniei. Occidentalii au ac- 
ceptat, în datele lui esenţiale, planul lui Stalin. Acesta are două 
componente: una prevede translatarea Poloniei spre vest (Po- 
merania și Silezia) cu pierderea tuturor teritoriilor aflate la est 
de linia Curzon; componenta politică pune Comiteţul de la Lu- 
blin în postura de bază a guvernului viitor, adăugându-i câțiva 
reprezentanţi ai exilului. E drept că, în același timp, Stalin a 
acceptat alegeri „libere“. 

La această conferință este adoptată o „Declaraţie generală 
a ţărilor eliberate“ care prevede că popoarele acestor ţări îşi 
vor putea alege libere guvernele, dar semnatarii ei nu s-au lăsat 
deloc înşelați. Cât priveşte Germania, se cade de acord asu- 
pra delimitării a trei zone de ocupaţie. Franţa nu va putea obți- 
ne o zonă de ocupaţie decât în măsura în care aceasta va fi tăiată 
în interiorul zonelor engleză și americană. Se prevede de ase- 
menea că Germania va putea fi împărțită în mai multe state. 
Stalin obţine principiul unei revizuiri a Statului Strâmtorilor 
(Convenţia de la Montreux). El acceptă ca, imediat după sfâr- 
şitul războiului împotriva Germaniei, să participe la conflic- 
tul cu Japonia. URSS va redobândi în Extremul Orient poziţiile 
Rusiei dinainte de 1904: sudul insulei Sahalin, arhipelagul Ku- 
rilelor şi dreptul de amestec în treburile Coreei. 

Ceea ce frapează la acest final de conflict nu este lipsa de 
unitate a învingătorilor, pe care am putut-o constata şi imediat 
după armistițiul din noiembrie 1918, ci rivalitatea lor esenţia- 
lă. Concepţia despre politică şi societate a aliaţilor occidentali 
are în centrul său principiul democraţiei. Ei au luptat pentru a 
învinge nazismul, care este o ameninţare pentru toți oamenii 
liberi. Ostilitatea lor faţă de totalitarism este totală: ea priveş- 
te mai întâi național-socialismul, dar nu ocolește nici totalita- 
rismul comunist. În aceste condiţii, englezii şi americanii văd 
cu îngrijorare că războiul şi victoria n-au schimbat cu nimic 
ţelurile lui Stalin şi ale conducătorilor sovietici și asistă la voin- 
ta Uniunii Sovietice de a-şi impune legea, sistemul şi autori- 
tatea asupra unei părți a Europei. 

De fapt, Europa nu contează deloc. E adevărat că Marea 
Britanie este unul din cei trei „mari“ din coaliția victorioasă. Chur- 
chill nu concepe însă o lume în care Franţa, Italia, Germania 
să nu joace un rol, pe scurt o lume fără o Europă stăpână pe 
destinul său regăsit. În consecință, va face foarte mult pentru 
Franţa, desigur din simpatie şi din simţ al datoriei, dar şi fiind- 
că Franţa e necesară pentru echilibrul internaţional. El este cel 
care, în 1949, cu prilejul primei reuniuni a Adunării Consul- 
tative a Consiliului Europei, va exclama: „Dar unde sunt ger- 
manii?“ Cu toate acestea, el concepe viitorul țării sale şi rolul 
ei în strânsă relaţie cu Statele Unite. 

Marea Britanie este singura putere europeană care a avut 
o dublă vocaţie: aceea de a fi o putere mondială și în același 
timp o putere europeană. În numele acesteia din urmă a interve- 
nit ea, de pildă, în 1878, în Concertul european. Şi tot în nume- 
le ei a stabilit cu Franţa o „Antantă cordială“ şi a lăsat deoparte 
contenciosul său cu Rusia pentru a înnoda legăturile Triplei An- 
tante. În acelaşi timp, ea este o putere mondială, ba chiar sin- 
gura putere europeană, probabil, care este sau a fost și putere 
mondială. Imediat după încheierea războiului, Anglia se află lân- 
gă cele două autentice puteri mondiale care sunt Statele Unite 
şi URSS, aceasta din urmă moștenitoare a Rusiei imperiale, 
dar devenită cu adevărat putere mondială între timp. Din cele 

trei, cea mai slabă este Marea Britanie. Și totuşi, în Europa anu- 
lui 1945, Anglia este aproape singura ţară care contează în plan 
economic, industrial, militar şi politic. Războiul i-a stimulat in- 
dustria şi institutele de cercetare. Industria sa nu are nimic în 
comun cu mașşinăria ruinată și depăşită a economiei franceze 
şi nici chiar cu mijloacele de producţie germane ce vor fi jefui- 
te, rechiziționate și transferate de învingători. Dar Anglia nu mai 
e puterea mondială de la începutul secolului XX. Şi dacă așa 
stau lucrurile, e din cauză că vechea'Europă s-a năruit sub bom- 
bele aliaților. 

Ar fi putut Marea Britanie să vorbească în numele Euro- 
pei? E zadarnic să ne întrebăm dacă Londra s-ar fi putut aşeza 
în fruntea rămășițelor Europei. În realitate, victoria laburişti- 
lor şi plecarea lui Churchill de la guvernare în toiul Conferin- 
tei de la Potsdam au un sens: Anglia se repliază. Ea trebuie să 
se ocupe de mutaţiile sociale care au avut loc, de reformarea in- 
stituțiilor sale. Trebuie să-și reorganizeze relaţiile cu Common- 
wealth-ul, să se retragă din ceea a fost cândva Imperiul ei. Iar 
pentru a realiza aceste imense obiective, a optat pentru strân- 
gerea relaţiilor cu cel mai puternic dintre învingători, Ameri- 
ca, cu care are legături de sânge și de limbă. 

Dintre cele trei mari puteri învingătoare ale Germaniei și 
Japoniei, Marea Britanie nu e doar cea mai slabă, este şi cea care 
se află în recul. În expansiune se află Statele Unite şi Uniu- 
nea Sovietică (aceasta din urmă în ciuda imenselor sale pier- 
deri), ambele victorioase şi totodată ambele purtătoare ale unui 
proiect şi ale unui mesianism. 

Pentru URSS, acest mesianism, trecut în surdină în timpul 
conflictului (dizolvarea Kominternului, apelul la sentimente pa- 
triotice, relaxarea luptei împotriva religiei), este mesianismul 
marxist-leninist. Doctrina zdruncină multe convingeri şi nu- 
meroșşi sunt cei ce aleg această cale, în particular în țările occi- 
dentale sau în Lumea a treia. Cu toate acestea, Uniunea Sovietică 
nu așteaptă ca puterea să fie câştigată legal, prin sufragiu uni- 
versal, de către partidele comuniste. Ea își impune autoritatea 
pretutindeni unde e prezentă Armata Roşie. Prin urmare, una 

dintre marile puteri mondiale încearcă să domine lumea prin 
ideologie, ca şi prin forță. 

Statele Unite practică un „imperialism“ diferit, sprijinit şi 
el pe un amestec de idealism şi pragmatism. Pe baza acestui 
principiu propun Statele Unite o „Organizaţie a Naţiunilor Uni- 
te“, grupând membrii coaliției antihitleriste, dintre care cei mai 
mulți depind, dintr-un motiv sau altul, de puterea americană. 
Cât despre pragmatism, el se manifestă ori de câtre ori sunt în 
joc în chip direct interesele americane. Mesianismul american 
este un mesianism al democraţiei de tip liberal — caracterizată 
drept democraţie formală de marxiști. 

În dezbaterea celor două mesianisme, s-ar părea că mesia- 
nismul sovietic are privilegiul de a fi revoluţionar şi avanta- 
jul de a măcina structurile Americii. Urmarea evenimentelor 
va arăta că evoluţia lumii o va lua pe calea exact opusă și că 
libertatea de tip american va coroda complet lumea sovietică. 

În momentul încheierii conflictului cu Germania, în primă- 
vara anului 1945, suntem însă departe de concluziile de mai 
sus. În ambele tabere se manifestă o mare neîncredere. E lim- 
pede că, în marea contestare care acum prinde chip, soarta Eu- 
ropei va fi decisivă. 


X 
De la prăbuşire la reîntemeiere 
(1945-1956) 


Aspiraţiile URSS în Europa şi în afara Europei. — Concep- 
Noul echilibru de forțe. — URSS își extinde influența în Europa 
Centrală şi de Est. — Blocada Berlinului și eşecul ei. — Pactul 
Atlantic. — ONU, organizaţie mondială. — Reconcilierea fran- 
co-germană. — Problema apărării ,„ lumii libere“. — Amenința- 
rea sovietică şi începutul războiului rece. — Apărarea nu este 
europeană, ci atlantică. — Cadrul general al construcției euro- 
pene. — Comunitatea europeană, cale de unificare a Europei. 
— CECO, CEA şi UEO. — Relansarea de la Messina şi Tratatul 
de la Roma. 

Joncţiunea de pe Elba din 1945 între armata americană şi 
Armata Roșie simbolizează dispariția acelei Europe puterni- 
ce şi stăpâne asupra lumii ce se edificase între sfârşitul seco- 
lului al XV-lea şi începutul secolului XX. Armata germană era 
distrusă. Soldații europeni care luptaseră alături de soldaţii ame- 
ricani și sovietici nu erau decât nişte auxiliari ai celor două mari 
puteri. Europa politică nu mai exista. Tratatul de la Versailles, 
Acordul de la Locarno dăduseră naștere unei ordini internațio- 
nale ce se dovedise o iluzie. Europa dinainte de război, Euro- 
pa de la începutul secolului — o Europă diversă dar puternică 
— se estompează în dosul imaginii celor doi soldaţi: un ame- 
rican şi un rus care-și dau mâna în centrul continentului. 

Această imagine acoperă o realitate și o iluzie. Realitatea 
este prezenţa trupelor ruseşti şi americane pe Elba şi absenţa 
europenilor. Iluzia, strângerea de mână. Căci între cei doi mari 
parteneri nu există o unitate de vederi profundă. Această uni- 
tate lipsea încă din vremea formării coaliției antihitleriste, când 

fiecare îşi ducea propriul său război. Comun era doar obiec- 
tivul distrugerii nazismului. Imediat ce înfrângerea Germaniei 
a devenit previzibilă, disensiunile au devenit mai numeroase. 

Uniunea Sovietică fusese frustrată de pacea de la Versail- 
les. Acum, ea aspira să obţină o revizuire radicală a aranjamen- 
telor teritoriale interbelice. URSS era deci „revizionistă“. În 
plus, dorea ca țările aflate în apropiere de frontierele ei terito- 
riale să adopte o politică de clienţi și nu de adversari ai săi. 

Aceste modificări cerute de URSS nu conveneau aliaţilor 
occidentali. Carta Atlanticului, declaraţiile americanilor și bri- 
tanicilor prevedeau că popoarele eliberate îşi vor putea alege 
soarta, că statele victime ale nazismului vor redobândi frontie- 
rele din 1937. Singurele rectificări ce trebuiau aduse hărții Eu- 
ropei urmau să pedepsească Reich-ul și pe sateliții săi. 

Dincolo de aceste două vederi privind Europa eliberată, 
strângerea de mână de pe Elba masca antinomia profundă a 
ambițiilor mondiale ale celor două mari puteri. 

Potrivit conducătorilor săi, URSS are o vocaţie mondială. 
Chiar şi numele său, lipsit de orice referință geografică, stă măr- 
turie pentru mesianismul său. Ea întrupează o concepție asupra 
lumii menită să cuprindă întreaga lume: marxism-leninismul, 
bazat, chipurile, „pe fundamentul solid al științei“ şi a cărui 
inevitabilă extindere la întreaga lume este afirmată cu seriozi- 
tate de teoreticienii săi. Această viziune asupra istoriei şi rela- 
țiilor internaţionale este rău privită de englezi şi de americani. 
Victoria Uniunii Sovietice asupra Germaniei face foarte pre- 
vizibilă creșterea influenţei sale. 

Cu alte cuvinte, voința de putere a URSS prezintă un du- 
blu caracter: pe de o parte, Kremlinul reclamă în Europa Cen- 
trală şi de Est modificări teritoriale și politice în propriul său 
beneficiu; pe de alta, face tot ce-i stă în putere pentru a-şi ex- 
tinde influenţa ideologică la întreaga lume, ceea ce atrage după 
sine consecințe importante în plan politic şi economic. 

Deşi îmbracă forme diferite, ambiția americană nu e câtușşi 
de puţin mai mică. În primă instanță, America se declară îm- 
potriva a tot ce ar putea contrazice revenirea la liberalism și 

democraţie. Pentru aceasta, statele careau fost victime ale agre- 
siunii naziste trebuie să-și poată alege liber calea. Forţele po- 
litice şi economice produc, în chip natural, un nou raport din 
care America, evident cel mai puternic dintre state, trage fo- 
loase. Ea este ostilă oricărei construcții, ideologice sau milita- 
re, ce s-ar opune cursului evenimentelor așa cum rezultă acesta 
din realitățile politice şi economice. 

În prelungirea acestor ambiţii, Statele Unite intenționează 
desigur să folosească viitoarea organizație internațională ca pe 
o pârghie cu ajutorul căreia să determine acceptarea regulilor 
ce i se par fundamentale pentru comunitatea internaţională. De 
aceea nu mai sunt ostile față de o asemenea organizaţie, cum 
au fost în 1918 față de Liga Naţiunilor şi Tratatul de la Ver- 
sailles. Împrejurările s-au schimbat. Nu Europa domină acum 
lumea, ci America. lată de ce Statele Unite au jucat un rol ma- 
jor, la Conferinţa de la Dumbarton Oak, în elaborarea Cartei 
Naţiunilor Unite, adoptată în septembrie 1945 la San Francisco. 
Acum este pe cale să se instituie o ordine internațională a că- 
rei supraveghere va fi încredințată „Organizației Naţiunilor Uni- 
te“ şi brațului său înarmat Consiliul de Securitate, compus din 
15 membri, din care cinci permanenţi dispunând de dreptul de 
veto. Aceste cinci fotolii sunt rezervate celor trei mari învin- 
gători în conflictul mondial, la care se adaugă Franţa — pen- 
tru trecutul său glorios — şi China lui Cian Kai-și care este, se 
poate spune, apropiată de Statele Unite. Evident, americanii 
contează pe încadrarea URSS în ONU. Făcând socotelile, gu- 
vernul american de la acea dată constată că mulți dintre mem- 
brii ONU -— europeni, sud-americani — sunt apropiați de 
concepțiile sale politice şi fac parte din clientela lor. Ca un sim- 
bol al dominării ONU de către Statele Unite, sediul organiza- 
tiei este instalat la New York, în vreme ce Liga Naţiunilor se 
afla la Geneva: sceptrul puterii a trecut din mâna europenilor 
în cea a americanilor. Ponderea Washingtonului în ONU com- 
pensează ponderea pe care ideologia marxist-leninistă și par- 
tidele comuniste răspândite în lumea întreagă o dau Uniunii 
Sovietice. 

Rivalitatea dintre cele două mari puteri s-a făcut simțită în 
timpul războiului în mai multe rânduri. Ea a fost evidentă la 
Conferinţa de la Teheran, adică atunci când s-a pus problema 
măsurilor ce vor trebui luate imediat după victorie. 

Se cuvin amintite aici câteva trăsături caracteristice ale Eu- 
ropei pornite pe calea prăbușirii, trăsături mascate de talentul 
strategic al generalilor Wehrmacht-ului și mai cu seamă de bra- 
vura soldaţilor germani. Germania a înșelat pe toată lumea: ar- 
mata victorioasă în Franţa în mai-iunie 1940 nu dispunea de 
o superioritate atât de mare pe cât am fi tentaţi să credem pri- 
vind la rezultatele obținute. Flota aeriană franceză era la fel 
de numeroasă ca aceea a Germaniei. Acelaşi lucru e valabil și 
în cazul blindatelor. Desigur, materialul militar al Wehrmachtu- 
lui era mai performant. Dar în esenţă, folosirea armelor a fost 
aceea care a asigurat superioritatea, şi mai ales gândirea tac- 
tică şi strategică. 

Acelaşi lucru se poate spune despre campania din Rusia din 
vara anului 1941. Așa cum Guderian, de pildă, nu înceta s-o 
reamintească, Armata Roşie avea la dispoziție un număr de tan- 
curi mult mai mare decât credea Marele Stat-Major german. 
În august 1941 — când victoria mai părea la îndemâna germa- 
nilor —, generalul Franz Halder, şeful Comandamentului for- 
telor terestre, nota că evaluase Armata Roşie la 200 de divizii. 
El recunoștea că această cifră fusese subestimată, că trebuia 
vorbit de 360 de divizii şi că Armata Roşie avea încă la data 
respectivă mai multe tancuri şi mai multe avioane decât Wehr- 
macht-ul. Dacă trei milioane de ruși fuseseră scoși din luptă, 
mai rămâneau 4,2 milioane în stare să se opună armatei ger- 
mane. E cu adevărat surprinzător că, orientată în întregime spre 
producerea de material de război, capacitatea industrială a URSS 
a fost tot timpul superioară celei germane, chiar și după nu- 
mirea în fruntea economiei Reich-ului a lui Albert Speer care 
a procedat la o formidabilă mobilizare a resurselor şi capaci- 
tăţilor Germaniei. În ciuda ocupării celor mai importante din- 
tre centrele sale industriale, URSS reuşea să producă 4 000 de 
avioane în plus față de germani, respectiv 15 735. Această su- 

perioritate creşte la 15 000 în 1943. Cât priveşte blindatele, ru- 
şii au produs, în 1944, 29 000 de tancuri de foarte bună cali- 
tate, față de 17 800 produse de Germania. 

În momentul când Germania reușea să strângă 17 divizii 
de blindate și 2 700 de tancuri pentru a încerca să cucerească 
„ieşindul de la Kursk“ (1943), ruşii aliniau 4 000. 

Aceste fapte sunt strâns legate de capacitatea de produce- 
re a armamentului. Dacă în 1940 Germania este evident prima 
în această privință, în 1941 lucrul nu mai e adevărat, ea fiind 
devansată de URSS şi Marea Britanie. În 1943, capacitatea alia- 
ților este deja de trei ori mai mare decât cea a Germaniei. 

De aceste cifre trebuie apropiat şi fantasticul progres al Sta- 
telor Unite care, încă din 1943, dezvoltă o forță de producție 
de trei ori mai mare decât a Germaniei și a țărilor satelite de pe 
continentul european. Asta înseamnă că — excluzând Anglia — 
Europa continentală este total depășită de cele două mari pu- 
teri militare, Statele Unite și URSS. Europa iese epuizată din 
război. Industria sa este ruinată, orașele devastate, producția 
agricolă și cea industrială sunt reduse la mai puţin de jumăta- 
te. La toate acestea se adaugă ruşinea pentru crimele comise 
cu sânge rece şi a căror oroare a însemnat depăşirea unei noi 
etape-în degradarea demnității umane, crime ale căror victi- 
me au fost comunitățile evreieşti din Europa. Ansamblul aces- 
tei catastrofe materiale şi deopotrivă morale, ce culminează cu 
lagărele de concentrare naziste, pare să marcheze sfârşitul unei 
lungi evoluţii a Europei, începută cu entuziasm la sfârşitul se- 
colului al XV-lea şi ducând la dominaţia asupra lumii de la sfâr- 
şitul celui de-al XIX-lea. Această traiectorie, care n-a fost scutită 
nici de războaie, nici de masacre, fusese mereu până atunci pro- 
fitabilă Europei. În 1945 însă, ea se încheia cu o situaţie nouă: 
Europa occidentală era vlăguită. Ea împinsese până la absurd 
pofta de putere şi se găsea acum sărăcită și devastată față în 
faţă cu puternici parteneri externi. Nu numai că îşi pierduse 
reputaţia şi autoritatea asupra lumii, dar acum nici propriul ei 
destin nu se mai afla în mâinile ei. 

Ordinea europeană impusă de Hitler între 1939 şi 1945 era 
legată de forța Wehrmacht-ului. Prăbușirea armatei germane 
a atras după sine şi prăbușirea ordinii naziste. Harta războiu- 
lui este baza pe care se instaurează un nou echilibru. Armata 
Roşie se află la Berlin, la Viena, la Budapesta, la Praga, la Bu- 
cureșşti, la Belgrad, la Sofia, la Varşovia. Armata americană se 
află la Paris, la Roma, la Haga, la Copenhaga, la Oslo. 

Puterea Americii se bazează pe patru elemente fundamen- 
tale aproape inexpugnabile: arma atomică, a cărei singură po- 
sesoare este şi ale cărei efecte îngrozitoare au obligat Japonia 
să capituleze; supremaţia navală pe care n-o mai împarte cu 
nimeni; o armată superputernică, foarte puţin afectată de cam- 
paniile de eliberare a Europei occidentale şi din Pacific; o in- 
dustrie a cărei producţie s-a dublat în cinci ani. La toate acestea 
trebuie adăugate instituțiile democratice flexibile care s-au adap- 
tat la nevoile conflictului şi care, menţinând intacte libertăți- 
le, au permis oamenilor de valoare să-şi dea întreaga măsură. 

Cealaltă putere victorioasă, URSS, se bazează pe forța ar- 
matei sale şi pe victoria în război. Ţara este condusă cu o mână 
de fier pe calea întăririi potenţialului economic, politic şi mili- 
tar. Odată cu depăşirea pericolului care-l silise să facă conce- 
sii sentimentelor patriotice şi chiar religioase ale ruşilor, Stalin 
reia mersul înainte „către socialism şi comunism“ din perioa- 
da antebelică. Reconstrucţia, industrializarea, colectivizarea 
agriculturii rămân marile obiective ale planurilor cincinale. Epu- 
rările continuă în vederea consolidării puterii partidului. 

Între cei doi parteneri-adversari prevalează neîncrederea. 
Mașinaţiilor lui Stalin şi nerespectării acordurilor stabilite cu 
ocazia conferinţelor aliate privitoare la Polonia, România sau 
Bulgaria, le corespund întreruperea bruscă a „contractului pe 
bază de împrumut“ şi neîncrederea ipocrită a lui Truman. 

Soarta țărilor aflate la vest de URSS şi „eliberate“ de Ar- 
mata Roșie e pecetluită în esenţă de victoria militară. Numai 
Finlanda reuşeşte să iasă onorabil din această situaţie. Desi- 
gur, ea pierde Karelia şi Petsamo, adică ieşirea la Oceanul Atlan- 
tic; de asemenea este silită să cedeze bazele din Golful Finic 

care apără Leningradul. Faţă de ea însă, cele trei țări baltice 
au revenit pur și simplu în componenţa URSS, care le anexa- 
se în 1940, după semnarea pactului germano-sovietic. Și, ca 
o încununare, URSS anexează şi Prusia orientală, promisă ini- 
tial Poloniei, care împreună cu orașul Königsberg, rebotezat 
Kaliningrad, devine parte a Federaţiei Ruse. 

Polonia a fost silită să renunţe la toate teritoriile aflate la 
est de frontiera stabilită pin pactul germano-sovietic. Drept com- 
pensaţie, ea primeşte spre administrare, „cu titlu temporar până 
la semnarea tratatului de pace cu Germania“, toate teritoriile 
aflate la est de Oder şi de Neisse, expulzând cu acest prilej opt 
milioane de germani, într-o operaţiune care a reprezentat cea 
mai fantastică „purificare etnică“ din istorie. Guvernul său pro- 
vizoriu se compune din oameni ai Comitetului de la Lublin, 
aflați în solda Moscovei, cărora i se adaugă, ca vicepreședinte 
însărcinat cu agricultura, reprezentantul Poloniei la Londra, Sta- 
nislaw Mikolajczyk, care, presat de englezi și americani, intră 
în aventura cooperării cu comuniștii și a alegerilor sub supra- 
vegherea Armatei Roșii. 

Cehoslovacia, al cărei guvern în exil a stabilit relaţii bune 
cu URSS, revine la graniţele dinainte de război, cu excepția 
Ruteniei pe care o cedează Ucrainei. Ea expulzează pe loc, în 
1945, trei milioane de germani din Sudeți, stabiliţi în ţară de 
câteva secole. Armata rusă a ajuns până la Viena. Potrivit acor- 
durilor dintre aliați, Austria a fost împărțită în patru zone de ocu- 
paţie, Viena fiind supusă unei administrații şi ocupaţii cvadri- 
partite. Ungariei, „eliberată“ de ruşi, ca şi României şi Bulga- 
riei — toate trei socotite țări satelite ale naziștilor —, li se vor 
stabili frontierele prin tratatele de pace. Cele trei ţări au tre- 
buit să acorde imediat un loc important în guvern reprezen- 
tanţilor partidelor comuniste. În România, după ruperea alianței 
cu Germania la 23 august 1944, regele Mihai l-a numit în frun- 
tea guvernului pe generalul Sănătescu, apoi pe generalul Ră- 
descu. Şefii partidelor burgheze sunt pe rând înlăturați. După 
întoarcerea comuniștilor exilați la Moscova, şi sub presiunea 
sovietică, regele e silit să renunţe la primul-ministru numit de 

el (februarie 1945) şi să-l accepte pe Petru Groza, politician 
agrarian strâns legat de comuniști. Chiar înainte de sfârşitul 
războiului, România mai are un guvern pluralist numai cu nu- 
mele, în practică însă el este dominat de comuniști. După 8 sep- 
tembrie 1944, Bulgaria e guvernată de un „Front patriotic“ în 
care partidul comunist este dominant. Soarta Iugoslaviei a fost 
decisă, după Conferinţa de la Teheran, printr-un acord între gu- 
vernul în exil și Tito, după retragerea lui Mihailovici şi a cet- 
nicilor sârbi la îndemnul occidentalilor. În cursul verii, Armata 
Roşie a făcut joncţiunea cu partizanii lui Tito. Nefiind un stat 
inamic, Iugoslavia reintră fireşte în granițele dinainte de răz- 
boi, sperând să dobândească de la Italia Triest şi Istria. 

Procesul de instaurare a regimurilor comuniste are, cu mici 
variaţii de la o ţară la alta, aceeași evoluţie. Mai întâi, contrar 
dispoziţiilor din declaraţia aliaților privitoare la Europa elibe- 
rată, alegeri falsificate permit instalarea comuniștilor în pos- 
turi-cheie ale puterii, păstrând totuși un simulacru de reprezentare 
pentru partidele burgheze. Aşa se petrec lucrurile până la sem- 
narea tratatelor de pace cu Italia, România, Ungaria şi Bulga- 
ria (10 februarie 1947). Apoi, nemaitrebuind să dea nici un fel 
de satisfacție occidentalilor, sovieticii și aliaţii lor interni trec 
la sovietizarea masivă a celor șase ţări. În Bulgaria, principa- 
lul opozant, agrarianul Nikola Petkov e judecat şi spânzurat. 
În România, regele Mihai e silit să ia calea exilului (3 ianuarie 
1948), întreaga putere fiind confiscată de comuniști. În Unga- 
ria, partidul centrist majoritar al „micilor proprietari“ suferă 
epurări succesive ce permit comuniștilor ca, sub acoperirea unui 
„front“ patriotic, să impună la alegeri o listă unică şi să ia în- 
treaga putere (mai 1949). Cehoslovacia a reuşit să păstreze o 
reprezentare pluralistă, în care totuşi partidul comunist este cel 
mai dinamic. În Polonia, jocurile sunt făcute de multă vreme. 
Alegerile din ianuarie 1947 sunt dezastruoase pentru Mikolaj- 
czyk care e obligat să părăsească țara. În Iugoslavia, Mihailo- 
vici este împușcat în martie 1945, puterea revenindu-i de atunci 
în întregime partidului comunist. 

Sovietizarea Europei Centrale şi de Est intră într-o a doua 
etapă: excluderea aliaţilor partidelor comuniste. Principalele vic- 
time vor fi socialiștii. Cel mai grăitor exemplu este Cehoslo- 
vacia, unde Beneš şi Mazaryk au fost siliți să cedeze puterea 
comuniştilor după ceea ce s-a numit „lovitura de la Praga“, când 
URSS le-a impus cehoslovacilor să refuze ajutorul acordat prin 
Planul Marshall. În România, în Ungaria, în Polonia, în Bul- 
garia, socialiștii, rămaşi independenţi, sunt fie lichidaţi, fie ab- 
sorbiţi în partidele comuniste. 

A treia etapă a sovietizării acestor ţări este etapa epurării 
partidelor comuniste prin excluderea conducătorilor care s-au ară- 
tat prea independenți, prea naționaliști sau care pur şi simplu 
au dobândit o putere prea mare. Etapa aceasta a fost la fel de 
sângeroasă şi a dat loc la procese spectaculoase: procesul Go- 
mulka, procesul Rajk, procesul Clementis, procesul Slansky, pro- 
cesul Pătrășcanu, procesul Luca, pentru a nu cita decât câteva. 

După această nouă epurare, se consideră că partidele co- 
muniste nu mai ies din cuvântul Kremlinului. În rest, cea de-a 
treia fază a sovietizării a fost provocată de disidenţa lui Tito,. 
care-și stăpânea propriul partid în chip absolut. Printre moti- 
vele care l-au determinat pe Tito să rupă cu Moscova figurea- 
ză şi lipsa de entuziasm cu care Stalin a primit tezele iugoslave 
referitoare la Triest. 

În cursul acestor ani în care își consolidează stăpânirea asu- 
pra Europei Centrale şi de Sud-Est, URSS îşi întărește pozi- 
ţia în nordul Iranului, la frontiera cu Turcia şi în Grecia. În toate 
cele trei zone însă, reacția americană a fost fermă. În Grecia, 
mai ales, a avut loc un conflict violent. America a acceptat pro- 
vocarea, înlocuindu-i pe britanici, aliați tradiționali ai acestei 
țări. Graţie acestei intervenţii, Grecia a scăpat de dominaţia so- 
vietică. 

Oprirea extinderii influenţei rusești s-a produs cu ocazia blo- 
cadei Berlinului (20 iunie 1948-11 mai 1949) care reprezintă 
adevăratul semnal al începerii războiului rece. Într-adevăr, con- 
fruntați cu imensele dificultăți legate de situația Germaniei, 
americanii şi britanicii au hotărât în iunie să unească zonele 

lor de ocupaţie într-o singură entitate, ceea ce a avut meritul 
de a facilita schimburile, de a atenua penuria și mai ales de a 
permite o reformă monetară. Adoptarea mărcii germane este 
prima etapă a relansării economice a Germaniei. Reacţia so- 
vietică a fost imediată. Pe motiv că, nesocotind acordurile cva- 
dripartite, reforma monetară se aplică în sectoarele occidentale 
ale Berlinului, ruşii decid să blocheze căile de acces terestre 
(şosele şi căi ferate) dintre Berlin şi zonele occidentale ale Ger- 
maniei. Organizând împotriva acestei blocade un „pod aerian“, 
America şi aliaţii săi occidentali reușesc să salveze Berlinul 
occidental de la asfixie. Ruşii au încercat să elimine prezența 
occidentală din centrul zonei lor de ocupaţie, dar e limpede că 
n-au reușit. După un an, în mai 1949, blocada este ridicată. Ber- 
linul de Vest rămâne ca un spin în dispozitivul sovietic din Eu- 
ropa Centrală şi de Est. Totodată, el a fost utilizat fără încetare 
de politica sovietică drept un mijloc de presiune asupra Occi- 
dentului. 


Lansarea vastului program de ajutorare economică şi finan- 
ciară a Europei, cunoscut drept „Planul Marshall“, este interpre- 
tată de Uniunea Sovietică drept o manevră îndreptată împotriva 
sa. Asistenţa propusă de Statele Unite va permite democrații- 
lor ruinate din Europa occidentală să dispună de credite şi să 
iasă dintr-o penurie care le frâna redresarea. Pentru acordarea 
creditelor, Washingtonul nu punea decât o condiție: aceea ca 
țările care acceptau şi primeau creditul să coopereze între ele. 

Pentru Moscova, această propunere urmărea pătrunderea in- 
fluenței americane, sau măcar occidentale, în ţări în care in- 
fluența URSS trebuia să fie totală. Refuzul său a provocat însă 
crize în Polonia şi, mai ales, în Cehoslovacia care acceptase 
oferta americană și a trebuit să se dezică. Cu acest prilej, sub 
presiunea Moscovei, au fost înlăturate ultimele elemente bur- 
gheze ale guvernului cehoslovac. 

Planul Marshall a fost o strălucită reuşită economică. Graţie 
unor importante injecții de dolari, deficitul economiilor Euro- 
pei de Vest în raport cu Statele Unite, caracterizat drept struc- 

tural, a fost acoperit. Contravaloarea ajutorului american a fost 
judicios utilizată pentru dezvoltarea schimburilor între bene- 
ficiarii creditelor, o uniune europeană de plăţi a permis econo- 
miilor europene să iasă din ghetoul lor monetar, dar nu prin plăţi 
în dolari, pe care nu-i aveau, ci printr-un sistem de clearing 
care a stimulat puternic schimburile. 

Creditele din cadrul Planului Marshall au avut incontesta- 
bil efecte pozitive pentru ţările europene şi chiar pentru coe- 
ziunea lor. Demersul se înscrie totuși într-o logică a opoziţiei 
Est-Vest. Fără a fi un element al războiului rece, Organizația 
Economică a Comunităţii Europene, însărcinată cu adminis- 
trarea ajutoarelor în cadrul Planului Marshall, a avut drept re- 
zultat legarea puternică a economiei europene de economia 
americană. În rest, pentru europeni, America devenea mode- 
lul de urmat. Nu asta era însă şi părerea comuniștilor, dar aceş- 
tia nu se aflau la putere în Europa occidentală. Nu era nici 
părerea fracțiunii naționaliste a opiniei publice europene, care 
avea însă o audienţă redusă. 

Europa occidentală, apărată de comunism, începe şi ea să 
se organizeze. Anul 1949 nu este doar anul crizei Berlinului, 
ci şi al marii coaliții dintre Statele Unite şi statele Europei oc- 
cidentale, coaliţie ce aminteşte de aceea din războiul împotri- 
va lui Hitler. Europenii au pretenţii. Încă din 1947, francezii, 
dornici să împiedice reapariția pericolului german, au obținut 
din partea britanicilor, prin Tratatul de la Dunkerque, alianța 
ce le lipsise atât de tare în 1914 şi în perioada interbelică. Pe- 
ricolul german e încă posibil, desigur, dar nu actual. Când Be- 
nelux-ul se alătură celor două democraţii occidentale prin 
Tratatul de la Bruxelles, pretextul îl reprezintă tot pericolul ger- 
man. Dar ameninţarea sovietică este şi ea resimţită. Pe baza 
„organizaţiei Tratatului de la Bruxelles“ se înființează un în- 
ceput de structură militară. Mijloacele nu răspund însă nevoi- 
lor. Nici o apărare cât de cât serioasă nu este de conceput fără 
Statele Unite. La apelul europenilor, Senatul american votează 
rezoluția Vandenberg care autorizează administraţia să nego- 
cieze un tratat de alianţă. 

Pe această bază se semnează la 4 aprilie 1949 Tratatul de 
la Washington care instituie Alianţa Nord-atlantică şi oferă Eu- 
ropei occidentale o garanţie (neautomată) din partea Statelor 
Unite. Un an mai târziu, alianţa este extinsă la Grecia și la 
Turcia. Din acest moment, între Statele Unite şi Europa occi- 
dentală se dezvoltă o legătură care va fi o mare reuşită. Ea şi 
debutează de altfel printr-un succes: la o lună de la semnarea 
tratatului, ruşii pun capăt blocadei Berlinului, în ciuda faptu- 
lui că Republica Federală a Germaniei a fost înființată cu doar 
câteva zile înainte. Uneori, alianţa va avea tendința să se pre- 
zinte drept o cale spre unitatea Europei, şi e sigur că între so- 
lidaritatea atlantică şi construcţia europeană vor exista 
interacțiuni constante. Apar însă și ambiguități, mai mult sau 
mai puţin voite. Unele state europene înscriu solidaritatea eu- 
ropeană drept o prioritate de moment. Altele îi acordă mereu 
primul loc în politica pe care o duc. Este foarte greu să le diso- 
ciezi, dar e foarte necesar să le deosebeşti. 

Anul 1949 este şi anul creării unui stat german în Vest, în- 
zestrat cu o lege fundamentală democratică și inteligent conce- 
pută. Reforma monetară, structura democratică, climatul de 
început al războiului rece au fost ingredientele a ceea ce s-a 
numit „miracolul german“. Beneficiind, ca şi alte state din Eu- 
ropa de Vest, de ajutorul american prin Planul Marshall, la mai 
puţin de cinci ani de la înfrângerea cea mai catastrofală pe care 
a suferit-o în istoria sa, Republica Federală își începe redresarea. 

În vreme ce Estul Europei trece sub control sovietic, Ves- 
tul beneficiază de inestimabila protecție americană. Armata an- 
glo-americană a eliberat Franța, Belgia, Olanda, Luxemburgul, 
Danemarca, Norvegia, Italia. Dar chiar dacă a avut veleități 
să administreze teritorii eliberate, chiar dacă anumite regimuri 
din țările eliberate ale Europei de Vest nu-i convin, America 
a avut înțelepciunea să acorde încredere regimurilor bazate pe 
libertate. Prezenţa americană pune Europa occidentală la adă- 
post de manipulări şi lovituri de forță precum cele organizate 
de URSS în estul Europei. 


DE LA PRĂBUȘIRE LA REÎNTEMEIERE 239 


Franţa şi Italia, vlăguite de război, s-au pus rapid în miş- 
care ca să ridice ruinele, să-şi înnoiască instituţiile, să-și mo- 
demizeze economiile. Această etapă a fost un succes, în ciuda 
dificultăților considerabile, mai ales în plan politic, dată fiind 
prezenţa, atât în Franţa cât şi în Italia, a unui puternic partid co- 
munist care urmărea instaurarea unui regim comunist în am- 
bele ţări. 

Cât priveşte Marea Britanie, ea repurtase împotriva lui Hi- 
tler o victorie esenţială, victorie scump plătită în sensul cel mai 
strict al cuvântului. În raport cu Franța, cu Germania sau cu 
Italia, ea aparţine altei categorii, cea a statelor victorioase care 
conduc treburile internaţionale. Paradoxul Marii Britanii a fost 
că, la alegerile din 1945, a dat prioritate restructurării sistemu- 
lui său social. În loc să se preocupe de conducerea treburilor 
Europei, ea s-a aplecat asupra problemelor sale interne, lăsând 
Statelor Unite grija conducerii treburilor internaționale. Totul 
s-a petrecut ca şi când, ştiind că sceptrul puterii se află în mâna 
prietenească a Statelor Unite, și liniştit așadar cât privește tre- 
burile internaţionale, Regatul Unit a optat să se ocupe de mo- 
dernizare şi punerea la punct a unui nou sistem social. 


Începând cu marea schimbare simbolizată de întâlnirea ar- 
matelor rusă şi americană în inima Europei, lumea a căpătat 
altă dimensiune. De acum înainte Europa nu mai e centrul con- 
tinentului european. Acesta nu mai monopolizează viața inter- 
naţională așa cum a făcut-o în decursul celor cinci secole trecute. 
Sediul puterii se află în altă parte. Dezvoltarea societăţii civi- 
le în Asia, în America a dat naştere unui sistem care cuprinde 
întreaga planetă. Concertării europene, prelungite de Liga Na- 
țiunilor, i se substituie un sistem mondial în care ţările euro- 
pene sunt silite să-şi găsească un loc la fel cu alte state din 
America sau din Asia, în funcție de populaţia lor, de bogăţiile 
Şi de capacitatea lor militară, pe scurt de puterea lor. Acest sis- 
tem mondial îşi află expresia în Naţiunile Unite. În practică, 
el se articulează în jurul şi în funcție de interesele celor două 


240 DECLINUL 


mari state a căror rivalitate a înlocuit repede strângerea de mână 
istorică de pe Elba. 

„Construcţia europeană“ reprezintă conştientizarea de că- 
tre o minoritate influentă de europeni a faptului că ţările trebuie 
să se unească dacă vor să-şi regăsească un loc în noul sistem 
devenit mondial. Ea apare în aceeași perioadă în care apare şi 
solidaritatea atlantică. Europenii se reunesc la Haga sub egi- 
da Mişcării europene, care-și are originile în diverse proiecte 
de dinainte de război. La această reuniune din 1948 participă 
personalități politice reprezentative pentru Europa de Vest. Ma- 
nifestarea se desfăşoară într-o atmosferă de entuziasm. Ea este 
tipică pentru epoca în care a avut loc: întreaga Europă este rui- 
nată şi slăbită; unirea ar trebui să-i permită să se redreseze și 
să-şi reocupe locul în lume. La propunerea Mișcării europe- 
ne, la 28 ianuarie 1949, guvernele creează un „Consiliu al Eu- 
ropei“, cu un comitet de miniștri și o Adunare consultativă 
alcătuită din parlamentari ai țărilor membre. Sediul este fixat 
la Strasbourg. Germanii intră şi ei rapid în acest organism — 
prim pas timid, dar important, pe calea reconcilierii franco-ger- 
mane. 

Dar Consiliul reprezintă un compromis mediocru între te- 
zele franceze cu tendinţă „federalistă“ şi cele interguvernamen- 
tale ale Marii Britanii, nereuşind astfel să obțină decât rezultate 
dezamăgitoare, ceea ce îi îndeamnă pe partizanii unificării să 
propună noi inițiative. E greu de imaginat climatul de căutări 
febrile ce domnea în Europa occidentală în acea epocă. Suc- 
cesul Statelor Unite nu păruse niciodată mai strălucit. Șefii de 
întreprinderi, responsabilii cu politica economică, ba chiar şi 
oamenii politicii „descopereau“ America. Ideea unei mari pie- 
te, ca şi sistemul federal se impuneau în rândul celor mai ac- 
tivi partizani ai unității europene. Acest entuziasm cu care liderii 
europeni căutau o nouă cale pentru Europa trezea totodată in- 
teres şi simpatie de partea americanilor. Și în această privință 
se profila marea ambiguitate care dăinuie şi astăzi: construc- 
ţia europeană este oare doar un mijloc de a întări alianţa şi, 

pornind de aici, lumea occidentală în întregul său? Europenii 
și americanii au socotit deci oportun să pornească împreună. 

Iniţiativa lui Robert Schuman din 9 mai 1950, care propu- 
nea Germaniei o renunțare limitată dar concretă la suverani- 
tate, marchează cu adevărat începutul unui parcurs serios şi 
chibzuit către „o unire din ce în ce mai strânsă“ a unui număr 
de țări din Europa occidentală. Tratatul de la Paris din 1951 a 
pus bazele Comunităţii Europene a Cărbunelui și Oţelului 
(CECO). Meritele acesteia pot fi rezumate astfel: un grup re- 
strâns dar hotărât de state se angajează pe calea unei uniuni 
cu caracter federal. Două țări, Franţa şi Germania, cheamă ță- 
rile animate de aceleaşi idei să li se alăture. În loc să aleagă 
vehiculul cel mai lent, aşa cum cerea Carta Consiliului Europei, 
cele două țări preconizează să se angajeze ferm fără a mai aş- 
tepta ţările mai puţin hotărâte. 

Al doilea merit: fiind vorba de o uniune între Franţa şi Ger- 
mania, ea avea loc pe baza unei reconcilieri între cele două ţări, 
după atâtea războaie şi atâta ură reciprocă. Această reconci- 
liere a celor doi adversari a fost propusă de Franţa care trecu- 
se prin înfrângere şi ocupaţie, împărtăşind deci cu Germania 
aceeaşi experienţă istorică. Era singura cale ce nu mai fusese 
încercată de a stabili o relaţie între Franţa și Germania, toate ce- 
lelalte eşuaseră: cea a împărțirii Germaniei, cea a alianțelor de 
sprijin cu Rusia sau Europa de Est, cea a coaliției cu Marea 
Britanie, în fine cea mai temerară, dar şi mai dezamăgitoare, 
cea a reconcilierii fără un ţel cu adevărat comun. De data aceas- 
ta, Franţa propunea Germaniei marea aventură a depăşirii na- 
ţionalismului, într-un moment în care consecinţele acestuia din 
urmă marcau dureros ambele țări precum și clasele lor condu- 
cătoare. 

A treia noutate a fost modelul instituţional ales: alături de 
clasicul Consiliu de Miniştri reprezentând statele, este insti- 
tuită o „Înaltă Autoritate“, care va deveni mai târziu „Comi- 
sia Europeană“, alcătuită din personalități alese de guverne 
pentru aptitudinea lor de a hotărî care este interesul european. 
Acestui organism i se atribuie mijloacele de a analiza situaţia, 

monopolul propunerilor supuse statelor membre, dreptul de a 
gestiona viața cotidiană a Comunităţii și de a negocia cu terți. 
Dialogul organizat între această instituţie independentă de sta- 
tele membre şi Consiliul de Miniştri este adevăratul motor al 
unificării europene. Sistemul instituțional este completat de o 
Adunare parlamentară înzestrată cu puţine puteri, dar cu pu- 
teri reale, cu atât mai mult cu cât finanțarea ei nu depinde de 
Statele membre, ci de resursele proprii ale Comunităţii înseși. 
În sfârşit, o Curte de Justiţie e însărcinată să arbitreze conflicte- 
le dintre Comunitate și state sau diferiți deținători de drepturi. 

Tratatul intră în vigoare în 1951. Ceea ce autorii lui, oameni 
din perioada interbelică, n-au prevăzut este faptul că oţelul şi 
cărbunele au încetat să mai fie produsele-cheie ale economiei 
moderne. Conceput pentru a bloca orice reîncepere a cursei în- 
armărilor şi pentru a interzice deopotrivă Franței şi Germaniei 
să aibă o industrie grea şi astfel să fie tentate să-și declare răz- 
boi, tratatul păcătuieşte prin caracterul său cam desuet. Ceea 
ce nu e desuet însă este puternica sa încărcătură simbolică. 

Ar fi de altfel o mare nedreptate să se ignore rolul absolut 
esenţial jucat de Italia, Belgia, Olanda sau Luxemburg în aceas- 
tă unificare. Veniţi din orizonturi adesea extrem de diferite, oa- 
menii de stat s-au regăsit cu toții în acest proiect. Ei au avut 
meritul de a-l duce înainte în primii ani, iar statura lor n-a avut 
decât de câştigat din această exaltantă aventură. 

În vreme ce pasul fundamental către unificare era pe cale 
să fie făcut, securitatea Europei trece iar pe primul plan. De 
data aceasta, amenințarea se situa nu în Europa, aşa cum a fost 
cazul cu blocada Berlinului, ci în Asia, şi anume sub forma unui 
conflict deschis izbucnit în urma invadării Coreei de Sud de 
către armata Coreei de Nord, țară aflată în orbita Uniunii So- 
vietice şi a Republicii Populare Chineze. Dacă această acțiu- 
ne a fost organizată la ordinele lui Stalin sau a fost doar tolerată 
de el este un fapt secundar. Statele Unite nu interveniseră atunci 
când Mao Ze-dong lichidase forțele Go Min-dan-ului și insta- 
lase puterea comunistă la Beijing (1 octombrie 1949). De data 

aceasta însă, agresiunea ameninţa dispozitivul american din Pa- 
cific, şi reacţia Washingtonului a fost extrem de viguroasă. 

Dincolo de desfăşurarea lui concretă, conflictul coreean, în- 
cheiat prin revenirea la statu quo, a avut consecinţe foarte im- 
portante pentru Europa occidentală. Mai întâi, a provocat o 
creştere foarte mare a prețului materiilor prime, cu multiple şi 
felurite efecte asupra economiei mondiale. Mai presus de toa- 
te însă, războiul din Coreea a reactualizat amenințarea cu o agre- 
siune directă a URSS asupra continentului european, pe care 
eşecul blocadei Berlinului părea s-o fi redus. În aceste condi- 
ţii, estimând pe drept cuvânt că soarta Europei occidentale este 
determinantă pentru echilibrul de forțe, Washingtonul a cerut 
reînarmarea Germaniei, Churchill făcând apel la înființarea unei 
„armate europene“. Problema reînarmării Germaniei a înve- 
ninat relaţiile internaționale vreme de patru ani. Ea este tipi- 
că pentru ambiguitatea provocată în Europa de problemele 
„războiului rece“, atât în sectorul organizării atlantice cât mai 
cu seamă în cel al construcției europene. 

La început cel puţin, criza declanșată între europeni şi ame- 
ricani, mai ales între Franţa și Statele Unite, de repunerea pe 
tapet a reînarmării Germaniei a fost percepută de unii dintre 
europeni, partizani înfocaţi ai unificării, drept o şansă ce nu 
trebuia irosită. Așa cum CECO avea drept rezultat depășirea 
intereselor naţionale printr-o punere în comun a resurselor, s-a 
socotit că s-ar putea evita pericolul reconstituirii unei armate 
germane, înglobând-o într-o armată europeană. Acest raționa- 
ment, care aduce într-o oarecare măsură cu o „goană înainte“ 
a primit un sprijin entuziast din partea celor mai aprigi susţi- 
nători ai Europei unite şi mai ales din partea autorităţilor de 
la Washington. Cei şase membri ai CECO au convenit să ne- 
gocieze un tratat vizând crearea unei „Comunităţi Europene 
de Apărare“, dispunând de o armată europeană cu Stat-Major 
Şi unităţi integrate, toate înglobate în structurile Pactului atlan- 
tic ce fuseseră organizate şi considerabil întărite de Conferin- 
ţa de la Lisabona (februarie 1952). 

Negocierea tratatului s-a dovedit a fi foarte dificilă. În ca- 
drul lui, eficacitatea operațională trebuia conciliată cu impe- 
rativul de a nu reconstitui o armată germană. Schematic, se 
poate spune că americanii insistau ca prioritatea să revină efi- 
cacităţii operaţionale, în timp ce oponenții proiectului, mai ales 
în Franța, criticau ceea ce ei prezentau drept o reînarmare ca- 
muflată a Germaniei. 

Tratatul a fost adoptat în cele din urmă în mai 1952 de cele 
şase țări membre ale CECO. El nu reproducea direct structu- 
ra instituțională a CECO, dar era evident că, semnând trata- 
tul, „cei Şase“ făceau încă un pas către crearea unui soi de stat 
federal. Adunarea parlamentară a acestei noi instituţii care tre- 
buia să devină CECO s-a pus pe treabă cu mai multă grabă 
decât cu prudenţă în vederea redactării unei „Constituţii“ care 
va fi un copil născut mort. 

Într-adevăr, ceea ce păruse a fi o abilă utilizare a unor îm- 
pre jurări nedorite pentru grăbirea construcției europene s-a do- 
vedit un handicap major. Mai întâi, era întreţinută o confuzie 
potrivit căreia răspunsul dat războiului rece şi urmărirea uni- 
tății europene izvorau din aceeaşi voință şi se înscriau în ace- 
laşi destin. Or, proiectul european se înscria — și se mai înscrie 
încă — în evoluţia pe termen lung a Europei, așa cum poate fi 
ea urmărită începând de la sfârşitul secolului al XV-lea până 
la mijlocul secolului XX. Unei Europe cuceritoare, domina- 
toare, sigure pe sine, îi urmează o Europă pacificată, unită ca- 
pabilă să-și găsească locul în lume alături de puterile-continent 
care sunt Statele Unite, URSS şi China. Războiul rece însă este 
un aspect pe termen scurt al rivalității dintre cei mai puternici 
noi protagoniști ai vieţii internaționale. Legătura dintre construc- 
ţia europeană și războiul rece prezenta serioase inconveniente. 

În Franţa, ostilitatea față de acest proiect venea în primul 
rând din partea partidului comunist, adversar declarat al con- 
strucției europene; dar argumentele sale erau întărite de carac- 
terul de „război rece“ al proiectului. Au fost utilizate toate 
argumentele împotriva reînarmării Germaniei, susținute la dreap- 
ta de partidul gaullist, opus deopotrivă reînarmării Germaniei 

şi dispariției armatei franceze. Aceasta din urmă, angajată în 
conflictul vietnamez, trebuia să păstreze forțe şi structuri în afa- 
ra Comunităţii Europene de Apărare (CEA) pentru a face față 
obligaţiilor în teritoriile de peste mări. Teama de a asista la o 
topire a armatei franceze într-un ansamblu european provoca, 
în largi pături ale opiniei publice, o reacţie de neîncredere față 
de dispariţia unui simbol al independenţei naționale. 

În plus, în mâna unor prim-miniștri francezi slabi, tratatul 
reprezenta un fel de „as de pică“ de care nimeni nu voia să se 
atingă din teama de a nu rupe o solidaritate între partide poli- 
tice diverse. Nu numai că tratatul nu era susținut de o voință 
fermă, dar el era şi simbolul unei slăbiciuni congenitale, aceea 
de a fi rodul unui „ucaz“ american. Cu toate acestea, guver- 
nele franceze succesive au socotit că ar fi o tactică bună să smul- 
pă noi concesii de la partenerii de tratat sau de la aliaţii lor 
anglo-americani, sub forma unor „condiţii prealabile“ menite 
să faciliteze ratificarea tratatului. 

În sfârșit, climatul internațional a încetat să mai fie propi- 
ce: Stalin moare la 5 martie 1953; războiul din Coreea se în- 
cheie fără învingători adevăraţi, noii lideri de la Kremlin duc 
o campanie viguroasă împotriva CEA pe motivul reînarmării 
Germaniei şi totodată sub pretextul că construcţia europeană 
ar avea drept consecință „divizarea continentului“, argument 
ce va fi reluat împotriva ei până în zilele noastre. Moscova se 
oferă să discute. Se fixează data convorbirilor. Manevra nu va 
reuşi, dar va slăbi şi mai mult dosarul partizanilor CEA. 

În aceeaşi perioadă (1954), Franţa este prinsă și în conflic- 
tele decolonizării. În Indochina, în ciuda neutralității în cele 
din urmă binevoitoare a Statelor Unite, armata franceză sufe- 
ră în iunie 1954 cea mai usturătoare înfrângere din partea viet- 
namezilor generalului Vo Nguyen Giap. La Conferința de la 
Geneva, unde se negociază pacea, se ajunge la o împărţire de-a 
lungul paralelei de 1 7°: eşecul francez este total, dar uşurarea 
adusă de încheierea războiului îi permite lui Mendes-France 
să reglementeze conflictul iminent cu Tunisia şi să pună ca- 
păt CEA. Puțin convins de caracterul întemeiat al tratatului, 

Mendes-France îl prezintă Adunării Naţionale după ce consta- 
tă că nu poate fi ameliorat. La 30 august 1954, Parlamentul 
francez respinge tratatul privitor la CEA, deja ratificat de cinci 
din cei şase parteneri. Rezultatul reprezintă o înghețare a con- 
strucției europene. În schimb, votul Adunării Naţionale nu în- 
târzie cu nimic reînarmarea Germaniei şi nici nu are un efect 
liniştitor asupra contextului internațional. 

John Foster Dulles ameninţase că, în caz de respingere a CEA, 
va proceda la o „revizuire drastică“ a atitudinii americane față 
de Europa. N-a fost cazul însă, căci Eden, primul-ministru bri- 
tanic, a propus o lărgire a vechii structuri a organizației Trata- 
tului de la Bruxelles pentru a servi drept cadru intrării Germaniei 
în Alianța Nord-atlantică. Protocoalele de la Paris din octom- 
brie 1954, care legau Germania şi Italia de cei cinci membri 
ai Organizaţiei Tratatului de la Bruxelles (din care făcea par- 
te Marea Britanie), hotărăsc pentru Germania interdicții abso- 
lute (arme atomice, bacteriologice şi chimice) şi limitări (mai 
cu seamă în privinţa tonajului submarinelor). Ansamblul, la care 
se adaugă angajamentul britanic de a menţine un contingent 
de 70 000 de militari pe Rin, permite reînarmarea Germaniei 
şi intrarea Republicii Federale în Alianţa atlantică. Rezultat ime- 
diat: URSS, care e deja legată de țările satelite din Est prin acor- 
duri bilaterale, purcede la înființarea Pactului de la Varșovia, 
ca răspuns la acordurile de la Paris. 

Rezultatul acordurilor de la Paris, prezentate în epocă drept 
un progres, face să crească şi mai mult ambiguitatea relaţiilor 
între Alianţa Nord-atlantică şi construcţia europeană. În fapt, 
Anglia s-a angajat şi devine membră a „Uniunii Europei oc- 
cidentale“, organizaţie interguvernamentală, cam goală de con- 
ţinut de vreme ce nu are alt rost decât acela de sală de așteptare 
pentru intrarea în Alianţa Nord-atlantică — coloană vertebrală 
a relației americano-europene. Chiar așa dezechilibrată în re- 
laţia cu o Americă deținătoare a unui arsenal nuclear şi a ce- 
lor mai puternice și mai bine dotate forțe clasice, alianța a 
devenit în cursul anilor adevăratul forum al activității diplo- 
matice occidentale. Statele-Majore şi structurile integrate pre- 

văzute la Lisabona funcționează: comandamentele supreme se 
află în mâna Statelor Unite în sectorul central-european, în cel 
atlantic şi în cel mediteranean unde patrulează Flota a șasea 
americană. 

Eșecul CEA a avut drept consecință încredințarea ameri- 
canilor că, de acum înainte, glasul lor va fi hotărâtor în mate- 
rie de securitate. Marele fiasco al expediției de la Suez confirmă 
această lecție. De acum înainte, de voie de nevoie, progrese- 
le Europei occidentale pe calea unității depind de bunăvoința 
Americii. 

De la reînarmarea Germaniei la criza Suezului, lumea s-a 
schimbat. În iunie 1953, revolta din Berlinul de Est dă naşte- 
re unei confruntări între muncitorii est-germani şi Armata Ro- 
şie. Se înregistrează morţi, dar reprimarea dă roade. Cu toate 
acestea, este primă fisură în edificiul construit de Stalin. În 1955 
se reunește la Bandung, în Indonezia, o conferinţă a țărilor sub- 
dezvoltate, aşa cum sunt încă numite la această dată. Se află 
acolo, invitați de Sukarno, liderul indonezian, primul-minis- 
tru al Indiei Jawaharlal Nehru şi primul-ministru chinez Chu 
En-lai. La Bandung se adoptă cele cinci principii ce vor sta la 
baza mișcării de nealiniere. Conferinţa a fost un eveniment po- 
litic, căci a consfințit lărgirea comunităţii internaționale la în- 
treaga lume şi a dat glas refuzului participanților de a se alinia 
uneia sau alteia din taberele prinse în războiul rece. 

Criza Suezului survine exact la timp pentru a confirma că 
vechea Europă nu mai e stăpâna lumii. Criza a fost provoca- 
tă de naţionalizarea Canalului Suez de către preşedintele egip- 
tean Gamal Abdel Nasser. În pofida unei reacţii incredibil de 
lente, forțele anglo-franceze, asociate cu armata israeliană, sunt 
stăpâne pe teren. Înfrângerea englezilor şi francezilor nu este 
militară; ea este impusă de marile puteri din afara Europei. An- 
glia este părăsită de Commonwealth, de India lui Nehru, dar 
şi de Australia lui Robert Gordon Menzies; Franța și Anglia 
sunt condamnate de America. De acum înainte Europa nu se va 
mai aventura singură în nici un conflict. La Suez se confirmă 
aşadar noua configuraţie a relaţiilor internaţionale: Concertul 

european a fost înlocuit de o înțelegere mondială. Atunci când 
treburile internaţionale sunt cu adevărat serioase, europenii sunt 
înlăturați de la rezolvarea lor. Tipică în acest sens este com- 
plicitatea de fapt dintre America, URSS (în pofida războiului 
rece) şi India. Sfârşitul sistemului colonial e definitiv: în mai 
puţin de douăzeci de ani, toate coloniile s-au eliberat. Europa 
s-a retras în granițele ei; dar este încă divizată şi nu e stăpână 
pe destinul ei. 

Dovada este adusă chiar în perioada desfășurării crizei de 
la Suez de alte două crize care zguduie, în toamna anului 1956, 
Polonia şi Ungaria. În ambele țări, cu o puternică identitate cul- 
turală, politică şi religioasă, au loc mișcări deopotrivă națio- 
nale, sociale şi economice. În ambele cazuri, ceea ce este pus 
sub semnul întrebării este dominaţia unui regim comunist to- 
talitarimpus de Moscova. În Polonia, unde constrângerile geo- 
politice sunt mai puternice, se negociază un compromis: URSS 
acceptă o slăbire a controlului intern pentru a lăsa puţină liber- 
tate Bisericii catolice și țărănimii, sub conducerea unui lider 
mai deschis către temele naţionale. În Ungaria, criza degene- 
rează în revoltă populară, zdrobită cu o rară violență de Ar- 
mata Roşie exact în perioada în care francezii și englezii sunt 
siliți să plece steagul la Suez. 

Reacţia Alianţei Nord-atlantice la evenimentele din Europa 
Centrală este exclusiv verbală. Nu se face nimic în vederea des- 
chiderii graniţelor pentru refugiați sau pentru a-i ajuta pe in- 
surgențţii de la Budapesta. Ne aflăm în contextul războiului rece 
sau al duopolului mondial pe care Moscova și Washington vor 
încerca de acum înainte să-l organizeze. 

Privit retrospectiv, anul 1956 apare astfel ca un an foarte 
important pentru lichidarea vechii ordini europene şi pentru edi- 
ficarea unei noi ordini mondiale, precum şi pentru relansarea 
ideii europene. 

Eşecul CEA a fost o lovitură puternică adusă construcției 
europene. Prăbușirea sa a antrenat întregul proiect al comuni- 
tăţii politice europene, nutrit o vreme de cei mai entuziaşti din- 
tre „europeni“. Votul Adunării Naţionale a Franţei readucea 

brutal în amintire forţa vechilor naţionalisme, miopia istorică 
a multor lideri de opinie, prudenţa corpului social. Rămânea 
însă în picioare CECO, cu cadrul său instituțional, reuniunea 
miniștrilor celor Şase și în cele din urmă semisuccesul Înaltei 
Autorităţi. 

Dar poate că lovitura cea mai dură primită de aventura eu- 
ropeană a fost cea aplicată de Marea Britanie. Într-adevăr, deși 
până atunci predicase mereu țărilor de pe Continent unirea, fără 
nici o intenţie de a li se alătura, iată că acum făcea pasul mult 
aşteptat, acceptând să participe la UEO, noua organizație in- 
terguvernamentală însărcinată să ia locul CEA. 

Pentru mulți europeni, care nu se împăcau cu o nouă Euro- 
pă din care Anglia ar fi fost absentă, era vorba de o „surpriză 
divină“. În pofida caracterului lor aproximativ, acordurile de 
la Paris nu erau oare dovada că Marea Britanie se schimbase 
şi că noua Europă se putea construi împreună cu ea? 

Aceste speranţe — o ştim astăzi — au fost înșşelate. La drept 
vorbind, cei care gândeau o ştiau încă din 1956. UEO nu era un 
lăstar promițător al construcţiei europene, nu era decât o ca- 
taplasmă menită să trateze boala Alianţei Nord-atlantice. UEO 
nu era un element al construcţiei europene, era doar un mo- 
ment al războiului rece. 

Pentru a răspunde necesităţii istorice de a regândi noul rol 
al Europei, conferinţa miniștrilor de Externe ai celor şase ţări 
membre ale CECO reuniți la Messina a însărcinat o comisie 
prezidată de Paul-Henri Spaak să prezinte propuneri. Guver- 
nul britanic, invitat să-şi numească un reprezentant în aceas- 
tă comisie, s-a retras rapid din ea printr-un gest considerat acum 
în Marea Britanie drept o eroare. 


PARTEA A TREIA 
NOUA ORDINE INTERNAŢIONALĂ 


XI 
De la războiul rece la destindere 
(1949-1963) 


Relaţiile internaţionale devin mondiale. — Organizarea lumii 
occidentale. — Tratatul de la Roma. — Marea Britanie şi Comu- 
nitatea europeană. — Europa generalului de Gaulle. — Criza 
Berlinului, 1958-1961. — Criza cubaneză. — Marea negociere 
sovieto-americană. — Decolonizarea. 


Cei cincizeci de ani care au urmat celui de-al Doilea Răz- 
boi Mondial au confirmat schimbările planetare ce provocase- 
ră conflictul. Societatea internaţională a statelor s-a extins la 
întregul glob, încetând să mai fie euromorfă. De acum înain- 
te, China, Japonia, Rusia, India, mâine Brazilia sau lumea ara- 
bă poate, vor fi actorii acestui concert lărgit al națiunilor dominat 
astăzi de Statele Unite. 

Fireşte, construcția europeană trebuie apreciată pe acest fun- 
dal istoric, în funcţie de această evoluţie pe termen lung. Se 
impune constatarea că cele două mișcări au fost de semn con- 
trar. Emergenţei noului sistem internațional i-a corespuns tre- 
cerea Europei pe planul doi. Europa se străduieşte destul de 
stângaci să se asocieze la această lume multipolară, ca să-şi 
păstreze măcar un loc secund după cel al Statelor Unite. 

Istoria celei de-a doua jumătăţi a secolului XX se caracte- 
rizează prin apariția unei lumi cu adevărat multipolare. E vor- 
ba de o mişcare de mare amplitudine care se înscrie în durata 
lungă şi ale cărei consecinţe nu apar cu claritate în ochii con- 
temporanilor. Într-adevăr, ea este ocultată de rivalități şi de cri- 
ze care au punctat întreaga perioadă. Atenţia este acaparată de 
creşterea înfruntării între Statele Unite și Uniunea Sovietică, 
de organizarea relaţiilor lor conflictuale bazate mai întâi pe ame- 
nințarea reciprocă, apoi pe negocieri şi pe o cvasicomplicitate. 

De la riscul unui conflict deschis s-a trecut la războiul rece, 
perioadă în cursul căreia cei doi parteneri au încercat să do- 
bândească supremaţia unul asupra celuilalt, trecând apoi la o 
practică mai prudentă, mai măsurată, numită destindere, care 
conținea în sine însăși conceptul de duopol. Acumularea reci- 
procă de armament, propaganda ideologică și subversiunea po- 
litică depun mărturie pentru rivalitatea dintre America și URSS, 
rivalitate care a mers mână în mână cu urmărirea unor obiecti- 
ve comune precum neproliferarea armelor de distrugere în masă. 

Această reţea a relaţiilor Est-Vest a dominat lumea între 
1945 şi 1991, dată la care Uniunea Sovietică a încetat să exis- 
te. Deşi atenţia s-a focalizat pe relațiile Est-Vest, lumea nu s-a 
limitat totuși niciodată doar la acești doi parteneri. În chip ha- 
otic, China îşi dezvolta puterea şi începea să-şi definească un 
rol. Cu prudenţă, Japonia ieşea din izolare. Rivali şi parteneri, 
India şi Pakistanul încetau să mai fie simple obiecte ale poli- 
ticii internaţionale. În 1994, Henry Kissinger își putea înche- 
ia magistrala lucrare dedicată diplomaţiei evocând noua ordine 
mondială ce ar urma să se stabilească între diverşii parteneri, 
în rândul cărora era şi Europa. 

Astăzi, lumea nu mai poate fi înțeleasă decât dacă istoria 
relațiilor Est-Vest este constant privită într-un cadru mai vast de 
evoluţie, dezvăluit de crizele mișcării comuniste internaționa- 
le, de creşterea şi declinul mișcării de nealiniere, de ponderea 
Chinei. În acelaşi fel, cursul luat de construcția europeană a 
fost mereu legat de evoluţia raporturilor Est-Vest, fără să se 
reducă totuși la ele. Lucrul apare cu claritate astăzi când con- 
flictul sovieto-american — sau ruso-american — a încetat (pen- 
tru cât timp însă?) să mai fie axa în jurul căreia pare să se învârtă 
întreaga istorie a lumii. Cea mai corectă măsură a distanţei din- 
tre mişcarea către unitate a Europei şi lupta împotriva comu- 
nismului este constatarea că prima a progresat lent în vreme 
ce a doua și-a atins obiectivul. 

O vreme, construcţia europeană a fost, într-adevăr, perce- 
pută — mai ales dincolo de Atlantic — drept una din principa- 
lele componente ale luptei împotriva expansiunii comunismului. 

Și trebuie să recunoaştem că Europa occidentală dezbinată re- 
prezenta, prin chiar slăbiciunile sale, o ţintă tentantă pentru 
expansiunea sovietică. Succesul revirimentului european, 
strălucitele performanţe economice ale bătrânului continent, 
redobândirea încrederii în sine au pus capăt acestei neliniști şi 
acestei ameninţări. Graţie coeziunii sale, Comunitatea Euro- 
peană a încetat treptat să mai fie o pradă posibilă a manevre- 
lor Kremlinului. Este evident deci că cele două mișcări istorice 
— războiul rece şi construcția europeană — au interacționat şi 
că fiecare a avut beneficii de pe urma acestei interacțiuni. Dar 
nu e mai puţin evident că încă din perioada războiului rece, şi 
încă şi mai mult din perioada destinderii, jocul celor două mari 
puteri ce alcătuiau duopolul a tins mereu să marginalizeze Eu- 
ropa şi să contracareze eforturile sale de a redeveni un actor 
pe scena internaţională. Unipolaritatea lumii de azi nu o favo- 
rizează nici ea mai mult. Criza actuală a construcției europe- 
ne nu ţine numai de proiectul de lărgire, care duce la diluare şi 
la absenţa de voință politică, ci şi de o configuraţie internațio- 
nală prea recentă pentru ca statele să se fi putut adapta la ea. 
Afirmarea de sine a europenilor nu este „antiamericană“. Alian- 
ta dintre Europa şi America împotriva comunismului sovietic, 
istoria lor comună, adeziunea la același sistem de valori le în- 
tărește coeziunea, stimulând totodată dorința de autonomie a 
europenilor, care n-au vrut să-și reia soarta în propriile mâini 
doar pentru a o lăsa în mâinile americanilor. Dar fiind apro- 
piată de Statele Unite, mai apropiată poate decât ar putea de- 
veni vreodată de orice alt partener al noii ordini internaționale, 
Europa are cu atât mai multă nevoie de autonomia şi indepen- 
denţa sa. Aceasta este contradicția majoră care trebuie depășită. 

Războiul rece, destinderea, duopolul sunt etapele de trece- 
re de la vechea ordine la cea nouă. Din motive ce ţin de dez- 
voltarea aplicaţiilor ştiinţifice şi de realitățile demografice, 
această nouă ordine cuprinde întreaga lume. Pe fundamentul 
solid al realităților actuale apar noi puteri. Povestea acestor trans- 
formări se citeşte printre rândurile istoriei războiului rece şi a 
destinderii. Mersul Europei către unitate participă la aşezarea 

noii ordini internaționale şi a relației Est-Vest. Din perspecti- 
va celei dintâi, construcţia europeană este o necesitate; cea de-a 
doua reprezintă un factor de influenţă. Construcţia europeană 
se dezvoltă însă potrivit logicii sale proprii. Ea evoluează păs- 
trându-şi autonomia, dar în funcţie de evenimentele Est-Vest 
şi de sechelele lor. 

Anul 1945 reprezintă data-simbol a duopolului ce nu va în- 
târzia să ia forma rivalităţii şi a războiului rece. 

Anul 1991 reprezintă data sfârşitului duopolului şi a emer- 
genței unei noi ordini internaționale, la care participă Statele 
Unite, Rusia, China şi poate Japonia. 

Având în vedere cele de mai sus, ce dată am putea reține 
şi scoate în evidență pentru Europa? În 1945 ea ajunsese într-un 
fel la fundul sacului. De atunci, se zbate să revină pe scena mon- 
dială pe care a dominat-o vreme de patru secole. Entuziasmul 
anilor de după război s-a sfârşit. Conştiinţa nevoii de unitate 
rămâne foarte puternică, în orice caz în ţările care s-au anga- 
jat pe acest drum în 1950. Dar drumul e încă lung. 


Începutul războiului rece are loc practic odată cu demara- 
rea construcției europene. La început, barajul organizat de ame- 
ricani pentru a contracara expansionismul sovietic a interesat 
Europa occidentală deoarece ea părea să fie veriga slabă a dis- 
pozitivului. Planul Marshall şi OECE, Pactul atlantic au fost 
tot atâtea căi de a împiedica statele europene din Occident să 
cadă în sfera de influență sovietică. Rezultatul acestei politici 
a fost extrem de pozitiv. Zona acoperită de tratat a fost temei- 
nic protejată, în ciuda manevrelor şi amenințărilor sovietice şi 
în ciuda tuturor crizelor, grave uneori. Construcţia europeană 
a putut începe la adăpostul acestui scut. De altfel, nu încape 
nici o îndoială că ea a fost stimulată de ameninţarea ce plana 
deasupra Europei: imensa capacitate militară a URSS. 

Americanii nu s-au dezinteresat totuși de Asia. Pentru o cli- 
pă au crezut că vor putea susține regimul naţionalist al Go 
Min-dan-ului, dar şi-au dat repede seama că un asemenea obiec- 
tiv le depăşea mijloacele, astfel încât, în octombrie 1949, Chi- 

na a trecut în lagărul comunist. Apoi, războiul din Coreea 
(25 iunie 1950) a fost o nouă provocare pentru Statele Unite 
care au negociat cu Japonia şi au instalat de-a lungul țărmu- 
lui occidental al Pacificului o rețea de apărare care s-a achitat 
din plin de rolul ce i-a fost atribuit. China continentală a fost 
pierdută, dar Japonia, Coreea de Sud, Taiwanul şi Filipinele 
au fost păstrate. Protecţia instituită atunci este valabilă şi azi, 
la fel ca şi Alianţa Nord-atlantică. 

Dacă ne plasăm în anii 1950-1955 şi evaluăm situaţia tabe- 
rei americane şi respectiv a celei sovietice, putem face urmă- 
toarele constatări. 

Pe plan militar, americanii, care dispuneau de la 1 noiem- 
brie 1952 de bomba cu hidrogen, au reușit să obțină de la alia- 
ţii lor europeni reînarmarea Germaniei occidentale (24 octom- 
brie 1954), care intra în Alianţa Nord-atlantică. Politica de „con- 
tainment“ a avut drept rezultat faptul că URSS n-a mai înain- 
tat în Europa după 1947. Dimpotrivă, Austria a ieşit de sub 
ocupaţie, independenţa şi neutralitatea ei fiind garantate de Tra- 
tatul de stat semnat de ruși și de americani în 1955. 

În Asia, războiul din Coreea se încheie (27 iulie 1953) prin- 
tr-o împărțire, în vigoare şi astăzi, care este simbolul echili- 
brului terorii. În Indochina, Franţa, învinsă de Vietminh, a fost 
silită să cedeze comuniștilor nordul ţării. China bombardează 
insulele care protejează Taiwanul. 

De partea sovietică, principala noutate este moartea lui Sta- 
lin la 5 martie 1953. În iunie 1953, muncitorii din Berlinul de 
Est se revoltă. Sunt semnalate tensiuni între liderii sovietici. 
N.S. Hruşciov devine primul secretar al PCUS. 

Bilanţul este însă departe de a fi pozitiv pentru occidentali. 
China și URSS par strâns unite în această perioadă. Conferința 
de la Bandung demonstrează că țările scăpate de colonialism, 
precum India, Pakistanul, Indonezia, nu ezită să se alăture Chi- 
nei și Iugoslaviei. Occidentul pare a fi pe cale să piardă „Sudul“. 

Tratatul de la Roma din 25 martie 1957 îşi are locul printre 
marile date ale istoriei europene şi universale. Semnat după eşe- 
cul CEA și după reînarmarea Germaniei, el a arătat permanența 

mișcării în favoarea unităţii europene și a reînnoit entuziasmul 
trezit de crearea CECO. Negociatorii tratatului EURATOM şi 
mai ales ai celui privind CEE au acordat prioritate economiei. 
Privind retrospectiv, se poate aprecia că alegerea a fost judi- 
cioasă. Mai întâi, economia europeană abia ieșea din penuria 
postbelică; apoi, era previzibil că deschiderea pieţelor avea să 
stimuleze puternic economia, ceea ce s-a și întâmplat; alege- 
rea căii economice arăta limpede că construcția europeană nu 
era legată de apărarea atlantică. Pe de altă parte, era vorba de 
o inițiativă care nu putea contraria Statele Unite deoarece viza 
întărirea coeziunii și prosperității statelor din Europa occiden- 
tală, al căror sprijin le era necesar în această perioadă de ten- 
siuni cu URSS. 

Ne aflăm deci, în această perioadă, în fața unei disocieri 
remarcabile între organizarea Europei occidentale şi cea a apă- 
rării atlantice. Poate că lucrurile ar fi arătat altfel dacă ideile 
prezentate în toamna anului 1958 de către generalul de Gaulle, 
într-un memorandum adresat americanilor și britanicilor, ar fi 
avut mai mult ecou. Propunând un fel de directorat însărcinat 
să urmărească marile probleme internaționale, preşedintele 
Franţei avea drept obiectiv poziţia țării sale. Era un raționa- 
ment pornit însă de la premise lipsite de orice bază în realita- 
tea politică: cele ale lumii de dinainte de al Doilea Război 
Mondial. Alianţa Nord-atlantică punea la dispoziţia britanici- 
lor, şi mai ales a americanilor, un instrument la care nu se pu- 
nea nicicum problema să renunţe în favoarea unui directorat 
care n-ar fi avut drept rezultat decât să provoace ostilitate în 
rândul celor ce n-ar fi făcut parte din el. Memorandumul n-a 
avut aşadar nici o urmare. 

Din acest moment, calea pentru edificarea CEE era liberă. 
Trebuie să-i facem însă dreptate generalului de Gaulle care, 
deşi n-a aprobat proiectul tratatului, a făcut tot ce era necesar 
pentru aplicarea lui. El privea desigur drept un element pozi- 
tiv gruparea pe cale de a se constitui a celor Şase, grupare eco- 
nomică, dar înzestrată şi cu o vocaţie politică, despre care credea 
pesemne că i-ar putea sluji propriile intenții. 

Cât îi priveşte pe britanici, demararea Comunităţii a trezit 
neliniște, resentiment şi invidie. În curând, Londra îşi va ma- 
nifesta voinţa de a stăvili proiectul şi de a-l goli de substanţă, 
inventând o formulă juridică: cea a unei largi uniuni vamale cu- 
prinzând toate țările OECE, legate deja prin Uniunea europea- 
nă de plăţi şi prin înţelegerea cu America de Nord. Intenţia 
partizanilor britanici ai acestei formule era evident torpilarea 
proiectului european. Zona Europeană a Liberului-Schimb era 
concepută pentru a dilua proiectul european, care nu se baza 
doar pe liberalizarea schimburilor în interiorul Comunității, ci 
şi pe un tarif extern unic şi mai ales pe o finalitate politică. În 
ostilitatea lor față de proiectul european, unii nu ezită să pro- 
pună utilizarea articolului 2 din Tratatul Nord-atlantic care evo- 
că, în termeni foarte vagi, caracterul dezirabil al unei coeziuni 
a membrilor Alianţei în domeniul economic. 

Comunitatea a rezistat însă pentru că cei Şase erau uniţi prin 
opţiunile lor fundamentale și pentru că lucrul în comun reuși- 
se să-i apropie. Ea și-a menţinut coeziunea fiindcă era anga- 
jată într-o acțiune cu un calendar precis. Şi, mai important încă, 
Comunitatea celor Şase era legată de același proiect european, 
acela de a pune capăt rivalităţilor de putere dintre statele mem- 
bre, de a oferi perspectiva unui nou destin comun. 

Faţă de hotărârea celor Şase, hotărârea Angliei a fost, dim- 
potrivă, de a nu adera la aceste obiective, de a nu lua parte la 
realizarea lor şi a nu o grăbi cu nici un preţ. Demersul brita- 
nic a fost deci exact contrariul demersului celor Şase, în toa- 
te privinţele. Mai întâi, s-a pus problema de a provoca eșecul 
proiectului. Apoi, când tratatul a fost semnat, de a i se limita 
consecinţele prin încercarea de dizolvare a Comunităţii într-o 
vastă zonă de liber-schimb — argument împrumutat de la re- 
gulile ce guvernează economia liberală, dar menit mai cu sea- 
mă, se pare, să atragă America de partea sa. Era aproape evident 
că America nu avea să fie tocmai favorabilă apariţiei unei gru- 
pări economice de state care ar putea s-o stingherească. Pragma- 
tici însă, americanii au socotit că ameninţarea nu e iminentă: 
coeziunea Europei occidentale putea avea drept consecinţă un 

impuls dat economiei americane, ceea ce s-a şi întâmplat în 
chip strălucit. 

Nereușind să impună zona europeană a liberului-schimb, 
Londra şi-a mobilizat aliații pentru constituirea unui grup ri- 
val: Asociaţia Europeană a Liberului-Schimb (AELS), zonă de 
liber-schimb cu rabat: fără perspectivă politică, fără vecinăta- 
te geografică, adevărat sindicat de negocieri cu Comunitatea 
Europeană. AELS grupa ţări care, în grade diferite, n-aveau 
intenţia să se integreze în Comunitate, dar se temeau să rămâ- 
nă în afara mișcării de unificare şi să nu profite de ea. Front 
al refuzului, AELS era considerat în cel mai rău caz drept un 
dispozitiv de luptă împotriva Comunităţii, iar în cel mai bun drept 
anticamera Comunităţii, unde se aştepta ca Marea Britanie să 
se hotărască şi să accepte condiţiile ce-i vor fi propuse. Apă- 
rea astfel evident că Anglia ostilă Comunităţii s-ar putea re- 
semna și adera la ea. Pentru cei Şase, aventura unificării era 
exaltantă. Pentru Marea Britanie, perspectiva aderării era si- 
nonimă cu resemnarea: pentru țara care ştiuse întotdeauna să 
îndemne la coaliţii în fruntea cărora se așeza, provocarea era 
insuportabilă. Cei Şase mergeau înainte, arzând etapele. Suc- 
cesele lor în domeniul economic erau de-a dreptul insolente. 
Coeziunea politică făcea din ei o grupare mai impresionantă 
chiar decât era în realitate. Francezii şi partenerii lor îşi recă- 
pătaseră încrederea în ei înșiși, în timp ce Anglia, neștiind în- 
cotro s-o apuce, își cheltuia inutil creditul și-și pierdea încrederea 
în sine. 

Din 1958 până la 31 iulie 1960, activitatea confuză a gu- 
vernului de la Londra dovedea că acum acesta nu mai vorbea 
decât în numele unei puteri de rangul doi, şi asta într-un mo- 
ment când generalul de Gaulle, care restabilise autoritatea sta- 
tului şi încrederea francezilor, ocupa un loc de prim-plan nu 
numai în Europa, ci și în lume. Incapabil să distrugă Comu- 
nitatea, ba chiar și să limiteze efectele existenţei sale, guver- 
nul britanic a hotărât să-și depună candidatura. E îndoielnic 
că Anglia a cântărit toate consecinţele acestei hotărâri. Fireş- 
te, ea era deplin conştientă de interesele legate de această ho- 

tărâre şi de concesiile pe care va fi silită să le facă. Dar era 
vorba de mai mult decât atât: ea trebuia să ia în considerare 
finalitatea proclamată de cei Şase. Istoria celor patruzeci de 
ani trecuţi de la depunerea acestei candidaturi este istoria în- 
delungatei lupte a Marii Britanii ce urmărea să-și retragă con- 
cesiile la care fusese silită în momentul negocierilor de aderare. 
Această luptă a fost adesea franco-britanică, de parcă Franța 
şi Marea Britanie voiau să reia sau să continue lungul lor con- 
flict pentru supremație în Europa. În realitate, aici se confrun- 
tă două concepţii despre Europa. Deşi concepţia franceză este 
exprimată cu fermitate, ea nu înseamnă mai puţin o comuni- 
tate în care fiecare stat va renunța la o parte însemnată a su- 
veranităţii sale. Concepţia engleză este cu totul alta, şi ea duce 
la o Europă a statelor. Nu e deci un conflict franco-biitanic, 
ci unul între două viziuni asupra viitorului. 

Este de înţeles de ce Franţa, prin glasul generalului de 
Gaulle, a refuzat în ianuarie 1963 intrarea Angliei în Comuni- 
tate: intenția guvernului de la Londra era evident aceea de a 
pune capăt unui proiect față de care era total alergic. Ceea ce 
de Gaulle îi reproşa Angliei nu era atât refuzul de a se integra 
într-un ansamblu în care majoritatea ar putea decide împotri- 
va dorinţei sale (cu aceasta nici el nu prea era de acord), cât 
respingerea perspectivei geopolitice a unei Europe independen- 
te de Statele Unite. Or, nu încape nici o îndoială că, în mintea 
lui de Gaulle, urmărirea unei coeziuni tot mai strânse între cei 
Șase avea să conducă în chip necesar Comunitatea să adopte 
atitudini diferite, dacă nu chiar ostile, Americii. Or, asupra aces- 
tui punct, în pofida câtorva fricțiuni între cele două mari țări de 
limbă engleză, solidaritatea anglo-americană are — şi va avea poa- 
te întotdeauna — câștig de cauză în raport cu legăturile dintre 
Marea Britanie şi ţările de pe Continent, care n-au trăit aceleaşi 
experienţe şi nu au aceeaşi concepție despre viitorul patriei lor. 

E foarte probabil că numai faptul că poziția britanică era 
diametral opusă proiectului comunitar a făcut ca declarația ge- 
neralului de Gaulle, potrivit căreia Anglia nu era pregătită să 
intre în CEE, să nu arunce în aer Comunitatea celor Şase. În 

schimb, poziţia franceză a ieşit slăbită din două motive: pe de 
o parte, ea a dovedit reticenţe în a face un nou pas pe calea in- 
tegrării supranaţionale; pe de alta, a manifestat un antiameri- 
canism care a trezit neliniști. 

Strategia Londrei a constat în a se sprijini pe partenerii Fran- 
tei, subliniind că ideea generalului de Gaulle despre Europa era 
apropiată de a sa. De ce, atunci, să nu fie primită Marea Bri- 
tanie în Comunitate? Cealaltă latură a strategiei britanice era 
ca, odată admisă în sânul CEE, să dărâme partea esenţială și ori- 
ginală a proiectului comunitar: construcția graduală a unui nou 
centru de putere capabil să reprezinte o contrapondere la Sta- 
tele Unite sau la Uniunea Sovietică. Această manevră în doi timpi 
a fost urmărită continuu şi hotărât de Cabinetul de la Londra, 
indiferent de majoritatea parlamentară, laburistă sau conser- 
vatoare. Ea s-a izbit adesea de politica franceză care a păcătuit 
uneori prin ambiguitate. 

Politica franceză față de construcția europeană a fost defi- 
nită între 1950 şi 1958 de diversele guverne succesive, fie ele 
de orientare creștin-democrată, socialistă sau de dreapta mo- 
derată. Acești oameni nu erau mai puţin patrioți decât gaulliş- 
tii sau comuniştii ce se opuneau politicii lor; cu toții aveau 
ropei o nouă ambiţie pe măsura istoriei şi a destinului lor. 

Generalul de Gaulle, care le combătuse inițiativa, era în- 
suflețit de o dorință la fel de arzătoare de a reda Franţei un loc 
demn în Europa și în lume. Şi generalul a găsit în legatul celei 
de-a Patra Republici un element care i s-a părut a fi embrio- 
nul unui „stăvilar al puterii“ (expresia îi aparține și a fost uti- 
lizată de mai multe ori în cursul călătoriei din 1963 în Germania), 
capabil să se afirme în fața Statelor Unite şi a Uniunii So- 
vietice. Această construcţie trebuia să se bizuie pe înțelege- 
rea franco-germană şi pe gruparea celor Șase. Empirismul şi 
patriotismul generalului nu aveau nevoie de subtilitățile 
juridice ale tratatelor şi de metodele comunitare. În fond, de 
Gaulle voia să ajungă la aceleaşi rezultate ca și „europenii“, 
dar fără renunțările la suveranitate. Potrivit lui, nu putea exis- 

ta o Europă puternică fără o Franță puternică: cădea în sarci- 
na celorlalți să primească provocarea ce revenea ţărilor lor, dacă 
se dovedeau capabili de așa ceva. Iar el, deși accepta tratatele, 
ba chiar se străduia să dea un conţinut concret unor dispoziții 
generale (de pildă, în domeniul politicii agricole), nici nu se 
gândea să meargă mai departe pe calea federalizării. 

Aici se află contradicţia din gândirea generalului de Gaulle. 
Singura cale de întărire a Europei era evident aceea de a pre- 
lua progresiv o parte a suveranităţii de la statele componente 
pentru a o încredința într-o bună zi viitoarei „impunătoare con- 
federaţii“, cum o numea el însuşi. Dar în acelaşi timp, i se pă- 
rea că acest proces conduce inevitabil la distrugerea realităților 
solide pe care o reprezentau statele, în folosul unei instanțe ce 
urma să nu aibă pentru multă vreme nici legitimitate istorică, 
nici legitimitate populară. Instanţa aceasta, a cărei apariție o 
prevedea, urma să nu aibă nici voință, nici forță proprie, sfâr- 
şind prin a fi o jucărie în mâinile americanilor. 

Dacă acest discurs era primit cu rezervă în Franța de către 
„europeni“, el era și mai puţin acceptabil pentru partenerii Fran- 
tei din CEE. 

Grăitoare pentru această opoziţie a fost discutarea a ceea 
ce s-a numit Planul Fouchet. Guvernul francez n-avea obiecții 
faţă de o integrare a economiilor ba chiar faţă de un transfer 
al responsabilităților în domeniul comerțului. Cu totul alta era 
însă atitudinea sa față de politica externă. Propunerile france- 
ze pentru definirea unei politici treceau printr-o pregătire a de- 
ciziilor de către un Secretariat general, aplicarea lor trebuind 
să revină apoi Consiliului de Miniştri. Prin urmare, Planul 
Fouchet reprezenta o ruptură în raport cu procedura comuni- 
tară. Partea franceză sublinia că, angajând atât de puternic su- 
veranitatea statelor, politica externă nu se putea împăca cu 
proceduri supraguvernamentale. Partenerii Franței, mai cu sea- 
mă statele mici, pledau pentru o abordare comunitară menită 
să le protejeze. Planul, acceptat într-o primă versiune de cei Şase, 
a fost în cele din urmă abandonat. Acest eșec arăta că cei Şase 
nu împărtășeau atitudinea Franței, în special atitudinea față de 

Statele Unite. Regăsim aici influenţa contextului Alianţei 
Nord-atlantice şi al războiului rece. Nici un partener european 
nu-l putea urma pe generalul de Gaulle într-o înfruntare cu 
Washingtonul: Germania, conștientă de dependenţa ei și de slă- 
biciunea legată atât de problema Berlinului cât şi de „cealal- 
tă parte a Germaniei“; Italia, strâns legată de America prin 
legături umane și puțin dispusă să joace rolul de „strălucit se- 
cund“ al Franţei; în sfârşit, Beneluxul, preferând una peste alta 
hegemonia îndepărtată şi binevoitoare a Americii celei apro- 
piate şi rigide a vecinului francez. 

Criza „scaunului gol“ din 1965 a fost poate mai gravă chiar 
decât eşecul Planului Fouchet. Într-adevăr, opoziţia Franţei a 
afectat două elemente ale construcţiei comunitare. Primul a fost 
votul majoritar. Potrivit Tratatului de la Roma, procedura me- 
nită să se aplice în funcționarea CEE prevedea că propuneri- 
le emanate de la Comisie se adoptă cu majoritate calificată. 
Comisia, în numele interesului general, trebuia să supună un 
proiect de decizie Consiliului ce reprezenta statele membre. 
Era o procedură cu un caracter evident supranaţional. Refuzând 
să conceapă că Franţa ar putea fi pusă în minoritate şi silită să 
accepte o reglementare căreia nu şi-ar da acordul, generalul 
de Gaulle a dat instrucțiuni reprezentanţilor săi să nu mai par- 
ticipe la lucrările comunitare. 

Celălalt element privea resursele proprii ale Comunității. 
Sistemul adoptat pentru tariful extern comun şi pentru politi- 
ca agricolă comună prevedea, la import, dreptul de intrare pen- 
tru produse agricole. Sumele astfel percepute erau utilizate 
pentru finanțarea politicii agricole comune: finanțarea inves- 
tițiilor pentru ameliorarea randamentelor şi finanțarea ajutoa- 
relor pentru export. Aceste măsuri au acționat ca un stimulent 
de care agricultura europeană a beneficiat din plin. Preşedin- 
tele Comisiei, Walter Hallstein, a propus extinderea acestei for- 
mule la întregul buget al Comunităţii, care depindea și mai 
depinde încă în mare parte de contribuţiile obligatorii ale sta- 
telor membre. Strategia Hallstein viza ca, prin votul cu majo- 
ritate calificată, să înzestreze Comunitatea cu instrumente care 

să permită funcționarea instituţiilor comunitare independent de 
statele membre. 

Aceste două elemente — unul prevăzut de Tratatul de la 
Roma, celălalt conform spiritului acestui tratat — au fost soco- 
tite inacceptabile de către guvernul francez. A rezultat de aici 
o criză gravă care a paralizat instituţiile. A trebuit să se aştep- 
te anul 1966 pentru a se ajunge la un compromis, așa-numi- 
tul compromis de la Luxemburg. Privitor la votul majoritar, 
statele membre au convenit că un stat va putea să ceară un vot 
unanim în cazul că ar considera că interesele sale naționale sunt 
fundamental afectate. Formula, care se mărginea să recunoas- 
că explicit ceea ce toată lumea accepta tacit, a salvat onoarea 
guvernului francez şi i-a permis să reocupe locul în instituţiile 
Comunităţii. În schimb, autonomia bugetară, pe care de alt- 
minteri cei cinci parteneri o admiseseră cu sentimente ames- 
tecate, era amânată pentru zile mai bune. 

Criza Planului Fouchet şi criza „scaunului gol“ erau sem- 
nele unei anumite devieri a Comunităţii. Ajutat de incontesta- 
bila sa autoritate internațională, dar nu şi de intervenţiile sale 
publice cu tentă uneori antiamericană, generalul de Gaulle își 
ipotecase creditul în interiorul Comunităţii. Așa cum se temu- 
se generalul, Comunitatea înceta să mai fie a celor Şase deve- 
nind a celor Şapte, cu Marea Britanie ca membru clandestin 
acționând pentru interesele sale proprii şi pentru interesele Sta- 
telor Unite. Pentru această alterare stau mărturie mai multe sem- 
ne. La scurtă vreme după semnarea sa de către Franţa şi 
Germania, Tratatului de la Elysée din 1963 i se aducea în Bun- 
destag drept completare un preambul care-l integra într-un ca- 
dru atlantic. Mai mulți parteneri ai Franţei erau agasaţi de 
atitudinea sa şi de voința de a-şi pune pecetea politicii sale pe 
funcționarea Comunităţii. În particular, era cazul olandezilor 
care nu ezitau să-și facă publică nemulțumirea. Dar și alții gân- 
deau la fel: „De ce, se spunea atunci, să facem Europa așa cum 
vor englezii, dar fără englezi?“ Cei Șase ar fi acceptat proba- 
bil să împingă înainte Comunitatea, ar fi acceptat transferuri 
de suveranitate care, în cele din urmă, ar fi provocat faţă de 

America, și chiar faţă de Anglia, reacții tot atât de „autonome“, 
de „independente“, de „europene“ ca şi cele preconizate de 
Franţa. „Europenii“ acordau prioritate instituţiilor şi solidari- 
tății pe care acestea o antrenau; „gaulliştii““ acordau prioritate 
opțiunilor politice. Unii socoteau că aceste opțiuni sunt prema- 
ture. Ceilalţi refuzau noi renunțări la suveranitate fără a şti unde 
duc ele. 

Disputa s-a soldat cu un blocaj, nu instituţional ci politic, 
şi a facilitat o a treia cale: cea a lărgirii. A trebuit așteptată însă 
plecarea de la putere a generalului de Gaulle care opusese un 
al doilea veto candidaturii Marii Britanii la CEE (27 noiem- 
brie 1966), depusă cu şase luni înainte de un guvern laburist. 

În 1969, la Haga, cei Șase hotărăsc să pornească înainte şi 
înscriu în programul lor uniunea monetară, care va avea ne- 
voie de 20 de ani ca să se concretizeze, şi cooperarea politică 
pentru definirea unei politici externe, care n-a fost încă defi- 
nită nici după 30 de ani. Deschiderea de noi negocieri de ade- 
rare la CEE a fost reluată la Conferinţa de la Copenhaga, după 
ce a primit undă verde de la noul guvern conservator condus 
de Edward Heath. Intrarea Angliei în CEE va avea loc la 1 ia- 
nuarie 1973, tratatul fiind semnat în ianuarie 1972. 


Evoluţia CEE în deceniul scurs între intrarea în vigoare a 
tratatului şi aderarea Marii Britanii se desfăşoară pe fundalul 
transformării imperceptibile a războiului rece în destindere şi 
al legării şi continuării dialogului între marile puteri rivale, Sta- 
tele Unite și Uniunea Sovietică. 

Dezgheţul provocat de raportul secret al lui Hrușciov pri- 
vitor la crimele lui Stalin (1956) a fost de scurtă durată. Eve- 
nimentele din Polonia și mai ales cele din Ungaria au corectat 
rapid optimismul născut în urma măsurilor luate în URSS, pre- 
cum desființarea lagărelor de concentrare şi normalizarea re- 
laţiilor între Bonn şi Moscova. În 1958 sovieticii declanșează 
o nouă criză în jurul problemei Berlinului, amenințând să adop- 
te măsuri unilaterale dacă nu se semnează un acord care să con- 
fere fostei capitale a Reich-ului statutul de oraș liber. La drept 

vorbind, criza Berlinului din 1958 este nu atât o iniţiativă so- 
vietică câtun reflex al îngrijorării. În timp ce Europa de la sfâr- 
şitul anilor '50 se caracteriza prin stabilitatea frontierelor, care 
nu pot fi trecute fără autorizare expresă, Berlinul făcea excep- 
ție de la această regulă: cine locuia în oraș putea trece din Ber- 
linul de Est în cel de Vest. Şi, în realitate, un mare număr de 
est-germani profită de această posibilitate pentru a trece în Ger- 
mania federală, via Berlinul de Est: circa trei milioane de 
est-germani pleacă din RDG, liderii acesteia căutând mijloa- 
ce de a opri acest exod. 

Hruşciov amenință că nu va mai tolera această „tumoare 
canceroasă“ în inima statului est-german, că va transforma Ber- 
linul de Vest într-un „oraș liber“, fără relaţii directe cu RFG 
şi că, în caz de eșec al negocierilor, va transfera statului est-ger- 
man responsabilitatea legăturilor dintre occidentali și Berlinul 
de Vest. Occidentalii refuză să cedeze, în ciuda declaraţiilor 
belicoase ale lui Hruşciov, în ciuda performanțelor rachetelor 
sovietice, a gafei comise de americani cu avionul U2 doborât 
deasupra teritoriului sovietic şi a curentului de „appeasement“ 
existent în Marea Britanie şi Statele Unite. 

Criza ia o întorsătură extrem de dramatică ce culminează 
în primul semestru al anului 1961, pe fondul amenințărilor cu 
conflictul nuclear, într-un moment când multe minţi luminate 
consideră că URSS posedă un avantaj în domeniul armelor şi 
vectorilor. Poziţia sovietică este cu atât mai puternică cu cât 
opiniei publice din țările democratice îi vine greu să creadă că 
e nevoie de un război pentru că viza pentru Berlin trebuie ce- 
rută est-germanilor, şi nu sovieticilor ca până acum. Oricare 
ar fi fost rolul generalului de Gaulle sau al premierului britanic 
Harold Macmillan în această criză, rezolvarea ei, cu fermita- 
te şi prudenţă, i se datorează în totalitate preşedintelui ameri- 
can John F. Kennedy. 

Prin comparaţie, amenințările lui Hruşciov, violența aver- 
tismentelor sale nu fac impresie bună, cu atât mai mult cu cât 
liderul sovietic nu poate respecta calendarul pe care l-a anun- 
tat: este şi motivul pentru care cuvintele liderului sovietic nu 

pot fi luate în serios. Ca o dovadă a relativei slăbiciuni a pac- 
tului de la Varşovia, situaţia de criză se destramă, dar se soldea- 
ză cu hotărârea — abjectă din punct de vedere moral şi dureroasă 
pentru Occident, dar în cele din urmă acceptabilă — de a con- 
strui Zidul Berlinului. Însăși noţiunea de Zid, prelungire ber- 
lineză a Cortinei de Fier, vorbește despre o poziție defensivă. 
Construcţia Zidului, începută la 13 august 1961, provoacă pro- 
teste, dar salvează RDG aflat pe cale de a-și pierde rostul, con- 
firmând că întreg sistemul sovietic e legat de succesul sau eşecul 
menţinerii statu quo-ului la Berlin. 

Criza nu se încheie însă la 13 august, odată cu construirea 
Zidului. Sovieticii ameninţă în continuare să transfere est-ger- 
manilor drepturile asupra fostei capitale a Reich-ului, ca un mij- 
loc de a face presiuni asupra Germaniei, măr al discordiei în 
războiul rece, şi să reamintească occidentalilor precaritatea echi- 
librului pe care se sprijină această țară. 

Este momentul formidabilei partide de poker ce se va juca 
între America și UR SS pornind de la o inițiativă extrem de aven- 
turoasă a lui Hruşciov. Într-adevăr, după eșecul tentativei ame- 
ricane de a-l răsturna pe Fidel Castro, Cuba este amenințată 
de o nouă agresiune, apărând deopotrivă ca un avanpost al co- 
munismului internaţional. În vara anului 1962, este pus pe pi- 
cioare un dublu dispozitiv: rachete rusești cu rază scurtă de 
acţiune menite să protejeze marea insulă împotriva unui atac 
al emigranților cubanezi susținuți de Washington, dar și rache- 
te cu încărcătură nucleară capabile să atingă marile centre in- 
dustriale și strategice ale Americii de Nord, precum și Canalul 
Panama, Mexicul şi alte ţinte importante. Făcând să planeze 
o amenințare permanentă asupra Americii, această inițiativă ra- 
pidă a Armatei Roșii trebuia să ofere un atu de prim ordin so- 
vieticilor. Ea era menită, de asemenea, se pare, să testeze 
capacitatea preşedintelui Kennedy de a face față unei crize. 

Criza rachetelor din Cuba a început cu adevărat în momen- 
tul în care imagini fotografice luate de avioanele de spionaj ame- 
ricane au adus dovada de netăgăduit că URSS instala rachete 
nucleare cu rază lungă de acţiune. Operaţiunea nu era înche- 

iată, ceea ce a lăsat un timp de reacţie pentru americani. Între 
diferitele contraatacuri posibile, Kennedy și echipa sa au ales-o 
pe cea mai prudentă, blocada maritimă, caracterizată în acest 
caz drept „carantină“ (22 octombrie 1962). America poseda o 
evidentă superioritate navală în zonă. După pregătirea opera- 
țiunilor în cel mai deplin secret, Kennedy a dezvăluit lumii în- 
tregi amenințarea sovietică. Lăsând deschisă posibilitatea unui 
compromis pentru ca Hrușciov să nu iasă complet şifonat, Ken- 
nedy a cerut demontarea instalaţiilor din Cuba şi retragerea ar- 
melor nucleare. 

După o săptămână de tensiune, rușii au preferat să cedeze. 
Se poate spune că în acea zi (28 octombrie 1962) a început sfâr- 
şitul războiului rece. Retragerea rachetelor sovietice a arătat 
două lucruri: mai întâi că, având în vedere disproporţia între 
efectele sigure și avantajele eventuale, armele nucleare nu pot 
fi un instrument de presiune între marile puteri; în al doilea 
rând, că bluful sovietic nu mai e luat în serios îndată ce de par- 
tea cealaltă se manifestă o voință puternică. l 

Pe baza acestor două elemente s-a putut lega între cei doi 
mari rivali un dialog, devenit ulterior o caracteristică a destinde- 
rii. Criza rachetelor a dus la conştientizarea pericolului inerent 
proliferării armelor — pericol ce va reprezenta cel mai puter- 
nic îndemn la negociere pentru ambele mari puteri —, dar și a 
pericolului proliferării armelor în tabăra atlantică. 

Experienţa crizei cubaneze le-a confirmat americanilor ne- 
cesitatea ca ei să poată vorbi în numele tuturor aliaților. Tre- 
buia deci ca forțele nucleare franceze şi britanice să opereze, 
în caz de conflict, în strânsă legătură cu cele, infinit mai pu- 
ternice, ale Statelor Unite; trebuia ca unitatea de comandă mi- 
litară să fie confirmată atât la nivel operațional cât şi la nivel 
politic. Pe de altă parte, aliaţii lipsiți de arme nucleare ai Ame- 
ricii voiau să participe şi ei la elaborarea deciziilor. În aceste 
condiţii, experții americani, care multiplicau ipotezele, extra- 
polând în domeniul politic metode luate din teoria jocurilor, 
au inventat o formulă complicată purtând numele de „forță mul- 
tilaterală“. Ea prevedea ca, în paralel cu lanţul de comandă a 

forțelor nucleare existente, să se creeze o forță nucleară ame- 
ricană, finanțată în parte de europeni, care să le ofere acesto- 
ra un fel de putere de „co-decizie“ în cadrul comandamentului 
suprem nord-atlantic. Această aparență înșelătoare trebuia, chi- 
purile, să-i inițieze pe participanţii europeni — pe germani în 
special — în regulile strategiei atomice. Era deci o modalitate 
de a-i introduce pe germani în clubul țărilor nucleare pe uşa 
din dos, fără a le lăsa responsabilitatea utilizării acestor arme, 
lucru pe care sovieticii nu l-ar fi tolerat. În practică, forța multi- 
laterală era mai ales un mijloc de a-i pune la respect pe aliaţii 
ispitiți să dea semne de opoziţie — cum va fi cazul Franţei. 

Prost conceput, proiectul forței multilaterale a fost lansat 
cu prilejul întâlnirii Kennedy-Macmillan de la Nassau, în cursul 
căreia britanicii, întorcând spatele Europei şi optând pentru 
Alianța Nord-atlantică în dauna alianței europene, au obținut 
rachete Polaris pentru submarinele forței lor de descurajare. 
De Gaulle trage concluziile din această atitudine a englezilor 
şi pune capăt negocierilor de aderare a Marii Britanii la CEE 
(13 ianuarie 1963). 

Alianţa atlantică, raportul de forțe între aliații fiecărei ta- 
bere şi între taberele înseși, într-un cuvânt vechea ordine a răz- 
boiului rece, sunt afectate de mari tulburări. Odată cu reducerea 
pericolului, diferiții actori, care au trăit senzaţia de a fi trecut 
pe lângă catastrofă, înțeleg nu numai să se ferească de ea, ci 
şi să se slujească de experiența trăită pentru a întări discipli- 
na, cel puţin în propria tabără. Întreagă această evoluţie este 
marcată de superioritatea americană, eclipsată de succesul Sput- 
nikului și de teama consecutivă acestui succes că ar putea apă- 
rea un dezechilibru în materie de rachete purtătoare. Dezechilibru 
real, poate, în favoarea URSS la sfârşitul anilor '50, dar care 
se inversase total după criza cubaneză, dând occidentalilor con- 
ştiinţa superiorității lor — o conştiinţă înșelătoare de vreme ce 
sovieticii îşi vor recupera întârzierea la sfârşitul anilor '70. 

Axa principală a politicii internaționale va deveni, pentru 
aproape un sfert de secol, dialogul sovieto-american privind 
armele nucleare. În 1963 se semnează Tratatul de limitare a 

testelor nucleare, primă etapă a unei serii de acorduri, al că- 
ror fundament este conștiința acută a responsabilității celor două 
mari puteri în domeniul armelor atomice. Această responsa- 
bilitate împărtăşită explică de ce, în pofida gravității lor, cri- 
zele periferice nu vor reuşi să modifice echilibrul fundamental. 

După Tratatul de la Moscova privind interzicerea explozi- 
ilor nucleare în atmosferă şi instalarea unei linii automate pen- 
tru prevenirea accidentelor, după tratatul privind producerea 
uraniului militar, marele proiect comun al celor două mari pu- 
teri nucleare este Tratatul de neproliferare a armelor nucleare 
semnat la 1 iulie 1968. 

Acest tratat se bazează pe o idee simplă*. Pentru a evita ca 
un stat sau o grupare politică să poată exercita un șantaj sau 
săvârşi o agresiune nucleară contra unui stat membru al comu- 
nității internaționale, se impune semnarea de către toate statele 
a unui angajament solemn cum că nu vor încerca să dobân- 
dească asemenea arme. Cele cinci țări care deţin deja arme nu- 
cleare — Statele Unite, URSS, Marea Britanie, Franţa și China 
— vor păstra arsenalul pe care-l au, dar trebuie să se angajeze 
că nu vor acorda asistență unor terțe state în vederea dobân- 
dirii de arme nucleare. Dispozitivul e completat de controlul 
exercitat de Agenţia Naţiunilor Unite pentru Energie Atomi- 
că. Tratatul, al cărui caracter abuziv nu scapă nimănui, este ofe- 
rit spre semnare la Washington, Moscova şi Londra. Nici Franța, 
nici China nu acceptă să-l semneze. Moscova și Washingtonul 
fac presiuni asupra aliaților sau clienţilor lor să semneze trata- 
tul, cu relativ succes în cazul țărilor total incapabile să producă 
sau să posede aceste arme, dar cu slabe rezultate în cazul ce- 
lor capabile să le procure sau care puteau fi tentate să le posede. 


Această înţelegere între ruși și americani va continua și se 
va dezvolta în pofida crizelor. Și unii, şi ceilalți au interes să 


*Încă de la sfârșitul războiului, Statele Unite încercaseră să determi- 
ne adoptarea de către ONU a „planului Baruch“ care urmărea să concen- 
treze atât utilizarea militară cât şi pe cea paşnică a energiei nucleare în 
mâna americanilor. Evident, URSS s-a opus acestui demers cam simplist. 

limiteze numărul armelor pe care le dețin și, fără a neglija mo- 
dernizarea lor, să vegheze ca circumstanţele relaţiei bilatera- 
le să rămână neschimbate. În acest spirit, negocierile privind 
limitarea sistemelor defensive anti-rachetă se soldează cu un 
acord care se situează în miezul problematicii destinderii şi duo- 
polului. Acceptând să nu posede decât un număr limitat de sis- 
teme anti-rachetă, cei doi parteneri acceptă să-și lase teritoriul 
descoperit. În anii următori ei vor negocia reducerea număru- 
lui de arme nucleare strategice, iar această negociere, începu- 
tă în 1970, este ea însăși semnul că e pe cale să ia naştere un 
duopol. 

Contextul acestei perioade de destindere este departe de a 
fi liniştit. În noiembrie 1963, preşedintele Kennedy este asa- 
sinat. De la asasinarea lui Cezar, este poate cel mai răsunător 
asasinat săvârşit împotriva liderului primei puteri mondiale afla- 
te în plin avânt. Evenimentul nu se soldează însă nici cu un 
război civil şi nici măcar cu o criză internă. Statele Unite îşi 
continuă ascensiunea. Dezechilibrul între americani şi euro- 
peni în cadrul Alianţei Nord-atlantice rămâne la fel de mare, în 
ciuda unui discurs care flutură în fața europenilor un partene- 
riat cu Statele Unite. 

Din Franţa se face auzită o contestare zgomotoasă a ordi- 
nii pe care încearcă s-o instaureze americanii. Conștient că des- 
tinderea îi oferă spațiu de manevră, de Gaulle intenționează 
să profite de el înainte ca dialogul ruso-american să se trans- 
forme în duopol. Deşi a fost printre cei mai fermi susținători ai 
Statelor Unite în criza cubaneză, el refuză să semneze tratatul 
privind interzicerea testelor nucleare. Refuză în egală măsură 
forța multilaterală şi nu-și ascunde nemulțumirile în privința 
constrângerilor decurgând din organizarea integrată a Alian- 
tei Nord-atlantice. Cu ocazia vizitei la Phnom-Penh, îi invită 
pe americani să se retragă din Vietnam. Recunoaşte China co- 
munistă şi își proclamă voinţa de a stabili relații diplomatice 
cu ea, spre marea furie a americanilor. Se pronunță pentru re- 
venirea la etalonul-aur şi porneşte lupta împotriva suprema- 
tiei dolarului. În 1966, hotărăşte să retragă Franţa din structurile 

integrate ale NATO şi cere retragerea forțelor aliate staționate 
pe pământul Franţei. Face o vizită liderilor sovietici, neascun- 
zându-şi intenţia de a aşeza Franţa într-o poziţie intermediară 
între Est şi Vest, refuză să participe la negocierea Tratatului de 
neproliferare. . 

Deşi iritantă, politica gaullistă nu are un impact real asu- 
pra mersului evenimentelor. Contestarea politicii americane de 
către de Gaulle nu găsește adepți. Spaţiul de „manevră“ al Fran- 
tei se datorează exclusiv destinderii. Majoritatea europenilor 
nu văd aici avantaje şi nici nu încarcă să scape de tutela, la drept 
vorbind uşoară, ce le este impusă de ansamblul organizaţiilor 
ce asigură preponderența Washingtonului. Soarta țărilor sate- 
lite Moscovei ar descuraja rapid, la nevoie, veleităţile de schim- 
bare a alianțelor. De altminteri, nici Franța generalului de Gaulle 
nu vrea acest lucru, ea nu aspiră decât la o mai mare liberta- 
te de mișcare, care, dincolo de reacţii superficiale, nu are o im- 
portanță reală. Chiar în cazul Tratatului de neproliferare, în care 
un refuz ar fi mai grav, Franța arată că, deşi nu-l va semna, îi 
va aplica regulile. 

Pentru sovietici, conjunctura e şi mai puţin strălucită, Rup- 
tura ideologică între Moscova şi Beijing e consumată. Relații- 
le între cele două mari centre comuniste s-au agravat fără încetare, 
ajungând în 1969 la înfruntarea armată. Pentru moment însă, 
conflictul atinge mișcarea comunistă internațională: în nume- 
roase țări ale Lumii a treia, două partide comuniste, unul pro- 
sovietic, celălalt pro-chinez, se luptă pe viață şi pe moarte. 

Dacă URSS nu trece prin drame comparabile cu asasina- 
rea lui Kennedy, principalul său lider N.S. Hrușciov este des- 
tituit la 15 octombrie 1964, lăsând locul unor lideri conservatori 
lipsiţi de personalitate şi de idei originale, care vor gestiona 
un declin mascat de progresul complexului militro-industrial. 
Leonid Brejnev şi acoliţii săi nu abandonează viziunea mesia- 
nică a comunismului, dar sunt incapabili să dobândească o in- 
fluentă cât de cât semnificativă în țările Lumii a treia. Principalul 
lor efort va consta în a determina Occidentul să recunoască de- 
plina stăpânire a Uniunii Sovietice asupra Europei Centrale şi de 

Est, moştenire a lui Stalin. În faţa „frondei“ României, ei adop- 
tă o atitudine similară cu cea a Statelor Unite față de Franţa. De 
o cu totul altă importanţă este însă criza cehoslovacă, apărută 
ca urmare a destinderii. Conștient de necesitatea unei moder- 
nizări, Brejnev l-a destituit pe conservatorul Antonin Novotný, 
lăsându-i mână liberă în fruntea partidului comunist cehoslo- 
vac lui Alexander Dubček (1968). Acesta din urmă înţelege re- 
pede cât de importantă este evoluţia societății cehoslovace şi 
a partidului comunist. Din concesie în concesie, Dubcek ajun- 
ge să piardă controlul partidului, iar Moscova, trăgând conclu- 
ziile ce se impuneau, intervine în forță (și cu eficacitate), în 
timp ce occidentalii rămân neputincioşi, acceptând destul de 
repede riposta URSS. Reprimarea „Primăverii de la Praga“ va 
fi, în cele din urmă, ultima operaţiune reuşită a comuniștilor 
moscoviți şi a conducerii lor prudente şi lipsite de imaginaţie. 


Astfel, în timp ce construcția europeană înaintează în con- 
formitate cu angajamentele din tratate, competiția Est-Vest atâr- 
nă greu asupra evoluţiei sale. Dacă mișcarea europeană s-ar fi 
dezvoltat într-un climat propice, ea ar fi putut ajunge la o soli- 
daritate mai puternică, mai extinsă. Poate că înghețul războiu- 
lui rece i-ar fi oferit condiții mai favorabile. Destinderea de după 
criza cubaneză a rachetelor a modificat radical această stare 
de lucruri. Ambele supraputeri se străduiesc să-şi țină sub con- 
trol propriii aliați şi propria tabără, încurajând totodată pe cât 
posibil disidențele în tabăra adversă. Perioada este favorabilă for- 
telor centripete, dat fiind că puterile nucleare au conştientizat 
responsabilităţile ce le revin. În lipsa acestor forţe centripete, 
s-ar fi putut concepe o Europă mai unită dar mai independen- 
tă de Statele Unite, fără ca prin aceasta să fie afectat echilibrul 
Est-Vest, aşa cum existase un echilibru în timpul războiului rece. 

Or, ceea ce s-a petrecut a fost exact opusul. Pentru liderii 
europeni, Alianța Nord-atlantică are prioritate asupra construc- 
ţiei europene. Statele Unite au făcut de altfel tot ce au putut 
pentru ca lucrurile să stea așa. În schimb, europenii care ar fi 
putut lua iniţiativa să relanseze Europa unită nu s-au pus de 

acord. Dovadă: preambulul tratatului franco-german votat de 
Bundestag, care face textul acceptabil pentru Alianţă; ca şi lip- 
sa de imaginaţie a francezilor în elaborarea Planului Fouchet, a 
cărui formulare interguvernamentală a speriat micile state par- 
ticipante care se temeau mai mult de dominaţia apropiată unui 
vecin european decât de cea, îndepărtată, a Statelor Unite. 

Din eșecul acestor tentative, generalul de Gaulle a tras în- 
vățătura că Franţa trebuie să acționeze singură, pentru că în po- 
fida strălucitei sale diplomaţii, el n-a reuşit să-i regrupeze pe 
europeni în jurul ideilor sale. 


La rândul său, relația Est- Vest nu mai e singura relație exis- 
tentă în lume, chiar dacă a rămas centrală în această perioadă, 
dominând viaţa internațională, şi chiar dacă s-a orientat tot mai 
mult de la destindere spre duopol. Numărul de state membre 
ONU s-a triplat din 1945 până în 1969. Evoluţia aceasta s-a 
făcut în primul rând în detrimentul Europei, silită să acorde 
independenţă coloniilor și protectoratelor sale. Ba chiar mai 
mult: apar acum și alte centre de putere. Din 1949, China este 
unificată de o putere comunistă autoritară. Ea nu este o mare 
putere, dar are posibilitatea să devină. India își întăreşte şi ea 
poziția, dezvoltând un program nuclear. Japonia surprinde în- 
treaga lume prin forța economiei sale. 

Lumea care prinde contur în deceniul al șaptelea nu se mai 
limitează la războiul rece. O dovadă în acest sens este şi Bi- 
serica catolică — rămasă, în pofida extinderii sale planetare, pu- 
ternic centrată pe Europa — care începe în 1962 un conciliu 
marcat de aducerea la zi a dogmelor, de deschiderea spre cele- 
lalte confesiuni creștine şi chiar față de celelalte religii, ca şi de 
apăsarea unei lumi ieşite din colonialism și de declinul Europei. 


Fenomenul colonial a urmat progresul expansiunii Europei 
în lume; decolonizarea a urmat un curs paralel cu declinul Eu- 
ropei. Primele atacuri împotriva sistemului colonial au fost date 
de puterile extraeuropene: războiul hispano-american din 1898 
şi războiul ruso-japonez din 1904-1905, dar decolonizarea se 

precipită abia după sfârşitul celui de-al Doilea Război Mondial. 
Statele Unite duc, ca şi Uniunea Sovietică, o campanie împo- 
triva imperiilor coloniale europene, în numele unor principii 
diferite, dar aflate în strânsă legătură. Prin intermediul Consi- 
liului de Tutelă, ONU acţionează pentru emanciparea coloni- 
ilor al căror mandat a fost încredințat unor state europene, 
solicitând un raport privind evoluţia țărilor „neautonome“. Ast- 
fel, organizația deține un mijloc de presiune asupra puterilor 
coloniale. În consecinţă, în 1945, contextul general încetează 
să mai fie favorabil existenței coloniilor, respingând chiar şi 
statu quo-ul. 

Cu toate acestea, în centrul mişcării de decolonizare — re- 
alizată în linii mari în 15 ani, între 1947 (independenţa Indiei) 
şi 1962 (independenţa Algeriei), şi încheiată în 1975 — se află 
declinul Europei aşa cum rezultă el din conflictul mondial. 

Puterile coloniale (Marea Britanie, Franța, Belgia, Olanda, 
Portugalia, Spania) se aflau la sfârşitul conflictului mondial 
într-o stare de spirit favorabilă întoarcerii la un statu quo ante. 
Despre acest lucru depune mărturie efortul la care s-au arătat 
dispuse Olanda, pentru a redobândi Indonezia, sau Franţa, pen- 
tru a păstra Indochina. Înfrângerea Japoniei părea să justifice 
această atitudine: conflictele izbucnesc rapid în cele două ţări 
asiatice. Cât despre Marea Britanie, ea fusese silită să acorde 
largi concesii Indiei. Aceasta din urmă şi-a dovedit hotărârea 
prin nesupunere civică, făcând imposibilă continuarea domi- 
nației coloniale britanice. În 1947, ea își dobândeşte indepen- 
dența. Deşi puţini europeni şi-au dat seama de asta, sistemul 
colonial suferă aici lovitura cea mai gravă. Începând de acum, 
Indochina devine teatrul unui război ce va dura opt ani şi se 
va solda cu plecarea armatei franceze. Criza atinge Madagas- 
carul în 1947. Olandezii sunt siliți să părăsească Indonezia. lau 
naştere mişcări de „eliberare“: revolta Mau-Mau din Kenya, 
războiul din Malaezia, din Birmania, independența Coastei de 
Aur. În 1954, revolta Algeriei care se încheie, după opt ani de 
lupte, cu independenţa, obținută anterior de Tunisia şi Maroc. 
În 1960, după o foarte scurtă perioadă de pregătire, majorita- 

tea coloniilor europene din Africa își câştigă independenţa, în 
situaţii adesea confuze și uneori chiar violente, ca în Congo 
belgian. Retragerea Europei imperiale e aproape totală. Va tre- 
bui aşteptat însă anul 1975 pentru ca şi coloniile portugheze 
să-şi câştige independenţa, și încă cincisprezece ani până la li- 
chidarea apartheid-ului şi emanciparea populațiilor de culoare 
din Africa australă. 

Circa patru miliarde de oameni reprezintă populaţia acestui 
Sud subdezvoltat şi proaspăt ieşit de sub dominaţia colonială. 
Ca să poată exista, ca să forțeze statele bogate şi dezvoltate să 
ţină seama de existenţa lor, statele nou apărute au ales două 
căi. Prima, cea a nealinierii, îşi are originea în Conferinţa de 
la Bandung la care a fost prezentă China (1955). Ţările nea- 
liniate nu vor să fie supuse nici dominaţiei URSS, nici celei a 
Alianţei Nord-atlantice. În acelaşi timp însă, sunt sensibile la 
discursurile despre emancipare. Multe dintre ele consideră că 
Statele Unite sunt prea apropiate de vest-europeni, foştii lor 
stăpâni. În 1956, la Brioni, Tito, Nehru şi Nasser, trei lideri ca- 
rismatici care au luptat împotriva Occidentului european, lan- 
sează „mișcarea de nealiniere“ care se reunește în 1961 la 
Belgrad. Conferinţa are loc la foarte scurt timp după marele 
val de decolonizare din Africa şi în timp ce războiul rece ame- 
nință să se transforme în conflict deschis la Berlin. Apoi, miş- 
carea de nealiniere se structurează şi se întăreşte (Conferinţa 
de la Cairo din 1964). Ea este totuşi sfâșiată de grave disensiuni 
interne. O parte însemnată a ţărilor nealiniate este violent os- 
tilă Uniunii Sovietice, în timp ce alta rămâne în orbita mişcă- 
rii comuniste. 

Mai multe ţări din Sud acordă prioritate dezvoltării. Aceas- 
tă cale e trasată de către un grup de state care cer convocarea 
unei conferințe asupra comerțului şi dezvoltării. Sub egida 
ONU, conferinţa este deschisă tuturor țărilor membre şi are drept 
obiectiv modificarea, în beneficiul țărilor în curs de dezvolta- 
re, a unui sistem ce funcționează mai degrabă în beneficiul tă- 
rilor industrializate. Prima întâlnire are loc la Geneva, din martie 
până în iunie 1964, şi cu ocazia ei se constituie „grupul țărilor 

în curs de dezvoltare“, zis „grupul celor 77“ potrivit număru- 
lui lor. În 1967, ţările în curs de dezvoltare adoptă Carta de la 
Alger care definește noi reguli pentru comerțul internațional. 
Grupul celor 77 se prezintă drept partener obligatoriu al țări- 
lor industrializate. Conferinţa Naţiunilor Unite pentru Comerţ 
şi Dezvoltare tinde să modifice echilibrul mondial, prea de- 
pendent de relaţia Est-Vest. 

Eforturile acestor două mişcări, cea de nealiniere şi cea a 
ţărilor în curs de dezvoltare, nu schimbă totuși fundamental 
echilibrul mondial. Relaţia Est-Vest e mult mai semnificativă 
decât relația Nord-Sud. În rest, rivalitatea Est-Vest găseşte în 
Sudul subdezvoltat numeroase teatre de înfruntare. Ruşii şi ame- 
ricanii se ciocnesc căutând să acapareze țări clientelare, ale că- 
ror calități sunt adesea modeste, dar care profită de pe urma 
capacităţii de a provoca tulburări. 

Conflictul cel mai grav este cel din Vietnam, în care Ame- 
rica s-a lăsat antrenată la sfârşitul anului 1963 pentru a contra- 
cara o posibilă ameninţare la adresa ţărilor din sud-estul asiatic. 
În cinci ani (1963-1968), America se afundă în conflictul cu 
o ţară comunistă susținută de Moscova şi Beijing, fără ca acest 
conflict să pună în pericol destinderea. În realitate, conflictul 
vietnamez a provocat diverse reacţii, dintre care unele au îm- 
pins destinderea pe calea ce ducea la duopol, iar altele au dus 
la progresul multipolarității. 

După rezoluţia zisă a Golfului Tonkin adoptată de Congre- 
sul american, Statele Unite lansează atacuri aeriene asupra Viet- 
namului de Nord, încercând totodată să deschidă un dialog cu 
sovieticii pentru a-i opri pe vietnamezi. Analiza americană po- 
trivit căreia bombardamentele nu împiedică dialogul cu Mos- 
cova se dovedeşte exactă. Totodată, americanii constată că 
acțiunea lor militară nu duce la apropierea dintre Beijing și Mos- 
cova. Ba chiar dimpotrivă. 

Anii 1965-1970 sunt ani de maximă tensiune între Mos- 
cova şi Beijing. După o scurtă ameliorare datorată căderii lui 
Hruşciov, care coincide de altminteri cu prima explozie a unei 
bombe atomice chinezeşti, relaţiile se înveninează tot mai mult. 

Mişcarea comunistă internaţională e divizată, iar cei doi mari 
protagonişti își lansează unul altuia anatema. Chinezii spriji- 
nă fără ruşine partide antisovietice de extrema stângă. Reuniu- 
nile Internaționalei comuniste reflectă această stare de lucruri 
care duce chiar la incidente de frontieră (pe fluviul Amur în 
vara anului 1969) şi la tot soiul de manifestări ostile ajutorării 
Vietnamului. 

Ceea ce trebuie reţinut din aceste evenimente este că lu- 
mea devine din ce în ce mai mult o lume multipolară. Evident, 
divizarea lumii comuniste are drept rezultat faptul că marele 
stat asiatic devine unul din actorii scenei mondiale. Iar de aici 
decurge și intrarea în scenă a Japoniei, care rămăsese cumin- 
te în orbita americană, dar care acum trebuie să-și adapteze po- 
litica la noile realităţi. 


Trecerea de la războiul rece la destindere s-a făcut în mod 
confuz. Criza cehoslovacă din primăvara şi din vara anului 1968 
a readus în aer câteva accente ale războiului rece, ca şi răz- 
boiul din Vietnam de altfel. Puterea constrângăteare a „echi- 
librului terorii“ îi silea însă pe ruşi şi pe americani să rămână în 
contact și să-și adâncească dialogul. În pofida unor perioade 
de revenire a climatului de război rece, procesul de destindere 
n-a încetat. Duopolul n-a fost întotdeauna rezultatul destinde- 
rii, care reducea autoritatea pe care fiecare din cei doi principali 
parteneri o putea exercita asupra statelor aflate în orbita sa. 


Destinderea a permis mai puţin disoluția celor două blo- 
curi politico-militare, cât a favorizat apariția duopolului. Iar 
această evoluţie s-a produs în momentul în care Europa comu- 
nitară, redobândindu-și prosperitatea economică, întărindu-și 
legăturile de solidaritate instituțională și politică, părea dori- 
toare să capete spațiu de manevră în raport cu partenerul său 
american. 


XII 
De la destindere la duopol 
(1963-1980) 


Destinderea urmează războiului rece. — Criza cehoslovacă: 
„incident de parcurs"? — Ostpolitik. — Noul statut al Germa- 
niei. — CSCE. — Tensiunile din lagărul comunist. — Tratatul de 
neproliferare. — Negocierile SALT: — Problemele Sudului. — Lăr- 
girea CEE. 


Din a doua jumătate a anilor '60 până în 1980, condiţiile 
generale ale evoluţiei construcţiei europene continuă să fie do- 
minate de relaţiile Est-Vest, mai puţin constrângătoare totuşi 
decât în cele două decenii precedente, ale războiului rece. În- 
cepând cu criza cubaneză a rachetelor, cu Zidul Berlinului şi 
mai ales cu acordul americano-sovietic privind organizarea unui 
dialog permanent asupra armelor nucleare, asupra neprolife- 
rării şi neamplasării lor, războiul rece lasă loc din ce în ce mai 
mult „destinderii“. 

Logica tensiunii generată de războiul rece a avut două con- 
secinţe care au atârnat greu asupra procesului construcției eu- 
ropene. Cea dintâi l-a favorizat, pentru că a stimulat încercarea 
de a da o cât mai mare coeziune statelor Europei occidentale 
între ele, precum. şi fiecăruia dintre ele cu Statele Unite. Aces- 
tea din urmă, învestite cu misiunea de a limita expansionismul 
sovietic, au aplaudat intenţiile „europenilor“. A doua consecin- 
tă a fost mai puţin favorabilă deoarece a întreținut ambiguita- 
tea între două momente istorice: cel al organizării apărării 
atlantice, necesară ca urmare a războiului rece, și cel al urmă- 
ririi unei unități a Europei în vederea redobândirii mijloace- 
lor care să-i asigure independența. 

În momentul când destinderea se substituie războiului rece, 
contextul devine mai puţin favorabil unificării Europei. Nici 

americanii, nici europenii nu se mai tem cu adevărat că Uni- 
unea Sovietică ar putea modifica în favoarea sa, prin violenţă, 
statu quo-ul geopolitic instaurat de cele două alianțe. Destin- 
derea îndepărtează amenințarea, dar blochează perspectivele 
de schimbare a ordinii existente, care devin din ce în ce mai 
reduse. În cel mai bun caz, cele două alianţe pot încerca să facă 
presiuni asupra uneia sau alteia dintre țări pentru a stânjeni func- 
ţionarea blocului opus sau a încuraja atitudinea contestatară a 
câte unui membru al alianţei adverse. Deşi rivalitatea dintre 
URSS și Statele Unite rămâne reală, ea se manifestă mai ales 
în afara Europei. Competiţia între cele două mari puteri con- 
tinuă și uneori se amplifică acum în zonele gri ale țărilor afla- 
te în criză sau ale celor nealiniate. URSS şi Statele Unite au 
învăţat lecţia anilor "60, potrivit căreia nu trebuie să meargă 
prea departe în competiţia pentru ocuparea primului loc pe plan 
mondial. Ele au optat pentru metoda dialogului privind armele 
nucleare, instaurând astfel, în practică, un duopol care intră în 
funcţiune ori de câte ori o criză ieșită de sub control amenin- 
tă să degenereze într-un conflict. 

Destinderea are drept principal obiectiv obţinerea unui echi- 
libru stabil Est-Vest şi evitarea conflictelor. Duopolul nu se li- 
mitează însă la această atitudine conservatoare, ci conduce la 
o împărțire a lumii şi la un control mondial al iniţiativelor ma- 
nifestate de terţe ţări. 

Era lesne de prevăzut că, dacă războiul rece nu se va solda 
cu un conflict armat, el va duce la destindere, care, la rândul ei, 
avea să se transforme în duopol dacă avea să supraviețuiască 
unor crize precum cea din Cehoslovacia. 

Nici perioada destinderii, nici cea a duopolului n-au fost 
favorabile unificării Europei. Aceasta nu mai beneficiază acum 
de tensiunile ce însoțeau războiul rece, suferind de controlul 
exercitat de Statele Unite asupra Alianţei Nord-atlantice şi, pe 
un plan mai general, asupra încercărilor timide ale Europei de 
a-şi exprima independenţa politică. Pentru americani, aseme- 
nca încercări nu pot decât să complice, ba chiar să încurce me- 
sajul adresat sovieticilor. Obiectivul pe care şi-l pot fixa statele 

europene se limitează la îndeplinirea programului prevăzut de 
Tratatul de la Roma, eventual la aprofundarea lui. 

Destinderea este o perioadă de relativă stagnare a procesu- 
lui european. Se vor înregistra progrese, dar ele sunt departe 
de a fi spectaculoase, inovatoare. Chiar și aprofundarea progra- 
mului prevăzut de Tratatul de la Roma se va realiza cu difi- 
cultate, adesea în condiţii de mediocritate. Iar acest climat se 
va deteriora şi mai tare ca urmare a procesului de lărgire, rod, 
la rândul lui, al unei reale ambiguităţi privitoare la obiectivele 
unificării europene. 


Procesul destinderii se înscrie într-un context marcat de mari 
evenimente, în Europa, ca şi în afara ei. Pe vechiul continent, 
calea către Conferinţa pentru Securitate şi Cooperare (CSCE) 
e deschisă de Ostpolitik. În afara lui, mai multe evenimente 
reaimintesc că lumea e departe de fi pacificată: succesiunea lui 
Mao, conflictul sovieto-chinez din sânul mişcării comuniste 
internaționale, dar şi conflictul armat de pe fluviul Ussuri, apro- 
pierea americano-chineză, conflictul din Vietnam, conflictul 
arabo-israelian, nenumăratele crize din Africa şi America La- 
tină. Cu toate acestea, riscul unui conflict mondial, al unui con- 
flict nuclear este îndepărtat, fiindcă sovieticii și americanii îşi 
continuă dialogul aflat în centrul relaţiei lor ca un adevărat mo- 
tor al destinderii. Dacă privim acum către Comunitatea Euro- 
peană, vom constata că rolul ei în gravele crize ce se produc mai 
pretutindeni este foarte modest. Faptul cel mai semnificativ este 
intrarea Marii Britanii în Comunitate, intrare negociată după 
două eşecuri răsunătoare şi care schimbă spiritul (chiar dacă 
nu şi litera) Tratatului de la Roma. 


Paradoxal, reprimarea brutală a „Primăverii de la Praga“ 
de către URSS şi aliaţii săi din Pactul de la Varşovia a conso- 
lidat destinderea mai degrabă decât s-o clatine. Pe de o parte, 
occidentalii au fost siliți să accepte că Moscova e liberă să ac- 
ţioneze cum crede de cuviinţă în zona sa de influenţă, și că deci 
trebuie să renunțe la condamnarea acestui „incident de parcurs“, 

cum l-a numit Michel Debré. Pe de altă parte, liderii sovietici 
nutresc speranța să obțină de la occidentali recunoaşterea fap- 
tului că Europa de Est se află în mâna lor, în schimbul renun- 
tării lor, în practică, la ideea de a răstuma ordinea mondială. Pe 
aceste baze, consecință directă a reprimării şi „normalizării“ 
impuse Pragăi, putea demara o negociere asupra statu-quo-ului 
în Europa, negociere a cărei primă fază avea să fie Ostpolitik. 

Faptul că nu se încheiase pace cu Germania, precum și fap- 
tul că aceasta, urmare a stigmatelor de război, era divizată au 
permis sovieticilor să aibă o influență puternică asupra politi- 
cii germane. Dar blocada Berlinului sau Zidul Berlinului n-au 
împiedicat integrarea Republicii Federale în Comunitatea Eu- 
ropeană şi nici intrarea ei în Alianţa Nord-atlantică. Prețul plă- 
tit a fost „diminutio capitis“* a RFG, socotită drept un stat care 
nu dispune de o suveranitate totală. Deşi URSS stabilise în 1957 
relații diplomatice cu Bonn-ul, în cadrul unui acord bilateral, 
aliaţii săi din Pactul de la Varşovia nu recunosc statul vest-ger- 
man, care, la rândul lui, alături de statele Alianţei Nord-atlan- 
tice, nu recunoaşte RDG. 

Pentru a obţine o suveranitate completă, RFG trebuia deci 
să-şi normalizeze relaţiile cu aliații Uniunii Sovietice din Pac- 
tul de la Varșovia. Acesta a fost proiectul lansat de cancelarul 
Willy Brandt în octombrie 1969, sub nume de Ostpolitik. Prin- 
cipalul obstacol în calea proiectului ţinea de faptul că RFG, 
stat democratic, considera că ea era singura în drept să repre- 
zinte întreaga Germanie. Din această pricină, ea era ținută de- 
parte de marea mişcare de destindere care anima relaţiile dintre 
Estul şi Vestul Europei. 

După o timidă deschidere în 1966, a fost nevoie de victo- 
ria lui Willy Brandt în alegerile din septembrie 1969 pentru 
ca RFG să lanseze o vastă ofensivă diplomatică în direcția Es- 
tului (discursul din 28 octombrie în faţa Bundestag-ului). În 
cadrul acestei ofensive, se deschid negocieri între RFG şi prin- 
cipalii săi parteneri din Europa răsăriteană: URSS, Polonia, 


*Pierderea drepturilor (cetățenești) (lat.). (N.t.) 

Cehoslovacia și RDG, fără a uita aici Berlinul care a făcut obiec- 
tul unor negocieri cvadripartite (între URSS, Statele Unite, 
Franţa şi Marea Britanie). Ansamblul acestor negocieri au al- 
cătuit un păienjeniş de texte ce aveau să se articuleze unul cu 
altul, încheierea unora depinzând de progresele înregistrate în 
cazul altora, în timp ce ratificarea lor constituia într-un fel un 
„pachet“ legat de ceea ce s-a numit „junktimes“ (grup de de- 
cizii legate în timp unele de altele). 

Negocierea cu URSS era determinantă. Eşuând în încerca- 
rea de a izola RDG, Republica Federală trebuia să se înțelea- 
gă cu Uniunea Sovietică. După mai multe luni de negocieri, 
la 12 august 1970 s-a semnat un tratat germano-sovietic. În 
esență, RFG renunţa la pretenţiile sale de a reprezenta singură 
poporul german, recunoscând totodată frontierele existente în 
Europa. 

Declaraţia lui Brandt a fost lovitura care a zguduit întreg 
sistemul moştenit din perioada războiului rece. Câteva luni după 
semnarea tratatului sovieto-german, Brandt îl întâlnea pe Willy 
Stoph, omologul său est-german, la Erfurt. A urmat o lungă 
serie de negocieri. Poloniei, Brandt îi garanta că nu-i va repu- 
ne în discuţie frontierele occidentale. Cehoslovaciei, îi confir- 
ma că Acordurile de la Miinchen erau nule și neavenite, ab 
initio, şi nu puteau antrena nici un fel de consecinţe juridice. 
Republica Democrată Germană era recunoscută, iar aliații 
Bonn-ului puteau stabili de acum înainte relaţii cu statul est-ger- 
man fără constrângeri; în schimb, relațiile dintre cele două sta- 
te germane căpătau caracterul original de relații „intergermane“. 
Statutul Berlinului de Vest era negociat cu aliaţii din timpul 
războiului. 

În ciuda dificultăţilor tehnice şi a amânărilor inevitabile, ne- 
gocierea a fost purtată rapid de niște parteneri dornici să le în- 
cheie cu succes. RFG a renunţat la drepturi pe care practic le 
pierduse de multă vreme. Astfel, a renunțat la revendicarea, 
moştenită din perioada războiului rece, de a nu accepta recu- 
noaşterea frontierelor existente decât după semnarea unui tra- 
tat de pace prevăzând unificarea Germaniei după alegeri libere; 

a renunțat la ficţiunea frontierelor din 1937; a renunţat să se 
opună existenţei unui al doilea stat german, ambele state fiind 
de altfel primite simultan în ONU la 18 septembrie 1973. 

În ceea ce-i priveşte pe sovietici, aceştia făceau o concesie 
importantă privind Berlinul de Vest: RFG urma să reprezinte 
legal de acum înainte Berlinul de Vest în exterior. Legăturile 
aeriene şi terestre ale fostei capitale cu Vestul erau garantate. 
Principalul subiect asupra căruia Moscova cerea satisfacție era 
recunoașterea statu quo-ului în centrul Europei, obiectiv ur- 
mărit cu tenacitate vreme de cincisprezece ani prin nenumă- 
rate formule ce combinau adesea limitarea armelor desfăşurate 
în acest sector cu integritatea frontierelor. 

Ostpolitik a reprezentat un eveniment important care a ac- 
celerat destinderea. Ea a avut darul să-i îngrijoreze pe occi- 
dentali — mai ales pe americani și pe francezi — care se temeau 
de schimbarea alianțelor. Această ameninţare plutea deasupra 
Europei occidentale, dacă se admite că Moscova, şi numai ea, 
putea oferi Germaniei reunificarea, eventual şi revizuirea fron- 
tierelor, cu prețul trecerii sale în tabăra sovietică. Cu prilejul 
vizitelor lui Egon Bahr, confident al lui Brandt, la Moscova, 
peste cancelariile occidentale a suflat un puternic curent de în- 
erijorare. Dar, în cele din urmă, Ostpolitik a fost încheiată cu 
succes, fără să pună în pericol solidaritatea occidentală. 

Dacă lucrurile s-au petrecut astfel, meritul revine faptului 
că Germania optase pentru construcția europeană, devenind 
membru al Comunităţii Europene. Dar, aşa cum precauţiile şi 
interdicțiile au fost date deoparte fără nici o problemă de Ost- 
politik, la fel ar fi fost măturate şi tratatele europene dacă Ger- 
mania ar fi vrut să schimbe tabăra. Dar ea n-a vrut acest lucru. 
Ea n-a ales calea schimbării alianțelor, aşa cum făcuse în 23 au- 
gust 1939 semnând Pactul germano-sovietic. A ales calea eu- 
ropeană, fiindcă numai aceasta răspundea intereselor pe ter- 
men lung ale poporului german. Ostpolitik a consacrat opțiunea 
Germaniei pentru reconcilierea franco-germană şi pentru an- 
gajamentul său european. Această apartenență la Europa, 
această alegere a Europei, a jucat un rol capital, depăşind cu 

mult legătura atlantică, în pofida importanţei relaţiilor germano-a- 
mericane. Germania n-avea nici un viitor într-o lume domina- 
tă de Moscova, viitorul ei nu putea consta decât în continuarea 
construcţiei europene. Oamenii politici germani, fie ei de dreap- 
ta sau de stânga, au înțeles bine acest lucru. 

În ceea ce priveşte Uniunea Sovietică, aceasta a renunțat 
să „deturneze“ Germania pentru a continua dialogul cu Ame- 
rica. Ambiţia liderilor sovietici era de a obţine recunoaşterea 
situației din centrul Europei și, pe termen mai lung, de a di- 
zolva Alianţa Nord-atlantică într-un sistem de securitate pan- 
european. Cei cinci ani scurși între lansarea direcției Ostpolitik 
şi semnarea la Helsinki a Actului final al Conferinţei pentru 
Securitate și Cooperare în Europa (31 iulie 1975) sunt grăi- 
tori pentru atitudinea în fond defensivă a Moscovei. Nu nu- 
mai că Moscova urmăreşte acum recunoaşterea statu quo-ului, 
dar se şi bate pentru a așeza relaţiile intraeuropene pe princi- 
piul inviolabilităţii frontierelor, al neamestecului în treburile 
interne a altor ţări. Deşi cu prilejul crizei cehoslovace URSS 
arătase câte parale dădea pe aceste principii, acum ea le acor- 
da prioritate printre obiectivele politice ale Conferinţei. Ba chiar 
era silită să constate atitudinea de frondă a României fără a o 
putea reduce la tăcere. Pe scurt, deşi pleacă de la ideea că gru- 
pul țărilor comuniste ar rezista mai bine la presiunea centri- 
fugă a destinderii decât Alianţa Nord-atlantică, Moscova se află 
aproape mereu în poziție defensivă în fața occidentalilor, care 
acţionează dispersat dar foarte eficient. 

Dificultatea majoră e provocată de ceea ce s-a numit „al trei- 
lea coş“, cel cuprinzând problemele drepturilor omului, ale li- 
berei circulații a oamenilor și ideilor. Perioada este foarte propice 
manifestărilor în favoarea libertăţii intelectuale. În URSS şi în 
țările Pactului de la Varşovia se ridică voci care, pe baza ar- 
gumentelor ţinând de libertatea de expresie, se manifestă cât 
mai zgomotos cu putință. Acum este expulzat din URSS scri- 
itorul Aleksandr Soljeniţîn. Atât la Moscova cât şi în Occident, 
lumea e conştientă că CSCE reprezintă un compromis ce nu sa- 
tisface pe nimeni, un compromis prin care Moscova va acorda 

drepturi politice, va obţine recunoaşterea statu quo-ului şi va 
îndepărta ameninţarea unui conflict, corespunzător cererii comu- 
niștilor. În schimb, Vestul speră să obțină o pârghie cu ajutorul 
căreia să provoace schimbarea societății sovietice. Occiden- 
tul va ieşi învingător din această încercare de forță, dar în 1975 
încă nu se ştia acest lucru. 

Marele motor al destinderii care va fi CSCE nu ia naștere 
într-o lume senină, dimpotrivă. Războiul din Vietnam este la 
fel de sângeros. El se va încheia prin înfrângerea lipsită de glo- 
rie a Americii (30 aprilie 1975), silită mai întâi să aducă tru- 
pe la Saigon şi Phnom-Penh și să-și lase apoi aliaţii pradă unui 
masacru înfiorător. Această înfrângere nu este totuşi o victo- 
rie a URSS, și nici măcar a Chinei, ci o victorie vietnameză. Este 
un semn că lumea pe cale de se naște e mai complexă decât 
lumea destinderii pe care ruşii și americanii încearcă s-o insta- 
ureze în Europa. 

Tensiunile lumii comuniste rămân vii, chiar dacă mai pu- 
ţin violente ca odinioară. Nu se mai dau lupte pe Ussuri, s-a 
renunțat în schimb la unitatea mișcării comuniste internațio- 
nale. În rest, partidele comuniste din Europa occidentală — cel 
italian în special, dar şi altele — se orientează către reformism. 
Dogmele cele mai sacre sunt puse sub semnul întrebării, sau 
pur şi simplu abandonate. Între ele, internaţionalismul prole- 
tar şi centralismul democratic. E ca şi cum aceste partide ar 
pune la îndoială învățătura lui Lenin. Criza, alimentată de eşe- 
curile evidente ale societăților comuniste ce contrazic previ- 
ziunile „științifice“ ale marxism-leninismului, se soldează cu 
Conferinţa partidelor europene de la Berlin (1976) la care se 
înregistrează importante reculuri ideologice. 

Ca un semn al acestei desprinderi de ideologie, mesianismul 
comunist își pierde capacitatea de seducţie. Țările cu regim co- 
munist rămân comuniste, celelalte însă nu adoptă acest regim. 
În ciuda unei puternice ofensive a comuniştilor ortodocşi, apă- 
rați de influenţele nocive ale libertăţii de chiar clandestinita- 
tea în care au acţionat, „Revoluţia garoafelor“ din Portugalia 
nu reuşeşte să instaleze un regim procomunist — „Primăvara 

de la Praga“ a lăsat urme. Ungaria se îndreaptă spre o econo- 
mie din ce în ce mai puţin socializată. Chiar şi în URSS, unde 
industria extractivă şi complexul militaro-industrial par să func- 
ţioneze bine, lucrurile stau cu totul altfel în privința bunurilor 
de consum. Economia sovietică nu poate ţine pasul cu cea a 
Statelor Unite. Ba dimpotrivă, distanţa dintre ele creşte. Iar des- 
tinderea nu va face decât să accentueze această disparitate din 
cauza dispariţiei efectului mobilizator al tensiunilor din perioa- 
da războiului rece. În aceste circumstanțe are loc publicarea 
pamfletului lui Andrei Amalrik (1970) care se întreba dacă 
URSS va supravieţui anului 1984: intuiție remarcabilă, lega- 
tă de cartea nu mai puţin profetică a lui George Orwell. Gla- 
sul lui Soljeniţîn este la fel de puternic, dar acum contestarea 
imediată vine chiar din interiorul partidului. 

Liderii URSS şi ai PCUS sunt ocupați cu menţinerea statu 
quo-ului în Europa. Ei acordă o importanță egală dialogului 
privind problema înarmării. Este marea perioadă a negocieri- 
lor privitoare la armele strategice şi a celor privitoare la nepro- 
liferare inițiate în 1963, dar care şi-au căpătat adevărata amploare 
după aceea. 

Schematic, se poate spune că aceste negocieri răspund la 
două preocupări. Prima ţine de pericolele răspândirii armelor 
nucleare. Uraniul este un minereu care se află din belșug în 
natură. Producerea energiei nucleare este o necesitate pentru 
țările slab înzestrate cu resurse energetice fosile. Subproduse- 
le centralelor nucleare sunt însă bogate în plutoniu care poa- 
te fi folosit în scopuri militare. În aceste condiţii, cum poate 
fi împiedicată proliferarea? Tratatul de neproliferare este sem- 
nat de peste o sută de state care n-au nici o intenție să se în- 
zestreze cu asemenea arme sau nu au mijloacele de a o face. 
Rămân însă zece-douăzeci de state care au mijloacele şi am- 
biţia de a-și procura arma atomică și care nu vor să audă de 
tratat. Ele reprezintă o grea ameninţare la pacea lumii și, în ori- 
ce caz, o transgresare gravă a regulilor nescrise ale destinde- 
rii şi a noii ordini internaţionale. 

A doua preocupare e legată de contextul războiului rece și 
al destinderii. Cum pot fi justificate acumularea de gigantice 
arsenale și modernizarea armamentului, dacă urmează să aibă 
loc o destindere şi prin urmare o scădere a riscului de conflic- 
te? Este oare fatală cursa înarmărilor? Dacă ne limităm numai 
la aspectele conflictului Est-Vest, se constată că sovieticii şi 
americanii s-au înfruntat într-o concurență fantastică. Costu- 
rile operațiunii au condus la concluzia că, odată echilibrul atins, 
multiplicarea mijloacelor de exterminare a partenerului deve- 
nea inutilă. De aici a rezultat o mare negociere vizând contro- 
lul numărului de arme şi al modernizării lor, ceea ce urma să 
implice renunţarea la încercarea de a dobândi o protecţie to- 
tală împotriva armelor adversarului. Astfel, se instaurează trep- 
tat un climat de încredere între cei doi mari parteneri ai 
destinderii. Dar asta implica totodată ca aliații unuia și ai ce- 
luilalt să accepte să intre în jocul celor două mari puteri mili- 
tare, ceea ce n-a fost cazul. Și dacă atitudinea de frondă a Franţei 
a complicat sarcina americanilor, calea independentă aleasă de 
China a dat naştere unei îngrijorări mult mai mari. 

Ceea ce se poate spune este că marile negocieri SALT I şi 
SALT II au fost opera ruşilor şi americanilor. Ambele au con- 
tribuit enorm la trecerea de la războiul rece la destindere. Ris- 
curile asociate cu armele nucleare sunt atât de mari încât au 
avut drept rezultat o perioadă lipsită de război general. Dezvol- 
tarea conflictelor regionale este o altă consecință ce decurge 
de aici. Marii actori ai vieţii internaționale veghează însă ca 
nici un conflict să nu poată degenera în conflict nuclear, adică 
în război mondial. În aceste condiţii, e limpede că destinderea 
reclamă un dialog constant între cei doi principali adversari-par- 
teneri, ceea ce reprezintă propriu-zis anticamera duopolului. 

Acest dialog privilegiat al celor doi mari a provocat fireș- 
te reacții în cadrul fiecărei alianţe: atitudinea de frondă a Fran- 
tei și României este un exemplu grăitor în acest sens. Aceeași 
a fost şi reacţia ţărilor în curs de dezvoltare, atât ale țărilor din 
grupul celor 77 cât şi ale țărilor nealiniate, care se simțeau cam 
lăsate de izbelişte în contextul noii ordini internaționale. 

Și tocmai pentru a linişti aceste frustrări, şi într-o oareca- 
re măsură pentru a încerca să limiteze puterea celor doi mari 
rivali, a fost lansată ideea organizării unui dialog Nord-Sud, 
dialog devenit o temă la modă în această epocă (1975-1976). 
Dar dialogul Nord-Sud n-a reuşit să se impună în fața dialo- 
gului Est-Vest care răspundea unor realități politice fundamen- 
tale. Cel dintâi, în schimb, a scos la iveală o mare diversitate 
a punctelor de vedere. Or, în lipsa unui liant capabil să adune 
laolaltă diferitele fragmente ale „Sudului“ (nouă denumire a 
realității subdezvoltării), acesta s-a aflat într-o poziţie slabă în 
raport cu Nordul industrializat. În condiţiile acestei diversități 
şi disparităţi, a fost cu neputinţă să se articuleze o politică co- 
mună a Sudului. 

Perioada de destindere, în special în deceniul 1969-1980, 
a fost punctată de crize şi conflicte grave. Europa n-a fost nici 
ea scutită de ele: lovitura de stat a coloneilor în Grecia (apri- 
lie 1967), provocată sau justificată de criza din Cipru; „Pri- 
măvara de la Praga“ și represiunea care i-a urmat; „Revoluţia 
paroafelor“ din 24 aprilie 1974 din Portugalia. 

În ciuda progreselor înregistrate de destinderea dintre cele 
două supraputeri, Europa a cunoscut şi ea crize. Dar europe- 
nii nu vor avea nici o clipă senzaţia că pacea mondială a fost 
amenințată de crizele controlate de diplomaţia celor doi par- 
teneri. În schimb, Lumea a treia apare extrem de agitată. Vre- 
me de zece ani, între 1965 şi 1976, China este pradă unortensiuni 
extraordinare. Primii ani ai deceniului sunt anii Revoluţiei cul- 
turale care afectează profund statul şi poporul chinez. Dar Chi- 
na nu renunţă la acţiunile ei pe plan extern. Este momentul 
marilor tensiuni în relația cu URSS, dar şi cu Statele Unite. 
Angajamentul Chinei de partea Vietnamului este ambiguu. Viet- 
namul este conștient de acest fapt şi se străduieşte să-i recon- 
cilieze pe cei doi puternici aliaţi ai săi care nu ezită să meargă 
până la conflict deschis. Intervenţia americană devine tot mai 
dură, şi Statele Unite încearcă să-i determine pe sovietici să-i 
aducă pe vietnamezi la masa tratativelor. Între 1968 şi 1973, 


DE LA DESTINDERE LA DUOPOL 291 


între cele două părți au loc convorbiri, fără ca europenii să-și 
aducă o contribuţie cât de cât notabilă. 

Fără a fi total absentă, Europa nu joacă un rol mult mai im- 
portant nici în celălalt mare conflict înregistrat în perioada de 
destindere, cel din Orientul Apropiat. Aici, pacea este pusă în 
pericol în două reprize: mai întâi, în timpul războiului de Şase 
Zile, soldat cu victoria totală a Israelului, susținut de Statele 
Unite fără ca URSS să poată interveni în vreun fel. Pe moment 
se constată o apropiere între țările arabe şi Uniunea Sovieti- 
că, dar dezamăgirea nu se lasă așteptată, în pofida livrărilor 
de arme ruseşti şi a sprijinului diplomatic acordat de Mosco- 
va. Măsura impactului acestei apropieri e dată de încurajarea 
arabilor de a relua războiul. Şi de această dată, în ciuda unor 
succese inițiale, statele arabe implicate în operaţiunile milita- 
re sunt repede învinse. Când URSS ameninţă să intervină, Sta- 
tele Unite declară stare de alertă nucleară, fapt ce nu s-a produs 
niciodată în conflictul din Vietnam. Orientul Apropiat este o 
zonă nevralgică, şi o criză în această zonă este potenţial peri- 
culoasă. Lucru adevărat mai cu seamă pentru Europa, care are 
interese mari în regiune, aşa cum apare cu claritate atunci când 
Organizaţia Ţărilor Exportatoare de Petrol va dubla prețul ba- 
rilului. Acţiunea a avut drept rezultat așa-numitul „şoc petro- 
lier“. Europa, a cărei economie aflată în creștere a beneficiat 
de energia ieftină, resimte din plin aces şoc şi se arată intere- 
sată să se implice în găsirea unei soluţii negociate a conflic- 
tului. Nici Uniunea Sovietică, nici Statele Unite nu doresc însă 
acest lucru, iar dacă arabii aşteaptă o atitudine mai echilibra- 
tă din partea Europei, ei ştiu foarte bine că numai America e 
capabilă să impună Israelului să facă concesii. 

Africa nu e nici ea la adăpost de conflicte. Sovieticii şi ame- 
ricanii se străduiesc să ocupe poziţii şi pe continentul african. 
Congo şi Nigeria trec prin crize sângeroase punctate de ade- 
vărate războaie civile. Dar nici sovieticii, nici americanii nu 
au iluzii privind beneficiile pe care le-ar putea obţine de aici. 
Dar, la fel ca în vremea războiului rece, nici unul dintre ei nu e 
în stare să-şi închipuie că ar putea lăsa avantaje adversarului, 

şi de aici sacrificii financiare, livrări de arme şi sprijin acor- 
dat unor lideri compromiși sau nesiguri. 

Anii de destindere nu par foarte favorabili pentru Occident: 
aşa cum Maghrebul şi regiunea Golfului Persic își manifestă 
preferința pentru URSS, Africa de Nord şi mai ales Africa Nea- 
grănu resping numai influența Europei occidentale, ci şi pe aceea 
a Statelor Unite. Acest lucru se întâmplă în special în Cornul 
Africii (Etiopia, Somalia), ca şi în fostele colonii portugheze. 
În ambele cazuri, sunt prezente contingente est-germane sau 
cubaneze. 

Așa se face că bilanțul destinderii în afara Europei apare 
într-adevăr „global pozitiv“ pentru URSS. Suntem încă în epo- 
ca romantismului revoluționar, a utopiei cuprinse în formula 
„totul e posibil“, care a ridicat şi tineretul studențesc din uni- 
versitățile americane, dornic să scape de amenințarea mobili- 
zării şi trimiterii pe frontul vietnamez. Utopie mai rațională, 
de asemenea, și în rândul unei părți a tineretului francez din 
mai 1968. Este epoca Revoluţiei culturale chineze, abuziv so- 
cotită şi celebrată drept un pas înainte al omenirii. Este epo- 
ca instalării la putere a unor regimuri comuniste sălbatice în 
Vietnam și Cambodgia, ambele interpretate de intelectualita- 
tea occidentală debusolată drept victorii ale democraţiei asupra 
imperialismului. Este epoca mișcărilor sângeroase din Ame- 
rica Latină, sau a dictaturilor nu mai puţin sângeroase şi abu- 
zive din Africa. Multă lume credea atunci că „imperialismul“ 
va fi nimicit de forțele care se revendicau din marxism. 

În Europa de Est şi în Uniunea Sovietică, populaţia cunoș- 
tea din proprie experienţă rezultatele leninismului. Regimurile 
comuniste din această parte a lumii au fost bântuite, în perioa- 
da respectivă, de spectrul libertății, guvernele pierzându-și me- 
sianismul şi recurgând la represiune. Se fac auzite tot mai multe 
glasuri care condamnă totalitarismul sovietic. E izbitoare, în 
această perioadă de sfârşit a destinderii, timiditatea conducăto- 
rilor sovietici. Echipa de la Kremlin, care nu s-a schimbat de- 
loc în cincisprezece ani, a marcat metodic succes după succes: 
în Lumea a Treia, în Europa prin CSCE, în cursa înarmărilor 

cu Statele Unite, reușind să refacă handicapul privind numă- 
rul ogivelor nucleare şi dotându-se cu o puternică marină mi- 
litară. Dar aceste succese nu reuşesc să-i ascundă slăbiciunile. 
Nivelul de trai al populaţiei este scăzut. În Europa, contesta- 
rea regimului reîncepe în Polonia, mai aprigă ca niciodată. În 
mișcarea comunistă internaţională, autoritatea Uniunii Sovie- 
tice este serios pusă sub semnul întrebării. Impresia este că 
URSS se menţine doar prin forța armatei sale şi prin sectorul 
său militaro-industrial, ambele hipertrofiate. 

Occidentul, în schimb, în pofida numeroaselor zguduiri, în- 
tre care şocul petrolier şi criza dolarului nu sunt cele mai pu- 
țin importante, se acomodează cu destinderea al cărei motor 
a fost negocierea sovieto-americană privind armele nucleare. 
Reglementarea problemei germane (Ostpolitik) a reprezentat 
condiția politică a acestei acomodări, iar CSCE rezultatul ei. 

În această partidă, Statele Unite au jucat rolul cel mai im- 
portant. Puterea lor economică şi militară, mult superioară ce- 
lei a Europei, le-a permis să facă față Uniunii Sovietice în Europa, 
ca şi în restul lumii. Și aceasta în pofida marilor dificultăți în- 
tâmpinate, mai ales în Vietnam, dar și în câteva regiuni din Afri- 
ca — ca în Angola, de pildă, unde intervenţia armatei cubaneze 
a reprezentat o preocupare, sau în Etiopia cu „tehnicienii“ ei ve- 
niți din Germania. În ciuda acestor handicapuri deci, America 
reuşeşte să răstoarne situaţia, stabilește relaţii cu Beijingul fără 
să-şi compromită alianța cu Japonia, fără să abandoneze Taiwa- 
nul şi Coreea de Sud şi fără să neglijeze Indonezia și Thailanda. 

În această lume a destinderii, Europa nu ocupă deci decât 
un loc secundar. Ea a profitat de destindere pentru a-și conso- 
lida prosperitatea economică. Dar nu şi-a regăsit rolul. Fran- 
ţa lui de Gaulle şi Georges Pompidou reuşeşte să „ridice un 
pic capul“. Vizita unui. lider român la Paris în 1964 deschide 
o serie de contacte care vor avea influenţă şi vor deveni mo- 
nedă curentă. De Gaulle vizitează Moscova şi Polonia. Tot el 
contestă supremația americană, normalizându-și relațiile cu Bei- 
jingul și invitând Washingtonul să părăsească Vietnamul. În ceea 
ce-l priveşte, el retrage armata franceză din comandamentele 

integrate ala Alianţei Nord-atlantice şi cere plecarea trupelor 
americane staționate în Franţa. Cu ocazia războiului de Şase 
Zile dintre Israel şi ţările arabe, rupe cu ortodoxia atlantică. 
De Gaulle a pus o pecete de „antiamericanism“ pe întreaga po- 
litică franceză. El a redat totodată Franţei un rang și un pres- 
tigiu pe care nu le mai avusese de la începutul anilor '20, făcând 
uitate astfel eșecurile decolonizării. Şi totuşi, nu Franţa este 
răspunzătoare de destindere. În cele din urmă, ea nu joacă în 
acest scenariu decât un rol minor. Germania are, în schimb, 
unul din rolurile principale ca partener al Americii, cu atât mai 
mult cu cât la participarea sa esenţială în procesul de destin- 
dere se adaugă ponderea economiei sale și a schimburilor cu 
URSS şi aliaţii săi. Alte țări, precum Italia, profită de destin- 
dere. Dar Comunitatea Europeană pierde ocazia de a face un 
pas înainte pe calea unei integrări mai strânse. 


Născută într-o perioadă agitată, plină de amenințări şi ten- 
siuni, Comunitatea Europeană a beneficiat prea puţin de pe 
urma destinderii. Pentru numeroşi comentatori ai epocii, des- 
tinderea a fost mai degrabă nefastă pentru ideea europeană. S-ar 
putea însă ca aici motivele să fie diferite, iar cauza relativei 
stagnări să rezide în lipsa de voință politică. 

Forța Tratatului de la Roma a stat în enunţarea unui obiec- 
tiv general — „unirea tot mai strânsă a popoarelor europene“ 
— înscris în preambulul tratatului, un calendar al eliminării ba- 
rierelor vamale şi al creării pieţei unice. Calendarul a funcțio- 
nat ca un pinten ce a forțat instituțiile comunitare să ia măsurile 
necesare pentru aplicarea tratatului. Înainte de termenul sca- 
dent, Comunitatea a accelerat desființarea drepturilor de vamă 
internă. În timp ce CECO şi EURATOM se dovedeau a fi eşe- 
curi, CEE se dovedea tot mai mult a fi un succes. Cele trei pro- 
bleme, așa cum au fost definite la începutul perioadei de 
destindere, erau rezumate într-un triptic: realizare, adâncire, lăr- 
gire. Construcţia europeană a fost violent zguduită de crizele 
legate de aceste trei teme: criza din jurul proiectului de uniune 
politică (Planul Fouchet); criza „scaunului gol“ privind votul 

cu majoritate calificată şi resursele proprii; criza candidaturii 
Angliei. 

Principalul obstacol în calea unor noi progrese ale unifică- 
rii europene a fost legat de lărgire. În 1967, pentru a doua oară 
generalul de Gaulle s-a opus candidaturii Marii Britanii, de- 
pusă acum de un guvern laburist. Ponderea Londrei era atât 
de însemnată încât, opunându-se vetoului lui de Gaulle, par- 
tenerii Franţei — mai ales țările Benelux-ului — s-au opus ori- 
cărei alte înaintări pe calea unificării. 

De atunci, problema lărgirii a fost mereu prezentă pe agen- 
da construcţiei europene. Succesul Comunităţii se datora con- 
juncţiei dintre un trecut ușor mitic — Imperiul carolingian — şi 
un prezent entuziasmant: reconcilierea franco-germană, recon- 
strucția unui ansamblu solid bazat pe contiguitatea geografică, 
apariţia unei pieţe ce atingea masa critică în jurul polului in- 
dustrial major al Rinului. Dincolo de toate acestea, o mare am- 
biţie, un obiectiv dificil de atins dar pasionant, un entuziasm 
real. Țărilor care trecuseră prin invazie, înfrângere şi mizerie, 
Comunitatea le oferea pacea, înnoirea și luarea în stăpânire a 
propriului destin. Fireşte, fiecare popor reacționa în funcție de 
interesele sale şi destinul său. Cu toate acestea, s-a stabilit un 
consens în jurul metodei: metoda comunitară ce permitea de- 
păşirea regulii unanimității și a cooperării strict interguverna- 
mentale. 

Acest ansamblu echilibrat va fi bulversat de procesul de lăr- 
gire. Era imposibil să se trântească uşa în nas Angliei dacă aceas- 
ta accepta condiţiile ce i se impuneau. 

Negocierea a durat optsprezece luni şi s-a încheiat prin sem- 
narea Tratatului de aderare la 22 ianuarie 1972, aderarea de- 
venind efectivă pentru Marea Britanie, Irlanda, Danemarca şi 
Norvegia la 1 ianuarie 1973. Cea din urmă însă, după un refe- 
rendum clar ostil aderării, n-a ratificat tratatul. Comunitatea se 
afla deci lărgită de la şase la nouă membri, primă lărgire care a 
fost continuată apoi. Negocierea şi instituirea unei noi Comu- 
nități s-au făcut pe baza unui acord anglo-francez semnat de pri- 
mul-ministru Edward Heath — cu siguranță cel mai „european“ 

dintre oamenii de stat britanici, cel mai apropiat în orice caz 
de proiectul inițiat de Robert Schuman și Jean Monnet — şi pre- 
şedintele Georges Pompidou. 

Realizarea Pieței comune s-a tradus prin adoptarea regula- 
mentului financiar definitiv al politicii agricole comune ce pre- 
vedea resurse proprii pentru Comunitate, după un „maraton“ 
ministerial, în decembrie 1969. Politica agricolă comună a fost 
un obiectiv major al Franţei și a dat viață solidarității în spi- 
ritul declaraţiei Schuman din 9 mai 1950. Importanţa mijloa- 
celor financiare ale Comunităţii implica un control bugetar, ceea 
ce lăsa să se întrevadă perspectiva unui parlament ales prin su- 
fragiu universal. 

Realizarea cadrului instituţional s-a făcut sub președinția 
lui Valery Giscard d'Estaing odată cu crearea „Consiliului Eu- 
ropean“ (consacrând o practică de cinci ani), care îi reunea de 
trei ori pe an pe şefii de stat şi de guvern ai țărilor membre, şi 
cu alegerea unui Parlament prin sufragiu universal. 

Lărgirea a fost discutată la reuniunea la vârf de la Haga (de- 
cembrie 1969) care a dat undă verde lărgirii şi a fixat obiecti- 
ve pentru anul 1980. Printre acestea, o uniune economică şi 
financiară, devenită necesară în urma crizei sistemului mone- 
tar internațional de după tensiunile ce-au afectat dolarul în pri- 
măvara anului 1968. La cererea celor şase șefi de stat şi de 
guvern, primul-ministru luxemburghez Pierre Werner a elabo- 
rat un plan prevăzând unificarea progresivă a politicilor eco- 
nomice ale statelor membre şi crearea unei instituții monetare 
care se va solda, la 9 februarie 1972, cu un acord între cei Şase 
privitor la dispoziţiile Planului Werner. 

Din pricina conjuncturii internaționale, cooperarea în do- 
meniul monetar devenea mai urgentă şi totodată mai dificilă. 
Era într-adevăr momentul crizei dolarului care l-a obligat pe 
preşedintele Nixon să suspende convertibilitatea monedei ame- 
ricane (15 august 1971). În decembrie 1971, la Smithsonian 
Institute din Washington, se semnează acordul care stabilea noi 
raporturi între principalele monede. 

Pentru a permite funcționarea Comunităţii Europene și pen- 
tru a face posibilă politica agricolă comună, era necesar ca pa- 
ritatea între monedele europene să fie respectată, sau cel puțin 
menținută în limite stricte. Acestui obiectiv i-a răspuns „șar- 
pele monetar“ care fixa limita de fluctuaţie între două mone- 
de europene la 2,25%, limită ce avea să fie supravegheată de 
băncile centrale. În ansamblul său, şarpele monetar varia în ra- 
port cu dolarul. Noua şi ingenioasa instituţie a avut o istorie 
agitată. Marea Britanie a părăsit-o încă din iunie 1972. În ia- 
nuarie 1973, Italia e nevoită să instituie o dublă piață de schimb. 
Franța părăsește sistemul în ianuarie 1973, revine în iulie 1975 
Şi renunță iar în martie 1976. Șarpele monetar nu mai era în 
acel moment decât un fel de zonă a mărcii germane. 

În pofida acestor dificultăți, cei Șase, apoi cei Nouă, con- 
vin, la Paris în decembrie 1972, la Copenhaga în decembrie 
1973 şi din nou în 1974, să transforme „ansamblul relațiilor 
dintre statele membre într-o Uniune Europeană“. Este oare 
această transformare compatibilă cu renegocierea Tratatului de 
aderare a Marii Britanii (1974) cerută de Harold.Wilson? De 
fapt, Londra continuă să lupte împotriva politicii agricole co- 
mune, pe care o socotește prea oneroasă. Dar nu numai Anglia 
are un comportament ostil spiritului comunitar. Regula „fie- 
care pentru sine“ revine în prim-plan. De aceea, anul 1973, care 
trebuia să fie „anul Europei“ în cursul căruia relaţiile euro-ame- 
ricane urmau să se precizeze şi să se echilibreze, n-a avut mai 
multe efecte decât parteneriatul inventat cu zece ani în urmă de 
John F. Kennedy. Dovadă este şi schema imaginată de Henry 
Kissinger care prevedea o repartiție a rolurilor: europenii cu 
responsabilitățile regionale, iar americanii cu competențele 
mondiale. Europenii n-au fost mulțumiți cu această repartiție, 
iar rezultatul, minor, s-a limitat la declaraţia de la Ottawa a Con- 
siliului atlantic (iunie 1974), care recunoștea utilitatea forțe- 
lor nucleare franceze şi britanice pentru ansamblul Alianţei. 

Dacă obiectivul reechilibrării dintre Statele Unite și Comu- 
nitatea Europeană în sânul Alianţei rămânea nerezolvat, Co- 
munitatea făcea progrese şi începea să se afirme pe scena 

internațională. Așa s-a întâmplat de pildă în sectorul negocie- 
rilor comerciale internaţionale, domeniu în care competența Co- 
munității era înscrisă în tratat. Drept urmare, Comisia europeană 
a jucat uneori un rol determinant la GATT (rundele Kennedy 
şi Tokio). Şi tot Comisia a negociat acorduri comerciale cu ţă- 
rile din Est. 

Mai originală s-a devedit a fi participarea CEE -— prin in- 
termediul preşedinţiei rotative a Consiliului de Miniştri, asis- 
tată de Comisia Europeană — la Conferinţa pentru Securitate şi 
Cooperare în Europa, care a provocat proteste ale țărilor pac- 
tului de la Varşovia. CEE îi este recunoscut un loc important 
Şi în dialogul Nord-Sud: Conferinţa pentru Cooperare Econo- 
mică Internațională şi Conferinţa Naţiunilor Unite pentru Co- 
merț şi Dezvoltare. Este adevărat că, devenită primul partener 
comercial al lumii şi, prin urmare, plătitor de contribuţii în- 
semnate la mecanismele de ajutorare a ţărilor în curs de dez- 
voltare, CEE nu primea altceva decât locul pe care-l merita. 

CEE își căuta așadar calea, cea a politicii internaționale și 
a problemelor de apărare fiindu-i închise. Paşii mici, modești, 
în direcţia cooperării politice nu vor fi totuși inutili şi vor duce 
chiar, la Veneţia (13 iunie 1980), la o declarație importantă pri- 
vind autodeterminarea poporului palestinian. În chestiunea esen- 
țială însă, cea a autonomiei politicii europene, suntem siliți să 
constatăm că progresele au fost neglijabile. 

Calea instituțională n-a permis decât progrese limitate. Crea- 
rea „Consiliului European“ a avut meritul de a-l asocia pe preșe- 
dintele Comisiei la lucrările CSCE şi de a da instituțiilor europene 
un lustru suplimentar — e adevărat însă că şefii de guvern sunt 
atât de des în conferințe că ecoul provocat de întâlnirile lor se 
reduce constant. În schimb, Consiliul European întărește carac- 
terul interguvernamental al CEE. Alegerea Parlamentului Eu- 
ropean prin sufragiu universal (1979) se înscrie, evident, într-o 
direcție opusă. Numai că puterile limitate ale Parlamentului fac 
din:el o adunare de personalități mai puţin marcante decât par- 
lamentele naţionale. Adunarea europeană n-a reușit să mobi- 
lizeze opinia publică europeană. 

Cea de-a treia cale — continuarea integrării — s-a dovedit cea 
mai fecundă. Al zecelea Consiliu european din aprilie 1978 de 
la Copenhaga a hotărât să facă din CEE o „zonă de stabilita- 
te monetară în Europa“. Aşa cum se ştia din 1970, funcționa- 
rea uniunii vamale şi a politicii agrare comune erau imposibile 
în dezordinea monetară din acea vreme. În decembrie 1978, 
Consiliul European a aprobat un proiect franco-german care 
prevedea crearea Sistemului Monetar European (SME) bazat 
pe o nouă unitate monetară ECU (European Currency Unit), 
a cărei valoare era fixată pe baza unui coş de nouă monede eu- 
ropene. Parităţile, modificabile de comun acord, nu trebuiau 
să aibă disparități punctuale mai mari de 2,25%. În plus, se pre- 
vedea un mecanism de intervenţie, dotat cu 10 miliarde de ECU, 
care au devenit apoi 25 de miliarde. Un fond european de co- 
operare monetară (FECOM) era însărcinat cu aporturile finan- 
ciare pe termen scurt. SME a debutat în șase (fără Anglia, Irlanda 
şi Italia) și s-a lărgit apoi la ultimele două, Regatul Unit ne- 
participând nici până astăzi. Sistemul a reprezentat un succes, 
chiar dacă a apărut drept un palid substitut al unei adevărate 
uniuni economice şi monetare. Pe baza acestei formule se va 
lansa mai târziu proiectul monedei unice. 


Bilanţul perioadei de destindere internaţională nu este deci 
negativ pentru unitatea Europei, dar aceasta nu reuşeşte totuşi 
să joace un rol decisiv în viața internaţională. Progresele sale 
suntrodul unor acțiuni întreprinse înainte. Europa a devenit bo- 
pată, dar nu şi puternică. Este privită cu invidie, dar rămâne in- 
capabilă să influenţeze evoluţia lumii şi marile orientări fixate 
de americani și de ruși. 

Impresia este că, în această perioadă de destindere, Euro- 
pa e mai nehotărâtă ca niciodată, că-i lipseşte viziunea pros- 
pectivă în jurul căreia să se coaguleze energiile popoarelor sale. 
Se va mulțumi ca oare să rămână unul din elementele puterii 
americane? Într-o primă fază, ea a reuşit performanţa de a-şi 
găsi un loc, de a-și reface capacitatea industrială, de a oferi o 
speranță. Dar după atingerea acestui stadiu, Europa pare să se 


300 NOUA ORDINE INTERNAȚIONALĂ 


mulțumească cu ceea ce este şi ceea ce are. Istoria se face fără 
ea. Decepţia este cu atât mai mare cu cât succesul Pieței co- 
mune, reuşita grupării geopolitice a celor Şase trezeau un mare 
interes. Statele participante par să se mulțumească cu rolul de 
figuranţi. Ambiţia lor pare să se limiteze la aranjamente ce țin 
mai mult de tehnică decât de politică. Febra primilor ani este 
înlocuită de o gestiune cuminte și prudentă a beneficiilor deja 
dobândite şi de urmările automate ale acestor beneficii. 

În acest timp, Statele Unite şi Rusia sovietică ocupă în con- 
tinuare primul loc în lumea destinderii şi nu au nici o intenţie 
de a împărți acest loc cu Europa. Liderii europeni se mulțumesc 
cu consideraţia acordată statelor lor respective, ceea ce le per- 
mite să ignore evoluţia pe termen lung. Ei constată că realita- 
tea Uniunii economice şi monetare începe să se facă simțită 
şi deplâng lipsa unei politici europene mai active. Metoda con- 
certării nu e suficient de viguroasă pentru a produce efecte! 


XIII 
De la duopol la hegemonia americană 
(1980-1991) 


Instituirea duopolului şi a tratatului SALT II. — Criza , eu- 
ro-rachetelor “. — Războiul din Afganistan. — Criza poloneză: 
Solidarnosc. — Moartea gerontocraţilor sovietici. — Iniţiativa de 
apărare strategică a președintelui Reagan. — Gorbaciov la pu- 
tere la Moscova. — „Actul Unic“ al CEE. — Perestroika și glas- 
nost. — Crizele din Europa de Est. — Căderea Zidului Berlinului 
și a regimurilor comuniste din Europa răsăriteană. — Alianța 
Nord-atlantică câștigă disputa cu CEE pentru definirea noii 
ordini europene. — Eșecul Confederaţiei lui E Mitterrand. — 
Succesul reunificării germane. 


De la blocada Berlinului din 1949 şi până la începutul des- 
tinderii, către 1963-1965, războiul rece a fost în definitiv o pe- 
rioadă în cursul căreia Statele Unite au dispus mereu de o 
superioritate militară asupra adversarilor lor sovietici. Faptul 
că Occidentul a trăit în această perioadă cu convingerea că lu- 
crurile stau exact pe dos, faptul că, în acești ani, s-a crezut ame- 
nințat şi într-o poziţie de inferioritate nu schimbă cu nimic 
lucrurile. URSS beneficia de o imagine de cuceritor, legată de 
mesianismul său și de febra celor care-i împărtăşeau crezul ide- 
ologic. Dar dincolo de acesta, trebuie recunoscut că puterea 
militară se afla în mâinile americanilor, în pofida Sputnikului 
și a succeselor ruseşti în domeniul rachetelor balistice și al ar- 
melor nucleare. 

S-ar putea spune chiar invers, că destinderea s-a soldat cu 
o reechilibrare. URSS a susținut ritmul de acumulare a arme- 
lor și a depăşit, desigur, Statele Unite. Acest nou echilibru nu 
avea de altfel sens decât în perspectiva unei distrugeri recipro- 
ce. Competiţia dintre cele două mari puteri n-a împiedicat 


302 NOUA ORDINE INTERNAŢIONALĂ 


căutarea avantajelor de către una sau cealaltă dintre ele, mai 
ales în afara Europei. Bazată pe negocierea privind limitarea 
armelor nucleare, destinderea a avut drept rezultat politic nor- 
malizarea problemei germane, găsindu-și expresia juridică în 
actul final al CSCE. Destinderea n-a însemnat deloc sfârşitul 
competiției dintre Washington şi Moscova. Dar de acum înain- 
te URSS nu mai pare să amenințe pacea lumii. 

Duopolul a înlocuit destinderea, dar deosebirea dintre ele 
este foarte mică. Destinderea limita consecinţele confruntării, 
în vreme ce duopolul avea ambiția să organizeze această con- 
fruntare, şi anume impunând o anumită disciplină în fiecare ta- 
bără şi marginalizând influențele terțelor țări. 

Motorul duopolului continuă să fie dialogul privitor la ar- 
mele de distrugere în masă. Acest dialog se va dovedi dificil și 
capabil să provoace crize: astfel, disputa în jurul euro-rache- 
telor a fost o adevărată încercare a nervilor pentru occidentali. 
Duopolul reprezintă însă şi o marginalizare a Chinei, care-și 
începea acum avântul economic, dar era rămasă în urmă din 
punct de vedere politic. De asemenea, cei doi mari parteneri 
nu lasă criza poloneză să le afecteze relaţiile bilaterale. Mai 
gravă este problema Afganistanului, dar nici ea n-a riscat să 
blocheze procesul relațiilor sovieto-americane. 

Duopolul este şi o iluzie într-o oarecare măsură. Moscova 
e mulțumită pentru că Rusia se află pe picior de egalitate cu 
America şi pentru că, ori de câte ori e necesar, liderii celor două 
țări se întâlnesc în condiţii paritare. Numai că, după ani de în- 
doieli şi de slăbiciune economică, Statele Unite cunosc o pe- 
rioadă de încredere în sine şi de afirmare a propriei puteri. La 
început, mai mult în plan psihologic decât în plan concret, şi 
legat de apropierea sfârşitului perioadei de dominație a geron- 
tocraţiei sovietice şi de manifestare a limitelor dirijismului eco- 
nomic. Duopolul nu este deci decât o scurtă perioadă în cadrul 
căreia America își recapătă încrederea în sine, în timp ce Uni- 
unea Sovietică începe să acuze slăbiciunea determinată de efec- 
tele epuizării umane, ideologice şi economice. Prevăzută de 

unii, preponderența americană se afirmă tot mai mult pe zi ce 
trece. Duopolul face loc hegemoniei americane. 

În lumea aceasta, aflată în rapidă evoluţie, Europa joacă un 
rol neînsemnat. Ea nu are nici mijloacele, nici curajul să se im- 
pună. Numai Germania știe să profite, pentru sine, de noile îm- 
pre jurări. În lipsa unei structuri instituționale puternice, Europa 
se exprimă la întâmplare, în funcție de dispoziţia statelor care 
o compun. Cei care ar trebui s-o împingă înainte se refugiază 
într-un imobilism temător, cu privirea întoarsă nostalgic către 
perioada revolută a destinderii. 


Deceniul 1970-1980, deceniul destinderii, se încheie pen- 
tru Statele Unite, ca și pentru URSS, într-un climat nefast. După 
cinismul realist al preşedintelui Richard Nixon, preşedinţia lui 
Jimmy Carter lasă în urmă amintirea unor încercări virtuoase 
dar dezamăgitoare de a face să domnească marile principii, 
drepturile omului, dialogul cu ţările defavorizate. Ea este aso- 
ciată totodată cu amintirea crizei iraniene: diplomaţii ameri- 
cani luaţi ostateci la Teheran, eșecul tentativei de. a-i elibera, 
umilirea Americii. 

În ceea ce priveşte Moscova, surpriza o reprezintă interven- 
ţia militară în Afganistan. Conducerea colectivă, a cărei vâr- 
stă medie ridicată reprezenta prin ea însăşi un punct slab, părea 
să dorească mai cu seamă o evitare a crizelor şi se mărginea 
la încurajări limitate adresate mișcărilor de „eliberare“ din Lu- 
mea a Treia. Fără a fi lăsat nici o clipă să i se înțeleagă inten- 
tiile, Uniunea Sovietică hotărăşte să purceadă la o intervenţie 
militară de anvergură al cărei sens nu apare cu claritate. Și din- 
tr-o dată se pomeneşte cu o criză chiar în Europa, în blocul 
format de democraţiile populare: din nou Polonia este cea care 
își manifestă nerăbdarea. 

Perioada duopolului începe cu adevărat odată cu semnarea, 
la 18 iunie 1979, a Tratatului SALT II. Într-adevăr, până în acest 
moment, de 15 ani — adică de la semnarea, la Moscova, a Tra- 
tatului privind testele nucleare în atmosferă (5 august 1963), 
trecând prin Tratatul de neproliferare, cel privitor la rachetele 

anti-balistice şi Tratatul SALT I — problema principală fusese 
limitarea producţiei de armament sau controlul răspândirii ar- 
melor. De data aceasta însă, cele două mari puteri cad de acord 
să-şi reducă numărul de rachete strategice staționate la sol sau 
pe submarine. 

Noul tratat, despre care se prevedea deja că va fi urmat de 
altele, se înscrie în linia duopolului, fiindcă e însoțit de un an- 
gajament tacit de a-i ţine în frâu pe toţi cei care-ar dori să în- 
curce dialogul. Demonstrația — și ilustrarea perfectă a funcţionării 
duopolului — va fi adusă de ceea ce s-a numit „criza euro-ra- 
chetelor“, SALT II neprevăzând nici limitarea, nici reducerea 
rachetelor tactice, cu rază medie de acţiune. 


Dezvoltarea şi amplasarea de arme nucleare se desfășoară 
potrivit unei logici interne caracteristice fiecărei tabere, bazân- 
du-se pe străpungeri tehnologice şi pe finanţarea de programe 
care nu dau roade decât după un număr de ani. Echilibrul exis- 
tent în linii mari între URSS şi Statele Unite a fost întotdeau- 
na doar provizoriu. Schematizând, se poate spune că, în cursul 
acestei perioade, URSS a avut o superioritate în domeniul ma- 
rilor rachete purtătoare, în timp ce avantajul Americii consta 
în sofisticarea și precizia vectorilor. Între 1970 și 1980, echi- 
librul între cele două arsenale s-a restabilit în beneficiul URSS. 
Aşa cum o dovedesc negocierile SALT, nici unul dintre cei doi 
parteneri nu ţinea să acumuleze mai multe dispozitive. Totuşi, 
aflând că arsenalul de arme tactice sovietice se modernizase, 
vest-europenii au conchis că Europa era vulnerabilă în fața aces- 
tor arme, mai ales că Alianța Nord-atlantică nu deţinea echiva- 
lentul lor. Exista deci un risc de „decuplare“, Europa occidentală 
aflându-se sub ameninţarea rachetelor SS20 a căror rază de ac- 
ţiune nu permitea atingerea Americii. Ce s-ar fi întâmplat dacă 
sovieticii încercau să profite de acest avantaj local în Europa 
de Vest? 

La cererea europenilor, americanii au definit, împreună cu 
aliaţii lor, o dublă cale: pe de o parte, deschiderea de negocieri 
pentru retragerea armelor cu rază medie de acțiune şi, pe de alta, 


DE LA DUOPOL LA HEGEMONIA AMERICANĂ 305 


desfăşurarea concomitentă a ceea ce s-a numit „euro-rachete“ 
— rachete Pershing foarte rapide dar cu rază de acţiune limi- 
tată şi rachete de croazieră lente dar greu de detectat şi de oprit. 
Faţă de „dubla decizie“ a NATO, URSS şi aliații săi au or- 
ganizat o campanie vehementă, făcând apel la reflexele paci- 
fiste ale celor care se obişnuiseră cu destinderea şi la neliniștea 
celor ce trăiau în apropierea locurilor unde urmau să fie am- 
plasate euro-rachetele (europene doar ca urmare a amplasării 
lor pe teritoriul Europei). În realitate, nici manevra sovietică, 
nici contra-manevra inițiată de NATO nu modificau fundamen- 
tal condiţiile generale ale echilibrului strategic. Ele au fost doar 
o testare a hotărârii europenilor. Punctul cel mai nevralgic al 
campaniei de influențare a opiniei publice a fost Germania, unde 
trebuiau amplasate rachetele Pershing. Dacă NATO n-ar fi re- 
uşit să-și instaleze euro-rachetele, credibilitatea sa ar fi fost se- 
rios afectată. Nu s-a întâmplat așa, dar a trebuit așteptată luna 
noiembrie a anului 1983 pentru ca Bundestag-ul să voteze în 
favoarea amplasării euro-rachetelor pe teritoriul RFG. 
Disputa privind euro-rachetele nu i-a împiedicat totuși pe 
ruși şi pe americani să discute despre continuarea negocieri- 
lor privind armele nucleare. După semnarea Tratatului SALT 
II la Viena, era prevăzută o a treia rundă de negocieri, cunos- 
cută sub numele de START, care privea reducerea, masivă de 
această dată, a numărului rachetelor şi ogivelor nucleare fără 
a se limita la armele intercontinentale. Deceniul opt a fost deci 
marea perioadă a negocierilor privind armele de distrugere în 
masă. Deşi aliaţii europeni ai NATO au fost ţinuţi la curent cu 
aceste lungi și complexe negocieri, rolul jucat de ei a fost ne- 
elijabil. Importanţa dezbaterii a ţinut de felul în care s-a reu- 
şit păstrarea coeziunii alianţei, mai ales cea între Germania şi 
Statele Unite, căci lucrurile erau mai simple în privința Angliei 
şi Italiei — Germania, Anglia și Italia fiind cele trei ţări în care 
urmau să fie amplasate euro-rachete. În tot timpul acestei pe- 
rioade, europenii au jucat rolul corului din tragedia greacă. 
Menţinut în funcțiune de negocierile privind euro-rachete- 
le, duopolul n-a fost alterat în chip fundamental de cea de-a 

doua criză a perioadei: conflictul afgan, provocat de eşecul unei 
treceri lente şi prudente la comunism sub conducerea unor li- 
deri simpatizanți ai Kremlinului. 

Fără a cobori în timp la perioada în care Afganistanul a fost 
un măr al discordiei între Imperiul britanic şi cel țarist, trebuie 
reamintit că această țară, aflată la limita dintre Pakistan și Asia 
Centrală sovietică, căzuse de mai mulți ani sub influenţa co- 
munismului — mijloc ca oricare altul de a obține asistență teh- 
nică și financiară. După asasinarea preşedintelui Mohammad 
Daoud, care cocheta cu URSS dar încerca să-și păstreze inde- 
pendenţa, puterea a trecut în mâinile liderilor comuniști afgani, 
formaţi în general la Moscova. Confruntaţi cu sarcinile ce le stă- 
teau în față, afganii s-au întors spre Kremlin pentru a primi arme 
şi consilieri militari. Muhamed Taraki, noul lider afgan, a fost 
şi el rapid eliminat de un alt comunist, căruia puţin îi păsa de 
învățătura „ştiinţifică“ a lui Lenin. La capătul unor intrigi greu 
de descâlcit, Hafizullah Amin s-a instalat în fruntea statului af- 
gan, fiind şi el un lider comunist care nu ezita să folosească 
metodele cele mai tradiționale pentru a-și consolida regimul. 
Preşedintele Amin este recunoscut de Moscova, ceea ce nu îm- 
piedică guvernul de la Kremlin să pregătească debarcarea lui 
şi să-l instaleze la Kabul pe Babrak Karmal. Înșelați de faptul 
că diverşii protagoniști ai dramei afgane erau creați în labora- 
toarele sale, prost informați cu privire la ostilitatea cvasigene- 
rală a poporului afgan, liderii de la Kremlin, în special Brejnev, 
şi-au asumat responsabilitatea unei intervenții militare meni- 
te să-l răzbune pe Taraki, să-l pedepsească pe Amin şi să-l in- 
staleze pe Karmal ca om deplin devotat. Pregătită cu grijă, în 
cea mai mare taină, intervenţia militară a fost un succes, de 
foarte scurtă durată însă. 

Armata sovietică — la început 30-40 000 de oameni, ajunși 
apoi 150 000 — va încerca să consolideze o putere contestată 
de şefi de trib de un liberalism îndoielnic, dar care puteau con- 
ta pe o populaţie obișnuită cu lupta de gherilă, însufleţită de 
un islamism militant care, în Iranul vecin, repurta succes după 
succes. 

Conflictul afgan nu este însă un măr al discordiei între Mos- 
cova şi Washington. Ajutorul acordat rebelilor de Pakistan şi 
de Statele Unite n-a depășit limitele pe care Uniunea sovietică 
era dispusă să le accepte. Condamnată de ONU şi de lumea mu- 
sulmană, intervenţia sovietică are consecinţe catastrofale pen- 
tru URSS, iar urmările sale se vor vedea mai ales pe plan intern. 

Europa se asociază condamnării aproape unanime a Uniu- 
nii Sovietice. Afganistanul preocupă lumea occidentală care, 
pe drept cuvânt, nu prea ştie cum să judece situaţia din Iran, 
conflictul iraniano-irakian, asistența masivă pe care Arabia Sa- 
udită o acordă rebeliunii afgane. Un lucru e sigur: Uniunea So- 
vietică, aflată în relaţii dificile cu mai multe ţări din Lumea a 
treia — Angola, Etiopia, Sudan, Egipt —, pare să fie acum în plin 
recul. 

Eşecurile Uniunii Sovietice în Polonia sunt la fel de grave 
ca şi cele suferite în Afganistan. Din 1956, puterea comunis- 
tă e zguduită ciclic de crize grave care ţin de incapacitatea sa 
de a dobândi legitimitate. Uzura rapidă a liderilor partidului 
comunist polonez e agravată de două fenomene esențiale: des- 
tinderea — mai ales concesiile făcute de RFG în privința fron- 
tierelor — privează partidul comunist polonez de argumentul 
pericolului german cu care ar putea reduce la tăcere revendi- 
cările populare. Naționalismul polonez, dacă există, nu se poa- 
te manifesta decât în detrimentul URSS. Al doilea element este 
alegerea la Vatican, în octombrie 1978, a unui papă polonez 
care nu pregetă să adopte o atitudine angajată și care joacă în 
toată această perioadă un rol esenţial în susținerea aspirațiilor 
poporului polonez. 

Dar ceea ce frapează la noua criză poloneză este amploa- 
rea: provocată, ca şi până acum, de o mișcare contestatară a mun- 
citorilor, ea se extinde foarte rapid. Puterea îşi dă seama mai 
mult ca niciodată că pierde autoritatea. Încă din luna august 
1980, conflictul de la șantierele navale din Gdansk capătă o 
importanță politică majoră. Puterea se vede silită să accepte 
concesii despre care nimeni nu știe până unde pot merge. Inte- 
lectualii se alătură muncitorilor și, în fața sporirii incertitudinilor, 

URSS dă semne de nerăbdare; primul secretar al partidului din 
ultimii zece ani, Edward Gierek, este schimbat cu un om al apa- 
ratului de partid, Stanislaw Kania, complet depăşit de eveni- 
mente. În vreme ce la Moscova neliniştea creşte, în Polonia 
se dezvoltă fenomenul „sindicatelor libere“ (ilegale în regimu- 
rile comuniste), îndeosebi Solidarnosc care în octombrie 1980 
are deja patru milioane de membri ce-şi manifestă astfel opo- 
ziția față de regimul comunist. 

1980 va fi deci anul înființării sindicatelor libere şi al în- 
ceputului alianței dintre intelectuali, muncitori și Biserică. În 
1981, noul prim-secretar al partidului, Stanislaw Kania, încear- 
că să pună capăt dezagregării sistemului printr-un acord cu Lech 
Walesa, a cărui popularitate în fruntea sindicatului Solidarnosc 
este enormă. Woiciech Jaruzelski, noul şef al guvernului, și Sta- 
nislaw Kania se întâlnesc cu liderii sovietici care fac presiuni 
asupra lor să pună capăt contestaţiei. Dar Brejnev nu vrea să 
intervină. Alternând amenințările cu promisiunile, Kremlinul 
obține în cele din urmă trecerea puterii în mâna armatei care 
decretează legea marţială în ţară şi-i arestează pe principalii 
lideri ai sindicatului Solidarnosc (decembrie 1981). 

Eveniment de primă importanță, legea marţială nu aduce 
totuși nici o rezolvare. După câteva luni, presiunea militară se 
relaxează, și opoziția începe iar să se manifeste, în timp ce papa, 
prin „pelerinajele“ sale, aduce un sprijin prețios mișcării con- 
testatare care va sfârşi prin a ieşi învingătoare (iunie 1983). 

Mişcările revendicative din Polonia vor da lovitura de gra- 
ție Uniunii Sovietice şi duopolului. Ele se desfășoară în cli- 
matul marcat de revenirea Statelor Unite pe scena internaţională, 
odată cu alegerea lui Ronald Reagan, şi cu dispariția condu- 
cerii colective sovietice. 

Lui Jimmy Carter — sacerdot al onestităţii intelectuale şi al 
respectării drepturilor omului, cam şifonat, e drept, după dez- 
amăgitorul sfârşit de mandat — îi urmează la Casa Albă un băr- 
bat vârstnic, încredinţat de dreptul întemeiat al Statelor Unite 
şi de misiunea lor. Într-o perioadă când Statele Unite se zbat 
într-o atmosferă de criză economică şi morală, Reagan reafir- 

mă cu putere şi fără false probleme de conştiinţă dogmele li- 
bertăţii care au dat măreție ţării sale. Rezultatul acestei acțiuni 
este imediat. Deşi e luat puţin peste picior pentru slabul inte- 
res pe care-l acordă detaliilor şi pentru lipsa de intelectualism, 
fapt este că Ronald Reagan vorbeşte şi ştie să vorbească lim- 
ba Americii câştigătoare. Sunt conștienți de asta chiar şi cei 
mai sofisticați parteneri ai Washingtonului. 

La Moscova, septuagenarii care conduc URSS n-au trecut la 
întinerirea aparatului. De aceea, la moartea lui Brejnev (10 no- 
iembrie 1982), ei sunt cam descumpăniți. Din 1965, Brejnev se 
instalase solid la putere. El a fost artizanul „normalizării“ din 
Cehoslovacia, realizată fără compromiterea destinderii. El a ob- 
ținut ca RFG să recunoască realitățile geopolitice postbelice. 
El a dus la bun sfârşit Conferinţa pentru Securitate şi Coope- 
rare în Europa care, în lipsa unui tratat de pace, părea să fi con- 
solidat ordinea existentă pe continent. El a restabilit echilibrul 
de forţe între cele două mari alianţe. Lui îi cereau părerea li- 
derii occidentali. 

Acest om, lipsit de carismă și de originalitate, a început să 
fie criticat și în URSS pentru intervenţia în Afganistan, care era 
departe de a avea sprijin unanim printre membrii Biroului Po- 
litic al PCUS. Dispariţia lui marchează sfârşitul unei epoci. Dar 
succesele Uniunii Sovietice din deceniul precedent nu împie- 
dică ţara să devină neguvernabilă. Or, dacă este ca URSS să 
mai fie o mare putere, conducerea sa trebuie să se afle în mâini 
puternice şi să ştie încotro se îndreaptă. 

URSS va trăi câţiva ani din elanul acumulat anterior şi din 
reputaţia pe care şi-a construit-o. Pentru Washington ea repre- 
zintă încă partenerul de neocolit al duopolului. Dar în zece ani 
întreg creditul său se va fi irosit. Iar la sfârşitul acestei perioa- 
dei, îi va rămâne atât de puţin, încât unii îi vor putea exagera 
chiar decăderea. 

La moartea lui Brejnev însă, suntem încă departe de ase- 
menea exagerări. E de admirat — într-un sistem care nu preve- 
de nimic relativ la succesiunea puterii şi în care de fiecare dată 
puterea se obține printr-o luptă complicată — rapiditatea cu care, 

la sfârşitul anului 1982, e desemnat succesorul lui Brejnev. 
Acesta va fi Iuri Andropov, despre care se știu puţine lucruri, 
şi mai ales faptul că, în echipa precedentă, a fost şeful KGB. 
În pofida trecutului său din timpul revoluţiei ungare din no- 
iembrie 1956, Andropov e socotit un om inteligent şi maleabil. 
Orbirea clasei politice occidentale din acea epocă e stupefian- 
tă, sau cel puţin asta lasă să se vadă reacţia ei. Occidentalii, 
în frunte cu americanii, au nevoie de un partener sovietic cu 
care să continue duopolul. În Polonia nu poate fi vorba de nor- 
malizare. Conflictul din Afganistan continuă. Disputa în jurul 
euro-rachetelor e în toi. 

În realitate, Uniunea Sovietică era atinsă de două maladii 
grave din care n-avea să-și mai revină. Prima este pierderea 
credinţei în propria misiune. Cândva ea întrupase o mare spe- 
ranță: avea un mesaj de transmis întregii lumi. De aici marea 
tensiune în care trăise înainte de război, în timpul a ceea ce 
fusese prezentat drept edificarea socialismului, apoi în timpul 
războiului împotriva nazismului şi chiar după război când in- 
stalase regimuri comuniste în Europa de Est şi în aproape în- 
treaga lume. Această tensiune stimulase energiile. Apoi rolul 
de stimulent l-a luat rivalitatea Est-Vest, care a făcut ca ideo- 
logia să treacă pe planul doi. Destinderea şi duopolul au făcut 
ca doctrina să devină un simplu accesoriu. Începând din 1975, 
criza ideologiei e totală. Doctrina marxist-leninistă şi-a pier- 
dut aproape întreaga autoritate. URSS a devenit o putere ca 
oricare alta, o putere a cărei singură ambiţie este să se afirme 
ca partener al Americii. 

A doua maladie este rigiditatea sistemului moştenită de la 
ideologia marxist-leninistă. Din momentul în care credinţa în 
instaurarea unei lumi mai echitabile n-a mai reprezentat un im- 
bold, deficienţele sistemului economiei de comandă s-au do- 
vedit mult mai mari decât cele ale liberalismului. Pentru a ţine 
pasul în competiţia cu America, cercetarea sovietică ar fi avut 
nevoie de un climat de libertate intelectuală care ar fi pus cu 
siguranță sub semnul întrebării ansamblul structurii politico-e- 
conomice a ţării. Reformatorii, ca şi patrioții, erau conştienţi 

că numai o deschidere către lume putea permite înnoirea so- 
cietăţii care, la rândul ei, avea să facă cu putință progresul ști- 
ințific şi economic. 

America trecuse printr-o perioadă de îndoieli în timpul pre- 
şedinţiei lui Jimmy Carter. Ea fusese batjocorită de ayatolahi, 
părea să-şi fi pierdut autoritatea morală, iar economia sa tre- 
cea printr-o criză. Dar își revenea și, sub preşedinţia lui Ro- 
nald Reagan, își relua locul în lume, ferm hotărâtă să câştige 
în competiția cu URSS pe care Reagan o caracteriza drept „Im- 
periu al răului“. 

Menţinând presiunea în dosarul euro-rachetelor, a căror am- 
plasare este acceptată de Germania, continuând dialogul cu ru- 
şii privitor la reducerea armelor nucleare, Reagan lansează în 
martie 1983 provocarea „războiului stelelor“, Iniţiativa de Apă- 
rare Strategică (IAS), care vizează nici mai mult nici mai pu- 
țin decât să creeze un sistem de arme antirachetă, un fel de 
„scut“ antiatomic menit să determine caducitatea arsenalului 
Uniunii Sovietice şi al altor puteri nucleare. Acest proiect ex- 
trem de ambițios, socotit nerealist în numeroase cercuri occi- 
dentale, a provocat o puternică undă de şoc asupra URSS, 
amenințată să piardă esenţa puterii sale în cadrul duopolului. 
Trebuia oare URSS să calce pe urmele Americii? Ar fi fost o 
provocare tehnică şi financiară la care ţara nu era capabilă să 
răspundă. Şi chiar dacă ar fi fost, tot n-ar fi reușit să împiedi- 
ce pierderea avantajului pe care Moscova şi-l crease cu mari 
cheltuieli pentru arsenalul său de rachete şi pentru flota sa na- 
vală, devenită a doua din lume. 

Din motive asemănătoare, Franţa era fundamental ostilă 
IAS, a cărei eficacitate o socotea mai mult decât problemati- 
că. Într-adevăr, Franţa risca să piardă în cele din urmă atuul 
pe care îl dădea politicii sale deținerea unui arsenal nuclear, 
redus la zero în raport cu Statele Unite, şi mâine poate şi în 
raport cu Uniunea Sovietică. În orice caz, atât pentru Paris cât 
şi pentru Moscova, cursa înarmărilor risca să fie relansată. Ame- 
rica reluase iniţiativa. 

Astfel, în 1983, duopolul mai era încă în funcțiune, dar ter- 
menii echilibrului se schimbaseră. America luase inițiativa în 
problema IAS, ca şi în cea a euro-rachetelor. URSS se afla în- 
tr-o poziție defensivă pe toate fronturile: pe frontul ideologic 
ca şi pe cel economic, pe frontul afgan ca şi pe cel polonez. 

În Polonia, decretarea legii marţiale a avut drept efect blo- 
carea unei evoluţii care ar fi făcut ca marele sindicat Solidar- 
nosc să devină un adevărat partid politic. Pentru Jaruzelski, 
legea marţială era şi calea de a evita o intervenție străină. Se 
poate spune că operațiunea a fost destul de bine primită, fiind- 
că țara era sătulă de greve şi de scăderea economică. Dar de 
aici până la „normalizare“ e o mare distanță. Puterea se sim- 
te destul de stăpână pe situaţie pentru a relaxa rigorile milita- 
re în decembrie 1982, adică la un an de la lovitura de forță. 
Ea acceptă vizita papei din 1983 şi întâlnirea dintre Ioan Paul 
al II-lea și Lech Walesa. Dar tensiunea n-a scăzut câtuși de pu- 
țin. Dimpotrivă, ea a culminat cu asasinarea în octombrie 1984 
a părintelui Popieluszko de către zbirii poliţiei politice. 

În domeniul economic, guvernul polonez nu reuşeşte să re- 
stabilească situația. Datoria externă creşte, fără o ameliorare 
semnificativă nici în planul consumului, nici în cel al proble- 
melor structurale. În definitiv, legea marțială şi guvernul mi- 
litar au pus capăt anarhiei şi au evitat o intervenţie străină, dar 
n-au restabilit pactul social. Va trebui așteptată venirea la pu- 
tere a lui Mihail Gorbaciov la Moscova pentru ca situaţia să se 
amelioreze într-adevăr în Polonia. 

După câteva succese inițiale, ofensiva sovietică din Afga- 
nistan a eșuat. La moartea lui Brejnev, Iuri Andropov încearcă 
să reducă implicarea ţării sale în conflict şi încearcă să găseas- 
că un compromis cu comandantul Massoud Ahmed Shah care 
luptă împotriva guvernului procomunist al lui Babrak Karmal. 

În consecință, anul 1983, „anul Andropov“, rămâne în is- 
torie drept anul succesului occidental în chestiunea euro-rache- 
telor, al blocajului din Polonia şi al împotmolirii în Afganistan. 
Inițiativa de Apărare Strategică a președintelui Reagan pune 
Kremlinul în încurcătură. Pentru Washington, bilanţul este de- 


DE LA DUOPOL LA HEGEMONIA AMERICANĂ 313 


parte de a fi deplin satisfăcător: în America Centrală apar miş- 
cări ostile Statelor Unite, dar intervenţia militară din Grenada 
are totuşi ceva derizoriu. 

Moartea lui Andropov este un eveniment important. Înlo- 
cuirea lui cu Konstantin Cernenko dovedește grava criză prin 
care trece conducerea URSS. Aproape imediat, întreaga lume își 
dă seama că șederea lui Cernenko la Kremlin va fi de scurtă du- 
rată. Nu numai că are o sănătate precară, dar este un aparat- 
cik care n-a luat parte niciodată la rezolvarea marilor probleme 
mondiale. E pur şi simplu distribuit într-un rol prea important 
pentru anvergura lui. Emanaţie a clanului conservator, el nu 
va reuși niciodată să se impună. Anul 1984 este pentru URSS 
un an de stagnare. În chip evident, Cernenko prezintă şi sem- 
nează texte redactate de conservatorii de la Kremlin, între care 
un loc de frunte îl ocupă Andrei Gromiîko. Această orientare 
are drept efect de a lăsa mână liber militarilor care încearcă o 
mare ofensivă în Afganistan. În ciuda câtorva succese, Arma- 
ta Roşie nu reuşeşte să îngenuncheze o gherilă din ce în ce mai 
înarmată şi subvenţionată de Pakistan și de Arabia Saudită, cu 
consimțământul binevoitor al Washingtonului. Cernenko le pro- 
pune americanilor să deschidă negocieri privind demilitariza- 
rea spațiului, menite să contracareze IAS. Americanii acceptă 
propunerea, şi vicepreşedintele Geroge Bush convine cu Gro- 
miîko, în ianuarie 1985, să angajeze convorbiri bilaterale privi- 
toare atât la armele strategice, la cele aşa-numite „cu rază medie 
de acțiune“, de tipul euro-rachetelor, cât şi la armele destina- 
te a fi instalate în spaţiu. Acest nou acord, care se va solda cu 
reluarea convorbirilor de la Geneva în martie, este o nouă ma- 
nifestare a duopolului, a cărui existență Moscova dorește din 
ce în ce mai mult s-o prelungească. 


La 10 martie 1985, Konstantin Cernenko, palid succesor al lui 
Lenin, Stalin şi Hruşciov, moare, înlocuitorul lui fiind desemnat 
în aceeași zi în persoana lui Mihail S. Gorbaciov, aflat în pli- 
nă ascensiune în Biroul Politic şi socotit deja drept numărul 
doi al regimului. Unui bătrân pe jumătate paralizat îi urmează un 

bărbat în puterea vârstei, deplin sănătos, un om deschis, sigur 
pe el. El se impune aproape imediat în fața comunităţii interna- 
tionale, apărând ca un șalanger al lui Ronald Reagan proaspăt 
reales în Statele Unite cu o majoritate excepţională. 

Cu toate acestea, în câţiva ani creditul lui Gorbaciov se va 
prăbuşi. Noul secretar general va încerca să reformeze Uniunea 
Sovietică. În această încercare el îşi va atrage sprijinul unei 
părți a opiniei publice din URSS şi din țările satelite. Câştigă 
o popularitate enormă în rândul partenerilor-adversarilor săi, 
respectiv în lumea occidentală. Reușește să îndepărteze clanul 
conservator aflat la putere la Kremlin încă de la căderea lui 
Hruşciov. Acţiunile lui Gorbaciov, atât în interior cât şi în ex- 
terior, sunt mai radicale decât ale lui Hruşciov. El declanşează 
o evoluţie ce nu se va mai opri decât odată cu destrămarea Uni- 
unii Sovietice, pe care noul secretar general nu voia decât s-o 
reformeze pentru a o face mai solidă şi mai durabilă. Sunt pu- 
ține în istorie exemplele de personalităţi care să se fi bucurat 
de un asemenea succes în rândul inamicilor şi să fi reprezen- 
tat un asemenea dezastru pentru propria tabără. 

La originea şi poate în centrul acestui paradox se află fap- 
tul că Uniunea Sovietică era încă, în 1985, produsul politicii şi 
viziunii lui Lenin şi Stalin. Desigur, în plan moral, intelectu- 
al şi filozofic, URSS nu se eliberase de moștenirea Rusiei. De- 
sigur, ea mai avea încă reflexele de mare putere corespunzătoare 
realităților geopolitice. Dar URSS nu era o ţară ca oricare alta: 
ea era clădită în jurul unei ideologii care stătea la temelia struc- 
turilor şi a puterii sale. Era guvernată potrivit unei logici pro- 
prii. Această originalitate era desigur exagerată de ideologii și 
lăudătorii săi, dar ea exista. Iar partidul, adevăratul sediu al pu- 
terii, era ilustrarea vie a acestui fapt, în opoziție cu suprastruc- 
turile statale lipsite de realitate concretă. Dreptul sovietic, legat 
de doctrina marxist-leninistă, nu avea acelaşi înțeles ca în alte 
țări. Reformarea unui atare complex era fără îndoială o sarci- 
nă imposibilă. Poate că ar fi fost preferabil ca o asemenea mi- 
siune să cadă în sarcina unei personalități mai puțin carismatice 
decât Gorbaciov. Luciditatea şi inteligența reformatorului. au 


DE LA DUOPOL LA HEGEMONIA AMERICANĂ 315 


fost poate prea puternice pentru un corp politic slăbit. Reme- 
diul a fost poate mai rău decât boala. 

În cursul celor șase ani care au trecut de la preluarea puterii 
de către Gorbaciov până la destrămarea Uniunii Sovietice, duo- 
polul instaurat la începutul anilor 1980 va continua mai întâi, 
în conformitate cu intențiile liderului de la Kremlin de a regândi 
politica externă a ţării sale în funcție de interesele sale. Într-o 
a doua fază, cursul evenimentelor devine prea impetuos pen- 
tru ca Gorbaciov să mai poată păstra controlul asupra lor. El 
încearcă atunci să utilizeze creditul de care dispune în Occi- 
dent pentru a evita o catastrofă. 

La început, noul secretar general trebuie să-și impună au- 
toritatea la Kremlin, în chiar sânul partidului. Iar aici nu are mâi- 
nile libere, în ciuda imensului prestigiu de care se bucură ca 
urmare a răsturnării vechilor structuri şi a deschiderii de noi 
perspective valabile atât în ochii celor responsabili cu econo- 
mia cât și în ochii simplilor cetăţeni. Lozincile sale, „peres- 
troika“ şi „glasnost“, sunt interpretate în mod diferit. Şi, deşi a 
abordat imediat reînnoirea în profunzime a structurilor parti- 
dului, el a avut de înfruntat rezistenţa aparatului care nu do- 
rea reforme. 

Aceste dificultăți interne nu-l împiedică pe Gorbaciov să-și 
pună pecetea pe politica externă a URSS, care va fi politica 
duopolului. El se afişează și se afirmă ca un partener solid, re- 
zonabil și credibil în domeniul negocierilor privind armele nu- 
cleare. La câteva zile de la preluarea puterii, el propune Statelor 
Unite înghețarea armamentelor strategice şi a euro-rachetelor 
din ambele tabere. Câteva luni mai târziu, ordonă un moratoriu 
unilateral asupra tuturor testelor nucleare până în decembrie 
1985 (până atunci URSS nu acceptase decât oprirea experien- 
telor în atmosferă). Un an mai târziu (în septembrie 1986), ac- 
ceptă principiul verificării la fața locului a măsurilor de limitare 
a armămentelor, principiu refuzat de Moscova până atunci. 

Aceste măsuri vorbesc despre o politică ce nu se va dez- 
minţi, dar ele coexistă cu altele care aduc aminte de înfrunta- 
rea americano-sovietică. URSS nu-şi abandonează partenerii 

din America Centrală sau din Africa, nu ezită să ia măsuri de for- 
tă. Aşadar, la Geneva, Ronald Reagan întâlneşte un Gorbaciov 
înconjurat de o aură fără precedent pentru un lider sovietic. Dia- 
logul începe cu o serie de propuneri de limitare sau de restrân- 
gere a armamentelor, unele dintre aceste propuneri rămânând 
simple declaraţii de intenții. 

În mare, e vorba pentru ambele părți de atingerea unor mari 
obiective. Pentru Washington și pentru Occident, e necesară 
găsirea unui echilibru al forțelor staționate în Europa care să 
facă imposibilă o lovitură de forță asupra Europei occidenta- 
le. Pentru Moscova, esenţial este să-l determine pe Reagan să 
abandoneze proiectul scutului atomic (LAS). Ambele părți se 
îndreaptă, potrivit unui calendar dificil, către concilierea ce- 
lor două obiective. Negociatorii lucrează pentru reducerea nu- 
mărului rachetelor cu rază medie de acțiune instalate în Europa, 
extinzându-și mandatul pentru a aborda reducerea și echilibrul 
în domeniul armelor tactice nucleare, ca şi în domeniul forțe- 
lor convenţionale. 

Negocierile privind armele strategice şi euro-rachetele se 
orientează spre abandonarea de către Statele Unite a IAS. Prin- 
cipalele etape sunt întâlnirile Reagan-Gorbaciov de la Geneva 
(19 noiembrie 1985), apoi de la Reykjavik (1 octombrie 1986) 
şi Washington (10 decembrie 1987). Fireşte, de fiecare dată, 
rezultatele negocierilor trebuiesc ratificate. În câteva împre- 
jurări, negocierile vor valora mai mult prin direcţiile adopta- 
te şi prin dialogul pe care-l instaurează decât prin rezultate. 
Constituirea arsenalelor nucleare răspunde unor considerente 
de logică internă legate de cercetare, de dezvoltare și de pro- 
ducerea armelor în cursul unui interval mare de timp. Pașii fă- 
cuți de Gorbaciov n-au fost răsplătiți prin abandonarea IAS, 
dar amenințarea cu „războiul stelelor“ a încetat să mai figure- 
ze în prim-planul preocupărilor. 

Duopolul a avut efecte şi în alte domenii. Gorbaciov a ac- 
ţionat rapid. Cu ocazia Congresului PCUS din februarie 1986, 
el a lăsat să se înțeleagă că URSS n-are nici un interes să ră- 
mână în Afganistan. Într-adevăr, Armata Roşie era ţinută în șah 

aici de gherilele sprijinite de majoritatea populaţiei afgane şi 
susținute de Pakistan, care le furnizează arme şi provizii lup- 
tătorilor, inclusiv renumitele „stingers“, arme antiaeriene care 
făceau ravagii în flota de elicoptere de asalt sovietice. Vor mai 
trebui să treacă însă doi ani până ce Gorbaciov va anunţa re- 
tragerea Armatei Roșii. 

Dar schimbarea cea mai importantă abia urmează. Ceea ce 
fascinează opinia publică avizată este transformarea URSS sub 
impactul reformelor. Căci climatul s-a schimbat şi el. Limbii 
de lemn, care fusese senzația perioadei precedente, îi urmea- 
ză un nou limbaj. Gorbaciov nu ezită să combată imobilismul 
şi „stagnarea“ ce caracterizaseră perioada anterioară. În ace- 
laşi timp, el îndrăzneşte să aducă un omagiu lui Stalin pentru 
meritele sale din timpul conflictului mondial. Gorbaciov tre- 
buie să-și consolideze puterea în fruntea partidului, şi o face 
cu mare bucurie. Îi îndepărtează din grupul de la putere pe V.V. 
Grişin, fost secretar de partid la Moscova, apoi pe Grigori Ro- 
manov, secretar de partid al oraşului Leningrad. ÎI folosește pe 
Egor Ligaciov, pentru ca apoi să-l îndepărteze din funcţii. În- 
noieşte profund componenţa Comitetului Central. În momen- 
tul congresului, face în așa fel încât jumătate dintre delegaţi 
să fie oameni noi. Pe scurt, preluarea puterii de către Gorba- 
ciov este un succes. În scurt timp reuşeşte să dea de înțeles că 
nu mai există tabuuri. Andrei Saharov părăseşte domiciliul obli- 
gatoriu la care-l condamnase regimul anterior. Intelectualii re- 
găsesc libertatea de exprimare. Scena politicii interne ruseşti 
se schimbă, mai ales la Moscova. Dar în cele din urmă, rezul- 
tatele sunt modeste pentru cetățeanul de rând, invitat să aibă în- 
credere şi să spere. Gorbaciov, admirat fără rezerve în Europa 
occidentală și în Statele Unite, nu beneficiază de o reputaţie 
asemănătoare la el acasă. El a dat un impuls societăţii sovietice, 
dar acest impuls n-a fost urmat de efecte în sectoarele-cheie. 
Fireşte, unii profită de situaţie pentru a acapara posturi: va fi 
cazul lui Boris Elțîn care devine secretar de partid al regiunii 
Moscova. Reformele nu ating însă bazele sistemului sovietic. 
La activul lui Gorbaciov se află măsurile luate pentru asigurarea 

legalităţii deciziilor guvernamentale, respectarea drepturilor 
omului, asanarea vieţii politice, lupta împotriva corupției. 

În plus, în aprilie 1986, Rusia trece prin cumplita catastrofă 
de la Cernobil, caz în care nici noua conducere politică a URSS, 
nici Gorbaciov n-au făcut figură prea onorabilă: încetineală în 
reacție, ezitări, întârzierea cu care s-a făcut evaluarea acciden- 
tului și s-au luat măsuri de limitare a consecințelor. Cazul nu-i 
va aduce chiar prejudicii noului secretar general, dar nici nu 
va veni în sprijinul lui. 

Începând din 1988, evenimentele se vor accelera. Încă de 
pe acum, unii lideri ai „partidelor frățeşti“ din Europa de Est 
sunt „îngrijoraţi“ de evoluţia situaţiei de la Moscova. Câţiva 
au înțeles imediat că reformele vor avea un efect de antrena- 
re ce nu va putea fi stopat. Este cazul Ungariei, unde un lider 
ca Imre Pozsgay crede că poate reconcilia societatea civilă cu 
doctrina. Imre Kadar, care deschisese calea reformelor econo- 
mice, este îndepărtat și înlocuit cu Karoly Grosz, decis să mear- 
gă către pluralism politic. Înlocuirea lui Kadar este una dintre 
primele schimbări produse în Europa de Est ca urmare a eve- 
nimentelor petrecute la Moscova după preluarea puterii de că- 
tre Gorbaciov. Dar lecţia Moscovei este greu acceptată de 
celelalte țări. Partidul comunist bulgar, fără îndoială cel mai 
supus, inventează un nou cuvânt ca să exprime sensul cuvân- 
tului „perestroika“. Celelalte partide oscilează între teamă și 
speranţă: speranţa de a putea să facă politica pe care o doresc; 
teama de a nu şti unde se opreşte evoluţia. Şi mai ales teama 
de a fi lăsate singure, fără sprijinul, nelipsit până atunci, al Ar- 
matei Roșii. 

Gustav Husak, omul „normalizării“ din Cehoslovacia, este 
cea de-a doua victimă a perestroikăi. El este înlocuit de Milos 
Jakes, un om mai tânăr, cu o imagine mai bună, dar care se cre- 
de că va duce aceeaşi politică. În această conjunctură dificilă, 
Jakes continuă să-i reprime pe intelectuali, mai ales pe cei din 
mișcarea Carta 77. Vaclav Havel este din nou condamnat şi 
întemnițat pentru nouă luni. Prietenii săi își pun speranţele în 
Gorbaciov. 

În România, Nicolae Ceaușescu, descumpănit de iniţiati- 
vele Moscovei, încearcă să-și consolideze puterea accelerând 
politica de „sistematizare“ care consta în distrugerea echilibru- 
lui sociocultural existent și înlocuirea lui cu o utopie ce tin- 
dea să unifice modul de viață urban cu cel rural. În acelaşi timp, 
el se angajează tot mai adânc în represiune și închide granițe- 
le. Opoziția sa față de perestroika e activă: împreună cu RDG 
și cu Cehoslovacia, încearcă să alcătuiască un fel de „front al 
refuzului“ ostil demersurilor lui Gorbaciov. 

Marea mișcare ce va duce la dezintegrarea sistemului so- 
vietic din Europa a venit însă din Polonia. În ciuda unei repri- 
mări viguroase, premierul Jaruzelski n-a reușit să „normalizeze““ 
țara. Chiar dacă puterea şi-a recăpătat încrederea în sine încă din 
decembrie 1982 şi a slăbit presiunea legii marțiale, renunțând 
la ea în 1986, este evident că n-a reușit să-i reducă la tăcere 
pe contestatari. Sindicatul Solidarnosc şi-a continuat activita- 
tea în clandestinitate. Walesa şi-a păstrat intact prestigiul. Si- 
tuaţia economică este dezastruoasă. Datoria externă a crescut. 
Dominația partidului comunist este cu atât mai contestată cu 
cât situaţia de la Moscova evoluează rapid. 

Salutând reformele din URSS, Jaruzelski a socotit fără îndo- 
ială că ele vor permite găsirea unei căi de mijloc între ambi- 
tiile sindicatului Solidarnosc şi menţinerea sistemului socialist 
în Polonia. În realitate, mişcarea inițiată în URSS a destabili- 
zat profund regimul militarilor. În octombrie 1988, socotind 
că a reuşit să reorganizeze în mod real sindicatele oficiale, pu- 
terea comunistă îi permite lui Lech Walesa să participe la o 
emisiune televizată împreună cu liderii sindicatelor autorizate. 
Ea se aşteaptă ca emisiunea să pună capăt „mitului Walesa“. 
Efectul este însă exact opus: cu prilejul emisiunii, Walesa își 
face reintrarea triumfală pe scena poloneză. El se impune ca in- 
terlocutor al guvernului pentru ieșirea din impas. Se convoacă 
o masă rotundă sub preşedinţia ministrului de Interne pentru 
a se semna un acord privitor la alegerile legislative. Sindica- 
tul Solidarnosc s-a simţit destul de puternic pentru a accepta 
propunerile abuzive ale guvernului: alegerile vor fi libere, dar 

două treimi din locuri vor reveni, în orice situaţie, partidului 
comunist şi aliaţilor săi. Alegerile reprezintă un succes masiv 
pentru Solidarnosc şi pentru opoziție. Tentativele de a forma 
un guvern alcătuit din oamenii sindicatului Solidarnosc şi din 
cei ai partidului comunist sunt respinse de Walesa. În cele din 
urmă, Jaruzelski e silit să-l numească prim-ministru pe Tade- 
usz Mazowiecki, consilier al lui Walesa (1 septembrie 1989). 

Germania de Est suferă din plin contaminarea exemplului 
polonez. Încă din primăvara anului 1989, în ciuda represalii- 
lor poliției politice, populaţia est-germană, conştientă că Ar- 
mata Roşie nu va interveni, începe să se manifeste activ. Pe de 
o parte, se organizează mari adunări — îndeosebi la Leipzig — 
în care se cere acordarea aceloraşi drepturi pe care URSS le acor- 
dă cetăţenilor săi. Pe de altă parte, tot mai mulți cetățeni est-ger- 
mani pornesc cu mașinile, prin Cehoslovacia, în Ungaria şi trec 
granița ungaro-austriacă pentru a se refugia în Republica Fe- 
derală. Mișcarea capătă o asemenea amploare încât regimul lui 
Erich Honecker ajunge să fie total desconsiderat. În ciuda spri- 
jinului cehoslovac, autorităţile est-germane nu reușesc să 
oprească hemoragia. De altminteri, Ungaria este complice la 
aceste plecări. 

În trei luni, regimurile comuniste din Europa Centrală și de 
Est se prăbuşesc ca nişte piese de domino. Honecker reușeş- 
te să-i adune la Berlin pe toți liderii din Pactul de la Varşovia, 
la 7 octombrie 1989, pentru aniversarea a patruzeci de ani de 
la crearea RDG. Va fi cântecul său de lebădă. Condamnat de 
Gorbaciov, el îi va ceda locul lui Egon Krenz la 18 octombrie. 
La 9 noiembrie Zidul Berlinului este dărâmat, ceea ce înseam- 
nă că URSS nu va face nimic pentru a-şi menţine poziţiile în ceea 
ce s-a numit „zona“ sa de influenţă. Referendumul privitor la 
alegerea preşedintelui Republicii Ungare este câştigat de opo- 
ziție, iar tranziția se face fără spasme. În Cehoslovacia, Jakes, care 
l-a înlocuit pe Husak, e socotit prea conservator și partidul îl 
preferă pe Urbanek. Oricum, evenimentele sunt acum contro- 
late de oamenii ieşiţi în stradă: agitaţii studențești în 17 no- 

iembrie, grevă generală în 27 noiembrie. La 29 noiembrie, sub 
presiunea unei manifestații enorme în Piaţa Venceslas, Vaclav 
Havel devine președintele republicii. 

În Bulgaria, după o călătorie la Moscova, Todor Jivkov cre- 
de că va reuşi să se menţină încă o dată la putere în ciuda schim- 
bărilor de la Kremlin pe care n-a ştiut să le prevadă. Dar ruşii 
îşi iau mâna de pe el şi, printr-o lovitură de palat în Biroul Po- 
litic, Jivkov este îndepărtat de la putere și înlocuit cu Petăr Mla- 
denov, veşnicul său ministru de Externe (10 noiembrie 1989). 

Cel mai dur lider din Europa de Est, Ceaușescu, este răstur- 
nat la 21-22 decembrie de o revoltă populară cu atât mai aprin- 
să cu cât regimul a rămas autoritar, iar evoluţia „democraţiilor 
populare“ nu-i dădea nici o şansă de supravieţuire dictatorului 
comunist. 

Acest extraordinar moment istoric n-ar fi putut avea loc dacă 
Moscova s-ar fi opus şi dacă nu l-ar fi stimulat chiar adoptând 
în URSS reforme socotite imposibile înainte de 1985. În mie- 
zul acestei tornade ce s-a abătut asupra Europei Centrale şi de 
Est se află dărâmarea Zidului Berlinului într-o atmosferă de 
mare entuziasm — semn, dacă mai era nevoie, al voinţei URSS 
de a înceta represiunea. Iar represiunea a apărut drept imposi- 
bilă în ochii lui Gorbaciov fiindcă în mod esenţial el era convins 
că URSS nu se mai putea menţine decât dacă se modernizea- 
ză. Represiunea n-ar mai fi fost posibilă decât prin întoarce- 
rea la politica din perioada Brejnev. Ea a fost într-adevăr pusă 
în practică în acel an, dar la Beijing. Gorbaciov a socotit că 
nu poate liberaliza economia fără a liberaliza politica. Pe de altă 
parte, pentru a-şi păstra poziţia în fruntea URSS, el avea ne- 
voie de continuarea dialogului cu Occidentul, lucru realizat cu 
prile jul întâlnirii din Malta cu George Bush (2 decembrie 1989). 

În marea tornadă care doboară regimurile comuniste din Eu- 
ropa Centrală și de Est, Comunitatea Europeană joacă doar un 
rol pasiv, doar rolul de exemplu. Elitele din țările europene afla- 
te în orbita Uniunii Sovietice, fie ele elite ale partidelor co- 
muniste formate la Moscova sau elite clandestine contestatare, 

erau fascinate de America şi de Alianța Nord-atlantică. Faţă 
de Europa se arătau mai sceptice, închipuindu-și că prosperi- 
tatea şi securitatea țărilor comunitare se datora Americii. De 
asemenea, ele nu credeau că între Franţa şi Germania avuse- 
se loc o adevărată reconciliere. Cu toate acestea, chiar fără să 
aibă o idee clară despre finalitatea şi funcționarea Comunită- 
ţii, aceste elite ale țărilor răsăritene doreau să stabilească re- 
laţii strânse cu Bruxelles. Aici se aflau, potrivit lor, cele mai 
importante surse de finanțare a economiilor lor, în afara FMI 
şi a Băncii Mondiale. Pentru Europa occidentală, cealaltă ju- 
mătate a Europei reprezenta o piaţă şi o zonă ce trebuia mo- 
dernizată, dacă n-ar fi decât pentru a controla fluxul migrator. 

Comunitatea Europeană a reflectat o clipă asupra dezvol- 
tării pe care trebuia s-o dea relaţiilor cu Europa Centrală şi de 
Est, dar în limita unei evoluţii gradate. Perspectivele unei ce- 
reri de aderare din partea uneia sau alteia din aceste țări pă- 
reau îndepărtate. În schimb, o evoluție precum cea pe care părea 
s-o propună perestroika era socotită plauzibilă şi de dorit. În 
aceste condiţii, instituțiile comunitare puneau pe picioare struc- 
turi capabile să distribuie ajutoare şi să evalueze impactul aces- 
tora, aşa cum se proceda cu țările asociate din Africa şi Caraibe. 

Șocul a fost neașteptat: CEE nu era pregătită să-i facă față 
pentru că dispunea de o slabă coeziune şi de un proiect nu foar- 
te clar. Or, tocmai în acești ani, reforma CEE bătea pasul pe 
loc. În februarie 1984, preşedintele Mitterrand constata că Eu- 
ropa semăna cu un „şantier abandonat“. Şantierul a fost redes- 
chis în 1985 şi a dus la semnarea Actului Unic care, în parte, 
a fost o cosmetizare a tratatelor de la Paris şi Roma aflate la 
baza CECO, CEE şi EURATOM; s-a creat astfel un ansam- 
blu coerent care întărea şi clarifica rolul Comisiei Europene 
şi al Parlamentului European, lărgind câmpul de acţiune al Co- 
munității către probleme sociale şi monetare, ca şi în direcția 
creării unui „spaţiu“ european. 

Toate aceste măsuri au fost luate la inițiativa președintelui 
Comisiei, Jacques Delors, a cărui acţiune a fost deosebit de efi- 
cace în trei mari direcții: funcționarea instituţiilor şi rolul Co- 

misiei în luarea deciziilor, adoptarea cartei sociale europene și 
a anexelor sale privind libera circulaţie în spațiul european; 
funcţionarea sistemului monetar european și pregătirea unei de- 
cizii privind crearea monedei unice. 

Celălalt aspect al Actului Unic a fost consacrat „cooperă- 
rii în domeniul politicii externe“, şi s-a limitat la acest aspect. 
Deşi obiectivul declarat a fost acela de a „formula și aplica în 
comun o politică externă europeană“, Actul Unic nu trece din- 
colo de generalizarea consultărilor. Tot ce aduce el nou este 
„instituționalizarea“ acestor consultări, care rămân totuşi nepu- 
tincioase în caz de incapacitate de a defini o atitudine comu- 
nă. Cel mult se convine că statele membre trebuie să se abțină, 
„în măsura posibilului“, de a se opune formării unui consens; 
cu alte cuvinte, unii se pot abține şi pot să nu sprijine o pro- 
punere de acţiune în domeniul politicii externe. Se pare că atât 
se putea obține în privinţa metodelor de cooperare în dome- 
niul relaţiilor externe. 

Evident, CEE n-a avut de făcut față singură evoluţiei dra- 
matice din țările Pactului de la Varşovia: pentru Alianța 
Nord-atlantică noua situaţie a avut consecinţe geostrategice și 
geopolitice evidente. Pe de altă parte, cum duopolul funcţiona 
încă, problema aceasta a fost inevitabil înscrisă pe ordinea de 
zi a dialogului sovieto-american. Astfel, în ultimul trimestru 
al anului 1989, s-a conturat o competiţie între Alianţa Nord-a- 
tlantică şi Comunitatea Europeană, conștiente ambele de în- 
semnătatea evenimentelor ce se petreceau în Est şi preocupate 
de rolul ce avea să le revină. Faptul cel mai derutant în această 
competiție este acela că, în mare măsură, statele concurente 
sunt membre în ambele organizaţii. În consecință, opţiunea lor 
pare legată de concepția privind rolul lor în Europa și rolul pe 
care l-ar putea pretinde o Europă unificată. În această privin- 
tă, trebuie să constatăm și să subliniem că soarta Europei Cen- 
trale și de Est n-a lăsat indiferentă opinia publică occidentală, care 
a reacționat extrem de prompt şi pozitiv la evenimente specta- 
culoase cum au fost căderea Zidului Berlinului, revenirea lui 
Vaclav Havel sau revoluţia din România. Conducătorii Europei 

de Vest au înțeles deci că țările lor și CEE așteptau ca ei să 
facă ceva pentru ţările est-europene. 

În schimb, avantajul Alianţei Nord-atlantice ţinea de fap- 
tul că Statele Unite fac parte din ea. Washingtonul a fost luat pe 
nepregătite, la fel ca țările din Europa de Vest. Dar aflându-se 
în fruntea Occidentului din 1945, SUA au reacționat mai re- 
pede și mai bine. America a luat evenimentele drept ceea ce 
erau: o victorie pentru Vest, fără să-şi pună prea multe întrebări 
cu privire la consecințele pe termen lung. Pe termen scurt, vic- 
toria însemna că centrul Europei înceta să mai fie o zonă peri- 
culoasă, că Armata Roşie urma să se retragă în granițele URSS. 
Occidentalii obțineau subit, fără nici un conflict, ceea ce ce- 
ruseră dintotdeauna. Statele Unite au manevrat astfel încât re- 
tragerea sovietică să fie definitivă, fără ca Uniunii Sovietice 
să-i fie acordată vreo garanţie imediată în acest sens. Pentru 
aceasta, America și Uniunea Europeană au manifestat reținere, 
limitându-se să declanșeze desființarea Pactului de la Varşo- 
via, fără a încerca să obțină beneficii imediate de pe urma aces- 
tei desființări. 

Există totuși o excepţie: reunificarea Germaniei. Încă de la 
căderea Zidului Berlinului (9 noiembrie 1989), era clar că Ger- 
mania se va reunifica. Înţelepciunea manifestată la Bonn, în rân- 
dul aliaților, în guvernul est-german, în rândul poporului german 
de o parte și de alta a frontierei intergermane a permis evita- 
rea unui derapaj şi realizarea rapidă a reunificării Germaniei. 

Pentru un observator al situaţiei europene în perioada 
1949-1989, ceea ce s-a petrecut depăşeşte orice închipuire. Așa 
cum au arătat gravele crize din 1949, 1960, 1983, întreg siste- 
mul european al războiului rece, al destinderii şi al duopolu- 
lui se baza pe prezența Armatei Roşii la Berlin. Tabăra sovietică 
din Europa se putea prăbuşi numai dacă Armata Roşie era si- 
lită să părăsească Berlinul. Lucru evident dacă se ia în calcul 
faptul că ansamblul construcției politico-militare a URSS în 
Europa se sprijinea pe cele 20 de divizii rusești staționate în 
Germania de Est şi în Berlinul de Est. Ipoteza retragerii forțe- 
lor rusești părea însă de negândit. Iată de ce François Mitte- 

rand (şi ca el și alți lideri europeni) nu putea crede că Gorba- 
ciov avea să abandoneze, fără luptă şi fără o lovitură de stat 
militară, moştenirea lui Stalin în Europa, pe care succesorii săi 
s-au străduit atât s-o păstreze. 

Criza din Europa de Est a avut loc, poate, într-un moment în 
care, pe frontul intern, Gorbaciov era silit să asculte de refor- 
mişti. Poate că această criză a fost prea profundă și n-a per- 
mis puterii centrale sovietice să treacă la represalii, aşa cum 
făcuse în august 1968 în Cehoslovacia. Fapt este că abando- 
narea Berlinului de către URSS rămâne inexplicabilă, cel pu- 
tin în felul în care a fost făcută. 

Și aici înțelepciunea occidentalilor a fost mare: motivul pro- 
fund al acestei înțelepciuni ar putea fi teama trezită de marele eve- 
niment care se profila: reunificarea Germaniei (teamă evidentă 
la F. Mitterrand și la Margaret Thatcher). În vreme însă ce oc- 
cidentalii călcau ca pe ouă, cancelarul Helmut Kohl, cu sânge 
rece, cu energie și curaj, a condus în chip strălucit procesul re- 
unificării, acordând sovieticilor tot ceea ce aceştia puteau cere, 
fără a pierde timpul. Victorie pentru Germania, desigur, pentru 
poporul german, dar și pentru Europa şi pentru Occident în ge- 
neral, căci analiza care arăta că fără reunificare nu poate exista 
pace în Europa nu-și pierduse deloc valabilitatea. 

Această formidabilă lovitură de teatru n-a fost evident cu pu- 
tință decât prin bunăvoința lui Gorbaciov. S-ar părea că, din 
punctul său de vedere, era mai important să aibă mâinile libere în 
Europa decât să menţină trupele ruseşti în zona de ocupaţie, 
căci aceasta îi permitea să reînceapă o politică activă după de- 
fensiva temătoare din timpul lui Brejnev. Așadar, succes pentru 
Germania, pentru Alianța Nord-atlantică, pentru ideea europea- 
nă. Dar reunificarea germană era, într-un sens, mai ușoară de- 
cât reunificarea Europei, căci în al doilea caz nu existau structuri 
de sprijin pentru popoarele Europei Centrale şi de Est, în timp 
ce bogata RFG a putut să-și asume costurile şi responsabilită- 
tile reunificării. 

De acum înainte începe o competiţie între Statele Unite (şi 
Alianța Nord-atlantică) pe de o parte, şi Comunitatea Europeană 

pe de altă parte, pentru a câştiga bunăvoința țărilor din Europa 
de Est și mai ales pentru a lua conducerea mișcării. În aceas- 
tă întrecere, Americanii și forurile atlantice au un atu decisiv, 
în timp ce CEE nu poate oferi decât o soluţie pe termen lung. 

Atuul americanilor este protecția față de o eventuală întoar- 
cere a ruşilor, sovietici sau nu. După divina surpriză a căderii 
comunismului în Europa de Est, America — şi numai ea, cu ar- 
senalele sale — putea acorda garanții acestor țări sărăcite care 
manifestau o mare neîncredere față de Moscova. Iată de ce, ac- 
ționând rapid, ba chiar menţinând dialogul cu URSS, Ameri- 
ca a propus Europei de Est crearea Consiliului Consultativ al 
Atlanticului de Nord (COCONA), care sub pretextul coope- 
rării organiza un nou echilibru de forțe în Europa, extinzând 
garanţiile americane la toate statele europene şi promițând tot- 
odată Uniunii Sovietice că această sporire a forțelor militare 
nu va fi îndreptată împotriva sa. 

Victoria Statelor Unite în Europa de Est a fost completă. 
Întrecută rapid de America și de Alianţa Nord-atlantică, Co- 
munitatea Europeană a părut abulică. O tentativă de a lua ini- 
țiativa în problemele europene a fost totuşi făcută — proiectul 
„Confederaţiei Europene“ lansat de președintele Mitterrand. 
Caracterul pozitiv al acestui proiect ținea de faptul că prin el Co- 
munitatea Europeană oferea Europei de Est pe cale de a se eli- 
bera cadrul imediat al unei alianţe politice cu întreaga Europă 
de Vest. Garanţiei acordate de America, F. Mitterrand îi adăuga 
o garanţie europeană, atât de europeană încât în concepția pre- 
ședintelui francez confederaţia, deschisă sovieticilor, arăta clar 
că intenţiile CEE erau curate şi că nu era vorba de a exclude 
Rusia, sau, mai rău, de a uni Europa împotriva ei. Nici nu mai 
era nevoie de America aici: reunificându-se, Europa devenea 
un partener al celorlalte mari puteri. 

Unic proiect susceptibil de a rivaliza cu cel american, „Con- 
federaţia“ a fost un eșec, nu numai fiindcă partenerii Franței 
n-au vrut să audă de el, ci şi, mai ales, fiindcă statele din Euro- 
pa de Est l-au respins. Pentru partenerii occidentali, inițiativa 
franceză avea dezavantajul de a veni după propunerea ameri- 

cană pe care majoritatea o aprobase deja. Mai presus de toa- 
te, în domeniul securității şi al apărării, europenii, cu privirea 
aţintită asupra dezechilibrului de forţe din interiorul Alianţei, 
care constituie argumentul forte al „atlantiştilor“, nu voiau să 
acționeze fără americani. Or, nu era greu de înțeles că oferta fran- 
ceză avea o puternică tentă de anti-americanism. 

Cu toate acestea, opoziția cea mai radicală a venit din par- 
tea est-europenilor înșiși, şi mai ales a lui Vaclav Havel care 
fusese totuşi, împreună cu F. Mitterrand, principalul artizan al 
formulei Confederaţiei. Opoziția sa se explică prin faptul că pro- 
punerea franceză făcea loc URSS şi încerca dimpotrivă să în- 
depărteze Statele Unite. Între garanţia militară a Statelor Unite, 
înscrisă în filigran în propunerea NATO, şi Confederație, or- 
ganism politic lipsit de garanţia armelor nucleare, est-europe- 
nii n-au ezitat s-o aleagă pe prima. 

În competiția dintre Comunitatea europeană şi Alianța Nord-a- 
tlantică pentru reconfigurarea spațiului european, victoria a re- 
venit Alianţei. La drept vorbind, era a doua sa victorie, prima 
fiind cea a menţinerii existenţei sale. În timp ce pactul de la 
Varşovia s-a dizolvat, NATO -— simbol, e drept, al victoriei în 
războiul rece — s-a menţinut. Imediat s-au auzit voci care vor- 
beau despre eventuala sa lărgire. Prelungind existența Alianţei, 
americanii — care joacă în cadrul ei, în chip natural, rolul cel 
mai important, ca unii ce controlează toate mijloacele — şi-au 
dat seama că această organizaţie le sporeşte puterea şi le dă 
mijloace politice și juridice absolut excepţionale (aşa cum va 
şi arăta viitorul). Pentru țările din Europa Centrală şi de Est, 
menţinerea Alianţei era o garanţie de securitate, şi viitorul a 
arătat şi în acest caz ataşamentul lor la această organizație. 

Frustrarea vest-europenilor provine din această incapacitate 
a Comunităţii Europene de a influenţa istoria Estului Europei. 
Ca şi în momentul crizei de la Suez, marile puteri europene — 
Franţa, Germania, Marea Britanie, Italia — n-au avut decât o 
influență marginală asupra cursului evenimentelor. Oricât de im- 
portant ar fi Actul Unic sau realizarea pieţei interne comune, 
ele nu se pot compara cu prăbuşirea blocului țărilor satelite ale 

URSS. Europa nu s-a pregătit pentru aceste evenimente sur- 
prinzătoare dar nu imprevizibile. O dată mai mult, la fel ca în 
1947-1948 când sub presiunea Moscovei s-au instaurat regi- 
murile comuniste, la fel ca în 1956 când a avut loc revoluţia 
maghiară, ca în august 1968 când a avut loc criza cehoslova- 
că, sau ca în decembrie 1981 când s-a decretat legea marțială 
în Polonia, Europa n-a putut face nimic. Sau mai degrabă n-a 
putut face decât atât cât i-au permis Statele Unite în cadrul 
Alianţei Nord-atlantice. 

Până în momentul scrierii acestor rânduri această enormă 
frustrare n-a dus la o trezire. Dimpotrivă, CEE n-a găsit altă re- 
zolvare a neputinței sale decât aceea de a face un pas care s-o 
confirme şi mai mult: anunţându-și intenţia de a-și deschide 
larg porţile țărilor candidate, ceea ce înseamnă că Europa re- 
nunţă practic la posibilitatea de a duce o politică independen- 
tă. Iar pentru ca frustrarea să devină umilință, va trebui doar 
ca Statele Unite să ia poziţie cu privire la aderările la Comu- 
nitatea Europeană, cu privire la ritmul şi ordinea lor. 

Invitată să-şi deschidă porţile țărilor din Europa Centrală 
şi de Est, Comunitatea a început într-adevăr destul de rapid ne- 
gocierile. Acest aspect al noilor relaţii va interveni în rolul ju- 
cat de Comunitate în momentul crizelor din Balcani. Oricât ar 
fi fost de umilitoare aceste dezvoltări, ele nu sunt decât pre- 
lungirea marii decepții suferite de Europa occidentală ca ur- 
mare a incapacității sale de a influența viitorul continentului 
şi reconfigurarea spaţiului european. 

Atitudinile adoptate de Franța, de Marea Britanie şi respec- 
tiv de Germania au fost diferite, deși toate trei au reflectat re- 
pretul de a nu participa în mai mare măsură la evenimentele 
din 1989. 

Pentru Germania, căderea Zidului şi cea a regimurilor co- 
muniste au reprezentat accidente pozitive. Cancelarul Kohl, care 
a fost prost primit la Berlin imediat după căderea Zidului, a 
reuşit unificarea în pofida criticilor ce i-au fost adresate de a 
fi favorizat Estul Germaniei când s-a pronunțat pentru schim- 
bul paritar între marca est-germană şi cea vest-germană. Aşa 

cum o vor arăta însă evenimentele viitoare, costul reunifică- 
rii avea să fie mult mai mare decât fusese prevăzut, dar esen- 
țialul era atunci deja realizat. 

Reconfigurarea Europei oferea Germaniei şanse istorice. În 
Comunitatea Europeană a celor Șase, şi chiar a celor Cinci- 
sprezece, Germania ocupa o poziţie excentrică. Ea a solicitat de 
aceea o reechilibrare mai întâi spre Austria, apoi spre Baltica. 
Căderea Zidului i-a oferit o perspectivă geopolitică mai satis- 
făcătoare, fiindcă acum Comunitatea urma să se extindă spre 
Est. Germania vedea aici două avantaje. Mai întâi acela de a 
stabili cu Polonia relaţii cordiale bazate pe recunoașterea sta- 
tutului teritorial postbelic şi pe o adevărată reconciliere. În al 
doilea rând, Germania nu putea fi decât întărită în sânul Co- 
munităţii de aderarea ţărilor din Est vecine cu ea, unde indus- 
tria şi comerțul german ocupă primul loc. 

Pentru Marea Britanie, extinderea către est e departe de a 
fi binevenită. Reticenţele primului-ministru Margaret Thatcher 
față de această evoluţie au fost deosebit de puternice. Regatul 
Unit nu s-a simțit niciodată în largul său în această parte a lu- 
mii. Spre deosebire de Germania, Anglia nu-şi întărește pozi- 
ţia odată cu aderarea Poloniei sau a Republicii Cehe. Singurul 
avantaj pentru ea este reducerea perspectivelor federale ale pro- 
iectului european odată cu sporirea numărului de membri ai 
Comunităţii. Într-o situaţie ce reproduce mai degrabă un mo- 
del interguvernamental decât unul „comunitar“, Anglia se bucu- 
ră că nu mai trebuie să aleagă între europenizarea politicii sale 
şi preocuparea de a rămâne cât mai aproape posibil de Statele 
Unite. 

Franţa a fost marea perdantă. Mai înainte pledase pentru o 
reechilibrare a Comunităţii în Sud. Ea a fost susținătoarea pri- 
mirii Greciei şi, după ceva mai multe ezitări, a Spaniei şi Portu- 
paliei. Fiindcă, spre deosebire de Anglia, a dus multă vreme o 
politică activă în Europa de Est, ea dorea nu doar o reechilibra- 
re în Est, ci și o deschidere. Polonia, Cehoslovacia, România, 
Iugoslavia au avut relaţii strânse cu Franţa în secolele al XIX-lea 

şi al XX-lea. Aceste ţări îi datorează enorm. Nu se punea așa- 
dar în nici un caz problema să fie date deoparte. Dar în joc pă- 
rea să fie chiar destinul Comunităţii. Efectele perverse au apărut 
în ochii liderilor francezi cu o claritate absolută, ceea ce a dus 
la propunerea Confederaţiei și la declaraţiile lui François Mit- 
terrand care amâna aderările cu 20-30 de ani. Ţările est-euro- 
pene n-au prea apreciat ceea ce li s-a părut a fi un joc dublu: 
entuziasm de fațadă, respingere de fond. În plus, țările cele mai 
legate de Franţa au fost şi cele care s-au lovit de cele mai mari 
dificultăți la ieşirea din comunism (Iugoslavia, România). 

Fiecare din cei trei parteneri ai Europei occidentale — Fran- 
ţa, Germania, Marea Britanie — a beneficiat deci mai mult sau 
mai puțin de pe urma sfârșitului comunismului în Europa de 
Est. Toate au fost însă în egală măsură frustrate, fiindcă n-au 
fost actorii acestei răsturnări. Statele est-europene datorează 
Moscovei eliberarea de comunism şi de tutela Armatei Roşii. 
Așa cum datorează Statelor Unite protecţia care le-a consoli- 
dat situația. Europa, ca atare, n-a ştiut şi n-a putut să adopte 
inițiativele ce se impuneau. Ea n-a făcut decât să urmeze Ame- 
rica. Acum, ea se pregăteşte să facă gesturile dorite de America, 
ceea ce nu-i va întări poziţia în lume. 


Când victoria Statelor Unite asupra Uniunii Sovietice a de- 
venit totală, duopolul a încetat să funcţioneze. El a fost util în 
momentul reunificării germane. După aceea însă, dezechilibrul 
a devenit prea mare. Şi el a crescut şi mai mult odată cu sfârşi- 
tul URSS. Duopolul a cedat deci locul hegemoniei americane. 


XIV 
O lume unipolară 
(1991-2004) 


Sfârşitul URSS. — Dezmembrarea sa. — Conflictul Gorba- 
ciov-Elţin. — Criza Rusiei. — Conflictele din Iugoslavia: frus- 
trările europenilor. — Războiul din Golf; — Cele două surse ale 
diplomaţiei americane. — Alianța Nord-atlantică — instrument al 
diplomaţiei americane. — Lumea și Europa după criza irakiană. 


Căderea Zidului Berlinului la 9 noiembrie 1989 a însemnat 
un cutremur pentru întreaga zonă de influență instaurată de Sta- 
lin în Europa, de la Marea Baltică până la Marea Neagră și la 
Marea Adriatică. Cele 20 de divizii ruseşti staționate în RDG 
au fost retrase în URSS. A trecut vremea în care Gorbaciov îi 
spunea lui François Mitterrand că, în ziua în care va aduce vor- 
ba despre retragerea forțelor sale de la Berlin, va fi înlocuit 
peste noapte de un mareșal al Armatei Roșii. Spre surprinderea 
lumii întregi, singurul contencios sovieto-germano-american 
a fost cel privitor la compensațiile financiare reclamate pen- 
tru plecarea soldaților ruși din fosta RDG. 

Niciodată, poate, o situație atât de explozivă n-a avut un dez- 
nodământ atât de pașnic, atât de liniștit ca retragerea armate- 
lor ruseşti din centrul Europei, cu armele lor atomice, cu 
echipamentele şi instalaţiile lor. Acest eveniment extraordinar 
a fost cu putință numai datorită duopolului, adică datorită com- 
plicităţii între liderii celor două mari puteri şi datorită dialo- 
gului existent între ei. Americanii aveau nevoie de Gorbaciov, 
se înțelege așadar că au făcut tot ce le-a stat în putință pentru 
a-i ușura sarcina. În ceea ce-l priveşte, Gorbaciov avea și el ne- 
voie de americani pentru a se menţine la putere şi pentru a-și 
consolida autoritatea asupra URSS. 

Sfârşitul dominaţiei sovietice asupra jumătăţii răsăritene a 
Europei n-a reprezentat decât preludiul unui alt eveniment mult 
mai important: prăbuşirea Uniunii Sovietice. Aceasta, creată 
îndată după revoluţia bolşevică din 7 noiembrie 1917, reunea 
între granițele sale ansamblul teritoriilor acumulate de țarii ruși 
începând din secolul al XVII-lea. URSS era un imperiu multi- 
rasial, multinațional, compus din cincisprezece republici care 
cuprindeau fiecare republici federative şi regiuni autonome. În 
pofida caracterului său oficial foarte descentralizat, Uniunea 
Sovietică era în realitate extrem de unitară, ţinută cu mână de 
fier de către partidul comunist, veritabil ciment ideologic şi po- 
litic al țării, precum şi de către Comitetul de Stat al Securită- 
ţii Interne (KGB) şi Armata Roşie. 

În 1985, când se lansează perestroika, coeziunea Uniunii 
Sovietice nu e pusă sub semnul întrebării. Partidul, cu cei 20 de 
milioane de membri ai săi, impune întregii uniuni rețeaua struc- 
turilor sale aflate sub autoritatea Comitetului Central, acesta 
din urmă ţinut în mână de Biroul Politic şi de Secretariatul par- 
tidului condus de Secretarul General, Mihail S. Gorbaciov. 
Acesta a abandonat încă din 1985, fără să o spună, „doctrina 
Brejnev“, adică dreptul de a interveni în afacerile interne ale 
unei țări membre a lagărului socialist în numele „internațio- 
nalismului proletar“. Doctrina, pusă în practică la Praga în 1968, 
a fost batjocorită şi condamnată în Occident. Ea era fără în- 
doială un semn de slăbiciune, deoarece contrazicea caracterul 
mesianic al marxism-leninismului. Era însă logică în perioa- 
da defensivă prin care trecea URSS. 

Gorbaciov încercase să le propună vest-europenilor un sub- 
stitut al vechii ordini: edificarea a ceea ce numea „casa comu- 
nă europeană“ care trebuia să înlocuiască organizaţiile deja 
existente sau aflate în stadiu de proiect în Vest ca şi în Est, si- 
tuându-se deasupra lor. Ideea părea o prelungire a CSCE in- 
stituită prin acordul de la Helsinki din 1975. 

În afara acestei propuneri, trebuie recunoscut că Gorbaciov 
s-a aflat în recul pe toată linia. Chiar înainte de căderea Zidu- 
lui Berlinului, armata sovietică este retrasă din Afganistan; fo- 

carul revoluționar din Nicaragua este abandonat; relațiile cu 
Cuba se deteriorează. În schimb, Gorbaciov îl va vizita pe papă, 
va decide importante măsuri unilaterale de dezarmare nuclea- 
ră care deschid calea acordului de la Washington de la 1 iunie 
1990 cu George Bush (pas important, urmat de un nou pro- 
gres în acelaşi domeniu la 31 iulie 1991 la Moscova). Aces- 
tea sunt cu adevărat ultimele manifestări ale duopolului: 
Gorbaciov face încă impresie şi se impune în lumea relaţiilor 
internaționale. Practic însă este un partener care şi-a pierdut cre- 
ditul şi nu va trece mult până ce va fi îndepărtat de la rezolva- 
rea marilor dosare. 

Prăbuşirea Uniunii Sovietice a fost provocată de încerca- 
rea brutală de a face reforme, începută fără un obiectiv foarte 
clar de Gorbaciov, care de altfel nici n-a reuşit s-o stăpânească. 
În faţa partidului comunist sprijinit ferm pe doctrina sa, deve- 
nit conservator de câţiva ani buni, un reformator ca Gorbaciov 
trebuia să înceapă prin a zdrobi centrele de rezistență poten- 
țială din partid, armată şi KGB, instituţii pe care se rezema în- 
tregul edificiu. Se ştie de altminteri că momentul cel mai dificil 
în viața unui stat este acela în care începe reformele. 

Suntem siliţi să constatăm că Uniunea Sovietică s-a descom- 
pus deopotrivă pe plan intern şi pe plan extern. Lupta pentru 
putere s-a desfășurat între un grup conservator, păzitor al doc- 
trinei, şi un „partid al transformării“ care preconiza o ruptură 
radicală cu trecutul, instituirea unui sistem cu adevărat demo- 
cratic şi trecerea la economia de piaţă. Aceste reforme au fost 
propuse şi parțial realizate mai mult ca o schiță, ca și cum „mâna 
invizibilă“ atât de dragă economiei clasice engleze ar fi putut 
de una singură să reinstaureze ordinea. De aici a rezultat în chip 
aproape automat o scădere masivă a producției şi a schimbu- 
rilor, o depreciere a monedei, o penurie generală, în timp ce unii 
— prin mijloace ce aminteau de practicile mafiote — acumulau 
averi scandaloase. 

Democratizarea anunțată n-a făcut decât să încurajeze po- 
poarele Uniunii Sovietice să folosească prilejul pentru a se le- 
păda de dictatura partidului comunist care, încă de pe vremea 

lui Stalin, se sprijinise pe dominaţia ruşilor în cadrul URSS. 
Aceştia din urmă nu sunt doar poporul cel mai numeros, al- 
cătuind cea mai mare parte a celor cincisprezece republici, ci 
Şi, mai ales, elementul federator al întregului imperiu. Proce- 
sul de descompunere a Uniunii Sovietice începe în două re- 
giuni în care dominaţia comunistă, şi mai înainte țaristă, a fost 
mereu pusă sub semnul întrebării. Cea dintâi este regiunea Ca- 
ucazului unde Rusia s-a impus cu dificultate în secolul al 
XIX-lea. Încă din 1988, conflictele dintre armeni şi azeri, în- 
tre georgieni şi minoritățile republicii fragilizează întreaga zonă. 
La Baku şi la Erevan se organizează uriaşe demonstraţii de pro- 
test. Între Armenia și Azerbaidjan izbucnesc lupte violente în 
jurul regiunii Nagorno Karabah, populată majoritar de armeni. 
Situaţia nu e mai ușoară nici în Georgia, atacată de propriile 
minorități musulmane, folosite cândva de puterea sovietică îm- 
potriva majorităţii creştine a republicii. 

Celălalt focar de contestare a autorităţii centrale se situea- 
ză în Ţările Baltice, aruncate de Istorie între lumea germani- 
că (Liga hanseatică și Cavalerii teutoni) şi cea slavă. După o 
perioadă de stăpânire rusească de două secole, Țările Baltice 
şi-au dobândit independența după Primul Război Mondial. Oda- 
tă cu acordurile Ribbentrop-Molotov, ele trec din nou sub do- 
minaţie rusească şi vor rămâne aşa şi în 1945, după trei ani de 
ocupație germană. În perioada sovietică, Ţările Baltice au fost 
nevoite să primească un mare număr de emigranți ruși și ucrai- 
neni, ceea ce a modificat echilibrul etnic intern. Dată fiind evo- 
luţia Poloniei după 1989, cele trei țări şi-au cerut autonomia 
şi în curând independența. Într-adevăr, e mai presus de orice 
îndoială că cele trei țări au un trecut şi o cultură fundamental 
diferite şi uneori chiar opuse Rusiei. De aici o îndelungată lup- 
tă pentru independență a popoarelor baltice (Şi în primul rând 
a lituanienilor), luptă în care logica şi consecvenţa se află de 
partea lor, în timp ce improvizaţia şi contradicţiile sunt de par- 
tea rușilor. În ciuda unei reprimări ce culminează în ianuarie 
1991 la Vilnius, cele trei republici își dobândesc independenţa. 

În vreme ce reformele bat pasul pe loc, iar cele adoptate au 
efecte devastatoare asupra Uniunii Sovietice, în vreme ce URSS 
se dezagregă, la Moscova se dezlănțuie lupta pentru putere. Ea 
îi opune pe Gorbaciov şi pe Boris Elțîn care câștigase cândva 
cu brio funcţia de secretar de partid al regiunii Moscova la ce- 
rerea aceluiași Gorbaciov. 

În înfruntarea cu Elțîn, Gorbaciov poate conta pe imensul 
prestigiu internațional dobândit din 1985, care a făcut din el răs- 
fățatul Occidentului. Poate conta de asemenea pe partid, care l-a 
ales la Congresul al XXVII-lea al PCUS din februarie 1986 şi 
l-a reales la Congresul al XXVIII-lea din iulie 1990, de data 
aceasta într-un climat extrem de degradat. El l-a înlăturat pe 
Egor Ligaciov, socotit o clipă drept un posibil rival sprijinit 
de nomenclatură. În septembrie 1988 el accede la funcţia de 
preşedinte al Uniunii Sovietice, post onorific cândva, dar care 
acum trebuie obținut prin sufragiu universal, ceea ce-i conferă 
legitimitate şi autoritate. Firește, Gorbaciov rămâne Secretar 
General al PCUS, iar în Sovietul Suprem, aflat acum în sesiu- 
ne cvasipermanentă, își află o tribună pe măsură. Marele său 
talent politic îi permite să conducă dezbaterile, în ciuda mul- 
titudinii de partide şi a lipsei lor de simţ de răspundere. 

În opoziţie cu el, Boris Elțîn, vechi aparatcik ca și el, dema- 
gog ca şi el, dar ştiind să-și aleagă mai bine colaboratorii şi ceva 
mai perspicace decât el, dând în plus dovadă de un curaj de 
netăgăduit și de o inteligență foarte vie. Elțîn nu are reputația 
lui Gorbaciov. Îi place să bea și e mai puţin stăpân pe el. Re- 
trogradat din postul său de la Moscova (la sfârşitul anului 1987), 
după doi ani în carea avut tot timpul să-și facă o clientelă po- 
litică, el se folosește de prilejul reformelor care încearcă să de- 
termine alegerea noilor președinți ai republicilor prin sufragiu 
universal direct şi își depune candidatura la președinția Rusiei. 
Candidatură care se dovedeşte un succes, de vreme ce câştigă 
peste jumătate din voturi (57%). În lupta împotriva lui Gorba- 
ciov, el dispune acum de importantul atu de a fi ales al poporu- 
lui, ceea ce adversarul său nu e încă. 

Din acest moment, strategia lui Elțîn constă în a se impu- 
ne ca președinte al Rusiei. El nu se opune, ba chiar dimpotri- 
vă, naționalismului celorlalte republici, în vreme ce Gorbaciov 
e silit să se agaţe de resturile URSS. Deşi a dat semnalul unei 
mișcări a cărei logică este demolarea vechiului cadru al Uniunii 
Sovietice, Secretarul General se vede nevoit să combată sepa- 
ratismul republicilor. 

Ultima perioadă de existență a Uniunii Sovietice este cea a 
înfruntării dintre cei doi oameni politici, pe fondul unui apel 
la naționalism: naționalism sovietic pentru Gorbaciov, adică men- 
ținerea puterii centrale pe ansamblul teritoriului URSS, chiar 
dacă în cadrul unei noi constituții; naționalism al republicilor, 
îndemnate să-și reclame independenţa în perspectiva mai mult 
sau mai puțin vagă a unei apropieri reciproce dacă interesele 
comune o vor cere. 

Naționalismul rusesc înseamnă de la bun început că Repu- 
blica Rusă, de departe cea mai bogată, va înceta să suporte chel- 
tuielile pentru alte republici „asistate“. URSS trece atunci 
(1990-1991) printr-o perioadă în care tensiunile centrifuge se 
înmulțesc. După republicile transcaucaziene şi baltice, e rân- 
dul republicilor din Asia Centrală. Gorbaciov pune capăt încer- 
cării de independenţă a Republicii Moldova (decembrie 1990), 
dar nu poate împiedica alte republici să-și proclame voinţa de 
a deveni stăpâne pe propriile resurse naturale. Pentru a evita 
dezmembrarea ce pare iminentă, Gorbaciov invită republicile 
să organizeze referendumuri privind menţinerea uniunii, refe- 
rendumuri la care nu participă nici republicile baltice, nici Mol- 
dova, nici republicile transcaucaziene. Totuşi rezultatul e pozitiv, 
cu două treimi din voturile exprimate favorabile menţinerii — 
dar e un rezultat fără viitor. 

Rivalitatea dintre cei doi oameni politici nu-i împiedică să 
fie complici în acţiunea de lichidare a moştenirii URSS din vre- 
mea lui Stalin şi Brejnev. Misiunea de a provoca spasmul care 
va pune capăt Uniunii Sovietice le-a revenit însă tocmai par- 
tizanilor acestui URSS. În timp ce nouă republici încearcă din 
greu să reînnoade firele unui pact federal, Gorbaciov lucrează 

la redactarea unui nou program al partidului pentru viitorul con- 
gres. Sunt ştiri care provoacă amărăciune în rândul conserva- 
torilor. Nici măcar în ochii lor stagnarea din perioada Brejnev 
nu reprezenta o soluţie, dar prăbușirea, sub Gorbaciov, li se pare 
o catastrofă. Ca s-o oprească, așadar, un grup de conservatori 
din partid profită de plecarea lui Gorbaciov în concediu în Cri- 
meea pentru a organiza o lovitură de stat, prost pregătită, prost 
plănuită, încredințată unor oameni mediocri, lipsiţi de perso- 
nalitate și lipsiți de un lider (19 august 1991). Se pare chiar că 
conjuraţii au sperat să-l atragă de partea lor pe Secretarul Gene- 
ral, ba i-au trimis chiar o delegaţie care n-a reușit să-l convingă. 
În realitate, eşuarea puciului i se datorează lui Elțîn care li 
se opune conjuraţilor într-un mod dramatic, suit pe un tanc. 
El este deci omul cel mai hotărât, iar hotărârea lui se impune. 
Ghennadi lanaev şi ceilalți conjurați, între care şeful KGB şi 
ofițeri superiori, încep să dea semne de slăbiciune, sunt mai 
ales incapabili să acţioneze. În 48 de ore conjuraţia eșuează, 
Elțîn reuşind să determine arestarea principalilor lideri ai jun- 
tei. Gorbaciov se întoarce din Crimeea sigur că revine la pu- 
tere. Nici vorbă însă de aşa ceva. Timp de alte câteva luni, 
Gorbaciov va mai impresiona lumea occidentală: va fi parte- 
nerul lui George Bush în acțiunea de reducere drastică a nu- 
mărului de ogive nucleare în cele două tabere; va deschide la 
Moscova conferința la vârf a CSCE; va vizita Spania și Fran- 
ţa. Dar puterea nu se mai află în mâinile sale. Structura Uni- 
unii Sovietice se destramă pe zi ce trece. Ucraina şi Bielorusia 
nu mai vor să audă de „Centru“. În jurul Rusiei se pune pe pi- 
cioare Comunitatea Statelor Independente, formulă vagă şi goa- 
lă de conţinut care marchează sfârşitul dezmembrării URSS 
şi începutul unor noi relații între republicile sovietice. 
Sfârşitul URSS s-a produs la doi ani de la căderea lui Cea- 
uşescu, unul dintre ultimii lideri comuniști din Europa de Est. 
Este o perioadă extrem de scurtă. Schimbarea de regim s-a fă- 
cut cu un minimum de victime. Ea pune capăt duopolului a că- 
rei ultimă manifestare este acordul americano-sovietic privitor 
la reducerea ogivelor nucleare (iulie 1991). Statele Unite sunt 


338 NOUA ORDINE INTERNAȚIONALĂ 


preocupate de trecerea armelor atomice în proprietatea state- 
lor succesoare ale URSS, în special Kazahstanul, dar şi Ucrai- 
na şi Bielorusia. 

Fascinate de preşedintele Gorbaciov, Statele Unite l-au spri- 
jinit pe acesta din punct de vedere financiar, cum a făcut-o şi 
Europa. Dar impactul politic al sprijinului acordat asupra aces- 
tui proces a fost foarteredus. În momentul puciului din august 
1991, a fost evident că președintele Mitterrand, poate pentru că 
dorea succesul conjuraților, n-a avut cine ştie ce obiecții la adre- 
sa lor. Chestiunea a rămas deci pur sovietică. 

În ce o priveşte, Europa n-a avut nici o influență asupra 
cursului evenimentelor. Principala consecință asupra relaţiilor 
internaționale a fost încetarea duopolului și începutul hegemo- 
niei americane. 


Istoria universală nu se oprește în ziua de Crăciun 1991, 
odată cu dispariția URSS. Triumful democraţiei în varianta sa 
occidentală n-a adus nici pacea, nici respectarea dreptului la 
care sperau unii. Nedreptatea este tot atât de intolerabilă: cei pu- 
ternici au în continuare dreptate în faţa celor slabi; pe scurt, 
lumea nu s-a schimbat cu adevărat: unele iluzii s-au spulbe- 
rat, dar sunt înlocuite cu altele, primite, ca şi cele dinaintea lor 
cândva, cu entuziasm. 

În ceea ce priveşte Europa și principalele puteri ale Euro- 
pei occidentale, raporturile de forțe cu principalii poli ai po- 
liticii internaționale nu s-au ameliorat. Și lucrurile stau așa fiindcă 
Europa n-a reuşit să-și joace cartea în marea răsturnare care a 
cuprins continentul în ansamblul său. Am văzut că marea oca- 
zie reprezentată de căderea Zidului Berlinului n-a provocat ini- 
țiativa ce-ar fi repoziționat Europa în rândul actorilor importanți 
ai politicii internaționale. Ea s-a mărginit să urmărească eve- 
nimentele și să-și declare sentimentele, fără să treacă la fapte. 
Faptele au fost apanajul Statelor Unite care i-au luat pe euro- 
peni pe nepregătite şi le-au impus viziunea lor asupra lumii. 
Cu prilejul prăbuşirii Uniunii Sovietice, rolul Europei a fost 
şi mai neînsemnat: nu s-a născut nici o idee privind un parte- 

neriat cu Rusia. Adevăratul partener vor fi Statele Unite, nu 
Europa. 

Istoria deceniului dintre căderea lui Gorbaciov şi zilele noas- 
tre arată cât de puţin a făcut Europa pentru a reocupa în Concer- 
tul internațional locul la care îi dădeau dreptul bogăţia, puterea 
şi cunoștințele sale. Perioada este jalonată de decepții și nu este 
lipsită de probleme: criza succesiunii regimurilor comuniste din 
Balcani şi din Caucaz, crizele din Orientul Apropiat; noua con- 
figuraţie a lumii asiatice, ca să nu le amintim decât pe cele mai 
importante. Faţă de toate acestea, timiditatea şi teama Europei, 
Şi mai cu seamă a celor trei parteneri: Franța, Germania, An- 
glia, sare în ochi. Să fie oare un semn de îmbătrânire a aces- 
tor societăţi? Să fie o imitare lașă a Statelor Unite? Într-un 
moment în care Rusia începe să-și fixeze o nouă misiune, în care 
China își consolidează poziţiile, Europa se mai caută încă. 


De la prăbuşirea URSS, cele mai grave crize europene au 
fost cele care au afectat Iugoslavia unde, în pofida veleităților 
de a interveni, Uniunea Europeană n-a reușit să se mobilizeze 
în chip eficient. 

Se ştia că Iugoslavia, aşa cum o organizase Tito, nu va fi 
viabilă în lipsa unui regim de mână forte. Se mai ştia că fron- 
tierele interne ale republicii federative nu coincideau nici cu 
cele moștenite din trecutul istoric, nici cu cele etnice. Se știa 
că echilibrul naţiunilor ce alcătuiau statul iugoslav nu cores- 
pundea realităților umane ale țării. Drama iugoslavă a fost o lun- 
pă succesiune de conflicte a căror listă nu e sigur că s-a încheiat. 
Paradoxal în această chestiune este că toată lumea a privit cu 
conştiinţa împăcată spre Iugoslavia câtă vreme ea a stat sub 
autoritatea lui Tito. Mulţi europeni admirau pe atunci origina- 
litatea politicii sale de nealiniere, de „autogestiune“ în dome- 
niul economic, unitatea ţării dincolo de diversitatea sa. Or, toate 
problemele erau de pe atunci prezente, şi numai ignoranţa poa- 
te explica mirarea provocată de conflictele ce au durat zece ani. 

Istoria Iugoslaviei în această perioadă aduce aminte de ma- 
rea mișcare a naționalismelor care a provocat prăbuşirea URSS: 

naționalismul sârb, naționalismul croat, naționalismul albanez, 
toate însoțite de o foarte puternică încărcătură emotivă, isto- 
Trică, religioasă sau culturală, şi uneori și de considerente econo- 
mice şi financiare. Mai interveneau şi ambițiile personale ale 
unor lideri carismatici şi naționaliști care voiau, fiecare, să fie 
conducători în propriile republici: Slobodan Miloșevici în Ser- 
bia, Franjo Tudjman în Croaţia, Alia Izetbegovici în Bosnia, 
Kiro Gligorov în Macedonia. La acestea se adăugau disputele 
ireductibile şi violenţa. Ceea ce trebuie reținut însă este nepu- 
tința Europei, antrenată în reacţii sentimentale şi cu atât mai 
frustrată cu cât intervenţia ei nu făcea decât să sporească ra- 
dicalismul protagoniştilor. Schematic, se poate spune că, in- 
tonând acelaşi imn al drepturilor omului şi al apărării păcii, 
țările europene aveau fiecare scopuri diferite. Pe de o parte, 
Germania, Austria şi Italia priveau cu ochi buni dizolvarea fe- 
deraţiei iugoslave, creată în 1918 împotriva lor pentru a limita 
ambițiile italiene în Marea Adriatică şi a pune o stavilă expan- 
siunii germane în Europa Centrală. Aceste țări erau favorabi- 
le dezmembrării Iugoslaviei. Pe de altă parte, Franţa și Regatul 
Unit susțineau menţinerea federaţiei şi doreau să creeze ansam- 
bluri multinaționale și multiconfesionale funcționale. 

Compromisul, care nu mulțumea pe nimeni, între aceste două 
tendinţe — una aliniată Croaţiei şi Sloveniei, cealaltă Serbiei —, 
a dus la formula Bosniei care trebuia să rămână multinațională 
Şi să trăiască cu aceleași contradicții ca şi cele ale fostei Iugo- 
slavii. Acestea din urmă însă au fost atât de mari încât o încer- 
care a vest-europenilor de a ajunge la un acord pe baza negocierilor 
interguvernamentale n-a putut conduce decât la tratarea efec- 
telor şi nu a cauzelor. Dar nici în acest cadru, reprezentat de 
forțele menite să-i separe pe combatanți, Europa n-a reușit în 
misiunea pe care şi-a propus-o. A fost necesară intervenţia Sta- 
telor Unite care au pus în joc mijloace militare atât de mari și 
au manifestat o asemenea hotărâre încât beligeranţii au fost si- 
liți să accepte condiţiile americane. 

Eşecul european în Iugoslavia — în Slovenia, în Croaţia şi 
mai ales în Bosnia — a provocat în opinia publică europeană un 

sentiment de frustrare considerabil. Într-adevăr, pe cât de ne- 
săbuită ar fi părut înfruntarea Uniunii Sovietice în culmea pu- 
terii sale de către europeni, dată fiind disproporția raportului de 
forțe, pe atât acest conflict limitat, care opunea parteneri cu 
un comportament ce contravenea tuturor interdicţiilor contem- 
porane, părea să fie la îndemâna europenilor și în conformi- 
tate cu datoria lor morală. Or, Europa — respectiv grupul țărilor 
angajate în procesul unificării europene — nu s-a dovedit capa- 
bilă de acțiune nici pe plan moral, nici pe plan militar și nici pe 
plan politic. Tot ce a reuşit să facă a fost să joace un strălucit 
rol secundar și să completeze forțele militare americane. Aceas- 
tă frustrare a fost mult mai mare decât cea provocată de inca- 
pacitatea de intervenţie în cazul căderii Zidului Berlinului. 

Criza din Kosovo n-a făcut decât să agraveze deziluzia Eu- 
ropei. Intervenţia militară — nu o interpunere mai mult sau mai 
puţin eficace ca în Croaţia sau în Bosnia, ci o intervenţie puni- 
tivă — a fost realizată în totalitate de americani, cu mijloace efi- 
ciente, firește, care au făcut ca prestigiul europenilor să iasă și 
mai șifonat. Faptul însuşi că a trebuit cerut ajutorul american 
pentru această expediție menită să-l forțeze pe Miloşevici să 
pună capăt acțiunii sale represive din Kosovo este grăitor pen- 
tru slăbiciunile Uniunii Europene (ca şi ale Rusiei). 

În schimb, Statele Unite au avut satisfacția să constate că 
Alianţa Nord-atlantică „întărită“ putea reprezenta pentru ei un 
cadru juridic şi moral ce le permitea să acționeze fără riscul unui 
veto în Consiliul de Securitate al ONU, cum se putea întâm- 
pla şi cum s-a şi întâmplat în cazul conflictului din Kosovo. 
Europa s-a dovedit incapabilă să joace un rol într-o regiune din 
imediata ei apropiere, împotriva unui adversar slab condam- 
nat de întreaga comunitate internațională — şi asta nu fără, ci cu 
acordul puterii hegemonice. Spre deosebire de ea, Statele Uni- 
te se afirmă drept unic pol al vieţii internaționale. Acesta este 
rezultatul crizelor iugoslave. Uniunea Europeană iese din aces- 
te tragedii mai slabă decât înainte, mai desconsiderată în termeni 
reali, în ciuda bogăției sale şi a unui discurs care, din păcate, 
se dovedeşte tot mai mult a fi foarte departe de realitate. Ea 


342 NOUA ORDINE INTERNAȚIONALĂ 


şi-a dat pe faţă abulia, incapacitatea de a-şi asuma responsa- 
bilități, precum și docilitatea față de Statele Unite. Lucru ade- 
vărat, în pofida diferențelor de nuanţă, atât pentru Franţa cât şi 
pentru Germania sau Marea Britanie. 


Crizele din Caucaz n-au provocat în Europa occidentală o 
emoție comparabilă cu cea provocată de crizele din Balcani. 
E adevărat că republicile caucaziene erau sovietice cu mult îna- 
inte de Primul Război Mondial. Ficţiunea potrivit căreia ele 
erau state independente era şi mai departe de realitate decât în 
cazul „democraţiilor populare“ din Europa comunizate înce- 
pând cu 1945. Destinul lor — spre deosebire de al statelor bal- 
tice, de pildă —părea să fie înscris în cel al CSI sau al structurii 
politice ce avea să succeadă URSS. Lucru adevărat chiar şi pen- 
tru Cecenia, în favoarea căreia opinia publică vest-europeană 
s-a ambalat şi nu foarte: reacţia Occidentului s-a limitat la exer- 
citarea unei presiuni mult mai mici decât în cazul Iugoslaviei. 
Faptul poate fi explicat prin trei motive: primul este depărta- 
rea geografică şi dificultatea de a stabili o comunicare; al doi- 
lea ţine de faptul că Rusia, chiar foarte slăbită, continuă să fie 
o putere de prim rang înzestrată cu arsenale nucleare enorme 
— e mai ușor să-l bombardezi pe Miloșevici decât pe Elțîn sau 
pe Putin; în sfârşit, americanii nu ţin neapărat la prezența euro- 
penilor în această regiune și n-au nevoie de ei acolo. Existenţa 
unor imense rezerve de gaz natural și de petrol în Turkmenis- 
tan şi Kazahstan se află în atenţia strategilor americani şi a ma- 
rilor societăţi petroliere americane. În jurul Mării Caspice, în 
Azerbaidjan, în Cecenia şi în Asia Centrală se joacă o formi- 
dabilă partidă, ai cărei actori principali sunt americanii şi ruşii, 
cu caucazienii sau asiaticii pe post de figuranți. 


Și în conflictul irakiano-kuweitian europenii au fost invitați 
să joace rolul de forțe de completare pe lângă cele americane. 
Criza este bine cunoscută. După un lung război între Iran şi 
Irak, dezastruos pentru ambele părți, Irakul s-a lansat într-o ope- 
rațiune militară împotriva Kuweitului. Nu e locul să ne între- 

băm aici dacă dosarul irakian nu e cumva mai puţin încărcat 
decât s-a pretins, nici de a desluși care a fost meritul Irakului 
în războiul cu Iranul. Ocupând Kuweitul la 2 august 1990, Ira- 
kul a fost condamnat de comunitatea internațională, şi nici unul 
dintre membri permanenţi ai Consiliului de Securitatea nu s-a 
folosit de dreptul de veto pentru a se opune rezoluțiilor ONU: 
embargo, sancțiuni economice, retragere necondiționată a ar- 
matei irakiene, utilizarea tuturor mijloacelor pentru a-l deter- 
mina pe Saddam Hussein să renunțe la ocuparea Kuweitului. 
La expirarea ultimatumului, fixată în funcţie de pregătirile mi- 
litare, forța îndreptată împotriva Irakului a intervenit. Opera- 
țiunea a fost înainte de toate un război american care a pus în 
joc forţe enorme reunite într-o coaliție aproape mondială. Uni- 
unea Sovietică a lui Gorbaciov, care mai exista la acea dată, 
este oficial într-un acord deplin cu Statele Unite, deși nu par- 
ticipă la operaţiunile militare. Marea Britanie şi Franța trimit la 
fața locului unități importante, și la fel fac mai multe țări ara- 
be: Arabia Saudită, Egiptul, Siria. Armata americană suportă 
greul campaniei, cu un corp expediționar de 500 000 de oa- 
meni (față de 35 000 de britanici și 15 000 de francezi), 1 300 
de avioane şi fantastice mijloace.materiale. 

E limpede că în acest conflict europenii au cântat după par- 
titura impusă de americani. Dacă Marea Britanie s-a ilustrat 
prin colaborarea strânsă cu americanii, nu același lucru se poa- 
te spune despre Franţa care a încercat să joace rolul unui inter- 
mediar onest înainte de începutul ofensivei împotriva Irakului. 
Umilinţa îndurată de europeni e mare, căci nici Franța, nici Ma- 
rea Britanie, în ciuda participării lor la conflict, nu sunt invi- 
tate la semnarea acordului de pace. Le va reprezenta la Conferința 
de la Madrid din 30 octombrie 1991 numai președintele în exer- 
cițiu al Consiliului de Miniștri al Comunității Europene. Re- 
uniunea este, în principiu, co-prezidată de Statele Unite şi 
Uniunea Sovietică, dar aceasta îşi va înceta existența două luni 
mai târziu. 

Războiul din Golf, care se încheie în momentul dispariției 
URSS şi al destrămării duopolului, reprezintă simbolul unei 

lumi unipolare în care Europa nu-şi găseşte locul pe care po- 
pulaţia şi forța ei economică ar trebui să i-l garanteze. 

Conflictul israelo-arab este un alt simbol al neputinței Eu- 
ropei. După câteva tentative, precum declaraţia de la Veneţia 
privind dreptul poporului palestinian la un stat propriu, euro- 
penii sunt siliți să se resemneze şi să constate că n-au drept la 
cuvânt într-una dintre cele mai grave probleme ale lumii con- 
temporane, ale cărei consecinţe riscă să afecteze chiar conti- 
nentul lor. 


Criza cea mai gravă care afectează relaţiile euro-america- 
ne la începutul secolului XXI este, fără nici o îndoială, cea pro- 
vocată de intervenţia americană în Irak (martie 2003). Ea a 
debutat printr-o acţiune comună a europenilor și americanilor, 
soldată cu o rezoluţie adoptată în unanimitate de Consiliul de 
Securitate, care le punea în vedere irakienilor să permită libe- 
rul acces al inspectorilor ONU în locurile de producere şi de 
stocare a armelor de distrugere în masă, precum și să distrugă 
aceste arme. 

Folosind drept pretext amânările și reaua-voinţă a irakie- 
nilor, guvernul american sporeşte tensiunea amenințând cu in- 
tervenţia militară. Franța şi Germania s-au opus acestei acțiuni 
unilaterale şi au formulat exigenţa ca nici o acţiune armată să 
nu aibă loc fără votarea unei noi rezoluţii care să constate rea- 
ua-credință a Irakului și existența armelor de distrugere în masă. 
Regatul Unit a socotit şi el preferabil recursul la rezoluția ONU, 
fără să facă însă o condiţie din această opțiune. 

Guvernul american, se ştie, a trecut peste obiecțiile franco- 
germane, aprobate de mai mulți membri ai Uniunii Europene 
şi de Rusia, în timp ce Marea Britanie, dimpotrivă, s-a alătu- 
rat poziţiilor americane. Consiliul de Securitate, sesizat cu un 
proiect de rezoluţie pentru autorizarea intervenţiei, l-a respins. 
Washingtonul a trecut totuşi la ofensivă şi a ocupat Irakul. 

Această acţiune, pe care nu e necesar s-o detaliem aici, a pro- 
vocat o undă de şoc care a zguduit sistemul de securitate colec- 
tivă al ONU, a slăbit Alianța Nord-atlantică şi a divizat Europa. 

Într-adevăr, America nu s-a limitat să ignore recomandările co- 
munităţii internaționale aşa cum rezultă ele din Carta Naţiu- 
nilor Unite, ci a mers mai departe, luând decizii care contrazic 
în totalitate spiritul şi litera Cartei ONU. 

Alianţa Nord-atlantică, mobilizată în acest scop de Washing- 
ton, s-a divizat. Cât despre Europa, ea a fost zguduită de dispu- 
ta dintre cei care au aprobat inițiativa americană şi cei care i-au 
fost ostili. Celor dintâi, în frunte cu Marea Britanie, li s-au ală- 
turat aproape toate statele candidate la Uniunea europeană (Po- 
lonia, Cehia, Ungaria, România etc.), ca şi statele membre care 
acordă prioritate relației lor cu Statele Unite (îndeosebi Spa- 
nia şi Italia). 

Criza s-a derulat pe fundalul amenințării teroriste, care ră- 
mâne extrem de gravă. Efectul atentatelor din 11 septembrie 2001 
de la World Trade Center din New York a fost că America a 
devenit conștientă de vulnerabilitatea ei şi a purces la organi- 
zarea relaţiilor internaţionale în acord cu un cod de comporta- 
re a cărui respectare numai ea o poate impune. Gestionarea 
crizei irakiene trebuia să permită demonstrarea acestui fapt şi 
totodată să constituie un pas pe calea structurării lumii occi- 
dentale al cărei lider America vrea să fie. 


Diplomaţia americană are două surse principale de inspi- 
rație. Una este „wilsonismul“, după numele preşedintelui care 
şi-a pus pecetea pe acordurile de pace semnate în 1918. Ea se 
sprijină pe valorile Statelor Unite: drepturile omului, demo- 
craţia, dreptul popoarelor la autodeterminare. Un corolar al 
„wilsonismului“ este acela că justifică intervenții pentru com- 
baterea mizeriei, subdezvoltării și dictaturilor. 

Cealaltă sursă, mai tradițională, este „realpolitik“, numită 
de Henry Kissinger „rațiune de stat“. Ea determină Statele Uni- 
te să acţioneze în întreaga lume în funcţie de interesele lor, ceea 
ce America a făcut dintotdeauna. 

Granita între cele două surse e destul de dificil de trasat. Cel 
mai adesea intervențiile americane sunt justificate în numele 
principiilor de drept. Ceea ce nu împiedică guvernul american 

să acționeze uneori cu un cinism desăvârşit. Aşa s-a întâmplat 
în Vietnam şi Cambodgia, unde războiul a fost purtat în nume- 
le unor principii, deşi în realitate rațiunile au fost geopolitice. 

Amestecul acestor două surse de inspiraţie, pe care Henry 
Kissinger îl pune pe drept cuvânt în valoare, conferă demer- 
sului diplomatic american acel caracter ambiguu care îi este 
propriu — excepţie face aici perioada președinției lui Richard 
Nixon. E adevărat că Statele Unite nu sunt singurul stat care 
vrea să demonstreze că politica sa ţine seama de principiile mo- 
rale la care subscrie. În numele altor principii, şi Uniunea So- 
vietică îşi justifica imperialismul. Alte state au procedat şi 
procedează la fel. 

Istoria ultimilor cincizeci de ani reamintește că Statele Uni- 
te au luat, cu nenumărate prilejuri, decizii care au fost în fa- 
voarea europenilor. Așa s-a întâmplat cu Planul Marshall, cu 
Alianţa Nord-atlantică şi, pe un plan mai general, cu politica 
de „containment“ a comunismului. Chiar dacă a fost conce- 
pută şi aplicată la Washington, această linie de conduită n-a 
împiedicat consultările cu europenii. Ea fost urmată cu fermi- 
tate dar şi cu moderație. Chiar şi politica lui John Foster Dul- 
les, caracterizată drept „brinkmanship“, adică o politică dusă 
pe marginea prăpastiei, a fost întotdeauna preocupată să evi- 
te un conflict mondial sinucigaş. 

Deşi e greu de deslușit, în fiecare caz în parte, componen- 
ta idealistă şi cea realistă care au motivat diplomaţia america- 
nă, trebuie reamintit că, imediat după război, America a fost 
singura țară care poseda arma atomică. Or, ea a acţionat cu o 
mare moderație, ceea ce alte state, desigur, n-ar fi făcut. Nu e 
mai puțin adevărat că America, țară ce respectă democrația, a 
modificat cu de la sine putere atitudini ce păreau criticabile pri- 
vite din afară şi care au fost chiar condamnate în interior. For- 
ţa Americii nu e doar militară sau economică, ci și morală. 

Ceea ce nu înseamnă, aşa cum a arătat-o criza irakiană, că 
Statele Unite ar fi gata să se supună unor îndemnuri ale comu- 
nității internaționale potrivnice intereselor lor. Stă mărturie aici 
atitudinea faţă de Naţiunile Unite. Organizaţia s-a schimbat mult 

din 1945. Americanii se așteptau să obțină un acord fundamen- 
tal în privința Cartei, care să permită prevenirea conflictelor 
sau cel puţin să prevadă măsuri de restabilire a păcii. Or, s-a 
văzut că lărgirea ONU n-a fost în beneficiul Washingtonului. 
Americanii au fost din ce în ce mai mult zugrăviți ca niște ipo- 
criți care-şi ascund ambițiile în dosul frumoaselor principii. 
Opoziția manifestată adesea față de proiectele americane, în 
particular la ONU, a determinat administrația americană să gă- 
sească un alt vector cu pondere asupra politicii internaționa- 
le. ONU nu mai este instrumentul prioritar al politicii americane. 
În aceste condiţii, politicienii americani par să dorească să pri- 
vilegieze Alianţa Nord-atlantică. Evident, America se simte mai 
în largul său cu aliaţii ei, cu atât mai mult cu cât unii dintre 
aceştia sunt cunoscuţi ca fiindu-i „clienți“. Misiunea Alianţei 
s-a schimbat: acum ea este invitată să intervină alături de Ame- 
rica, sau mai degrabă sub comanda ei, în treburile lumii, fie 
pentru a controla o criză, fie pentru a se opune altor actori ai 
vieţii internaționale. După prăbușirea Uniunii Sovietice, NATO 
Şi-a pierdut vocația de „apărătoare a lumii libere“. Ea este mai 
degrabă instrumentul democraţiilor occidentale de menţinere 
a păcii și de gestionare a crizelor. 

Se adaugă la aceasta şi un alt considerent: ca să rămână pri- 
ma putere mondială, America trebuie să acționeze în aşa fel 
încât să nu dea loc la contestări ale superiorității sale. Prin ur- 
mare, Alianţa Nord-atlantică este un mijloc eficace de a închi- 
de calea veleităților europene de independență care s-ar putea 
solda în cele din urmă cu schimbarea jocului internațional în- 
tr-unul mai complex, în care Europa occidentală ar fi un mem- 
bru activ al comunităţii internaționale. Trecutul acestei cooperări 
atlantice, împărtășirea aceloraşi valori democratice, originea 
creştină comună sunt atuuri de care America nu ezită să se fo- 
losească în sprijinul unei politici în care factorii de putere sunt 
amestecați cu cei ce ţin de idealul democratic. 

Tocmai în acestă perspectivă reprezintă proiectul european o 
problemă pentru Statele Unite. Este oare rezonabilă ideea că țări 
având o grandioasă istorie şi o lungă tradiţie de independență 

în materie de relații internaționale s-ar putea mulțumi cu ro- 
lul de secund şi de client al Americii? Conflictul din Kosovo 
a prilejuit câteva reflecții în acest sens. Războiul dus de ame- 
ricani a provocat numeroase rezerve. Francezii n-au avut de fapt 
nici un cuvânt de spus. Drept răspuns la această revendicare, 
americanii au repus pe tapet ideea de parteneriat (propusă deja 
de J.F. Kennedy în 1963 şi de Richard Nixon în 1973) vizând 
să stabilească un anumit echilibru între cele două maluri ale 
Atlanticului. Acest parteneriat se limitează până în prezent la 
repartizarea sarcinilor de apărare (presupusă a fi comună, dar 
există oare o ameninţare care să merite acest nume?), adică la 
a-i determina pe europeni să plătească o parte din bugetul glo- 
bal de apărare, corespunzătoare produsului lor intern brut. Par- 
teneriatul este prezentat drept un mijloc oferit Europei de Vest 
de a-şi exprima punctele de vedere şi de a obţine ca acestea 
să fie luate în seamă. 

Filozofia ce se degajă din instituirea geopoliticii america- 
ne se opune emergenţei unei entități politice europene care ar 
putea să devină treptat unul din elementele Concertului mon- 
dial pe cale de a se organiza. 


Interesul manifest al Statelor Unite este de a consolida o 
lume unipolară, adică o lume în care ele vor continua să aibă 
o superioritate confortabilă în raport cu statele-continent și cu 
statele-civilizaţii care încep să ridice capul și să confere alte 
trăsături noii societăți internaţionale şi noului „Concert“ al ma- 
rilor puteri. La ora actuală, Rusia este singurul stat-continent 
a cărui forță militară rivalizează parțial, în ciuda slăbirii sale, cu 
cea a Statelor Unite. Între cei doi foşti parteneri-adversari din 
vremea destinderii şi duopolului se cască totuşi o prăpastie: în 
timp ce Rusia își începe reconstrucția, America îşi sporeşte 
avansul. 

China nu este decât un şalanger virtual, ea nu e încă o pu- 
tere mondială, dar are vocaţia de a deveni, nu numai datorită 
progreselor spectaculoase ale economiei sale, ci şi în virtutea 
numeroasei sale populaţii, a întinderii sale teritoriale şi a ori- 

ginalității civilizaţiei sale. Chiar dacă în viitorul apropiat ea 
este chemată să joace un rol mai important, chiar dacă se va 
dovedi un partener dificil, ea nu va putea reprezenta o adevă- 
rată amenințare pentru hegemonia americană. 

India şi Japonia își vor avea locul într-o nouă societate in- 
ternațională, nici una, nici cealaltă însă nu pun serios în peri- 
col hegemonia americană. Brazilia, ale cărei progrese sunt rapide, 
nu este nici ea în postura de a neliniști America. Poate însă lu- 
mea musulmană să devină pricina acestei neliniști? Cu toate 
că şocul întâlnirii dintre Islam și lumea occidentală se resim- 
te pretutindeni unde cele două civilizaţii se află în contact (ar- 
hipelagurile din sud-estul Asiei, Golful Persic, Orientul Apropiat, 
Maghreb), dezechilibrul de putere este şi mai evident decât pen- 
tru celelalte state-continent. În rest, lumea musulmană e de- 
parte de a fi un monolit, fiind, dimpotrivă, sfâșiată de rivalități 
religioase şi de putere. 

Prin urmare, hegemonia unipolară a Americii nu pare ame- 
nințată pe termen scurt. Pe termen mediu, singura coaliţie sus- 
ceptibilă s-o pună în pericol ar putea fi cea dintre Uniunea 
Europeană — sau măcar nucleul său dur organizat în jurul Fran- 
tei şi Germaniei — şi Rusia. Europa are desigur interesul să slă- 
bească chingile în care o ţine supraputerea americană. Nu e 
însă deloc sigur că ar fi spre avantajul ei să-şi lege soarta de 
cea a Rusiei. În cuplul Uniunea Europeană-Rusia, cea din urmă 
riscă să aibă o pondere mai mare decât grupul european, ca- 
re-și va consolida voinţa şi destinul doar în decursul timpului. 
E îndoielnic aşadar că între Rusia şi Uniunea Europeană se va 
instaura o alianţă strategică menită să pună capăt hegemoniei 
americane. Uniunea Europeană are fără îndoială nevoie de Ru- 
sia pentru a reduce supraputerea americană. Ea poate profita 
de ea pentru a-și spori libertatea de a-şi hotărî singură desti- 
nul, dar nu are nimic bun de aşteptat de la o slăbire durabilă 
a Americii, care ar pune-o într-o poziţie dificilă faţă de state- 
le-continent a căror dezvoltare prefigurează noua ordine inter- 
naţională. 

Mentinerea Alianţei Nord-atlantice sub forma sa înnoită se 
află în centrul preocupărilor politicii externe americane și va 
rămâne atâta vreme cât Europa nu va şti să ofere o concepție 
clară şi completă a propriului său destin şi nu se va dota cu 
mijloacele ce-i vor permite să ducă o politică externă cu ade- 
vărat comună. 

America de azi înțelege să se slujească de Alianţă pentru 
a evita situaţia ca Europa, acționând de una singură, să poată 
modifica echilibrul mondial adoptând o linie echidistantă în- 
tre Washington şi Moscova. Prima provocare la care are de răs- 
puns politica americană la acest început de secol este aceea de 
a integra Europa unită, şi în particular Germania reunificată, 
în tabăra occidentală, adică în Alianţa Nord-atlantică. Cea de-a 
doua este de a organiza Alianţa în chip de partener al Rusiei. 
Or, dacă Europa este suficient de unită pentru a integra puterea 
germană, atunci e posibil să adopte o politică de securitate dis- 
tinctă de cea a Statelor Unite. 

Faţă de această conjunctură, americanii — Henry Kissinger 
în primul rând — arată că orice încercare de a clădi instituții 
europene întemeiate pe opoziția față de Statele Unite ar con- 
damna deopotrivă procesul unificării europene şi coeziunea 
Alianţei Nord-atlantice. 

Pusă în acești termeni, dilema este privită diferit de Marea 
Britanie, Franţa şi Germania. 

Marea Britanie acordă o prioritate clară legăturii transatlan- 
tice. Opţiunea ei datează din iunie 1940 și este de neînvins. 
Întreaga istorie a ultimilor cincizeci de ani o dovedeşte. Nici 
un indiciu nu arată că s-a produs o evoluţie a Cabinetului de 
la Londra asupra acestui subiect. Marea Britanie nu e singu- 
ra ţară care urmează constant Statele Unite în privinţa priori- 
tăţii acordate Alianţei Nord-atlantice înnoite, dar este adepta 
cea mai fidelă a acestui punct de vedere. 

În ceea ce o privește, de cincizeci de ani Franţa și-a pus în- 
treaga anvergură a rolului ei istoric în slujba procesului euro- 
pean. Pentru ea, prioritatea trebuie acordată autonomiei politice 
a Europei, iar această opțiune se face evident în detrimentul 

Alianţei. Franţa a adoptat poziția cea mai radical opusă State- 
lor Unite, şi pare să-şi mențină această poziţie. Problema este 
însă de a şti dacă insistența franceză nu riscă să ducă la eșecul 
procesului european şi să compromită supraviețuirea Alianţei. 

Din rațiuni geopolitice evidente, poziția germană oscilea- 
ză între teza franceză și reflexul britanic. Criza din Irak a ară- 
tat că Germania se poate opune unei somaţii americane contrare 
interesului sau valorilor sale. 


XV 
Destinul și ambiția Europei 


Insularitatea engleză. — Unitatea arhipelagului. — Suprema- 
ţia navală. — America preia ștafeta. — Dubla vocaţie continenta- 
lă și colonială a Franței. — Voința de independenţă. — Proiectul 
european. — Incertitudinea germană. — Germania fericită. — Li p- 
sa de măsură. — O Europă independentă, stăpână pe destinul 
ei. — Locul Europei într-o lume finită. 


Istoria Europei n-a fost scrisă numai de cele patru mari pu- 
teri ale Europei occidentale care au încercat să-şi impună pre- 
ponderența sau hegemonia pe continent. Alte popoare, alte state 
şi-au adus şi ele o contribuţie importantă la edificiul comun. Eu- 
ropa nu ar fi ceea ce este, cursul său istoric ar fi fost altul dacă 
Veneţia, Portugalia, Provinciile Unite, ca să ne limităm doar la 
aceste exemple, nu şi-ar fi jucat rolul lor în istoria continentului. 

Dincolo de aceste rezerve însă, ambiția și rivalitățile celor pa- 
tru state au atârnat greu în istoria Europei. În cursul celor patru 
secole scurse între 1492 și 1950, Europa a cunoscut perioada 
spaniolă, perioada franceză, perioada engleză, perioada ger- 
mană. Astăzi, când continentul aspiră la un viitor care să nu fie 
nici american, nici rusesc, ci pur şi simplu european, caracteris- 
ticile principale ale trecutului statelor europene contribuie la 
lămurirea ambițiilor noii Europe. 


Destinul Angliei 


Este oare insularitatea trăsătura fundamentală care explică 
istoria Marii Britanii? In Franţa, de la Michelet şi Andre Sieg- 
fried, răspunsul a fost categoric: totul, sau aproape totul, s-ar 

explica prin acest fenomen geografic şi strategic. „Anglia este 
o insulă şi de aici pornește totul“, s-a spus: obiceiurile locui- 
torilor săi, religia, politica externă, instituţiile sale. Între ma- 
rile date ale istoriei sale, culminant este anul 1066, anul cuceririi 
sale de către William Cuceritorul, ultima invazie reuşită a In- 
sulei cântate în chip incomparabil de Shakespeare: „this bles- 
sed plot“ (binecuvântatul petic de pământ). 

În fapt, multe lucruri se coroborează întru acreditarea aces- 
tei explicaţii. Când este oare Anglia mai frumoasă, mai mândră 
de ea însăși, mai fericită decât atunci când est singură, în sin- 
gularitatea pe care şi-o revendică, în „splendida sa izolare“? 

În faţa unor redutabili adversari: Filip al II-lea și invinci- 
bila Armada, Amiralul Ruyter şi marinarii olandezi, Ludovic 
al XIV-lea, Napoleon, Wilhelm al II-lea şi Hitler, englezii şi-au 
trăit „their finest hours“ (clipele supreme). Churchill şi Elisabe- 
ta I, Cromwell şi William Pitt simbolizează o istorie a cărei tră- 
sătură marcantă este tocmai refuzul oricărei dominaţii străine. 

Cu toate acestea, pe lângă tendinţa insularităţii, care se im- 
pune, apare încă una, mai veche sau paralelă, cea a ambițiilor 
continentale care-i străbate istoria din secolul al XI-lea până 
în secolul al XVI-lea. În timpul acestei lungi perioade de ma- 
turizare a istoriei sale, vreme de aproape cinici secole, Anglia 
nutreşte ambiţii teritoriale pe Continent. Mai multe dinastii se 
consacră realizării acestor ambiţii. Cu unul sau două prilejuri, 
istoria e cât pe ce să basculeze. Va sucomba oare dinastia ca- 
peţiană din Franța în faţa regilor normanzi, a prinților de An- 
jou care cârmuiesc la Londra? Va câştiga Anglia Războiul de 
100 de Ani? Istoria aceasta, cântată aidoma istoriei Imperiu- 
lui Roman de către Shakespeare şi poeţii elisabetani, pătrun- 
de în conștiința englezilor care vor trage învățăminte în vremea 
dinastiei Tudorilor și Stuarților. Marea epopee a încetat să mai 
aibă urmări practice, dar rămâne fundamentul și justificarea 
atitudinii insulare. 

Dincolo de insularitate şi de amintirile neplăcute ale inter- 
venţiei pe Continent, reflexele politice ale cetățeanului brita- 
nic se bazează pe alți doi parametri care continuă să joace un 

rol esenţial: primul e legat de unitatea arhipelagului; cel de-al 
doilea ţine de imperiul colonial şi de supremaţia navală. 

Unitatea arhipelagului n-a fost un dat permanent al istoriei. 
Marea insulă irlandeză a cunoscut un destin diferit şi n-a în- 
cetat să pună probleme naţiunii engleze. În ciuda contiguită- 
ţii geografice cu Anglia, Scoţia, și într-o măsură mai mică Țara 
Galilor, au totuşi puternice trăsături distinctive. Iar Scoţia, des- 
părțită virtual de Anglia prin geografia ei, a fost diferită de ea 
din motive istorice. 

E adevărat că Anglia n-a fost niciodată atât de puternică și 
de mare ca atunci când a domnit în chip absolut asupra restu- 
lui arhipelagului, adică de la începutul secolului al XVIII-lea 
până la începutul secolului XX. Dar este totodată de la sine 
înţeles că unitatea arhipelagului, care nu se sprijină nici pe geo- 
grafie, nici pe limbă, nici pe religie, a fost impusă de națiunea 
engleză dominantă. Stă mărturie aici istoria, atât cea tragică a 
Irlandei, de-a lungul secolelor şi până în zilele noastre, cât și 
cea a Scoției, de la mișcarea iacobită până la „autonomizarea““ 
din 1999, trecând prin Union Act din 1707. Unitatea arhipe- 
lagului acţionează deci ca un revelator al capacității unifica- 
toare şi al puterii Angliei. 

Dimensiunea imperială nu e mai puțin determinantă. De- 
sigur, mândrul imperiu din vremea jubileului reginei Victoria, 
sau a Imperiului Indiei, a încetat să mai existe. Dar măreţia lui 
se mai face încă simțită, chiar și astăzi, în conștiința britani- 
cilor. La Londra, ştirile despre Zimbabwe, Sri Lanka, India, 
sau Pakistan au un cu totul alt relief decât la Paris sau la Ber- 
lin. Fără îndoială, acest fapt se datorează în mare parte pre- 
zenței pe pământul britanic a numeroase comunități provenite 
din subcontinentul indian, din Antile sau din Africa. Dar mai 
mult decât Franţa, mai mult decât Germania, mai mult chiar 
decât Spania, Anglia a fost marcată de pecetea Imperiului. De 
altfel, prin stilul său, prin arhitectura sa, Londra este o capi- 
tală imperială. 

Britanicii știu foarte bine că în zilele noastre vremea im- 
periilor a apus, că India este independentă, ca şi coloniile, că 

într-o bună zi ar putea chiar să apuce pe căi contrare interese- 
lor Marii Britanii, fără ca aceasta să poată face ceva. Relații- 
le Angliei cu fostul Imperiu nu s-au banalizat încă, dar procesul 
este în curs. 

Cu totul alta este relaţia cu țările Commonwealth-ului „alb“: 
Canada, Australia, Noua Zeelandă. Şi tot alta este relaţia cu fos- 
ta colonie care a devenit republica Statelor Unite ale Americii. 

La izbucnirea marii conflagrații provocate de Hitler, după 
câteva ezitări, dominioanele „albe“ s-au aliniat toate la pozi- 
ţia Marii Britanii. Al Doilea Război Mondial, mai mult decât 
Primul, a imprimat această solidaritate politică și militară, for- 
jând totodată noi relaţii strânse de apropiere cu Statele Unite. 
Primii paşi concreţi pe această cale au fost făcuţi încă din iu- 
nie 1940: livrarea de arme americane şi cesiunea a cincizeci 
de distrugătoare, acordul de împrumut pe credit din decembrie 
1940, Carta Atlanticului din august 1941. Aceasta din urmă — 
formulare a principiilor comune ale popoarelor englez și ame- 
rican — a reprezentat o mărturie a profundei ii de princi- 
pii, voință şi destin a celor două țări. 

Totul s-a petrecut ca şi cum, în 1941, Anglia își transmitea 
misiunea imperială unei Americi redevenite, după șocul cri- 
zei economice din 1929, sigură de ea însăşi, de puterea sa, de 
destinul său. Iar predarea ştafetei de la puterea aflată în declin 
a Regatului Unit către puterea aflată în creştere a Statelor Uni- 
te a fost însoţită de o preluare generală a poziţiilor deţinute de 
britanici în lume de către America. 

Deşi n-a fost explicită, această preluare s-a făcut fără şocuri. 
Bazele navale engleze din întreaga lume au fost încredințate 
americanilor. Mai mult, rămânând în continuare sentimental 
ataşat Regatului Unit, Commonwealth-ul „alb“ a devenit, în 
ultimii cincizeci de ani, una dintre cele mai sigure pârghii ale 
politicii americane. Fără nici un efort aparent, America își stre- 
coară mâna în mănușa lepădată de Anglia care a pierdut su- 
premaţia navală. Fără prea multe comentarii, Commonwealth-ul 
„alb“ a devenit unul dintre stâlpii puterii americane. Ce s-a în- 
tâmplat însă cu Regatul Unit? 

Aceste elemente atât de diferite relativizează importanța fac- 
torului geografic şi a insularității. Anglia a trecut prin expe- 
riența negativă a intervenţiei pe Continent. Ea n-a încercat să-şi 
impună supremaţia, şi mai puţin hegemonia. S-a limitat să-i îm- 
piedice pe alţii s-o facă. Ea a fost o putere imperială, cu o flo- 
tă care a dominat oceanele lumii. Şi şi-a consolidat autoritatea 
asupra arhipelagului britanic. 

De atunci, Londra a pierdut supremaţia navală şi a renun- 
tat la imperiul colonial. Regatul a încetat să mai fie Unit. Irlan- 
da a obţinut Home Rule în 1922. Ea n-a unmat Anglia în război. 
S-a retras din Commonwealth. Deşi rămâne legată de fostul su- 
zeran prin tot soiul de legături umane şi economice, este total- 
mente independentă azi. Soarta Ulsterului nu e încă reglementată, 
dar e limpede că timpul nu lucrează în favoarea unioniștilor 
şi a conservatorilor. Logica şi ponderea politică a republicii par 
să arate că Irlanda se îndreaptă spre unitate, ceea ce nu repre- 
zintă deloc o apropiere de Anglia. Scoţia a trecut deja de etapa 
dobândirii autonomiei. Poate că e un prim pas către indepen- 
denţă, chiar dacă relaţiile dintre Scoţia şi Anglia nu au carac- 
terul dramatic pe care-l au în cazul Irlandei. 

Evoluţia către Europa a întărit deja tendinţele centrifuge. 
Nici Irlanda, nici Soţia nu au nevoie de Anglia pentru a-și face 
un loc în Uniunea Europeană. În Scoţia se vorbeşte chiar fără 
înconjur despre trecerea peste eșalonul reprezentat de Regatul 
Unit; şi, deşi nu s-a ajuns încă până acolo, tendința este amor- 
sată şi nu întâlnește forțe centripete care să i se opună. Cen- 
tralizarea care se poate observa în Anglia nu afectează deloc 
această mișcare de emancipare. Spre deosebire de Marea Bri- 
tanie, Franţa nu e ameninţată de o revendicare de autonomie 
comparabilă cu cea din Scoţia care dispune de un teritoriu pro- 
priu, de importante resurse naturale, de un parlament şi de tra- 
diţie statală. Se înțelege deci că unii englezi sunt îngrijorați de 
riscurile ca „Europa“ să dezmembreze Regatul Unit. 

În ciuda câtorva momente furtunoase, asocierea dintre An- 
glia și Statele Unite reprezintă protecția Marii Britanii. Aşa a 
fost în timpul războiului şi aşa a rămas și după încheierea lui, 

în ciuda unor conflicte cum ar fi cel legat de conflictul de la Suez. 
Preluarea de către Statele Unite a rolului imperial al Marii Bri- 
tanii a fost un atu fundamental pentru ambele țări. America este 
astăzi, de facto, succesoarea Mari Britanii, în particular a rolu- 
lui său imperial de putere navală, ca și a celui jucat în lumea 
anglofonă. Ea are nevoie de Marea Britanie. Lumea ,„anglo-sa- 
xonă“ nu are semnificație deplină, nu-și dezvoltă întreaga pu- 
tere decât prin participarea Americii. Aceasta din urmă nu poate 
renunța să facă parte din ea, afară doar dacă nu vrea să-şi re- 
nege întreaga istorie. 


Destinul Franţei 


Destinul Franţei a fost rodul unei voințe. Geografia îi oferă 
deopotrivă atuuri şi tentaţii. Franţa a devenit însă ceea ce este 
în urma unei opțiuni politice. 

Franţa de azi nu există decât ca urmare a lungului și perse- 
verentului efort al unei familii princiare din Île de France de a 
aduna în jurul coroanei sale teritorii ce n-aveau nici o vocaţie 
evidentă de a-i aparţine. Obiectivul era desigur acela de a ajun- 
ge la frontierele Galiei de dinainte de stăpânirea romană, mit care 
ascundea indisciplina, vrajba şi anarhia care domneau în rân- 
dul galilor. Dinastia capeţiană s-a străduit cu răbdare să clădeas- 
că un ansamblu solid, ale cărui părți să nu fie atrase mai degrabă 
de o putere exterioară decât de puterea regală. Statul comun 
a precedat limba comună, aceasta din urmă neavând neapărat 
prioritate în edificarea ansamblului teritorial, de vreme ce im- 
portante regiuni francofone au rămas în afara regatului. Demer- 
sul monarhiei franceze a fost dominat de empirism. 

Alături de perseverență și empirism, o altă trăsătură carac- 
teristică a politicii capeţiene a fost independenţa. Regele era, 
potrivit legiștilor, „suveran în regatul său“, adică nu accepta 
nici o suzeranitate externă pentru nici o parte a regatului. În 
acest sens era monarhia „absolută“, întrucât refuza să dea sea- 
mă atât în exterior cât şi în interior. 

Prin urmare, graniţele au simbolizat limitele statului fran- 
cez. Opera capeţienilor a fost continuată de revoluționari și în- 
deosebi de iacobini care au introdus în funcţionarea statului 
principii de uniformizare şi de unificare ale căror premise apă- 
ruseră în opera realizată de monarhie, dar a căror ţintă era de- 
sigur străină prin dogmatism filozofiei empirice a monarhiei. 

Începând din secolul al XVI-lea, Franța oscilează între vo- 
caţia sa continentală şi vocaţia sa maritimă. Nu poate întoar- 
ce spatele continentului, nu se poate dezinteresa, nici măcar 
pentru scurte perioade, de treburile Europei, căci e prea impli- 
cată în existenţa ei. Teritoriul său e prea vulnerabil şi prea expus 
influențelor ce vin din afară. Închiderea în sine, „reculegerea“ 
e pur şi simplu imposibilă. La fel de greu îi este Franţei să nu 
formuleze o opţiune atunci când Europa e sfâșiată de un con- 
flict între doi sau mai mulți adversari. I s-a întâmplat să se an- 
gajeze cu întârziere, dar atunci a făcut-o doar pentru a interveni 
mai eficient. Treburile continentale fac deci parte integrantă 
din destinul său. 

Vocaţia maritimă şi colonială nu este numai rezultatul ieşi- 
rilor sale la mare — cu câteva din cele mai propice locuri de port 
din lume. Ea a fost legată de participarea sa la rivalitatea pen- 
tru primul loc în Europa, resort fundamental al istoriei europe- 
ne, începând de la sfârşitul secolului al XV-lea până la mijlocul 
celui de-al XX-lea, şi al expansiunii sale în lume. Expediţiile 
maritime şi coloniale ale lui Francisc I, Richelieu, Ludovic al 
XIV-lea, Ludovic al XV-lea şi Ludovic al XVI-lea, cucerirea 
Algeriei, expedițiile lui Ludovic-Filip și ale lui Napoleon al 
III-lea, imperiul colonial al celei de-a Treia Republici răspund 
unei provocări lansate Franţei de rivalii săi: Spania și apoi Ma- 
rea Britanie. Răspunsul la această provocare înseamnă parti- 
ciparea Franţei la aventura colonială: e rangul său european 
în joc, ca şi locul său în rândul marilor puteri. În competiția 
care începe și care decurge din lupta pentru supremație în Eu- 
ropa, capacitatea de a dobândi un imperiu colonial este unul 
dintre elementele care atestă reuşita. 

Vocaţia maritimă a fost deci rodul acestei competiții. În mai 
multe rânduri, Franța a contestat supremația navală a principa- 
lilor săi adversari. Dar n-a reușit niciodată s-o dobândească pen- 
tru sine, pentru că a fost mereu constrânsă să acorde prioritate 
echilibrului de forțe pe continent. Începând din 1803 şi mai 
ales după bătălia de la Trafalgar, a fost silită să renunţe la a 
mai contesta supremaţia navală a Angliei. 

Vocaţia colonială a Franţei s-a dezvoltat în decursul seco- 
lelor într-un context precar. Soarta coloniilor a depins de re- 
laţiile sale cu puterile maritime. În această privință, experiența 
războaielor din vremea Revoluţiei și a Imperiului este foarte 
edificatoare. În vreme ce în timpul domniei lui Ludovic al 
XVI-lea flota franceză şi-a putut duce la bun sfârșit misiunile, 
îndeosebi în Oceanul Indian, și a putut contribui la succesul 
Războiului de Independență american, înfrângerile suferite în 
perioada următoare au avut consecințe dezastruoase pentru po- 
zițiile ocupate de Franţa în Egipt, în Oceanul Indian, în Sene- 
gal, în Antile şi în America de Nord. Aceasta explică de altfel 
limitarea ambițiilor coloniale franceze la cadrul recunoscut 
de Regatul Unit din 1815. Dovada au adus-o incidentul de la 
Fachoda şi acordul din 8 aprilie 1904 prin care s-a constituit 
Antanta cordială. 

Supremaţia navală n-a fost niciodată priroritatea conducă- 
torilor francezi — sau poate doar în vremea domniei lui Ludovic 
al XVI-lea (care în clipa morţii întreba ce se mai aude cu La 
Perouse). Prima lor preocupare a fost întotdeauna continentul. 
După 1815 însă, nici una dintre aceste ambiţii nu mai pare po- 
sibil de realizat. Supremaţia navală trece definitiv în mâinile bri- 
tanicilor. Franța abandonează lupta pentru primul loc în Europa, 
mai întâi deoarece o coaliție (Sfânta Alianţă) o impune, apoi 
pentru că, învinsă de Prusia în 1870, Franţa şi-a redus ambițiile 
şi nu mai urmăreşte decât un loc de prim-plan, nu primul însă. 

Franţa a înțeles de timpuriu că Europa, a cărei conducere în- 
cercase atâta timp s-o preia, se schimbase. Intervenţia masivă 
a armatei americane pe frontul francez în 1917 şi, poate mai 
mult, rolul jucat de Statele Unite în elaborarea acordurilor de 

pace din 1919 au deschis ochii celor mai lucizi. De acum îna- 
inte soarta Europei nu se mai află doar în mâna europenilor. 
Asupra destinului Europei apasă și alte puteri: America, Rusia 
sovietică. 

Această conștientizare a fost mai precoce în Franța decât 
în alte ţări, pentru că ambiția de a se menţine pe primul loc a 
fost aici mai repede abandonată. Așa cum presimţiseră Napo- 
leon și Tocqueville, mulţi conducători francezi au înţeles încă 
de la sfârşitul războiului că soarta lumii avea să se afle de aici 
înainte în mâna popoarelor extraeuropene. Europa n-avea să 
mai fie condusă de un stat aflat în alcătuirea ei, ci va trebui să 
se adapteze la o lume globală unde va figura, ca un partener 
printre alții, alături de Statele Unite, Rusia, China și Japonia. 


Astfel, voinţa de independenţă explică faptul că Franţa s-a 
preocupat să-şi reia soarta în propriile mâini, nu însă încercând 
să recâștige primul loc în Europa, ci transferându-și ambiția 
de independenţă asupra construcției unei Europe unite. Între cele 
două războaie, această încercare era şovăielnică, într-un cuvânt: 
prematură. Atunci şi Germania vorbea despre Europa şi inde- 
pendenţa europeană, dar cuvintele aveau pentru ea alt sens: ele 
erau un avatar al voinţei sale de a domina. Franța, mai ales după 
înfrângerea din 1940, a înțeles că numai o Europă unită i-ar 
permite să nu fie un satelit al Statelor Unite sau al URSS. 

Empirismul capețţian şi continuitatea proiectului, care au re- 
prezentat şansa Franței, au inspirat politica europeană a Fran- 
tei începând din 1950. Se mai manifestă desigur, ici şi colo, 
atitudini dogmatice privind cea mai potrivită metodă de a con- 
strui Europa. Unii refuză mecanismele comunitare, alții vor să 
înlăture abordarea interguvernamentală. Această dispută teo- 
retică nu este totuşi punctul esenţial. Determinante sunt voin- 
ţa politică şi capacitatea de decizie. 

În ce măsură poate răspunde proiectul european ambițiilor 
națiunii franceze? El trebuie mai întâi să ducă la o poziţie de 
putere. Lumea actuală, care este o lume finită, nu mai seamănă 
cu Concertul european aşa cum se prezenta acesta la Congresul 

de la Viena. Se poate ghici încă de pe acum că marile ansam- 
bluri, cum sunt China, India şi Rusia, vor juca un rol alături de 
rolul deținut de America. În gândirea liderilor francezi, Europa 
ar fi chemată deci să acţioneze în sensul diversificării rapor- 
turilor internaționale și al emancipării în raport cu „hiperpu- 
terea“ Statelor Unite. 

În lumea schițată de Samuel Huntington, Europa, aşa cum o 
concep mai mult sau mai puţin confuz francezii, ar reprezen- 
ta deopotrivă o protecţie a identităţii lor şi o pârghie de redo- 
bândire a independenţei. 


Destinul Germaniei 


Poporul german se află în inima Europei, unde ocupă un 
teritoriu lipsit de frontiere evidente. De altfel, existența popo- 
rului german a precedat existenţa statului german, el însuşi apă- 
rut după apariţia limbii, artei şi culturii germane. Nimic nu-i este 
deci garantat Germaniei, în afara acestei libertăţi de alegere 
datorate poziţiei sale geografice: ea poate fi una din puterile 
occidentale ale Europei, şi va şi fi în secolele al XIX-lea şi al 
XX-lea contestându-le Franţei și Angliei supremaţia europea- 
nă; dar poate opta să se orienteze şi spre est, împingând po- 
poarele slave şi ocupând vastele spaţii deţinute de polonezi, 
ucraineni şi ruşi. 

Dar fiindcă nici o opţiune nu se impune cu necesitate, Ger- 
mania a fost timp de mai multe secole mai degrabă obiectul 
politicii internaționale decât subiectul ei. Condusă de principi 
înzestrați cu o putere mijlocie, dar buni administratori, popu- 
lația germană a excelat în artele păcii. Micile comunități au adă- 
postit excelenți mesetiași și artiști de talent. Formă desăvârşită 
a unei creştinătăţi medievale care a îmbogăţit Europa, aceas- 
tă Germanie nu s-a angajat pe calea structurării unei puteri de 
stat centralizate. Reforma n-a pus capăt acestei stări de lucruri. 
Pacea de la Augsburg a consfințit neputinta politică a Germa- 
niei, dar a contribuit la prosperitatea ei. 

Dimpotrivă, atunci când s-a vrut o „națiune“, un „stat-na- 
țiune“ precum Franţa și Anglia, Germania şi-a ales un destin 
nenorocit. De altminteri, acest destin provine dintr-o nenoro- 
cire: înfrângerea ei de către armatele napoleoniene. Secolul al 
XIX-lea a reprezentat pentru ea o lungă incubație a virusului 
naţionalist care a sfârşit prin a triumfa asupra deprinderilor de- 
mocratice locale. Reich-ul lui Bismarck a fost conceput de în- 
temeietorul său drept un stat moderat. Dar destinul l-a condus 
la nemăsură: mai întâi aceea a Reich-ului lui Wilhelm al II-lea, 
apoi prăbușirea în abisul nazist a Republicii de la Weimar. 

Destinul Germaniei depinde în egală măsură de pecetea pusă 
de prezența romanică, a cărei răspândire este destul de apropia- 
tă de cea a tradiției catolice şi a barocului, în opoziție cu goticul 
protestant. Totuşi, nu această fractură este cea mai importan- 
tă. Ea intră, desigur, în matricea „Germaniei fericite“, în timp 
ce Prusia a simbolizat Germania „nefericită“. Căci există în- 
tr-adevăr o Germanie fericită: cea a înfloririi virtuţilor domes- 
tice şi a particularului, cea a artelor şi literaturii, cea a gândirii 
libere, a libertăţilor individuale, a cercetării fecunde, a micilor 
orașe, a puterilor limitate în spaţiu. Germania a devenit nefe- 
ricită şi a adus nefericire Europei atunci când a copiat mode- 
lul statului-națiune. Ea a dominat Europa prin masa ei. A impus, 
prin însăşi prezenţa ei, pacea armată, apoi războiul şi în cele 
din urmă nazismul. A fost prea mare, prea puternică pentru o 
Europă ce nu putea funcţiona decât pe baza unui echilibru în- 
tre statele componente. Ea a dobândit putere şi şi-a ales calea 
de dezvoltare în momentul în care dominaţia asupra Europei 
începea să fie contestată, în afara Europei, de noi centre de pu- 
tere: Japonia, Statele Unite, Rusia. Nu-i de mirare deci că a 
fost silită să facă un efort imens pentru å se afirma şi a aduce 
Europa sub ascultarea ei. Și nu-i de mirare că a găsit în calea 
ei puteri extraeuropene care au împins-o în războiul mondial. 

În ambele războaie mondiale, Germania a dat dovadă de ener- 
gie, de curaj, de simţ strategic. Cu toate acestea, de fiecare dată, 
rezultatul a fost înfrângerea ei. 

În Primul Război Mondial, Germania a beneficiat de creş- 
terea rapidă a economiei sale care-i dădea un avans considera- 
bil asupra adversarelor ei: Franța, Rusia, dar şi Anglia care-și 
începuse declinul relativ. Prin utilizarea liniilor interioare de 
comunicaţie, prin economisirea forțelor, printr-o doctrină mi- 
litară inteligentă, realistă şi care a menajat forțele umane, Ger- 
mania a fost — chiar și în 1918 — la un pas de victorie. Ea a eşuat 
în cele din urmă tocmai pentru că forța ei provoca teamă și che- 
ma la alcătuirea unei vaste coaliții care, pentru prima oară în 
istoria Europei, a trecut de graniţele ei. 

Germania din 1914 era prea puternică pentru Europa. 

Situaţia a fost mult mai rea în 1939-1945. Germania a întors 
de această dată spatele măsurii. Ca şi în cazul Franţei sub Na- 
poleon, s-a îmbătat de succesele inițiale. Ea nu s-a mulțumit cu 
primul loc în Europa, a vrut o Europă germană. Iar din această 
perspectivă a devenit o ameninţare nu numai pentru toate sta- 
tele europene; ci şi pentru lumea întreagă. Oricât de străluci- 
tă i-ar fi fost armata, oricât de inventivi i-ar fi fost savanții, 
Germania nu putea învinge o coaliție care cuprindea majori- 
tatea ţărilor lumii. 

Germania lipsei de măsură nu putea sfârşi decât înfrântă. 

Destinul Germaniei este şi alegerea între Est și Vest. De Vest 
o leagă comunitatea de interese şi încercarea de a ocupa pri- 
mul loc într-o lume cu reguli precise. Alegând Vestul, Germa- 
nia rămâne în cadrul Concertului european. Ea optează totodată 
pentru o anumită formă de civilizaţie. Întorcându-se spre Est, 
ea privilegiază aventura, vastele întinderi de pământ. Casta iun- 
cherilor, pe care se sprijinea Reich-ul lui Bismarck şi care-i fur- 
niza noii puteri administratori competenţi şi generali de talent, 
era foarte legată de alianța cu Rusia. Această alianță îi deschi- 
dea perspectiva unei redistribuiri a cărţilor la care Germania, 
intrată târziu în lupta pentru supremație în Europa, se credea 
îndreptățită. 

Din 1945, datele fundamentale s-au schimbat. Germania ră- 
mâne, desigur, cea mai mare putere europeană, dar nu se poa- 
te compara cu Statele Unite şi cu Rusia. Europa însăşi nu mai 

are ponderea ce făcea din ea stăpâna lumii. Supremaţia ei na- 
vală e de domeniul trecutului. În plus, ea nu mai are acum nici 
avansul pe care-l avea în domeniul cercetării științifice. 

Îi rămâne deschisă Germaniei calea care îmbină bazele Ger- 
maniei fericite — cultul particularului, libertăţile locale, spiritul de 
cercetare — cu ambiția de a participa împreună cu partenerii 
săi europeni la marea competiţie dintre Europa şi polurile pla- 
netare de putere reprezentate de Statele Unite, Rusia, China şi 
Japonia. 


Destinul Europei 


Europa în care trăim şi-a început aventura mondială în 1492. 
Ea a dominat lumea, i-a fasonat istoria. A unificat-o sub auto- 
ritatea ei şi sub influenţa ei. La începutul secolului XX, aceas- 
tă Europă a început să intre în declin, adesea pe un fond de 
melancolie. 

Începând din 1950, o altă Europă este pe cale să apară. Care 
vor fi trăsăturile ei? Marcată de războiul mondial, ea a întors 
spatele Europei naționalităților care n-a făcut decât să-i spo- 
rească disputele interne. Acum încearcă să se unifice, ceea ce 
ar pune-o la adăpost de războaie intestine suicidare şi i-ar per- 
mite să-și regăsească un loc şi un rol în lume. 

Ceea ce s-a numit, după 1950, „construcţia europeană“ este 
un proiect politic care n-a fost niciodată explicat în chip pre- 
cis. Într-adevăr, francezii, germanii, spaniolii nu sunt pregătiți 
să renunţe la apartenenţa lor națională şi este cu neputinţă de 
ştiut când anume vor fi pregătiți. La urma urmei, la două seco- 
le de la dispariția provinciilor din Vechiul Regim, respectivele 
structuri istorice rămân încă vii în minţile cetățenilor. Prin ur- 
mare, nu e vorba de a suprima eșalonul național, ci de a adău- 
ga un alt nivel de putere. Dimensiunea europeană are meritul 
de a reconcilia marile state-naţiuni care au fost protagoniste- 
le istoriei continentului. Reconcilierea era însă deja un obiec- 
tiv, şi el poate fi considerat atins. Dar unificare, la ce bun? 

Charles de Gaulle a definit cel mai bine proiectul ce tre- 
buie realizat: el a folosit, pentru a-l caracteriza, termenul de „stă- 
vilar al puterii“, pentru că istoria umanităţii va rămâne alcătuită 
de rivalităţile dintre oameni. Nu va exista un „sfârşit al Isto- 
riei“, iar democraţia, ca și libertatea vor fi întotdeauna obiec- 
tive ce se vor îndepărta mereu pe măsură ce ne apropiem de 
ele. Astfel, secolul XX trebuia să fie democratic — n-a fost de- 
cât tiranic. Actuala victorie a drepturilor omului e parţială, ne- 
sigură, poate chiar fragilă. Raporturile bazate pe forță continuă 
să fie dominante. 

Europa întrevăzută de „părinţii fondatori“ nu era, desigur, 
un „superstat“ dominator, aventurier şi militarist, ci trebuia să 
fie în măsură să exprime şi să afirme o voinţă într-o lume croi- 
tă la o altă scară, în care partenerii care se înfruntă sau se vor 
înfrunta pe scena internațională au o populație de mai multe 
sute de milioane de locuitori. 

Europa Unită — cea a lui Robert Schuman, Konrad Adenauer 
şi Alcide de Gasperi — a avut deci ca prim obiectiv pecetluirea 
reconcilierii franco-germane, apoi atingerea „masei critice“ care 
să-i permită să existe în orice context. 

Se pot oare face previziuni mai departe? Puțin probabil, căci 
ar însemna să acceptăm că Istoria e predeterminată şi ar pu- 
tea avea un sfârşit. Viitorul rămâne şi va rămâne incert, peri- 
culos, contradictoriu. În aceste condiţii, ambiția Europei Unite 
nu poate fi decât aceea de a defini o voinţă şi de a acţiona în 
conformitate cu ea. E imposibil de spus care va fi obiectivul 
acestei voințe, ce trebuie să fie comună pentru a deveni, poate, 
într-o bună zi, unică. Iar pentru aceasta, aşa cum o arată ex- 
perienţa istorică a statului-naţiune, trebuie ca Europa aflată pe 
calea unificării să-și asigure mijloacele de a se proteja înspre 
exterior şi, concomitent, ca mijloacele să slujească în egală mă- 
sură la întărirea acestei voințe și la inițierea unor acţiuni în con- 
formitate cu ea. 

Aceasta este problema care se ridică în fața Uniunii Euro- 
pene în prezentul stadiu al evoluţiei sale: să înceapă cu mij- 
loacele comune (instituţii, buget, armată) sau cu voința comună. 


366 NOUA ORDINE INTERNAŢIONALĂ 


Iată dilema pe care trebuie s-o rezolve Europa la fiecare pas 
al evoluţiei sale. 


În rândul celor care se interesează de construcţia europea- 
nă şi se arată favorabili acestei idei se pot defini, schematic, 
două mari şcoli de gândire: pe de o parte, o şcoală pe care am 
putea-o caracteriza drept „gaullistă“, care consideră prioritar acor- 
dul asupra vocației Europei; şi o a doua școală, cea a lui Robert 
Schuman, care consideră că o atare voinţă va fi trecătoare dacă 
nu se va sprijini pe instituţii constrângătoare. 

Cu alte cuvinte, e oare preferabil să se aştepte obținerea unui 
acord care să dea naştere Europei Unite, sau trebuie ca state- 
le participante să fie legate în aşa fel încât voința comună să 
decurgă în chip natural din capacitatea de a acționa? Experien- 
ţa ultimilor treizeci de ani confirmă că nu s-a reuşit obținerea 
nici unui acord asupra unui obiectiv politic fără sprijinul insti- 
tuţiilor. Fără instituţii constrângătoare, politica Europei, adică 
felul în care acționează diplomaţia şi forța ei militară, seamă- 
nă în chip straniu cu alianțele secolelor precedente, care se fă- 
ceau și se desfăceau în funcţie de interesele fiecărui participant. 
Ceea ce rămâne solid în construcția europeană sunt tratatele ce 
stipulează crearea instituţiilor comunitare care, la rândul lor, au 
inițiat politici comune: politica agricolă, politica regională etc. 

În ciuda marelui pas înainte reprezentat de introducerea mo- 
nedei unice, Europa nu are încă o existență politică proprie care 
s-o facă să devină partenerul Rusiei, al Statelor Unite sau al 
Chinei. Şi asta fiindcă problema relațiilor dintre Europa şi Sta- 
tele Unite s-a pus prematur, într-un moment în care Europa nu 
putea face altceva decât să acorde prioritate absolută Alianţei 
Nord-atlantice. 

Din cauza războiului rece şi a amenințării pe care URSS o 
reprezenta pentru Europa occidentală, protecția americană era 
o necesitate. Organizarea solidarităţii atlantice a luat-o înain- 
tea mișcării europene. Ambiguitatea atitudinii europene s-a fă- 
cut simțită în momentul înființării Comunităţii Europene de 
Apărare. Aceasta fusese concepută de unii cu scopul de a da 

Europei o realitate militară, de alţii însă drept o simplă întări- 
re a Alianţei Nord-atlantice ce trebuia să lase americanilor res- 
ponsabilitatea păcii sau războiului. 

Între cele două căi, cea a Europei Unite şi cea a Alianţei Nord-a- 
tlantice, opțiunea era neîndoielnică. Fiindcă unei soluţii vir- 
tuale — lenta punere la punct a unor instituții şi mijloace ce aveau 
să dea Europei capacitatea de a duce o politică comună — îi era 
evident preferabilă realitatea solidă şi imediată a Alianţei 
Nord-atlantice. În faţa tancurilor, rachetelor și amenințării so- 
vietice, Alianţa era singurul răspuns pertinent pentru europeni. 

Numai că atât Alianţa cât și ameninţarea sovietică se în- 
scriau în problemele pe termen mediu. Amenințarea URSS a 
încetat. Ea a durat 40 de ani: de la blocada Berlinului din 1949 
la căderea Zidului Berlinului din 1989. În schimb, construc- 
ţia Europei ca unul dintre marii parteneri ai posibilului Con- 
cert mondial al puterilor este un proces pe termen lung. În rest, 
Europa nu are şi nici nu va avea drept unică vocaţie aceea de 
a urma mereu Statele Unite, de pildă în lupta contra teroris- 
mului sau contra cutărui sau cutărui stat „cu apucături golăneşti“. 
Ea va trebui să-și definească politica în funcţie de propriile sale 
interese. Şi nu se poate exclude ipoteza ca aceste interese să fie 
într-o bună zi diferite sau chiar opuse celor ale Statelor Unite. 


Suntem deci în situaţia de a ne apleca asupra mecanisme- 
lor ce-i vor permite Europei să-și definească ambițiile politice 
și să urmărească realizarea lor. 

Comunitatea europeană rezultată din Tratatul de la Roma 
se baza pe compromisul dintre o structură federală și o grupa- 
re de tip interguvernamental. Această formulă nu era totuşi sta- 
tică, iar dinamismul său provenea din intenţia afirmată sus și 
tare de a ajunge la o „uniune tot mai strânsă“. Aceasta din urmă 
se înrudeşte evident cu federalismul. Numai presiunea în fa- 
voarea acestei formule permite progresul. Rezultatul a fost po- 
zitiv în domeniul economic şi monetar. Rămâne să fie extins 
la domeniul politic şi militar. 

Calea este însă barată de două formidabile obstacole. Pri- 
mul e legat de „mijloace“, adică de instituţiile europene şi de 
capacitatea lor de a mobiliza resurse financiare, militare și uma- 
ne. Ori de câte ori statele europene încearcă să pună în comun 
o parte a capacităţilor lor militare, de la Washington se face 
auzită o chemare la ordine — preluată imediat de sediul NATO 
de la Bruxelles. Exemplul din urmă al forței de intervenţie ra- 
pidă este o ilustrare a acestui fapt. Pentru a depăşi acest ob- 
stacol ar trebui definită o autentică „voință“ comună europeană, 
care să nu excludă înfruntarea cu Statele Unite. La ora actua- 
lă, această perspectivă este de-a dreptul himerică. 

Celălalt mare obstacol este lărgirea. Din conjuncţia speran- 
telor fiecăruia din cele şase state s-a născut o Europă volun- 
taristă. Obiectivul lor evident a fost acela de a deschide calea 
unei mari aventuri care să redea popoarelor din Europa occi- 
dentală libertatea de. a-și hotări'singure destinul — acelor popoa- 
re care l-au pierdut:şi se sirințeau frustrate în acea perioadă de 
așteptare. Printre popoarele care au aderat mai târziu la pro- 
iectulioțiginar, unele împărtășesc această ambiţie. Altele se tem 
de consecinţe. Lărgirea s-a făcut de fiecare dată în urma unor 
negocieri bazate formal pe un text static şi nu pe baza unui pro- 
iect evolutiv. În realitate, textul fondator al Tratatului de la 
Roma era lipsit de claritate în privinţa obiectivului federal al 
Comunităţii. 

Noile lărgiri, cerute zgomotos de Statele Unite şi Marea Bri- 
tanie, vor avea drept consecinţă logică şi inevitabilă absenţa unei 
voințe comune, și deci îndreptarea proiectului european pe un 
alt făgaş. 

Vest-europenii cedează încă o dată sub presiunea propriului 
lor trecut: rămân atașați statului-naţiune pe care au ştiut să-l 
construiască cu succes. Ei nu pot depăși acest reflex decât stu- 
diind Istoria care le aminteşte că statul-naţiune a naufragiat în 
războaie și naționalism și că, prin urmare, trebuie găsit ceva nou. 

Popoarelor din Europa occidentală li se deschide o perspec- 
tivă care se va defini — mai devreme sau mai târziu — printr-o 
distanțare de partenerii atlantici, între care și Statele Unite — 

distanțare punctată de crize ca şi în cazul altor ansambluri de 
putere. 

Popoarele din Europa occidentală îmbarcate în proiectul eu- 
ropean vor trebui să definească etapele destinului lor federal 
şi graniţele comunităţii lor. Aceste limite nu au nimic de-a face 
cu geografia: nu vor face parte din această comunitate nici Ru- 
sia, nici Turcia şi poate nici Marea Britanie și acele state apro- 
piate de ea cărora le repugnă să facă pasul către o federaţie. 

Anticiparea de faţă nu se bazează pe sentimente, ea ţine sea- 
ma de istorie. Ea nu reprezintă dorințele autorului ci presimţi- 
rile sale. Autorul nu poate totuși exclude eşecul acestei voințe 
europene, deşi face parte dintre aceia ce s-ar simți frustrați de 
pierderea acestei mari speranțe. 


ANEXE 


ANEXA I 
Echilibru european — Concert european 


Noţiunea de echilibru european este relativ recentă. Ea a 
apărut atunci când statele moderne au înlocuit societatea me- 
dievală dominată de un vast și complex sistem de relaţii între 
vasali şi suzerani, sistem legat de dubla putere a Papalității şi 
Imperiului. 

Această stare de lucruri a apărut progresiv în secolele al 
XIV-lea şi al XV-lea şi a dus la apariţia unei societăți europe- 
ne compuse din state de mărimi şi puteri inegale, care-şi păzeau 
cu strășnicie independenţa, cum o arată cu claritate adagiul fran- 
cez: „Regele e suveran în regatul său“. Statele din epoca mo- 
dernă nu recunosc nici o suzeranitate față de Împărat, 
conductorul Sfântului Imperiu Roman de Națiune Germană. 
Și chiar în interiorul acestui imperiu, are loc o evoluţie în fa- 
voarea independenței principilor. 

În lipsa unor relaţii ierarhice, noțiunea de echilibru tinde 
să se impună ca regulă de funcționare a societății internaționa- 
le. Nici un stat nu tolerează ca alte state să-i impună punctele 
de vedere. Iar dacă unul dintre state încearcă acest lucru, par- 
tenerii săi se coalizează pentru a se opune pretențiilor sale. 

Echilibrul european poate fi modificat în beneficiul unui stat 
ale cărui bogății, a cărui demografie sau ambiţie se dezvoltă 
mai rapid decât ale vecinilor. Se pot prezenta atunci două si- 
tuații. Statul a cărui putere sporeşte îşi poate limita ambițiile 
la dobândirea supremaţiei în Europa. Acesta a fost cazul Fran- 
tei în timpul primei părți a domniei lui Ludovic al XIV-lea. În 
această fază, statul care pune sub semnul întrebării ordinea sta- 
bilită poate spera să găsească aliați, interesaţi şi ei de un nou 
raport de forțe care să-i avantajeze. 

Cealaltă formulă reprezintă voinţa de hegemonie a unui stat 
asupra Europei, şi aşa s-a întâmplat în timpul lui Filip al II-lea, 
Ludovic al XIV-lea în ultima parte a domniei, Napoleon, Wil- 
helm al II-lea şi Hitler. În acest caz, unui asemenea stat i se 
opune o coaliţie care grupează majoritatea țărilor Europei. 


În secolele al XVIII-lea şi al XIX-lea, echilibrul european 
nu se baza însă numai pe relaţii de putere. El se stabilea între 
state legate între ele printr-un ansamblu comun de raporturi pro- 
prii regimurilor monarhice. Puterea monarhică răspundea unor 
reguli de transmitere dinastică ce-i confereau „legitimitate“. 
Statele monarhice nu se prea sinchiseau nici de atitudinile ide- 
ologice, nici de presiunea opiniei publice. În plus, legăturile di- 
nastice uneau familiile domnitoare între ele. Reţinerea era deci 
obligatorie dacă se dorea păstrarea „liniștii în Europa“. 

Acest ansamblu de reguli nescrise a fost dat peste cap de 
ideile Revoluţiei franceze şi de naţionalismele pe care aces- 
tea le-au favorizat în întreaga Europă. Imediat după războaie- 
le din timpul Revoluţiei şi Imperiului, echilibrul european a 
fost cu atât mai invocat cu cât era mai fragil. 


Noţiunea de „Concert european“ este strâns legată de no- 
ţiunea de echilibru european. Concertul european a fost defi- 
nit drept „un mijloc de a reglementa conflictele prin autoritatea 
consensuală a marilor puteri“ (formula îi aparţine lui Roy Jen- 
kins şi apare în cartea sa Gladstone). Concertul european se 
organizează în vederea menţinerii sau restabilirii echilibrului 
european — acesta din urmă definit ca o situaţie în care un stat 
nu-şi poate impune supremaţia, și mai puţin încă hegemonia, 
asupra ansamblului Europei. Concertul european determină echi- 
librul european. Numai câteva mari puteri hotărăsc care sunt 
punctele de ruptură şi ce acţiuni trebuie întreprinse pentru a 
restabili o situaţie de echilibru. 

Incă de la Tratatele din Westfalia, garantarea ordinii europe- 
ne a determinat statele să-și asume misiunea de a menţine un echi- 
libru în Europa. În speță, era vorba de a prezerva „libertăţile 

germanice“, adică de a limita puterea împăratului asupra prin- 
cipatelor catolice şi protestante care coexistau în Sfântul Im- 
periu. 

Sistemul instituit de Tratatele din Westfalia a durat aproape 
un secol şi jumătate. În acest cadru general s-au impus ajus- 
tări care au ţinut seama de realitățile politice şi economice. Ie- 
şirile la Atlantic şi la Marea Nordului au detronat ieşirile la 
Mediterana şi Marea Baltică. Ponderea Spaniei s-a redus, în 
vreme ce ponderea Franţei și a Angliei a sporit. Noi state au 
început să participe la jocul diplomatic european: Prusia, Ru- 
sia. În secolul al XVIII-lea, totul s-a petrecut ca şi cum țările 
europene ar fi fost preocupate de păstrarea unei anumite or- 
dini internaţionale. Iată de ce războaiele nu urmăreau distru- 
gerea unui stat, ci ajustarea raportului de forțe respectiv. În 
această epocă, echilibrul european a funcționat deoarece lup- 
tele între diverși parteneri aveau drept scop dobândirea primul 
loc pe continent, nu hegemonia asupra lui. 


Cu prilejul războaielor din perioada Revoluţiei şi Imperiu- 
lui — sub influenţa unor principii morale şi a unor judecăţi de 
valoare în relaţiile internaționale, bazate până atunci prioritar 
pe raporturi de forţe — regulile s-au schimbat. Justificând în- 
cercarea de a dobândi hegemonia pe continent, războaiele de 
„eliberare a popoarelor“ au pus în pericol sistemul european. 
Și tocmai pentru restabilirea acestuia s-a născut Concertul eu- 
ropean cu ocazia Congresului de la Viena din 1815. Principa- 
lii aliați ai coaliţiei anti-napoleoniene au căzut de acord pentru 
a ţine Franţa în frâu şi a preveni orice nouă tentativă hegemo- 
nică din partea ei, ca şi din partea oricărui alt stat. Obiectivul 
lor a fost acela de a organiza viaţa internaţională în jurul ce- 
lor cinci puteri de forță comparabilă, lăsând în grija acestora 
să ia măsuri de restabilire a păcii în caz de criză. În această 
perspectivă, aliaţii au socotit că Franţa trebuia să participe la 
acest „Concert“ şi din acest motiv, pentru a nu-i provoca do- 
rința de revanşă, i-au acordat o pace destul de generoasă. 

Prin reuniuni periodice, Concertul european s-a străduit să 
țină cumpăna între marii protagoniști — echilibru în Germania, 
menţinerea poziţiilor Austriei în Italia. La îndemnul lui Met- 
ternich, Concertul european a consolidat ordinea impusă de tra- 
tatele din 1815. Iată de ce a fost acuzat de conservatorism. 

Răsturnat de Revoluţiile de la 1848, Concertul european a 
supraviețuit totuşi crizelor provocate de acestea. Succesul lui 
cel mai mare a fost la Congresul de la Berlin care a privat Ru- 
sia, suspectată de tendințe hegemonice, de rodul victoriilor sale 
asupra turcilor din 1877-1878, a abolit Tratatul de la San Ste- 
fano şi a convenit regulile ce urmau să fie respectate în lunga 
perioadă de decadență a Imperiului Otoman. 


Concertul european şi echilibrul european au fost victime 
ale marilor bătălii din timpul războiului din 1914-1918. Învin- 
pătorii din 1918 n-au încercat să restabilească un „Concert eu- 
ropean“ fiindcă în opinia lor tocmai eşecul acestuia provocase 
războiul, ci au încercat să organizeze relaţiile internaționale po- 
trivit unor principii etnice. Germania, acuzată de a fi încercat 
să obţină prin război hegemonia în Europa, trebuia pedepsită. 

Războiul a avut un caracter mondial. Intervenţia armatei 
americane a fost, dacă nu decisivă, în orice caz extrem de im- 
portantă. Or, filozofia politică a Statelor Unite a întors dintot- 
deauna spatele filozofiei echilibrului european, şi cu atât mai 
mult celei a Concertului european. 

Ponderea Statelor Unite în redactarea şi aplicarea Tratatu- 
lui de la Versailles a fost hotărâtoare. Vechile reguli nescrise 
ale echilibrului european au fost înlocuite cu „principii“, şi în 
primul rând cu principiul „dreptului popoarelor la autodeter- 
minare“. Pe de altă parte, Pactul Ligii Naţiunilor a prevăzut un 
număr de mecanisme privind prevenirea conflictelor, defini- 
ţia agresorului, instituirea unor mijloace de a asigura respec- 
tarea dreptului. 

Din cauza neratificării Tratatului de la Versailles de către 
Washington, retragerea Statele Unite din Liga Naţiunilor a mo- 
dificat funcţionarea previzibilă a regulilor internaţionale. În plus, 

Uniunea Sovietică s-a închis în graniţele sale, iar europenii n-au 
privit cu ochi răi excluderea ei din viața internaţională. În prac- 
tică, principalele puteri europene au crezut că pot reconstitui 
un fel de Concert european menit să determine respectarea ho- 
tărârilor Tratatului de la Versailles fără să ţină seama de mo- 
dificările survenite în lume. În 1934, proiectul avortat al Pactului 
cvadripartit a arătat cât de rezistente sunt ideile secolului al 
XIX-lea. Cu toate acestea, la Miinchen, Concertul european s-a 
manifestat încă o dată pentru reglementarea crizei cehoslova- 
ce — fără ca cehii să aibă vreun cuvânt de spus —, dar nu pen- 
tru restabilirea echilibrului european, ci dimpotrivă, pentru a 
deschide calea hegemoniei germane în Europa. 


ANEXA II 
Voința de putere a statelor 


Orice stat aspiră la putere. Istoria este povestea încercări- 
lor făcute de diverse popoare de a dobândi o putere superioa- 
ră puterii vecinilor lor. Când un stat încetează să mai lupte 
pentru a-și spori puterea, legăturile sociale care-i ţin laolaltă 
pe cetățeni se destramă sau se distrug, dacă nu cumva tocmai 
degenerarea acestor legături explică de ce un stat nu-și mai ur- 
mărește ambițiile. Declinul unei societăți, şi slăbirea legături- 
lor sociale ce decurge din el, reprezintă preludiul și cauza scăderii 
puterii sale. 

Legăturile sociale se tensionează, se întăresc nu pentru ele 
însele, ci în funcție de o operă ce trebuie împlinită sau de o am- 
biție ce trebuie satisfăcută. O societate care nu mai are nici o 
ambiţie de putere — oricare ar fi, de altfel, misiunea ce-i este 
atribuită — se destramă. Legăturile sociale nu se pot menţine 
decât prin aspiraţia către putere. 

Puterea nu se dobândeşte însă în chip gratuit. Ea dă naşte- 
re întotdeauna unei forme de violenţă. Aceasta, la rândul ei, 
depinde de încărcătura emotivă şi afectivă a legăturilor socia- 
le care, pentru a elibera puterea, trebuie să facă apel la forme 
de constrângere. Această constrângere care apasă asupra cetă- 
ţenilor nu pare nedreaptă decât dacă legăturile sociale slăbesc. 
Dimpotrivă, atunci când se întăresc, când răspund unei mari 
ambiţii şi unei dorinţe de putere, arbitrariul căruia îi dau naş- 
tere nu apare nici nedrept, nici impus şi nici măcar violent. Sta- 
tul îşi adună laolaltă cetățenii prin entuziasm. Ambiţia sa capătă 
culori nobile. 

Apetitul de putere nu îmbracă numai aspecte pozitive. Ast- 
fel, nu e deloc sigur că ansamblul societăţii împărtășește am- 
biţia pe care şi-a propus-o statul. Prin afilierea lor profesională, 

religioasă, filozofică, unii se pot opune liniei care întruneşte 
aprobarea majorităţii. Dar nici aceştia nu se pot izola de miş- 
carea ce a luat naştere. Se constată frecvent că există o rela- 
ţie strânsă între puterea unui stat și înflorirea artei şi a literaturii 
sale, fie că acest lucru ne bucură, fie că ne întristează. 

Raportul între societate și putere se poate surprinde cel mai 
bine prin studierea primelor etape ale sporirii puterii unui stat. 
Ceea ce contează e mai puţin aspectul măsurabil al puterii cât 
forța curentului care-l poartă. Această fază ascendentă răstoar- 
nă vechile structuri, le pune în evidenţă aerul prăfuit şi permi- 
te reuşita unor proiecte care ar fi condamnate la eşec dacă s-ar 
respecta în continuare doar logica şi experiența. 

A căuta puterea reprezintă o acţiune cu un apăsat caracter 
ofensiv. Ea se face în detrimentul altui stat sau al altei grupări 
politice. Istoria Europei ilustrează din plin acest fenomen. Pe 
de o parte, în ciuda războaielor intestine şi a rivalităților aproa- 
pe nestinse, Europa în întregul său a fost antrenată vreme de 
patru secole de o voință generală de putere care s-a exercitat 
în dauna marilor imperii extraeuropene sau a altor focare de 
civilizație. Pe de altă parte, chiar în interiorul Europei, mai mul- 
te state au încercat în aceeaşi perioadă, rând pe rând, să do- 
bândească supremaţia, ba chiar hegemonia. Spania, Franţa, 
Anglia, Germania au fost însuflețite fiecare pe rând, vreme de 
un secol sau două, de ambiția conducătorilor lor de a-şi im- 
pune legea în fața rivalilor europeni şi chiar în faţa întregului 
continent. Nu e vorba însă de un fenomen specific Europei. 
El afectează şi Statele Unite, Japonia sau Rusia care au cunos- 
cut sau cunosc apetitul de putere în momentul în care Europa 
îşi pune întrebări privitoare la misiunea sa şi la mijloacele de 
a-şi face simțită prezenţa în lume. 


Pe ce se sprijină puterea statelor? Din ce se naşte o mare 
ambiţie? 

Gândul se îndreaptă imediat către două criterii mai eviden- 
te: societatea aptă să le domine pe celelalte este aceea care are 
o populaţie mai numeroasă și al cărei teritoriu este mai bogat. 

Și totuşi, nu există lege istorică mai contestată: imensa armată 
persană din vremea războaielor medice a fost neputincioasă îm- 
potriva grecilor, Frederic al II-lea a obținut victorii împotriva 
unui adversar mult mai numeros; bătălia Angliei din vara anu- 
lui 1940 ilustrează, printre multe altele, același lucru. Rămâne 
totuşi adevărat că bogăţia în oameni şi teritorii reprezintă un atu 
considerabil când e pus în slujba unei mari ambiții. Şi mai mult 
contează însă capacitatea de a afecta o parte a acestor bogății 
pentru înzestrarea militară şi pentru formarea unei armate. 

Istoria expansiunii europene arată că sporirea bogăției a per- 
mis concomitent creșterea nivelului de trai și dezvoltarea unor 
capacități militare ofensive. Societăţile democratice au știut să 
le împace pe amândouă. Uneori, sub imperiul necesităţii, ele 
s-au descurcat la fel de bine sau chiar mai bine decât dictatu- 
rile. La urma urmelor, bogăţia globală contează mai puţin. Ceea 
ce contează cu adevărat este capacitatea unui stat de a-i face pe 
cetățenii săi să accepte un efort ce-i va permite să se impună, 
eventual cu forța armelor. În legătură cu aceasta, trebuie no- 
tat totuşi că un popor bogat nu e mai bine situat decât altul. 
Totul depinde de coeziunea sa și de aptitudinea de a conduce 
a liderilor săi. În definitiv, diferenţa este dată de voinţă, fie ea 
a unui popor, a unui lider sau a unei societăți. Dacă această 
voință există, se găsesc şi mijloacele. 


De la începutul expansiunii sale până în 1945, Europa şi-a 
păstrat un avans confortabil asupra adversarilor săi, fie în ma- 
terie de armament, fie în materie de strategie. Aşa s-au petrecut 
lucrurile în relaţia dintre Europa și China: deşi aceasta din urmă 
a avut prioritate în domeniul armelor de foc, Europa nu s-a li- 
mitat să copieze armamentul chinez, ci la modernizat, l-a ame- 
liorat, i-a multiplicat puterea. Pretutindeni unde a intrat în contact 
cu state organizate de pe alte continente, superioritatea mili- 
tară a Europei a fost zdrobitoare. Aşa s-au petrecut lucrurile 
în America andină sau în Mexic. Așa s-a întâmplat în India și 
în China. Singurul partener capabil să rivalizeze cu Europa a 
fost Imperiul Otoman, integrat şi el de fapt, după cum se ştie, 

în sistemul european. De notat că turcii au cumpărat arme din 
Europa sau le-au fabricat după model european. 

Această superioritate s-a afirmat mereu în secolele al 
XVIII-lea şi mai ales al XIX-lea. Introducerea masivă a arti- 
leriei în războaiele napoleoniene şi apoi în urma războiului din 
1870-1871 a însemnat o cotitură în arta războiului de care au 
profitat statele europene, în dauna partenerilor lor și mai ales 
în dauna popoarelor neeuropene. 

Capacitatea novatoare a Europei în materie de armament 
a rămas extrem de mare până la sfârşitul celui de-al Doilea Răz- 
boi Mondial. Europa este aceea care, în acest conflict, a înnoit 
strategia războiului de tancuri concentrându-le în mari unități 
de forțe mecanizate, strategia războiului submarin prin folo- 
sirea „haitelor“ de submarine, strategia războiului aerian prin 
folosirea avioanelor de asalt şi a bombardamentelor care au se- 
mănat teroare. Aceste inovaţii în folosirea armelor cunoscute nu 
pot să eclipseze progresele tehnice: radarul, dispozitivul de eva- 
cuare a gazelor de pe submarine, avionul cu reacţie, rachetele 
teleghidate şi rachetele balistice. i 

De atunci încoace, progresele au venit mai ales dinspre tă- 
rile neeuropene: armele nucleare, cucerirea spaţiului. Pe scurt, 
arsenalul războiului modern a suferit din plin influenţa inova- 
ţiilor europene, dar a trecut acum în alte mâini. 


Puterea Europei s-a manifestat şi în plan economic, pe so- 
clul solid al străpungerilor realizate în domeniul ştiinţelor şi 
al aplicaţiilor lor tehnice. Nicăieri în lume n-a fost spiritul ști- 
inţific mai riguros ca în Europa. Majoritatea marilor invenții din 
ultimele patru secole au fost opera europenilor. E imposibil de 
separat ştiinţa de spiritul care a contribuit la puterea Europei. 
Aceste patru secole sunt în așa măsură secole ale puterii euro- 
pene încât au pus în umbră civilizaţii din afara spaţiului euro- 
pean care au fost învinse de europeni şi care au supraviețuit numai 
fiindcă au împrumutat masiv de la învingătorii lor. Lumea s-a 
„europenizat*“ — destul de superficial, e drept. E un fenomen 


382 ANEXA II 


care se înțelege mai bine pe măsură ce civilizația şi modul de 
viață american devin dominante, inclusiv în Europa. 

Puterea îşi află dimensiunea globală şi în aspectul cultural 
şi lingvistic. Puterea Europei a constat în respingerea pe sca- 
ră largă a culturilor popoarelor supuse în beneficul propriei cul- 
turi. În ciuda faptului că sunt diferite şi rivale, culturile franceză, 
engleză, spaniolă, germană erau toate percepute drept „euro- 
pene“ în afara Europei. 

